
VOX URBIS 

DE LITTERIS ET BONIS ARTIBUS COMMENTARIUS 

Usum latini sermonis per orbem universum tuetur ac fovet 


Itaque, latine omnino exarata, scripta edit, quae populos omnes aliquo 
modo attingant, a publica re ad bonas artes, a titieris ad historias, a philo¬ 
sophicis ad sociales quaestiones, a nunciis et significationibus ad simplices et 
facili stylo expressas descriptiones, narratiunculas, clramaticas actiones; ab an¬ 
tiquitatis scientia ad dialogos vitae argumenta maxime communia tractantes, 
unde colloquia latine inire atque alere detur; a doctorum virorum scriptis 
nondum vulgatis aut parum cognitis ad primas adolescentum exercitationes, 
quae incitamentum vetuli in palaestra eorum conatibus conferant; a Ponti¬ 
ficiis denique documentis praecipuis ad, iuris regulas in S. Congregationibus 
inductas; haec omnia ut quisque vel ex dissilis regionibus, aut cultu, doctrina, 
animi proclivitate, artibus alter ab altero difformis per commentarium eum- 
dem explere desideria sua possit. 


PRETIUM ANNUAE SUBNOTATIONIS EST: 

In Italia libellarum 6 ; 

ubique extra Italiam: Lib. 9 (Doli. 1,80; Sch. 7; M. 7; Rubi. 4; Coron. 9) 

ANTE SOLVENDUM ET RECTO TRAMITE MITTENDUM 

ad Societatem Editricem Romanam 

ROMA — Via delle Coppelle, 35 — ROMA 
QUAE COMMENTARIUM POSSIDET .NUtiC ATQUE ADMINISTRAT. 

VOX URBIS 

DE LITTERIS ET BONIS ARTIBUS COMMENTARIUS 


Rerum 

Praemia ann. MCMXI sociis attributa. 

An aliqualis detur dogmatis evolutio. 

Petro Parvensio cognomine «Queritori », Polonorum vati fati¬ 
dico, CCC recurrente anno ab eius obitu. 

Stili lapidarii elementa. De inscriptionibus nummariis. — De rerum 
privatarum titulis. - De inscriptionibus poeticis. 

Paroemiae sive adagia: Litus arare. Arenam metiri. — Undas nu¬ 
merare. Surdo oppedere. — Delphinum cauda ligare. Cauda te¬ 
nere anguillam. 

Horae subsecivae. I. De poesi quam Arcadicam dicunt. — II. De ho¬ 
minum iniustitia et de vulgari plausu contemnendo. 

De aliquot puerorum ludis in Italis. Pila venenata. 

Golloquia latina. Varia petitur facultas egrediendi schola. 

De Sanctis Magis nonnulla. 


index: 

Acta Pontificia. I. Constitutio Apostolica de nova psalterii in breviario 
romano dispositione. — II. Motu proprio de trahentibus clericos ad 
tribunalia indicum laicorum. 

Ex Sacris Congregationibus Romanis sententiae novissimae se¬ 
lectae. Ex Congregatione Consistoriali. — Ex Congregatione Ri¬ 
tuum. — Ex Secretaria Status. 

Diarium Vaticanum. Coram SSmo. admissiones. — Pontificiae electio¬ 
nes. — Varia. 

Annales. Annus MCMXI. 

Publici per orbem coetus legibus ferendis. 

Per orbem. 

loci. 

Aenigmata. 

Appendix: Euplius. 


PRAE/AIA AN. AC/AXI 

SOCIIS ATTRIBUTA 

Vix superioris mensis Vocis Urbis nostrae fa¬ 
sciculus editus est, doctorum virorum collegium, 
ad id constitutum, convenit, ut singularia praemia 
trium numismatum argenteorum ex iis, quae Pon¬ 
tifex Maximus quotannis in festo Apostolorum Prin¬ 
cipis cudi iubet Sacro Purpuratorum Senatui, Ro¬ 
manae Curiae aulicisque pontificiis distribuenda, 
iuxta normas mense Decembri MCMX constitutas, 
adsignaret. 

Quae quidem numismata erant prouti sequitur 
distribuenda: unum collegio, aut Seminario, aut 
scholae illi unde plurima soluta oratione scripta 
cuiuslibet argumenti publicatione digna ad nos 
per annum MCMXI pervenerint; reliqua duo sociis 
illis, quorum scripta pariter per annum in com¬ 
mentario vulgata, commendata maxime fuerint. 

Sed heu ! circa numismatis primi adsignationem 
facile compertum esc eam nobis in spe magis, quam 
in re ponendam esse; nullum enim scriptum nomine 
collegii cuiusvis per annum missum fuit; quod non 
uni nos doluimns, sed - ecquid tacebimus ? - ipse 
Pontifex Summus, qui, quum hisce diebus pro Eius 
benevolentia moderatorem nostrum ad privatum 
colloquium coram se admisisset, valde cum eo con¬ 
questus est de neglectu latini sermonis in ipsis 
illis Seminariis, apud quae praesertim in maximo 
honore esse deberet. 

Quum autem de reliquis numismatibus adiudi- 
'caudis actum est, facile apparuit, si carmina non¬ 
nulla satis probabilia - pro quibus nullum consti¬ 
tutum erat praemium - a sociis provenissent, de 
scriptis, contra, soluta oratione unum tantum prae 


ceteris commendari posse, quamquam ex omni 
parte haud absolutum; commentationes dicimus 
Theodori T. Chave «de studiis quibus eget res 
latina », cui propterea egregio viro unice attribu¬ 
tum est praemium. 

* * 

Sunt itaque ad ann. mcmxii numismata quattuor 
inter socios distribuenda, qui, ad fovendam latini¬ 
tatem, egregiam scriptoris operam in nostro Com¬ 
mentario contulerint; duo scilicet elapsi anni, uti 
supra, residua; ac duo, quae, iuxta regulas in su¬ 
periore numero edictas, ultra posuimus. 

Liceat nobis animo nunquam fracto pro latina 
re appetere, ut felix magis qualiscumque huius 
nostri certaminis exitus futuro Ianuario mense 
possit enuntiari! 

Societas Editrix Romana. 



Modernistarum sententia est, prouti in Epistola Pa¬ 
scendi Pii P.P. X legitur, « evolvi ac mutari dogma 
non posse solum, sed oportere. » Theoria Imiusmodi cum 
Vaticani Concilii Decreto (De fide et ratione , can. III. 
Dens., 1665j conciliari nequit, quum ibi legatur: «. S. q.-d. 
fieri posse, ut dogmatibus ab Ecclesia propositis, ali¬ 
quando secundum progressum scientiae sensus tribuen¬ 
dus sit alius ab eo, quem intellexit et intelligit Ecclesia, 
a. s. » Multoque minus conciliari potest cum sacrae 
Theologiae veritate. Siquidem non apparet, quomodo, 
posita dogmatis mutatione Modernistarum in sensu, 
eiusdem dogmatis immutabilitas, Ecclesiae identitas 

necnon illius infallibilitas intactae maneant. Hinc me¬ 
rito Pius X (Syll.) propositionem vigesimam secundam 
e Loisy operibus desumptam damnavit: «Dogmata 
quae Ecclesia perhibet tamquam revelata, non sunt ve' 
ritates e caelo delapsae, sed sunt interpretatio quae¬ 
dam factorum religiosorum quam humana mens labo¬ 
rioso. conatu sibi comparavit. » (1) 

Propter haec omnia nos, cum catholicis scriptoribus ? 
in praefata quaestione duplicem dogmatis evolutionem 
distinguimus. Primo est evolutio, in qua dogmatis sub¬ 
stantia mutatur, et iuxta quam saeculorum decursu in 
Ecclesia nova dogmata habentur, quamvis de hisce niliil 
a Christianismi initio praeexistat. Quae evolutio, a Mo- 
dernistis edocta, (2) ab Ecclesia sapienter damnata fuit. 
Secundo, est evolutio, in qua dogmatis substantia im¬ 
mutata manet, ita tamen, ut dogma aliquod, quod im¬ 
plicite credebatur, evolutionis virtute explicitius cre¬ 
datur, clarius cognoscatur, clarioribus verbis atque pres¬ 
siori sermone ab ipso Ecclesiae vivo magisterio enun¬ 
tietur ac definiatur. Iluiusmodi dogmatis evolutionem 
. propter facta quaedam, propter rationis momenta, nec¬ 
non propter catholicorum scriptorum auctoritatem, prae¬ 
sertim Doctoris Angelici, defendendam esse putamus. 

* 

■x- x- 

Dogmatis catholici evolutio secundo sensu explicata, 
ex factis quibusdam est defendenda. Dogma ex g. de 
B. Virginis Mariae Conceptione immaculata in Ecclesia 
Iesu Christi semper a fidelibus implicite creditum fuit. 
Temporis progressione, quidam progressus, quaedam 
evolutio circa dogma illud habita fuere, substantiaque 
eiusdem manente, dogma de Conceptione B. V. Mariae 
Immaculata, lente gradatimque maiorem evidentiam, 
lucem, distinctionemque accepit, quoadusque Pius IX 
a. 1854 per Bullam « Ineffabilis » (d. 10 Dec.) decla¬ 
ravit, pronuntiavit et definivit doctrinam, quae tenet 
« beatissimam Virginem Mariam in primo instanti suae 
Conceptionis fuisse singulari omnipotentis Dei gratia 
et privilegio, intuitu meritorum Christi Iesu Salvatoris 
humani generis, ab omni originalis culpae labe prae- 
servatam immunem, esse a Deo revelatam atque idcirco 
ab omnibus fidelibus firmiter constanterque creden¬ 
dam. » (3) Non fuit nova veritas, sed veritas antiqua, 
novo modo proposita ad credendum. 

Pari modo, dogma de Romani Pontificis infallibili- 
tate, dum ex cathedra loquitur, quamvis a paucis ne¬ 
gatum, implicitem Ecclesia Christi creditum fuit. Tem¬ 
poris progressu, dogma huiusmodi sese evolvere incoe- 
pit gradatim et lente, quoadusque Vaticanum Concilium 
clare et solemniter docuit et divinitus revelatum dogma 

. (1) L’livahigile et VEglise, 202-203; Auloitr d'un pjtit livre, 189. 

(2) Cf. Harxack, Das Wesen d. Christ. Vierzehnte Vorlesung. C. Xi*;ri 
(T/Imperatore Giuliano Ap. — La discordia dei Cristianesimo): «Neliarao- 
tale (La Chiesa) era dhcum dalli pure altes:?, dei Vangelo e dei Crislia- 
nesimo primitivo e si era avvicinata alio sioi.cismo; nella filpsgfia avia co- 
slrulto icn grande edi licio teologino, adnperandovi i materiali dei Platon i- 
nismo ; niti nullo, avea plasmato .le sue cerimonia sn guelledei Mislcri,» 

(3) j)en zinger, lo02, 


esse 'definivit « Romanum Pontificem cum ex Cathedra 
loquitur, id est, quum omnium Christianorum Pastoris 
et Doctoris^ munere fungens pro suprema sua Aposto- 
lica Auctoritate doctrinam de fide vel moribus ab universa 
Ecclesia tenendam definit, per assistentiam divinam, ipsi 
in beato Petro promissam, ea infallibilitate pollere, 
qua divinus Redemptor Ecclesiam suam in definienda 
doctrina de fide vel moribus instructam esse voluit. » (1) 
Non aliter dicendum est de quibusdam aliis veritatibus 
dogmaticis, in quibus eadem evolutio idemque invenitur 
progressus; eadem veritas est, quae propter tamen 
evolutionem advenientem, progressu temporis, clarior, 
distinctior, evidentior fit. 

Hisce omnibus motiva rationis addi possunt. Se¬ 
cunda illa evolutione adserta salvantur 1 

a) Dogmatis immutabilitas, quia hon iam dogmatis 
substantia, sed solummodo accessoria illius tanguntur, 
ipsumque dogma idem manet, non secus ac ab Ecclesiae 
initio fuit; 

b) Leges dc rerum omnium progressu in melius 
intactae manent, quia dogma progressu temporis lucem, 
evidentiam distinctionemque maiorem accipit, perfectius- 
que mentibus aptatur humanis ; 

c) Lex rursus de cuiusque rei viventis evolutione 
salvatur; sicut enim res viva eadem semper manens, 
continuae evolutioni in his quae accidentalia sunt subiici- 
tur; ita quoque ipsum dogma idem manens semper, 
modo tantummodo accidentali atque in his quae acces¬ 
soria sunt evolvitur ; 

d) Lex de vocum formularumque mutatione, quibus 
progressu temporis veritas exprimitur, non offenditur. 
Voces enim antiquitus ad dogmata exprimenda adhi¬ 
bita, in novas voces, quibus melius aptiusque dogmata 
exprimuntur, mutari possunt, veritate dogmatum im¬ 
mutata manente. 

•x- 

Nonalia est catholicorum scriptorum mens. Tertullia¬ 
nus (2) per haec verba « dogmatis evolutionem» secundo 
sensu acceptam exprimit: « Regula quidem fidei una 
omnino est, sola immobilis, et irreformabilis... Hac lege 
fidei manente, cetera iam disciplinae et conversationis 
admittunt novitatem correptionis... Quoniam humana 
mediocritas omnia semel capere non poterat, paulatim 
dirigeretur et ordinaretur et ad perfectum perduceretur 
disciplina ab illo vicario Domini Spiritu Sancto... Quae 
est ergo Paracleti administratio, nisi haec, quod disci¬ 
plina dirigitur, quod Scripturae revelantur, quod intel¬ 
lectus reformatur, quod ad meliora proficitur?... Aspice 
ipsam creaturam paulatim ad fructum promoveri. Gra¬ 
num est primo, et de grano frutex oritur, et de frutice 
arbuscula enititur; deinde rami et frondes invalescunt, 
et totum arboris nomen expanditur, inde germinis tumer 
et flos de germine solvitur, et de flore fructus aperitur... 

(1) Denziager, 1G82. 

(2) Da Virgin, velandis I. Micsnk. 2,937. 

i SJc fe't ltistitia (liamt idem Deus iustrtiae et creaturae) 

' primo fuit in rudimentis, natura Deum metuens 5 dehinc 
. per Evangelium efferbuit in iuVentutem; nunc per Pa- 
M-acletum componitur in maturitatem.» r 

Eadem Vincendus Lirinensis (i) docet: « O Doctor... 
pretiosas divi dogmatis gemmas exculpe, fideliter coapta, 
adorna sapienter, adiice splendorem, gratiam, venustatem. 

‘ Intelligatur, te exponente illustrius, quod ante obscu¬ 
rius credebatur... Eadem tamen quae didicisti doce, ut 
quum dicas nove, non dicas nova... Sed forsitan dicet 
aliquis: Nullusne ergo in Ecclesia Christi profectus 
habebitur Religionis? Habebitur plane, et maximus. 
Nam quis ille est tam invidus hominibus, tam exosus 
Deo, qui Istud prohibere conetur? Sed ita tamen ut 
vere profectus sit ille fidei, non permutatio... Crescat 
igitur oportet et multum vehementerque proficiat tam 
siilguiorulli quam omnium, tam unius hominis, quam 
totius Ecclesiae, aetatum ac saeculorum gradibus, in- 
telligentia, scientia, sapientia, sed in suo dumtaxat ge¬ 
nere, in eodem scilicet dogmate, eodem sensu, eademque 
sententia. Imitetur animarum religio rationem corporum: 
quae licet annorum processu numeros suos evolvant et 
explicent, eadem tamen quae erant permanent... Chri¬ 
stianae Religionis -dogma sequatur has decet profectuum 
leges, ut omne scilicet consolidetur, dilatetur tempore, 
sublimetur aetate, incorruptum tamen illibatumque per¬ 
maneat... Fas est etenim ut prisca illa caelestis philo¬ 
sophiae dogmata processu temporis excurentur, limen¬ 
tur, poliantur, sed iiefas est ut commutentur, nefas est 
ut detruncentur, ut mutilentur. Accipiant, licet, evi¬ 
dentiam, lucem, distinctionem ; sed retineant necesse 
est plenitudinem, integritatem, proprietatem... Quid 
unquam aliud Conciliorum decretis enisa est (Ecclesia) 
nisi ut quod antea simpliciter credebatur hoc idem postea 
diligentius crederetur, quod antea lentius praedicabatur, 
hoc idem postea instantius praedicaretur, quod antea 
securius colebatur hoc idem postea excoleretur?» 

' M. Canus (2 j quoque scribit: «Dogmata fidei, sive 
Christus ipse per se apostolis revelarit, seu Spiritus 
Sanctus post Christi ascensionem in caelum, mutari non 
-possunt... In illis quae antiquorum sunt ingenio ac 
diligentia elaborata, nonnihil nos Christiano populo, si 
volunius, praestare et quidem utilissime possumus. Pos¬ 
sumus enim vetustis novitatem dare, obsoletis nitorem, 
obscuris lucem, fastiditis gratiam , dubiis fidem, omnibus 
naturam suam, et naturae suae omnia. » Brevitatis causa, 
scriptorum recentiorum testimonia relinquimus, atque 
Doctoris Angelici mentem referimus. (3) 

S. Tliomas dogmatis evolutionem, manente dogmatis 
essentia immutata, docet, quum asserat : 

-i (1) Coma. I, 22-28 M: 50-IW7. 

(2) Da Ide. II,eoi., 1. 111 c. V; 1. VII, e. IV. 

'A, (3) Cf. circa mentem recentiorum, Pksch, Propaad. Sect. V, n. 52fi, 

530. — Tixhront, Histoire des dogines, I, Iutrod. nota p. 7. — Db la Barri:, 

, ' La via dic dogme calholique. — Pourrat, La thSologie sacramentaire. — 
Kraus, Lahrbuch d. Kirc/ienguschichte ss. •> « Es fftbl elue Kirehlichc 
JioQmemniwichelwtg. - Fisr, Da Dogmatis evolutione. 


a) Dogmata quaedam in aliis implicite contineri : 
« Omnes articuli implicite continentur in aliquibus" pri¬ 
mis credibilibus, scilicet ut credatur Deum esse, et 
providentiam habere circa hominum salutem, secundum 
illud ad Ilebr. XI, 6: Credere oportet accedentem ad 
Deum quia est, et quod inquirentibus se remunerator 
sit. In esse enim divino includuntur omnia quae cre¬ 
dimus in Deo aeternaliter existere, in quibus nostra 
beatitudo consistit: in fide autem providentiae inclu¬ 
duntur omnia quae temporaliter a Deo dispensantur ad 
hominum salutem, quae sunt via in beatitudinem; et 
per hunc etiam modum aliorum subsistentium articu¬ 
lorum quidam in aliis continentur et incarnatio Christi, 
et passio, et omnia huiusmodi. » (1) 

b) Dogmata, quantum ad eorum explicationem, cre¬ 
visse : « Dicendum est, quod quantum ad substantiam 
articulorum fidei, non est factum eorum augmentum 
per temporum successionem : quia quaecumque poste¬ 
riores crediderunt, continebantur in fide praecedentium 
patrum, licet implicite. Sed quantum ad explicationem 
crevit numerus articulorum : quia quaedam explicite 
cognita sunt a posterioribus, quae a prioribus non co¬ 
gnoscebantur explicite. Unde Dominus Moysi dicit, 
(Eseod. VI, 2 et 3) : Ego sum Deus Abraham, Deus 
Isaac, Deus Iacob, et nomen meum Adonai non indicavi 
eis ; et David dicit, (Psal. cxvm, 100) : Super senes 
intellexi; ed Aposttolus dicit (ad Ephes, III, 5) : A : 
liis generationibus non est agnitum mysterium Christi, 
sicut nunc revelatum est sanctis apostolis eius et prophe¬ 
tis... _ Plura symbola... in nullo alio differunt nisi quod 
in uno plenius explicantur quae in alio continentur 
implicite, secundum quod exigebat haereticorum in¬ 
stantia. » (2) 

c) Respectu dogmatum dari in humana cognitione 
progressum: «Profectus cognitionis dupliciter contingit: 
uno modo ex parte docentis, qui in cognitione proficit, 
sive unus, sive plures, per temporum successionem, et 
ista est ratio augmenti in scientiis per rationem huma¬ 
nitus inventis ; alio modo ex parte addiscentis, sicut 
magister, qui novit totam artem, non statim a principio 
tradit eam discipulo, quia capere non posset, sed pau- 
latim, condescendens eius capacitati; et hac ratione 
profecerunt homines in cognitione fidei per temporum 
successionem. Unde apostolus (ad Gcdat>, III) comparat 
statum Veteris Testamenti pueritiae... Oportuit quod 
ab imperfectis ad perfectum procederet cognitio fidei 
in hominibus; et licet jn hominibus quidam se habue¬ 
rint per modum causae agentis, quia fuerunt fidei 
doctores ; tamen manifestatio spiritus datur talibus ad 
utilitatem communem, ut dicitur (I ad Cor., XII): et 
ideo tantum dabatur patribus, qui erant institutores 
fidei, quantum oportebat pro tempore illo populo tradi, 
vel nude, vel in figura. » (3) 

Romae. 

Regixaldus M. Fei O. P. 


(1) 2-2»* ii. I, 7 


- 12) II)., a. 9, aci 2. — (3) 2-2“ I. a. 7 ad 2 et 3 

PETRO PARWENSIO 

COGNOMINE “ QllERITORI „ 

POLONORUM VATI FATIDICO 
CCC RECURRENTE ANNO 
AB EIUS OBITU. \) 

« Discordant animi eorum ; nunc peribunt». 
« Scit mutare exsecutiones suas Deus; sed mu¬ 
ltemus malitiam nostram ». 

Idem vates. 

Diva, tu cur gens sacraque arte vatum 
Non simul polles facere, ut sequentes. 

Quae pie dicis, Vereamur aeque 
Dicta salutis ? 

Vana Cassandrae dedit ipse Apollo 
Dona-, quae Troiae dare secla possent, 

Contumax si, quae per eam canebat, 

Troia patrasset. 

Z\(on furens virgo haec neque mente capta, 

Sed Vocandus sic populus, ruente 
Urbe quem sero puduit deorum et 
Cladis amarae. 

Sic fuit nobis etiam Polonis 
Nobilis Vates Petrus ille PaWenz, 

Voce qua nomen clipeo suum dat 
Lingua polona. 

Quis viam rectam patriae salutis 
jdptius scivit populo indicare ? 

Tam flagranter quis mala praevidere 
Perniciosa ? 

Laeta nunc terrae facies micaret, 

Quam dolor spargit lacrimis amaris, 

Si monente et tum lacrimante vate 
Crimina flessent. 

Vanae erant voces animique surdi; 

Civis ignavus neque amans querelae, 
cNeglegens rectum « Queritoris » ornat 
Nomine vatem. 

Exitum culpae miseri gemunt nunc 
Posteri; num sunt ita doctiores ? 

Tempus o! damno sapientiorem 

Esse Polonum. (2) 

Surge tu, Petrus, repete et laborem ; 

Forsitan, quae nos mala sors perangit, 

Aestimare et iam facere obsequentes 
Iussa docebit. 

Yarsaviae Polonorum. 

IOSEPHUS WABXEK. 


(1) Univorsae Poloniae' cives in animo habent anno hoe mcmxh summa 
sollemnitate trecentesimam memoriam Petri Pawcnski cognomine Skarya 
(Queritor) celebrare, qui, ut inter omnes Polonorum historiae gnaros 
constat, non solum orator monitorque aureus et scriptor praecautissimus 
fuit, sed etiam, civis patriae suae amantissimus. perniciem futuram, nisi 
civium mores atque licentia corrigerentur, iam plus quam ducentis annis 
ante divinitus vaticinatus est. 

(2) Conf. X. C. Sarbievii odam (iv. 5): 

« Me prisca lactat fabula : crescere 
Per ipsa Lcchum damna; sed heu ! recens 
Ne me repellat fama Lechum 
Damna suis cumulare damnis». 


Stili lapidarii elementa 

VIII. — De inscriptionibus nummariis. 

Inscriptionum nummariarum aliae sunt in adversa 
nummorum fronte, aliae aversa, omnes vero brevissi¬ 
mae. Et in adversa quidem fronte sunt inscriptiones, ■ 
vel Imperatorum ut 

C . CAESAR . IMF . PONT . 

III . VIR . R . P C . 

Vel domus Augustae, ut 

TI . CAESAR . AVGVSTI . F . 
IMPERATOR . VII . 

Septimum Imperator ob totidem victorias appellatus 
est Tiberius, Augusti filius, qui solus e Privignis, quos 
adoptarat, superstes erat. 

In aversa nummorum fronte habes primo titulos 
Diis positos, ut 

MARS . VICTOR 
S . C . 

IOVI . CVSTODI 
MINERVAE . PACIFERAE 
MARTI . PACATORI 

Dii saepe in nummis appellantur, aliquando etiam 
Augusti dicuntur. Erant autem ii, quos Romani Prin¬ 
cipes aut propitios habere, aut quorum virtutes referre 
putabant. 

Adscriptum est in hoc Galbae nummo, quod in ae¬ 
reis tantum reperietur, S. C. Id ea de causa factum 
putant eruditi, quod Senatus aes tantum signandum 
curaret. Hoc falsum putat Morcellius, quod qui Monetae 
curatores erant, omnes nullo discrimine Triumviri auro, 
argento, aeri flando, feriundo appellabantur. Cur ergo 
in aere tantum adscriptum S. C. ? Sciendum aliorum 
nummorum pretium in ipso metallo totum fuisse : ae¬ 
reis vero nummis ob imminutam formam etiam pre¬ 
tium publica auctoritate accedere debuisse. 

Secundo, habes in aversa nummorum fronte titulos 
Imperatoribus attributos: 

LOCVPLETATORI 
ORBIS . TERRARVM 

Hoc titulo ornatum Hadrianum Augustum putat Span- 
hemius. 

S . P . Q . R . 

ADSERTORI 

LIBE RT ATI S 
PVBLICAE 

Hic est Vespasianus Augustus. 

Tertio, titulos Augustarum, et Caesarum, ut. 

AVGVSTA . MATER 
PATRIAE 

(1) Cfr, sup. anni num. XI, 

X. — De inscriptionibus poeticis. 


Livia, Drusi filia, Tiberii primum Neronis, deinde 
Augusti, uxor, materque Tiberii Augusti. 

'Quarto, virtutes Augustorum, ut 
MODERATIONI 
S . C. . 

In pluribus Tiberii nummis. 

Quinto, opera publica Augustorum, ut 
MAC . AYG . 

S . C . 

Macellum Augusti, idest, forum obsoniorum omnium. 

Hic nummus Neronis est. 

Sexto, liberalitates Augustorum, ut 
PLERI . YRBANAE 

FRUMENTO . CONSTITVTO 
S . C . 

Sic in nummo Nervae. 

. Septimo res ab Imperatoribus gestas, ut 
CIVIBV.S . ET . SIGNIS . MIL1T. 

A . PARTHIS . RESTITVTIS 

Sic in Augusti nummo inscriptum post recuperatos 
obsides et signa quae Parthi Crasso abstulerant. 
'Octavo denique, honores Augustis habitos, ut 
ADVENTVI . AVG. 

FELICISSIMO 
■ S . C . 

IX. — De rerum privatarum titulis. 

Nos inornata et muta a literis munera mittimus : 
veteres contra nullum prope munusculum sine titulo 
esse patiebantur. Itaque habes titulos : 

I. in gemmis annularibus, ut 

AMO . TE 
AMA . ME 

PIGNVS . AMORIS . HABES 

II. in poculis, et pateris, ut 

VIVAS . VALEAS . VINCAS 
■ Convivium magnorum Ducum fuisse illud dixeris, 
in quo pocula victoriae omen inscriptum haberent: 
HILARE 
SEMPER 
GAVDEAS 

In poculi liaec fundo scripta, quod Hilarus conviva 
pro apophoreto auferre debebat, et eo consilio scripta, 
ut vino primum hausto legeret monitusque seria con¬ 
tractae frontis explicaret. Titulos huiusmodi in vasorum 
fundis interius inscribendi mos erat vetus vel apud 
Graecos. Morem hunc etiam Christiani veteres sequuti, 
quorum vitrei aliquot calices et sacra habent symbola, 
et titulos huiusmodi referunt, quos Bonarrotus, ac Bol- 
dettus commentariis suis consignarunt. 

A . SEPTVNOLENA 
PETR . MAISIO 
DONO 

A. id est Aula. Petr. idest Petronio. 

Similia habes in tesseris, in armis, et instrumentis 
bellicis, in lateribus demum, ac tegulis. 


Ex quo studia humanitatis, ac litterarum coli vehe¬ 
mentius coepta, rarius fortasse in monumentorum ti¬ 
tulis versus usurpati, aut certe domi potius, quam in 
publico propositi sunt. 

Qui vero inscriptiones versibus confecerunt, sic fere 
in Epitaphiis haesisse videntur, ut ceteras res atque 
argumenta vix carmine digna indicarent. Hanc ipsam 
vero provinciam poetae nobiles et ingeniosi minus saepe 
suscepisse videntur. Quapropter nec multa apud ipsum 
Morcellium exempla, nec omnia praeclara reperies. 
Unum tamen ex Epitaphiis, ex Inscriptionibus Sacris, 
ex Historicis, ex Elogiis. 

a) — Epitaphium. 

HIC. SITVS. EST.RVFVS. PVLSC). Q VI. VINDICE. QUONDAM 
IMPERIVM . ADSERVIT . NON . SIBI . SED . PATRIAE 
L. Virginii Rufi laudes persequitur Plinius in epi¬ 
stola ad Romanum. Hic quum Germaniae praeesset, le¬ 
gionesque apud se haberet, Iulium Vindicem novis 
rebus in Gallia studentem adortus magnifice Vicerat, 
delatumque a multibus imperium forti animo recusa¬ 
verat auctor militibus ut Principis eligendi potestatem 
penes Senatum esse paterentur. 

Alia epitaphiorum genera, sive exempla, poetae 
veteres suppeditabunt, ut elegantissimum illud : 

HIC. TIBVRTINA. IACET. AVREA. CINTIIIA. TERRA 
ACCESSIT . RIPAE . LAVS . ANIENE . TVAS 

h) — Inscriptio sacra. 

MERC . SACR. 

SVM.DEVS. ALATIS . QVI.CRVRIBVS. AETHERA . CARPO 
QVEM . PEPERIT . SVMMO . LVCIDA . MAIA . IOVl 

c) — Inscriptio Historica. 

QUAM. BENE. C VRV ATI. DIRECTA. EST. S EMIT A .PONTIS 
ATQVE . INTERRVPTVM . CONTINVATVR . ITER 

CALCAMVS . RAPIDAS . SVBIECTI . GVRGITIS . VNDAS 
ET . LIBET . IRATAE . CERNERE . MVRMVR . AQVAE 

IT E .IGITVR. FACILES. PER. GAVDIA .VESTRA. Q VIRITES 
ET.NARSIM . RESONANS PLAVSVS . VBIQVE . CANAT 
QVI. POTVIT .RIGIDAS.GOTHORVM. SVBDERE .MENTES 
HIC . DOCVIT . DVRVM . FLVMINA . FERRE . IVGVM 
Titulum hunc via Salaria legimus adhuc ad Pontem 
Anienis, ibidemque alterum, quo versus hi apprime 
explanantur. Legitur enim Narsetem, devictis Gothis, 
pontem a Totila destructum, purgato fluminis, alveo, 
meliorem in statum, quam quondam fuerat, renovasse. 
Elogium inscriptum statuae Memoris : 

CLARVS. FRONDE . IOVLS . ROMANI. FAMA. COTHVRNI 
SPIRAT . APELLEA . REDDITUS . ARTE . MEMOR 

Hoc elogium habes apud Martialem. Titulus epi¬ 
grammatis . est: De statua Memoris. 

Qui Memoris statuam fecerat,, huic vel nomen fuit 
Apelles, ut veteri statuario apud Plinium, vel adeo 
praestitit, ut inter statuarios is esse videretur, qui oliin 
Apelles fuerat apud pictores. 

{Ad proximum numerum) 

PAROE/AIAE SIVE ADAGIA 


Litus arare 

Est sterilem operam sumere. Ausonius aci Theo¬ 
nem : 

Quid geris extremis positus telluris in oris 
Cultor arenarum rates , cui litus arandum? 
►Significans eum inaniter laborare. — Huius pecu¬ 
liaris usus erit quum officium impenditur in eum, a 
qifo nihil sis fructus aliquando percepturus. Item alia 
adagia : Arenae mandare semina — In aqua se¬ 
mentem facere ■— In saxis s&inare — In aqua 
scribere — Ventos colere, etc., et etiam. 

Arenam metiri — Undas numerare; 

hoc est: Rem infiniti laboris atque inexplicabilem 
inceptare. Vergilius utramque paroemiam eleganter 
attigit libro Georg. II: 

Quem si scire velit, Libyci velit aequoris idem 

Discere quam multae zephyro turbentur arenae, 

Aut ubi navigiis violentior incidit Eurus, 

Kosse, quot Ionii veniant ad litora fluctus. 

Videri potest ab Aesopico quodam apologo na. 
tum adagium, quem refert Lucianus in Sectis, o- 
lim quemdam in maris litore sedisse, conantem 
singulas undas pernumerare; quumque undas undis 
trudentibus obrueretur, animoque male angeretur 
quod eas numero complecti non posset, adiens cal¬ 
lida vulpes opportuno consilio sic hominem suble¬ 
vavit/: «Quid angeris - inquit - propter undas, quae 
praetereunt ? Hinc numerare incipias oportet, illas 
missas facias». 

Surdo oppedere. 

Surdo oppedere sive apud surdum crepitum e- 
dere dicitur ubi quid frustra fit, aut ubi precatur 
apud stupidos qui non queant sentire, sive quum 
conviciis incessitur is, qui perinde negligit, quasi 
non audiat. Refertur a Diogeniano et a Suida. 

Delphinum cauda ligare. 

In eos qui quidpiam incassum conantur ; propte- 
rea quod delphinus cauda sit lubrica, nec ea parte 
teneri queat, aut quod cauda sit valida, cuius agi¬ 
tatione ferebatur et naves aliquando subvertere, 
ut liac parte esset invictus. Quadrabit et in eos, 
qui ea via quempiam aggrediuntur, qua nequa¬ 
quam possit superari. 

Cauda tenere anguillam. 

In eos apte dicitur, quibus res est cum homi¬ 
nibus lubrica fide perfidisque, aut qui rem fugiti¬ 
vam atque incertam aliquam habent, quam tueri 
diu non possint. 


MORAE SUBSECIVAE 

T. 

De poesi quam Arcadicam dicunt. 

Caterva Serranto, 

bonarum litterarum doetori. 

Maxime Musarum, cultor Caterve salutem. 

Ergone Ventidius risit mea carmina? Vix dum 
Hoc a te novi, permagna concitus ira 
Arripui calamum scripturus dura : putasne 
Clamabam, Maevi, sapiens et clarus haberi 
Si cum non valeas doctrina excellere, plebis 
Scite auras captas aliorum censor acerbus ?. 
Paucorum fors laude tumes ? At mente teneto, 

Qui te demulcet, nimiis et laudibus effert 
Aut parat insidias, aut iam te impune fefellit. 

Qui cupit ad magnam meritis ascendere famam 
In lucem sua scripta ferat, doctisque probetur. 

— Versus Arcadiam redolent. — Invisere dulces 
Quis vetat interdum colles et amoena vagari 
Per nemora et valles, curis studiisque severis 
Pauxillum abruptis? Tua si natura voluptas, 

Et quem non rapuit ? camporum saepe recessus 
Si petis ut valeas animi depellere curas, 

Quae bene naturam pingunt cur carmina damnas 
Non tibi conveniens ? Nugis sonuisse canoris 
Quis negat Arcadiam, rupto cum foedere, verum 
Non semper pulchro dextram tendebat amicam. 

Hoc quoque concedam minimum genus esse poesis, 
Utpote quae agrestis, semper conceptibus apte 
Induitur blandis; verum hinc damnanda veLaeque 
Omnia quae in lucem profert urenda camino, 

Seu rem contineant dulcem graioque sapore 
Conspersam, aut tantum numeros et inania verba? 
Vitam hominis cunctam plena sub imagine rerum 
Fingit epos, sed saepe angusto in limite clausa 
Scinditur in varias species formasque poesis; 

At verum et pulchrum ingenita virtute renident 
Sub quavis forma: sed crebro vergit ad imum 
Qui medium insequitur. Cum iam permulta severus 
Carmina prodiderim, levibus si terque quaterque 
Versiculis lusi, terram rumore polumque 
Complebis clamans ; vel si inter seria parvum 
Lenimen quaero non excusatus abibo ? 

At dum magna crepas, caveas ne forte puteris 









Arcadia eiectus, quos versus scribere nescis 
Arguere, antiquam sic vulpem imitatus acerbam 

Uvam spernentem. Scribebam talibus asper 

Cum sensi bilem paullatim pectore lapsam, 

Meque ipsum risi. Ingenitos expungere mores 
Quis valet? Aut quis miretur si rana coaxat, 

Si crocitat corvus, magnoque incensus amore 
Si rudit auritus, Maius cum vernat, asellus? 

II. 

De hominum iniustitia et de vulgari plausu contemnendo. 

Iosepho Pasealio Marinellio, 
scriptori carminum elegantissimo. 

Quaenam pro tanto credis servata labore? 

Pane caret sapiens, auro dum stultus abundat, 
Lautisque accumbit mensis. Has corde querelas 
Effundens, Ioseph, supremo tempore vitae, 

Tergis honorato frontem sudore madentem. 

Sed nihil in terris exstat pretiosius auro 
Vulgari aut plausu? perituraque cuncta putandum 
Nobiscum ? Vivet, vivet pars optima nostri, 

Nam cinis addictus tumulo non fama bonorum. 

^/Scilicet adveniet tempus cum luce serena 
Facta hominum clare pateant, rectaque nepotes 
Nos lance appendent. Verax tum pagina nomen 
Cuique suum insculpet nullum delebile in aevum. 
Quot tunc heroum vilescere nomina, nigris 
Obsignata notis, quot nunc miracula vulgi 
In probrum verti et vitium cernentur, iniquae 
Ut pateant artes quibus emersere. Curulis 
Quidnam sella madens lacrimis et tincta cruore 
Quem furor effudit, dominandi et caeca libido 
Expressit miseris? Vel quid grex ille nefastus 
Qui terrae acclinis procerum vestigia lambit, 

Et recinit mendax positas in foenore laudes ? 

Iustitiam, clamas. Cuinam sed ferre querelas ? 

Ad magnas aedes moerentum surgere voces 
An credis? Vel recta sequi verumque videre 
Qui loca summa tenent? Nebulis ibi crassior aer 
Qui sensus hebetat, dum circum callida turba 
Sese inter tenebras agitat, rerumque potitur 
Regibus ignaris (1). Congestis undique nummis 
Interea assurgunt villae, viridaria florent, 
Ornanturque domus tabulis et divi te luxu, 

(L) Eodem sensu quo Horatius: Maecenas atavis edite regibus. (Lib.l, 
Ode I). 


Auguri et occurrens ridet Tripontius augur. 

Fortuna in modica siccus si temneris uncto, 
Mercedes hominum ventosaque nomina ride. 

Digna sibi merces virtus, quae pressa malignis 
Altius attollit frontem nescitque repulsas. 

Quare animo fortis, culpa nec pallidus ulla 
Sorte tua gaude, summoque e vertice montis, 
Musarum Sophiaeque sedes ubi magnus alumnus, 
Despice vulgares turbas in valle iacentes. 

Aiunt, «Non complet virtus, non fama crumenas »; 
At i uris vindex exstat qui temperat aeque 
Sortes, atque hominum iustus benefacta rependit. 
Vivit amicitiae sanctum ac venerabile nomen. 

Haec te per reliquos, quot sint solabitur annos, 
Haec, effata vale, nutantia lumina condet, 

Et gelido illacrimans componet membra sepulcro. 


P. Rec an ATESI. 



DE ALIQUOT PUERORUM LUDIS IN ITALIS ' 4 


Pila venenata. 

Siste parumper, viator! Vides ? Quot iuvenes stant 
veluti in acie circumpositi intentique ora socio tenent, 
qui tamquam ludorum dux globum pugnantium ordinat, 
atque rerum initium secernit. Qui animorum ardor! Quae 
victoriae spes in frontibus emicat L Hinc inde stant 
pugnaturi. 

Ludum, ad quem mox omnes conveniimt, romano- 
rum sermone adpellabis : Pilam venenatam. Nomen 
enim huic certamini ex eo factum est, quod vix aliquis 
pila vel leviter tangatur, veluti mortifero vulnere per¬ 
culsus, inter mortuos illico adnumeratur, atque a pu¬ 
gnantium numero abstrahitur. Potest utique adhuc qui 
secum luctantur adiuvare, potest impedire ne adversarii 
pilam in suos emittant, sed ipse tamquam praelio ce¬ 
ciderit, extra castra eiicitur. Duae acies adsunt: altera, 
albo signata panniculo, manu pilam iactabit: altera vul¬ 
nus evitare parata. 

Sed quae omnium contentio, qui clamor, quae pe¬ 
dum corporumque commotio! Hic ut pilam recte fiden- 
tique manu emittat, ille ut studiose ictum repellat! 

Verum cur sistunt ? Quid dicam ? « Ludus enim ge¬ 
nuit trepidum certamen et iras ! » Litis acerrima exorta 
est, animosque hinc inde vocesque acuit. Adsunt et 
ludi iudices, quibus erunt had artes, pacis componere 
morem et solemniter in dubiis decernere qui victor sit, 

(1) Paulo minora canamus ! Ille ego, qui nuper de certamine artium 
plurima descripsi, quod Aligustae Taurinorum gloriose est celebratum,, 
nunc paucula dicere nitar de ludicria certaminibus, quae pueruli nostri 
identidem, animi causa, agere consueverunt. Post tot rerum solemnia, 
quis haec humilia dicere vetabit? 

qui recte se gesserit, qui vero male. Ilorum sententia 
est'absoluta, aqua appellari non potest. Pila enim iacta 
adversarium percussit an non? Tetigit ne manus, an 
caput? Quod quidem esset contra ludorum morem. 
Hinc maxima omnium cura, studiorumque, ut pilam 
recte emittant, et manibus eam advolantem arripiant 
' iterumque eiiciant... Omnes vero-student, nituntur, ut 
pilam evitent, ictumque declinent: qui enim percutere 
debent, vel qui pilam habere cupiunt ut percutiant, 
vocibus altissimis eam a suis postulant; hic currit quo 
propior sit. adversariis, sicque eos facilius percutiat; 
ille longius se confert; itaque adversariorum artem elu¬ 
dunt. 

Interea unus caeditur et alter, mox tres vel quatuor. 
Tunc ferocius undique litis integratur... Omnis terrae 
locus, in'quo certamen istud includitur, pedibus pul¬ 
satur, modo hic, modo illic globus luctantium celerrime 
confertur, mox alii alio velocissime dilabuntur. Quum 
vero pene omnes vulnerati sunt, ad superstitem socium 
salvandum undique solliciti conveniunt. 

Haud aliter atque apes quae regem moriturum 
tuentur : 

circumstant fremitu denso, stipantque frequentes , 
... pulcrcimque petunt per vulnera mortem... 
sic ad ultimum hunc socium festinantes adeurrunt, so¬ 
piunt, corpore paene suo contegunt, ne eum adversarii 
fatali pila saucient. Quod quum factum fuerit, victores 
manus vocesque ad. sidera tollunt, ac victoriam (si 
studiose res acta fuerit atque ingeniose) plausu adstan- 
tium adclamant. 

Subalpinus. 


COLLOQUIA LATINA 

Varia petitur facultas egrediendi schola. (1) 


G. — Argumento scriptionis cras reddendae. 0 si 
hoc onere me levaveris ! 

P. — Quid polliceris mihi? 

(L — Futurum ut sarciam hanc iacturmn dupla 
deinde diligentia. 

P. — Per me licet; sed videris mihi fidem serves. 
G. — Liberabo apud te fidem meam. 


Micjhael. — Placetne, magister, mihi facere pote¬ 
statem egrediendi schola? 

P. — Quid causae est? 

M. — Bure in urbem venit mater mea; condixit 
locum et tempus quo eam conveniam. 

P. — Quid istud opus est? 

M. — Ut mater emat mihi libros aliquot necessarios. 
Raro in urbem venit; occupanda est mihi occasio. 

P, — Adfer milii a matre testimonium in crastin 
diem. 

M. — Curabo; numquid aliud vis? 

P. — Ut meis verbis officiose matrem salutes. 


Hieronymus. — Hora decima fiet sacrum funebre 
anniversarium pro avo meo. Iussit me pater interesse; 
placetne tibi, praeceptor, ut eam ? Iam imminet tempus. 
P. — Quamnam in aedem sacram iturus es ? 

H. — Ad Sancti Nicolai. 

P. — Properato opus est; abi. 


Iagobus. — Licetne ut adeam ianitorem collegii ? 

P. — Quid tibi cum illo negotii ? 

I. — Apud eum reliqui heri chartam et calamos. 
P. — Cur accedens hoc mane non resumpsisti ? 

I. — E memoria res exciderat. 

P. — Venisti igitur ad bellum miles sine armis. 

I. — Ignosce mihi... 

P. — Curras igitur. At prospicias in posterum quibus 
rebus omnibus opus sit ante scholae initium. 

I. — Illic sum et hic sum. 


I 


Gustavus., — Licetne, praeceptor, ut ego et patruelis 
meus eamus domum ? 

Praeceptor. — Quid eo? 

G. '—»--U^-ebviam occurramus patri meo Lutetia re¬ 
dituro sub vesperam. 

P. — Sed citius est. 

G. — Mater domi nos opperitur ad hanc horam. 

P.- — Ipsa etiam procedet obviam ? 

G. — Ipsa etiam et universa familia. Famuli prae¬ 
current pedites. Mater nobiscum et sororibus rheda 
vehetur. 

P. — Abi: sit iter felix atque commodum. 

G. — Commodum ut sit subvereor. 

P. — Quamobrem? 

G. — Quia schola exeo onustus. 

P. — Qua sarcina ? 

(1) Ex dialogorum libro Antonii Van-Torre passim retractavit I. F. 


Ludovicus. — Magister, emitto sanguinem e naribus: 
placetne exeam scliola ? 

P. — Exi et lhva ad proximum fontem aut antliam. 


P. — Iam admoniti estis, discipuli, de adeundo 
hodie templo. Colligite vasa et ad sacrum vos com¬ 
parate. 

Ignatius. — Peto ut ante alios conferre me possim 
domum una cum fratre natu minore. 

P. — Ut quid? 

I. — Quia sacrificio iam ambo inservientes adfui¬ 
mus, et frigore totus rigeo. Insuper procul hinc habi- ) 

tamus : vix domi ad horam licebit, contra, interquie- \ 

scere et ad scholam iterum expetendum est. 

P. — Iam vos missos faciam hac lege, ut pomeri- 
dianas praelectiones firmius imprimatis memoriae. 

I. — Callebimus ad unguem. Vale. 

Tertullianus ; putat enim ( 1 ) apud Orientales regnum 
Magis deferri consuevisse ; quo nihil incertius. S. Am¬ 
brosius ( 2 ), seu S. Caesarius Arelatensis, regium illis 
nomen attribuit, sed vox illa « regis » in textum irrepsisse 
creditur. Eiusdem rei assertorem laudant etiam S. Cy¬ 
prianum in sermone de Baptismo.; sed huius scripti 
auctorem Arnaldum, Abbatem Bonaevallis, qui aetate 
S. Bernardi vixit, fuisse constat. Pasclia,sius RadbertuS, 


Benvenuti Fisci tabula Magorum adorationem referens. 

qui in monasterio Corbeiensi saec. ix floruit, rem esse 
exploratam in historiis ethnicorum tradit, quod Magi 
regnum obtinuissent. Inter Graecos Theophylactus (3) 
se eiusdem opinionis esse testatur. 

Haec apud veteres luculentissima testimonia occur¬ 
runt ; cetera quae afferri solent nec liquida satis, nec 
expressa sunt; recentiorum autem auctoritas parvi est 
ad rem momenti. 

(1) Contra Iudaeos, 1. III contra Marci on. 

(2) Senn. 139 in Appen. V torti. S. Augiist. noV, edit. 

(S) In Mcitlh., II. 


De Sanctis Magis nonnulla 


De Magis, qui Iesu Christi incunabula veneraturi 
Hethleem venerunt, plura eruditi sciscitantur: qui fue¬ 
rint, unde venerint, quot fuerint, quo tempure Iero- 
solymam accesserint, et quid de sidere quod illis ap¬ 
paruit; nosquenon semel in Voce Urbis huiusmodi quae¬ 
stiones delibavimus. Philosophi, et 
Divini atque Astronomiae periti vul¬ 
go creduntur; additum etiam, Ba- 
laamum auctorem generis et prae¬ 
ceptorem habuisse, a quo pluribus 
ante saeculis oraculum pronuncia- 
tum ( 1 ) : « Orietur stella ex Iacob, 
et consurget virga de Israel, et 
percutiet duces Moab, vastabitque 
omnes filios Seth », sive « filios su¬ 
perbiae ». Huic opinioni favere 
videntur Scripturae verba, quibus 
Magi ex Oriente venisse perhiben¬ 
tur ( 2 ), quum Orientis nomine non 
raro apud sacros auctores Arabia 
deserta- sive Mesopotamia signifi¬ 
cetur. Hinc Balaam de se ipso 
testatur, venisse de Aram - de mon¬ 
tibus Orientis - (3), quum tamen 
ex Pethora, urbe ad Euphratem, 
venisset. (4) 

Arabes, Idumaei et Chaldaei po¬ 
puli Iudaeis orientales sapientiam 
affectabant (5); hinc apud illos 
nomen Magi philosophis et sapien¬ 
tibus vulgo tributum. Tertullia¬ 
nus ( 6 ), S. Iustinus martyr (7), 

S. Epiphanius ( 8 ) aliique \plures 
huic opinioni suo suffragio acce¬ 
dentes, trans Euphratem, sive e 
Mesopotamia, ut verbo dicamus, ex 
Oriente Iudaeae, sanctos Magos 
arcessunt; neque nostrum est eo¬ 
rum sententiam refutare, qui e Per¬ 
side, Armenia, Aethiopia, vel tan¬ 
dem e tribus orbis partibus - Asia, 

Africa et Europa - illos repetunt. 

Nonnulli autem ex veteribus Patribus credidisse 
videntur Magos hosce tres fuisse, regnoque in sua sin¬ 
gulos regione potitos; in iisque adnumerandus etiam 


(1) Num. XXIV, 17 - An. a. C. 1447. (?) 

(2) Matth. II, 1. 

(3) Num. XXX, 7. 

(4) Num. XXIV, 5. - Cfr. Eus. in locis Padura. -[De adventu Abrahami 
in « Terram"promissionis » agens, Isaias (XLI, 2) ait; « Quis suscitavit ab 
Oriente Iustum ? ». 

i' (5) Cfr. III Reg. IV, 30 ; Hierem. XLIX, 7; Abdias y. 8. 

(6) Coritr. lud., 1. III contra Marcion, 

1 j '(7) Dialog. contra Tryph. 

(8 ) Epit. Fidei Cath. 

Quae huic sententiae recipiendae contulisse videntur, 
verba sunt Psalmi LXXI sanctis Magis accommodata: 
« Reges Tharsis et insulae niunera offerent; reges Arabum 
et Saba dona adducent »; iisque accessisse a priscis usque 
temporibus ingenuae artes apparent, quae nunquam 
non Magos repraesentarunt regum more ornatos ; prouti 
etiam videre est in tabula, quam lectorum oculis hodie 
subiicimus, a Benvcnuto Fisci, vulgo ii Gardfplo, Ra- 
phaelis Sanctii discipulo clarissimo, pictam,'et in Romana 
pinacotheca Burghesiana hodie adservatam. 



ACTA PONTIFICIA 

I. 

CONSTITUTIO APOSTOLICA 
de nova psalterii in breviario romano dispositione. 

PIUS EPISCOPUS 

SERVUS SERVORUM DEI 
AD PERPETUAM RET MEMORIAM 

Divino afflatu compositos Psalmos, quorum est 
in sacris litteris collectio, inde ab Ecclesiae exordiis 
non modo mirifice valuisse constat ad fovendam 
fidelium pietatem, qui offerebant hostiam laudis 
seniper Deo, id est, fructum labiorum confit entium 
' nomini eius; (1) verum etiam ex more iam in 
vetere Lege recepto in ipsa sacra Liturgia divi- 
noque Officio conspicuam habuisse partem. Hinc 
illa, quam dicit Basilius, nata Ecclesiae vox, (2) 
atque psalmodia, eius hymnodiae filia, ut a de¬ 
cessore Nostro Urbano VIII appellatur, (3) quae 
canitur assidue ante sedem Dei et Agni, quaeque 
homines, in primis divino cultui addictos docet, 
ex Athanasii sententia, qua ratione Deum laudare 
oporteat quibusque verbis decenter confiteantur. (4) 
Pulchre ad rem Augustinus: Ut bene ab homine 
laudetur Deus, laudavit se ipse Deus; et quia di¬ 
gnatus- est- laudare se, ideo invenit homo; quem¬ 
admodum laudet eum. (5) 

Accedit quod in Psalmis mirabilis quaedam vis 
inest ad excitanda in animis omnium studia vir¬ 
tutum. Etsi enim omnis nostra Scriptura, cum 
vetus tum nova, divinitus inspirata utilisque ad 
doctrinam est, ut scriptum habetur;... at Psal¬ 
morum liber, quasi paradisus omnium reliquorum 
(librorum fructus) in se continens, cantus edit, et 
proprios insuper cum ipsis inter psallendum 
exhibet. Haec iterum Athanasius, (6) qui recte 
ibidem addit: Mihi quidem videtur, psallenti Psal¬ 
mos esse instar speculi, ut et seipsum et proprii 

(1) Hubr. 13, 15. — (2) BEoiuil. in Ps. 1, n. 2. — (3) Bulla « Divinam 
Psalmodiam ». — (4) Epist. ad Marcellinum in interpret. Psalmor. n. 10. 
— (5) In PSalm. 144, n. 1. — (6) Epist. ad Marcell. cit. n. 2. 


animi' motus in ipsis contempletur, atque ita f 
affectus eos recitet. (1) Itaque Augustinus in Con-| 
fossionibus : Quantum, inquit, flevi in hymnis et < 
canticis tuis suave sonantis Ecclesiae tuae vocibusji 
commotus acriter! Mices illae influebant auribnsl 
meis et eliquabatur veritas in cor meum et exae¬ 
stuabat inde affectus pietatis et currebant laevi • • 
mae et bene mihi erat cum eis. (2) Etenim, quem 
non moveant frequentes illi Psalmorum loci, in 
quibus de immensa maiestate Dei, de omnipotenti n, • 
de inenarrabili iustitia, aut bonitate, aut clementia, 
de ceterisque infinitis laudibus eius tam alte prae - 
dicatur? Cui non similes sensus inspirent illae pro 
acceptis a Deo beneficiis gratiarum actiones, aut 
pro expectatis humiles fidentesque preces, aut illi 
de peccatis clamores poenitentis animae? Quem 
non admiratione psaltes perfundat, cum divinae 
benignitatis munera in populum Israel atque in 
omne hominum genus profecta narrat, cumque 
caelestis sapientiae dogmata tradit? Quem denique 
non amore inflammet adumbrata studiose imago 
Christi Redemptoris, cuius quidem Augustinus (3) 
vocem in omnibus Psalmis vel psallentem, vel 
gementem, vel laetantem in spe, vel suspirantem 


in re audiebat? 

Iure igitur optimo provisum est antiquitus, et 
per decreta Romanorum Pontificum, et per canones 
Conciliorum, et per monasticas leges, ut homines 
ex utroque clero integrum Psalterium per singulas 
hebdomadas concinerent vel recitarent. Atque hanc 
quidem legem a patribus traditam decessores No¬ 
stri S. Pius V, Clemens VIII, Urbanus VIII in re¬ 
cognoscendo Breviario Romano sancte servarunt. 
Unde etiam nunc Psalterium intra unius hebdo¬ 
madae spatium recitandum foret integrum, nisi 
mutata rerum condicione talis recitatio frequenter 
impediretur. 

Etenim procedente tempore continenter crevit 
inter fideles eorum hominum numerus, quos Ec- 
iesia, mortali vita defunctos, caelicolis accensere 
et populo Christiano patronos et vivendi duces con* 
suevit proponere. In ipsorum vero honorem Officia 
de Sanctis sensim propagari coeperunt, unde fere 
factum est, ut de Dominicis diebus deque Feriis 
Officia silerent ideoque non pauci neglegerentur 
Psalmi, qui sunt tamen, non secus ac ceteri, ut 
Ambrosius ait, (4) benedictio populi, Deilaus, plebis 
laudatio, plausus omnium, sermo universorum, 
vox Ecclesiae, fidei canora confessio, auctoritatis 
plena devotio, libertatis laetitia, clamor iucundi- j„j 
tatis, laetitiae resultatio. De liuiusmodi autem, 
omissione non semel graves fuerunt prudentunD 
piorumque virorum querimoniae, quod non modo® 


(l) Op. cit. n. 12. (9) Lib. IX, cap. G. 

(4) Enarrat, in Ps. 1, n. 9. 


• (3) In Ps. 42, li. i 














lliominibus sacri ordinis.tot subtraherentur praesidia 
a\d laudandum D.ominunVet ad intimos animi sensus 
ei significandos aptissima, sed etiam quod optabilis 
illa in orando varietas desideraretur, ad digne, 
attente, devote precandum imbecillitati nostrae 
quam maxime opportuna. Nam, ut Basibus liabet, 
in aequali tale torpescit saepe, nescio quomodo, 
animus atque praesens absens est: mutatis vero 
et variatis psalmodia et cantu per singulas lioras, 
renovatur eius desiderium et attentio instau¬ 
ratur. ;(1) 

Minime igitur mirum, quod'Complures e diversis 
orbis partibus sacrorum Antistites sua in hanc rem 
vota ad Apostolicam Sedem detulerunt, maximeque 
in Concilio Vaticano, cum hoc inter cetera postu¬ 
larunt, ut, quoad posset, revocaretur consuetudo 
vetus recitandi per hebdomadam totum Psalterium, 
ita tamen ut clero, in sacri ministerii vinea ob 
imminutum operariorum numerum jam gravius 
laboranti, non maius imponeretur onus. Hisce Vero 
postulationibus et votis quae Nostra quoque ante 
susceptum Pontificatum fuerant, itemque precibus, 
quae deinceps ab aliis Venerabilibus Fratribus 
piisque viris admotae sunt, Nos ‘equidem conce¬ 
dendum duximus, cauto tamen, ne recitatione in¬ 
tegri Psalterii hebdomadae spatio conclusa, ex una 
parte quicquam de Sanctorum cultu decederet, 
neve ex altera molestius Divini Officii onus clericis, 
immo temperatius evaderet. Quapropter implorato 
suppliciter Patre luminum, corrogatisque in id 
ipsum suffragiis sanctarum precum, Nos vestigiis 
insistentes decessorum Nostrorum, aliquot viros 
delegimus doctos et industrios, quibus commisimus, 
ut consiliis studiisque collatis certam aliquam re- 
perirent rei efficiendae rationem, quae Nostris optatis 
responderet. Illi autem commissum sibi munus e 
sententia exsequentes novam Psalterii dispositionem 
elaborarunt; quam cum S. R. E. Cardinales sacris 
ritibus cognoscendis praepositi diligenter conside- 
>ratam probassent, Nos, utpote cum mente Nostra 
'admodum congruentem, ratam habuimus in rebus 
pomnibus, id est, quod ad ordinem ac partitionem 
£ Psalmorum, ad Antiphonas, ad Versiculos, ad Hym¬ 
nos attinet cum suis Rubricis et Regulis, eiusque 
editionem authenticam in Nostra typographia Va¬ 
ticana adornari et indidem evulgari iussimus. 

Quoniam vero Psalterii dispositio intimam quam¬ 
dam habet cum omni Divino Officio et Liturgia 
coniunctionem, nemo non videt, per ea, quae hic 
ia Nobis decreta sunt, primum Nos fecisse gradum 
pd Romani Breviarii et Missalis emendationem: 
|ed super tali causa proprium mox Consilium seu 
■ cfmmissionem, ut aiunt, eruditorum constituemus, 
terim, opportunitatem hanc nacti nonnulla iam 

I (1) Regulae fusius tractatae, intefrog. 37, n. 5. 

| 


in praesenti instauranda censuiinus, prout in ap¬ 
positis Rubricis praescribitur : atque imprimis qui¬ 
dem iit in recitando Divino Officio Lectionibus 
statutis sacrae Scripturae cum Responsoriis de tem¬ 
pore occurrentibus debitus honor frequentiore usu 
restitueretur; dein vero ut in sacra Liturgia Missae 
antiquissimae de Dominicis infra annum et de Fe¬ 
riis, praesertim quadragesimalibus, locum suum 
recuperarent. 

Itaque, harum auctoritate litterarum, ante om¬ 
nia Psalterji ordinem, qualis in Breviario Romano 
hodie est, abolemus eiusque usum, inde a Kalendis 
Ianuariis anni millesimi nongentesimi decimi tertii, 
omnino interdicimus. Ex illo autem die in omnibus 
ecclesiis Cleri saecularis et regularis, in monasteriis, 
ordinibus, congregationibus, institutisque religioso-' 
rum ab omnibus et singulis, qui ex officio aut ex 
consuetudine Horas canonicas iuxta Breviarium 
Romanum, a S. Pio V editum et a Clemente VIII, 
Urbano VIII, Leone XIII recognitum, persolvunt, 
novum Psalterii ordinem, qualem Nos cum suis 
Regulis et Rubricis approbavimus typisque Vaticanis 
vulgandum decrevimus, religiose observari iube- 
mus. Simul vero poenas in iure statutas iis de¬ 
nuntiamus, qui suo officio persolvendi quotidie 
Horas canonicas defuerint; qui quidem sciant se 
tam gravi non satisfacturos officio, nisi Nostrum 
hunc Psalterii ordinem adhibeant. 

Omnibus igitur Patriarchis, Archiepiscopis, Epi¬ 
scopis, Abbatibus ceterisque ecclesiarum Praelatis, 
ne Cardinalibus quidem Archipresbyteris patriar- 
chalium Urbis basilicarum exceptis, mandamus, 
ut in sua quisque dioecesi, ecclesia vel coenobio 
Psalterium cum Regulis et Rubricis, quemadmodum 
a Nobis dispositum est, constituto tempore indu¬ 
cendum curent: quod Psalterium quasque Regulas 
et Rubricas etiam a ceteris omnibus, quoscumque 
obligatio tenet recitandi vel concinendi Horas Ca¬ 
nonicas, inviolate adhiberi ac servari praecipimus. 
Interim autem cuilibet et capitulis ipsis, modo id 
maior capituli pars sibi placere ostenderit, novum 
Psalterii ordinem, statim post eius editionem, rite 
usurpare licebit. 

Haec vero edicimus, declaramus, sancimus, de¬ 
cernentes has Nostras litteras validas et efficaces 
semper esse ac fore; non obstantibus constitutio¬ 
nibus et ordinationibus apostolicis, generalibus et 
specialibus, ceterisve quibusvis [in contrarium fa¬ 
cientibus. Nulli ergo hominum liceat hanc paginam 
Nostrae abolitionis, revocationis, permissionis, ius- 
sionis, praecepti, statuti, indulti, mandati et volun¬ 
tatis infringere, vel ei ausu temerario contraire. 
Si quis autem hoc attentare praesumpserit, indi¬ 
gnationem omnipotentis Dei, ac beatorum Petri et 
Pauli, Apostolorum eius, se noverit incursurum. 

Datum Romae apud S. Petrum anno Incarna- 

tionis Dominicae millesimo nongentesimo undecimo; 
Kalendis Novembribus, in festo Sanctorum omnium, 
Pontificatus Nostri anno nono. 

A. Cardinalis AGLIARDI 
S. P. E. Cancellarius. 

Fr. Sei). Cardinalis MARTIN FLLT 
S. P. C. Praefectus. 

Loco -f- Plumbi 

VISA 

M. Rig'g'i C. A.. Not. 

Peg. in Cane. Ap. X. 571. 

(Rubricas in recitatione divini officii et in Missarum ce¬ 
lebratione servandas ad normam Constitutionis * Divino 
afflatu » in proximo numero referemus.) 

II. 

MOTU PROPRIO 

de trahentibus clericos ad tribunalia iudicum laicorum. 

Quantavis diligentia adhibeatur in condendis 
legibus, saepe non licet dubitationem praecaveri 
omnem, quae deinceps ex earum callida interpre¬ 
tatione queat exsistere. Aliquando autem iurispe- 
ritorum, qui ad rimandam naturam vimque legis 
accesserint, tam diversae inter se sunt sententiae, 
ut quid sit lege constitutum, non aliter constare, 
nisi per authenticam declarationem, possit. 

Id quod videmus contigisse, postquam Consti¬ 
tutio Apostolicae Sedis promulgata est, qua Cen¬ 
surae latae sententiae limitantur. Etenim inter 
scriptores, qui in eam Constitutionem commentaria 
confecerunt, magna orta est de ipsius capite YII 
controversia; utrum verbo Cogentes legislatores 
personaeque publicae tantummodo, an etiam ho¬ 
mines privati significentur, qui iudicem laicum, ad 
eum provocando actionemve instituendo, cogant, 
ut ad suum tribunal clericum trahat. 

Quid valeret quidem hoc caput, semel atque 
iterum Congregatio Sancti Officii declaravit. — 
Nunc vero in hac temporum iniquitate, quum ec¬ 
clesiasticae immunitatis adeo nulla solet haberi 
ratio, ut non modo Clerici et Presbyteri, sed E- 
piscopi etiam ipsique S. R. E. Cardinales in iudicium 
laicorum deducantur, omnino res postulat a Nobis, 
ut quos a tam sacrilego facinore non deterret culpae 
gravitas, eosdem poenae severitate in officio con¬ 
tineamus. Itaque hoc Nos Motu Proprio statuimus 
atque edicimus: quicumque privatorum, laici sa- 
crive ordinis, mares feminaeve, personas quasvis 
ecclesiasticas, sive in criminali causa sive in ci¬ 
vili, nullo potestatis ecclesiasticae permissu, ad 
tribunal laicorum vocent, ibique adesse publice 
compellant, eos etiam omnes in excommunicationem 
latae sententiae speciali modo Romani Pontifici 
reservatam incurrere. 


Quod autem his litteris sancitum est, firmum 
ratumque esse volumus, contrariis quibusvis non 
obstantibus. 

Datum Romae, apud S. Petrum, dic ix mensis 
Octobris mcmxi, Pontificatus Nostri anno nono. 
PIUS PP. X. 


EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 

Ex Congregatione Consistoriali 

Declaratio circa facultatem dispensandi presbyteros ah 
irregularitate. 

Proposito dubio « utrum, vi decisionis huius S. Con¬ 
gregationis Consistorialis diei 27 Februarii 1909, fa¬ 
cultas concedendi presbyteris dispensationem ab irre¬ 
gularitate, sive haec oriatur ex delicto, sive ex defectu, 
spectet ad S. Congregationem de Sacramentis, an potius 
ad S. Congi'egationem Concilii» ; SSnms. D. N. Pius 
PP. X, attentis votis tum a Secretis utriusque Congre¬ 
gationis de Sacramentis et Concilii, tum huius S. Coiir 
gregationis.. Consultorum, mandavit ut responderetur: 
«dispensationem ex defectu reservari ad S. Congrega¬ 
tionem de Sacramentis; ex delicto autem ad S. Con¬ 
gregationem Concilii», (Ex decr. d. xxvm Novembr. 
an. mcmxi). 

Ex Gongregatione Rituum. 

Dubia circa festum Commemorationis solemnis iSfimi. 
Corporis D. N. I. C. 

I. — Utrum adveniente festo Commemorationis so¬ 
lemnis Sanctissimi Corporis D. N. I. C., continuari 
adhuc debeant octavae inchoatae, et an sua octava 
gaudeat festum aliquod duplex primae classis intra 
hanc octavam privilegiatam occurrens ? 

Resp. — Affirmative ad utrumque. 

II. — An dies octava praefatae Commemorationis 
solemnis Sanctissimis Corporis D. N. I. C. excludat 
duplicia primae classis occurrentia? 

Resp. — Affirmative, excepto festo SS. Apostolornm 
Petri et Pauli. (Ex decr. d. xvn mens. Novemb. mcmxi). 

Dubia varia. 

I. — Celebrans et ministri, qui in Missa solemni 
diei festi Annuntiationis B. M. Y. nec non SS. Natalis 
D. N. I. C. genuflectunt quando a choro cantantur 
verba : « Et incarnatus est» etc., genuflectere ne debent 
etiam quando eadem verba simul recitant ad altare ?, 

Resp. — Affirmative. 

II. — In vigilia Festi alicuius Sancti, cuius nomen 
continetur in Canone Missae, celebrans debet ne caput 
inclinare quum idem nomen pronuntiat? 

Resp. — Affirmative iuxta Rubricas Missalis de 
Ritu celebrandi Missam tit. Y, n. 2. 

\ III. — Festum S. Stephani Pp. M. insignis Colle- 
a |iatae Titularis, in tota Civitate Rodigii iamdiu cele¬ 
brari solet sub ritu duplici I classis cum octava. Quae¬ 
ritur utrum in tota eadem civitate «Credo» in Missa 
Ntecitari possit ac debeat. 

< -l'l Uesp. — Negative et servetur Decretum n. 2189 
"%rusina, 28 Martii 1709; (Ex decr. d. xxiv mens. 

"Novemb. mcmxi). 

.em 

Ex Secretaria Status. 

Declaratio authentica circa indultum de abstinentia et 
ieiunio pro America Latina per Secretariam Status 
editum die I mens. Tanudrii MCMXI. 

Circa Indultum de abstinentia et ieiunio pro Ame¬ 
rica Latina, per Secretariam Status editum die I Ia- 
nuarii 1910, ea quae sequuntur dubia revmus. Vicarius 
Apostolicus Guyanae Britannicae humiliter Sanctae Sedi 
dirimenda proposuit : 

I. — Utrum Nigritae et Indi, qui privilegiis gau¬ 
dentes per Constitutionem Leonis f. r. PP. XIII «Trans 
oceanum » concessis, ieiunare tenentur solummodo feriis 
sextis quadragesimae, Sabbato Sancto et in pervigilio 
Nativitatis Domini, vi praefati induiti a ieiunio exi¬ 
mantur etiam Sabbato Sancto et in pervigilio Nativi¬ 
tatis D. N. 1. C. V 


fontaine, episcopo tit. Charistien., eius preside, coram ad¬ 
ducta ; De Pimodan, Comes ; Blumensthil, Comes ; Arman¬ 
dus Nisard, Gallicae quondam legationi praepositus apud 
Apostolicam Sedem; Carolus Giustiniani Bandini, Montis 
Draconis Dux ; Gustavus Sardi, Marchio ; Sacer Purpura¬ 
torum Senatus, Leg’ati omnes exterarum nationum, Ponti- 
flciaeque Domus antistites et aulici omina in novum annum 
SSmo. offerentes. 

Pontificiae electiones. 

— Decreto S. Cong*regationis de Propaganda Fide r. p. 
Iulius Mourv e Seminario Lugdunensi pro Missionibus 
Africae, episcopus tit. Ariassen. et Vicarius Littoris Ebur¬ 
nei nominatus est. 

— R. p. d. Franciscus Maturinus Guichard, episcopus 
tit. Toronen., inter episcopos Pontificio Solio adstantes re¬ 
censetur. 

— R. p. d. Carolus Algernon Stanley, episcopus tit. Em- 
mausien., et r. d. Carolus Perosi inter Consultores adle- 
guntur S. Congregationis Consistorialis. 

— R. d. Orestes Giorgi a secretis S. Congregationis 
Concilii; et r. d. Carolus Perosi Summi Magistri criminibus 
expiandis adiutor a rescriptis dicuntur. 

Varia. 

Die xvn mens. Decembris mcmxi SS. D. N. Pius PP. X 
in Xystino sacello emum. p. d. Caietanum De Lai, Sa¬ 
binorum episcopum ; r. p. Pium de Langognc, archiepisco- 
pum tit. Corinthium ; et Adam Sapieha episcopum Craco- 
vien. sollemni ritu consecrat. 


II. — Utrum diebus, quibus hoc induito frui licet, 
firma maneat prohibitio miscendi carnes et pisces ? 

III. — Quatenus affirmative ad II., utrum haec 
prohibitio etiam Nigritas et Indos respiciat ? 

SSmus. D. N. Pius PP. X, rcrerente Cardinali a 
Secretis Status, die xm mens, Decembris mcmxi, re¬ 
spondendum decrevit: 

Ad I. — Sufficienter provisum per art. XIII Con¬ 
stitutionis «Trans oceanum» diei xvm mens. Apr. 
mdcccxc vii, ideoque ambo privilegia seu indulta cu- 
gmulari posse. 

•) Ad II. — Affirmative, nisi obtineatur speciale in- 
p dultum apostolicum. 

* Ad III. —- Affirmative ut in II. 



DIARIUM VATICANUM 


(Mense Decembri mcmxi). 

Coram SSmo. admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more adi¬ 
verunt, peculiari nota digni sunt iuxta admissionis diem: Ma¬ 
nus catholicorum ex dioecesibus Westmonasteriensi, Neo- 
Eboracensi, Parisiensi ad grates Pontifici agendas ob epi¬ 
scopos suos sacra Purpura honestatos ; Thomas Iosephus 
1 Shalian, rector catholici athenaei Washingtoniensis; Carolus 
Badeni, Comes, a secretis Austrorum legationis apud Belgas; 
i Cracoviensis municipii legati qui Romam advenerunt ut 
novi episcopi sui Adam Sapieha consecrationi,, ab ipso 
Pontifice peractae, adstarent; Pontificia commissio ad Bre¬ 
viarii Romani reformationem delecta, a r. p. d. Petro La- 


ANNALES 


Annus MCMXI 

Qui annus hisce diebus praeteriit, gravibus 
eventibus peculiaribusque notis insignis evasit. 

Post tria decennia, — ex quo scilicet inter 
Russos ac Tureas dimicatum est, — quod nunc 
cum ipsis Tureis bellum Itali gerunt, primum 
certamen est magnarum in Europa civitatum, 
licet extra Europam certisque finibus pugnetur. 
Ceterum alia quoque nationum Europaearum ne¬ 
gotia extra Europam agitantur, ut Mauritana res, 
Persicae quaestiones et ipsa quae adhuc per¬ 
durat rebellio ad Sinense imperium evertendum. 
Quibus ex rebus facile apparet, Europae politica 
commoda magis magisque in dies ad sese inter 
varias orbis regiones diffundendum tendere, indeque 
effici talem rationum contextum, ut latae conflagra¬ 
tiones possibiles forent, nisi in periculo ipso potens 
frenum pro pace constitueretur. 

Hac de causa anno mcmxi et devitatas vidimus pe¬ 
riculorum plenas decertationes, (quarum praesertim 
illam commemorabimus quae oritura videbatur 
inter Anglos et Germanos circa Mauritani proble¬ 
matis resolutiones), et Italiam audivimus sponte 
profitentem militarem actionem suam certis limi¬ 
tibus iri circumscriptum, ne «status quo» in Balka- 
nicis regionibus perturbaretur, atque, si egerit ne- 

cessitate, quam vitare non potuisset, impulsam, se 
tamen curaturam ut belli consectaria quam ma¬ 
xime coangustarentur. 

iMils qiiideni belli vices Italis favorabiles om= 
iiiiid niaiient, qiii ultra proeedeiitfiS; lliiic ad Lebdae 
fuinasj iride; post Airi-^afa sireiiiie at^ue iinpaVide 
baptaiii; dd desertortim iiiniha jrefVehefUht; seqiie 
Jdjlefibus niuriitidnibdsque circlimductis SepSertiiit. 

ivlauritanab res proclinari videbantur, quum 
Galli adFez urbem expedito exercitu pfofecti sunt, 
Hispani Larrache atque EI Ksar loca occuparunt, 
ac Germani Panther bellicam navem ad Agadir 
portum miserunt. Sequutae sunt inter Germanos 
et Gallos, (quibus Angli faverunt); negotiationes; 
pluribusque difficultatibus, iisque non parvi mo¬ 
menti, hinc inde superatis, ad pactionem illam ven¬ 
tum est, de qua alias mentionem fecimus; quaeque 
a ceteris Europae nationibus rata habita, nunc 
Gallici Senatus supremam sanctionem exspectat. 

Aiia quaestio, quae, uti supra diximus, tamquam 
«internationalis» consideranda est, Persidis impe¬ 
rium respicit; idque tum ob praecedentes conven¬ 
tiones pactas inter Anglos, Russos et Germanos, 
tum quod, veluti proximum, Turearum imperium 
in ea et ipsum quodammodo implicetur. Contro¬ 
versia, inter Russiam et Persidem exorta, Russorum 
arma in hanc regionem adduxit, at, iuxta testifi¬ 
cationes, praesertim Anglicas. modus aliquis brevi 
invenietur, quo, specie saltem, Persici Caesaris 
primatus servetur. 

Sinenses cruenti motus, quamquam, si apparentem 
eorum finem respexeris regiam domum solio detru¬ 
dendi, in imperii finibus contineri putaveris, revera 
in alias nationes repercuti poterunt, in Iaponiam 
prae omnibus et Angliam; quae, si necessitas po¬ 
stulaverit, nihil profecto omittent, ut quaestioni 
«internationalem» notam attribuant; quemadmo¬ 
dum aliis etiam in casibus per elapsum annum 
obortis occurrit, uti tractationibus inter Hispaniam 
et Galliam de Mauritania, commercii foederi inter 
Russiam et Septentrionalis Americae Foederatas 
Civitates dirempto ; itemque novis pactionibus a 
Russia cum Iaponia initis de ultimo Oriente; certis 
denique legibus a Foederatis Septentrionalis Ame¬ 
ricae Civitatibus, a Gallia et Anglia inter se con¬ 
stitutis de arbitris adeundis. 

In quibus omnibus tamen — et in quaestione 
etiam Cretensi, quae nihil obstante impatienti ci¬ 
vium sollicitudine immutata permansit — quum 
civilis rationis animus in universum paci confidit, 
sperandum est et oriente hoc anno ab hac fide 
ipsum non recessurum. 


PUBLICI PER ORBEM COETUS 

legibus ferendis 

In Anglia novae latae ab administris testific" 
tiones de amicitia cum Germania deque 1 consensu- 
cum RtiSsicd Inlperio de huius iuribus tutandis in 
Perside; deinde coetus sessio conclusa. 

iri AU stria rationes acceptorum et expensarum 
pro teriipofe approbatae. 

In Gallia quamqiiani de conventionibus cum 
Germania biica Mauritaniam acriter est discepta- 
tum, sUffrdgid tanieii favorabilia ddriiiniStrofUiii 
collegio late cess ; eftirit; ih feeriattl lata leX de ope¬ 
rariorum pensionibus reformarldis. 

In Germania post declaratas ab Imperii dfih- 
cellario pactiones cum Gallia de Mauritania, et 
confirmata amicitiae vincula cum Anglis, publicus 
coetus dimissus, novaque comitia ad mensem Ia- 
nuarium indicta. 

In Lusitania rogatio legis oblata de classi re¬ 
novanda. 

In Russia, frustra obsistentibus Polonis, lata 
lex de nova Polonae provinciae partitione circa 
eius administrationem. 

In Turearum imperio rogatio legis a Said, su¬ 
premo administro, oblata ad Imperii constitutionem 
ita reformandam, ut liceat Caesari, quum voluerit, 
publicum legatorum coetum per decretum dimit¬ 
tere, in tantas difficultates incurrit, ut administro¬ 
rum collegium o*nne se munere abdicaverit. 



PERO RBEM 


Die iii mens. Decembris mcmxi, Camberii, ve- | 
tustum episcoporum palatium, recens inter histo¬ 
rica Galliae monumenta adnumeratum, fortuito in¬ 
cendio absumitur. 

— d. vn novae aviationis victimae in Anglia 
lugentur, Oxlei et Weiss. 

— d. viii Anglorum rex et regina Delhi in In¬ 
dis perveniunt, immensa hominum multitudine : - 
ovante ac gratulante. 

— d. xi Lutetiae Parisiorum Robertus Fleury, f. 
et Londini Alfonsus Legros, pictores praeclari, su- j 
premum obeunt diem. 

— d. x in Atlantico Oceano atra procella fu- 4 
rit magna tum navium, tum litorum iactura. 

— d. xn Stocolmae solemni ritu Nobelia prae- ■ 
mia huius anni addicuntur: pro physice Guilelmo » 
Wien, Bavarico doctori, ob leges de caloris radia- Bj 
tione ab eo traditas ; pro chemice dominae Curio jp 
ob inventa « radium » ac « polonium » ; pro meLjl 
dica arte Upsalensi doctori Guestrand ob eius stii^fe. 
dia circa pculi dioptricam; pro litteris Mauritio m 
Maeterlink. 

1 — d. xn Hispanica regia domus nova principe 

4‘oemina hodie nata augetur. 

— d. xiii Georgius V, Anglorum rex, Delhi, 
in nova Indorum urbe capite, Irididihinl inipera- 

)»qi' sollemni app&fatii reniihciatur. 

—d> XIv Anglica vectoria navis Delhi) a£qub- 
ribus Vento increscentibus, hi s.yrtes prdihontorii 
Spartei offendit. Viatbrbs, iilter cj|ub3 de Fife Ditces 
e regali Angloruni geilbre-, sospitbs evadiint; nau- 
(tae vero n6MiUii> tihii Angli, tiim Galli ailxilio 
Venientes) uhdis submergitiitUr. 

— cl. xxm Liitetiae Pfirisidruni vita fuiigitur 
Lanneldngile, niediciiiae doctdr insignis; et Barei- 
hone; Vix quinquaginta annos natus, Ioannes Ma- 
itAgal, Catalauniae poeta clarissimus. 

Horribiles nimbi a Freto Britannico per Gal¬ 
liam ad Mediterraneum mare ingentia damna ap¬ 
portant. 

— d. xxvi Paulus Mnrieton, Narbonensis Gal¬ 
liae criticus atque historicus, praesertim ob Arau- 
siense theatrum refectum de patria sua optime 
meritus, Nicaeae ad Varum obit. Natus erat Lug¬ 
duni, d. xiv mens. Octobris MDCCCLXlh 

Genuae repentino morbo corripitur Eduardus 
Pulciano, illius metropolitanae ecclesiae episcopus, 
nobili genere Augustae Taurinorum natlvs d. xvm 
Novembris MDOCCi.il. 

— d. xxx exploratrix bellica ttalorhm navis 
Nino Bixio, Stabiae, feliciter in inare immittitur. 


— d. xxxi, Genuae, ingenuarum artium aedes 
ob aerium ignem dispersum et fortuito incensum 
valde pessumdantur. 



IOCI 


Infirma promissio. 

Aes mihi post reditum promittis, stulte, daturum, 
Pro reditu sponde sed, Fabiane, tuo. 

Superbissimus. 

Aegre, Commode, ferre ais superbos 
Et longe cupis, arguisque semper ; 

Sed tu non patiens, reor, superbos, 

Horum maximus omnibus patescis. 

Nam tu non vitium arguis, sed optas 
Te nomo ut superet, tibi vel obstet. 

Locupletatus. 

Sollicitae demum vicisti incommoda vitae 
Centum lucratu i millia bis quatuor.. 

Haud satis ista, quibus stertas vigilesque beatus, 
■fc Ut vitae vincas fata, Cvrille, manet. 

Eques avarus. 

E 

I* Non equitem factum te olim gestabat asellus, 
afe Quem tibi proposuit, Pamphile, avarities; 

) |l Fece quod ambieras, munus te exornat equestre, 
fl| T.qnC dixi ambitui cessit avarities. 


Temet sed contra exornatum munere equestri, 

Me demirato, gestat asellus adhuc. 

Haec quae htnxisti vitiorum, Pamphile, dicam, 
ProfecCrC ut Cqiies sis equitans asinum 

% 

ii. 

Magister dt disclpullis: 

— liodite mane jtericiiiiinl iii lingua graeca tibi minime 
prospere cessit’. 

— Hic, (fuaesd, magister, in qho fieccaveriiii. 

— Anacrednteni ifcalice ldquiltiim fecisti, instar temu¬ 
lenti'. 

— Atilii servavi personam cius vino deditissimi. 

— Ebriosus fertur fuisse ille quidem; tu vero ita exhi¬ 


buisti, vix ut vestigio suo posset haerere. 



AENIGMATA 


i. 

Sum verbum ? Potero te compellare canentem. 

Sum nomen ? Fures a lare pello tuo. 

11 . 

Foi*tis venator peragrabam deVia Saltus; 

NitnC rittilitnt caeii stuit decus astriferi: 

PriilCipiiim mtita i divinUS tio poeta, 

QuCnl delphin quOiidanl fluctibus eripuit. 

F: B: 

EX sociis; qiii utriusqiic acnigiiiatis iiitct-prci atiO- 
nem ad Doetoreni lOSEPHUIVt FORNARI; ednimcritarii 

moderatttrem (ttOma, Via dei (*0 Verno Veechie, 96) 

miserint iritrd itienses duos, uritis, sortitus. gratia 
accipiet opiis, Cui titulus i 

VlNCFNTli LANFlUNCHi 
i)E ORATORIBUS ROMANIS 
ACROASIS 


Aenigmata am XIV, n, X proposita his respondent s 

1) S-iiicak 

•>) Sus-tinca-rrius. 

Ea rite soltiia misertiht: 

Lad. Lud. Podobinski, .V eo Sandecia. — Dr. Modestus Ketyeih, Kossfy* 

— Aug. Scriban, Iassii*. — Zowinski praep., Zerhotc. Lucius Rhaetus, 
Bucarestino, Er, Baturewiez, Zytomirio. Ad. Kozlowski, Petrieocia, 

— P. C. Pelteriburg, Soelertconde ad Lugdunum Batacorum. — Alois. 
Gappelli, Senis. — I. M. Meunier, Corbiniaco. — A. P. (test, Trenlonio i. 

— loan. Galbiati ; F. Artiori, .Mediolano . — Lud. Kobierzyeki, Li<:6i<\ 

— Aut. Robert, .S'. loan ne in Canada. — St. Kcutya, Slrosisca. — Ioau. 
Sismondo, Casat i Montis ferrati. — Petrus Tergestinus. — Rieh. Broudcl, 
Brnuis. — Rieh. Mulier, Berolino. — Iae. Costa, lJumio. — F. Circii, 
Emerita. — Lud. Dubois, Massilia. — Frid. Horvvath, Vindobona. -- Pau- 
litius a S. losepho, Barcinone. — Alf. Martinez, Badaiocio. — Lud. Goux, 
Bituricis. lien. Savio ; Bartli. Ferraris, Augusta Taurinorum. • Alex. 
Pintauro; Vineentius Starace, Neapoli. — F. Rieei, Florentia. — A. 
Bonnin, Aureliano. — P. Praelo, Venellis. — F. (inerra, At et io. — Iae. 
Fcrnandez, Mecdeo. — Cleni. Fiard, Curia Rhetorum. — Heru. Forgeot, 
Nicaea ad Varum. — R. Richf, Traianopoli. F. X. M., Drepano. — 
•Alb. Perraud, Lutetia Parisiorum. — Eug. Dolum r; Mart. Diurne, Neo 
Eboraco. — 1. Ciolli, Papia. — Nie. Laguitiina, Panormo. — Iae. Cordara, 
Parentio. — I, Martius, Philadelphia. — Aut. Musia, Tarragona. — Alb, 
Catteait, Lugduno. — Alb. Ivi in; Aut. Whitesidc, Bubli no.' — Fr. Xav. 
Cihion, Ostunio. — Arelt, Magliano, Genua, — tae. Menendez, Madrilo. — 
F. Ortiz, Morelia. -- Rairu. Bilvan, Londino. — Xie. Endrigi, Salisburgo; 

— Georg. Arehambcault, Quebeco. — Fr. Salvatore, Sgracusis. — St. Dant as, 
Natat in Brasilia. 

Sortitus est praemium: 

MARTI NFS DUXXE, 

ad quem missa est I. B. Francesia. comoedia latinis versibus scripta 
cui titulus: 

SATURI O 


Sponsor : Ioannes Baptista Ciampi, iurisperitus 
Romais — Ex officina Societatis Editricis Romanae, 

EU PL IU S 

Actio dramatica a I. B, Francesia versibus senariis exarata. 


Euplius. 

Puer, qui ligneae pertentat cuspidis 
Ictu columnam marmoris perfodere, 

Vel ut quondam montes iunxit qui montibus 
Tiphaeus vester perperam cum sociis, 

Est ille Christum nititur qui perdere. 

Amas si Caesarem, si vis imperium 
Iure late duit devictis gentibus, 

Fac ut Christiana sancta rell-igio 
Tradatur cunctis libere nationibus, 

Colatur undique citra molestiam. 

Et illud saeculum quod Saturnus tulit, 

Beatos reddidit per orbem populos, 

Redibit denuo! Furta, flagitia, 

Cuncta quae turbant homines et opprimunt, 
Disparent subito, quasi ex composito, 

Una dominetur Christi si relligio! 

Calvisiaxus. 

Satis sed iam datum tuis cantionibus. 

Ad rem veni! Potin’ es paucis dicere 
Si Christum linques, libros si des Caesari'? 
Euplius. 

A me nimis g ravem petis rem; denegem 
Ut illi caelum fecit qui terras condidit, 

Tradens cruci se se, necem asperam tulit. 

Ad quid? Meam modo ut salvaret animam. 

Nunquam ne abo! 

Calvisiaxus. 

Ergo tu spernis Caesarem ? 
Euplius. 

Nequaquam ! 

Calvisiaxus. 

Caesar hanc sectam sequi prohibet! 
Sequi sis ipsam, spernis manda a Caesaris ! 
Manent te probra, flagella, supplicium !... 

Euplius. 

Omnia quae sufferam citra molestiam! 

Ut utar dummodo Christo in caelestibus. 

Noxxulli cives. 

Oh ! magnum virum ! 

Alii. 

Pectus o fortissimum! 

SCENA V. 

Volusius et DICTI. 

Volusius. 

(Ingreditur citato gradu, et magna voce Cdlvisiano loquitur.) 
Haec dies sacra Caesaris memoriae 
Ne deturpetur sanguinis supplicio ! 

Calvis ane, differ hanc sententiam... 

Pectore fortassis cogitans in crastinum, 

Hic mentem mutet! Diem ne macula, 

Albo lapillo signandam, turpi crimine ! 

Quid in Christianos tu saevire autumas ? 

Obediunt cunctis Caesaris legibus... 

Opem dant miseris, stipem pauperibus.;. 

Suum sed adorant Numen prae ceteris. 


Error quidem, fateor, nullis sed noxius ! 
Suis cultoribus pondus est unice. 

Da tempus, innova datum, consilium. 

Calvisiaxus ('ad Euplium ). 

Tuis in manibus stabit sententia. 

Quod ante dixeras, bone Eupli, reproba ! 
Da gloriam Caesari, adora Numina ! 
Euplius. 

Tibi do gratias, Volusi, plurimas, 

Mihi quod in rebus ni aris dubiis 
Dare opem ! Sed nihil prorsus optatius, 
Crede, contigerit, vitam quam ponere 
Pro Christi placitis, pro Christi nomine ! 
Cur tu, Volusi, clare to" virtutibus, 
Ignoras admodum Christi sapientiam ? 
Nos laude tollimus Archimedis merita, 
Quod ipse vitam posuit pro patria ; 

Nos vitam ponimus laeti pro fratribus, 
Pro Christo; nobis fecit se victimam 
Suoque seculum redemit sanguino. 
Maximus. 

Desine tandem loqui. Fateris Caesarem ? 


Calvisi anus. 

Negas Deum Christum ? Antea errasse praedicas ? 
Euplius. 

Christi volo fidum vivere discipulum ! 

Maximus. 

Adhuc moremur hic ? ^ 

Calvisiaxus. 

Loquatur gladius! p 

Nonnulli ethnici ( tumultuatim ). 

Mori debet! 

Maximus. 

Quod iussa fregit Caesaris ! 
Calvisiaxus. 

Rebellis Caesari, damneris capite ! 

SUPllADICTI ETHNICI. 

Damnetur ! 

Euplius. 

Catani, morior sed innocens,. 

Et omne vobis donum adprecans a Deo ! 

At usque amplector libros, vos, carissimos, 
Meoque martyris conspergo sanguine. 

Ethnici. 

Sile. 

Maximus. 

Impius damnetur ad supplicium! (1) 

Volusius. 

Ehu! quo vos partium ducit, cives, odium ! j 
Erit quis iustior? Sanctior Euplio ? 

Et occidistis! Heu! Quod \ituperium! 

Tentamus opus omnium novissimum, (2; 'I 


(Ad proximum numerum ). || 


(1) Milibus ducunt Euplium extra scenam ad supplicium. 

(2) Citato cursu introgreditur suprema acturus in libertatem E-upliiA 

VOX URBIS 

DE LITTERIS ET BONIS ARTIBUS COMMENTARIUS 


Rerum index: 


Religionis conceptus. 

Disputationes philosophicae IHodsrnlstam inter et Thomistam. 

— Amor ultimi finis, seu boni in com nuni, est intrinsece actus na¬ 
turalis, seu ex natura, licet in individuo possit esse liber. 

De sonis ac poetica apud veteres Graecos, 
hgdi puerorum a ud Italos. — Rana. 

Tripolis Italico. 

Induratae nives in Alaska peninsula. 

Ex Polonia. — De «doctrinarum Societate» Var.aviae condita. 

Acta Pontificia. I. Cinstitutio Apostoliea de nova Ecclesiasticae hierar- 


chiac in Anglia ordinatione. — II. Rubricae in recitatione Divini Of¬ 
ficii et in Missarum celebratione servandae a l no mam Constitutionis 
Apostolicae « Divino afflatu ». 



RELIGIONIS CONCEPTUS 


Positi vismi blasphema sententia fu.'t: « Extinctis diis 
[ Deoque successit humanitas ». Propter quae omnia Ra- 
I tionalistis quibusdam laetanter concludere placuit: « Non 
amplius Christiani sumus, neque Christianismus amplius 
.existit, neque homo, si rationem sequitur, amplius 
credit; denique religio quaelibet extincta est. » At, proh 
dolor ! neque Positivismo, neque Rationalistis res bene 
cessit! Hominum studia circa Religionem aetate nostra 
vividius creverunt, atque formae etiam Religionis in¬ 
numerae ortae sunt. Hinc penes Positivistas atque Sub- 
iectivismo addictos in Libris atque Ephemeridibus de 
Religione tractantibus, denominationes huiusmodi ha¬ 
bentur : « Religio medici, Religio laici, Religio spiritus, 
cultus, progressus, sensus, pugnae, libertatis, timoris, 
amoris, experientiae, lucis, sapientis, quaerentis Deum, 
liliorum Dei, Humanitatis, Religiones spiritus et aucto¬ 
ritatis, Religio Atheismi, Deismi, Liberalismi, negationis 
Dei. » (1) Haec omnia vel ex religionis ignorantia, vel 
ex animi protervia, vel ex impietate dicta esse, nemi- 
I nem latet. Perutile igitur ducimus Religionis genuinum 
* conceptum firmiter stabilire ac sobrie illustrare. 

Recensitis ideo Religionis conceptibus, qui penes 
Positivistas atque Subiectivismi fautores, necnon Mo- 
dernistas vigent, catholicum Religionis conceptum, An¬ 
gelico Praeceptore duce, trademus. 

*■ * 

Penes Positivistas infimae notae, Religio est: » II- 
I.' lusio quaedam, illusionum medicina, suipsius deceptio, 
populorum ruina, periculum pro humani intellectus sa- 
| nitate, crimen et venenum quoddam, quaedam hominis 
! factura, sensus quidam intimus hominis qui sibi ipsi 

Cl) Cfr. Weiss -Di,: Religiose Gnfa.hr, IV, 51, 52/ IV, 59. 


Ex Sacris Congregationibus Romanis sententiae novissimae se¬ 
lectae. Ex Congregatione Indicis. 

Diarium Vaticanum. Coram SSmo. admissiones. — Pontificiae electio¬ 
nes. — Vita functi viri clariores. 

Annales. Bellum inter Italos atque Tureas. — Eversae res in Sinis. — 
Varia. 

Publici per orbem coetus legibus ferendis. 

Per orbem. 

Librorum recensio. ;R. Zoozmann). 

Aenigmata. 

Appendix: Euplius. 

Proxima « Vocis Urbis» appendix. 


Deos fingit, vera humanae naturae magia, quaedam 
phantasiae creatio, quidam gradus egoismi altissimus, 
quaedam proprii Ego divinatio et veneratio, quaedam 
personalis elevatio Ego humani ad Deum ignotum et 
incomprehensibile, ( 1 ) ita ut iuxta Subiectivismi pla¬ 
cita, Religio definienda sit: «Quaedam sensuum atque 
religiosarum inclinationum manifestatio, in qua nulla 
revelatio, nullum dogma, nullaque habetur auctoritas, 
immo dogmata et revelatio vel non substantialia reli¬ 
gioni sint, vel causa erroris, auctoritas vero, eiusdem 
sit impedimentum ». 

Nobilius de religione ipsa tenent atque sentiunt 
quidam Subiectivismi fautores. Pro istis, religio cogi¬ 
tationibus, actionibus, hominisque sensibus scopum ac 
directionem assignat; non est sola theoria, sed vita; 
est quaedam personalis et viva manifestatio eorum quae 
formam altissimam humanae activitatis esse existiman¬ 
tur ; est fides quaedam in res sensibus subiectisque fi¬ 
nitis superiores ; est manifestatio actionum quarumdam 
religiosarum, quae religiosae commotionis symbola si¬ 
gnaque sunt; est conscientia quaedam divini, illiusque 
elementa divino quod in homine existit respondent,- 
est res ab hominis intellectu comprehensa, manifestatio 
externa rationalis commotionis ; est fides in divinum; 
est indissolubilis unio intellectus, sensus ac voluntatis; 
est vita quaedam, credere quoddam, ritus quidam. ( 2 ) 

Religio, existimant alii, est « sensus absolutus inde- 
pendentiae nostrae; est desiderium quod per orationem, 
sacrificium ac fidem manifestatur; est sensus nostrarum 
obligationum, quae in divinis praeceptis fundantur, est 
facultas spiritualis, quae a sensibus necnon ab intel¬ 
lectu independens, reddit hominem ad infinitum perci¬ 
piendum aptum ; est problema quoddam, non axioma 

(1) Cf. Revue de l’ histoire des religions xxxi, 67 — Casson. The crime 
of credulity (Literary Guide 1901, 102. Weiss in 1. c. ; I, 16, 17). 

(2) Watson, The Philosophico! Basis of Retigion, Lecture first. 

aliquod (1) ; est aspiratio quaedam ad Deum eiusdemque 
communionem, ad quam homo redditur capax per in¬ 
tellectum, ducitur vero per sensum. (2) Ultimis diebus, 
Salomon Reinach religionem definivit: « Scrupulorum 
complexum, quibus nostrarum facultatum liberum exer¬ 
citium impeditur ». 

* 

* * 

Iuxta Modernistarum placita, (3) Religio est « animae 
humanae indestructibilium indigentiarum spontaneum 
consectarium, quibus indigentiis per solam internam 
experientiam ac commotionem divini in nobis existentis 
satisfieri potest». Diffusius Modernistarum mens in E- 
pistola Pii P. P. X « Pascendi» hisce verbis manife¬ 
statur: «Religio, sive ea naturalis est sive supranatu- 
ralis, ceu quodlibet factum, explicationem aliquam ad¬ 
mittat oportet. Explicatio autem, naturali theologia 
deleta adituque ad revelationem ob reiecta credi bilitatis 
argumenta intercluso, immo etiam revelatione qualibet 
externa penitus sublata, extra hominem inquiritur 
frustra. Est igitur in ipso homine quaerenda: et quo¬ 
niam religio vitae quaedam est forma, in vita omnino 
hominis reperienda est. Ex hac immanentiae religiosae 
principium asseritur. Vitalis porro cuiusque phaeno¬ 
meni, cuiusmodi religionem esse iam dictum est, prima 
veluti motio ex indigentia quapiam seu impulsione est 
repetenda: primordia vero, side vita pressius loquamur, 
ponenda sunt in motu quodam cordis, qui sensus dicitur. 
Eam ob rem, quum religionis obiectum sit Deus, con¬ 
cludendum omnino est, fidem, quae initium est ac 
fundamentum cuiusvis religionis, in sensu quodam in¬ 
timo collocari debere, qui ex indigentia divini oriatur. 
Haec porro divini indigentia, quia nonnisi certis aptis- 
que in complexibus sentitur, pertinere ad conscientiae 
ambitum ex se non potest; latet autem primo infra 
conscientiam, seu, ut mutuato vocabulo a moderna phi¬ 
losophia loquuntur, in subconscientici, ubi etiam illius 
radix occulta manet atque indeprehensa. — Petet quis 
forsan, haec divini indigentia, quam homo in se ipse 
percipiat, quo demum pacto in religionem evadat. Ad 
haec modernistae: Scientia atque historia, inquiunt, 
duplici includuntur termino; altero externo, aspectabili 
nimirum mundo, altero interno, qui est conscientia. 
Alterutrum ubi attigerint, ultra quo procedant non 
habent: hos enim praeter fines adest incognoscibile. 
Coram hoc incognoscibili, sive illud sit extra hominem 
ultraque aspectabilem naturam rerum, sive intus in 
subconscientia lateat, indigentia divini in animo ad re¬ 
ligionem prono, nullo, secundum fideismi scita, prae- 
vertente mentis iudicio, peculiarem quemdam commovet 
sensum: hic vero divinam ipsam realitatem, tum tam¬ 
quam obiectum tum tamquam sui caussam intimam, in 
se implicatam habet atque hominem quodammodo cum 

(1) Labanca — La Religione per It Univer*ila-un probi sma non un 
asuioma, (Revue de V histoire dea Rdligiom, XIII, Wi). 

(2) Obphels, Introduci. 

(3) II Programma dei Modernieli, p. 98, 


Deo coniungit. Est porro hic sensus quem modernistae 
fidei nomine appellant, estque illis religionis initium ». 

Ideoque in Modernistarum sententia, religionis ex¬ 
plicatio in vita hominis, hoc est in immanentiae reli¬ 
giosae principio est reperienda; primordia eiusdem in 
motu quodam cordis, qui sensus dicitur, obiectum de¬ 
nique illius Deus est. Fides vero, quae cuiusvis religionis 
initium est ac fundamentum, in sensu quodam interno 
qui ex indigentia divini oritur collocari debet. Indi¬ 
gentia haec divini infra conscientiam immo in subcon¬ 
scientia latet, evadit autem in religionem, quia coram 
incognoscibili, quod extra mundum extraque conscien¬ 
tiam est, sensum commovet qui hominem quodammodo 
cum Deo coniungit. Sensus iste est religionis initium. 

Modernistarum somniis relictis, ad catholicorum de 
Religione conceptum procedamus. 

* 

* * 

Relationes hominis ad Deum per vocabula « pietatis» 
vel « timoris Domini» exprimit S. Scriptura, dum in 
S. Iacobi Epistola (I, 27) legimus : «Religio munda, 
et immaculata apud Deum et Patrem, haec est: Visi¬ 
tare pupillos, et viduas in tribulatione eorum, et im¬ 
maculatum se custodire ab hoc saeculo». (1) 

Penes Graecos per voces «Dei cuUas, boni cultus, 
cultus Numinis » eaedem relationes hominis ad Deum 
designantur; dum Latini vocem «Religionis» adhi¬ 
buerunt. Relationes huiusmodi « Religio » Vocatae fuere, 
vel a relectione, vel ab electione, vel a religatione. 

A relectione primo; Tullius enim scribit (2) : « Dicti 
sunt religiosi ex relegendo ut elegantes ex eligendo, 
tamquam deligendo diligentes, ex intelligendo intelligen- 
tes. » Ab electione secundo, quum Augustinus scribat (3); 
« Ipse fons nostrae beatitudinis, ipse omnis appetitionis 
est finis: hunc eiigentes vel potius religentes amiseramus 
enim negligentes, hunc ergo religentes, unde et religio 
dicta perhibetur ». A religatione tertio ; Lactantius enim 
ait (4): « Hoc vinculo pietatis obstricti Deo et religati 
sumus : unde ipsa Religio nomen accepit, non ut Cicero 
interpretatus est a relegendo... Quid ergo est? Nimi¬ 
rum religio veri cultus est, superstitio falsi ». S. Tho- 
mas (6) hisce religionis notionibus relatis, sapienter 
concludit: «Sive autem religio dicatur a frequenti re¬ 
lectione, sive ex iterata electione eius quod negligenter 
amissum est, sive dicatur a religatione, religio proprie 
importat ordinem ad Deum. Ipse enim est cui princi¬ 
paliter alligari debemus tamquam indeficienti principio; 
ad quem etiam nostra electio assidue dirigi debet sicut 
in ultimum finem ; quem etiam negligentes peccando 
amittimus ; et credendo, et fidem protestando recupe¬ 
rare debemus ». (6) 

(1) Cf. Io a. XVI, 2; Aci. XXVI, 5,; Iio„t. XII, l; Coi. II, 18. 

(2) D; Nat. Ileorum 1. 2, 28. 

(S) 1)‘, Civ. Dei. X, 3 M. X IJ, 280. 

(4) IJivin. Imtil., de ara Sap. et Rilig. e. 28 M. 6, 536. 

(5) 2-2“ p. 81, 1. 

(«) Cf. Schans. Apologia dei Crislianesimo P. I, IV, (Trad. dei Peli.e- 
GBINETTt). 





* * 

Theologi catholici quidam religionem triplici sub 
respectu considerant : 

1 . prout quoddam veritatum systema, praesertim 
Deum, eiusque cultum spectantium, complectitur, quae 
a mente retinendae ac credendae sunt; 

2 . prout exterius veritates illae per aliqua sensi¬ 
bilia signa manifestantur, ac veluti ob oculos ponuntur; 

3. prout ad id quod intellectu creditur sensibusque 
manifestatur voluntas se in agendo conformat. 

Paucis verbis, religio spectari potest obiective, nempe 
prout systema veritatum est; et subiective prout est 
virtus. Subiective, exprimi recte potest hisce verbis : 
«Debitus cultus veri Dei» ; obiective: «Complexio ve¬ 
ritatum Deum, mundum et hominem, eorumque mu¬ 
tuam relationem spectantium, praesertim relate ad de¬ 
bitum cultum vero Deo praestandam ac beatitudinem 
homini ab ipso Deo retribuendam». (1) 

Alii aliter ad conceptum religionis assequendum 

I 1 procedunt, a priori nempe ex ipsa Dei et hominis no¬ 
tione ; a posteriori, facta religiosa ab al is factis secer¬ 
nendo. 

Primo sub respectu, notio religionis tria praesertim 
■ elementa complectitur : 

a) Doctrinam seu dogmata; 

I b) Regulam morum ; 
c) Principium vitae. 

Secundo sub respectu eadem elementa in religionis 
conceptu reperiuntur ; videlicet: doctrina quaedam in- 

( iellectualis, et in hoc cum philosophia concordat; re- 
juula morum, et in hoc cum ethica convenit; tandem 
mrincipium vitae spiritualis : non enim in mera con¬ 
templatione veri et boni sistit, sed, sicut ars, verum, 
|bonum et pulchrum amore prosequitur et attingere ni- 
ititur. Differt religio a philosophia, quia haec est prae¬ 
sertim speculutivci et ad cognitionem tendit, illa est 
\principaliter prcictica et ad amorem ultimo tendit; po- 
Mterior experientiae et rationi innititur, prior tradi- 
■tioni et revelationi. Differt religio ab ethica, quia 
^haec nullam aliam legem nisi naturalem agnoscit ; dum 
religio; praeter legem naturalem, positivas leges ad¬ 
mittit. Differt religio ab arte, quia haec pulchrum prae¬ 
sertim sensibile exprimere quaerit, directe ut oculis et 
aesthetico sensui placeat; dum religio moralem pulchri¬ 
tudinem, vitae honestatem et sanctitatem non solum 
«ingere sed etiam attingere nititur, ut inter Deum et 
hominem virtutibus ornatum intima sit unio. Religio 
igitur obiective spectata definiri potest: complexus ve¬ 
ritatum et officiorum quibus vita nostra in Deum or¬ 
dinatur. 

Subiective autem est fides in Deum, seu aliquod ens 
invisibile et superius, quod legitimas hominis aspira- 
iones explere valet, simulque tendentia in Eum prae- 

(1) Cf. Gatti Instit. Apol. pol. v. g, Diss. I. — Rescii Fcde, Dogmi II, 
} | (Tracl. Mannucci). 


sertim per cultum et amorem. Ita Ad. Tanquery. (1) 
Quae de religionis conceptu Angelicus senserit, ea, 
spatio hodie deficiente, ad proximum numerum dele¬ 
gamus. 

Reginaldus Fei 0. P. 

(1) Synopsis Thsol. Dog. T. I c. I De conceptu, ete. Religionis. 


DISPUTATIONES PHILOSOPHICAE 

MODERNISTAM INTER ET THOMISTAM 


Amor ultimi finis, seu boni in communi, est intrinsece 
actus naturalis, seu ex natura, licet in individuo possit 
esse liber. 

Modernista. — Supra dixisti, (1) amice carissime, 
sicut et electionis, ita et iudicii electionis, duo esse 
obiecta, eademque distincta, finem nempe et medium, 
quorum unum, scilicet finis, ratio est cur quis alterum, 
scilicet medium, velit. A te clarius audire et intelli- 
gere cupio quamnam connexionem inferat iudicium 
rationis de fine ad amorem eiusdem finis. Ubi enim 
amor finis naturalis fuerit et non liber, iam inter in¬ 
dicium rationis de fine amando ipsumque amoris actum 
necessaria connexio habenda sane erit", quum tamen 
omnes passim sententiae profiteantur voluntatem rema¬ 
nere liberam quoad exercitium actus. 

Thomista. — Omnes quidem passim tenent vo¬ 
luntatem remanere liberam in actus exercitio quoad 
amorem finis: quod et nos sane tenemus. Id tamen in- 
telligatur oportet de libertate obiectiva et extrinseca, 
imo et de libertate intrinseca actus amoris in finem 
ultimum, ut est talis in individuo, seu reflexive: nul¬ 
latenus autem de libertate actus amoris in finem ulti¬ 
mum formaliter, vel in bonum in communi, seu secun¬ 
dum substantiam acceptum, qui amor, etsi per acci¬ 
dens impediri possit, per se tamen est necessarius. 
Quod quo clarius appareat et demonstretur, nonnulla 
sunt praenotanda. 

Imprimis notandum est ad libertatem non requiri 
ut voluntas sit libera circa finem: Deus enim se amat 
necessario, et tamen amat libere creaturas propter 
seipsum; haud secus necessario Beati Deum amant, 
non autem bona particularia: ita voluntas, etsi neces¬ 
sario amet bonum in communi, non amat tamen bonum 
particulare nisi ex determinatione libera, quia bonum 
particulare non infert connexionem necessariam ad 
illud. 

Praeterea non inconvenienter, sed ex veritate asse¬ 
rendum est eumdem numero actum esse posse, pro 
vario respectu, et naturalem et liberum: ita Christus ex 
natura necessario Deum amavit actu charitatis, etiam 
quoad exercitium; sed tamen libere creaturas, et qui- 

, (i)-Cfr, an, xiv, n. xi, (mens. Novembr. mcmxi). 










20 


VOX URBIS 


dem eodem actu, amavit ad merendum. Unde decre¬ 
torie Angelicus : « In appetitu beatitudinis semper cum 
eo quod est naturale coniungitur aliquid voluntarium 
non naturale: et sic potest ibi cadere ratio meriti vel 
demeriti.» (1) 

Adde quaedam sic esse naturaliter amabilia quoad 
specificationem actus, ut nec per se, nec per accidens, 
possint non amari: cuiusmodi est sola felicitas in com¬ 
muni in hac praesenti vita; quaedam vera sunt per se 
amabilia quoad specificationem, ita tamen ut per acci¬ 
dens dimitti possint, sicut v. gr. actus intelligendi qui 
propter somnum capiendum per accidens interrumpitur. 

His adde, actum amandi bonum considerari posse 
vel secundum substantiam actus, vel secundum cir¬ 
cumstantias aliquas aut modos accidentales quibus in- 
dividuatur, et sine quibus existere potest in rerum na¬ 
tura, licet non possit esse hic idem numero. Aliud 
quippe est amor boni sic sumptus absolute, aliud amor 
boni sub expresso conceptu ultimi finis, vel ut est ratio 
aliquid amandi v. gr. divitias, honores, quietem, etc.: 
illo quidem naturalis erit, iste liber. Ille quidem di¬ 
rectus dicitur, et ante omne consilium et per se est, 
iste autem reflexus, ut consequens consilium de parti¬ 
cularibus, in quibus nonnihil boni in communi re¬ 
lucet. 

Adverte demum actum dici posse liberum duplici 
modo : vel obiective, quia est de obiecto quod cadit 
sub imperio voluntatis, quodque quis potest et velle et 
nolle; vel formaliter et intrinsece, quia ex libero iu- 
dicio elicitur. Actus potest esse liber primo modo, et 
tamen altero modo necessarius, sicut actus videndi est 
liber primo modo, quia voluntas potest velle et nolle 
videndi actum; altero autem modo est necessarius, 
quia actus videndi ab oculo seu a facultate visiva ne¬ 
cessario elicitur, seu non potest elici nisi a facultate 
videndi. Primus modus ad libertatem salvandam omnino 
sufficit* quum homo possit et videre et non videre. 

Quibus praehabitis duo mente sedulo tenenda sunt: 
amorem scilicet boni directum et secundum substantiam 
sumptum, nunquam esse liberum intrinsece et forma¬ 
liter ; amorem vero boni esse liberum obiective seu 
imperative, quia voluntas facere potest ut intellectus 
ab eo se ad aliud convertat; vel etiam, supposita co¬ 
gnitione boni, huius boni amorem esse liberum ut 
hunc numero actum, non tamen boni vage sumpti. Id 
pluries more suo explanavit Angelicus. — «Quum electio, 
ait, sit quoddam iudicium de agendis, vel iudicium 
consequatur, de hoc potest esse electio, quod sub iudicio 
nostro cadit. Iudicium autem in agendis sumitur ex 
fine,, sicut de conclusionibus, ex principiis: unde sicut 
de primis principiis non iudicamus examinantes, sed 
naturaliter eis assentimus, et secundum ea omnia alia 
examinamus ; ita et in appetibilibus de fine ultimo non 
iudicamus iudicio discussionis vel examinationis, sed 
naturaliter approbamus propter quod de eo non est 

(1) IV Sent. dict, 49, q. 1, a. 3, lm, 


K 


electio, sed voluntas : habemus ergo respectu eius li . 
beram voluntatem, quum necessitas naturalis inclina 
tionis libertati non repugnet, secundum Augustinum Y. 

Di Civit. Dei: Non autem liberum iudicium propri ' e 
loquendo, quum non cadat sub electione. » (1) 

Ex qua doctrina nonnulla sponte eruuntur con 
sectaria probe retinenda. 

Quorum primum est istud, quod nempe actus ne¬ 
cessarius consequitur iudicium necessarium naturalis 
instinctus; actus vero liber sequitur bonum ratione 
examinatum et consilio approbatum. 

Alterum est istud : de principio inquirendi non esse 
quaestionem, sed illud omni inquisitioni praevertere et 
praesupponi: dum e contra consilium est examen quod¬ 
dam, cuius principium ex fine desumitur, unde finem 
praesupponit. 

Tertium, nullam esse libertatem in iis, v. gr. brutis, 
quae non agunt ex deliberatione, seu voluntate delibe¬ 
rata et iudicio practico; sed esse in homine, qui agit 
iudicio practico, singulari, ultimo; unde actus liber in 
homine recte definiendus erit: inclinatio seu determi¬ 
natio sequens consilium in bonum per rationem discus¬ 
sum, examinatum et approbatum. 

Quartum erit hominem moveri ad felicitatem seu 
ad bonum in communi, non quidem cx iudicio discus¬ 
sionis et examinis, sed ex determinatione naturae seu 
instinctus naturalis. 

M. — Nonne tamen distinguendum est cum multis 
auctoribus, specificationem inter et exercitium, ita ut 
specificationem esse ab instinctu naturali, non autem 
exercitium, dicendum sit ? 

T. — Fatendum auctores plerumque ita opinari:, 
sed, meo iudicio, plurima sunt addenda, imo et emen¬ 
danda. Imprimis advertendum est Angelicum instinctui 
naturali tribuere non modo specificationem, sedet ipsum 
exercitium: «Non enim pertinet, ait, ad liberum 
arbitrium quod volumus esse felices» ; (2) imo .vult 
instinctum naturalem importare iudicium movens ad 
exercitium. 

At praeterea intelligi vix potest qua ratione voluntas 
determinari possit ad speciem actus, quum tamen non 
determinetur simul in illum ut in perfectionem specifi¬ 
catam, ad quam natura ipsa determinatur et inclinatur. 

Ubi eniin potentia ita determinatur ad speciem actus, 
ut non possit - quandoque nec per accidens impediri 
ipsa inclinatio ad exercitium, praesente obiecto, pariter 
determinatur, eo imprimis quod species obiecti attingi 
nequeat nisi per actum. 

Denique adverte, libertatem exercitii non esse nisi 
libertatem obiectivam, quae respicit exercitium sub in¬ 
differentia contrarietatis ; libertatem vero specificationis 
esse intrinsecam formalem, a qua pendet electio, seyl 
actus intrinsece liber. 


Hisce tamen dimissis, id contendimus, quod nemp; 

(1) Verit. q. XXIV, a. 2, 20. 

(2) l», q. 19, a. 10, 


umerum), 
alam Euplii , 

p<br se nec cadat nec cadere possit sub discussione 
utrum bonum sit exercite amandum. Quod per se pa¬ 
tere videtur. 

Iterum istud patet, quod scilicet ubi impediri vi¬ 
detur exercitium amoris, atque sub discussione venit 
utrum hic et nunc melius sit amare exercite an potius 
dormire, id fieri nequit nisi ex amore boni directo, in 
quem sine consilio prodeat voluntas. 

Hinc Angelicus perpetuo in hoc insistit quod con¬ 
silium supponit voluntatem fundatam in amore finis, 
nec detur consilium de iis quae per se amabilia sunt, 
neque de iis quae per se a natura nota sunt. Deve¬ 
niendum demum est ad aliquid quod sit per se actu et 
exercite amabile, absque ullo praehabito consilio, nisi 
velis in infinitum abire, quia si exercitium amoris boni 
esset ex consilio, esset etiam ex priori voluntate, quae 
si deberet esse ex priori consilio, illam praecederet et 
alia voluntas, et sic in infinitum : unde deveniendum 
sit ad amorem qui non sit ex consilio quoad exer¬ 
citium. 

Ita rursus Angelicus: «Nec necessitas naturalis 
repugnat voluntatiquin imo necesse est quod, sicut 
intellectus ex necessitate inhaeret primis principiis, ita 
voluntas ex necessitate inhaeret ultimo fini, qui est 
beatitudo. Finis enim se habet in operativis sicut prin¬ 
cipium in speculativis. Oportet enim quod illud quod 
naturaliter alicui convenit, ut immobiliter sit funda¬ 
mentum et principium omnium aliorum, quia natura 
rei est primum in unoquoque. Et omnis motus procedit 

ab aliquo immobili. Sumus domini nostrorum a- 

ctuum secundum quod possumus hoc vel illud eligere : 
electio autem non est de fine, sed de his quae sunt ad 
finem. Unde appetitus ultimi finis non est de his quo¬ 
rum domini sumus». (1) 

Ex quibus patet, iudice Angelico, potentiam deter¬ 
minari remote et mediate quidem in obiectum, imme¬ 
diate vera et proxime in exercitium, siquidem obiectum 
attingitur ipso actu mediante. Inde voluntas dum actu 
habet finem-ad quem natura inclinatur, exercite in eo 
quiescit; si non habet, exercite ad eum tendit. 

Potest igitur voluntas impediri forsan ex accidenti 
ne actu et exercitio in bonum tendat, sed non indiget 
impulsu ut in illud feratur, siquidem fertur ipsa natura 
pondere proprio, praesenti obiecto. In hoc nempe con¬ 
sistit discrimen inter ultimum finem in communi et 
bona particularia. 

Ad amandum quippe finem, sufficit cognitio, ut in 
bonum cognitum voluntas vi et determinatione propria 
feratur: quoad bona autem particularia, seu quae aman¬ 
tur propter finem ut media, requiritur quidem, sed 
non sufficit cognitio, oportet.que ut voluntas se moveat 
et applicet ad amorem efficacem. 

Hoc rursus patet ex similitudine ab Angelico ad¬ 
ducta intellectus assensum inter et voluntatis adhae¬ 
sionem. 

(1) 1» q. 82, n. 1, et 3 m . 


Intellectus quippe primis principiis, ex sola appre¬ 
hensione terminorum, assensum praebet: haud secus 
voluntas ex sola apprehensione ultimi finis determinatur 
ad eiusdem amorem, nisi quid per accidens obstet. 

Addit S. Thomas voluntatem esse naturam ad unum 
obiectum proinde et-ad proprium actum et exercitium 
determinatam, quoad obiectum et finem suum pri¬ 
marium. 

Adde hoc denique, iuxta Angelicum, omnem motum 
procedere ab immobili, unde necessario voluntas feratur 
in finem per actum intrinsece naturalem et necessarium, 
ex quo regitur ipsius mutabilitas. Hinc voluntas ad 
finem ultimum non se' movet, sed movetur scilicet a 
Deo; se movet autem ad alia quae sunt ad finem con- 
tingenter. 

In primo, inquam, amore boni voluntas non semo¬ 
vet, sed a Deo movetur; quoad bona Vero particularia 
sese movet voluntas, sive per unum actum, v. gr. amo¬ 
rem finis ultimi, se ad alium actum moveat, nempe 
electionem finis, sive eodem actu velit simul finem et 
medium, nempe unum formaliter et aliud materialiter, 
unde virtualiter duo habentur. 

Quae omnia paucis comprehendit Angelicus: « Deus 
movet voluntatem hominis sicut universalis motor ad 
universale obiectum voluntatis, quod est bonum. Et 
sine hac universali motione homo non potest aliquid 
velle : sed homo per rationem determinat se ad volendum 
hoc vel illud, quod est vere bonum, vel apparens 
bonum ». (1) 

Haec tamen hodie sint satis. Ad proximum collo¬ 
quium disputationem remittimus de libertate remanente 
incolumi, non obstantibus hisce de determinatione ad 
exercitium dictis. 

I. I. B. 

(1) 12“, q. 6, a. 6, 3 m . 


De sonis ac poetica apud veteres Graecos 

Hic est voluminis index, quod Hector Romagnolius, 
Italicus doctor, superiore edidit anno, quodque nonnullis 
e scriptis, partim iam antea, partim nunc tantum in 
lucem prolatis, constat. Quae quidem in eo eruditis¬ 
simus ac clarissimus vir, Graecarum litterarum decus, 
vel quaesiverit vel disseruerit, huic de ingenuis artibus 
humanitateque bene merito commentario tradere nobis 
in animo est. Nostra enim verba, si quidem legentium 
animos non oblectent, quippe quae inornata atque ine¬ 
legantia, singularis tamen, ut spero, delectationis stu¬ 
dium excitare fortasse poterunt in animis eorum, qui 
librum de quo agimus nunquam legerint vel omnino 
ignoraverint. 

Namque ex hoc libro quae sit illa Graecos Lati- 
nosque scriptores pervolutandi pernoscendique ratio 
recens ac voluntas discere possumus, magistri atque 

exempli conspicui gravitate auctoritateque confirmati. 
Non equidem, ut multis videtur nostrae aetatis viris 
eruditissimis, omnis cura et diligentia ponenda est in in¬ 
vestigationibus quaestionibusque plerumque aridis atque 
abstrusis, scilicet scriptorum in locis corruptis emen¬ 
dandis, vel in dubiis interpretranidis, vel in lacunis 
explendis syllabisque fere aucupandis. Sed quae illi 
veteres Graeci ac Romani de vita moribusque, ac prae¬ 
sertim de litteris senserint, quae in omni rerum genere 
invenerint et creaverint, penitus sunt perscrutanda per- 
spiciendaque. Quibus in pervestigationibus optimorum 
studiorum vis ac momentum liaeret atque habitat. 
Quid enim ad nostrae aetatis cultum humanitatemque 
tot de Graecis Latinisque litteris studia atque elucu- 
brationes conferunt, si et ipsis rerum antiquarum co¬ 
gnitio omni ex parte expleta non colligitur ? Quid valet 
nocturna diurnaque manu Graecos ac Latinos libros 
versare, si ipsorutn populorum vita illis ex libris non 
exprimitur, paene dicam effoditur, ac quasi recreata 
clarissimo lumine non illustratur ? Cur illarum littera¬ 
rum insignia monumenta in italicum nostrae aetatis 
sermonem quam elegantissime rectissimeque non con¬ 
vertuntur vel, recentium studiorum luminibus adhibitis, 
ornate copioseque non explicantur? Quod quidem pauci 
ex nostris suscepere, quum parum utilitatis, ne dicam 
dignitatis, habere plurimis videatur. Numquid de Grae¬ 
carum Latinarumque litterarum historia illos quos apud 
Gallos ac Germanos admiramur undique absolutos 
omnique laude cumulatos libros composuimus ? Quae 
quum ita sint, cur ab huiuscemodi operibus abhorre¬ 
mus ? Illane mediocribus ingeniis digna putantur floc- 
cive habentur ? Omnino quidem verum est nobis quo¬ 
dammodo obici posse, quae Cicero de eloquentia scripsit: 
«Omnium magnarum artium sicut arborum altitudo 
nos delectat, radices stirpesque non item, sed esse illa 
sine his non potest». At nos obicientibus respondebi¬ 
mus : « Pergite sane, ut facitis, in grammaticis studiis 
quaestionibusque, vetustissimos codices eorumque fa¬ 
milias compulsate, optima veterum scriptorum edite 
exemplaria, sed huiuscemodi ex laboribus fructus de¬ 
cerpere ne recusaveritis. Quandam enim vim doctri¬ 
namque ex illis auctoribus depromere licet, quae in¬ 
genia maxime Italorum alere possit». 

At iam longius a re proposita abire videmur; ad 
eam igitur revertamur, quaeque Romagnolius de adhi¬ 
bitis apud veteres Graecos sonis ac vocibus disputaverit 
primum attingamus. 

* 

* * 

Magna igitur de musicis apud Graecos ac diu ve¬ 
xata inter doctos fuit quaestio quae, quoniam ad exi¬ 
tum nemo adducere potuit, velut obscurissima atque 
inexplicabilis neglecta fuerat. Qua re ex vetustissimis 
quae exstant monumentis, illis quae novissime sunt 
reperta non exceptis, aliquid suspicari et colligere 
omnium prope eruditorum consensu insanum vel aegri 
somnium videbatur. Quae contra de musicis praecepta 


nobis sunt tradita, ad perspiciendos 'atque interpretandos 
veterum Graecorum qui exstant modos nonnihil con¬ 
ferunt. Nam qui in eorum studio penitus versatus erit 
ac rem altius animadverterit, plurimas maximique mo¬ 
menti quaestiones inveniet nostrorumque temporum 
musicorum arte quodammodo proficiet. Utrumque Ro¬ 
magnolius feliciter explanavit. 

Is enim ab illis pastorum inconditis carminibus, 
quibus Troiae rupes vel Arcadiae valles nemoraque 
Baeotiae antiquissimis temporibus, resonarunt, initium 
faciens, sonorum concentus, testudine fidibusque in¬ 
ventis, originem explicat. Deinde pro sua artis musicae 
peritia et fidium et modorum singulis temporibus vice» 
cursumque describit, deque chordarum numero notisque 
musicis adiunctis varieque permutatis disserit usque ad 
Alypianas tabulas, quarum rationem ac viam aperit. 
Qua re vetustissima illa musicorum monumenta, usus 
cuiusdam tituli in marmore incisi exemplo, nos expla¬ 
nare docet. 

Postquam autem Orpli -i caput a Trachiniis obtrun¬ 
catum citharaeque confictum per Aegeum Lesbum na¬ 
vigasse strictim narravit et ceteras fabulas, quae de 
musicorum incunabulis traduntur poetico quodam co¬ 
lore breviter perstrinxit, de versuum origine sibi tra¬ 
ctandum auctor opinatur vinculumque explicandum quo, 
velut cognatione quadam, musica ac poetica initio inter 
se contineantur. Primum enim modi ac verba disiuncta 
fuere, velut si e diversis animi facultatibus originem 
traherent; deinde coniuncta atque altera alteris super¬ 
imposita sunt ita ut versus exstiterint. Ex quibus vero, 
aetatis progressu syllabarumque clariore distinctione, 
ad perfectionem ductis schemata musica colligere licuit 
numerorumque explicatio singulis aetatibus nobis re¬ 
dundare potuit. Quae quidem numerorum explicatio 
maximi momenti est quod ipsorum vis a nostrorum 
temporum ratione naturaque longe differt. Non autem 
operum musicorum exstantium inopiam esse deflendam 
Romagnolius observat praesertim post ea nuper inventa; 
sed illa rectius esse interpretanda atque ordine tem¬ 
poris servato animadvertenda. Qua re ipse musicae 
artis historiam perbreviter persequitur. 

* 

Cuius quidem artis incunabula adumbrata conditaque 
accepimus ex illis fabulis, quas de Orphei caede a 
mulieribus facta, de ipsis bacchantibus, de Apollinis 
et Marsyae, de Olympi Silenique certaminibus narrant 
poetae. Quibus ex fabulis inter duo illius artis genera 
diuturnam, ut videtur, contentionem fuisse deducere 
possumus. Quum autem e fictis rebus ad historiam quae 
vere proprieque dicitur venimus, Timotheum rerum 
instauratorem exstitisse animadvertimus. 

Postea illa nobilissima ars per saecula duo omnino 
tacuit usque ad Delphicos hymnos ; quibus duo diversa 
genera conciliari consociarique videmus, non ut mi¬ 
sceantur, sed alterum alteri superimponatur haud dis¬ 
simili ratione qua Calamidis artis elegantiam ac nitorem 

'Myronianamque vim ex Phidiae et Praxitelis et Scopadis 
signis simnl spirare admiramur. Hic, ut par erat, mu¬ 
sicorum vices in Italia Romagnolius narrat. Namque 
illa ars, Graecia a Romanis subiecta, migravit Romam, 
qua quidem aetate minora genera floruere et tres hymni 
Calliopis, Nemesis et Solis honori sunt conditi, qui 
diatonicum, quod dicunt, genus certaminis victorem 
confirmant. 

Auctor autem ad institutam rem revertitur, musi¬ 
caque, ut Nilus Aegyptum, poeticam nobis quodam¬ 
modo donavisse affirmat. Nam huius generibus formam 
et quasi vestem illa dederunt: spiritum enim impe¬ 
tumque lyricis ab origine inflavere ipsisque Graeci quo¬ 
rumdam heroum vitam moresque mente atque animo 
comprehen Ierunt, ex quo tragicum carmen profluit. 
Hic demum in causas inquiritur cur apud Graecos, 
musicis tamquam defatigatis iaeentibus, carmen lyricum 
et tragicum maxima ubertate viguerint. 

Qua re pervestigata, aliam aggreditur auctor. Nam 
quae Estevius in fabulis tragicis musicen effecisse ac 
renovasse ostenderit breviter disputat. Quam quidem 
disputationem eamque in eodem volumine sequentem 
de aliquot hellenicis popularibus carminibus a Georgio 
D. Pachtikos collectis editisque omittimus, ut ad aliam 
maioris ponderis rem transeamus. 

* 

* * 

Difficillimum enim scopulosumque, ut communi inter 
doctos consensu habitum fuit, Romagnolius sumpsit 
munus explicandi veterum quae exstant comicorum 
poetarum fragmenta, ut nova clarissimaque luce anti¬ 
quam Graecorum comoediam illustraret. Rem igitur 
immensam ac paene infinitam aggressus, quasdam per¬ 
sonas, quas ab Aristophaneis fabulis nunquam accepi- 
pimus, indicavit ac nonnullos reliquorum poetarum 
locos italicis numeris adstrinxit. Itaque de illa quam 
fabulae tradidere aurea aetate quid veteres poetae co¬ 
mici (Aristophane non excepto) senserint quave colorum 
varietate pinxerint, accipere possumus. Ut autem illa¬ 
rum, quas diximus, reliquiarum auctores nomina eo- 
rumque facta deriserint, ut comoediarum tragoedia¬ 
rumque scriptores, ut musicae artis restitutores, ut suae 
aetatis viros reipublicae praepositos vexaverint atque 
exagitaverint, ut denique nonnulla artis scenicae exem¬ 
plaria in obscenos risus deflexerint, e libro de quo 
agimus plane ac mirum in modum cognovimus. Quae 
quidem omnia haud in promptu erant, ne dicam i- 
gnorata. 

Praeterea quam primus Zielinskius rem demonstrare 
est conatus Romagnolius aggreditur. Ille enim veterum 
comicorum operibus fragmentisque perpensis atque ani¬ 
madversis, quandam ex fabulis popularibus "flClam et 
conflatam comoediam Athenis fuisse arbitratus est, 
cuius, quibusdam exemplaribus restituendis periculum 
fecit. 

Quod vere quum inanem conatum e mentis nimia 
celeritate quodammodo partum ipse existimet, tamen 


contendit eiusmodi pervestigationem ad maximum quen- 
dam fontem reperiendum nonnihil contulisse, ex quo 
illa prisca Atticorum comoedia vim ac vigorem hauserit. 

Ab arte autem scenica non aberrans, Romagnolius 
de genere illo litterarum agit, quo Philistio apud Grae¬ 
cos, Decimus ac Laberius apud Romanos, inclaruere, 
quodque rerum ecclesiasticarum scriptoribus adversan-. 
tibus restitit. Primum enim postquam eruditissimum 
Hermanni Reichii volumen quam paucissimis adstrinxit, 
quaedam, praesertim quod attinet ad comoediam quae 
vulgo delVarte dicitur, accurate animadvertit. Deinde 
in quibusdam papyris detectam fabulam refert eius- 
demque loco3 quosdam in italicum sermonem vertit. 
Qua quidem fabula Reichii sententia comprobari videtur 
clarissimaque lux in quaestione fit obscurissima ac paene 
abstrusa. 

Lectori autem librum pervolutanti dissertatio ob¬ 
venit de elegiacis poetis, qui ante Callimachi aetatem 
fuerunt. Qua dissertatione et Hermesianactis et Pha- 
noclis et Alexandri Aetolici aliquot paene incognita 
carmina italice reddita admiramur, sed etiam de An¬ 
timachi et Philetae ingenio operibusque novum iudicium 
accipimus. 

Nam et Antimachus, quum eruditorum prope com¬ 
muni sententia aetatem quae Alexandrina appellatur 
praenuntiare videatur, in novissimis vetustorum scri¬ 
ptorum Romagnolii iudicio adnumerandus, et Philetas 
primus ex eruditissimis Alexandrinorum poetarum cen¬ 
sendus est. 

Hic vellem eadem dicendi uti facultate ac clarissi¬ 
mus auctor, ut summatim et iisdem fere verborum sen¬ 
tentiarumque luminibus dissertationem attingerem, qua 
Graecorum sensus opinionesque in singulis aetatibus 
descripsit. Sed viribus meis hoc munus longe iniquum 
apparuit. 

Ubi enim elocutionis nitorem splendoremque, ubi 
verborum constructionem ac numerum invenirem ? Unde 
autem iudicium electionemque haurirem qua verba sen¬ 
tentiis quasi demensa et paria responderent ? Unde ele¬ 
gantiam munditiamque, unde ornatum illum suavem et 
affluentem, quo haud multo secus quam a poetis est se¬ 
vocandum orationis genus, deducerem ? Non equidem 
solum perfectionem illam meis verbis adsequi posse, 
sed ne ipsius quidem conatum adumbrationemque sum 
confisus. 

Item de rebus, quas in reliquis disputationibus tra¬ 
ctavit quidquam exquisitius dici posse non credo. Quarum 
disputationum notae formulaeque difficile quaeruntur. 
Optimum igitur puto, quod est librorum explicatoris, 
huiusce Commentarii lectores ad ipsum librum adeun¬ 
dum incitare, cuius speciem ac formam vix adum¬ 
brare sum conatus. Quod si quis ad ornatissimas illas 
paginas revolvendas sit permotus, hoc me tantum valde 
iuvabit. 

Cavae Tyrrhenorum, mense Ianuario mcmxii. 

Ianuarils De Filippis. 

Ludi puerorum apud Italos 


RANA. 

Adsunt in acie duo, tres vel quatuor pueruli, quin¬ 
que ad summum, qui ordine simul decertant, ludentes 
par impar, de iocis feliciter auspicandis. Ludus, quem 
nunc adgressuri sunt, italice vulgo E ana appellatur, 
et plerumque, uti opinor, viget tantummodo apud Sub¬ 
alpinos, qui euin Cirimella adpellitare consueverunt. 

Haec summa est ludi. In medio stant baculi duo, 
rudes adhuc atque agrestes ; quorum alter longior, alter 
vero brevissimus leviterque expolitus. 

Nihil est tamen quod timeas, mitissime lector. Nec 
enim in te, neque in adversarios uterque baculus est 
adhibendus. Cum bonis auspiciis rem incipies, si primus 
ludum sorte ingredi poteris. 

Qui primum locum obtinuit, ad metam adsignatam 
se confert, dextera manu baculum longiorem gerens. 
Ore vultuque ferox apparet, quem optime cum Hercule 
facile compones, qui olim «instruxit manum clava 
victrice ferarum. » Baculus vero brevior in latere quo¬ 
dam ponitur, vel lapide, qui meta quoque rectissime 
dici potest. 

Adversarii autem hic atque illic dilapsi, intentis 
oculis atque brachiis studiose exspectant donec ludi 
magister incipiat. Ille, uti dux copiarum facere solet, 
tacitus vagatur adspectu visusque per omnia ducit; tunc 
fortiter atque secure exclamat: « Incipiam ? » Cui 

omnes respondent: « Admodum ! » Tunc paulisper in¬ 
curvus leviorem baculum totis nervis percutit, qui in 
orbem per aerem volitans, ex more ranarum, perquam 
longissime vadit. Adversarii vero curant ut frustulum 
hunc ligneum adhuc per aerem volitantem manibus 
accipiant. Si id feliciter obtinetur, victor hic inter 
suorum invidiam, ad metam rapide pergit, et iterum 
ludum incipit. Sin autem humi libere cecidit hic vel 
ille ex parte adversa hunc frustulum ea arte ad metam 
iacere debet, ut eam pertingat, ibique maneat. Dux e 
contra baculo studeat id prohibere, eumque iterum vo¬ 
litantem repellat et pro viribus a meta arceat. Qui 
metam sic occupabit tenebitque, neque adversarius scite 
repulerit, ipse ludum iterum dirimet. Hic fervet pugna, 
hic vera omnium lucta viriumque palaestra, «trepi- 
dique pedem pede fervidus urget! » 

Dux ludi altero baculo frustulum percutit, ita tamen 
ut aliquantisper ex terris sublatum fortiter baculo tan¬ 
gat, et etiam atque etiam longius impellat. Si ad cen¬ 
tum mensuras pervenerit, hic ex certamine primus su¬ 
perior decedit. 

Verum adversarii in eo stant, ut frustulum ita per¬ 
cussum vel impediant, vel manibus accipiant. Quod si 
frustra facere conati sunt, et princeps victor evasit, 
tunc ei datur facultas mensuras colligendi cum baculo 
ex novissimo loco usque ad metam. Videat tamen ne 
sit abundantior in adiudicandis sibi mensuris! Namque 


si pro quinquaginta erunt modo quadraginta novem tan dos 
tunc inferior cedit et baculum ei permittit, qui sortil con- 
proximum locum obtinuit. 

Hic vero omnia iterum sumit; et sic omnes, unus 
post alium, donec numerum mensurarum absolvant. 

Elt qui erunt victoriae fructus ? Rem verius exponam. 

Quae erit iacturae poena? Qui omnium inferior evasit, 
hanc poenam subire debet. Hinc inde socii victores 
alacres festinantesque sistunt, Io triumphe! exclamantes, 
et inferior — ut olim « incedunt victae longo ordine gen¬ 
tes ! » — inter suos transire debet, quem alii manu suda¬ 
riolum tenentes nodis confectum, alii manibus leviter 
atque iocose percutiunt. Poena satis levis ; non levis 
autem confusio. 

Hoc ludorum genus, iamdiu maxime in usu apud 
Subalpinos, in mentem mihi nuper revocavit Dominicus 
Savio, alumnus olim meus dulcissimus, quem Ioannes 
Bosco sacerdos nobis optime narravit in commentario 
in vulgus edito, omnibus intelfigentissimi iudicii viris 
adprobatissimo. Hic enim saepe saepius, quo facilius 
amiculos ad se alliceret, segniores potius laetioresque, 
suis prope des‘deriis neglectis ac posthabitis, se se 
alienis aptabat, sicque ad virtutes ducebat. 

Vide, sis, quo sancto studio ipse flagraret in Deum 
atque in amicos ; et qua arte nobis hunc tot artium 
puerulum ob oculos proposuerit. 

Subalpinus. 


TRIPOLIS ITALICA 

Italicis armis Tripolis quacumque subacta 

&t iterum in nostra, iure sacrante, manu. 

Victrices illic aquilae strepuere latinae 
Horrisonis alis praepetibusque diu. 

Nunc etiam gliscens Italorum bellica virtus 
{Barbaricas turmas impete fregit ibi; 

Fregit saevo, acri longo certamine victas, 

Inque fugam vertit terquz quaterque citam. 

Tureae vi fusi effreni pa’antur in agros, 

T^ursum se glomerant conveniuntque simul. 

<0%Cox infesti erumpunt, constricti agmine denso, 
Vementique omnes impete castra petunt. 

Itala sed victrix furiata mente iuventus 
Excipit, ob istit, disiicit, ense premit. 

Tormentis late ignivo nis nunc terra resultat, 

Quorum ictus implent cuncta cadaveribus; 

Nunc crebrum armorum crepitum vicinia mittit, 

Passim ubi densantur funera funeribus. 

Bellum hoc barbariae fit, nostra ad iura tuenda, 

Quae probro fiuropae (proh pudor), exstat adhuc! 

VlTUS Vaccaro. 










INDURATAE NIVES 

IN ALASKA PENINSULA 

«Quum latet- adstricto terra perusta gelu » talia 
etiamtum offert natura admiranda spectacula, quae ex 


Muiranae glacies, — quae a Muir, in California phy- 
sices eximio doctore, nomen deduxerunt, — sub ponto 
quadringentos pedes merguntur, earumque adspectum, 
tum maxime quum sol renidet, nemo est qui describere 
valeat; aiunt enim ad vesperum irides innumeras inibi 
apparere aliam cum alia consertam, imo contextam, 



Induratarum nivlum in Alaska provincia prospectus. 


ipsa imagine per lucem impressa mens sibi effingere 
cogitatione haud facile possit. 

En vobis, lectores humanissimi, Muiranae glacies in 
Alaska peninsula; sublimes equidem terribilesque visu. 
Montes ad sexdecim usque millia pedum in altitudinem 
attolluntur, quorum per valles imbelle flumen lente dis¬ 
currit, cui naturalis ex glacie pons imminet ad mille et 
quingentos passus latus. Ulterius, hoc flumen quinque 
induratarum nivium minoribus molibus alitur, navicu¬ 
lisque vapore actis transitum perhibet, quae sive pi- 
[ scandi causa, sive ad curiosos viatores eousque traii- 
Iciendos itineris illius periculum ingrediuntur. Pericu- 
jlum diximus; glacies enim suapte natura plus minus- 
|que indesinenter procedunt, imparique intervallo eo 
|fragore ac ruina decidunt, ut cum tormentorum bel¬ 
licorum explosione comparari haud iniuria queant. Cu¬ 
ius tonitrus, casu immanium illarum coacervationum 
eductus ac fere perennis, cum fragore horrende conspi¬ 
rat e profundo manante ob ingentissimum immanis 
Jiuius glaciei cumuli compressum in rupes, intra quas 
'■jcelidus torrens ad oceanum pergit. 

;j Per flumen ipsum glaciei pondera e centrali mole 
.avulsa ('icebergs vulgo nuncupantur) innatant frequentia, 
aut rutilantia sole, aut perturbato caelo fusca; in mari 
illini tantum liquescunt. 


montesque prismatibus omnigenum colorum coruscan¬ 
tes ; portentosum spectaculum omnino, ac paene di¬ 
vinum 1 



EX POLONIA 


De "Doctrinarum Societate,, Varsaviae condita. 

Nescio, an res, quae arctissime cum doctrinarum 
natura et progressu cohaeret, coetui virorum doctorum 
extra Poloniae fines sit cognita. De « Doctrinarum 
Societate Varsaviensi» dico, quae vi legis de socie¬ 
tatibus ad « culturam » promovendam formandis anno 
mcmvi latae, iam anno mcmviii Varsaviae condita, se¬ 
quentibus tribus annis, gravibus condicionibus obstan¬ 
tibus, iam tamen vim magnam explicuit atque demon¬ 
stravit, quanto altiorem etiam gradum ascendere posset, 
si sedem, quae ei deerat, propriam liberam haberet. 
Quae res, quum cives non solum ingenti gaudio, sed 
etiam proba superbia affecisset, opulentorum nobilium 
civium animum excitavit, ut illud grave obstaculum 
doctrinis atque ingeniis Polonorum removeret. 

Removit quidem Iosephus comes Potocki, qui hoc 
merito praeclaro nomen suum ornavit; magnificas enim 

aedes, sumptibus suis erectas recenti « Doctrinarum so¬ 
cietati » dono dedit, dicavit. Quae praestans sedes, ubi 
Polonorum animus et ingenium vestigia laboris, indo¬ 
lis, efficacitatis iam libere et lubenter et, ut est Polo¬ 
norum nota facultas, copiose exprimere poterunt, mense 
Novembri anni elapsi ab episcopo varsaviensi Kuskie- 
vicio est consecrata. 

Sollemnitas peracta est praesentibus plurimis om¬ 
nium ordinum civium doctrinis et litteris excultorum, 
qui post cerimonias factas, omnes invitati sunt, ut pri¬ 
mae « Doctrinarum societatis » membrorum acroasi, 
adessent. Quam acroasim aggressus est ipse nobilissimus 
largitor, (patronus iam « Societatis » una voce, uno ore 
declaratus), insigni oratione, qua, postquam gratias ex¬ 
cellentissimo episcopo pro consecratione domui imper¬ 
tita egit, quum de munere atque fine «Societatis» 
egregie dissereret, cum multa alia, tum haec distincte 
et praeclare protulit: « Doctrina veluti vitae stella est, 
quae quum lucet, lapsurum quemque erigit et sustinet, 
quaeque praepotens est conservatrix populi immorta¬ 
litatis. Sed incrementum eius atque progressum dua¬ 
bus partibus praecipue congruentem et concinentem 
esse oportet, cognitione rerum externarum vel corpo¬ 
ralium, et cognitione rerum ab omni (ut Cicero ait) con¬ 
cretione segregatarum vel animi. Quae congruentia et 
concinentia maxime necessariae, speramus fore, ut sem- 
per in sinu atque progressu huius « Societatis » obser¬ 
ventur. Neque minus persuasum nobis est nunquam 
in his aedibus revicturam esse illam obsoletam super¬ 
stitionem, quae alteram doctrinam altera contemni aut 
opprimi iubet, id quod est despicere rem ignotam et 
est doctorum hominum ea, quam celeberrimus ille 
Sniadecki noster vehementissime abhorrebat, barba¬ 
ries ». 

Quam praeclara, quam ingeniosa verba! 

Doleo, quod totam illam honestissimi viri oratio¬ 
nem repetere non possum. Qua oratione habita, atque 
profunda et venerabili cum attentione exaudita, totum 
atrium claris diuque non silentibus plausibus personuit. 
Silentio autem restituto, statim etiam recentia vestigia 
doctorum studiorum a viris duobus sunt prolata. De 
rerum publicarum scriptoribus « anonymis » exeuntis 
saeculi xvm disseruit clarus vir historicus Vladislaus 
Smolenski, de «materia stata» grandiloqua oratione 
Sigismundus Weyberg. 

Res omnis, communi membrorum « Societatis » con¬ 
vivio absoluta, cunctorum animis invictam atque gra¬ 
tissimam memoriam impressit. 

Varsaviae Polonorum. 

Iosephus Wabner. 


Nemo mihi videtur pluris aestimare virtutem, nemo illi 
magis esse devotus, qu m qui Ioni viri famam perdidit, ne 
conscientiam proderet . 

Senec., Epist., viii. 


URBIS 


ACTA PONTIFICIA 

i. 

CONSTITUTIO APOSTOLICA 
de nova Ecclesiasticae hierarchiae in Anglia ordinatione. 

PIUS EPISCOPUS 

SERVUS SERVORUM DEI 
AD PERPETUAM REI MEMORIAM 

Si qua est in universo orbe Christiano ecclesia,', 
quae peculiarem Apostolicae Sedis curam provi¬ 
dentiamque mereatur, ea sane est Anglorum ec¬ 
clesia ; quam quidem a Sancto Eleutherio felicibus 
apud Britannos initiis adauctam ac deinde a Gre- 
gorio Magno per apostolicos viros felicius consta¬ 
bilitam innumerabiles prope filii deinceps nobili¬ 
tarunt vel vitae sanctimonia illustres, vel fortiter 
oppetita pro Christo morte praeclarissimi. Id Nos 
Nobiscum animo reputantes, qui sane non minus 
benevolentiae studium erga Anglorum ecclesiam 
fovemus, ecclesiasticam ibi hierarchiam, quae hodie, 
postquam restituta est, una tantum provincia con¬ 
tinetur, melius componere statuimus atque illa ad¬ 
dere quae in magnum animarum bonum reique 
catholicae incrementum facile cederent, nempe 
duas novas ecclesiasticas provincias constituere 
decrevimus. 

Hisce itaque Nostris litteris novas ecclesiasticas 
provincias Birmingamiensem et Liverpolitanam 
constituimus. Tres propterea in posterum ecclesia¬ 
sticae provinciae in Anglia erunt: Westmonaste- 
riensis, cui suffragabuntur ecclesiae Northantho- 
niensis, Nottinghamensis, Portusmuthensis et South- 
warcensis, prout antea; Birmingamiensis, cui suf- 
fraganeae erunt ecclesiae Cliftoniensis, Menevensis, 
Neoportensis, Plymuthensis et Salopiensis; Liver - 
politana denique, quae suffraganeas habebit ec¬ 
clesias Hagulstadensem - Novocastrensem, Loiden- 
sem, Medioburgensem et Salfordensem. Insuper 
Archiepiscopo Westmonasteriensi pro tempore ex¬ 
sistenti novae quaedam accedent ad regiminis actio¬ 
nisque unitatem servandam praerogativae, quae 
tribus hisce capitibus continentur, nempe: l.° Prae¬ 
ses ipse erit perpetuus collationum episcopalium 
totius Angliae et Cambriae ; ob eamque rem ipsius 
erit conventus indicere eisque praeesse iuxta nor¬ 
mas in Italia et alibi vigentes; 2.° Primo gaudebit 
loco super aliis duobus Archiepiscopis nec noti 
pallii et cathedrae usu atque praeferendae erum 
privilegio in universa Anglia et Cambria; 3.° dej- 
nique totius Ordinis Episcoporum Angliae et Cam¬ 
briae regionis personam ipse geret coram suprema 
civili potestate, semper tamen auditis omnibul 
Episcopis, quorum maioris partis sententias seqil 
debet. Birmingamiensis autem et Liverpolitamm 
Archiepiscopi iisdem prorsus gaudebunt privilegii 











VOX URBIS 


27 


et iuribiis, quibus in catholica ecclesia ceteri Me¬ 
tropolitani pollent. Speciali autem ex gratia atque 
in maioris Nostrae benevolentiae signum benigne 
indulgemus, ut his ipsis Nostris litteris, quibus 
novae provinciae eriguntur, Revmi. Eduardus Isley, 
hucusque Birmingamiensis Episcopus, et Thomas 
Whiteside hactenus Liverpolitanus Episcopus, ea- 
rumdem sedium ad metropoliticum ius erectarum 
Archiepiscopi sint absque alia ulla Apostolicarum 
litterarum expeditione. Ad horum omnium autem 
executionem Rmum. Franciscum Bourne, hodie 
Archiepiscopum Westmonasteriensem, deputamus, 
qui adimpleti mandati sui postea testimonium et 
exemplar ad Sacram Congregationem Concistoria- 
lem transmittet. 

Porro in hac nova Angliae Dioecesum consti- 
tntione quaedam alia pro opportunitate, seu prout 
experientia animarumque bonum suggesserit, ul¬ 
terius statuenda Nobis reservavimus. Sed quae 
hisce litteris in praesens statuuntur, satis valere 
nunc ad rei catholicae in Anglia utilitatem atque 
incrementum censemus, bona spe confisi fore, ut 
quod lieic humano peragitur ministerio, Deus Omni¬ 
potens perficiat ac solidet; atque inde fiat, ut in 
Anglia nobilissima sanctorum altrice vetera sancti¬ 
tatis exempla felicius instaurentur. 

Haec vero edicimus et sancimus, decernentes 
has Nostras litteras validas et efficaces semper 
esse ac fore, non obstantibus constitutionibus et 
ordinationibus Apostolicis generalibus et specialibus, 
ceterisve quibusvis in contrarium facientibus. 

Datum Romae, apud Sanctum Petrum, anno 
Incarnationi* Dominicae millesimo nongentesimo 
undecimo, V kalendas Novembres, Pontificatus 
Nostri anno nono. 

A. Card. Agliardi 

S. R. E. Cancellarius. 

C. Card. De Lai 

S. C. Consistorialis Secretarius. 


n. 

RUBRICAE 

in recitatione Divini Officii et in Missarum celebratione 
servandae ad normam Constitutionis Apostolicae « Di¬ 
vino afflatu ». 

Titulus I. 

De ratione Divini Officii recitandi 
iuxta novum Psalterii ordinem. 

1. In recitatione Divini Officii, iuxta Romanum Ritum, 
Psalmi quotidie sumendi sunt, ad singulas Horas canonicas, 
de occurrente hebdomadae die, prout distribuuntur in Psal- 
■firio noviter disposito-, quod deinceps, lopo veteris dispo¬ 
sitionis, in novis Breviarii Romani editionibus vulgan¬ 
dum erit. 

2. Excipiuntur tamen omnia Festa Domini eorumque in- 
egrae Octavae, Dominicae infra Octavas Nativitatis, Epi¬ 


phaniae, Ascensionis et Corporis Domini, Vigilia Epiphaniae 
et Feria VI post Octavam Ascensionis, quando de eis per¬ 
solvendum sit Officium itemque Vigilia Nativitatis ad 
Laudes et ad reliquas Horas minores usque ad Nonam, et 
Vigilia Pentecostes; nec non omnia Festa Beatae Mariae 
Virginis, SS. Angelorum, S. Ioannis Baptistae, S. Ioseph 
et SS. Apostolorum et Duplicia I et II classis, eorumque 
omnium integrae Octavae, si de eis fiat Officium, quod re¬ 
citandum erit prout assignatur, vel in Breviario, vel in 
Proprio Dioecesis vel Instituti, hac lege tamen ut Psalmi 
ad Laudes Horas et Completorium semper sumendi sint ex 
Dominica, ut in novo Psalterio ; ad Matutinum vero et ad 
Vesperas dicantur ut in Communi, nisi speciales Psalmi sint 
assignati. — Tribus autem ultimis diebus maioris hebdo¬ 
madae, nil erit innovandum, sed Officium integre persol¬ 
vendum erit, prout nunc habetur in Breviario, sumptis tamen 
ad Laudes Psalmis de Feria currenti, ut in novo Psalterio, 
exeepto Cantico Sabbati Sancti, quod etiamnum est « Eg > 
dixi: In dimidio ». Ad Completorium sumantur Psalmi de 
Dominica, uti in novo pariter Psalterio. 

3. In quolibet alio Festo Duplici, etiam maiore, vel Se- 
miduplici, vel Simplici, et in Feriis Tempore Paschali sem¬ 
per dicantur Psalmi, cum Antiphonis in omnibus Horis, et 
Versibus ad Matutinum, ut in Psalterio de occurrenti hebdo¬ 
madae die ; i eliqua omnia, et Antiphonae ad Magnificat et- 
Benedictus, ut in Proprio aut Communi. Quod si aliquod 
ex Festis huiusmodi proprias vel peculiariter assignatas 
habeat Antiphonas in aliqua Hora maiori, eas in eadem ipsa 
retineat cum suis Psalmis, prout habetur in Breviario : in 
ceteris Horis Psalmi et Antiphonae dicantur de Feria oc¬ 
currente. 

4. Lectiones ad Matutinum in I Nocturno semper le¬ 
gendae erunt de Scriptura occurrente, licet aliquando in 
Breviario Lectiones de Communi assignentur, nisi sit Fe¬ 
stum Domini aut Festum cuiusvis ritus B. Mariae Virginis, 
vel Angelorum, vel S. Ioannis Baptistae, vel S. Ioseph, vel 
Apostolorum, aut Duplex I vel II classis, aut agatur de 
Festo, quod vel Lectiones habeat proprias, non vero de Com¬ 
muni, vel occurrat in Feriis Lectiones de Scriptura non 
habentibus, ideoque Lectiones de Communi necessario re¬ 
cipiat. In Festis vero, in quibus hucusque erant Lectiones 
de Communi, Responsoria vero propria, retineant ir eaedem 
Lectiones cum propriis Responsoriis. 

5. Porro sic erit persolvendum Officium in Festis Dupli¬ 
cibus et Semiduplicibus superius non exceptis : 

Ad Matutinum Invitatorium, Hymnus, Lectiones II et III 
Nocturni ac Responsoria trium Nocturnorum propria, vel 
de Communi: Antiphonae vero, Psalmi et Versus trium 
Nocturnorum, nec non Lectiones I Nocturni de Feria oc¬ 
currente. 

Ad Laudes et ad Vesperas Antiphonae cum Psalmis de 
Feria ; Capitulum, Hymnus, Versus et Antiphona ad Bene¬ 
dictus vel ad Magnificat cum Oratione aut ex Proprio, aut 
de Communi. 

Ad Horas minores et Completorium Antiphonae cum 
Psalmis semper dicuntur de occurrente Feria. Ad Primam 
pro Lectione brevi legitur Capitulum Nonae ex Proprio, vel 
de Communi. Ad Tertiam, Sextam et Nonam Capitulum, 
Responsorium breve et Oratio pariter sumuntnr vel ex Pro¬ 
prio, vel de Communi. 

6. In Officio S. Mariae in Sabbato et in Festis Simpli¬ 
cibus sic Officium persolvendum est: ad Matutinum Invi¬ 
tatorium et Hymnus dicuntur de eodem Officio vel de iisdem 
FestL ; Psalmi cum suis Antiphonis et Versu de Feria oc¬ 
currente; I et II Lectio de Feria, cum Responsoriis propriis,' 
vel de Communi; III vero Lectio de Officio vel Festo, 
duabus Lectionibus in unam iunctis, si quando duae pro 

Festo habeantur: ad reliquas autem Horas omnia dicuntur, 
prouti supra, n. 5, de Festis Duplicibus expositum est. 

In Feriis et in Festis Simplicibus Psalmi ad Matutinum, 
qui in novo Psalterio in tres Nocturnos dispositi inveniuntur, 
dicantur sine interruptione cum suis novem Antiphonis 
usque ad tertium Versum inclusi ve, omissis Versibus primo 
et secundo. 

Titulus II. 

De Festorum praestantia. 

1. Ut recte dignoscatur quale ex pluribus Officiis sit 
praestantius et proinde sive in occurrentia, sive in concur¬ 
rentia, sive in ordine repositionis aut translationis pr.efe- 
rendum, sequentes praestantiae characteres considerandi 
sunt: 

a) Ritus alti .r, nisi occurrat Dominica, vel Feria, vel 
Octava privilegiata, vel etiam quaelibet dies Octava iuxta 
Rubricas. 

b) Ratio Primarii aut Secundarii. 

c) Dignitas Personalis, hoc ordine servato : Festa Do¬ 
mini, B. Mariae Virginis, Angelorum, S. Ioannis Baptistae, 
S. Ioseph, SS. Apostolorum et Evangelistarum. 

d) Sollemnitas exter, a, scilicet si Festum sit feriatum, 
aut celebretur cum Octava. 

2. In occurrentia, et in ordine repositionis aut transla¬ 
tionis, alius quoque character considerandus est, nempe :. 

e) Proprietas Festorum. Dicitur Festum alicuius loci 
proprium, si agatur de Titulo Ecclesiae, de loci Patrono 
etiam secundario, de Sancto (in Martyrologio vel in eius 
appendice approbata descripto), cuius habetur corpus vel 
aliqua insignis et authentica reliquia, vel de Sancto, qui 
cum Ecclesia, vel loco, vel personarum coetu specialem 
habeat rationem. Igitur Festum quodvis istiusmodi proprium, 
ceteris paribus, praefertur Festo Universalis Ecclesiae. Exci¬ 
piuntur tamen Dominicae, Feriae, Octavae et Vigiliae pri- 
vilegig-tae, nec non Festa primaria Duplicia I classis Uni¬ 
versalis Ecclesiae, quae uniuscuiusque loci propria consi¬ 
derantur et sunt. Festum autem Universalis Ecclesiae, cu¬ 
iusvis ritus, quia est praeceptivum, eeteris paribus, prae¬ 
ferri debet Festis aliquibus locis ex mero Induito S. Sedis 
concessis, quae tamen propria, sensu quo supra, dici ne¬ 
queunt, 

Titulus III. 

De Festorum occurrentia accidentali eorumque translatione. 

1. De Dominicis maioribus I classis, quodvis Festum in 
eis occurrat, semper faciendum est Officium : Dominicae 
vero II classis cedunt tantummodo Festis Duplicibus I clas¬ 
sis, quo in casu de Dominica fit commemoratio in utrisque 
Vesperis, Laudibus et Missa cum IX Lectione ad Matu¬ 
tinum. 

2. De Dominicis minoribus, seu per annum, semper fieri 
debet Officium, nisi occurrat Festum quodeumque Domini, 
aut aliquod Duplex I vel II classis, aut dies Octava Fe¬ 
storum Domini, quo in casu in Officio Festi vel diei Octa¬ 
vae fit commemoratio Dominicae in utrisque Vesperis et 
Laudibus et Missa cum IX Lectione ad Matutinum. Si Do¬ 
minica infra Oetavam Nativitatis occurrat in Festo S. Tho- 
mae Ep. M. aut in Festo S. Silvestri P. C., fit Officium de 
ipsa Dominica cum commemoratione Festi occurrentis; quo 
in casu die 30 Decembris, in Officio diei infra Octavam, 
Lectiones I et II Nocturni sumuntur e Festo Nativitatis, 
cum Responsoriis Dominicae. Quoad Dominicam vero, quae 
occurrit a Festo Circumcisionis usque ad Epiphaniam, nihil 
innovetur. 


3. Duplicia I et II classis, quae seu ab aliqua Dominica 
maiori, seu a nobiliori Officio impediuntur, transferenda 
sunt in proximiorem insequentem diem, quae libera sit ab 
alio Festo Duplici I - el II classis, vel ab Officiis huiusmodi 
Festa excludentibus; salvo t men privilegio a Rubricis con¬ 
cesso Festivitatibus Purificationis et Annuntiationis B. M. V., 
nec non Commemorationis sollemnis S. Ioseph. 

4. Festa Duplicia maiora cuiusvis dignitatis et Duplicia 
minora Doctorum Ecclesiae non amplius transferri possunt, 
sed quando impediuntur, de eis fiat commemoratio, uti de 
aliis Duplicibus minoribus impeditis Rubricae disponunt 
(salvo quod numero sequenti statuitur de omittenda in Do¬ 
minicis IX Lectione historica), nisi forte occurrant in Du¬ 
plicibus I classis, in quibus nullius Officii agenda est com¬ 
memoratio, nisi de occurrenti Dominica, vel de Feria, aut 
Octava privilegiata. 

5. Porro si in Dominica maiori occurrat Officium Duplex 
imius aut minus, vel Semiduplex, vel Simplex, fiat de Do¬ 
minica cum eommemoratione Officii occurrentis in utrisque 
Vesperis (de Simplici tamen in primis Vesperis tantum) 
Laudibus et Missa, sine IX Lectione histoi-ica. Idem fiat in 
Dominicis minoribus, nisi in eis occurrat Festum quod¬ 
eumque Domini, aut quodvis Duplex I vel II classis, aut 
dies Oetava Festorum Domini, quo in casu, ut supra n. 2 
dictum est, fiat' de Festo, vel de Octava cum commemora¬ 
tione et IX Lectione Dominicae. 

6. Dies, in qua celebratur Commemoratio omnium Fide¬ 
lium Defunctorum, excludit translationem cuiusvis Festi. 


Titulus IV. 

De Festorum occurrentia perpetua eorumque repositione. 

1. Festa omnia ritus Duplicis sive maioris sive minoris, 
aut Semiduplicis, si perpetuo impediantur, reponuntur in 
primam diem liberam, iuxta Rubricas. 

2. Festa Duplicia I et II classis perpetuo impedita re¬ 
ponuntur, tamquam in sedem propriam, in primam diem 
liberam ab alio Festo Duplici-1 aut II classis, vel ab aliqua 
die Octava, vel ab Officiis huiusmodi Festa excludentibus, 
salvo privilegio Festivitatis Purificationis B. M. V. concesso. 

3. Dominicae maiores excludunt assignationem perpe¬ 
tuam cuiusvis Festi Duplicis etiam I classis : Dominicae 
vero minores assignationem excludunt cuiuscumque Du¬ 
plicis maioris aut minoris, nisi sit Festum Domini. Festum 
SS. Nominis Mariae perpetuo assignatur diei duodecimae 
mensis Septembris. 

4. Dies II Novembris excludit tum Festa occurrentia quae 
non sint Duplicia I classis, tnm Festa perpetuo reponenda 
cuiusvis rit s. 

Titulus V. 

De concurrentia Festorum. 

1. Dominicae maiores Vesperas habent integras in con¬ 
currentia cum quovis Festo, nisi sit ritus Duplicis I aut 
II classis : ideoque in primis Vesperis sumuntur Antiphonao 
cum Psalmis de Sabbato ; in Adventu tamen dicuntur An- 
tiphonae de Laudibus Dominicae cum iisdem Psalmis de 
Sabbato. 

2. Dominicae minores cedunt Vesperas, tum Duplicibus 

I aut II. classis, tum omnibus Festis Domini, tum diebus 
Octavis Festorum Domini: integras autem habent Vesperas 
in concursu cum aliis Festis, sumptis in I Vesperis Anti¬ 
phonis et Psalmis de Sabbato. ' j ^ 

3. Leges, quibus ordinantur Vesperae infra Octavam NaA 

tivitatis Domini, immutatae manent. , \ 


(.Ad proximum numerum ) 

DIARIUM VATICANUM 

(Mense Ianuario mcmxii). 

Gorain SSmo. admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia, Pontificem de more 
adiverunt, peculiari nota digni sunt iuxta admissionis diem: 
Pontificiae Nobilium Ecclesiasticorum Academiae alumni; 
Carolina e regali domo Borbonica de Sicilia princeps foe- 
mina ; Zamoyska comitissa una cum Ratzwill principe foe- 
mina eiusque filio ; Iacobus Warwich, novus rector Angliei 
Collegii in urbe Olysippone; De Groppello ducissa ; Consi¬ 
lium Maximum Societatis Catholicarum mulierum in Italia; 
Alfonsus Serlupi-Crescenzi, marchio ; Camillus Rospigliosi, 
princeps Urbanus, eiusque familia.; Stolberg comitissa, 
eiusque filia ; Clary comitissa; Ruspoli princeps foemina 
cum Ioanne filio ; Bruno Chaves doctor, Brasiliae legatus 
apud Apostolicam Sedem ; Thomas Antici-Mattei, Urbanus 
princeps, cum uxore et liberis ; Stanislaus Medolago Albani 
comes ; Philippus Theodoli marchio ; D’Erp dynasta, Bel¬ 
garum administer cum omni potestate apud Apostolicam 
Sedem ; Philppus Lancellotti, princeps Urbanus. 

Pontificiae electiones. 

Provisio Ecclesiarum. — Per decreta S. C. Consistorialis 
SS. D. N. Pius PP. X has quae sequuntur ecclesias 
de proprio pastore providit, scilicet : Cathedrali eccle¬ 
siae Sabarbnsi praefecit sacerdotem Ioannem e comiti¬ 
bus Mikes, dioec. Transylvanien., ibique parochum et archi- 
diaconum foraneum ecclesiae civit. Szelcrlyndvirhely; ca- 
thcdr. eccl. Armcnopolitanae seu Szamos-Ujvariensis Ru- 
menorum ritos Graeco-Catholici, revmum. Basilium Hossu, 
hactenus episty Sugosiensem Rumenorum; cathedralibus 
ecclesiis Recinete si et Lauretnnae revmum. Alfonsum An- 
dreoli hactenus episc. Feretranum; cath. eccl. S. Ioannis 
de Cuyo sacer. Iosephum Americum Orzali, archidioec. Bo- 
naerensis, parochum S. Michaelis Arcangeli in civ. Bonae- 
ren. ; cath. eCcl. Lojanae sacerd. Carolum Mariam de la 
Torre, archidioec. Quitensis, ibique canonicum theol gum 
ecclesiae metropolitanae. 

Emi. viri Basilius Pompili inter iudices Supremi Apo- 
stolicae Signaturae Tribunalis, et Ioannes Baptista Lugari 
atque Gulielmus Van Rossum in Pontificium consilium bi- 
blicis, studiis provehendis adleguntur. 

— R. p. d. Alfonsus Andreoli, a dioecesi Feretrana 
ad Recanatensem seu Recinensem translatus, inter episcopos 
. adsciscitur pontificio solio adstantes. 

— R. d. Ioannes Baptista Rosa alter a secretis dicitur 
ST Congregationis Consistorialis. 

— R. p. d. Thomas Boggiani, archiepiscopus titul, E- 
dessen., legatus apostolicus mittitur in Mexicanam civi¬ 
tatem. 

— Rmus. d. Raphael Scapinelli de Leguigno, a secretis 
S. C. Negotiorum Ecclesiae extraordinariorum, archiepi¬ 
scopus Laodicen, et Apostolicus Nuntius ad Austrorum Hun- 
garorumque imperium creatur. 

Vita functi viri clariores. 

Die xix mens Ianuarii mcmxii, Vindobonae, Alexander 
Bavo:ia, archiepiscopus tit. Pharsalen., Apostolicus Nuntius 
ad Austrorum Himgar orum que imperium, in oppido Rocca- 
• clicambio Aquilanae archidioecesis natus d. xi mens Maii 
MDCCCLVI.- 

— d. xxiv, Romae, Aloisius Serlupi-Crescenzj marchio, 
Summi Pontificis equiso mai r, in Urbe natus d. xxx mens. 
Septembris mdcccxxx. 


— d. xxvn, Romae, septuaginta -et sex annos natu 3 , 
lulius de Wagner comes, legatus extraordinarius atque admi¬ 
nister cum omni potestate Monoecen. principatus apud A- 
postolicam Sedem. 


— d. xxix, Romae, Marcus Antonius Columna, princeps 
Urbanus, Sta.or proximus a solio Pont. Max., Neapoli natus 
d. viii mens. Aprilis mdcccxliv. 



EX SACRIS CONGREGATIONIBUS ROMANIS 


SENTENTIAE NOVISSIMAE SELECTAE 


Ex Congregatione Indicis. 

Per decretum d. xxii mens Ianuarii mcmxii damnata, 

proscripta atque in Indicem librorum prohibitorum re¬ 
lata sunt upera quae sequuntur : 

L. DUCHESNE. Histoire ancienne de VEglise. — Paris. 

ABBE DOLONNE. Le Clerge contemporain et le Celibat. 
— Paris, s. a. 

LETTERS TO HIS HOLINESS Pope Pius X By a Mo- 
dernist. — Chicago, 1910. 

THE PRIEST. A Tale of Modernism in Neiv England. 
By the author of Lettcrs to PI. H. P. Pius X. — 
Boston, 1911. 

ADVENIAT REGNUM TUUM. 1. Letture e Preghieve 
cristiane. — 2. Rituale dei cristiano. — 3. Uanno 
cristiano. — Roma, 1904-5. 

VENANCIO GONZALES Y SANZ. La bancavrotta dei 
Protenstantismo; estudio histurico-sociologico-critico. 
— Madrid, 1910. 

L. CHOUILLY. Carnet du petit Citoy n. Resumas d’ in¬ 
structiori morale et civique. — Cours moyen ct su- 
perieur. — Verdun, 1910. 

TOMMASO GALLARATI SCOTTI. MMria delVamore 
sacro e delVamore profano. — Milano, 1911. 

Per idem decretum notum fit ZENNER WIESMANN) 
W. KOCII et 0. WECKER, AUG. HUMBERT, OT- 
TOCARUM PROHASZKA et auctorem (P. A. S., 
operis inscripti Catechismo di storia sacra, decretis 
S. Congregationis, editis diebus 8 Maii et 5 Iunii 
1911, quibus quidam libri ab eis conscripti notati 
et in Indicem librorum prohibitorum inserti sunt, 
laudabiliter se subiecisse. 


ANNALES 


Bellum inter Italos atque Tureas. 

Bellum quod inter Italos atque Tureas in se- 
ptemtrionali Africa geritur, discrimen, caducum licet, 
in Europa proximis diebus peperit. Itali enim du¬ 
bitantes an per Gallicas naves in Tunetense ter¬ 
ritorium, indeque ad hostes clam subsidia mitte¬ 
rentur, onerarias naves duas, alteram Carthaginem, 
alteram Manouba nuncupatas, catascopis suis in 
altum continuerunt, easque Caralensem in portum 
deductas attente visitarunt; quum autem illic ae- 
ronavem, hic Tureas viginti novem invenissent, 
machinam et homines tamquam belli praedam de¬ 
clararunt. Tum vero Gallorum ira exarsit, qui 
tot tantisque verbis praedicatae amicitiae imme- 

mores, clamore atque minis omnibus Italos insecuti 
sunt. Vicit tamen, feliciter, prudens utriusque gu¬ 
bernii consilium; iuridica quaestio ad Hagense 
tribunal remittitur; aeronavis, fide data, eam in 
usum Turearum nunquam cessuram, restituitur; 
traduntur pariter undetriginta captivi, in quibus 
G-alli, Turearum scienfssimi, totidem medicos vel 
aegris inservientes expedite recognoscunt, iisque 
tutum omnino iter faciunt sese cum civibus suis 
proeliantibus coniungendi. 

Ceterum Itali, lente quamquam, ob adversa 
temporum praesertim, assidue progrediuntur; in 
terris, G-argaresc oasi occupata, ad hostium con¬ 
tinuos impetus victricibus armis propulsandos in¬ 
tendunt ; in mari, nonnullis Turearum navibus ad 
Konfuda .demersis, fulmineis ballistis oppida ac 
munimenta Mahumetanorum per Erythreum mare 
oppugnant. 

* ’* 

Eversae res in Sinis. 

Populari gubernii ratione in Sinis pronunciata 
eique San-Jut-Sen doctore praeposito, hostilia brevi 
renovata sunt inter novarum rerum fautores atque 
milites regali familiae fidos, dum Yuan-Shi-Kai 
omnia experiri conatur, ut, specie saltem, singulare 
imperium servetur. Non faustis tamen auspiciis; 
provinciae enim Sinarum, quae proprie dicuntur, 
decem et septem numero, temporum inclinationibus 
adhaerent; in Mongolia « Buddah vivens» (hoc no¬ 
mine religionis caput distinguitur) princeps nulli 
subiectus a civibus renunciatur; in Mandchouria 
denique Iaponici, ut in Thibetana regione Angli, 
maxime pollent. Ubinam igitur regalis antiqua 
progenies consistat? 

Dum scribimus, per viam quae inter Pechinum 
et Hanckeu urbes intercedit, acriter pugnatur. 

Varia, 

Dum in Gallia senatores ad id delecti pactiones 
Franco-Hispanicas de Mauritania examini subii- 
ciunt, in Riffiana provincia decertationes quotidie 
renovantur. Ad Kert flumen Hispani dicuntur tre¬ 
centos milites suos aut caesos aut vulneratos vidisse, 
priusquam Mauros e castris submovere possent. 

Anarchica in Perside rerum perturbatio adhuc 
perdurat; itaque facile intellectu est fore ut Rus- 
sicum item Anglicumque imperium postulata sua 
de moderandis per se tum civili administratione 
tum publica pecunia in dies augeant, nullaque 
Persis futura sit salutis via. 

Sub libertatis nomine (heu! quot criminibus ob¬ 
noxium huiusmodi nomen) in Lusitania contra E- 
piscopos atque presbyteros Catholicornm saevitur; 
sed interim plebs a laboribus ex condicto recedit, 
ad arma currit, ita ut obsidionis, prout vulgo di¬ 
cunt, statum indicere oporteat. Quid vero ? Gu¬ 
bernio iuvat harum seditionum incusare regis as¬ 
seclas; imo regum. Notum est enim Brigantinae 
regiae stirpis ramos duos proximis hisce diebus 
Dover ad urbem simul convenisse, antiquisque 

URBIS 


positis inimicitiis, ad commune patriae bonum uno 
animo conspirandum iudicasse. 

In Americis Novi-Mexici territorium cum Ci¬ 
vitatibus nordicis Foederatis amice coniungitur. 


PUBLICI PER ORBEM COETUS 

legibus ferendis 

In Borussia rationes acceptorum et expensarum 
perpenduntur. 

In Gallia, obortis dissensionibus de parte non¬ 
nullis administris sibi sumenda circa foedus cum 
Germania de rebus in Africa gestis atque gerendis, 
administrorum collegium omne sese a munere ab¬ 
dicavit. Novo praeses Poincare constitutus, cuius 
collegae sunt Briand, Bourgeois, Steeg, Millerand, 
Delcassd, Guist’ hau, Klotz, Pams, Lebrun, Ioannes 
Dupuy, Ferdinandus David. 

In Germania nova comitia habita, quae socia- 
listarum factioni favorabilia maxime cesserunt. 

In Russia de « socialibus » legibus disceptatur. 

In Suetia regali oratione publici coetus ses¬ 
siones resumptae, rogatioque legis nunciata de 
iure suffragii mulieribus quoque ita tribuendo, ut 
foeminis aliquot etiam magistratus adire liceat. 

In Turearum imperio Said ipsi munus admi¬ 
nistrorum collegii renovandi commissum, qui novos 
administros e «Iuvenum Turearum» factione de¬ 
legit. Deinde, per litteras Imperatoris senatui obla¬ 
tas, popularium legatorum coetus dimissus. 



PERO RBEM 


Die m mens. Ianuarii mcmxii Vratislaviae se¬ 
ptuaginta et septem annos natus obit Felix Dhan, 
Germanicus iurisperitus, ac simul historicus, poeta 
Milesiarumque fabularum auctor. 

— d. vi ad Brixiam immane incendium Iani 
pagum fere omnino absumit. 

— d. vn prope ferriviae stationem Bondy, octo 
millibus passuum ab urbe Lutetia Parisiorum sitam, 
curruum series vapore actorum, citato cursu su¬ 
perveniens, alteri occurrit, viatoribusque septem 
horribilem mortem, viginti autem vulnera adducit. 

— d. vm, Mons in Belgica, opifices fodinarum 
ad carbonem extrahendum, triginta millium nu¬ 
mero, ex condicto ab opere recedunt. 

— d. ix in vetere militari via ad Coloniam 
Agrippinam necropolis detegitur, in qua antiqui¬ 
tatis periti existimant milites caesos in Teutobur- 
gensi proelio inter Varum et Arminium sepultqs 
fuisse. 

— d. x. Neo Eboraco in urbe aedes Societatis 
parsimoniae provehendae, cui nomen Equitable, 
improviso incendio diruuntur. Humanae victimae 
duodecim lugentur, quarum quinque ex impavida 
vigilum cohorte. 











VOX URBIS 


31 


— d. xiv mersabilis bellica Italorum navis, 
cui nomen inditum Argus , Spetiae feliciter in mare 
immittitur. 

— d. xv ; Issy-les-Molineaux ad oppidum Gal¬ 
liae, aeronaves duae volitantes invicem urgentur; 
franguntur machinae, nautaeque Hanouville et 
Ruger procidentes vulnerantur. 

— d. xvir Ianuense vetustum templum B. Vir¬ 
ginis vulgo delici Guardia ex improviso prolabitur 
secumque in ruinam trahit proximas aedes S. Ste- 
phani nonnullaque artis monumenta in iisdem as¬ 
servata. 

— d. xx Aberdeen, in Scotorum litore, vectoria 
navis frementibus undis in scopulos propulsa nau¬ 
fragium patitur. Viatores quinquaginta fluctibus 
heu! submerguntur. 

— d. xxvi vehemens terrae motus in Graeciae 
provinciis atque insulis ingentia damna parit. 

— d. xxviii Romae cursum vitae placide ab¬ 
solvit Antonia Klitsche de La Grange, Milesiarum 
fabularum, quas ex historicis argumentis, iuxta 
Gualterii Sc tt rationem, praecipue condidit, au- 
trix probabilis. 

— d. xxix Assuan iu urbe, sexaginta et unum 
annos natus, vita fungitur Alexander Duff, primus 
de Fife dux, Anglorum regis levir. 

—' d. xxx tumultus per Lusitaniam passim nun- 
ciantur, ab opificibus opera sua ex condicto dese¬ 
rentibus excitati. 



LIBRORUM RECENSIO 


Opera poetica Dantis (Divina Comoedia, Vita Nova et Can¬ 
tus Lyrici) versibus germanicis reddita, adiecto e conspectu 
textu italico, auctore Richardo Zoozmann. (Yol. 4, in 12. 
Friburgi in Brisgovia, typis-B. Herder, a. 1911, editio 
altera. — Contecta lino ven. mare. 20 ; pergamena, 
mare. 30). 

Priorem huius operis editionem honorifice iam recensuit 
Commentarius noster, postquam a. mdccccviii in lucem 
prodierat. Ad praesentem autem impressionem novae ac¬ 
cedunt laudes, eaeque praeclarae, quas paucis innuere placet. 
Nam, etsi anterior editio absoluta videbatur ad unguem 
(quam ob causam brevi triennii intervallo divendita fuit), 
suam tamen auctor interpretationem iterum ex integro re¬ 
cognovit, nec paucis in locis ulterius limavit atque expo¬ 
livit. Duriores nempe, qui subinde remanserant, emollivit 
verborum occursus ; sententias aliquot, non ita accurate 
redditas, felicius expressit; quin etiam interpres eo usque 
fidem servavit, ut quae versuum desinentiae in prototypo 
femineae essent (uti aiunt) vel masculinae aut dactylicae, 
easdem ipse pari ratione concluderet. Nec desunt loci, etiam 
longiores, qui omnino fuerint retractati et refecti. Ita con¬ 
tigit, ut Aligherius, Zoozmannica veste indutus, ea prope- 
modum maiestate et gratia incedat apud Germanos, qua 
fulget apud Italos in sua toga nativa. Qui felicissimus 
exitus debetur, non solum incredibili diligentiae clarissimi 
interpretis, v rum etiam admirabili scientiae, qua ille the¬ 


saurum praedivitem linguae germanicae penitus investigavit 
et penes se retinuit. 

Alia huius editionis eximia laus est, quod, praeter ge¬ 
nerale praeloquium in Divinam Comoediam, variae prae¬ 
mittuntur adnotationes in Dantis Infernum, Purgatorium, 
Paradisum, Vitam Novam et Cantus Lyricos. Harum elu- 
cubrationum auctor est Constantinus Sauter, vir cum in aliis 
materiis perdoctus, tum in iis omnibus versatissimus, quae 
ad Dantem pertinent, cuius etiam Convivium egregie red¬ 
didit, germanice conversum. Quantam vero lucem memo¬ 
ratae praefationes cantibus Dantinis afferant, ille profecto 
experietur, qui eas vel cursim perlegerit. 

Ipsa tandem voluminum facies suo decore legentes allicit 
Charta nitida est itemque firma; errores typographici desunt; 
operimentum, etsi simplex, elegantiam spirat. Uno verbo, 
opus hoc nobili sua origine dignissimum est, prelo inquam 
Herderiano. 


Franc. X. Reuss. 



AENIGMATA 


i. 

Pars prior aspergit tellurem luce corusca, 

Claudit saepe preces altera Christicolum. 

Heu ! totum restat miseris, Fortuna dolosa 
Queis atroce manu cetera cuncta rapit. 

II. 

Nescio mutari: recte seu lecta retrorsum 
Non cesso fauces urere saeva tuas. 

F. P. 

Ex sociis, qui utriusque aenigmatis interpretatio¬ 
nem ad Doctorem lOSEPHUM FORN4RI, Commentarii 
moderatorem ( Roma, via dei Governo Vecchio, 96) 

miserint intra menses duos, unus, sortitus, gratis 
accipiet Ioachim Antonelli Costaggini Milesiam fabu¬ 
la m, cui titulus : 

ARRAE GORGONIAE. 


Aenigmata an. XIV, n. X proposita his respondent: 

1) Nox, Nix, Nex, Nux. 

2) Navis, Avis, Vis, is. 

Ea rite soluta miserunt: 

Lucius Ithaetus, Bucarestino. — Aug. Scriban, Iassiis. — P. C. Pei- 
tenburg, Soeterwonde ad Lugdunum Batavorum. — Lad. Lud. Podobinski, 
Neo Sandecia. — Alex. Fasgtusz, Ssalmdr. — I. M. Meunier, Corbiniaco. 

— Fr. Baturewicz, Zytomiria. — St. Kempa, Slrosisca. —Ioam Galbiati > 
F. Arnori, Mediolano. — Ioan Sismondo, Casale Montisferrati. — Ad. 
Kozlowski, Petricovia. — St. Dantas, Natal in Brasilia. — P. Bernardins 
a Monticnlo, Aveano in Marsis. — F. Ortiz, Morelia. — Fr. Salvatore, 
Syracusis. — Georg. Archambeault, Quebeco. —I, Martins, Philadelphia. — 
Petrus Tergestinus. — Nic. Endrigi, Salisburgo. — Rich. Brondel, Brugis. 

— R. Richi, Traianopoli. — Raim. Silvan, Londino. — F. Ricci, Flor en 
tia. — Clem. Fiard, Curia Rhetorum. — Nie. Lagumina, Panormo. — 
Fr. Xav. Ghion, Oslunio. — Barth. Ferraris, Augusta Taurinorum. — 
F. X. M., Drepano. — Paulinus a S. Iosepho, Barcinone. — Rich. Mul¬ 
ier, Berolino. — Mart. Dunne, Neo-Eboraco. — Alb. Perraud, Lutetia Pa¬ 
risiorum. - Ant. Whiteside; Alb. Kain, Dublino. — Ant. Masia, Ter- 
ragona. — lac. Menendez, Madrilo. 

Sortitus est praemium: 

GEOGIUS ARCHAMBEAULT, 
ad quem missum est opus, cui titulus: 

VINCENTII LANFRANCHI 
DE ORATORIBUS ROMANIS 
ACROASIS 


Sponsor: Ioannes Baptista Ciampi, iurisperitus 


Romae — Ex officina Societatis Editricis Romanae. 

EUPLIUS 

Actio dramatica a I. B. Francesia versibus senariis exarata. 


SCENA VI. 

Populakes Chkistiani (adspicientes ad partem qua actus 
est Euplius). 

Pop. i. 

Accedit carnifex, praeparat gla iura ! 

Pop. ii. 

Quod circa sacrum populi silentium ! 

Pop. iii. 

Super stat ipse suggestu, vult alloqui. 

Urbis Praefectus, indignanter, prohibet... 

Levat caput, manus, precatur tacitus. 

Eius eruor fluat sanitas civium !... 

Pop. ii. 

Hic esto, Chrute, princeps et praesidium. 
Omnesque cives adorent Te in posterum (pausat). 

SCENA VU. 

Volusius. (Sedit moesto adspectu). 

Occidit placidus vir hic sanctissimus ! 

Amator pertinax recti propositi ! 

Quii ips * si Deus forte Christus foret? 

Quid ni? Si t .ntos viros potest gign-re... 

Oh ! si mihi tandem lumen splendesceret! 

Adhuc quod nitor veritatem pellere ? 

Ad te confugio contentus pectore, 

Colo Te, veneror, Christe, Te fateor 
Solum qui mundum redemisti sanguine. 

(flexis genibus adorat). 
At ecce Maximus redit. Qua spe-ie ! 

Hunc forte rodet conscientiae stimulus; 

Iustum nam perculit tot modis pes imis. 

SCENA VIII. 

Maximus, 

(mutato vultu ingreditur) et Dicti. Deinde Calvisianus. 
Maximus. 

Et ipse mortuus ! Tamen qua laetitia! 

Non ullus questus, nulla trepidatio! 

Ut olim dicitur Christus ad Golgotham, 

Meis igmoscens fervidus sceleribus, 

Dicens: Iesu, meo da veniam populo ! 

Cur autem crucior ? Quod nuper petii 
Evenit tandem! Magma vis pecuniae 
Velut flumen currit quod naturaliter, 

Meas in ulnas deveniet proxime. 

Serpit sed terror qui per ossa gelidus ? 

Timor meorum qui me turbat criminum? 

Novisti Christum ! Reliquisti, perfide ! 

Quod nam discrimen Christi cum discipulo 
Magistrum tradidit qui pro pecunia? 

Erat tibi pater... Duxisti ad iudices... 

Ut ludas admodum magistrum tradidi! 

Huius me turbat iu icium proximum... 

Meo nullum datur perfugium sceleri, 

Manent sed aeternae me poenae ad inferos. 

0 Calvisiane ! Quae me dementia 
Traxit ut comes essem tibi criminis? 

Quid fecerim sentio! Flamma velut eruor 
Per membra serpi , iecur lacerat, viscera, 

Ad imos talos heu! sudore diffluo! 

Suo me nemesio castigat fulmine! (i) 

Volusius. 

Vide qua morte periit! Rebellis, impius! 

Venit suus comes, flagitii socius! 

Calvisianus. 

Quo vadam nescio. Videre videor 
Occisi effigiem vagari ante oculos 

(l) Post haec, v.illiti fulmine laetus, stabit immobilis, dum ingreditur 
Calvis ian us, 


Milii turbatis comminarier vultibus. 

Miser, quid egi? Ehu! quot in me umbreculae 
Vagantur circum, me verbis territant. 

Euplius adest prior! diffusus sanguine 
Indutus at veste, corona candida... 

Miser, quid egi? Servet quis incolumem? 

Quid est? Hic Maximus percu’sus fui riine! 
Luit poenam suo condi nam crimine. 

Quis me salvet? 

Volusius. 

(Ad stantes versus). 

Iesus Christus! si crederes. (1) 
Ei sit virtus, decus, honor per saecula!... 

Sum Christianus! Christum veneror et colo, 
Quem nobis Euplius fassus est sanguine! 

Omnes ( AUernatim). 

Regnet Deus, cunctis dominetur gentibus, 
Dedit qui martyri triumphi gloriam! 

Licentia. 12) 

Iam sanctus Euplius corona cingitur, 

Acceptus inter caelestium gloriam. 

Sanctus recreatur vero volumine, 

Aeternis aureis descripto litteris. 

Luit quoque poenam quaesitam scelere 
Infelix Maximus! Colunt et Catani 
Iesum ! Volusius fratres et pauperes 
Suis solatur verbis et divitiis. 

Ridet muneribus divinis C.itana, 

Extollit laudibus meritis martyrem, 

Fuit qui semen Christiani germinis. 

Nos ri actitarunt qui latinam fabulam, 
Expromtam a libris dedit quos historia, 

Et totis nervis, qua par est mod stia, 

Agi vobis volunt, spectatores, gratias, 

Multi qui meritis estis et numero! 

Si in actitando forte nos peccavimus, 

Docti cognoscite, comes ignosci!; . 

Si delectavimus, plausum date. 

Deus vo3 eonser/et semper incolumes! 

FINIS. 


(1) Calvisianus adstal aliquantisper anceps et postea maxima poena 
confectus introgreditur. 

(2) Erit etiam qui Prologus. 



PROXIMA a VOCIS URBIS „ APPENDIX 


loannes Baptista Francesia, qua facundia pollet, novam 
scenicam actionem ad nos misit, appendicis modo in “ Voce 
Urbis „ vulgandam, quam inscripsit 

AD PILATUM 

cuiusque personae (peculiare id, imo in re Latina unicum) 
a solis mulieribus geruntur. 

Antequam vero eius editionem aggrediamur, pluribus so¬ 
ciis morem gerentes, qui frustra iamiam requisiverant, ite¬ 
rum vulgabimus Sienkiewicii fabulam, cui titulus 

ANTHEA 

SIVE 

EAMUS AD IPSUM. 

Eam, prouti certe lectores recordantur qui ab incuna¬ 
bulis nobiscum fuere, pro nobis venustissime, quemadmodum 
solebat, latine reddidit Petrus Angelinius, magister ille 
desideratissimus, paucis tantum abhinc mensibus e vivis 
ereptus. 











Ann. XV. 


Romae, Mense Martio MCMXII 


Num. III. 


VOX URBIS 

DE LITTERIS ET BONIS ARTIBUS COMMENTARIUS 


Rerum 

Pio X Pont. Max. in solemni commemoratione Sancti losephi 
a. MDCCCCXII. 

Religionis conceptus. 

Disputationes philosophicae Modernistam inter et Thomistain. 

Qua ratione amor tinis possit esse simul et naturalis et liber penitius 
inquiritur. 

Stili lapidarii elementa. Litterae inscriptionum singularium et voca¬ 
bula decurtata. • * 

Quadam animi inflammatione opus est in artibus ingenuis edo¬ 
cendis. 

hudi puerorum apud Italos. Repagula, vulgo Triticea. 

Pii VII Pont. Max. duplex per regionem Nivernensem transitus. 
Acta Pontificia. Rubricae in recitatione Divini Officii et in Missarum 

index: 

celebratione servandae ad normam Constitutionis Apostolieae « Divino 
afflatu ». 

Ex Sacris Gongregationibus Romanis sententiae novissimae se¬ 
lectae. Ex Congregatione Consistoriali. — Ex Congregatione Indi¬ 
cis.-— Ex Congregatione Sacrorum Rituum. 

Diarium Vaticanum. Coram SSmo. admissiones. — Pontificiae electio¬ 
nes. — Vita functi viri clariores. 

Annales. Novae Sinensis reipublicae fata. — In Perside. — Bellum inter 
Italos atque Tureas. 

Publici per orbem coetus legibus ferendis. 

Per orbem. 

Aenigmata. 

Appendix: Anfhea. 

PIO X PONT. /AAX. 

IN SOLEMNI COMMEMORATIONE SANCTI IOSEFH 

A. ADCCCCXII 

- 


Martius vernat, recolitque nomen 

Jlcriter Romam sibi vindicabant 

grande losephi, DECIMO ‘PIORUM 

Caesares bini : Crucis ille Christi 

inditum, sacro simul ut Lavacro 

cultor accedit; colit hic deorum 

prodiit, infans. 

numina vana. 

Ver redux longum, PIE, Te per aevum 

Ille, Qallorum veniens ab oris, 

sospitem cernat! Sileat, novenne 

voce caelesti monitus, triumphis 

qui Tibi regnum fore dixit; annos 

advolat certis, Crucis explicato 

exige Petri! 

auspice signo. 

Qaudiis ac Te cumulet supernis 

Herculis clavam Iovis atque fulmen 

qui Deus novit, vel acerbiores 

invocans, alter bovis obtuetur 

inter aerumnas, recreare laeto 

exta, felicem paritura, teste ha¬ 

pectora sensu. 

ruspice, pugnam. 

Nuper arrisit Tibi lux serena. 

Pugni mox fervet, volitatque primum 

quo dii lecta licuit phalange 

spissa telorum crepitansque grando; 

purpuratorum viduata Patrum 

tum micant enses, truciorque saevit 

scamna replere. 

cominus ira. 

Iamque laetandi nova surgit hora : 

TXCilvum sentis trepidare pontem, 

sedecim, postquam Labarum refulsit, 

quo ruunt densi pedites, equorum 

acta sunt Orbi memoranda claris 

quo ruunt turmae ; rubet a profuso 

saecula gestis. 

sanguine Tibris. 

Hostis at frustra Labarum lacessit; 

Crux ave victrix ! Helenaeque fili, 

nilque, Maxenti, tibi profuerunt 

dic Io festum ! tibi iam triumphos 

impii ritus, nihil et cohortum 

Urbs parat laetans, memorem Deique 

copia maior. 

unius Arcum. (1). 

Fortior quivis cecidit tuorum; 

Scribe (quo finem capiat cruentus 

terga verterunt reliqui; fugamque 

in Crucem Christi furor imperantum) 

ipse moliris, periturus inter 

scribe Decretum, sua Christianis 

fluminis undas. 

iura daturum. 


‘Pontifex at Tu, PIE, vive felix, 
vive securus, Cruce tectus alma! 
Crux stat et stabit, labefactus etsi 
corruat Orbis, 


Fkanc. Xav. Reuss. 


(1) Inscriptio, a S. P. Q. R. arcui triumphali insculpta declarat, vicisse Constantinum instinctu Divinitatis. Fuerunt 
qui dicerent, nulla tamen nixi auctoritate, binas illas voces insertas fuisse posterius, quum prius legeretur Diis faven¬ 
tibus, vel aliquid simile. Hos tamen errasse, manifeste apparuit anno 1863, quum, curante Napoleone III, hu : us inscri¬ 
ptionis, applicato molli gypso, expressa fuit accuratissima effigies. Tunc enim de mutata aliquando formula ne minimum 
quidem deprehensum est vestigium. Satis autem fuit Constantino, ne Senatum adhuc paganum offenderet, mentio ge- 
nerica Divinitatis, exclusa deorum pluralitate. Eo enim tempore, Christiani ab ethnicis cultores Dei, i e. unius Dei, 
appellari solebant. (Cfr. Marucchi. EMments d’archeologie chretienne, Rome 1905, pag. 68-69). 



RELIGIONIS CONCEPTUS' 1 * 


Altius Angelicus Praeceptor circa religionis con¬ 
ceptum. luxta mentem illius, religio : 

a) est virtus quaedam. — In virtutis enim con¬ 
ceptu tum bonitas operantis, tum bonitas operis inclu¬ 
duntur : utrumque vero in religione ipsa invenitur. 
Invenitur bonitas operantis, quia dum homo per reli¬ 
gionem Deum colit, in semetipso omnique ex parte fit 
bonus, idest bene ordinatus relate ad Deum, respectu 
intellectus qui Deum tamquam primum Principium re¬ 
cognoscit ; respectu voluntatis quae Deo tamquam Fini 
ultimo adhaeret; respectu partis sensibilis, quia per 
religionem ipsam totus homo, non sola hominis pars, 

‘Deo uti superiori subditur. Invenitur bonitas operis, 
quia dum per religionem Deus colitur, ei quod ipsi 
debitum est redditur, et hoc quum iustitia quaedam 
sit, bonum opus est. « Reddere, - inquit Angelicus - (2 ) 
debitum alicui habet rationem boni; quia per hoc quod 
aliquis alteri debitum reddit, constituitur in proportione 
convenienti, respectu ipsius, quasi convenienter ordi¬ 
natus ad ipsum. Ordo autem ad rationem boni per¬ 
tinet ». 

b) Est virtus specialis, — idest ab aliis distincta, 
quia in religione specialis datur bonitas, quum honor 
specialis Deo propter excellentiam suam specialem tri¬ 
buatur. « Deo, - sunt verba Angelici - (3), competit 
singularis excellentia, in quantum omnia in infinitum 

(1) Cfr. num. sup. 

( 2 ) 2 - 2 " 81 , 2 . 

(3) Ib. a. 5. 


transcendit secundum omnimodum excessum. Unde ei 
debetur specialis honor ». 

c) Est virtus moralis. — In virtute enim religionis 
habetur cultus, qui est « materia et obiectum religio¬ 
nis»; habetur Deus «cui cultus exhibetur. Affertur 
autem Deo debitus cultus, in quantum actus quidam, 
quibus Deus colitur, in Dei reverentiam fiunt: puta sa¬ 
crificiorum oblationes.. Unde manifestum est quod 
Deus non comparatur ad virtutem religionis sicut ma¬ 
teria, sed sicut finis. Et ideo religio non est virtus 
theologica, cuius obiectum est ultimus finis, sed est virtus 
moralis, cuius est esse circa ea quae sunt ad finem ». (1) 

d) Inter ceteras virtutes morales praeminet, et 
habet rursus interiores actus quasi principales, exteriores 
vero actus quasi secundarios, et ad interiores actus 
ordinatos. — Praeminet quia «Religio magis de pro¬ 
pinquo accedit ad Deum quam aliae virtutes morales, 
in quantum operatur ea quae directe et immediate or¬ 
dinantur in honorem divinum ». Habet duplicem actum 
quia «per hoc quod Deum reveremur et honoramus, 
mens nostra ei subiicitur... Mens autem humana indiget, 
ad hoc quod coniungatur Deo, sensibiliummanuductione, 
quia invisibilia Dei per ea quae facta sunt, intellecta 
conspiciuntur, ut Apostolus dicit (Rom . 1, 20). Et ideo 
in divino cultu necesse est aliquibus corporalibus uti, 
ut eis quasi signis quibusdam mens hominis excitetur 
ad spirituales actus quibus Deo coniungitun». (2) 

* 

* * 

Propter dicta atque ex dictis, concludere fas est, i'n 
Religionis conceptu fineyn inveniri qui quidem finis Deus 

(1) 2-2“ p. 81, 6. 

(2) Ib. a. 7, 

est, cui reverentia exhibetur et in quem actiones utrius- 
que cultus, interni nempe et externi, ordinantur. Inve¬ 
nitur obtectum eiusdem religionis, idest cultus, quia 
actiones interni ac externi cultus ipsius religionis vir¬ 
tutis propriae sunt. Inveniuntur actiones tum immediatae, 
tum mediatae religionis: primae sunt quas religio elicit, 
et per quas «homo ordinatur ad solum Deum», sicut 
sacrificare, adorare; secundae sunt quas religio «me¬ 
diantibus virtutibus quibus imperat » producit, ordinans 
eas ad divinam reverentiam, uti visitare pupillos aliaque 
misericordiae opera. Habetur actio intellectus, quum 
per religionem Deus ' uti primum hominis principium 
cognoscatur, quumque religio ipsa veritatum specula¬ 
tivarum collectionem contineat; et rursus quum inter 
religionis actus, oratio sit quae propria intellectus est. 
Habetur actus voluntatis; quia devotio, quae actus re¬ 
ligionis est, ad voluntatem ipsam pertinet. Habetur 
actio sensuum externorum, quum in religione totalis 
hominis subiectio Deo sit manifestanda, interiores ta¬ 
men actiones tum intellectus tum voluntatis praeminent 
in religione inter actiones alias, uti anima superior est 
corpore. 

Errant, qui vel in solis actionibus internis, vel in 
gjolis externis, vel in sola actione voluntatis, vel insola 
actione intellectus, totam religionem consistere asserunt; 
homo siquidem, pro quo est religio, neque sola anima 
est neque solum corpus, sed anima et corpus simul; 
neque ipsa religio res sol'us intellectus, vel res solius 
voluntatis est, sed utriusque simul, quum in religione 
veritatum collectio, atque in finem tendentia reperiantur. 
Propterea in S. Thomae conceptu religio definienda est: 
Virtus moralis qua homo, tum per actiones intellectus, 
tum per actiones voluntatis, tum per actiones exter¬ 
norum sensuum debitum cultum, debitamque reveren¬ 
tiam Deo exhibet. 


Reginaldus Pei 0. P. 



DISPUTATIONES PHILOSOPHICAE 


MODERNISTAM INTER ET THOMISTAM « 

Qua ratione amor finis possit esse simul et naturalis 

et liber, penitius inquiritur. 

Modernista. — Ergo, te iudice, inter amicos caris¬ 
sime, amor finis potest esse naturalis essentialiter et 
liber obiective, nisi male intellexerim. Quod assertum 
fusius a te explanari, propter dfficultatem simul et 
gravitatem peto, si libuerit. 

Themista. — Ita sit ut petis, carissime. Id tamen 
obiter praenotatum volo, hanc doctrinam a me expla¬ 
natam non esse phantasiae partum, siquidem experi¬ 
mentis conscientiae nititur, ubi quis actus proprios ana- 
lysi subiecerit. Plures quippe de cognitionum nostrorum 
certitudine dubitant, inter quos omnes praeminent Kan- 
tistae et Modernistae, eo quod proprios actus insufft- 
cienter perspiciunt. 

(1) Cfr. num. sup. 


Contendo igitur directum amorem finis non esse 
quidem sic liberum quod subdatur immediate et sui 
ratione libero rationis imperio ; sed sic esse liberum 
quod possit impediri indirecte, ubi scilicet per volun¬ 
tatem interrumpi aut suspendi potest actus cognitionis, 
unde et suspendi et interrumpi actus amoris. Quod 
perpetuo asserit Angelicus, contendens voluntatem a 
nullo obiecto necessitari ad exercitium, quia homo 
potest de quocumque obiecto non cogitare. Haud secus 
ubi profitetur voluntatem necessario amare beatitudinem 
in communi, hoc ita explicat intelligendum, nempe esse 
quantum ad determinationem actus, non autem quantum 
ad exercitium actus, quum possit aliquis non velle nunc 
cogitare de beatitudine, quia etiam ipsi actus intel¬ 
lectus et voluntatis particulares sunt. (1) 

Hoc adde voluntatem circa determinatum obiectum 
posse acto suo uti quum voluerit: usus quippe passivus 
non est liber nisi extrinsece, quum et aliarum a vo¬ 
luntate potentiarum esse possit: unde liber non est 
nisi obiective et imperative, seu ex libera voluntate 
causatus. 

Quod et aliis terminis reddere possum, hoc dicens, 
nempe voluntatem, stante apprehensione practica ultimi 
finis, non posse suspendere omnem sui actum, seu 
nullum actum eligere: sed posse apprehensionem ipsam 
practicam suspendere, et huiusmodi apprehensione su¬ 
spensa, suspendere et omnem sui actum seu amorem 
circa ultimum finem. Unde voluntas ultimum finem 
amat necessitate suppositionis, supposita nempe ultimi 
finis apprehensione practica. Amor igitur boni non est 
liber intrinsece, sed necessarius: est autem liber obiective 
quantum ad exercitium. Ubi nempe ultimus finis per 
apprehensionem practicam fuerit praesens, in eum vo¬ 
luntas necessario tendit; sed vero ipsamet praesentia 
interrumpi potest per apprehensionis interruptionem : 
unde et interrumpi ipse amor poterit. 

Imo addendum est voluntatem agere ad apprehen¬ 
sionem cuiuscumque boni, et in aliquem boni amorem 
necessario prodire, cum hac sane differentia, quod 
sicut intellectus est indifferens ad apposita iudicia, circa 
obiecta non necessaria, ita voluntas est indifferens ad 
actus amoris hos vel illos, tales aut tales. Supposita 
quippe apprehensione boni alicuius, voluntas in amoris 
actum aliquem necessario exit: non tamen ad actum 
amoris specificati, quia potest tale vel tale exinde amare 
bonum. Ex quo statim fluit rectum illum amorem fore 
qui dum in actum propter amorem boni in communi 
exit, bonum particulare ex iudicio eligat priori bono 
conforme. 

M. — Nonne tamen certum est, etiam manente ap¬ 
prehensione finis ultimi, suspendi posse actum amoris 
in illum, ut putant nonnulli etiam ex Thomistis theo¬ 
logi ? 

T. — Errant tamen illi pauci ita opinati. 

(1) Mal. q. 6. 

Nullus sane ex sincerioribus sancti Thomae disci¬ 
pulis fuit qui docuerit voluntatem ad praesentiam obiecti 
cogniti se’ posse negative habere simpliciter : dum om¬ 
nes e contra profitentur eamdem necessario in actum 
suum exire, siquidem voluntas non exercet vitam nisi 
operando, non autem ab omni operatione cessando : 
vitam vero praesente obiecto exercere debet, quum sit 
ad agendum. Quapropter voluntas, quocumque obiecto 
proposito, vel approbat, vel reprobat, vel per actum 
positivum illud considerare dimittit et cessat. 

Ad obiecti praesentiam natura sua fertur necessario 
in bonum, ut ex illius amore de amore obiecti parti¬ 
cularis decernat, et istud vel approbet vel reprobet, 
vel amorem suspendat apprehensione suspensa. 

Voluntas, inquam, in quocumque obiecto vult finem 
seu bonum, atque ex istius amore operatur; neque 
hunc amorem reprobare potest, neque manente finis 
apprehensione ab agendo cessare, unde non potest 
suspendere, nisi ab apprehensione cessando. 

Et praeterea, voluntas in bono particulari, hoc 
bonum in se vel vult, vel reprobat, vel dimittit, amorem 
boni in communi retinendo, neque, ubi iudicium practi- 
cum dictat hic et nunc unum prae aliis esse eligendum, 
voluntas non potest amorem istius reprobare aut sus¬ 
pendere, nisi mutetur prius iudicium. Neque hoc erit 
contra libertatem, siquidem libertas non est potentia 
componendi opposita ex eodem iudicio, sed potentia 
admittendi opposita ex iudiciis oppositis. 

Istud itaque retineatur omnino, videlicet voluntatem 
sic esse liberam ad exercitium actus, et ad velle finem, 
quod tamen in sensu composito, et supposita obiecti 
apprehensione ex natura sua est determinata et neces- 
sitata ad aliquem boni amorem, imo ad aliquam electio¬ 
nem indifferenter et vage, ita ut non possit collective 
omnem actum suspendere. Unde passim pronuntiant 
doctores bominem esse sine aliquo amore non posse. 
Potentia quippe ex natura propria ad operandum or¬ 
dinatur, et, ubi non impedita non operaretur, ipsamet 
.potentia cessaret, vel saltem propria et connaturali 
perfectione in se et ex se destitueretur. Quin imo se¬ 
queretur nec libertatem, nec voluntatem datas fuisse 
ad operandum : quod absurdum plane est. 

Quapropter tenendum est voluntatem, ubi non erit im¬ 
pedita, ita liberam ad exercitium esse quod hoc. vel aliud 
velle poterit, non tamen ita liberam ad nihil operandum. 
Unde passim Doctores, imprimis Angelicus, asserunt 
voluntatem semper aliquid velle praesente obiecto. 

Neque obest si voluntas vel malum eligat : etsi enim 
malum in se contradetur beatitudini, attamen secundum 
aestimationem operantis non contradatur. 

M. — Nonne tamen hoc inde sequitur quod homo, 
ubi beatitudinem in communi necessario amet, Deum 
similiter amet necessario, ubi ipsi constiterit solum 
Deum esse in quo reperitur beatitudo ? 

T. — Etsi tamen reapse homo amet necessario bo¬ 
num in communi, non amat necessario bonum in par¬ 


ticulari. Hic autem in terris Deus nobis ut bonum par¬ 
ticulare apparet, et tale habetur ex iudicio . rationis: 
quin potius ex alio iudicio rationis Deus dimitti, imo 
et odio haberi hic et nunc potest. 

M. — Sed aliunde, nonne omnis amor boni in par¬ 
ticulari supponit in ipso bono aliquid deficiens, unde 
amor prorsus liber dicendus sit ? 

T. — Res ipsa sic se habet, siquidem et nos asse¬ 
rimus hanc libertatem obiectivam, quod tamen nihil 
impedit quominus insimul nonnihil amoris necessarii 
simul admittendum sit. En sancti Thomae doctrinam: 

« Bonum quod est obiectum voluntatis est in rebus, et 
ideo oportet quod motus voluntatis terminetur ad rem 
extra animam existentem. Quamvis autem res, prout 
est in anima, possit considerari secundum rationem 
communem, praetermissa ratione particulari, res tamen 
extra animam non potest esse secundum communem 
rationem, nisi cum additione propriae rationis; et ideo 
oportet, quantumcumque voluntas feratur in bonum, 
quod feratur in aliquod bonum determinatum; et simi¬ 
liter, quantumcumque feratur in summum bonum, oportet 
quod feratur in summum bonum, huius vel illius rationis. 
Quamvis autem ex naturali inclinatione voluntas habeat 
ut in beatitudinem feratur secundum communem ratio¬ 
nem, tamen quod feratur in beati tu!'nem talem vel 
talem, hoc non est ex inclinatione naturae, sed per 
discretionem rationis, quae adinvenit in hoc vel in illo 
summum bonum hominis constare; et ideo quandocum- 
que aliquis beatitudinem appetit, actualiter coniungitur 
ibi appetitus naturalis et appetitus rationalis ». (1) 

M. — Experientia tamen testatur, plerumque nos 
plura inchoare ex solo amore honesti, quin attendamus 
ad felicitatem: unde falsum apparet primum actum esse 
naturalem. 

T. — In duobus deficit illa exceptio. In hoc im¬ 
primis, quod inde supponatur hominem aliquid velle 
posse non amando propriam perfectionem, et felicita¬ 
tem etiam in ipso amore amicitiae : quod falsum esse 
diximus et patet. 

Iterum deficit quia non distinguit inter amorem 
ultimi finis secundum substantiam et secundum modum. 
Finis enim secundum substantiam percipi potest tum 
confuse, tum formaliter, quum tamen in propria natura 
non mutetur. Ergo, inquam, contendo hominem agere 
propter finem, seu perfectionem, seu felicitatem, non 
quidem clare et formaliter conceptam, sed confuse so¬ 
lum perceptam. Sed de hisce alias. 

I. I. B. 

(1) IV. Serit., Dist. 49, q. X, a. 3, ad 3» m . 


ANTHEA 

Novam Vocis Urbis Appendicem ex fabula 
II. Sienkiewicz Poloni : 

EAAUS AD IPSU/A 
vid. in pag. 48. 

§. II. — Inscriptionum honorariarum. 


Stili lapidarii elementa 1 


Litterae inscriptionum singularium 

ET VOCABULA DECURTATA 

Innumerae sunt literae, quae in veteribus inscriptio¬ 
nibus habentur ; quibus etiam « Siglorum » nomen at¬ 
tributum est. Sunt etiam vocabula decurtata. Ex his 
nonnulla tantum seligemus, ea scilicet quae inscriptio¬ 
nibus nostris maxime'convenisse videantur, et quorum 
veram certamque significationem teneamus. 

§. I. — Inscriptionum sacrarum. 

A. L. V. 8. Animo libens votum solvit. 

S. P. P. Sua pecunia posuit. 

C. S. Cum Suis. 

D. Dedit. 

D. D. Donum dedit. 

D. D. L. M. Donum dedit libens merito. 

D. D. A. L. Donum dedit animo libens. 

D. L. D. L. D. D. D. Donum libens dedit loco dato 
decreto Decurionum. 

D. P. S. De pecunia sua. 

D. 8. D. D. De suo donum dedit. 

D. S. P. De suo posuit. 

Ex Arg. R. V. P. S. P. Ex Argenti rudis quinque 
pondo sua pecunia. 

Ex Auri P. III. = et Arg. P. CCVJI. = Ex auri 
pondo tribus et sextante; et argenti pondo ducentis 
sex et sextante. 

Ex Vot. Pos. L. L. AI. Ex voto posuit laetus libens 
merito. 

Ex Vot. L. M. Ex voto libens merito. 

In H. D. D. In honorem domus divinae. 

L. I). D. D. Locus datus decreto Decurionum. 

L. D. P. Locus datus publice. 

L. L. AI. Laetus libens merito. 

L. L. P. D. Laetus libens posuit donum. 

L < P. D. Loco publice dato. 

P. 8. D. N. AI. Aur. Pro salute domini nostri Marci 
Aurelii. 

Q. I. 8. 8. Quae infra scripta sunt. 

Q. S. P. P. 8. Qui sacris publicis praesto sunt. 

S. P. F. C. Sua pecunia faciundum curavit. 

8. P. C. Sua pecunia curaverunt. 

V. T. F. I. Votum testamento fieri iussit. 

V. 8. L. A. Votum solvit libens animo. 

V. 8. D. D. Voto suscepto donum dedit. 

V. 8. F. Voto suscepto fecit. 

V. 8. L. L. M. Votum solvit laetus libens merito. 

V. V. Votum vovit. 

V. 8. L. A. Votum solverunt libentes animo. 

XV. Vir. Sac. Fac. Quindecimvir sacris faciundis. 

(1) Cfr. num. sup. anni XII um . 


A. A. A. F. F. Auro argento aeri flando feriundo. 
Abn. Abnepos — Adn. Adnepos. 

Aed. Pol. Aedilicia potestate. 

A. Ra. Mil. Fru. A rationibus militaris frumenti. 

Aq. Praet. Urbis. Aquilifer Praetoris Urbis. 

Bf. Prae. Beneficiarius Praetoris. 

Class. Pr. Classis Praetoria. 

Coh. I. B. oo Eq. Cohortis primae Britonum milliarii 
equitatus. 

C. A. F. AI. Copia Augusta felix Mediolanum. 

Corr. Fiam. Corrector Flaminiae. 

Cur. P. P. Curator Pecuniae Publicae. 

Cur. R. P. Curator Rei Publicae. 

Dec. Eq. Sing. Imp. N. Decurio Equitum Singularium 
Imperatoris nostri. 

Dupl. Duplarius. 

Fr. D. Frumenti dandi. 

H. V. Honore usus, vel usi. 

II. A. I. R. Honore accepto impensam remisit. 

Imm. II. Hon. 17//. Immunis iterum honoratus quartum, 
Ini. Inlustris. 

II. V. S. R. Honore usus sumptum remisit. 

I. D. aut Iur. Dic. Iuri dicundo. 

L. P. D. D. D. Locus publice datus decreto Decu¬ 
rionum. 

Alag. Coi. Magister Collegii. 

Mcig. Quinq. Coli. Fabr. Sig. Magister quinquennalis 
collegii Fabrorum Signariorum. 

N. Natione. 

N. Nepos. 

O. H. In R. 8. F. Omnibus honoribus in Republica 
sua functus. 

P. P. Pater Patriae. 

P. P. Pecunia Publica. 

Pr. Pr. Praefectus Praetorio. 

Pr. P. Pro Praetore. 

Praef. Vig. Praefectus Vigilum. 

Proc. F. C. Procurator Fisci Caesaris. 

Q. Alim. Quaestor alimentorum. 

Q. Prov. Quaestor Provinciae. 

St. XXXV. Stipendariorum trigintaquinque. 

Tab. XX. Tabularius Vicesimae. 

V. C. Vir clarissimus. 

Vet. Aug. Veteranus Augusti. 

Vice 8. I. C. Vice sua Iudex cognitionum. 

VV. CC. Viri Clarissimi. 

XX. Haer. Vicesima haereditatum. 

XL. G. Quadragesima Galliarum. 

§. III, — Epitaphiorum. 

Acie. Desid. Acie desideratus. 

Amico B. AI. F. Amico bene merenti fecit. 

A. 0. F. C. Amico optimo faciundum curavit. 

A. Cub. A Cubiculo.- 

Ab. Epist. Eat. Ab Epistolis Latinis. 

A Lib. A libellis. 

B. M. Bene merenti. 

B. Q. Bene quiescat. 

B. D. S. M. Bene de se merito. 

Comi. S. Commilitoni suo. 

D. Domo, dies-passim. 

D. M. A. Dolus inalus abest, vel abesto. 

D. S. B. M. Cum Lacr. P. De se bene merenti cum 
lacrimis posuit. 

F. I. D. P. S. Fieri iussit de pecunia sua. 

D. S. P. De suo posuit. 

H. A. 0. F. C. Haeres amico optimo faciundum cu¬ 
ravit. 

H. E. T. F. C. Haeredes eius testamento faciundum 
curaverunt. 

H. M. A. H. N. P. Hoc monumentum ad haeredes non 
pertinet. 

H. M. D. M. A. Huic monumento dolus malus abest. 
H. M. Ext. N. Rec. Hoc monumentum externos non 
recipit. 

H. M. H. N. S. Hoc monumentum haeredes non se¬ 
quitur. 

H. M. H. Ex. N. S. Hoc monumentum Haeredem exter¬ 
num non sequitur. 

H. M. S. D. M. Concessum est. Hoc monumento sine 
dolo malo concessum est. 

H. C. E. Hic conditus est. 

H. S. E. Hic situs est. 

II. S. S. Hic siti sunt. 

Inf. Aer. P. R. Inferat Aerario Populi Romani. 

In Fr. P. In fronte pedes. 

In Eat. In latum. 

Eat. P. XX. Latum pedes viginti. 

L. Q. V. P. XVI. Latum quaqua versus pedes sexde- 
cim, vel quadratos pedes. 

Mil. Miles, aut militavit. 

M. P. Monumentum posuit. 

N. vel Nat. Natione, vel natus. 

O. II. S. S. Ossa hic sita sunt. 

0. P. Q. Ossa placide quiescant. 

O. T. B. Q. Ossa tua bene quiescant. 

P. P. Pro parte. 

P. M. Plus minus. 

Q. Q. V. P. L. Quaqua versus pedes quinquaginta. 

Q. V. A. Qui vixit annos. 

Ret. P. XXX. Retro pedes triginta. 

Sibi, et S. P. Q. E. Sibi, et suis posterisque eorum. 

T. F. Testamento fiat. 

T. F. I. Testamento fieri iussit. 

T. P. I. Testamento poni iussit. 

V. Vixit, vivus, vivit. 

V. F. Vivus fecit. 

V. P. Vivus posuit. 

V. V. V. Vale, vale, vale. 

(Ad proximum numerum). 


QUADAM ANIMI INFLAMMATIONE OPUS EST 

IS ARTIBUS INGENUIS EDOCENDIS 


Qui colis ingenuas artes, praestare memento 
‘Pervigiles curas officiique decus. 

Si languet virtus animi, si deficit ardor, 

Tristi saxosam semine spargis humum. 

Si cupis ingentes doctrina educere fructus, 

‘Praeceptis studeas ut bene pectus alant. 

Inter sese una sociatae nexibus artes 

Ingenium firmant exhilarantque animum. 

Hinc iuvenes alti carpunt sublimia sensu, 

Viribus atque aucti splendida facta ferunt. 

Hinc illos tentat formae violenta cupido, 

Allicit et Verum flammiferis radiis. 

His studiis freti, tamquam munimine, bella 
<$rrorum fortes sic superare queunt. 

(§ia age te totum donaque voveque, magister, 

Et stimulos ardens ingere amoris eis. 

Quid veterum cultu melius ? quid purius arte ? 
Doctrinas illas vincere quidne potest? 

Quid maiestatem, splendorem exaequat Homeri? 
Quid Flacci effingit consequiturque iocos? 

Nonne hic procedit cultus de fonte perenni? 
Nonne hic doctrinae prosilit inde late ? 

'JKCulta queunt animo tristi oblectamina ferri, 

(S studiis quisquis commoda multa trahit. 

Si maeres, ingensque sedet tibi pectore luctus, 
‘Perlege scriptores, saepe revolve manu. 

Insperata simul veniunt tibi gaudia, mulcent 

Quae cor suspensum moestitiamque fugant. 

filudi, praeceptor: nunquam te taedeat artes 
Coram discipulis concelebrare tuis. 

jdffice sed sensu doctrinas, affice vita: 

Vivifica priscum tempus, et ipse iuvas. 

Regula multa nocet, plerumque fatigat alumnos: 
Tu potius monstra dulce quid inde fluat. 

Quid maneat vero, quid spiret docta vetustas, 
Quo fructu viridans sit, meminisse decet. 

Hoc tantum poteris iuvenes recreare docendi 

More, probra et studiis pellere dira procul. 

Consentiae, ICal. Ian. a. mcmxii. 

M. GtALdi. 

LUDI PUERORUM APUD ITALOS 


Repagula, vulgo Trince a 

Est in more positum apud aliquot Italos genus quod¬ 
dam ludorum, quod belle rem militarem refert. Hoc 
tamen variis nominibus adpellitatur : sed suam semper 
originis effigiem in fronte retinere videtur. Namque 
passim italice trincea dicitur, nunc quoque barra, quae 
latino sermone recte interpretari possumus vel aggerem, 
vel repagula, vel denique saeptum. Omnia autem haec 
tria vocabula, uti cuique perspicuum est, in idem facile 
vertunt. 

Hic ludus eo quod maxime exhilaret iuventutem 
nostram, multumque eius artus lacertosque exerceat, 
cuique apprime adprobatur. Duae sunt admodum acies. 
Quum autem nunc acerrimum bellum exardescat Ita¬ 
lorum adversus Tureas, et ubique gentium in Italia 
furor arma ministret, haud raro accidit, ut altera pars 
Italorum nomen in honoris gloriam sibi vindicare prae¬ 
sumat, altera vero quasi in ignominiam aegerrime 
Turea nuncupari cogatur. 

Primum vero dimicantes utriusque certaminis sorte 
sunt eligendi. Hinc inde duo ludorum principes, qui 
plerumque prae ceteris primas in cursu referre con¬ 
sueverunt, vel digitis micando, vel par impar ludendo, 
socios aptiores sibi adiungere student. Omnes enim 
pugnatores, quoad fieri poterit, virtute pares, bini bini 
adsunt sortes experientes, utrum inter Italos sint pul- 
crius adnumerandi,*an potius inter Tureas. Vide quam 
a teneris nostri de more belli assuescunt! 

Viribus ita pariter sorte distributis, binae acies or- 
dinatim saepta sua petunt, ibique e regione in suo loco 
stant, signum proximae luctae magnis arrectisque ani¬ 
mis exspectantes. Tunc demum duo principes in me¬ 
dium alacres progressi, ut olim apud Romanos feciales, 
nobili incessu, manibusque simul consertis, elata voce 
dant certaminis initium, exclamantes : « Ad arma ! » 

Sic incipit pugna. Ut in veris iustisque pugnis fieri 
consuevit, adsunt qui hoste? ad decertandum provocant, 
ut ex suis aggeribus in mediam aciem progrediantur, 
et qui, arrepta' occasione, clamoribus eos lacessant. 
Verum et in hoc parvo certaminis simulacro, primum 
timidiores exeunt, quique minus cursu valent, et modo 
quum periculum adest, quum lis in acie fervescit, 
tunc ferociores adparent, qui arte et pedibus prae¬ 
stantiam suam in adversarios alacriter expromant. Tunc 
vero dicendum : Caeco pulvere campus miscetur! Qui 
pugnantium globus ! Quae animorum sollicitudo, quum, 
mira alternante vice, alii alios raptim velociterque suc¬ 
cedentes urgent. 

Et unusquisque pro viribus industriam suam, peri¬ 
clitatur. « Pugnat ad exemplum primi, minor ordine, 
pili! * 

Sed quorsum haec, et quae est pugnandi ratio ? 


Paucis absolvam. Quum quis in aciem provocans 
ingreditur, cavere debet ne eum alter offendat, qui ex 
aggere, quem optime metam quoque vocaveris, posterior 
recessit. Unusquisque enim in eum unice decertare 
poterit, qui priore tempore in aciem venerit. Hunc si 
tu vel leviter manu tetigeris, tuus evadet captivus. 
Verum saepe saepius fit, ut alius ex improviso astute 
vel abscondite citra exspectationem adversus te procedat, 
qui te ipsum paulo ante progressum pugna meliorem 
praeoccupet. Quod quidem vel inter hostes cruentis 
in pugnis evenit, sicque fortuna ferre consuevit. 

Qui ita captus est, illico e certamine, velut vulnere 
confossus, secedit, atque in locum se confert, ubi apud 
hostes designata est custodia captivorum, ibique veluti 
in otio inglorioso sistit, usque dum a suis in libertatem 
vindicetur, vel ab alio suae partis substituatur. Quod 
quidem magnum erit dedecus. Huc in posterum frequen- 
tiores pugnantes tendunt, animoque pedibusque con¬ 
currunt, ut suos tandem liberent. Quot in mediis cona¬ 
tibus felicissime pro captivis liberandis succedunt! Quam 
studiose rapideque caeptum saepe iter recurrunt, ut aliis 
validiores efficiantur! Sic pugna acrior fit, atque cer¬ 
tantium densior apud captivorum custodia : hinc ut 
pro viribus defendant et tueantur ; inde ut in liberta¬ 
tem vindicent. Quum unus post alterum est in acie 
captus, et quum forte duo admodum principes evaserint, 
hinc optime cum Vergilio dixeris : 

Et certamen erit Corydon cum Tyrside magnum! 

Si enim casu hic vel ille princeps inter pugnandum 
captus sit, tunc ab alio consulte atque suo ingenio 
substituitur. Dedecus est et maxime intolerandum, prin¬ 
cipem in custodiam detrudi ! 

Tunc quum res ad ipsos pervenit, quod de Achillis 
certamine cum Hectore clarissimis luminibus ab Homero 
describitur, succedit ob oculos tuos. Adsunt enim duo 
omnium peritissimi in cursu, et in ipsis dolis parandis 
ac detegendis. Illuc nunc ire adnuit quum reapse alio 
adgreditur : hic ocior aura laudatur, ille astutia ma¬ 
xime spectabilis, et quod sit paratior fugas tegere, et 
praelia belli disponere. Ad metam nunc ipse fingit 
aliquando redire, quasi si vires resumere vellet; at 
tunc audacior recurrit atque ad captivorum custodiam 
maiori animo adeurrit. Et omnes hinc inde voce, cla¬ 
moribus, socium suum ad victoriam incitare, animosque 
adiungere, et currentibus calcaria addere. 

In his enim duobus omnis omnium spes et gloria 
inest, laudumque arrecta cupido. 

Si quis forte vel dum acrius in altera parte pugnatur, 
vel rectissime, nullis impedientibus ad captivos perve¬ 
nerit eosque liberaverit, facillime suis victoriam referet. 
Tunc hi possunt ad pugnam instaurandam redire, et 
hilares inter omnium plausum, veluti agmine facto, 
fortissime in adversarios impetum facient, quos vexa¬ 
bunt et ad incitas redigent. Pars quae decem in acie 
socios perdidit neque in libertatem vindicavit, inferior 

'decidit. Quae numerum complet, praesertim si viribus 
omnibus animisque virescit, victrix proclamatur. Tunc 
magna in cavaedio ex spectatoribus exoritur adclnmatio 
iis, qui adversarios domuerunt atque supergressi sunt, 
Ct manifesta properant signa laetitiae gerentes. Sic 
Romani olim, bellandi studiis immanes et feri, nil 
nisi militiam spectabant atque a mollioribus artibus 
aberant. 

Utinam nepotes ex tot calamitatibus vel inter ludos 
duram militiam experiantur, et possint tandem emer¬ 
gere, atque ad spem futurae amplitudinis adsurgere ! 

Subalpinus. 


PII VII PONT. /AAX. 

DUPLEX PER REGIONEM NIVERNENSEM TRANSITUS 

Occupant Nivernates in Gallia centrali territorium, 
quod, ante inventas ferrivias, percurrebant viatores 
qui, ex Italia profecti et Lugdunum praetergressi, Lu¬ 
tetiam Parisiorum recta petere vellent. Hac autem via 
usus est Romanus Pontifex Pius VII in duplici suo 
itinere Gallico : primum quidem, quum sub finem anni 
nbocGiv triumphali cum pompa deductus est Parisios, 
ubi coronam imperatoriam Napoleoni I imponeret; ite- 
rumque post septennium, quum ab ingrato imperatore 
e custodiaSavonensi Fontem Bellaqueum (FontaineWeau) 
captivus traheretur. 

,Utrumque Pontificis iter non pauci descripserunt 
auctores,, quos inter eminet Cardinalis Pacca. Iter ta¬ 
men Nivernense nemo tam copiose illustravit, quam 
sacerdos Nivernas I. M. Meunier, litterarum ductor, 
qui hoc super argumento librum edidit, postquam di¬ 
ligentissime civilia et ecclesiastica exploraverat ar¬ 
chiva, et seniores regionis interrogarat, qui res gestas 
aut vidissent ipsi, aut a testibus ocularibus narrata au¬ 
divissent. (1) 

Universum Pontificis iter, ut. ote ampliter ab aliis 
enarratum, auctor breviter absolvit; transitum vero 
Nivernensem copiose describit et testimoniis illustrat. 
* 

* * 

Die igitur n Novembris a. mdccciv, Pius VII, annos 
tum natus LXII, postquam in Basilica S. Petri diu 
oraverat, hora nona antemeridiana per portam Ange¬ 
licam ex Urbe profectus est. Aderat secus viam, usque 
ad tertium fere miniarium, immensa Romanorum mul¬ 
titudo, quae sibi benedictionem apostolicam exorabat 
atque augusto viatori prosperum iter adprecabatur. 
Comites erant Pontifici sex Cardinales, aliique fre¬ 
quentes numero Antistites et sacerdotes ; item complures 
ex optimatibus Urbis, inter quos Sacchetti marchio, 

(!) Les Pussages du Pape Pie VII diris la NUcre, IS04-1812 par Vabbd 

J. M. AIeeKier. . 


totius ordinandi itineris administer. His accedebant 
medicus, chirurgus et famuli quindecim. 

Viatorum rhedae, ne confusio oriretur, tripartitae 
procedebant; nec eodem die manipuli omnes ex una 
ad alteram stationem vehebantur, ne forte locus deesset 
universis in eadem mansione pernoctantibus. Sic Pon¬ 
tifex Italiam pertransivit, paullisper moratus Florentiae, 
Pistorii et Mutinae ; declinata vero urbe Bononia, quam, 
Sedi Apostolicae iamdiu raptam, Napoleo detinebat. 
In ipsa Italia obvios habuit Pontifex tres legatos ab 
imperatore missos, quorum unus Cardinalis Cambaceres, 
alter d’Aboville senator, tertius magister caeremoniarum 
Salinatoris. Die xix Novembris, Pius VII, superatis 
Alpibus, Lugdunum advenit, ubi inter festas populi ac¬ 
clamationes a Cardinali archiepiscopo Fesch magnifice 
fuit exceptus. Hic tamen luctum expertus est, erepto 
e vivis comite purpurato Cardinali Stephano Borgia. 

Capto Lugduni vix otio unius diei, Pius VII versus 
regionem Nivernensem contendit. Huius territorii prae¬ 
fectus singulis oppidorum et vicorum magistris, per 
quorum fines Papa esset transiturus, litteras miserat, ab 
auctore descriptas. Iussi erant memorati magistratus 
obviam ire Pontifici cum suis consiliariis et militia na- 
tionali, idque curare, ut praesto essent in omni statione 
tot equi, sive rhedarii sive sellarii, quot opus essent; 
equorum autem numerus erat fere centum. Statim ut 
Pontifex apparebat, populus, qui ex tota vicinia accur¬ 
rerat, benedictionem Vicarii Christi implorabat, et sa¬ 
cerdotes ac magistratus eidem certatim gratulabantur. 
Interea e templis sacra resonabant aera et tormenta 
bellica tonabant. 

In singulis quoque vicis urbibusque, hic fere tenor 
erat mandatorum, quae magistratus ediderant: 

« Ut quisque civium ante suam domum viam ever¬ 
reret, utque publicus purgamentorum collector sordes 
omnes asportaret; ut lignorum strues, tumuli arenae, 
sterquilinia, carri et genus omne impedimentorum a 
viis amoverentur ; ut, quoad Pontifex maneret, labor 
omnis servilis omitteretur; ut sub noctem aedificia 
publica et privatorum domus atque officinae accensis 
luminibus ornarentur ; ut in diversoriis benigne exci¬ 
perentur advenae Pontificem opperientes; ut post horam 
nonam vespertinam, caupo nullus potum cibumve cui¬ 
quam ministraret aut cantare quemquam sineret; ut 
tandem, quo tempore Pontifex eiusque comitatus quie¬ 
tem nocturnam caperet, excubiae vicinas observarent 
vias, nec currum ullum aut rhedam illae transire et 
strepitum edere permitterent». 

Ceteri eventus triumphalis huius itineris omnibus 
noti sunt: adventus Pontificis in urbem Fontainebleau 
die xxv Novembris ; coronatio Napoleonis die ii De¬ 
cembris, et post quadrimestrem Parisiensem moram 
reditus Pii VII in suam Sedem Romanam die xiv Maii. 
*• 

•x- x- 

At iam sequamur, duce Meunier, alterum Pii VII 
iter gallicum, a priore eheu ! quam diversum! 

Inde ab anno mdcccix, superbus . et beneficiorum 
immemor Napoleo Pium VII captivum abduxerat Sa- 
vonam, disperso bac et illae sacro Cardinalium Col¬ 
legio. Quum tamen urbs illa maritima incursionibus 
Anglorum pateret, sub noctem diei ix Iunii a. mdcccxii, 
iussus est septuagenarius Pontifex in interiorem Galliam 
transferri; idque clam omnino, ne resciens populus capti¬ 
vum liberaret, et incredibili celeritate, qua factum est 
ut venerandus senex in maximum vitae discrimen con- 
iectus fuerit. Hanc ob causam aegroto Pontifici, in 
hospitio Cenisii Montis, praeter medicum comitem ac¬ 
citus quoque chirurgus adiungi debuit. Ceterum niliq 
immutatum fuit in prae- 
cipiti illa itinerum ve¬ 
locitate. (1) Equi muta¬ 
bantur extra loca habi¬ 
tata, urbesque et pagi 
raptim percurrebantur, 
ne quisquam Captivum 
salutare aut etiam agno¬ 
scere posset. Cui tamen, 
variis in locis agnito, 
signa protinus exhibita 
fuerunt religiosae pie¬ 
tatis et observantiae. 

His enarratis, auctor 
peculiarem eventum de¬ 
scribit, cuius testes ip¬ 
sius fuerunt maiores, 
avus nempe et abavia. 

Haud longe ab urbe 
Nevers, Lutetiam ver¬ 
sus, pagus iacet nomine 
Tronsanges, cuius pars 
est Barbeloup, locus so¬ 
litarius, ubi, sub prin¬ 
cipium saeculi xix, tres 
solae existebant habi¬ 
tationes. Ex his una 
adnexam habebat offici¬ 
nam ferrariam,alia cau- 
ponariam tabernam, ibi- 
que viatoribus, publico 
curru utentibus, praesto 
esse solebant equi re¬ 
centes, lassatis ex itinere subrogandi. Fabro ferrario 
riomen erat Colin, apud quem artem discebat scriptoris 
nostri avus, puer tum annorum duodecim. Uxor autem 
fabri, paulo post viduata, viduo nuptura erat patri ti¬ 
runculi nostri ferrarii. 

Huc igitur die xix mens. Iunii mdcccxii, hora post me¬ 
ridiem fere tertia, sub ferventissimo aestu, tres citato 
cursu properabant rhedae viatoriae, quarum prima am- 

-(1) Haec velocitas tanta fuit, ut intra viginti quatuor horas superatum 
fuerit spatium centum chilometrorum; quantum nempe intercedit inter 
hospitium Montis Cenisii urbemque Chambery. 


plior-ceteris, sex vehebatur equis. Quae quum ad offi¬ 
cinam ferrariam pervenissent, illico constiterunt, pro- 
pterea quod unus ex equis esset calceandus. Ilicet 
domo exierunt faber cum suo tirone, et uxor quoque, 
strepitu curruum et feminina curiositate attracta. E 
tertio tum curru aliquot viri militaris ordinis desilierunt; 
eorumque dux, insignia gerens legionis, ut aiunt, ho¬ 
norariae, quum ad currum maiorem accessisset, eiusdem 
ostium clave aperuit. Inde prodierunt vir saecularis et 
duo sacerdotes, quorum alter senex macilentusque ad¬ 
modum et viribus prope destitutus. E secunda rheda 
alii descenderunt viri adeumdem comitatum pertinentes. 

Senex autem ille Pius 
VII erat, veste talari 
nigra indutus, nullisque 
Romani Pontificia (sic 
enim iusserat Napoleo) 
insignibus ornatus ; sa¬ 
cerdos alter erat archie- 
piscopus titularis Edes- 
sensis, Rmus. Bertaz- 
zoli; virorum laicorum 
unus erat archiater pon¬ 
tificius, nomine Porta; 
alter chirurgus Claraz, 
itineris comes a discessu 
ex hospitio Montis Ce¬ 
nisii; tertius et quartus, 
famuli Pontificii Hila¬ 
rius et Vincentius. Cu¬ 
stodes autem venerandi 
Captivi chiliarcus erat 
Lagorse cum duobus 
centurionibus. 

Quum in eo loco so¬ 
litario equi mutandi es¬ 
sent , spatium quietis 
Pontifici concessum est 
trium fere horae qua¬ 
drantum. Quanta autem 
defatigatio septuagena¬ 
rii viatoris fuerit, ex hoc 
coniici potest, quod illi 
nunc primum licuit e 
rheda descendere post 
quatriduanum iter, noctu diuque sine intermissione con¬ 
fectum. Quum sol ardentius ferveret, Pontifex cum ar- 
chiepiscopo, duobusque medicis et utroque famulo sub 
vicina consedit eaque annosa ceraso, cuius baccae iam 
maturescebant. Unus e famulis scyphum lactis et duo 
ova pro suo domino petierat a fabro; cuius uxor, quae 
non secus ac ceteri dignitatem venerandi senis ignorabat, 
at suspicabatur eum fore virum conspicuum, vicinam ar¬ 
cessivit cauponariam, utpote quae leges urbani moris 
melius calleret. Allatum ergo est frugale prandiolum, 
adstantibus fabro Colin cum sua uxore et tirone Petro 



Columna ad oppidum Tronsanges erecta in memoriam Pii VII P. M. 

Meunier ac muliere cauponaria. Sumpta refectione, ve¬ 
nerabilis senex puerum accedere iussit, a quo gallice 
percontatus est quot annorum esset. - « Duodecim », - re¬ 
spondit ille. Cui senex: - «En tibi duodecim nummos ex 
aere, quot nempe annos exegisti: habe eos uti mne¬ 
mosynon Papae hac transeuntis ». Statim vero ut Papae 
nomen audierunt, puer ipse (scriptoris nempe avus) 
itemque faber cum uxore Carolina .et muliere caupo¬ 
naria ad venerandi senis pedes se proiecerunt, eius be¬ 
nedictione inter lacrimas implorata. Quibus omnibus 
Pontifex effuse benedixit; simulque uxori fabri libellas 
quatuordecim remisit, his verbis: «Quod Christi Vi¬ 
cario fecisti, id Deus tibi retribuet». 

Paulo post, adiunctis equis recentibus, tres rhedae 
quae suos vectores iterum exceperant, cerneres iter 
suum celerrime prosequi. Interea testes nuntium festi¬ 
nabant deportati Pontificis per loca vicina deferre. 
Carolina autem, quae postea, mortuo primo marito, avia 
facta est narratoris, unam ex libellis argenteis, quae 
Pii VII effigiem ferebat, collo suspensam, quandiu vi¬ 
xit, veluti sacram reliquiam gestavit. 

* 

* *• 

Quinque decennia et amplius effluxerant, ex quo 
Pius VII sub historica ceraso loci Barbeloup acquie¬ 
verat, atque arbor illa, longe lateque cognita, vetu¬ 
state tandem perierat. Ne igitur memorandi eventus 
memoria intercideret, magister vici Tronsanges aliique 
cives statuerunt in eodem loco columnam marmoream 
erigere. Huic columnae, quae alta est quinque fere 
metra unoque constat lapide, imposita sunt arma pon¬ 
tificalia, tiara nempe et apostolicae claves cum cruce, 
affabre omnia sculpta; eidem vero supposita est basis 
altitudinis duorum metrorum, in qua binae leguntur 
inscriptiones, altera latina, gallica altera eumdem tamen 
sensum referentes. Prior ita sonat: 

HIC 

DIE XIX 1UNII MDCCCXII 
PIUS VII P. M. 

PEREGRINUS ET AEGROTANS 
MODICO LACTE REFICIEBATUR. 

Aream circa columnam ferrei sepiunt clathri non 
inelegantes. Columnam ipsam, solemni auctam benedic¬ 
tione, inauguravit die xix mens. Iunii mdccclxvii, episco¬ 
pus Nivernensis Augustinus Forcade, uti ibidem in¬ 
scriptum legitur. Idemque Praesul, decantato psalmo 
Quare fremuerunt gentes coram frequentissimo populo 
eloquentissimam concionem habuit in haec Isaiae pro¬ 
phetae verba: Et venient ad te, curvi, filii eorum qui 
humiliaverunt te, et adorabunt vestigia pedum tuorum 
(Is. lx, 14). Peracta sacra caeremonia, episcopus Pe¬ 
trum Meunier, scriptoris abavum illiusque filios et nepo¬ 
tes, qui frequentes aderant, ad se accivit, iisque de¬ 
claravit, paratum se esse, si quis iunior ex eorum fa¬ 
milia ad statum ecclesiasticum vocatum se crederet, 
ipsius educationem suscipere et expensas ferre studio¬ 


rum omnium. Inter familiae adolescentes, qui praesen¬ 
tes aderant, ad statum ecclesiasticum nemo quidem 
vocationem hanc persensit; sors tamen haec scriptori 
nostro contigit, qui lunc quinquennis domi remanse¬ 
rat, quemque mox alii pueri, ut res innnotuit, nomine 
parochi salutare coeperunt, quo ille titulo non parum 
gloriabatur. Ac paulo post, quum episcopus Nivernensis 
Romam ad sacra limina venisset, et Pio IX omnia nar- 
rasset de itinere Nivernensi eius Praedecessoris deque 
erecta columna et promissione facta, Pontifex, animo 
commotus, impensas educandi clerici sibi ipsi voluit 
servatas, assignata pensione ex stipe S. Petri in dioe¬ 
cesi Nivernensi colligenda. Sic alumnus ille voti 
compos fuit sacerdotio initiatus anno mdccclxxxvit. 
Tanta quidem liberalitate Pius IX remuneratus est scy¬ 
phum lactis, peregrino Antecessori olim ministratum! 

F. R. 


ACTA PONTIFICIA 

RUBRICAE 

in recitatione Divini Officii et in Missarum celebratione 
servandae ad normam Constitutionis Apostolicae « Di¬ 
vino afflatu». 

(Cfr. num. sup.) 

Titulus VI. 

De Commemorationibus. 

1. In Duplicibus I classis non fiat commemoratio de 
praecedenti, nisi fuerit aut Dominica quaevis, etiam per 
annum, aut Duplex I vel li classis, aut dies Octava alicuius 
Festi Domini primarii, aut dies infra Octavam privilegiatam, 
aut Feria maior. In occurrentia fiat tantum commemoratio 
de Dominica quacumque, de Octava privilegiata et de Feria 
maiori. De sequenti vero officio (etiam ad modum Simplicis 
redacto) fiat semper commemoratio, minime autem de die 
infra Octavam non privilegiatam aut de Simplici. 

2. In Duplicibus II classis de praecedenti Officio semper 
fieri debet commemoratio, nisi fuerit de aliquo Festo Semi- 
duplici, vel de die infra Octavam non privilegiatam. In 
occurrentia fit commemoratio de quavis Dominica, de quo¬ 
libet Duplici vel Semiduplici ad modum Simplicis redacto, 
de Octava privilegiata, de Feria maiori et de Vigilia: de 
Simplici vero fit tantum in Laudibus et in Missis privatis. 
De sequenti autem Officio quolibet, etiam Simplici vel ad 
modum Simplicis redacto, fit semper commemoratio, ac etiam 
de die infra Octavam, si in crastino Officium de ea agen¬ 
dum sit; et tunc cum Antiphona et Versiculo e I Vesperis 
Festis. 

3. Licet Festa Domini eorumque Octavae privilegio gau¬ 
deant ut in occurrentia praevaleant Dominicis minoribus, 
nihilominus, quando plures fieri debeant commemorationes 
(cauto quod in Vesperis semper fiat prima commemoratio 
de Officio coucurrenti, cuiusvis ritus et dignitatis), tam in 
Vesperis, quam in Laudibus et Missa hic ordo servetur : 

I. ° de Dominica qualibet; 2-.° de die infra Octavam Epi¬ 
phaniae aut Corporis Christi; 3.° de die Octava; 4.° de Du¬ 
plici maiore ; 5.° de Duplici minore ; 6.° de Semiduplici; 
7.° de die infra Octavam communem; 8.° de Feria VI post 
Octavam Ascensionis; 9.° de Feria maiori; 10.° de Vigilia; 

II. ° de Simplici. 

Titulus VII. 

De conclusione propria Hymnorum et Versu proprio ad Pri¬ 
mam, de Suffragiis Sanctorum, de Precibus, de Symbolo 

Athanasiano et de terti i oratione in Missa. 

1. Quando eadem die occurrunt plura Officia, quae pro¬ 
priam habeant conclusionem Hymnorum vel proprium Ver¬ 
sum ad Primam, conclusio et Versus dicantur, quae propria 
sunt Officii, quod ea die recitatur. 

2. Deinceps, quando facienda erunt Suffragia Sanctorum, 
unum tantum flet Suffragium, iuxta formulam propositam 
in Ordinario novi Psalterii. 

3. Symbolum Athanasianum additur ad Primam in Festo 
SS. Trinitatis et in Dominicis tantummodo post Epiphaniam 
et post Pentecosten, quando de eis persolvendum est Offi¬ 
cium salva exceptione, de qua n. sequenti. 

4. Quando in Dominica fit commemoratio de aliquo Of¬ 
ficio Dupliei, vel de die Oqtava, vel de die infra Octavam, 
-emittuntur Suffragium, Preces, Symbolum Quicumque et 
tertia Oratio in Missa. 

Titulus VIII. 

De Officiis votivis deque aliis Officiis addititiis. 

1. Cum per hanc novam Psalterii dispositionem causae 
cessaverint Indulti Generalis d. d. 5 Iulii 1883 p o Officiis 
votivis, haec ipsa Officia, et alia similia ex particularibus 
induitis concessa, tolluntur omnino et sublata declarantur. 

2. Cessat pariter obligatio recitandi in Choro, diebus a 
Rubricis hucusque vigentibus praescripiis, Officium parvum 
B. Mariae Virginis, Officium Defunctorum, nec non Psal¬ 
mos Graduales ac Poenitentiales. Capitula vero, quae ad 
ista Officia addititia ex peculiari constitutione aut legato 
tenentur, a Sancta Sede eorum commutationem impetrabunt. 

3. In Festo S. Marci et in Triduo Rogationum integrum 
manet onus recitandi Litanias Sanctorum, etiam extra 
Chorum. 

Titulus IX. 

De Festis Dedicationis ac Tituli Ecclesiae 
et de Patronis. 

1. Festum Dedicationis cuiuslibet Ecclesiae est semper 
primarium, et Festum Domini. 

2. Anniversarium Dedicationis Ecclesiae Cathedralis et 
Festum Titulare eiusdem celebranda sunt sub ritu Duplici 
I classis cum Octava per totam Dioecesim ab universo 
Clero saeculari et etiam regulari Kalendarium Dioecesanum 
adhibente : a Regularibus vero utriusque sexus in eadem 
Dioecesi commorantibus ac proprium Kalendarium haben¬ 
tibus, pariter sub ritu duplici I classis, absque tamen 
Octava. 

3. Quum Sacrosancta Lateranensis Archibasilica omnium 
Ecclesiarum Urbis et Orbis sit mater et caput, tum ipsius 
Dedicationis Anniversarium, tum-Festum Transfigurationis 
Domini, quod, praeter magnam Resurrectionis Dominicae 
sollemnitatem, tamquam Titulare ab ipsa recoli solet, ab 
universo Clero tam saeculari quam regulari, etiam ab illis 
qui peculiarem ritum sequuntur, sub ritu Duplici II classis 
deinceps celebrabitur. 

4. Festum Patroni principalis Oppidi, vel Civitatis, vel 
Dioecesis, vel Provinciae, vel Nationis, Clerus saecularis, 
et regularis ibi degens et Kalendarium Dioecesanum se¬ 
quens sub ritu Duplici I classis cum Octava celebrabit: 
Regulares vero ibidem commorantes et Kalendarium pro¬ 
prium habentes, idem Festum, quamvis feriatum numquam 
fuerit, eodem ritu celebrabunt, absque tamen Octava. 


Titulus X. 

De Missis in Dominicis et Feriis deque Missis pro Defunctis. 

1. In Dominicis, etiam minoribus, quodcumque Festum 
occurrat, dummodo non sit Festum Domini, vel eius dies 
Octava, aut Duplex I vel II classis, Missa semper dicenda 
erit de Dominica cum commemoratione festi. Quod si fe¬ 
stum commemorandum sit Duplex, tunc omittenda est III 
Oratio. 

2. In Feriis Quadragesimae, Quatuor Temporum, II Ro¬ 
gationum, et in Vigiliis, si occurrat fieri Officium alicuius 
Festi Duplicis (non tamen I vel II classis) aut Semiduplicis, 
Missae privatae dici poterunt ad libitum, vel de Festo 
cum commemoratione ultimoque Evangelio Feriae aut Vi¬ 
giliae, vel de Feri a aut Vigilia cum commemoratione Festi: 
prohibentur tamen Missae votivae privatae, aut privatae 
pro Defunctis : quae item prohibentur in Feria, in qua an¬ 
ticipanda vel reponenda est Missa Dominicae. In Quadra¬ 
gesima vero Missae privatae Defunctorum celebrari tantum 
poterunt prima die cuiuscumque hebdomadae libera in Ka- 
lendario Ecelesiae, in qua Missa celebratur. 

3. Si alicubi aliquod Festum impeditum a Dominica mi¬ 
nore, celebratur ex voto, vel cum populi concursu (cuius 
rei iudex erit Ordinariusj, Missae de eodem festo impedito 
celebrari poterunt, dummodo una Missa de Dominica ne 
omittatur. Quoties extra ordinem Officii cantetur vel legatur 
aliqua Missa, si facienda sit commemoratio aut Dominicae, 
aut Feriae, aut Vigiliae, semper de hisce etiam Evangelium 
in fine legatur. 

4. Ad Missam Dominicae etiam minoris, cum commemo¬ 
ratione Festi Duplicis tum maioris tum minoris ac diei 
infra Octavam quomodolibet celebrandam, retinetur color 
proprius Dominicae, cum Praefatione SSmae Trinitatis, 
nisi adsit propria Temporis, vel Octavae alicuius Festi 
Domini. 

5. Leges pro Missis Defunctorum in cantu, immutatae 
manent. Missae vero lectae permittuntur in Duplicibus 
tantummodo in die obitus, aut pro die obitus, dummodo ne 
sit Festum de praecepto, aut Duplex I vel II classis, vel 
Feria excludens Dupliqia I classis. Quoad vero Missas 
lectas Defunctorum dicendas diebus ritus Semiduplicis aut 
Simplicis, in posterum numquam celebrari poterunt in Feriis 
n. 2 enumeratis, salva tamen exceptione ibidem admissa. 
Licebit tamen in huiusmodi Missis de Feria orationem addi 
pro Defunctis, pro quibus Sacrificium applicatur, paenul- 
timo loco, prout permittit Rubrica Missalis. Cum autem ut 
applicari possint Indulgentiae Altaris privilegiati, Missae 
Defunctorum debuerint hucusque in nigris celebrari, Sunu 
mus Pontifex easdem indulgentias in posterum benigne 
concedit, licet Missa dicatur de Feria, cum oratione pro 
Defunctis. In reliquis autem Feriis per annum n. 2 non 
exceptis, nec non in Semiduplicibus, infra Octavas non pri- 
vilegiatas et in Simplicibus, Missae Defunctorum sicut et 
aliae Missae votivae dici poterunt iuxta Rubricas. 

Titulus XI. 

Dc Collectis in Missis. 

Quod ad Collectas ab Ordinariis locorum imperatas at¬ 
tinet, deinceps prohibentur (nisi sint pro re gravi prae¬ 
scriptae) non tantum in Vigiliis Nativitatis et Pentecostes 
et in Duplicibus I classis, sed etiam in Duplicibus II clas¬ 
sis, in Dominicis Maioribus, infra Octavas privilegiatas , et 
quandocumque in Missa dicendae sint plus quam tres Ora¬ 
tiones a Rubrica eo die praescriptae. 

Titulus XII. 

De Missis Conventualibus. 

In Ecclesiis, in quibus adest obligatio Chori, una tan¬ 
tum Missa cum assistentia Choralium semper celebretur ; et 
quidem de Officio diei, nisi aliter Rubricae disponant; aliae 
Missae, quae hucusque cum praedicta assistentia celebra¬ 
bantur, in posterum extra Chorum legantur, post propriam 
Horam Canonicam ; excipiuntur tamen ab hac regula Missae 
in Litaniis maioribus et minoribus, et Missae in Festo Na¬ 
tivitatis Domini. Excipiuntur pariter Missae in anniversariis 
Creationis et Coronationis Summi Pontificis, Electionis et 
Consecrationis seu Translationis Episcopi, nec non in an¬ 
niversario ultimi Episcopi defuncti, et omnium Episcoporum 
aut Canonicorum; omnesque Missae ex fundatione. 

Titulus XIII. 

De Commemoratione Omnium Fidelium Defunctorum. 

1. In Commemoratione omnium Fidelium Defunctorum, 
omissis Officio et Missa diei currentis, fit tantum Officium 
cum Missa pro Defunctis, prout in Appendice novi Psalterii 
praescribitur. 

2. Si die 2 Novembris occurrat Dominica vel aliquod 
Duplex I ciassis, Commemoratio Defunctorum celebrabitur 
die proxime sequenti, similiter non impedita ; in qua, si 
forte occurrat Duplex II classis, hoc transfertur iuxta re¬ 
gulum traditam Tit. III n. 3. 


PRAESCRIPTIONES TEMPORARIAE. 

I. Kalendaria uniuscuiusque Dioeceseos, aut Ordinis seu 
Congregationis Breviario Romano utentium, pro anno 1913, 
ad Regulas supra traditas omnino redigenda sunt. 

II. Diebus Dominicis quibus in Kalendariis proximi anni 
1912 inscribuntur, sub ritu Duplici maiori vel minori, Festa 
Sanctorum, vel Angelorum, vel etiam B. Mariae Virginis, 
vel dies Cctava, quae non sit Festorum Domini, tum Offi¬ 
cium in privata recitatione, tum Missae lectae erunt ad 
libitum, vel prout notatur in Kalendario anni 1912, vel de 
Dominica cum commemoratione duplicis maioris aut minoris. 
In Feriis quoque, de quibus Tit. X n. 2, Missae privatae 
celebrari poterunt, ut ibi adnotatur. 

III. Quod Tit. XIII harum Rubricarum dispositum est 
quoad Commemorationem Omnium Fidelium Defunctorum, 
inde ab anno 1912, in usum omnino deducendum est. 

IV. Usque dum nova correctio Breviarii et Missalis Ro¬ 
mani, a Sanctissimo Domino Nostro decreta, vulgetur: 

a) Kalendaria perpetua Sacrae Rituum Congregationi 
reformanda et approbanda deferri non debent; 

b) De Festorum augendo ritu, vel de Festis novis in¬ 
vehendis nulla fiat postulatio; 

c) Festa particularia, sive B. Mariae Virginis, sive 
Sanctorum aut Beatorum, ritus Duplicis maioris aut mino¬ 
ris, Dominicis diebus assignata, loconnn Ordinarii seu Su¬ 
periores Regularium, aut in utrisque Vesperis, Laudibus et 
Missa commemoranda praescribant; aut in aliam diem, va¬ 
lidis S. R. C. oblatis argumentis, trasferenda curent; aut 
potius omittant. 

d) Nulla interim facta correctione Rubricarum, Regulae 
superius traditae in novis Breviariis et Missalibus post Ru¬ 
bricas Generales inserantur, omissis S. R. C. Decretis, quae 
hucusque in principio Breviarii inserta inveniuntur; 

e) In futuris Breviarii editionibus mutentur, ob novam 
Psalterii reformationem, sequentes Antiphonae in Laudibus: 

In Dominica Sexagesima: 

Ant. 5. In excelsis * laudate Deum. 


In Dominica III Quadragesimae: 

Ant. 3. Adhaesit anima mea * post te, Deus meus. 

In Dominica IV Quadragesimae: 

Ant. 3. Me suscepit * dextera tua, Domine. 

In Feria IV Maioris Hebdomadae: 

Ant. 3. Tu autem, Domine * scis omne consilium eorum 
adversum me in mortem. 

Art. 5. Fac, Domine, * iudicium iniuriam patientibus : 
et vias peccatorum disperde (1). 

(1) Quum ob reductionem Festorum ad tramitem Motu prop io <U 
Linbus Festis et Decretorum B. Rit. Congreg. d. xxiv et xxvm mens. 
Iulii mcmxi, attenta etiam Constitutione Apostolica Divino afflatu , ne ori¬ 
retur confusid,- necesse esset nonnullas speciales Breviarii et Missalis 
rubricas novis dispositionibus aptari, S. Rit. Congr., — firmis manenti¬ 
bus quae decreta sunt in hisce Praescriptionibus temporariis n. IV, — 
pqj' decr. Urbis et Oritis, editum die xxm mens. Iannarii mcmxii, easdem 
vulgavit, praecipiens ut in novis Breviarii et Missalis editionibus impri¬ 
mendis insererentur. 


EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 

Ex Congregatione Consistoriali. 

Decretum circa relationem super Modernismo a lo¬ 
corum Ordinariis S. Sedi exhibendam. 

Dubitantes nonnulli Sacrorum Antistites, nnm ipsi du¬ 
plicem teneantur relationem super Modernismo Apo- 
stolicae Sedi exhibere, id est alteram quolibet triennio, 
a constitutione Pascendi dominici gregis die vm Septem¬ 
bris mdccccvil et a Motu proprio Sacrorum Antistitum 
die i Septembris mdccccx praescriptam ; alteram vero 
singulis quinquenniis una cum relatione de stato suae 
dioecesis iuxta huius S. C. decretum A remotissima 
Ecclesiae aetate diei xxxi Decembris mdccccix, rem S. 
Sedi subiecerunt dirimendam. Quum autem subsignatus 
Cardinalis Secretarius id SSmo. Dno. N. Pio PP. X re¬ 
tulisset, hic, ad omnem animi anxietatem ac dubita¬ 
tionem tollendam, declarare et, quatenus opus sit, sta¬ 
tuere dignatus est, locorum Ordinarios, quo anno re¬ 
lationem de statu suae ecclesiae peragunt, simnl satis¬ 
facere posse obbligationi quae ex supra memoratis con¬ 
stitutione Pascendi dominici greg's et Motu proprio Sa¬ 
crorum Antistitum exoritur, atque idcirco relevari ab 
onere exhibendi triennalem relationem super Moder¬ 
nismo ibidem statutam ; idque per praesens decretum 
S. C. Consist. constitui et promulgari iussit; contrariis 
non obstantibus quibusvis. — Datum Romae, ex Secre¬ 
taria eiusdem S. C. d. xxx mens. Ianuarii an. mcmxii. 
— C. Card. de Lai, Episc. Sabinen ; Secretarius. — 
Scipio Tecchi, Adsessor. 

Ex Congregatione Indicis. 

Per decretum d. i mens. Februarii mcmxii damna¬ 
tum, proscriptum atque in Indicem librorum prohibi¬ 
torum relatum est opus, quod inscribitur ; 

MARIO PALMARINI, Quando non morremo. — Ro- 
manzo eroico. — Milano 1911. 

— R. d. L. Ducliesne, cuius opus Histoire ancienne de 
VEglise notatum et in Indicem- librorum prohibito¬ 
rum insertum est decr. d. xxn mens. Ianuarii mcmxii, 
laudabiliter se subiecit. 

Ex Congregatione Sacrorum Rituum. 

Litterae circulares circa Missas de Requie pro de¬ 
functis in bello Tripolitano. 

Quum saepe saepius a S. Rit. Congr. exquirantur 
facultates celebrandi' Missam de Requie pro defunctis 
in bello Tripolitano Dominicis aliisque festis de prae¬ 
cepto, in quibus haberi potest maior fidelium frequentia; 
Sacra eadem Congregatio monet Rmos. locorum Ordi¬ 
narios quod SS. D. N. Pius PP. X hisce precibus ac 
votis cleri plebisque fidelis clementissime deferens, 
quum sancta et salubris sit pro defunctis exoratio, quae 
etiam afflictos moerore propinquos erigit, benigna dispen¬ 
satione a regulis liturgicis indulta, permittere dignatus 
est, ut tum Dominicis, non tamen privilegiatis primae 
classis, tum aliis festis de praecepto, quae non sint 
duplicia primae vel secundae classis, una Missa de 
Requie cum cantu et subsequenti Absolutione ad tu¬ 
mulum, in Ecclesiis seu Oratoriis publicis iuxta prudens 
respecti vi Ordinarii iudicium, celebrari valeat; servatis 
de cetero Rubricis. Mandat autem ac praecipit Sanctitas 
Sua, ut in eiusmodi funeribus, etsi fiant diebus a ritu 
permissis, nemo, cuiuscumque sit dignitatis, sermones 
aut funebres orationes, in quibusvis Ecclesiis seu Ora¬ 
toriis habere praesumat. — Dat. d. iii mens. Februarii 

MCMXII. 



DIARIUM VATICANUM 

(Mense Februario mcmxii). 


Coram SSmo. admissiones. 

Praeter Purpuratos Patres, Urbanos Antistites aliosque 
viros, qui, sui quisque muneris gratia, Pontificem de more 
adiverunt, peculiari nota digni sunt iuxta admissionis diem: 
Franciscus et 'acobus e marchionibus Serlupi-Crescenzi; Du 
Paty marchio ; Philippus Lancellotti, princeps Urbanus; 
Douagrifere de Matternik-Winnerburg princeps foemina; 
Giustiniani«-Bandini, Urbanus princeps , eiusque familia; 
Clemens, Aloisius, Franciscus et Ioannes e marchionibus 
Sacchetti; Fridericus De Solms, princeps ; Clemens Geyr, 
dynasta; De Bardi marchio : De Faval marchio ; Carafa 
de Andria comes, eiusque uxor ; Sanctae Severinae dux ; 
Radziwill princeps foemina eiusque filia; Flavius Durazzo, 
marchio eiusque familia; Waresquil comes eiusque uxor; 
Otho-zu-Oettingen, princeps ; peregrinorum manus ex dioe¬ 
cesi Atrebatensi. 

Pontificiae electiones. 

Provisio Ecclesiarum. — Per decreta S. Congregationis 
Consistorialis SS. D. N. Pius PP. X has quae sequuntur 


ecclesias de proprio pastore providit, scilicet: Titulari ec¬ 
clesiae episcopali Thebanae praefecit rmum. Vincentium 
Pisani, iam episcopum Anglonensem et Tursiensem ; cathe- 
dralibus ecclesiis Melphiensi et Rapollensi sac. Albertum 
Costa, dioec. Burgi S. Domnini, ibidem vicarium generalem 
et canonicum ecclesiae cathedralis ; tit. eccl. archiep. Edes¬ 
senae rmum. Thomam Pium Boggiani, hactenus episc. A- 
driensem ; tit. eccl. archiep. Anazarbensi rmum. Claudium 
Iosephum Gonzalves Ponce de Le&o, hactenus archiepisco- 
pum Portalegrensem in Brasilia ; metropolitanae eccl. Se- 
nonensi rmum. Ioannem Victorem Aemilium Chesnelong, 
hactenus episc. Valentinensem; tit. eccl. ep. Thermensi sac. 
Ioseph Metreau, civitatis Burdigalensis, ibique archipresby- 
terum eccl. S. Michaelis Archangeli, quem constituit auxi¬ 
liarem rmi. Renati Francisci Renou, archiep. Turonensis; 
cath. eccl. Richmondiensi rmum. Dionysium O 1 Connell, 
hactenus episc. tit. eccl. Sebastensis ; cath. eccl. Cheyen- 
nensi sac. Patritium Aloisium Mac Govern, dioec. Oma- 
hensis, ibique rectorem eccl. cathedr.; cathedr. eccl. Guaya- 
quilensi rmum. Ioannem Mariam Riera, hactenus episc. 
Portus Veteris, atque cum induito retinendi administrationem 
eiusdem dioecesis Portus Veteris ad S. Sedis nutum ; tit. 
eccl. Sebastensi sac. Adulphum David, dioec. Montis Pes- 
sulani, ibique vicarium generalem, quem constituit auxi¬ 
liarem Emi. ac Rmi. Dni. Cardinalis Francisci Mariae Ana- 
tolii de Roverie de Cabrifere3, episcopi Montis P. ssulani; 
cathedr. eccl. Pastopolitanae sac. Leonidam Modina, cano¬ 
nicum eccl. metr. Bogotensis in Columbia ; tit. eccl. archiep. 
Laodicensi rmum. Raphaelem Scapinelli de L6guigno, iam 
Secretarium S. Congnis. pro regotiis ecclesiasticis extra¬ 
ordinariis ; cath. eccl. Desmoinensi sac. Augustinum Dow- 
ling, dioec. Providentiensis ibique rectorem eccl. cathedr.; 
tit. eccl. archiep. Melitenensi rmum. Ioannem Bonzano, recto¬ 
rem Collegii Urbani de Propaganda Fide ; cath. eccl. Va- 
lentinensi sac. Emmanuelem Mariam Ioseph Martin de Gi- 
bergues, archidioec. Parisiensis, Superiorem missionariorum 
eiusdem dioecesis; cath. eccl. Campecorensi sac. Vincentium 
Castellanos, secretarium rmi. archiepisc. De Durango. 

Brevi autem Apostolico r. p. Franciscus Aguirre ex Or¬ 
dine Praedicatorum, episc. tit. Botryensis et Vicarius Apo- 
stolicps Fokiensis in Sinis nominatus est. 

Nominatio Praefectorum Apostolicorum. — Decreto S. 
Congregationis de Propaganda Fide nominati sunt: r. d. 
Petrus Maria Kernivinen, e seminario Lugdunensi pro Mis¬ 
sionibus Africae, Praefectus Apostolicus de Korogo, in Littore 
Eburneo; r. p. Reginaldus VanSchiote ex Ordine Praedi¬ 
catorum, Praefectus Apostolicus de Uelle Orientali in Congo 
Belgico. 

— Emi. Purpurati Patres Diomedes Falconio, Ludovicus 
Billot et Guliehnus van Rossum inter iudices S. Congre¬ 
gationis de Propaganda Fide pro negotiis Ritus Orientalis 
adleguntur. 

— R. p. d. Ioannes Bonzano. archiep. tit. Melitcnen., De¬ 
legatus Apostolicus mittitur ad Civitates Foederatas Ame- 
ricae Septemtrionalis. 

— Rmus. d. Orestes Giorgi inter Consultores S. Congre¬ 
gationis Consistorialis, et rmus. d. Salvator Talamo inter 
Consultores S. C. Studiorum adnumerantur. 

— Rmus. d. Pius Papi alter a Secretis dicitur S. Con¬ 
gregationis Sacramentorum pro derogationibus matrimo¬ 
nialibus. 

— Franciscus Serlupi-Crescenzi, Equiso maior; et Cle¬ 
mens Sacchetti Procurator a supellectili Sacri Palatii re- 
nunciantur. 

— Rmus. d. Ioannes M. Zonglii ad regendam pro tem¬ 
pore Pontificiam Academiam Nobilium Ecclesiasticonim de¬ 
putatur. 

Vita functi viri clariores. 

Die in mens. Februarii, Romae septuaginta et sex annos 
natus Urbanus Sacchetti, marchio, Procurator a supellectili 
Sacr. Palat. 

— die vi, in Urbe pariter, excmus. vir Franciscus Sogaro, 
archiep. tit. Amiden., Lonigo in oppido Vicentinae dioec. 
natus die xxxi mens. Decembr. mdcccxxxix; episc. tit. 
Trapezolitan. electus d. x mens. Iulii mdccclxxxv, promo¬ 
tus d. xviii mens. Augusti mdcccxciv; Pontificiae Acade¬ 
miae Nobilium Ecclesiasticorum Praeses. 



ANNALES 


Novae Sinensis reipublicae fata. 

Quuhi Sinarum Imperatrix-vidua reipublicae 
institutioni tandem consensisset, iam res in illa 
civitate compositae videbantur, eoque magis quod, 
suadente Yuan-Shi-Kai principe, novarum rerum 
fautores ad privilegia et 1 onores regali familiae 
regiaeque aulae administris relinquenda inclina¬ 
rent, sede iis Ie-Holt in oppido ad Pechinum di- 
viteque patrimonio constitutis. Huiusmodi quietis 
auspiciis popularis civitas est promulgata, eius 
vexillum, apud exteras quoque ubique gentium 
Sinensium legationes elatum, et, veluti vinculorum 
aut servitutis signum contritum, caudilla ex capite 
civis cuiusque pendens, abradi iussa! Ecce autem 
ex improviso Mandchenses milites, qui in urbe 
capite stipendia faciunt, ex condicto rebelles fiunt, 
districtisque gladiis ferro ignique omnia, quibus 
occurrunt, atrociter vastant. Quid inde ? Europaea¬ 
rum nationum, earum praesertim, quarum cives 
plures in Sinis commercii causa aut alia ratione 
morantur, interventus praedicatur, quem talem fore 
speramus, ut novis rerum complexionibus nullum 
praebeat aditum. 

In Perside. 

Persico gubernio inter tot discrimina involuto, 
normae ab Anglis cum Russis consociatis propo¬ 
sitae sunt, iuxta quas horum populorum aerarium 
Persidis necessitatibus erit subventurum. Quae 
quidem quum recusari haud potuerint, id effi¬ 
cient, hinc ut intra fines tum Anglici tum Russici 
influxus nulla proinde fiat suprema Persici gi- 
minis potestas; inde ut Mohamed Ali ille throno 
depulsus, sub umbra populi in libertatem vindi¬ 
candi, novos recuperandi regni conatus sit facile 
capturus. 

Bellum inter Italos atque Tureas. 

Post aliquot fere indutiarum dies, in quibus 
supremo belli duci licuit in Italiam redire ut prae¬ 
sens de rerum statu gubernium certiorem faceret, 


ac tum Dernae, tum Bengasi atque Tobruk reiecti 
ab Italis sunt Turearum Arabumque nonnulli op¬ 
pugnationis nisus, nostri, ferreis etiam axibus strata 
via, quam curruum series vapore actorum iam 
conficit, terminos locorum occupatorum ad Margheb 
colles usque protulerunt, quibus acerrimo certamine 
dextramque conserentes potiti sunt. Classis interim 
in mari vigilat; quumque Turcicas naves duas, 
alteram ballistariam, ad vibrandas torpedines al¬ 
teram, Beyruth in littore comperisset, utramque, 
frustra deditione imposita, demersit. 

Denique, postremis hisce diebus, voces de pace 
agitantur; cuius componendae auctorem dictitant 
Sazonofium, collegii Russorum administrorum prae- 
sidem, eidem accedentibus Anglo, Germanico, Au¬ 
strorum Gallorumque gubernio. At dictitant etiam 
nobilibus huiusmodi conatibus Tureas obsistere, 
praesertim ob vecordem pervicaciam Iuvenum Tur¬ 
earum factionis, in quam, si incoeptus in vanum 
cesserit, Europae nationibus illud prophetae repe¬ 
tere iure licebit: « Curavimus Babylonem ; non est 
sanata; derelinquamus eam!». 


PUBLICI PER ORBEM COETUS 

legibus ferendis 


In Anglia popularium legatorum coetus sessio¬ 
nes resumptae regali oratione, in qua optimae 
rationes cum ceteris Europae nationibus, Indiarum- 
que pacificus status commemorantur, rogationesque 
legum discutiendarum nunciantur. 

In Austria ut de Aehrenthal comiti vita functo 
in exterarum rerum administrationem succederet, 
electus est Berchtold comes, praedecessoris sui 
fidus amicus, ne dicatur discipulus, ac Burian dy¬ 
nastae, aerarii praefecturam abdicanti Von Bi- 
linski doctor suffectus. 

In Bavaria novum administrorum collegium 
creatum, praeside Hertling, e Catholicorum par¬ 
tibus. 

In Brasilia exteris negotiis praeposito, Rio Branco 
dynastae, et ipsi vita functo, succedit Laurus 
Mulier. 

In Gallia apud publicum coetum legibus ferendis 
de comitiorum ratione innovanda fuse disputatum; 
apud Senatum autem pactio cum Germania de A- 
fricanis rebus rata habita. 

In Germania novi popularium legatorum coetus 
sessionibus Caesaris oratione inchoatis, rationes 
acceptorum et expensarum ad examen revocatae. 
Cancellarius, opportuna ctccasione arrepta, de ami¬ 
citiae vinculis cum Anglia arctioribus his diebus 
effectis sermonem habuit. 

In Italia, unanimi tum publici coetus, tum Se¬ 
natus consensu et plausu, regali decreto quo Li¬ 
byca provincia regno aclnectebatur vis iegis attri¬ 
buta. Lex deinde de monopolio civitatis ad vitam 
civium pecunia tutandam approbata. 

In Russia per opportunas leges fisci tutelae 
provisum, provincialia consilia pro Siberia quoque 
instituta, avulsio denique Chelm provinciae a Po- 
loniae Russicae administratione gubernio denegata. 

In Serbia administrorum collegium, praeside 
Milo vano vitch, munere se abdicavit; rex vero fi¬ 
dentiam suam eidem confirmans, in officio retinuit. 



PERO RBEM 


Die n mens. Februarii mcmxi ad Wight insulam 
mergibilis quaedam navis ex Anglica classi, dum 
scopi exercitationibus intendit, in ballistariam na¬ 
vem Hazard occursat ac disrumpitur. Classiarii 
omnes misere vitam amittunt. 

— d. iv, Lutetiae Parisiorum, Franciscus Rei- 
chelt, sartor, paenulam a se inventam ad casus 
aviatorum protegendos experiri volens, eadem in¬ 
dutus a turri Eiffel desilit, at suae temeritatis 
poenam vita luit. 

— d. v Montis Politi ani in oppido repentino 
morbo absumitur Caesar Nerazzini, Italorum admi¬ 
nister cum omni potestate, vir civilis rei satis pe¬ 
ritus, quemadmodum ostendit in negotiationibus, 
quas an. mdocclxxxvi ad pacem inter Italos atque 
Aethiopes componendam iniit atque absolvit. 

— d. vi loricata Hispanorum navis, cui Hispania 
nomen, EI Ferrol in litore, coram Iberorum rege 
ac regina, feliciter in mare immittitur. 

Ad Calabrum oppidum Monasterace, antiqua 
Caulonia urbs detegitur. 

— d. viii terrificae inundationes ex Lusitania: 
et Hispania nunciantur. 

— d. x De Paranagua marchio, Geographicae 
Brasiliensis Societatis praeses, vir multarum litte¬ 
rarum, Rivi Ianuarii in urbe moritur. 

— d. xi eadem in urbe, sexagin a et septem 
annos natus, naturae concedit Iosephus Maria de 
Silva Paranlios, de Rio Branco dynasta, unus ex 
clarissimis civilibus viris, qui Brasiliense imperium 
ac deinde Brasiliensem rempublicam sunt moderati. 
Nunc exteris suae civitatis negotiis praefectus erat. 

— d. xiii, S. Remi Italico in oppido, ex im¬ 
provisa cuiusdam viae ruina, puerorum globus, 
discipulorum more deambulans, in praerupta deci¬ 
dit. Tirunculorum quinque mortui, quindecim autem 
graviter vulnerati inde extrahuntur. 

d. xviii Vindobonae, septimum supra quinqua¬ 
gesimum aetatis annum agens, supremum diem | 


obit Aloisius de Aehrenthal comes, politicus ilie 
excellentissimus, qui Bosniacam et Chulmianam 
provincias sine ulla sanguinis effusione Austriae, 
patriae suae, acquisivit. 

— d. xxi Ranierius, magnus Austrorum Dux, 
eiusque uxor Maria, adstante Caesare imperialique 
domo, nuptias, quas adamantinas vocant, feliciter 
Vindobonae celebrant. 

— d. xxn Houston, in urbe septemtrionalis A- 
mericae, septem domorum insulae, per longitudi¬ 
nem passuum mille, furente incendio absumuntur. 

— d, xxv aedes propriae Pontificii Instituti Bi- 
blici sollemni ritu in IJrbe inaugurantur. 

— d. xxvi Gulielmus Alexander de Nassau 
Walram, Luxemburgi Magnus Dux, vita fungitur. 
Natus erat Biebrich in urbe die xxn mens. Aprilis 
mdccclii. Masculina prole carente, Maria Adelais 
filia natu maxima, duodevigesimum agens annum, 
ei in solio succedit. 



AENIGMATA 


i. 

Rite lego: in silvis praestat, perstatque vigore. 

Si lego retrorsum, virginis ora tegit. 

II. 

Quinque notas tantum quaeres, mi lector, et istis 
Callidus interpres nomina bina dabis. 

Primum nomen habes in messe, et cernis in illo 
Nomen inesse rei, quae bona cuncta parit. 

Digamma. 

Ex sociis, qui utriusque aenigmatis interpretatio¬ 
nem ad Doctoreni IOSEPHUM FORNARI, Commentarii 
moderatorem ( Roma,, via dei Governo Vecchio, 96) 
miserint intra menses duos, unus, sortitus, gratis 
accipiet PETRI ANGELI INI opus, cui titulus: 

DE POETIS ET NUMERIS LATINIS. 


Aenigmata an. XIV, n. XII proposita his respondent: 
i) Caetes; 2) Hara-Ara 

Eii rite soluta miserunt: 

I. M. Meuiiier, Gorbiniaco. — Ioan. Galbiati, Mediolano. — F. Ortiz, 
Morelia. — lac. Menendez, Madrito. — Ant. Masia, Terracjona. — Pau- 
linus a S. Ioseplio, Barcinone. — F. X. M. , Drepano. — Fr. Salvatore, 
Syracusis. — Clem. Fiard, Curia Rhetorum. — Ricli. Mulier, Berolino. 
— Petrus Tergestin s - Georg. Archambeault, Quebcco.— Mart. Dunne, 
Neo-Eboraco. —Alb. Perraud, Lutetia Parisiorum. —Ricli. Brondel, Bru- 
yis. — Nic. Endrigi, Salisburgo. — Raim Sil v an, Londino. 

Sortitus est praemium: 

AXTOXIUS MASIA, 
ad quem missum est opus, cui titulus: 

DIE CHRISTI NATALI PRAEVIA 

(Ad exemplar carminis Bohemici C.. I. Erben, quod inscribitur Stedry 
Den latine scripsit Fr. Palata). 


Sponsor: Ioannes Baptista Ciampi, iurisperitus 
Romae — Ex officina Societatis Editricis Romanae. 

ANTIi EA 


(Ex fabula H. SIENKIEWICZ 

C. Septimus Cinna, patricius Romanus, emeritis sti¬ 
pendiis inter legiones, quum esset etiam tum integra 
aetate, Romam reversus est otii fruendi causa vitae¬ 
que per luxum ac voluptates agendae, quibus, ut tunc 
erant tempora, circumfluere divitibus liceret. Ei nulla 
deorum opinio erat: philosophiam pro nihilo habebat, 
bonum, virtutem vacua verba putabat, quibus nulla 
esset subiecta sententia. Quumque id unum sibi propo¬ 
suisset, curare se molliter et incundissime vivere, actae 
ex arbitrio aetatis admirationem iniecit aliquandiu ci¬ 
vibus, donec, dissipata re familiari, nihil sibi relictum 
sensit nisi gaudii lassitudinem rerumque omnium sa¬ 
tietatem. Huc accessit animi aegritudo maxima, qualem 
expertus fuerat antea nunquam. Nam praedives, et, ut 
iis temporibus, voluptuarius, deliciis omnibus diffluxe¬ 
rat ille quidem, gloriae militaris cupiditatem expleve¬ 
rat,, depulso periculo gestiens; idem cum suae aetatis 
philosophis valde coniunctus facile intelligebat, quos 
intra fines humanae vis mentis contineretur; artem, 
poesim admiratione et cultu fuerat prosequutus ; in quo 
denique vita consisteret, quid eadem polliceri posset 
apprime tenebat. Nihilominus in iis omnibus perse¬ 
quendis magnum aliquid neglexisse sibi videbatur, nec 
quid illud esset diu cogitanti apparebat. 

Postquam animus cum re concidit, Alexandriani pro¬ 
fectus est proconsul, itinere nusquam cnra vacuo usque 
Brundusium speque cito deiectus, quam conceperat, 
fore ut novis rebus videndis iungendisque amicitiis 
tandem aliquando posset mente consistere. Frustra 
etiam tentavit intermissam Urbis consuetudinem revo¬ 
care, seque ingurgitare in voluptates, quibus animum 
a molestia avocaret. Denique ad ultimam perductus 
tristitiam, de eripienda sibi lucis usura cogitare coepit; 
iamque rei certum constituerat modum, quum singu¬ 
laris quaedam in somnis obiecta species a diro eum 
consilio deterruit. Sibi enim visus est cymba amnem 
traiicere et in opposita ripa cernere quasi servae figu¬ 
ram labore fractae ipsum praestolantis; eandem audire, 
data reverenter salute, dicentem, se ipsius esse mole¬ 
stiam ; processisse ut obviam occurreret. — Tnm pri¬ 
mum expavit qui ad nullos casus antea extimuerat, 
simulque intellexit, si de altera vita cogitare sibi non 
liceret sine moestitia, hanc etiam post fata comitem 
futuram. 

His pressus augustiis extremum consilium cepit per¬ 
contandi philosophos, qui in Serapeo versarentur, si 
quam forte medicinam afferrent; sed qui difficilem ex¬ 
tricaret nodum tolerandi ab ipso doloris exstitit nemo. 

Erat eo tempore sapientium facile princeps in civi¬ 
tate Timon Atheniensis, vir nobilis atque, ut habeba¬ 
tur, omni doctrina eruditus institutisque philosophorum 
abundans. Is, miti ingenio ac peracuto, multis ab an¬ 
nis Alexandriae degebat, mysteriis Aegyptiorum co¬ 
gnoscendis intentus. Quem ut Cinna comperit longe 
alium a ceteris esse philosophis, angustis iis atque ie- 


Poloni: Eamus ad Ipsum). 

iunis, brevi sibi eum arctissimo familiaritatis vinculo 
adiunxit. Insidebat in animo senis forma quaedam exi¬ 
mia humanae vitae ad praecepta rationis componendae, 
eratque doctrina cum dicendi copia et suavitate con- 
iuncta. Quibus de rebus etsi magna esset admiratio 
adolescentis, stupor tamen longe maior inficiebatur ore 
senis ad ingentem tristitiam composito. .Itaque saepe 
in eo fuit ut ex ipso quaereret causam moeroris, suum¬ 
que animum aperiret. 

Forte vespere quodam, quum, remotis arbitris, uter¬ 
que in peristylio constitisset in mare porrecto, appre¬ 
hensa manu senis, adolescens acerbitatis suae virus 
evomuit, atque: 

— Hoc inquit — vitae taedium mihi causa fuit con¬ 
sulendi philosophos. Te fortuna obiecit meae interpre¬ 
tem vitae; qui nisi meipsum mihi revelaveris, spem 
omnem ademeris, parem huic officio praestando quem- 
quam futurum. 

Cui Timon, diu aequor intuitus imminente luna 
splendescens : 

— Notastine — inquit — avium huc a nigris se- 
ptemtrionibus commigrantium agmina? Quid hiemantes 
in Aegypto quaerant ignoras ? 

— Nempe lucem et calorem. 

— Hominis quoque mens expetit lucem, quam sola 
gignit veri inquisitio atque investigatio; ab eodemque 
calor quaeritur, qui est idem atque amor. Sed inter 
homines et aves hoc maxime interest, quod his iter ad 
felicitatem cognitum est atque paratum ; illis agitur vita 
perpetuis curis et anxia dnbitatione tristissima. 

— Ita plane. Verum quid causae est cur tranquillae 
vitae degendae viam homines nullam inveniant? 

— Quandiu pietas in deos altis stetit fixa radici¬ 
bus, animorum quietus et placatus status erat. Post¬ 
quam vero, deorum opinione Sublata, religioni, quasi 
•lucernae humore defectae, philosophiam suffecerunt, 
nulla pars relicta est vitae beatae. Plerique enim, ut 
scis, philosophorum greges, quum Romae, tum Athe¬ 
nis, nihil cognosci, nihil sciri posse contendunt, om- 
nemque veritatem in profundo esse demersam; quos 
equidem non expetitae tranquillitatis, sed maximae 
perturbationis esse auctores existimo. Ita fit ut, pro¬ 
tensis manibus, per anfractus obscurissimos tentemus 
egressum. 

— Neque adhuc invenisti? 

— Mihi quidem tentata res est ; non tamen ausu 
feliciore quam tuo. Nam quum animi securitatem tu 
in corporis voluptatibus, ego in cogitatione quaererem, 
caliginem in qua versamur neuter discussit. Nec te 
solum angi putandum est, sed in te aegrotare ani¬ 
mam mundi. Quam multo abhinc tempore opinionem 
de diis immortalibus abiecisti? 

(Ad proximum numerum). 

P. Angelinj. 

. 

"VOX URBIS.. 

AD PEDES PII X PONT. ftAX. 

Quintoclecimo kal. April., in vigilia 
diei nominalis Pii X. Pont. Max., is qui 
Commentarium nostrum moderatur, co¬ 
ram SSmo. privatim admissus, fascicu¬ 
lum Vocis Urbis illis diebus editum offe¬ 
rebat, una eum Scriptorum Sociorumque 
ominibus, per carmen Francisci Xav. 
Reuss ibidem expressis. 

Summus autem Pontifex, qua fuit et 
est erga nos benevolentia, labores no¬ 
stros pro Latina re laudibus iterum ite- 
rumque extulit, ut in incoeptis forti ere- 
ctoque animo persisteremus incitavit, 
suaeque gratiae novum testimonium, So¬ 
ciis omnibus atque Lectoribus peculia¬ 
rem Benedictionem peramanter imper¬ 
tire dignatus est. 

Quod bonum singulis, felix faustnm- 
que siet! 


08 Evangelii 8. loannis Historica veritate 


Circa saeculi xviii finem, de historica veritate Evan¬ 
gelii S. loannis dubium ortum est; Protestantiumque 
quorumdam mens fuit, S. loannis Evangelium vel a 
quodam philosophiae platonicae assecla, vel a quodam 
Christiano Antiochiae existente, vel a quodam S. Ioan- 
nis discipulo fuisse conscriptum. 

Insurgente vero Modernismi haeresi, iuxta nonnullos 
S. loannis Evangelium compositio quaedam mythica 
est, non a discipulo, neque a Christi amico conscripta, 
sed a poeta quodam, altissima praedito phantasia, ex¬ 
cogitata ; vel compositio quaedam idealis est ex Synopti- 
corum narrationibus efformata ; vel partim ab Apostolo, 
vel partim a discipulo eius, vel a solo discipulo scripta. 

Ultimis temporibus, in vnlgns editus est Liber Salo¬ 
monis Reinach, cui titulus «Orpheus», in quo praeter 
multa contra Ecclesiam Ecclesiaeque dogmata doctri- 
riasque ex malevolo dicta animo, asseritur «quartum 
Evangelium, a S. Ioanne nuncupatum, cuiusdam Iudaei 
Hellenici, a Philone Alexandrino inspirati atqne Evan- 
geliorum Synopticorum notitiam habentis, opns esse. 
Est scriptor ille non iam historicus, sed mysticus qui¬ 
dam, atque Narrationes loannis non sunt proprie hi¬ 
storia, sed mystica Evangelii contemplatio; sermones, 
in eins evangelio contenti, sunt meditationes theologicae 
circa mysterium salutis, historica veritate destitutae». (1) 

Relicto solido Traditionis ecclesiasticae argumento 
(S. Irenaei, Clementis Alexandrini, Theophili Antio¬ 
cheni, Codicis Muratoriani) ntpote omnibus noto, Evan¬ 
gelii S. loannis « historicitatem » variis ex argumentis 
vindicare nobis in animo est. 

(1) Orpheus — Ilis lo i re gdndrale cies Religions , chap. vm, — Les ori¬ 
gines chrdl. 1 7, 6'°, 

Evangelii S. Ioannis historica veritas apparet : 

I. — Ex factis quibusdam. — a) Quartum Evan¬ 
gelium characteribus ita individualibus praeditum est, 
ut ad Synopticorum differentiam, nequeat a traditione 
quadam populari ubique diffusa originem ducere. — 
b)' Secundi saeculi initio in auctorum ecclesiasticorum 
scriptis' stylus ac S. Ioannis mens expressa inveniuntur; 
ex. gr. « nasci ex carne, — venire in carne, — esse 
de terra, — renasci, intrare in regnum caelorum». 
Qua e omnia quarti Evangelii existentiam cognitionemque 
praesupponunt. — c) Ex verbis ipsis eiusdem quarti 
Evangelii. Nam in cap. XIX, 35 legitur : « Et qui vidit, 
testimonium perhibuit» ; et in cap. XXI, 24: « Hic est 
discipulus ille, qui testimonium perhibet de his et 
scripsit haec » ; quae duo, scriptorem quarti Evangelii 
testem fuisse ocularem satis indicant. — d) Ex eiusdem 
quarti Evangelii testimoniis. Nam in cap. I, 40, le¬ 
gitur : « Unus ex duobus qui audierant a Ioanne... » et 
(XIII, 23): «Erat ergo recumbens unus ex discipulis 
eius in sinu Iesu quem diligebat Iesus... ». Item (XVIII, 
15) : «Sequebatur autem Iesum Sirnon Petrus, et alius 
discipulus. Discipulus autem ille erat notus pontifici... » ; 
i XIX, 26) :■ « Cum vidisset ergo Iesus matrem, et di¬ 
scipulum stantem, quem diligebat... » ; (XXI, 20) : 
« Conversus Petrus vidit illum discipulum, quem dili¬ 
gebat Iesus, sequentem, qui et recubuit in coena super 
pectus eius». Addatur factum dissensionum inter ne¬ 
gantes quarti Evangelii apostolicam originem et histo- 
citatem existentium. Critici siquidem negantes, dum 
de negatione historicitatis agitur, unanimes inveniuntur, 
sed discordes sunt, dum agitur de interno examine S. 
Ioannis Evangelii, necnon de testimonio quod Evan- 
gelista sibi ipsi tribuit: ita ut quod unus criticus « scien¬ 
ti fice » ads.trui]t, alius «scientifice» destruat, atque 
verba Alberti Ritschl ad litteram verificentur : «Faci- 
cilius est admittere, quam reiicere Evangelii S. Ioan¬ 
nis genuinitatem ». 

II. — Ex Commissionis Bibltcae responsis. — Siqui¬ 
dem, quaesitum fuit primo : « Utrum ex constanti, uni¬ 
versali ac solemni Ecclesiae traditione iam a saeculo ii° 
decurrente, prout maxime eruitur : a) ex S.S. Patrum, 
scriptorum ecclesiasticorum imo etiam haereticorum 
testimoniis et abusionibus, quae, quum ab Apostolorum 
discipulis vel primis successoribus derivasse oportuerit, 
necessario nexu cum ipsa libri origine cohaerent; 

b) ex recepto semper et ubique nomine auctoris quarti 
Evangelii in canone et catalogis sacrorum librorum ; 

c) ex eorum dem' Librorum vetustissimis manuscriptis 
codicibus, et in varia idiomata versionibus ; d) ex pu¬ 
blico usu liturgico inde ab Ecclesiae primordiis toto orbe 
obtinente ; - praescindendo ab argumento theologico, 
tam solido argumento historico demonstretur Ioannem 
Apostolum et non alium quarti Evangelii auctorem esse 
agnoscendum, ut rationes a criticis in oppositum ad¬ 


ductae hanc traditionem nullatenus infirment ? Respon¬ 
sum est: Affirmative ». 

■ Quaesitum fuit secundo : «Utrum etiam rationes 
internae quae eruuntur ex textu quarti Evangelii se- 
iunctim considerato,, ex scribentis testimonio et Evan¬ 
gelii ipsius cum I a Epistola Ioannis Apostoli manifesta 
cognatione, censendae sint confirmare traditionem quae 
eidem Apostolo quartum Evangelium indubitanter attri¬ 
buit f — Et utrum difficultates quae ex collatione ipsius 
Evangelii cum aliis tribus desumuntur, habita prae 
oculis diversitate temporis, scopi et auditorum pro 
quibus vel contra quos auctor scripsit, solvi rationabiliter 
possint, prout S.S. Patres et exegetae catholici passim 
praestiterunt ? Responsum fuit: Affirmative ad utram¬ 
que partem ». 

Quaesitum fuit tertio : «Utrum, non obstante praxi, 
quae a primis temporibus in universa Ecclesia constan¬ 
tissime viguit, arguendi ex quarto Evangelio tamquam 
ex documento proprie historico, considerata nihilominus 
indole peculiari eiusdem Evangelii, et intentione auctoris 
manifesta illustrandi et vindicandi Christi divinitatem 
ex ipsis factis et sermonibus Domini, dici possit facta 
narrata in quarto Evangelio esse totaliter vel ex parte 
conficta ad hoc ut sint allegoriae vel symbola doctrinalia, 
sermones vero Domini non proprie et vere esse ipsius 
Domini sermones, sed compositiones theologicas scripto¬ 
ris, licet in ore Domini positas? Responsum fuit: Ne¬ 
gative ». 

III. — Ex criticorum auctoritate. — Plurimi ex criticis 
(Drummont, (1) Walher, Polidori, Ceriani) contra histo- 
ricitatem quarti Evangelii negantes scripserunt. Conclu¬ 
siones duorum inter recentiores criticos afferre libet. 
Et primo clarissimi doctoris Lepin. (2) Qui adhibitis 
reeentioris criticae mediis, sub triplici respectu, idest, 
in ordine ad tempus, ad locum et personam, S. Ioannis 
Evangelium considerat, atque sequentia statuit: 

a) Circa tempus. — Omnes critices investigationes 
hinc a quinquaginta annis, plene confirmant fidem Tra¬ 
ditionis relate ad tempus in quo S. Ioannis Evangelium 
compositum fuisse asseritur. 

b) Circa locum. — Duo scientia critices definitive 
obtinuit: primum est, quod quartum Evangelium, iam 
a secundi saeculi initio exstabat, nihilque impedit, quo¬ 
minus, prouti primitiva traditio exigit, ad primi saeculi 
fidem pertineat. Secundum est, quod ratione originis 
quartum Evangelium iure ad Ecclesiam Asiae Minoris 
pertinet, et verius ad regionem Ephesinam, cui a pri¬ 
mitiva traditione tributum est. 

c) Circa personam. — Ex una parte, gravissimae 
difficultates, quae Apostoli Ioannis mansioni in Asia 

(1) An Inquiry inio the Character-and Autorship of the Fourlh Gospul,' 
1901. — Ad. Harnacks Wesen d. Christ. fur die .christliche Gemeinde 
gepruft, 10O1> — ICaulore dei quarto vangelo rivendicato. Roma. Civ. Catt. 
1903. — Seuola callolica, Milano, 1903-1904. — Cf. R. Mariano (Jlass. Nas. 
Die. 1900,,2 p. 413), « L’escltisione delVEvangelio di Giovanni slorieamente 
infpndata ». 

(2) L’origine du.qualrvhne Evangile. Paris, 1907. 

obiicinntur, vel ad silentii argumentum, de quo diffi¬ 
culter iudicium profertur, vel ad testimonia dubi,a, uti 
Papiae testimonium relate ad Ioannis martyrium ; vel 
ad incertissimas coniecturas, absque solido pro re nostra 
valore, uti coniectura cuiusdam Ioannis simplicis pres¬ 
byteri, vel coniectura de duobus Philippis a Polycrate 
confusis, reducendae sunt. Ex alia parte multa habemus 
quae Traditionis sententiam manifeste corroborant. Ita 
ex. gr. identitatis factum inter Ioannem Ephesinum et 
loannem Apostolum, quacumque contradictione remota, 
in iisdem Ecclesiis Asiae Minoris et praecipue in Ephe- 
sina Ecclesia tempore Polycratis, S. Irenaeis, Montani- 
starum necnon tempore S. Iustini conversionis, affir¬ 
matum. Idemque factum per testimonium directum S. 
Polycarpi, sive Romae coram Aniceto, sive Smyrnis 
coram Irenaeo, tum per Florinum, tum per alios Asia¬ 
ticos statuitur. 

Supra omnia vero impossibile est, penes testes omni¬ 
mode independentes, atque primordiis maxime vicinos, 
deceptionem tam vulgarem supponere. Huiusmodi testes 
sunt Polycrates Ephesinus atque ii qui eum circumda¬ 
bant, S. Irenaeus, omnesque cum quibus communicavit, 
S. Iustinus duplici cum traditione, romana nempe atque 
ephesina, quas representat. Quisquis omnia haec dili¬ 
genti subficit examini, cogitur fateri, Ioannis mansio¬ 
nem in Ephesina Ecclesia esse factum certe admitten¬ 
dum. Obscuritates partiales adesse possunt; attamen 
umbrae huiusmodi, valere nequeunt contra lucem, quae 
simul omni ex parte circa principale quaestionis pun¬ 
ctum emanat. Sententia de mansione S. Ioannis Ephesi, 
tam certa Lepin doctori visa est, ut aperte fateatur non 
esse a longe tempus in quo a criticis vera independentia 
praeditis, mansio haec recognoscenda sit. (1) 

Secundo repetendae sunt conclusiones revmi d. Ba- 
tjffol (2) : a) Tuto retinendum est, quartum Evangelium 
S. Ioanni Apostolo iure tribui. Assertum enim huiusmodi 
ecclesiasticae Traditionis, tum per magni momenti te¬ 
stimonia (S. Irenaei, Clementis Alexandrini, Theophili 
Antiocheni et Codicis Muratoriani), tum per internae 
crilices motiva circa eiusdem Evangelii comprobatur. 
b). Narrationes sermonesque quarti Evangelii fictiones 
non esse, quia theoria de Symbolismo, in qua assertio 
praedicta innititur, omni destituitur solido fundamento, 
neque amplius criticis ipsis arridet. (2) ' 


Dum vero Modernistae opponunt: « Si Christus lo- 
quutus est et egit, sicut iuxta Evangeliorum Synopti- 
corum narrationes loquitur et agit, non potuit loqui et 
agere sicut loquitur et agit iuxta S. Ioannis narrationes, 
quia in primis sensibilis est Christi magnitudo, quam¬ 
vis signis circumdata humilibus, vitaque illius, uti ce¬ 
tera omnia, naturali modo explicatur, dum e contra in 


S. Ioannis Evangelio, Christus prodigia operatur, ma¬ 
gnam ingerit admirationem, doctrinaque quam tradit, 
altitudine sua omnes stupefacit, a nullo homine intel- 
ligi potest, ac Persona transcendens est, diversimode re¬ 
spondetur»; Angelicus doctor(l) diversitatem existentem 
inter Christum Synopticorum et Christum a S. Ioanne 
descriptum explicat per diversitatem mater iqe quarti 
Evangelii ac aliorum Evangeliorum. En eius verba : 

« Colligitur materia huius Evangelii; quia quum Evan- 
gelistae alii tractent principaliter mysteria humanitatis 
Christi, Ioannes specialiter et praecipue divinitatem 
Christi in Evangelio suo insinuat... nec tamen praeter¬ 
misit mysteria humanitatis ; quod ideo factum est, quia 
postqifam alii Evangelistae sua Evangelia scripserunt, 
insurrexerunt haereses circa divinitatem Christi: quae 
erant, quod Christus erat purus homo, sicut Ebion et 
Cerinthus falso opinantur. Et ideo Ioannes Evangelista, 
qui veritatem Verbi ab ipso fonte divini pectoris hau- : : y M 

serat, ad preces fidelium, Evangelium istud conscripsit, 
in quo doctrinam de Christi divinitate nobis tradidit, 
et omnes haereses confutavit... Ioannes designatur, per 
aquilam : et hoc, quia quum alii tres Evangelistae circa 
ea quae Christus in carne est operatus, occupati, desi¬ 
gnantur per animalia quae gradiuntur in terra, scilicet 
per hominem, vitulum et leonem ; Ioannes vero supra 
nubila infirmitatis humanae velut aquila volans, lucem 
incommutabilis veritatis, acutissimis atque firmissimis 
oculis cordis intuetur, atque ipsam Deitatem Domini 
nostri Iesu Christi, qua Patri aequalis est, intendens, 
eam in suo Evangelio, quantum inter homines sufficere 
credidit, studuit praecipue commendare». 

Sed etiam per diversitatem scopi, necnon per di- . 
versitatem modi quo Evangelistae Evangelium ab ipsis 
conceptum scripserunt, explicatur oppositio praefata. 

Nam S. Matthaei scopus in Evangelio suo conscribendo 
videtur fuisse, oeconomiam salutis explicare, ad divinae 
Providentiae iustificationem, dum populus Iudaicus refi¬ 
ciebatur et gentes ad Christi fidem vocabantur. Iuxta 
vero S. Marci Evangelium, quia Christus mirabilia ope¬ 
rans, daemonibus, discipulis, et ab eo sanatis praecipit 
ne aliquid dicant, silentiumque imponit, satis apparat 
mentem Evangelistae fuisse Iesum Christum non uti 
Iudaeorum Messiam sed alio sub adspectu describere, 
lectoribusque tradere. Hinc S. Marci scribentis scopus 
fuit: a) Personam .Salvatoris, qui tamquam simplex 
regni praedicator ad populum Iudaicum venerat eidem 
populo abscondere. (Marc. I, 24, 25, I, 43; III, 11-12)-. 

— b) Eiusdem personae revelationem ad solam disci¬ 
pulorum notitiam restringere. (Marc. VIII, 30). — 
c) Revelationem hanc tempore opportnno aliis manife- ' 
stam facere. (Marc. IX, 8). Diversus quoque fuit in 
Evangelio scribendo S. Lucae scopus ac S. Matthaei 
et S. Marci. Dum pro S. Matthaeo et Marco, Evange¬ 
lium nonnisi regni Dei praedicatio est, facta a Christo 


(1) Cf. : cap. II, §. I, pi 59; 7, §. II, p. 71 ; cap. III, s. II, 163. 

(2) Orphuus et 'VEmngile. — Les livangiles (10 Avril 1910. Vl)l I (3) Prologus in Evangel. Ioannis. 

a baptismate usque ad mortem eorumdemque Evangelia 
nonnisi huius praedicationis historia sunt; pro S. Luca 
Evangelium est salus, quam Messias morte sua inter¬ 
cedente pro aliis acquisivit, cuius resurrectio est argu¬ 
mentum quod mors illa tanquam sacrificium expiato¬ 
rium efficaxque apud Deum accepta fuit. Salus haec 
ab omnibus hominibus possideri potest, dummodo ad 
eamdem per poenitentiam se praeparent. S. Ioannis 
denique scopus in conscribendo Evangelio fuit, Iesu 
Christi divinitatem contra insurgentes haereses defendere 
novisque solidare argumentis. Existente propterea liu- 
iusmodi scopi diversitate necnon diversa Evangelii con¬ 
ceptione penes Evangelistas, nihil mirum, si differentia 
quaedam inter personam Christi a Synopticis descri¬ 
ptam, et personam Christi descriptam ab Ioanne exi- 
stat. (1) 

Quidam scriptores denique differentiam praedictam 
explicant per hoc, quod Evangelistae Synoptici facta 
vitae Christi referunt in eorum obiectiva atque historica 
traditione, verbaque Christi referunt prouti a Christo 
prolata fuere; dum e contra Ioannes Christi doctrinam 
tradit, prouti doctrina haec, vitali ac intelligibili modo 
in mente eius, post longum praedicationis meditatio¬ 
nisque exercitium existebat. Qui S. Ioannis Evangelii 
historicitatem impugnant, norma a Pio X sapienter 
damnata moventur, quae norma «tandem aliquando 
in mere subiectivam recidit» et iuxta quam, uti pulchre 
Pontifex ait, « est geminus Christus, realis alter, alter 
qui nunquam reapse fuit sed ad fidem pertinet; alter 
qui certo loco certaque vixit aetate, alter qui solum¬ 
modo in piis commentationibus fidei reperitur : eius- 
modi, exempli causa, est Christus, quem Ioannis Evan- 
gelium exhibet: quod, utique, aiunt, totum quantum 
est commentatio est». (2) 


Propter dicta apparet, quam sapienter, iure meri¬ 
toque, Pius Papa X damnaverit propositionem deci¬ 
mam sextam Modernismi, quae ita sonat (Syllab.j: 
.« Narrationes Ioannis non sunt proprie historia, sed my¬ 
stica Evangelii contemplatio ; sermones in eius Evan¬ 
gelio contenti, sunt meditationes theologicae circa my¬ 
sterium salutis historica veritate destitutae ». 

Reginaldus M. Fei 0. P. 

(1) Cf. Fei, Propaecl. ad s. Theol. De Evangeliis art. 3. 

(2) Epist. Pii P. X Pascendi, 8 Sept. 1907. 


. Absentem qui rodit amicum, 

Qui non defendit, alio culpante, solutos , 

Qui captat risus hominum famamque dicaci s-, 

Fingere qui non visa potest, commissa tacere 
Qui nequit, hic niger est, hunc tu, Romane, caveto. 

Horat., Satgr. i, 4. 


HUMANIORES LITTERAS 

PIETATI IN DEUM PLURIMUM CONFERRE (1) 


Ut inde oratio proficiscatur unde tota tractatio 
deducitur, haec de qua loquimur pietas, a sapientibus 
haberi debet omnigenarum virtutum regina seu mater, 
quae omnibus antecellit, et quasi comites aut administras 
ceteras, ut sibi auxilientur, adducit. Quid enim pru¬ 
dentia, quae, ut ait Tullius, in perspicientia veri so- 
lertiaque versatur, nisi cum pietate copuletur, et Deum 
ipsum, primam summamque veritatem, respiciat ? quid 
fortitudo in exantlandis laboribus ut ad virtutem per¬ 
gatur, nisi ad Deum ferat, in cuius obsequium bellum 
fortes voluptatibus indicant, quae mediocres homines 
transversos agunt ? Iure igitur Homerus poetarum prin¬ 
ceps, quamquam verae pietatis nescius, totius narra¬ 
tionis fundamentum in eo posuit, quod Atrides Apol¬ 
linem, Deorum sanctissimum, despexisset; idemque 
Maro quum opus aggressus est, ut aliquid Iliade maius 
nasceretur, insignem pietate virum ab initio se cele¬ 
braturum admonuit, totoque carmine pium Aeneam 
appellavit, ut legentium animos maxima in eum bene¬ 
volentia devinciret. 

Quod si tanti faciendam pietatem putaverunt viri 
sapientia poeticaqne facultate praestantissimi, quamquam 
vix illius umbram cernere valuissent; quid de hac 
nostra dicemus, quae sublimibus fulta veritatibus, ho- 
-mines ad sublimia excogitanda ac sectanda adducit, 
efficitque ut illi rebus vel integre, vel fortiter gestis, 
inter vitiorum foeditatem, quocumque locorum hodie, 
irrumpentem, ad gloriam virtutis via grassentur? Sed 
externus honor, quo haec virtutum magistra refulget, 
haud tantus est, ut ad eius comparationem tot essent 
adeundi labores. Huc vero accedit quod ea sola nobis 
caelorum aeternas domos reserat, nos ad Deum evehit, 
ut animus noster incorruptus, egregiorum facinorum 
fama honestatus, beata immortalitate fruatur, divino 
illo sanguine nobis comparata, qui homines expiavit 
atque in mala proruentes erexit. Quod quum prae aliis 
optimum maximumque sit, ut id adipiscamur, summa 
vi opera danda est: omnia sunt obstacula auferenda, 
omne, quamvis insuperabile impedimentorum genus, 
superandum. Pereant profecto, si ad aeternae laureae 
victoriam opus sit, pereant artes ingeniique inventa: 
pereant altiorum scientiarum disciplinae, si homini 
summum bonum invideant; pereant denique litterae 
ipsae humaniores, si ita sint mortalibus adversae,' ut 
eos longius a suprema felicitate propellant. 

(i) Dum magis magisque in dies cultum et humanitatem a Deo stulti 
homines, vel in scholis inferioris ordinis, detrahere conantur, iuverit nobis, 
qui ea acerrime tueri gloriamur, clarissimi illius Mauri Ricci, Latinarum 
Italicarumque litterarum decoris, magistri quondam nostri suavissimi, 
non sine quodam religionis sensu vocem revocare, qui hoc maximi mo, 
inenti argumentum non semel in suis operibus pertractavit. Quas paginas 
hodie referimus, inter eius scripta invenimus, quae, ut meminerint fortasse 
lectores, ipse abhinc annos duodecim, iam prope mortem adductus, mo¬ 
deratori nostro, Ioscpho Fornari, tradidit in Voce Urbis quandocumquc 
yulganda, 














VOX URBIS 


53 


Sed nullam (sic placitum Deo) harum disciplinarum 
perire necesse est : stent utique universae ac floreant; 
novis quotidie incrementis auctae, utiliores scientiae, 
vaporantis aquae vi, pennas non homini datas homi¬ 
nibus addant, tenuique filo ignotus spiritus per terrarum 
vastitatem supra subtusque pelagi fluctus, gentibus ab 
orbe divisis verba ferat. Stent bonae litterae, quae tum 
magniloqua veliementique oratione mortalium pectora 
commoveant, tum lyra vel tibia viros atque heroas 
sumant celebrare. Stent atque, ut Tullii verbis utar, 
nostram adolescentiam alant, senectutem oblectent, no- 
biscum peregrinentur, rusticentur, quippe quae non 
.solum cum sancta pietate merito coniunguntur, verum 
etiam illam in nostris cordibus servatam augent, dul- 
cissimaque aspergunt voluptate, atque ad eam quam 
etiam atque etiam pertingere metam avemus nos, ut in 
beatitatis portum, adducunt. 

Quid enim volunt, quorsum eae spectant, quibus 
obsequimur, humanae litterae, quasque bellissimum ce¬ 
terorum studiorum ornamentum praedicamus ? Huc pro¬ 
fecto intendunt, ut hominum mentes, quum ad eas ac¬ 
cesserit ratio quaedam conformatioque doctrinae, exco¬ 
lantur, ac naturae ipsius habitum, prope belluarum, 
expellentes, ad vera agnoscenda ac sentienda potiores 
evadant. Huc intendunt, ut dulcedine seu solutae sive 
ligatae orationis, nostris auribus emollitis, mitibus sen¬ 
sibus assuescamus, ponamusque, ut princeps poetarum 
ait, corda ferocia, rudesque mores exuamus, quos cum 
hominum ingeniis ubique natura copulavit. Quid igitur 
si nostrae mentes perpolitae ad veritates adipiscendas 
magis acuantur, eruntne ad sanctissima nostrae religionis 
documenta obtusiores ? si sensus mitiores induemus, si 
rerum creatarum magnificentia melius perspecta, huma¬ 
numque genus dulciori amore prosequuti, ita erimus 
affecti, ut naturae admirabiles prospectus, ut excelsas 
cogitationes et egregia facinora cum animo reputemus, 
nihilne ad debita erga homines officia, ad inopum mi¬ 
serationem, quae Christianae doctrinae veluti funda¬ 
menta habentur, proficiemus ? Scilicet intellectus, qui 
neque humanarum veritatum neque inventorum excel¬ 
lentiam percipiat, ad Deum recte colendum facilius 
feretur ! scilicet animus, quem bene factorum pulcritudo 
lateat, cuius evulgandae litterarum est praecipuum munus, 
ad benefacta promptius impelletur ! Unde fieret mentis 
socordiam, morumque incultum pietati prodesse, atque 
eo magis ad illam perveniri, quo magis hebeti corde 
imbecilloque animo quisquam se praeditnm ostenderet. 
Hanc scio sententiam esse quorumdam impiorum ho¬ 
minum, qui ad inertiam et corporis voluptates, veluti 
pecora, pessum dati, ut iuvenes in virtutis via remo- 
rentur, pietatem decere inclamant foeminis puerisque, 
non viris, quippe vel infirmi intellectus, vel angusti 
animi luculentissimum argumentum. Ignorant videlicet 
hi adolescentium perditores, quot doctrina rebusque 
sanctissime gestis celebrandos viros haec pietas ediderit, 
qui nisi historias honestarent, eae utique nihil pene 


insigne, praeter insignia flagitia, posterorum memoriae 
mandarent. Nisi vero mente captum Dionysium, illud 
Areopagi lumen, habeamus, vel Augustinum, qui de rebus 
scriptu difficillimis sapientissime disseruit, vel Thomam 
Aquinatem, cuius omnimoda sapientia philosophi omnes 
magis in dies obstupescunt, vel innumeros alios, quo¬ 
rum si nomina tantum recenseremus, longissime oratio 
nostra vagaretur. 

Quae quum ita sint, videte, num pietatem cui omni 
ope studere oportet, nisi ita stulti simus ut vitam im¬ 
mortalem pro nihilo habeamus, possint liberalia haec 
studia nostra vel [penitus destruere, vel saltem quam 
minimum debilitare. Quid vero si non modo ea virtuti 
illi praeclarae non adversari, verum etiam maxime favere 
atque inservire contendam? Namque si recte investi¬ 
gemus quomodo huiusmodi pietatis sensus atque haec 
Dei colendi cupido in mortalium cordibus exoriatur 
atque efflorescat, quae ad sancta facinora nos advocat, 
profecto inveniemus sacrarum veritatum contemplatione 
ortam, vehementi earum comprehensione incalescere. 
Quanto itaque facultatum acumine litterariis laboribus 
exercitus intellectus, mortalia despiciens, sublimi volatu 
ad ea contemplanda erigetur, quae hinc fulgent ssimum 
splendorem emittentia, inde perobscuris -tenebris invo- 
voluta, dogmata appellantur? Quarum veritatum pul- 
critudinem tantam magistri agnoscunt, ut ne maximi 
quidem veteris philosophiae doctores, sive Academici, 
seu Stoici quam longissime sint suspicati. Praeterea ad 
animos bene a natura informatos commovendos, nil 
potius est quam eae sacrarum historiarum narrationes, 
quae a pientissimis viris in lucem editae, nobis vel facta 
commemorant Dei humanum morem induentis, vel eo¬ 
rum, qui maximos labores divino nutu suscipientes, 
religionis statuendae habiti sunt auctores. At qui melius 
eloquentiam vel poeticen didicerit, ad ea secum cogi¬ 
tanda melius erit affectus, divinique Filii e caelo de¬ 
scendentis amorem, quaecumque pessima perpatientis 
in summo monte tolerantiam, ac memorabilem occubi- 
.tum, humanique generis in libertatem vindicati auctam 
dignitatem, optime noscet ac merito existimabit. Dum¬ 
modo perridiculis argumentis adducti easdem facultates.' 
quae litterarum pulcritudinempercipiunt, adpulcherrima 
tantum nostrarum religionum intelligenda impotes fu¬ 
turas non reputemus. Sed si monumentorum rationem 
habere velimus, quae per cunctas Italiae regiones, 
immo per universum terrarum orbem, scriptis commissa, 
picta ac sculpta, vel architectonico magisterio extructa 
exstant, quibus, rerum mole solum animadversa, im¬ 
peritissimi etiam fidem adiungunt; nunquam his falla¬ 
cibus opinionibus acquiescemus. Quis enim, nisi prorsus 
sensum pudoremve abiecerit, disserere erit ausus de 
pietatis contra litteras repugnantia, quum neminem lateat 
quot litteratissimi'viri suis operibus, atque iis operibus, 
quibus humanum genus possit sumere superbiam quae¬ 
sitam meritis, huius scilicet pietatis egregiam virtutem 
resque praeclare gestas argumentum dederint ? quis 

nostrum inficiabitur, hanc quam volumus pietatem in¬ 
numeras tabulas aeternis, ut ita dicam, coloribus de¬ 
pictas, figuras aere mirabiliter delineatas, multaque 
aedificia, ob quorum excellentiam Italiae decus adhuc 
exteris gentibus lucet, peperisse ? Perpendite, quaeso, 
paullisper divina Aligherii carmina: quibus perlectis, 
obiiciat aliquis pietatem a Christi veritatibus excitatam 
litteris contradicere, quum ipsae litterae sibi praecipue 
pietatis miracula canenda assumant. Videte vel primas 
syllabas vindicatae Solymae; noscetis illico quot sti¬ 
mulos haec pietas adiecerit Torquato, pia bellatorum 
arma celebraturo. Si Philippus ille Brunelleschius con¬ 
camerati templi tholum, trecentorum artificum unde¬ 
cumque convenientium unus quasi ludens ad caelum 
sustulit, pietati (1) debet, quae audaciam animo, robur 
ingenio addidit: altissimum enim opus aggrediebatur 
Caelitum Reginam sibi affuturam confidens. Si Raphael, 
quo tantum Italia patria superbit, humanas formas in 
iugo Palaestinae celeberrimo divinitus immutatas de¬ 
pinxit, Deique maiestatem et splendorem, admirantibus 
hominibus, in terram adduxit; pietati debet, quae ma¬ 
ximis eius coeptis adspiravit. Si Michael, ut cum poeta 
loquar, divinus magis quam terrenus Angelus habendus, 
novo artis conatu effecit, ut cum Horatio vere diceremus, 
pictoribus esse potestatem quidlibet audendi; pietati 
debet, cuius divino spiritu assidue afflatus eo magni¬ 
tudinis processit, quam nemo eatenus excogitaverat. 
Si denique ille Ligurum audentissimus, Christopliorus, 
cui robur et aes triplex circa pectus fuisse videtur, 
fragilem ratem truci pelago commisit, et multa per 
aequora processit, regionesque ab orbe cognito remotas 
Euyopae patefecit, pietati debet magnaeque cupidini 
verum Deum in barbara loca inferendi, ut saepe ipse 
testatus est, Christique sepulcrum ab impiorum manibus 
in libertatem vindicandi. Quare quum pietatis sensus 
atque exercitatio egregium sit hominum ornamentum, 
maximeque apud omnes auctores reverendum ; quum 
litterae ipsae humaniores, quibus dediti sumus, homines 
poliendo atque ad humanitatem vocando mirum in • 
modum hanc virtutem foveant; quum mortalium men¬ 
tibus vim atque alas pene suppeditent, ut sanctissimae 
religionis arcanas veritates diligant, et, quantum homini 
fas est, cognoscant, quod viri rebus gestis atque editis 
scriptis praeclarissimi confirmant; quum denique lit¬ 
terae ex hoc pietatis splendore maxima luce refulserint, 
ili; invicem auxiliantes, ita ut neque ullum fere litte¬ 
rarum nostrarum monumentum absque pietate, neque 
pietas aliqua apud homines insignis sine litteris prodierit, 
quid dubitamus de earum bono et mutua utilitate?... 

Maurus Ricci, Sch. Piar. 

(1) luvat hic referre verba a Philippo Brunelleschio habita in con¬ 
cione : «Ricordandomi che questo () Tempio sacrato a Dio e alia Vergine, 
mi confido che facendosi in memoria sua, non mancherd d’ infondere il 
sapere dove non sia, e aggiugnere le fors e e la sapienza e V ingegno a civi 
sard dutor di tal cosa». 


PAROE/AIAE SIVE ADAGIA 


Delphinum natare doces. 

In eos competit, qui monere quempiam conan¬ 
tur in ea re, in qua quum ipse sit exercitatissimus, 
nihil eget doctore. Nam delphinus in natando per¬ 
nicissimi impetus est, ita, ut non modo superet 
omne natatilium genus velocitate, verum etiam ter¬ 
restrium animantium, auctore Aeliano (lib. XII). 
Quin et naves transilire eum dicebant atque, con¬ 
tento spiritu, teli in morem eiaculari. — Item: 
Aquilam volare doces ; quod enim delphinus inter 
pisces, id aquila inter volucres. 



EX BATAVIA 


De certamine poetico Hoeufftiano an. MCMXI. 

Accepimus, et libenter edimus : 

Die XI mens. Martii mcmxii in conventu Ordinis Litte¬ 
rarii Academiae Regiae DisciplinarumNeerlandicae rela¬ 
tum fuit de XXXII carminibus, quae Amstelodamum 
missa fuerant, ut de praemio an. momxi certarent. Horum 
aureo praemio dignum iudicatum est carmen inscriptum 
Thallusa, cuius auctor apparuit Ioannes Pascoli Bono¬ 
niensis. Praeterea sumptibus Academiae in lucem e- 
dentur novem carmina praestantissima, si poetae ante 
kalendas Iunias veniam dederint schedulas aperiendi. 

Sunt autem his titulis: Solatiolum, Venator, Lydia, 

Eunus, Villa Syronis, Flotinus, Strages infantium Be- 1 

thlehemitarum, Tupac Amant, Ad Rhenum fluvium. 

Amstelodami, die xn mens. Mart. mcmxii. 

H. T. Karsten, ; J 

Acad. Reg. h. t. ah actis. 

Immoderate agere haud videmur Batavis hisce lit¬ 
teris addentes, ex carminibus peculiari -laude ornatis 
duo, Plotinum nempe et Stragem infantium Bethlehe- > 
mitarum, alterum, FranCisco Sofia Alessio, alterum 
Francisco Xav. Reuss, sociis nostris clarissimis, deberi; 
quibus novo hoc honore auctis ex animo gratulamur. 

V. U. 

i 


Alienis abstineto, quo tutius vestrasque opes teneatis . 

Ininsta lucra ne existimetis auctura esse divitias, sed peri- : 

culum allatura. 

Isocrates, Orat, ad Nicodem. 

Hominibus prodesse natura iubet . Ubicumque liomo est, 

illi beneficio locus <st. 

Senec., De vita beata, xxiv, 


_ 


_ 

STRAGES INFANTIUM BETHLEHEMITARUM 


(Carmen in certamine poetico AinsteMamensi a. MCHI mana lanie ornatum) 


j 

< ---^ 

Immensus implet cor.pita ^ethlehae 
domosque luctus; stridula personant ^ 

lamenta Rachelis, tenelli | 

cui gladio periere nati. >j 

dum, crine passo, strata cadavera 
matres reportant, queis sua gaudia 
, exstincta nunc: iucundus Isac, 

pulcher Amos, lepidusque Iacob. 

« / - sic tyrannus iusserat efferus - 
i, lictor, et quos ff$ethleha bimulos 

aut iunlores cumque lactat ^ 

filiolos, age, trade leto. {* 

K 

, Huic guttur; illi pectus et ilia 

k transfixa ferro ; tempora tertio 

k allisa cunis, omne donec 

;s immaduit cerebro cubile. 

« Vagitibus, vos, ne moveamini 
infantulorum, neve ululatibus 

matrum; virorum si quis obstet, 

huic iugulum fodiatur ense. '\ 

K 

k Si forte carum tuta receperit 

K latebra pupum, vimque satellitum 

JS iam gaudet elusisse mater; 

vociferans puer ecce mammam, 

K 

/i 

«c T&cctate; nulli parcite parvulo, H 

is ne supersit, qui sibi vindicat 

regale nomen, meque pulso, j\ 

‘Davidici di dema regni » . 

k 

mammam reclamat, seque reconditum 
; hosti revelat: candida victima, 

k lictoris arridere visa 

k fulgidulo roseoque cultro. 

0 stulta saevi regis iniquitas! « 

sospes, tot inter funera, regius 

evadit Infans, quo potiri >1 

nec potuere doli, nec arma. )i 

Salvete, vulsos quotquot ah ubere 
k immisit astris Bethhha martyres, 

imbellis aetas quos triumphi 

K non vetuit decus eme eri! 

K 

p 

Sicariorum ferbuit interim 

opus cruentum. Tfars tenet aedium ) 

obsessa, nudatis machaeris, i 

limina, ne fugiant necandi. 

K 

Salvete nobis, Lilia roscida, 

< quae, vere primo nata, nec aestibus 

\ afflata pravis, Rex supernus 

S transtulit aether eos in hortos! 

Irrumpit intro pars, et atrociter / 

« Jlfferte - clamant - quotquot ab ubere ? 

pendent puelli, queis bibendum 

purpureum dabimus cruorem ». ( 

< Cohors triumphans, protege filios 

\ ab hoste nostros ; pelle tyrannidem, 

) Herodiana duriorem, 

j quae genus omne premit scholarum. 

Quis eiu r atus possit et irritas 
preces et iras dicere coniugum ? ( 

materna dum quem stringit ulna, 

vi rapitur, laniandus, infans ; \ 

j Novus tyrannus non puerilia 

\ in membra saevit; mentibus insitam 

(baptismatis caeleste munus) 
nititur heu! abolere vitam. 


Ornet, rogamus, casta puertia 
parvos alumnos! qui iuoenescere 
seramque discant ad senectam 
vivere Christiadae, morique. 


Fkanc. Xav. Reuss. 

















Stili lapidarii elementa' 

Litterae ikscriptionum singularium 

ET VOCABULA DECURTATA. 

IV. — Inscriptionum historicarum. 

A. M. XX. Armo miliario vigesimo. 

A. P. V. C. Aimo post Urbem conditam. 

Apetl. E. Appellatus est. 

Cocict. Abdic. Coactus abdicare. 

]). 8. S. De Senatus sententia. 

D. S. P. F. C. De sua pecunia faciundum curavit. 
Ex 8. C. Fiii. Pomerii termin. Ex , senatus consulto 
tines Pomerii terminaverunt. 

In E. L. F. E. In Eius locum factus est. 

In M. M. E. In Magistratu mortuus est. 

In Hng. H. In singulos homines. 

L% 7. Legavit. 

In Mag. deris, est. In Magistratu decisas est. 

L. F. Lustrum fecit. 

M. P. XV. Millia, passuum quindecim. 

M. Nummo, vel nummos. 

Oh. II 011 . Oh honorem. 

P. 8. F. Pecunia sua fecit. 

Prox. Cipp. Pep. CLXVI. 8. Proximo Cippo Pedes 
centum sexaginta sex semis. 

P. G. C. Rei gerundae causa. 

R. R. Ruderibus reiectis, vel recta regione. 

Vit. Facti Abd. Vitio facti abdicaverunt. 

§. V. — Elogiorum. 

Id. Febr. Idus Februariae. 

Mag. Eq. Magister equitum. 

Ord. Comens. Ordo Comensis. 

P. Praetor. 

Praetor. Praetorum. 

Q. Quaestor. 

8. F. Sacris faciundis. 

V. C. Vir Clarissimus. 

§. VI. — Constitutionum publicarum. 

A. A. 8. E. V. Alter Ambove si eis videbitur. 

B. F. Bonum factum. 

D. E. R. I. C. De ea re ita censuerunt. 

1). E. R. Q. F. P. D. E. R. I. C. De ea re quid fleri 
placeat, de ea re ita censuerunt. 

E. H. L. N. R. Ejus hac lege nihil rogatur. 

E. R. P. E. V. E Re publica esse videbitur. 

Ex. H. L. Ex hac lege. 

In V. R. P. Ve. V. R. In Urbe Roma, propiusve Ur¬ 
bem Romam. 

I. V. E. E. R. F. 8. V. C. Ita ut eis e Republica, 
fideve sua videbitur censuere. 

Quae 8. S. S. Quae supra scripta sunt. 

Q. D. E. R. F. P. D. E. R. I. C. Quod de ea re fieri 
placuerit,, de ea re ita censuerunt. 

V. F. Verba fecit. 

(1) Cfr. num, sup. 


V. D. P. R. L. P. Ut, vel unde de plano recte legi 

possit. 

D. E. R. Q. F. P. D. E. R. I. C. De ea re quid fieri 

placeret de ea re ita censuerunt. 

Haec sunt exempla siglorum, quae in veterum ti¬ 
tulis frequentius occurrunt; alia tamen sigla ad vete¬ 
rum normam recte quis induxerit quum nomina, ap¬ 
pellationesque usurpari opus fuerit, quae cuique, vel 
levi indicio nota fiant, ut si quis scribat: 

Ant. F. Antonii Filius . 

Hor. F. Horatii Filius. 

Similia his sunt: 

8. E. R. Sanctae Ecclesiae Romanae. 

V. E. Vir Eminentissimus. 

Episc. Episcopus. 

Presb. Presbyter. 

Et alia huiusmddl, quae primis praesrripta literis, 
nemo quid designent ignorat. In nummis etiam saepe 
occurrunt inscriptionum notae a ceteris diversae, quas 
apud Morcellium, lib. III, part. I, cap. IX, reperies. 
Sunt etiam ibidem plures notae, quae vel assem et 
uncias designant, vel alia quae nos brevitatis gratia 
omittimus.'Inter has celeberrima veteribus Christianis 
usitatissima nota, qua Christi nomen duabus graecis 
literis significabant, quae nominis eiusdem initium sunt 
X P, queis addita non raro alpha et omega, quibus 
Christum Deum aeternum fatebantur. Hae vero literae 
multiplici, ac varia ratione coniungebantur. 

Ex his Constantini anum monogramma est, in quo 
linea recta iuncta literae P una fit cum altera. Vide sis, 
quid de Constantino hac super re enarret vetus auctor 
operis de moribus persequutorum ; quod etiam inlustra- 
vit egregio commentario vir doctissimus Petrus Lazzari. 
Nec aliae desunt Christianorum veterum notae, quibus 
epitaphia nostra ornari possint. Symbola Graeci dixere, 
quae maiores nostri in annulis etiam suis incidi cura¬ 
bant. Signa vero, ait Clemens Alexandrinus in Paeda¬ 
gogo, (lib. III, c. 2) nobis sint columbae, aut piscis, 
aut navis quae in caelum feratur, aut lyra musica, qua 
Polycrates usus est, aut anchora nautica, quam Se¬ 
leucus caelabat: et si piscator effictus fuerit, Apostoli 
memineris, et puerorum, qui ex aqua educuntur. Haec 
vero, quae Clemens in Christianis annulis probabat, in 
tumulis etiam efficta videas. Anchoram saepissime re¬ 
peries, cuius figurae usus ad spem significandam an¬ 
tiquior Seleuco est. Palma etiam in sepulcris frequens, 
quam non unis Martyribus appositam Fabrettus, et 0- 
dericus ostenderunt. Vestigia denique, et pedes sepul¬ 
cris insculpta aliquando occurrunt, quae Lapius quasi 
anathemata quaedam fuisse putat Deo sacrata pro ea 
bene absoluta peregrinatione, qua peregrinamur a Do¬ 
mino. Hasce ad libitum, Christianae professionis notas 
delineandas curare poteris vel sub ipsum epitaphium, 
vel ad latera. Excipe Christi, monogramma, quod rectius 
initio incidetur. 


FINIS. 

In Xysti no illo Vaticani sacello, in eo artis miraculo 
quod conventum pictorum maxime per orbem xv saeculo 
illustrium non immerito dixeris, Alexandri Philippi, vulgo 
Botticelli, murales tabulae non ultima obtinent; artificis, 
inquam, figurarum suavitate singularique subtilitate per¬ 
insignis, cui immo Pontifex picturarum omnium argumenta 
atque distributionem commiserat. Is autem Moysis historiam 
sibi delegit, cuius facta nonnulla, in unum a Botticellio 
collecta, sub oculis lectorum nostrorum hodie ponimus. 

Spectant haec ad Moysis vitae partem, quam in Exodi II 
et III legimus ad tabulaeque intelligentiam brevi repe¬ 
timus. 

Quum scilicet Moyses iam adolevisset, fratres suos in¬ 
visurus venit, nactusque ea occasione Aegyptium inclementer 
Hebraeum quemdam habentem, rei indignitate commotus, 
sedulo prius, an ab aliquo observaretur, circumspiciens, in 
Aegyptium insiliens, occidit, atque cadaver in sabulo oc¬ 
culuit. Mane alterius diei, duos Hebraeos mutuo iurgantes 
audiens, alterum ex illis admonuit, ne fratrem percuteret. 
Quum ille respondisset, nihil se cum ipso rei habere, il¬ 
iique homicidii crimen exprobrasset, Moyses^eam rem pro¬ 
ditam intelligens, sibi plurimum metuit. 


Et iure; quum Pharao, ea caede intellecta, virum 'ad 
supplicium quaereret. Secessit ergo Moyses in Madianitidem, 
regionem trans Mare rubrum, in Arabia Petraea, ad montem 
Sinai. Quum eo pervenisset, iuxta puteum sedebat, quo forte 
accidit ut filiae Iethro, Sacerdotis Madian, adaquandis 
gregibus accederent. Impletis iam ab illis aqua canalibus 
in usum gregis, pastoi^es supervenerunt, ut mulieres abi¬ 
gerent ; sed Moyses, earum patrocinio suscepto, iniuriam 
propulsavit, simulque gregibus adaquandis operam suam 
contulit. — Acceptum ab extraneo viro beneficium puellae, 
domum reduces, patri renunciarunt, a quo statim Moyses 
accitus, eo contubernio gratuito aliquandiu usus est; deinde 
firmam stabilemque moram iufeiurando pollicitus, Sephoram, 
Iethro filiam, coniugem duxit, a qua duos habuit filios, 
Gersam et Eliezer. Quum autem Moyses pascendis Iethro 
ovibus occuparetur, in deserti interiora penetrans, ad Horeb 
usque olim pervenit: ubi rubum ardentem, intactis tamen 
vepribus, conspicatus, primo obstupescens haerere, deinde 
propius accedere, oculis causam rei exploraturus. Sed audita 
continuo Domini vox de medio rubi, ne accederet; quin et 
praecipientis, denudatis pedibus locum sanctum maiore reve¬ 
rentia contingeret. Adiecit vox, se esse Deum patris Moysis, 

Abrahami, Isaaci et Iacobi, qui, auditis Hebraeorum sub 
Aegyptiis fatiscentium clamoribus, illis relevandis in liber¬ 
tatemque afferendis transferendisque in terram lacte et 
meile manantem, in regionem nempe Chananaeorum, de¬ 
scenderet : totum autem opus educendi e captivitate populi, 
atque de libertate cum Pharaone agendi, ipsi Moysi se 
committere. — Moyses, qui maxima quam deceret reverentia 
ac humilitate Dominum loquentem auscultaverat, ut sibi 
cum Pharaone agendum audivit, munus detrectabat; sed 
Dominus opem illi suam pollicitus est, virgamqne dedit, 
ingentium prodigiorum instrumentum futuram. — Ita factum 
est ut Moyses in Aegyptum iter cum uxore et filiis susceperit. 

Haec a Botticellio revocata ; quo autem ingenioso arti¬ 
ficio, ipse videas, candide lector ; quem profecto non ef¬ 
fugiet in Moysis imagine Christi effigiem, nec equidem 
fortuito, fuisse semper a pictore adumbratam. 



LUDI PUERORUM APUD ITALOS 


De folli, gummi brasiliano confecto, vulgo foot-ball. 

Hic mos ludendi ad nos ex Anglia venit. Et pri¬ 
mum quidem in privatis tantummodo gymnasticorum 
certaminibus factitatum fuisse Addetur : atque haud ita 
multo post omnibus fuit adprobatum. Namque vix apud 
Italos lex lata est, qua pueri qui scholas prioris ordinis 
frequentant, ad ea quoque corporis exercitia tenerentur, 
quae ad valetudinem optime tuendam spectant, quum 
hoc ludorum genus omnes fere iuvenes pervasit. Tunc 
brevi tempore, veluti ex umbratili disciplina, e scho¬ 
larum septis egressus, hic ludus omnes Italicae sobolis 
animos tenet atque exagitat. Placet enim ob vivacem 
omnium membrorum virtutem, ob varios quoque exer¬ 
citiorum habitus et repentinos iocantium tumultus. 

Nos, qui ad mediam fere aetatem pervenimus, quid 
de hoc nuperrimo ludo apud nos invecto dicemus ? 

Venio ad rem. 

Quid sibi vult maxima illa iuvenum confusio ? Quid 
illa perpetua clamitantium perturbatio ac propemodum 
amentia, quae parvo post tempore « corpora turbineo 
invenilia vortice mersit ? » Accipe breviter abdita hu- 
iusce ludi consilia. 

In primis scito totam praesentem luctantium virtu¬ 
tem in ipsa pedum fortitudine inniti. — Cur miraris? 
Cur hisce auditis te subridentem video ? Audi quid sit 
in posterum. 

Acies est omnium latissima, ut in ludis gymnicis 
esse solet. Hinc inde luctantes viribus pedibusque va¬ 
lentes stant ludere parati. Plerumque et veste liberiore 
utuntur annulisque contexta: pileolo caput ex more 
nautarum tegunt, lana fuco medicata passim confecto. 
Et ut nautae omnes laeti audacesque adparent, et ipsi 
pueri ex toto corde laetitiam victoriae sentire videntur. 
Tunc magnum in acie silentium, et ludorum initium 
cupidius omnes exspectant. 


Qui ludi princeps iure constituitur, in medium pro¬ 
gressus suis adversariisque circumdatus dat pugnae 
signum. 

* In manibus ei est follis haud ita exiguus, gummi 
illa compositus, quam nuperrime nobis Brasilia tellus 
largitur. Mirum sane quibus iam usibus ipsa, labentibus 
annis, serviet! Nunc mollis currit, nunc rigida stat, 
nunc quoque ferro auroque durior ad hominum nutum 
summopere se fingit atque accommodat. Quot operarii 
hac sapienter utuntur ! Quid in posterum ? Optime di¬ 
scendum : « Sunt alii quos ipse via sibi repperit usus ! » 

Et quamvis ingens sit et vix ambabus manibus 
contineatur, levis tamen et volucer per liquidum vehit, 
quum primum pedibus percutitur. 

Hic ipse follis ea est natura, ut sic perculsus facile 
in aerem sese tollat, et mox, quum humi ceciderit, ve¬ 
locior magisque agilis in altum resultet. Tunc qui sunt 
ad follem repellendum proximi exsultant atque clami¬ 
tant, eo maxime studio ut alii aliis superiores evadant. 

Duae enim sunt acies; quarum altera ad laevam partem 
contendit, ad dexteram altera. Heicest utraque meta, 
quae vulgo dicitur «porta», brevis omnino atque si¬ 
gnaculis interclusa. Ad harum custodiam strenuissimus 
quisque vigilat. Per hanc enim portam certandum est 
enixe, ut aliquando adversariorum potentia atque astutia 
transeat follis, qui pedibus perculsus huc illuc mittitur. 
Nihil nunc auditur per aerem quam vehemens follis 
percussio ; nihil quam luctantium pedumque motus. 

Quot circum ludentium voces ! Quot crepitantis follis 
acriter percussi rumores ! Qui nunc per aerem volitat, 
nunc per humum humillime serpit, nunc terram radit, 
nunc demum liberrime veluti inter corpora vadit. Et 
rumor immensus per aures circumfunditur, ut saepe 
«piniferum caput et vento pulsatur et imbri». 

Quisnam victoriam referet? Pars illa, quae arte 
quinquies vel sexies ex composito extra portam rectis¬ 
sime follem impellere potuit; haec triumphi honorem 
aget 1 . 

Nec tamen ita facilem obtinet. Namque quum lis 
diu anceps fuerit atque ambigua, apud portam vis om¬ 
nium fortior colligitur ; illic sunt qui pellunt, sunt qui 
audaces repulsant. 

Sed quum tandem ad ultimum ventum est, tunc 
omnes conatus illuc vertuntur, ne quis adversariorum 
follem possit ultra portam ad victoriam impellere. — 
Et vel in ludis hoc opus, hic labor est! 

Si Virgilius cecinit: 

. Troianis cum multo gloria venit Sanguine . 

et ego, hoc novissimum verbum, parce detortum, nostris 
luctantibus cum multo sudore optime aptandum esse 
putabo. 

Maxima enim gloria adseribitur adversarios supe¬ 
rasse. 

Subalpinus. 

COLLOQUIA LATINA 


Obsequia scholastica invicem praestita ( 1 ). 

Baptista. — Quid actum est in schola postquam abie¬ 
ram domum ? 

Andreas. — Interpretatus est magister epistolas Ci¬ 
ceronis ; deinceps dictavit argumentum scriptionis ho¬ 
die vertendum. 

B. — Quando autem reddendum? 

A. — Perendie mane. 

B. — Iamne vertisti? 

A. — Nondum etiam omnino, sed bonam partem. 

B. — Dicta mihi, quaeso, vernaculum. 

A. — Quaere tibi alium qui dictet; nunc ego tibi 
non possum operam dare. 

B. — Cur non ? 

A. — Est mihi aliud negotium, idque necessarium. 

B — Nolo te urgere, sed commoda saltem mihi 
tua adversaria. 

A. — Accipe, utere, ut libet; modo ne abutare. 

B. — Ne verearis. 

A. — Serione scribis, an tu nugas agis, Vincenti? 

Vincentius. — Equidem scribo serio; sed quorsum 
id rogas? 

A. — Fuit quum elegantius scriberes. En literas ! 
Aeque scite gallus gallinaceus scalperet unguibus. 

V. — Deest mihi calamus accommodus : da mihi, ob¬ 
secro, stylum novum. 

A. — Non sic dantur mihi. 

V. — Nolo mihi dono des, sed commodato. 

A. — Sunt mihi duo tantum. 

V. — Unum mihi commoda per amicitiam nostram. 

A. — Amicorum omnia sunt communia. — En tibi 
stylum novum, imo et cum longo et firmo caule. 

V. — Reddam tibi statim quum scripturam de¬ 
scripsero. 

A. — Nolo mihi reddas. 

V. — Quid igitur faciam ? 

A. — Quidquid voles; a me .enim tibi dono datur. 

V. — Gratiani habeo maximam. 

Marcellus. — Quaeso, Paule, ut appares mihi hae- 
matitem hanc. 

Paulus. — Scalprum non habeo. 

M. — Petam mutuum a Livino. 

P. — Vade. 

M. — Livine, da mihi mutuum tantisper scalpellum 
tuum. 

Livimus. — Scilicet ut magister eripiat, si te uten¬ 
tem deprehenderit. 

M. — Utar clanculum sub pallio. 

L. — Habe,tibi; tamen tuo periculo. 

M. — Omne in me periculum transfero. 

L. —* Hac lege a me auferes ut si praeceptor te 
spoliet, persolvas pretium. 

M. — Omnino hac lege. En scalpellum. 

P. — Heu quam obtusum! 

M. — Age, expedi, priusquam magister veniat. 

(1) Ex dialogorum libro Antonii Van Torre passim retractavit I. E. 


P. — Utrum amas scribere cuspide rotundiuscula 
an acuta? 

M. — Attempera ad nutum tuum. 

P. — Ego acutiore uti soleo. 

M. — Habeo alteram aculeata cuspide; para nunc 
mucrone crassiore. 

P. — Incommodum alienam sernper operam emen¬ 
dicare; addisce ipse artem parandi. 

M. — Tentavi frequenter: oleum et operam perdidi. 

Claudius. — Quis commodabit mihi dimidiatum 
chartae folium? Obsecro te, Dominice. 

Dominicus. — Habeo folium unicum; sed ego ipse 
egeo. 

C. — Tibi alterum dimidium serva; dimidium al¬ 
terum sufficiet mihi. 

D. — Revelle ex codice tuo compacto chartam va¬ 
cuam. 

C. — Non fecero; inde sensim compactio dissolvi¬ 
tur et liber membratim discerpitur. 

D. — Sufficitne tibi hoc frustulum ? 

C. — Hei! non capiet sex versus; ex meis prae¬ 
sertim. 

D. — Scribe in utraque folii facie, et duc versus 
densiores: quid necesse habes tam magna interstitia 
relinquere ? 

C. — Egone id facio? Vixi intervallum est ullum; 
nam literae sese utrinque attingunt. Eh vero ! quid 
tu non instruis? Nolim scribere ad exemplar tuum. 
En, ut pravos ducis versus ! 

D. — Scribe seorsum, et tace. 

Fortunatus. — Estne tibi bonum atramentum, Hen- 
rice ? 

Henricus. — Cur id rogas? 

F., — Ut mihi des aliquantulum de superfluo. 

H. — Nunquam non tibi aliquid desit! Dic, quid est 
scholasticus sine calamo et atramento ? 

F. — Quod miles sine clypeo et gladio, fateor; 
sed in posterum instructus veniam. Nunc dato mihi 
pauxillum in praesentem usum. 

H. —■ Sed atramentum meum ad instar limi cras¬ 
sum est; haeret in summa theca, nec defluit. 

F. — Diluas aceto. 

H. — Nunc est mihi acetum ad manum ? 

F. —- Cedo, ibo ad antliam : instillabo guttas ali¬ 
quot aquae. 

H. Periculum est ne charta perfluat. 

F. — Quid refert? Non scribimus aeternitati. 

H. — Vah! Nimium infudisti. Vide, quaeso,/quam 
dilutum : est aquae instar. 

F. — Quale, quale, erit mihi usui ; infunde. 

H. —- Porrige atramentarii cornu apertum. 

F. — Infunde plusculum. 

H. — Deprime istud gossypium calamo ; alioquin 
redundabit atque effluet. 

F. — Satis! Quaenam est haec profusio ! Plus de¬ 
disti milii, quam tibi retinueris. Ago tibi gratias; re¬ 
feram quum et tu egebis. 

H. — Utere commodo tuo. 

Gusta vus. — Nemo ne arenam habet ad manum? 

Richardus. — Habeo, sed perparum. 

G. — Oro te, scripturam meam consperge modico 










pulvere; invertenda est pagina; confundentur literae 
lituris. 

R. — Insere chartam bibulam. 

G. — Aeque in promptu non est mihi. 

R. — Pulverem abradas de pariete. 

G. — Nefas est scalpendo deturpare scholae parie¬ 
tes. Quid cunctaris? Insperge pauxillum... Attentus es 
nimium ad rem nihili; arena quid vilius? 

R. — Nihil profecto; verum ad litus maris, ubi eius 
est copia. Tamen explica librum, et excipe. 

G. — Referam vices quum tibi opus fuerit. — Quid 
video? Iamne nunc descripsisti integrum scriptionis 
argumentum ? 

R. — Descripsi. 

G. — Utinam mihi essent articuli tam celeres ! Equi¬ 
dem perquam tarde scribo. 

R. _ Quid potes dictantis vocem scribendo assequi ? 

G. — Aegre admodum. Egomet mihi; nam prima 
inihi cura est ut bene scribam ; proxima ut celeriter. 
JSat cito si snt bene. 


R. — Belle! Sed istam cantilenam cane magistro 
quum dictat: Scit cito si scit bene! 



EX ITALIS URBIBUS 


De statua in hanorem et memoriam Ioannis Bosco 
sacerdotis Augustae Taurinorum locanda. 

Rem novam adhuc lectoribus nostris narramus. Ab¬ 
hinc aliquot dies, iuvenes nonnulli electissimi, ingenio 
praestantes atque virtutibus, alumni olim Ioannis Bosco 
eximiis dotibus praeclari, ut gratum animum erga egre¬ 
gium hominem testarentur, statuam aere conflatam, in 
hac Taurinensium civitate, quae praeclarissimorum Viri 
operum initium fuit et caput, ponere statuerunt. 

Iam nomini excellentissimi sacerdotis est via ex 
Municipii auctoritate, dicata; iam Castrinovi in Asten¬ 
sibus, ubi immortalis suum vir ortum habuit, statua pau¬ 
cis ante annis posita est; sed Taurini, ubi primum 
adlaboravit, plurimasque aedes pueris alendis erudien- 
disque aperuit, insigne aliquod monumentum deside¬ 
ratur. 

Scio equidem neminem esse vel apud Italos vel apud 
exteras gentes, qui ignoret quis fuerit Ioannis Bosco, 
quot egregia ediderit opera, quibus sanctissimis ingenii 
artibus mentisque enituerit. Hic enim missus a Deo, 
omnia sibi agenda esse putavit, quae in iuventutis com¬ 
modum potissimum succederent, vel qui studiis ope¬ 
ram navarent, vel artibus ad temporum rationes exactis 
incumbefent, quibus sibi victum honeste quaeritare con¬ 
sueverunt. 

Nunc vero, adventante saeculari anno, quo egregius 
vir in lucem editus est (1); ipsi Ei volunt statuam mi¬ 
rifico artificio confectam dicare in situ haud longe po¬ 
sito ab aedibus, quas ipse in urbe Subalpinorum capite 
primum condidit, et ubi suis temporibus prata adhuc 
erant sataque, et primitus ad iuventutem tuendam pro 
Christo meruit stipendia. 

(1) Natus est anno mdcccxv. 


Sunt enim huiusce consilii socii et magistri et ar¬ 
tifices ; sunt litterati homines; sunt et mercatores; sunt 
et excellentissimi viri scholis nuper egressi, sunt et 
Magni Taurinensis Athenaei doctores, sunt denique 
Oratores populares et nobilissimi Senatores, qui ani¬ 
mum Hominis ingeniumque sanctissimum admirantur. 
Hi omnes sibi huiusmodi munus ad honorem maxime 
reputantes, inter primos huius operis socios adnume-- 
rari optaverunt. 

Quae quum ita sint, haud ab re sua esse putavi, rem 
laudabilem Vocis Urbis lectoribus proponere, iisque plu¬ 
rimum commendare. 

Nomen atque oblationes excipiuntur Augustae Tau¬ 
rinorum apud electissimos viros qui dicuntur : Comitato 
■per il Monumento al Ven. D. Giovanni Bos"o. Via Cot- 
tolengo, 32 e Via Regina Margherita, n. 176. - Torino. 


I. B. F. 



EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 


Ex Congregatione de Religiosis. 

Dubia circa Tertios Ordines Saeculares. 

I. — Utrum Congregationes Tertii Orclinis S. Francisci 
Ass. ab una Obedientia Primi Ordinis vel a Tertio Regu¬ 
lari Ordine erectae, possint, inconsultis vel invitis Supe¬ 
rioribus qui ipsas erexerunt, ad aliam obedientiam valide 
transire ? — Resp. Negative. 

II. — Utrum eaedem Congregationes ab una Obedientia 
ut supra erectae et a Fratribus alterius Obedientiae in ea¬ 
dem Provincia vel Civitate commorantibus directae, adhuc 
sint sub dependentia primae Obedientiae — erigentis — ita 
ut haec possit easdem Congregationes visitare et ea omnia 
perficere quae de iure requiruntur in legitima iurisdictione? 
— Resp. Si directio Congregationis Tertiariae ab una fa¬ 
milia Franciscali prius erectae legitime commissa fuerit 
Fratribus alterius Familiae, negative ; secus, affirmative. 

(Ex decr. d. vi me 'S. Decembr. mcmxi). 

Ex Gongregatione Rituum. 

Decretum de interpretatione rubricarum ad normam Bul¬ 
lae « Divino afflatu ». 

Evulgato novo Psalterio, novisque Tabellis Occurrentiae 
et Concurrentiae Festorum, non una in praxi fuit interpre¬ 
tatio Rubricarum, quas ad normam Bullae Divino afflatu 
Commissio Pontificia ad id instituta confecit, ut videre est 
in diversis Calendariis pro currenti anno 1912 noviter re¬ 
dactis. Ad dubia ergo in posterum praecavenda, Sacra Ri¬ 
tuum Congregatio ad petitionem eiusdem Commissionis 
Pontificiae, referente infrascripto Secretario, statuit et de¬ 
crevit : 

I. Rubrica de Suffragio Sanctorum, quae in Ordinario 
Divini Officii ad Laudes et Vesperas habetur, interpretari 
debet iuxta Tit. VII, n. 4 novarum Rubricarum, et ad am¬ 
biguitatem tollendam, praefata Rubrica in posterum sic 

edatur : «Deinde, extra tempus Paschale. et exclusis 

diebus, in quibus occurret quodcumque Officium Duplex 
aut infra Octavam, aut Dominica in qua commemoretur 
Duplex simplificatum, fit sequens Suffragium», 

DIARIUM VATICANUM 

(Mense Martio mcmxii). 


II. Duplicia I. et II. classis sua die impedita, iuxta 
Tit. III novarum Rubricarum n. 3, transferri debent in pro¬ 
ximiorem diem liberam ab alio duplici I. vel. II. classis et 
ab Officiis huiusmodi festa excludentibus ; transferri tamen 
non possunt in.Dominicam etiam minorem, iuxta n. 2 eius¬ 
dem Tituli. 

III. Duplicia I. et II. classis certis sua die impedita 
Dominicis vel Feriis affixa, si perpetuo impediantur, iuxta 
novas Rubricas Tit. IV, n. 2, reponenda sunt in feriam 
proxime insequentem per singulos annos liberam ab alio 
Duplici I. vel II. classis aut ab aliqua die Octava, vel ab 
officiis huiusmodi festa excludentibus, non vero, ut censent 
nonulli Liturgistae, in primam diem ut supra liberam, 
post ambitum dierum infra quos incidere possunt. 

IV. Licet iuxta novam Concurrentiae Tabellam, in 
concursu Duplicis maioris cum alio Duplici maiori, totum 
fieri debet de Nobiliori cum commemoratione de alio, ideo- 
que Festum Domini duplex maius Secundarium cedere de¬ 
beat Festis eiusdem ritus B. Mariae Virginis aut Sanctorum 
Primariis; nihilominus, quando Festum Domini Duplex maius 
secundarium in Dominica die occurrens concurrit cum festo 
Duplici maiori primario B. Mariae vel Angelorum vel San¬ 
ctorum, Vesperae erunt de praefato Festo Domini, quia in 
casu Officium Festi Domini subrogatur Officio Dominicae. 
— Die 24 Februarii 1912 — Fr. S. Cakd. Martinelli, S. 
R. C. Praefectus. — Petrus La Fontaine, Episc. Charystien., 
Secretarius. 

Dubia varia. 

I. Decurrente auno 1912, Dominicis diebus iu quibus, 
iuxta Praescriptiones temporarias, Missa lecta celebrari 
potest vel de festo duplici maiori vel minori occurrente, 
vel de Dominica, utendumne est, in Missa de Dominica, 
eoiore a Kalendario pro Festo occurrente ipdicato ? — Besp. 

" Negative ; et Missa Dominicalis sicut et Missa ferialis co¬ 
lorem sibi proprium iugiter servet. 

II. Anno proximo 1913 Dominica in Septuagesima 
occurrit die 19 Ianuarii ; anticipari propterea debet Domi¬ 
nica II post Epiphaniam. Quum autem in kalendario uni¬ 
versali singuli dies hebdomadae impediantur Festis ritus 
duplicis, praeterquam dies 16 in qua occurrit Festum ritus 
semuluplieis, et in permultis kalendariis particularibus nulla 
dies libera sit a festo ritus duplicis; quaeritur an Dominica 
praedicta in kalendario universali anticipanda sit per in¬ 
tegrum officium, ut antea, die 16 Ianuarii, et in kalendariis 
particularibus per simplicem commemorationem die 18 Ia¬ 
nuarii ? — Besp. Officium Dominicae II post Epiphaniam 
impeditae amodo anticipetur in Sabbato aut in alia praece¬ 
denti Feria, in qua occurrit Festum ritus semiduplicis. Quod 
si nullum semiduplex infra hebdomadam habeatur, antici¬ 
petur in Sabbato, aut in alia praecedenti Feria, occurrente 
etiam Festo ritus duplicis minoris. 

III. Quum ex Praescriptionibus temporariis facta sit 
locorum Ordinariis et Superioribus Regularium facultas ex¬ 
pungendi a proprio kalendario Festa B. M. V. aut Sancto¬ 
rum ritus duplicis maioris aut minoris Dominicis diebus 
assignata ; quaeritur an ipsi eadem gaudeant facultate 
quoad festa fixa particularia a S. Sede indulta, quin ne- 
cesse sit ad S. R. C. recurrere ? — Besp. Negative et in 
singulis casibus ad S. Rituum Com rogationem negotium 
deferatur. 

(Ex decr. d. II mens. Martii mcmxii). 

Ex Congregatione Indicis, die xxvn mens. Februa¬ 
rii mcmxii notum factum est, r. Venantium Gonzalez, de¬ 
creto S. ipsius Congregationis diei xx Ianuarii proxime 
elapsi laudabiliter se subiecisse. 


Coram SSmo. admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem: 
Iosepha princeps foemina Wallenstein; Columna De Paliano 
princeps Urbanus; Bentivoglio de Aragonia marchio; Lu- 
dovicus Pastor, rector historici Austrorum Instituti de Urbe ; 
Doctores et alumni Urbani collegii Angelici; Wolkonski, 
princeps foemina; De Rabien marchio; Cramer dynasta; 
Vaughan chiliarchus; Hatzfeldt-Trachenberg, Comes, Ger¬ 
manorum Caesaris cubicularius; Maria Aloisia Isenburg- 
Birstein, ex Imperiali Teutonum genere princeps foemina; 
Heblelling doctor, catholici Lovaniensis athenaei Rector; De 
Rokowsky dynasta, ex intimo consilio Austrorum Impera¬ 
toris ; Coetus Catholicarum Mulierum de Urbe; De Leinin- 
gen, Comes ; Sacer Purpuratorum Senatus, Legati extera¬ 
rum nationum apud Apostolicam Sedem, Pontificii aulici 
omnes omina SSmo. offerentes ob diem eius nominalem; 
Guilelmus Butt, militum praefectus et consularis legatus 
Praesidis Civitatum Foederatarum Americae Septentrionalis; 
Galeazzus Thun de Hohenstein, princeps, Militaris Meliten¬ 
sis Ordinis Magister Maximus eiusque Consilium ; Fabius 
Fani, Comes, Hierosolymitani Militaris Ordinis Praefectus 
eiusque Consilium; Mediolanensium peregrinorum manus; 
Ferdinandus et Alafridus de Liechtenstein principes; Comes 
de Silva Ramos. 

Pontificiae electiones. 

— R. p. d. Salvator Talamo inter Consultores S. C. Stu-. 
diorum ; r. p. d. Camillus Laurenti et r. p. Gulielmus 
Arendt e S. I. inter Consultores C. Sancti Officii; r. p. d. 
Nicolaus Marini inter Consultores Pontificiae Commissionis 
ad Ius Canonicum in Codicem redigendum; rr. pp. Bene¬ 
dictus Ojetti e S. I. et Iulius Saubat e Presbyteris S. Cor¬ 
dis Iesu de Betharram, inter Consultores Supremi Signatu¬ 
rae Apostolicae Tribunalis adleguntur. 

— Ulmus, et Rmus Dnus. Carmelus Pujia, archiepisco- 
pus S. Severinae, in coetum Episcoporum Pontificio solio 
adstantium adseiscitur. 

— Excmus. vir Franciscus Serlupi, Equiso Maior Summi 
Pontificis creatur. 



ANNALES 


Italici regis vita nefarie petita. 

Postremi fortasse prae tempore, haud vero de¬ 
missiore voce, choro Italorum omnium, imo culta¬ 
rum ubique gentium, nos adiungimus ad grates Deo 
agendas, quod vitam Emanuelis III regis Helenae- 
que regiae uxoris a scelesta manu impii cuiusdam, 
hominis ipso nomine indigni, incolumem servave¬ 
rit. Quod si huiusm.odi facinora abominanda ac 
detestabilia semper sunt, eo magis apud Italos nos 
hisce diebus vituperanda, quum populus, avitam 
gloriam repetens, una mente, uno animi sensu 
acerrimum gerit bellum ad humanitatem illuc re- 

ducendam, ubi iam victrices aquilas, fortium vi¬ 
rorum insignia, posuerat, ac deinde Christi religio¬ 
nem, tot Martyrum sanguine germinatam, tot Do¬ 
ctorum scientia confirmatam et auctam, cultus 
omnis monumentum importaverat. Fama, perob¬ 
scura licet, manavit, dextram vesani iuvenis a 
Iuvenum Turearum illa patriae ipsi suae pernicio¬ 
sissima factione, armatam turpitudinis pretio fuisse 
ad Italici regis necem. Animus quidem id vel co¬ 
gitare horret, ipsoque dubio refugit; sciat tamen 
barbarus quivis sicarium perduxerit, se nihil aliud 
quam maximam exeerationem in se, adiunctionem 
animorum maximam erga virum, quem nefandum 
huiusmodi crimen petierit, fidem denique maximam 
populi in fatis suis excitasse. 

*-■ vf 

Bellum inter Italos atque Tureas. 

Revera magis nunquam quam hisce proximis 
diebus fortunam suam cum regalis familiae for¬ 
tuna Italica gens visa est sentire coniunctam; 
itaque in dies factum aliquod exspectare, quod 
felici aliqua ratione finem Lybico bello impo¬ 
neret. Verum si et Turearum impetus exceperis 
die in mens. Martii Dernae ad urbem per totam 
diem repulsos; et a Mergheb colle hostes, noctu 
diei vi eum recuperare conantes, distentos a no¬ 
stris feliciter; et oasin duarum palmarum (ita 
vulgo nuncupant) die xn cum Arabum magna caede 
occupatam; denique Turearum oppida Sceik Saidi 
ac Dubab fulmineis tormentis oppugnata, mensis 
inter procursationes transivit. 

Et voces a ceteris Europae nationibus procu¬ 
randae pacis, ipsae quoque transire videntur. 



PUBLICI PER ORBEM COETUS 

legibus ferendis 


In Anglia ex cuniculariorum desertione occa¬ 
sione arrepta, lex lata, qua operariorum stipendia 
minima statuuntur. 

In Austria de gubernii consiliis ad rem milita¬ 
rem tuendam fuse disceptatum. 

In Gallia de comitiorum disciplina popularium¬ 
que legatorum numero reformando quaestio late 
agitata. 

In Germania rationes acceptorum et expensa¬ 
rum tum pro internis rebus tum pro exteris ne¬ 
gotiis ad examen revocatae. 

In Hungaria, quum Imperator assentiri noluis¬ 
set pactioni a gubernio cum adversariis ineundae 
ad iura nonnulla recusanda circa subsidiarias 
Hungariae cohortes, vel in pace conscribendas, 
administrorum collegium, praeside Khuen, a mu¬ 
nere abdicavit. 


In Italia rationes acceptorum et expensarum, 
inter quas eae quae necessariae viderentur ad 
bellum in Tureas gerendum, approbatae. 


In Russia iudiciorum reformatio agitatur. 



PER ORBEM 


Die i mens. Martii mcmxii Pekini in urbe sedi¬ 
tiosorum manus ex improviso, incendiis passim exci¬ 
tatis, in civium domos vastationem infert, quae 
vix armata manu cohiberi potest. Damna inde in¬ 
genitissima fiunt. 

— d. ii in Anglia carbonis fodinarum opifices 
omnes ex condicto, maiorem mercedem repetentes, 
a labore recedunt. 

— d. iv, Tarenti, in navi, cui a Victorio Ema- 
nuele nomen, repentino fere morbo absumitur Au¬ 
gustus Aubry, Italicae in Mediterraneo classis prae¬ 
fectus, Neapoli natus an. mdcccxlix, vir navalis 
disciplinae peritissimus, quam in bello quod in 
Tureas geritur maxime ostendit. 

— d. x Petrus Christophersen, Norvegiae con¬ 
sul in Bonearensi civitate, nunciat Rodoaldum A- 
mundsen certiorem ipsum per telegraphi tramitem 
fecisse, se antarcticum polum revera attigisse. 

— d. xi Etamps in urbe Bernard puella, vix 
undeviginti annos nata, experimenta agens ad avia- 
tricis diploma obtinendum, cum velivolo suo in 
terram praecipitat ac tristi fato succumbit. 

— d. xiii Madriti supremum obit diem Eduar- 
dus Saavedra, regalis illius academiae decus. 

— d. xiv Romae scelestus quidam homo ex 
anarchistarum factione Italiae regis ac reginae 
vitam manuballistula nefarie petit. Divino quidem 
auxilio regales coniuges sospites evadunt, dum 
praetoriae cohortis tribunus, Ioannes Lang, prope 
ipsorum vehiculum equitans, haud levi vulnere in 
capite afficitur. 

— d. xv Tzgebinae, ad ferriviae stationem inter 
Cracoviam ac Vindobonam, curruum series vapore 
actorum in aliam opifices mille Polonos et Ruthenos 
vehentem incidit, quorum septem misere infringun¬ 
tur; centum et triginta vulnerantur. 

— d. xvn in Britannico fretu Anglica viatoria 
navis Oceania ad In dias profecta in velificam 
quamdam Germanorum navem per noctem fortuito 
occurrit et cum classiariis pluribus nonnullisque 
viatoribus mergitur. 

— d. xviii Montefalco in Umbrorum oppido, 
octoginta et tres annos natus, cursum vitae placide 
absolvit Dominicus Mustafa, musicae artis, prae¬ 
sertim liturgicae, magister clarissimus, quondam 
Xystinae cantorum scholae summus moderator, 












VOX URBIS 


63 


— d. xxi Sambois, in oppido Foederatarum Ci¬ 
vitatum Americae Septentrionalis, dum cunicularii 
in fodinis operi intendunt, improvisum fit incen¬ 
dium, in quo miseri opifices fere omnes horrendam 
inveniunt mortem. 

— d. xii immane incendium aliud Tokio ex 
Iaponia urbe nunciatur, unde domus ad septin¬ 
gentarum numerum absumuntur. 

— d. xxiii Gfulielmus, Germanorum Caesar, 
Berolino proficiscitur Vindobonam Franciscum Io- 
sephum, Austrorum Imperatorum, visitaturus, ac 
deinde Venetias, ubi die xxv cum Italorum rege 
colloquium habet. 

— d. xxiv Neapoli, Vito Fornario, Italicarum 
litterarum et Christianae philosophiae lumini, pu¬ 
blicum monumentum dicatur. 

— d. xxv Pisis, brevi hora fato concedit An¬ 
tonius Pacinotti, physicus ille perillustris, qui ex 
inventa a se electrica virtute, annuli electro-ma- 
gnetici nomine nunc vulgo cognita, auctor exstitit 
potentissimarum machinarum, quas cursus electridis 
continuus agit. 

— d. xxvi Neo-Eboraco ex urbe notum fit in 
fodinis ad Bluseld, ob praerupta necopinato loca, 
cunicularios nonaginta calamitose sepultos esse. 

— d. xxvii Constantinopoli, supremi administri 
ad externa tractanda negotia aedes igni delentur. 

— d. xxxi Patavii gravis anni obit Aemilius 
Tezza linguarum scientia, Indicarum praesertim, 
cultor insignis, quas ipsum Iosue Carducci, poetarum 
nostrae aetatis in Italia facile principem, docuit. 



LIBRORUM RECENSIO 


Paulus Recanatesi. — Carmina Sacra. — (Recineti, 
ex typ. Raynaldi Simboli). 

Auctor, qui sodalis est Philippini Oratorii, collegit 
in nitidum fasciculum ultra viginti carmina latina, varias 
per occasiones, de argumentis plerumque sacris compo¬ 
sita. Versibus utitur hexametris et distichis, qui ex 
eius calamo facili liuunt vena, atque artificem produnt 
latini sermonis scientissimum et in tornandis eleganter 
versibus apprime versatum. 

Vera me dixisse, cognoscet ipse lector ex hisce, 
quos subiicio, Recanatesii versiculis de mense Maio, 
B. Virgini Mariae dicato : 

Garrula de pratis caelo se tollit alauda, 
et silvae et colles arvaque ubique virent. 

Quam bene natorum pietas tibi, Virgo, dicavit 
hunc mensem, quo non carior alter adest! 

Has igitur violas, nostri munuscula amoris, 
aurorae lacrimis excipe lucidulas. 

Nil melius meus hortus habet ; sed pandet odorem 
mox tibi puniceo tincta colore rosa. 

Haec te iure decet: cunctis ut floribus ista, 
sic tu Caelitibus pulchrior una nites. 


Angelus Nardi. — Inscriptiones. — (Aquilae in Ve¬ 
stinis). 

Breves, sed elegantes, auctor edidit paginas, seriem 
nempe concinnarum inscriptionum, ubi de venerando 
agitur viro Ioanne Garigliani, qui apud archiepiscopum 
Aquilanum munere fungitur auxiliaris Antistitis. In 
huius quoque stemma Nardius aliquot composuit disti¬ 
chos, gratia simul sensuque conspicuos. 

Nam quum in eo stemmate et flumen et stellae et 
lilia depicta sint, haec ita venuste poeta interpretatur : 

Ecce Dei flumen, currens de montibus cdtis, 
tranquillum irriguas ad mare volvit aquas. 

Auspicium felix! Nitido tria sidera caelo 

fulgent: alma Fides , Spes bona, divus Amor. 

Candida virtutum florent tria lilia signa; 
qui sit, quae Ille velit, cernite : stemma docet. 


F. X. R. 



AENIGMATA 


i. 

Cum furiunt imbres prior horret et anxius haeret. 

Scinditur at nubes, refracta en lumina solis; 

Nunc alter rutilat; nunc en ridere pr orem. 

Totus rex vixit; moriens est bestia factus: 

Nomine mutato, divinos sumpsit honores. 

II. 

Partibus ex iunctis, ambas quas musica praebet, 

Piscis flumineas, q lector, qui incolit undas, 

Et nullo spinae qui laedit acumine, constat. 

Ex sociis, qui utriusque aenig-matis interpretatio¬ 
nem ad Doctorem IOSEPHUM FORINA.RI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, gratis 
accipiet IOAINNIS FRANCESIA dramaticam actionem. 


Aenigmata an. XV, n. I proposita his respondent: 

i) Ganis; 2) Orion, Arion 

Ea rite soluta miserunt: 

Lad. Lud. Podobinski, Neo Sandecia. — Georg. a Beiithv, Magnora- 
radino. — Ios. Wabner, Varsavia. — Steph. Lowinski, Zerkovo. — Aug. 
Scriban, Iassiis. — I. M. Meunier, Corbiniaco. — P. C. Pelteiiburg, Soe- 
tervonde. — Ioan. Galbiati, Mediolano. — Lucius Rhaetus, Bucarestino. 
— Petr. Pura, Vico. — Alois. Cappelli, Senis. — Ioan. Sismondo, Casali 
Montis ferrati. — Lud. Kobierzycki, Leopoli. — Paulus Dan, Constantia- 
Tomis. — Ant. Dalla Venezia, Venetus. — lac. Fortina,- Arona. — Ad. 
Kozlowski, Petricovia. — F. Ortiz, Morelia. — Ant. Masia, Terragona. — 
lac. Menendez, Madrito. — Alb. Kain; Ant. Whiteside, Dublino. — Fr. 
Salvatore, Syracusis. — I. Martius, Philadelphia. — Nic. Lagumiiia, Pa¬ 
normo. — F. Ricci, Florentia. — Nic. Bianchi, Augusta Taurinorum. — 
Georg. Archambeault, Quebeco. — Petrus Tergestinus - Mart. Dunne, Neo- 
Eboraco. -- Alb. Perraud, Lutetia Parisiorum. — Paulinus a S. Iosepho, 
Barcinone. — Raim. Silvan, Londino — Nic. Endrigi, Salisburgo. — Rieli. 
Mulier, Berolino. —Rich. Brondel, Brugis. —R. Richi, Traianopoli. — F. 
X. M., Drepano. — Fr. Xav. Ghion, Ostunio. — F. Arbori, Mediolano. — 
Clem. Fiard, Curia Rhetorum. — Vine. Staraee, Neapoli. — Arm. Duval, 
Massilia. — Dioni. Falva, Constantia. — Clirist. Del Fierro, Mebcico. 
Sortitus est praemium: 

RAIMUNDUS SILVAN, 
ad quem missum est opus, cui titulus: 

VINCENTII LANFRANCHI 
DE ORATORIBUS ROMANIS 
ACROASIS 


Sponsor: Ioannes Baptista Ciampi, iurisperitus 


Romae — Ex officina Societatis Editricis Romanae. 

ANTHEA 


(Ex fabula H. SIENKIEWICZ 

— In nostro quidem populo deorum cultus religio¬ 
numque sanctitates exsistunt in dies maiores; neque 
enim iis repudiantur, quorum ex Aegypto atque Asia 
ingens fluit quotidie multitudo. Verum infinita illa ra¬ 
tio superstitionis nemini probatur, nisi forte olitoribus 
urbem petentibus, quos novi solos infelicitatis exper¬ 
tes. Iam vide, utrum vivere an mori sit optabilius. 

— Eccui exploratum est, exutis corporibus, quae 
fata nos maneant? 

— Plane mihi videris non aliter sentire ab iis phi¬ 
losophis, qui de omnibus dubitantes quasi noctem 
quandam rebus offundunt. 

— Ita quidem. Verum illi in tenebris tranquille 
versantur; ego ipsorum causa discrucior. 

— Unde salus obventura sit num prospicis ? 

Paulum reticuit senex; deinde aliquantulum exci¬ 
tatus : 

— Salutem — inquit — exspecto. 

— Unde? 

— Nescio, — ille respondit, facie in manus recli¬ 
nata. Mox veluti victus altitudine nocturni silentii, 
suppressa voce: — Saepe — inquit — mucum ipse co¬ 
gito si mundus haud maiora contineret, quam quae 
scimus; aut si hominibus non liceret fleri praestantio- 
ribus quam qui sunt, hanc in nos aegritudinem cadere 
non posse. Quare in ipsa causa morbi spem esse sana¬ 
tionis existimo. Olympo quidem ac philosophiae hacte¬ 
nus adiuncta fides omnis evanuit; salus tamen ex la¬ 
tentis adhuc veri alicuius manifestatione obvenire po¬ 
test. 

His verbis Cinna praeter consuetudinem sensit ex¬ 
ulceratam mentem recreari, auditoque universi gemitu 
orbis, sibi visus est onus Aetna gravius suis imposi¬ 
tum humeris deponere, in humeros plurimorum disper¬ 
tiendum. 

Interea utriusque viri familiaritas ita crevit, ut se 
mutuo adirent, nec modo studiorum, sed mensae quo¬ 
que communitate uterentur. Haud ita multo post Cin¬ 
nae gratius effectum est idem domicilium propter ho¬ 
spitis filiam, Antheam. Quae tam egregium nomen 
Alexandriae fuerat consequuta, ut non solum matro¬ 
nas Romanas, sed Graecos viros, Serapei philosophos, 
populum denique omnem ad sui spectaculum evocaret. 
Nullo detenta gynaeceo, sed domestica disciplina ex¬ 
culta, ubi primum excessit ex pueris, se totam legen¬ 
dis libris graecis, latinis, aegyptiis, cum patre suo 
applicuit, cuius a latere nunquam discedens et dispu¬ 
tationes cum ipso crebras habebat, et gravissimas 
interdum quaestiones enodabat. Ad haec arcanam quan¬ 
dam praeseferebat speciem quasi sanctitatis, quod ei 
futura saepe paterent in somnis, multaque non o_culis 
subiecta mortalibus adspicienda exhiberentur. 

.His de causis eam pater ferebat in oculis, eoque 
magis quod non omnis aberat metus ne ipsa haud satis 


Poloni: Eamus ad Ipsum). 

diu vitam produceret. Affirmabat enim se nocturnis 
visis terreri; saepe etiam divinae cuiusdam formae in¬ 
tueri splendorem, neque scire vitamne sibi an mortem 
lux illa portenderet. 

Ab Aegyptiis, qui domum Timonis frequentes adi¬ 
bant, erat appellari solita flos loti, forte quod is frutex 
divinus haberetur ad Nili fluminis ripas: certe illum 
Homerus inter herbas deorum voluptati subnascentes 
primum nominat: vel quod qui semel adspexisset An¬ 
theam, illi mundanae res omnes perpetua essent obli¬ 
vione delendae. Nec sane minus forma quam sapientia 
praestabat, oculis Nili colorem referentibus, obtutu, 
instar illius gurgitis, arcano atque profundo. 

Hanc ubi primum vidit audivitque Cinna, vehementer 
est admiratus; inde domum regressus desiderio quodam 
affectus est arae in atrio excitandae, in qua albas ei 
columbas immolaret; adeo sibi videbatur divinum ali¬ 
quid invenisse. Brevi eam deperire coepit; nec in vir¬ 
ginis pectus tardum habuit ingressum amor. 

— 0 fortunatum Cinnam ! — ita saepe consalutarunt 
amici. 

Easdem ille sibi reddidit voces statim ut ab Anthea 
nuptialis formula est recitata : ubi tu Caius, ego Caici. 

Anno vix expleto a confectis felicissime nuptiis, 
Anthea coepit adversa conflictari valetudine exci tarique 
somniis per quietem terrificis. Sub meridiem vero sibi 
videbatur sentire tacitos prope se gressus ; mox exi¬ 
stimabat venire ad se mortui hominis pallidum os ipsam 
intuentis et quasi invitantis. Quibus visis, simul atque 
imminebant, vehementer exterrita, super viri pectus 
corruens: 

— Succurre, — clamabat — succurre, Cai. 

Frustra undique arcessiti consultique sapientes : 
frustra medici apprime nobiles conati sunt aegrae adhi¬ 
bere curationem, donec, aucta in dies vi morbi, ea 
sequuta est infirmitas corporis atque gracilitas, ut co¬ 
geretur lectica deferri. 

Intermissam Cinna moestitiam penitus revocavit in- 
doluitque vehementius, quod capiti timeret rerum om¬ 
nium sibi carissimo. Ne quid autem intentatum relin¬ 
queret, eam primum ad vicinitates Memphis secum duxit , 
ad umbram pyramidum, ubi quum nihil melius conva¬ 
lesceret, Alexandriani remigrarunt. Heic vero, omni 
iam spe destitutus, hariolos, sagas, genus omne bala¬ 
trones aegrae lateri adiecit. 

Inter haec iudaeus quidam advenit, inclyta fama 
medicus, nomine Ioseph, qui statim a Cinna advocatus, 
ubi Antheam inspexit, vesano daemonum urgeri spiritu 
ratus causatusque etiam periculum ex infesto aere 
propter Deltae paludes, mulieris Hierosolymam abdu¬ 
cendae auctor viro fuit. Idque eo magis Cinnde probatum 
est, quod in celeberrima illa urbe, Iudaeae procuratof 
esset Pontius Pilatus, secum amicitia coniunctus. 

(Ad proximum numerum). 

“VOX URBIS,, IOANNI PASCOLI ■ 



Quae laurea ab academia 
regia Nederlandica ex legato 
Iloeufftiano quotannis attri¬ 
buta, frontem loannis Pascoli, 
inter Latinos poetas nostrae 
aetatis praestantissimi, decima 
tertia vice redimire debebat, 
hominem d. vr mens. Aprilis 
mortuum heu! invenit, at com¬ 
prehensionem illius mysterii 
.tandem assequutum, ad 
per vitam omnem, sincero 
animo ac prope dicam pueri 
intendit, nec tamen in 
percipere se potuisse apparuit. 

Natus in oppido S. Mauri ad 
mens. Decembris mdccclv, decimum et. secundum 
aetatis annum agebat, quum pater eius Rogerius, 
Torloniae, Urbani principis, procurator, noctu, pro¬ 
ditoria manu ad castrum Savignani occisus est, li¬ 
beros sex in paupertate viduatae uxori relinquens, 
quae paucos post menses et ipsa prae dolore obiit. 
Hinc perpetua ‘loannis moestitia et quasi exani¬ 


matio, quam- soror una, Maria 
nomine, pia ac suavis foemina, 
valebat; hinc 
dubia atque haesitatio- 
; hinc vero vis etiam et 
flamen illud poeticum circa 
ipsam mortem atque naturae 
vel simplicissimas res expri¬ 
mendas, quae auctorem tan- 
eiusque tam singularis 
excellentiae illum fecerunt, 
qualem fortasse nemo, inter 
recentiores praesertim, habuit 
unquam. 

Sed de viro eiusque ope- 
ariter suo tempore ac fuse dicemus; 
hodie defunctum adhuc loquentem. in suo Paeda¬ 
gogio audire satis sit, eiusque Manibus, requiem 
sempiternam adprecantes, flores devovere, quos 
viri duo clarissimi, in Batavico certamine saepius 
eius laudum aemuli, Petrus Rosati et Franciscus 
Xaverius Reuss, nobis ultro detulerunt. 

Vox Urbis, 

IOANNES PASCOLI 


Apud Hollandos Henricus Hoeufft, latinae linguae 
cultor amantissimus, annis abhinc LXX, ad latinitatis 
studium provehendum, certamen poeticum instituit, ad 
quod qui praestantius carmen quotannis undique gen¬ 
tium misisset aureo nummo quadringentorum florenorum 
ornaretur. Cuius rei nuncium ubi fama vulgavit poetae 
non pauci, Itali praesertim, in certamen descenderunt, 
quorum quidam praemium carptim tulerunt; qui vero 
paene continenter singulis annis per aliquod tempus 
aureum nummum meruerunt duo tantum insignes viri 
numerantur Petrus Esseiva Friburgensis et Ioannes Pa- 
scoli noster. Hic, ut in Italicis Poematiis Vergilium et 
Catullum praecipue fuerat secutus, quibus Italorum 
animos sibi valde devinxerat, cum ad latine scribendum 
se contulit, Horatii stilum strenue imitatus, ex quo 
etiam plura argumenta deprompsit, statim Iudicum 
Batavicorum admirationem ad se convertit, quae semper 
incredibilem in modum aucta est, eorumque mentes 
carminum pondere, elegantia ac splendore ita perculit 
ut ei per annos tredecim aureum nummum deferre non 
dubitaverint. 

Magna vis aemulationis. Ioannes Pascoli exemplo 
perciti latini poetae maiore contentione ad carmina 
scribenda incubuere tanto successu, ut Humanistarum 
saeculi xvi tempora rediisse, imo superata fuisse vide¬ 
rentur. Extremis vero hisce temporibus, is cursus atque 
ea progressio ad latinam poesim facta est, ut in cer¬ 
tamine Hoeufftiano quotannis non unus sed plures prae¬ 
mio digni haberentur, et Iqdices haererent cuinam illud 
adiudicarent. Semper vero prae ceteris eminuit Ioannes 
Pascoli , cui omnes cedere debuerunt. 

Eius Carminum quae in certamine poetico aureo 
praemio snnt donata tituli hi sunt: 

Veianius mdcccxcii — Phidyle mdcccxciv — Myrme- 
don mdcccxcv — Coena in Candiano Nervae mdcccxcvi 

— Reditus Augusti mdcccxcvii — Sosii fratres Biblio¬ 
polae mdcccc — Centurio mcmii — Paedagogium mcmiv 

— Fanum Apollinis mcmv — Rufius Crispinus mcmvi 

— Pomponia Graecina mcmx — Fanum Vacunae mcmxi 

— Thallusa mcmxii. 

Quod extremum carmen ita Iudicibus placuit, ut 
illud appellare non dubitaverint summi cantoris opus 
eximium quo vix cogitari quidquam possit praestantius. 


Tam splendidum iudicium, verissimumque praeco¬ 
nium Ioannes Pascoli audire non potuit, qui magno 
cum detrimento latinae poeseos, moerentibus Italis 
externisque, postridie nonas Aprilis hnius anni mcmxii, 
annos natus lvi Bononiae decesserat. 


Petrus Rosati. 



IN MEMORIAM IOANNIS PASCOLI 


Qui haec scribo, defletum Ioannem Pascoli nun¬ 
quam vidi coram, etsi in votis erat insignem hunc 
vatem, Latinae non minus quam Italicae poetices or¬ 
namentum, praesentem aliquando videre. Perlegi ta¬ 
men, idque non semel, quotquot ex eius carminibus, 
latinis comparare mihi licuit: quae quidem eo magis 
admirabar, quo saepius relegerem. Primo enim con¬ 
spectu (quod etiam ab aliis audivi, iisque latini ser¬ 
monis scientissimis) nonnulla apparebant, satis difficilia 
intellectu. Cuius rei causa erat, aut ego fallor, immensa 
auctoris eruditio, quae uno saepe verbo ad facta allu¬ 
debat, in latinis sive historicis sive poetis memorata ; 
quae si quis praesenti memoria non teneret, sensum 
aut vim certe dictorum vix percipiebat. Iterata vero 
lectio, umbras hic illic offusas disiiciens, summam ple- 
namque legenti parabat voluptatem. 

Etsi tamen Ioannem nostram nunquam allocutus 
sum coram, semel eum scripto adivi, atque ipse be¬ 
nigne mihi rescripsit. 

Quae res ita se habuit. In certamine Hoeufftiano 
anni MCMII, Ioannes Pascoli aureo numismate donatum 
vidit suum « Centurionem, » et ego meum « Rus Al¬ 
banum » habui magna laude ornatum. Tum ego, gra- 
tulans victori, meam opellam ad eum misi, addita prece, 
ut mihi vicissim suum remitteret carmen. Quam pre¬ 
cem, si recte memini, stropha sapphica expressi. Ioannes 
autem summa benevolentia votis meis annuit, misso 
volumine, in cuius fronte, die xix mens. Maii eiusdem 
anni, ex urbe Messana scribens, hoc exaravit distichon, 
quo significabat, rus meum Albanum non indignum 
sibi videri^ quod legendo inviseret: 

Te, Rus Albanum, cupiebam visere. Vidi 
et cupio Reusso visere vate magis. 

Franciscus Xav. Reuss. 

PAEDAGOGIU/A 

Carrasu IOAMIS PASCOLI in certamine poetico Hoenftiano an. MCMIY aureo numismate ornatum. 


Forte Palatinae pueris ludentibus aedes 
fervebant. Princeps aberat Pius urbe Severus 
cura tandem muro Pictos arceret et armis. 

Multus at ipsius procul in penetralibus aulae 
obses alebatur deductosque undique Romam 
libera servabat teneros custodia reges. 

Litterulas ibi discebant ferulamque piumque 
Vergilium, et nitidae nudabant membra palaestrae: 
et nucibus locus et discis, et tempus erat, cum 
iret in occiduos radio trochus incitus orbes. 

Obliti patriae, nebulis seu fumida late 
sive oriente ferax illis sub sole iacebat, 
ludebant pueri: follem mittebat Hiberus, 
excipiebat Arabs, nucibus quae struxerat Afer, 
collabebantur iactu castella Britanni. 

Hinc iocus et parvae magno cum murmure rixae. 

Ut cum deiectus subitis de nubibus imber 
diversas oppressit aves et adegit in unum : 
omnigenae coeunt in densum frondibus hortum 
aut nemus impluvii, et tacitae, dum detonet, una 
sub foliis latitant, ubi nescit passer alaudam 
iuxta tendentem necnon acalanthida parus : 
vix autem coepit per destillantia circum 
omnia ramorum splendescere versicolor sol, 
altera iam plaudit, iam pipilat altera, mussant, 
pileolum de fronde rubens haec exserit, atrum 
illa galericulum, dein ludunt, en micat alis 
omne nemus variisque sonant concentibus aedes. 

— Heus tu (crine nigrum rutilus puer ipse capillo 
increpitat puerum) Syre vel Chaldaee vel — Est mi 
nomen Alexameno — Curto succede trigonii 
tertius — Hos immo versus ediscere malim 

TU REGERE IMPERIO, qui mox proferre iubebor. — 
Constitit in verbo cum' iam secretus abiret 
multiplici rapta membrana — Linque libellum 
hunc sordescentem tineis atque excipe nostram 
rite pilam — Tiro, Karei, prorsus in isto 
sum lusu — LUSUS, sapiens ait ille, MAGISTER 
OPTIMUS — USUS id est, teneo si verba monentis. — 
Ambo riserunt: hic lenius, omnia quippe 
diseolor et faciem vocemque et membra sodali, 
exilis glaucaque genas suffusus oliva. 

Qui tunc arridens : — Alias colludere certem : 

nunc sine: nam crebro stomachatur grammaticus, quod 

in latiis verbis tamquam peregrinus oberrem. 

•— Nonne loqui graece, velut est qui cretus Athenis, 
me iubet Oceani maris ipso in litore natum? 

At lavet'Aethiopes putidus sine graeculus. Adsis. 

— Ignosces mihi tu : cupio voluisse videri. 

— Quid? Nonne in graccis peccamus vocibus ipsi 


saepius ac iam tu, puer ambitiose, latinis ? 

— Non ita, pace tua : quin me sic corripit, ut iam 
me pigeat dare verba seni — Palparis asello, 

ne feriat — Non sic, qui possit iure, vocat nos 
praeceptor — Tortor potius sine fraude vocandus. 

— Quin pius est — Si.te mala crux iuvat, utere porro.. 

— Quid loqueris? — Sunt quos et crux delectat — Ain tu?. 

— Restat ut et turpem pecudem venereris, ut isti 
fossores, panem qui mixtum sanguine rodunt. 

Nam quid secedis? quid muttis usque? quid arces 
et fugis aequales? utne, hoc sed credere nolo 
ridiculo cuidam, dicas sua carmina Christo ? —,. . 

Inde pilam versans dextra laevaque — Quid? — inquit: 
ludis ? Alexamenos nihil his respondet, at oris 
iam velox aquilum lambebat flamma colorem: 
iamque hiat et resilit. Madefiunt lumina fletu: 
obvertit faciem. Tum quam Karei iis habebat 
in manibus, libravit agens multaque pilam vi 
impegit puero: subitoque exarsit in iram 
laesus Alexamenos: qui Gallum mole valentem 
assultu petit, e viridi velut exsilit ulva 
Euphratis patrii subtili corpore pardus. 

Inceptam saeva sed pugnam voce diremit 
obvius et ferula custos, Gallumque rebellem 
arripuit, sanctum puerum qui laeserat ultro, 
atque in contiguum foribus conclave, reclusis- 
impulit increpitans obluctantemque coegit. 

Hic pugnoque fores terramque diu pede tundit, 
et iacerare genas et rufum scindere crinem 
pergit, et absenti dirus modo multa minatur 
vociferans, modo submissim suspirat inultus,, 
alteriusque odio se rursum plectit et odit-: 
donec inexpleto singultu pectora ducens 
in graphio tacitus, quod ibi pede presserat, haeret. . 

En graphium rapit, en paries inscribitur asper. 

Crux oritur duplici de muri vulnere : corpus 
humanum cubitis suffigitur in cruce late 
expiicitis, transversa pedes at linea fulcit. 

Tum fixi est hominis cervix asinina caputque 
auritum. Iam non scribentis lumina turgent. ’ 

Dein facit adstantem pecudique in stipite fixae 
oscula praebentem puerum seu thura sinistra. 

Iam non singultit Kareius. — Quis neget — inquit, 
hunc ipsum puerum purum putumque videri ? 

Sed ne quis dubitet, iuvat ipsum scalpere nomen. 

Utar, ut in graeco, graecis verbisque notisque. 

Non, licet exciderit, mendum venabitur auceps 
hic unum quodvis. — Tunc tristi nube solutus 
scribit AAEEAMENOC CEBETE 0EON, et sibi plaudit.. 
At vergente die, cum longius omne sonaret 

murmur, et ipse magis solum sentiret in umbris 
se puer, en abeunt quae riserat omnia quaeque 
fleverat, ira cadit, linquunt mala gaudia mentem. 
Quidquid erat nuper, nihil est: effluxit: at adsunt 
quae procul atque olim, nec iam reditura, fuerunt. 

It iussus cubitum. Notos torus excipit artus. 

Emicat extremum lychnus. Vix ordine vidit 
incertos circum tenebris et nocte grabatos. 

Obruerat pridem consortia corpora somnus, 
et levis implebat puerorum spiritus aulam. 

Ipsi nulla quies, et menti multa recurrunt. 

0 pater ! o genetrix ! o nigra consita quercu 
tellus et sparsum cani maris aequor alutis ! 

Omne ibi permissum, nisi quod pater ipse vetaret: 
verbera quae, mater, nolles avertere, nulla. 

Quos ubi nunc putet esse ? quid omnia vivere passos ? 
aut quibus in latebris aut qua tellure sepultos ? 

Nil praeter maerere datur, modo corde tenus: nil 
tam multos prodest socios habuisse doloris. 

Dum vigil haec secum meditatur, forte sodalem 
sensit adhuc alium prope se vigilare, moveri. 

Auscultat. Lecto sensim delabitur ille, 

tangit humum genibus, tenebris si credere par est. 

Noscit Alexamenon Kareius. — Quid dolet? inquit, 
quemve deum videt in tenebris? quid poscit et orat? 

— O PATER, ille infit tenui proferre susurro, 

QUI CAELOS HABITAS. — Nox cetera sorbet, et aurem 
confuso feriunt intentam murmure verba. 

Tandem Kareius suppressa voce: — Mihi tu 
ignoscas, precor. — Attonitus respondet: — Et ipse, 
Karei, vigilas? — Frustra dormire laboro. 

— Hoc, ignosce, mea tibi culpa contigit — Immo 
ultro ego te laesi — Debebam ferre sodalem 

atque aliquam misero veniam dare. Num dabit alter, 
si mihi tu, frater, tibi si miser ipse negaro ? 

Cura tibi sensus ipsis in lusibus angit 

tristior — En unquam patriam dulcemque revisam 

matrem ? Nam carum despero posse parentem. 

Ex quo sum miser heu nimis et nimis improbus idem. 
Haec fatus lacrimas fundit Kareius, et umbram 
praetentat, dextram dextrae iuncturus amicam. 

Surgit Alexamenos maestoque dat oscula maestus, 
et gaudent lacrimis socioque dolore fruuntur. 

Circumstat nox alta silens tenebraeque soporae. 
Interdum sonat in somnis hinc fletus et illinc 
alterius balbis subito querimonia verbis. 

Kareius — Cur, inquit, ego te saepius ira 
excrucior? — Frater, quia sum minus ipse miser te: 
inquit Alexamenos — Quid? tu non exui item ? non 
orbus item patre, matre pia ? non solus et exspes? 

Aut tibi compertum est aliqui superesse parentes ? 

— Compertum nihil est — Ergo ? — Sed mater eunti 
constituit mihi fida locum quo visere rursus 
complectique iterum decreto tempore possem. 

— Quemne locum ? — Caelum — Quis erit tibi dux ? — 

Deus — Illen 

a quo poscebas aliquid modo, nec mihi prorsus 
nec tibi conspectus ? — Videt ambos ille — Putemne 
Theutaten quandoque ducem per opaca viarum 
affore ? — Quin Deus hoc Deus uno nomine nobis, 


— Morte quidem potior ? — Iam desiit esse sui mors: 
servit, et ipsa domum nos quandocumque reducet. 

— Cur haec ore diu pressisti magna, sodalis? 

— Extremum complexa tenens in litore mater 
abiurare nihil, nihil ultro prodere iussit. 

— Nescioquae misero solatia maesta dedisti. 

Nunc sommum capiam. Nemo mihi carior est te. 
Obdormi — Frater, tranquilla in pace quiescas. — 
Coepit uterque puer placide dormire: diuque 
conticuere: levi cum Gallus voce: — Quid, inquit, 
saepe vocas fratrem? — Deus est pater omnibus unus. 

— Qui caelos habitat Deus? — Et quo rege resurgas 
et vivas demum — Et liceat mihi visere matrem. — 
Praetor Alexamenon, pueris adstantibus, ad se 
mane vocat — Sapiens, inquit, frugique videris 
esse puer, quamquam scimus rumore vago te 
iampridem laedi. Rumor percrebruit: ipse 

nunc paries loquitur. Te rodunt, optime, Christo 
addictum, pecudique pium dare thura — Quid, inquit, 
cum pecude est commune pio ? - Neque cum cruce, opinor. 
Crux linquenda malis latronibus et fugitivis 
illa. Crucem corvi venerentur iure. Tacesne? 

Sed ne plura, puer, domino nostroque tuoque 
cognomen scis esse Pio nomenque Severo. 

Iam Christo maledic — Benedico — Pessimo, legem 
nosti — Lex Christus, dominus Deus est milii — Castis 
a pueris discede. Veni. Mihi salvus erit grex. 

Decedas cum peste tua dum pestifer unus. 

— Falleris: ecce alium : — exclamat Kareius, et offert 
se fratri, iunctaque manu comitatur euntem. 


EX BATAVIA 


De certamine poetico Hoeufftiano an. MCMXII. 

Accepimus, et libenter edimus: 

A. d. V. Idus Martias in conventu Ordinis Litterarii 
Regiae Academiae disciplinarum Nederlandicae a iudi- 
cibus ita est relatum de XXXII carminibus, quae ad 
tempus iis fuerant tradita. 

Statim abiecimus, ut prorsus hoc certamine indigna, 
carmina inscripta: Pestis in Mantsjouryia et Tria Car¬ 
mina; neque multo diutius nos tenuerunt ea quorum 
tituli: Paraenetica oratio ad puerum; Menippus; Ad 
Torrem Aquinatem; Euppov/j. 

Parum placuerunt octo carmina, in quibus tamen 
aut virtutes aliquas, aut certe laudabilem voluntatem 
apparere minime negamus. Haec inscripta sic erant: 
In Romam sollemnia libertatis agentem; In gentis Ita¬ 
liae Floram; Post Romam Italiae in libertatem vindi¬ 
cat 7 e restitutam; Sibylla Cumana; Agrippina Neroni; 
Christus dominus ad coenam ultimam; Roma; Ludi po¬ 
pulares. 

Magis probabantur octo alia, quae non esse in lu¬ 
cem edenda post aliquam demum decrevimus delibe¬ 
rationem. Horum tituli hi erant: Sensus ratioque; Fa- 

bulae; Ad Crucem Rubram; Andromache; Almae Matri; 
Urbi Italiae Capiti; Barbara; Pacis sequestra et Tem¬ 
plum Mariale (duo haec ultima eadem fuerant munita 
scidula). 

Restant decem optima, quae lubenter pubblici iuris 
facimus, lectu iucundissima, vera verorum poetarum 
atque artificum opera. Eorum titulos sic enumeramus, ut 
quo quodque est praestantius eo posterius nominetur: 
Ad Rhenum fluvium; lupae Amaru; Strages infantium 
Bethlehemitarum; Plotinus; Villa Syronis ; Eunus; Ly¬ 
dia; Venator , denique. Solatiolwn, carmen suavissimum, 
tersissimum, lepidissimum, cui haud dubie obtigisset 
praemium, nisi cum eo in certamen descendisset Thal- 
lusa, summi cantoris opus eximium, quo vix cogitari 
quidquam possit praestantius. Hoc quin aureo esset or¬ 
nandum praemio non dubitavimus; atque aperta scidula 
prodiit nomen illud nobis notissimum atque ubique 
terrarum clarissimum Joannis Pascoli Bononiensis. 

Novem illa, quae proxime ante Thallusam enume¬ 
ravimus, sumptibus legati Hoeufftiani in lucem emit¬ 
tentur, si eorum poetae nobis ante kalendas Iunias 
scidularum aperiendarum dederint veniam. Hanc iam 
dederunt Franciscus Xaverius Reuss Alsatinus, qui 
Stragem infantium Bethlehemitarum cecinit; Antonius 
Faverzani Meratensis, Lydiae poeta; denique Petrus 
Helbertus Damst6, professor Traiectinus, cui lepidissi¬ 
mum illud debemus Solatiolum. 

Ad novum certamen cives et peregrini invitantur 
his legibus, ut carmina latina non ex alio sermone 
versa nec prius edita argumentive privati nec quinqua¬ 
ginta versibus breviora nitide et ignota iudicibus manu 
scripta, sumptu suo ante Kal. Ian. anni proximi mit¬ 
tant ad Hermannum Thomam Karsten, ordinis litterarii 
Academiae Ab-actis, munita sententia, item inscribenda 
scidulae obsignatae, quae nomen et domicilium poetae 
indicabit. Ceterum iudicibus gratum erit, si poetae in 
transcribendo portabile prelum Britannicum ( typeioriter ) 
adhibebunt. 

Praemium victoris erit nummus aureus quadringen¬ 
torum florenorum. Carmen praemio ornatum sumptibus 
ex legato faciendis typis describetur eique subiungen- 
tur alia laude ornata, quando scidulae aperiendae ve¬ 
nia dabitur. Hoc ante kalendas Iunias fieri debebit. 

Exitus certaminis in conventu Ordinis mense Martio 
pronuntiabitur, quo facto scidulae carmininibus non 
probatis additae Vulcano tradentur. 

Amstclodami, Kal. April. MCMXII 

P. D. Chantepie de la Saussaye 
Ordinis Praeses. 


Longum est ac difficile iter ad virtutem per praecepta; 
breve et efficax per exempla; magnosque viros non tam schola, 
quam Socratis contubernium genuit. 

Seneca. 


DISPUTATIONES PHILOSOPHICAE 

MODERNISTAM INTER ET THOMISTAM 


De cognitione necessaria ad actum voluntatis. 

Mooernista. — Tu igitur contendis amorem bea- 
titudinis seu boni, seu iterum perfectionis in communi, 
esse intrinsece a natura, seu naturalem atque neces¬ 
sarium. Inde tamen dubium nonnullum mihi suboritur/ 
quanam nempe ratione amor ille possit esse merito 
dignum, quum nihil naturale videatur esse liberum, 
neque proinde meritorium. 

Thomista. — Attamen, amice carissime, advertas, 
rogo, difficultatem tuam exinde oriri quod supponas ex 
illa naturali necessitate perimi quamcumque libertatem, 
quum tamen sub illa remaneat integra libertas obiectiva, 
ex qua salvatur omnino meriti ratio. Actus scilicet 
nostri non sunt liberi proindeque meritorii quatenus 
sunt ex amore boni in communi, sed sunt meritorii, 
vel secus, quatenus sunt ex amore boni in particulari, 
seu felicitatis repositae in aliquo bono particulari, vero 
aut apparenti. Ita perspicue Angelicus : « In appetitu 
beatitndinis semper cum eo quod est naturale coniun- 
gitur quod non est naturale, et sic potest ibi cadere 
ratio meriti vel demeriti» ; quia nempe «quamvis nul¬ 
lus possit vitare quin beatitudinem aliquo- modo ap¬ 
petat, potest tamen vitare quod non appetat eam lioc 
modo quo est appetenda, et sic potest mereri vel de¬ 
mereri». (2) Quod etiam patet ex familiari modo lo¬ 
quendi. Si enim ab aliquo quaeras curnam istud faciat, 
respondere primo debet: Istud facio quia facere placet; 
nullus enim agit humano modo nisi quia agere, etiam 
displicentia, placet. Et quia huiusmodi responsio ne¬ 
cessario vel detur vel supponatur, exinde non habetur 
ratio meriti aut demeriti. Si autem ulterius quaeras 
curnam ipsi istud facere placeat, tum incipit ratio 
utrinsque, prout nempe amor ille boni in communi, 
hoc vel illud, ordini consentaneum vel dissonum, quo 
medium ad illam beatitudinem attingendam eligit. Vel 
si nonnullum ratiocinium syllogistice sic instituas : Ego 
volo beatitudinem : atqui beatitudo consistit in hoc 
bono particulari (verbigratia divitiis, vel paupertate); 
ergo istud volo. Nulla ratio meriti aut demeriti in pro¬ 
positione maiori includitur; sed reipsa in propositione 
minori, quatenus istud bonum particulare reipsa con¬ 
forme est vel difforme amori beatitudinis in communi. 

M. — At vero, et quidem e regione, ut obiter no¬ 
tem, nonne concedi potest et in maiori illa propositione 
nonnihil meriti aut demeriti includi, siquidem amor 
boni seu beatitudinis supponit etiam quid liberum 
atque inde meritorium aut demeritorium, eo quod sup¬ 
ponit bonum illud amandum cum iudicio obiective in¬ 
differenti ? 

(1) Cfr. sup. num. III. 

(2) IV Sent. ilist. 49. q. 2. a. 3. 1™ et 2 m . 

T. — Sed tamen, repono, contradictionem in ter¬ 
minis implicat quod bonum essentialiter et ratione sui 
amabile, qualis est beatitudo in communi, sit insimul 
et ratio se amandi et ratio se non amandi. Unde co¬ 
gnitio directa, qua proponitur bonum in communi ut 
amandum, est determinata prorsus ab ipsamet natura, 
ut proponens bonum essentialiter amabile, eamdemque 
sequitur amor intrinsece necessarius, licet supposito 
prius amoris actu in eumdem finem, possit, sicut et 
alii actus naturales aliquatenus, cadere sub usu libertatis, 
ut antea dictum est. 

Atque inde habes. in homine dari naturalem neces¬ 
sariumque amorem boni in communi: ex quo amore 
proceditur ad amanda bona particularia, seu hoc vel 
illud bonum particulare, verum vel apparens, prout 
revera vel falso connexum cum vera beatitudine. Innuo 
habes hominem non posse ad bona particularia sese 
determinare, nisi ex illo amore boni in communi, non 
quidem speculative modo, sed etiam practice. Voluntas 
humana, inquam, non se applicat libere et determinat 
ad amorem boni in communi, sed applicatur et deter¬ 
minatur propria natura, proprio instinctu, ex iudicio 
naturali, qualia Deus indidit, et indit, et conservat: 
sed ex hoc tamen amore procedit voluntas ad bona 
particularia amanda, et quidem libere sese applicat et 
determinat, quatenus in istis nonnihil partirn relucet 
boni in communi. Indeque dicitur imprimis homo a 
divina providentia ad opus applicari, quia non agit nisi 
imprimis ex illo iudicio a Deo etiam practice deter¬ 
minato, unde procedit, et quidem non determinate sed 
libere, ad iudicia particularia de particularibus bonis, 
quod infra sumus explanaturi fusius. Id sibi sane vult 
Divus Thomas, ubi haec et similia pronuntiat, nempe 
quod « operatio causae secundae semper fundatur super 
operationem causae primae et praesupponit eam, » ut 
causam scilicet coniunctam, et ideo oportet quod « omnis 
operatio animae procedat ex suppositione eius quod in¬ 
ditum est animae ex operatione primi agentis, scilicet 
Dei». Et infra: «Unde ex impressione primae causae 
Dei insit, quod bonum (homo) velit, et perfectum bonum 
tamquam finem ultimum appetat; impossibile est quod 
contrarium eius in oppositum illius cadat» . (1) Illa 
igitur impressio primae causae quae facit ut intellectus 
humanus iudicio necessario, voluntasque determinatione 
naturali bono in communi adhaereant invincibiliter, 
non male aliquando praemotio dicta est, siquidem Deus 
reapse praemovet animam humanam ad hanc adhae¬ 
sionem, etsi haec prima praemotio non inferat libertatem 
in creatura rationali, dum ceterum alia datur quae li¬ 
bertatem inferat, ut mox infra dicturi sumus. 

M. — Quae mihi clara et perspicua yidentur, hoc 
solum excepto quod non apparet quales Deo partes 
tribuendae sint in ipsamet boni contingentis electione 
humana. 

T. — Ista nobis, Deo favente, ex dicendis patebunt. 

(l) IV Sani. (list. 49. q. 1. a. 3. 


Id. solum hic interim notatum volo, quantum sci¬ 
licet admiranda appareat providentia divina circa hu¬ 
manas actiones. Deus scilicet voluntati naturam ad bo¬ 
num seu perfectionem indidit, imo hic et nunc facit, 
siquidem conservatio nihil nisi creatio continuata defi¬ 
nitur, eamdemque ad bonum praesens mobilem per¬ 
petuat, eodem prorsus modo quo creaturas universim 
ad propriam perfectionem per naturam movet. Voluntas 
vero perfectioni propriae per amorem indeclinabiliter 
adhaerens, mediis ad eamdem acquirendam indigens, 
inde iam ad substantiam exercitii electionis determi¬ 
natur, ad eligenda nempe exercite media, licet non 
determinetur ad eligendum hoc vel aliud medium in 
individuo, et seipsam e contra ex consilio libero de¬ 
terminet, sive de agendo reipsa vel non agendo, de¬ 
cernens inter contradictoria, sive de hoc vel alio agendo, 
decernens nempe inter contraria. 

Ex quo sequitur cum amore finis, seu electione, 
quatenus respicit finem, actum ipsum electionis insepa¬ 
rabiliter connecti ad eumdem finem, ita ut ad prae¬ 
sentiam iudicii bonum in communi et absolute respi¬ 
cientis, voluntas ad illud naturaliter feratur et tendat, 
nisi impedita aliunde sit. 

Hinc rursus patet qua ratione primo actus creaturae 
rationalis, non secus atque actus omnium creaturarum 
non sint partirn a Deo, partirn a creatura rationali, sed 
totum quid a Deo, et totum quid a creatura, neque 
causalitas divina et causalitas humana tanquam paral¬ 
lelae habendae sunt, sed tanquam subalternatae. 

M. — Quae mihi patere videntur de electione boni 
in communi, deque tendentia a Deo.ingenita ad illud. 
Remanet tamen intricatior forsan quaestio enucleanda 
de electione bonorum in particulari ; quam, ante multum 
tempus, pro tua benevolentia, enucleari a te peto. 

T. — Ita prorsus, carissime. Te interim valere iu- 
beo ex intimis. 

I. I. B. 


QUAESTIONES PH1L0L0GICAE 

Quanam lingua scriptum Mane Tekel Pilares? 


Hac inscriptione notatam quaestionem. solvere co¬ 
natus est defunctus iam L. W. Szczerbowicz, homo 
noster, anno MDCCCXCIX in num. VIII Vocis Urbis. 

Hoc argumento nisus, quod inter multos viros doctos 
et eruditos, qui ultimi convivii Baltazaris regis parti : 
cipes erant, nullus minacem illam, in pariete manu 
secreta scriptam, inscriptionem Mane Tekel Phares in¬ 
tellegere potuit, quoad Daniel, vates iuvenis, sensum 
explicuit, Szczerbowicz hanc suppositionem suam de¬ 
monstrare studuit, verba illa ex lingua Romanorum 
decerpta, ideoque, ut verba populi, tam procul a Baby¬ 
lone habitantis, sapientibus orientis incognita fuisse. 

Quam suppositionem ut firmaret probaretque, verba 
illa mutabat in latina Mane te cellet Phares , ubi Phares } 
ut docebat, Persam significat, cellet autem pro composito 
percellet positum est. 

Huiusmodi explicationem eius repetiverunt nonnulli 
commentarii publici nostri Poloni et ephemerides, nulla 
censura aut consideratione addita. Tum iam rem et ego 
sum aggressus, et in commentario Przeglad Katolicki 
(num. 35, a. 1899) ita, ut infra, consideravi. 

Quam considerationem, quamvis seram, spero non 
fore, ut Vox Urbis repudiet. 


Hominis nostri ingenii acumen magnopere miratus, 
valde hac re Romanos Italiae delectari atque gaudere 
posse putavi, si re vera demonstrari posset remotissimis 
iam temporibus linguam eorum a Deo ad tam gravia 
negotia usitatam fuisse. Quam novo enim splendore 
micaret tum Roma, cuius iam ipsum nomen tam arcano 
et mirifico modo, est creatum, ut et significationem 
virium et, retrolectum, amorem indicet et, aliquoties 
voce repetitum, Maronem illum, splendidissimum poesis 
latinae artificem, in memoriam revocet! 

Amor, poesis, vis quam praeclare coniuncta ! Sed 
utinam ne erraret auctor rei et si qui eum sequuntur! 
Primum enim : unde lingua latina iam illo tempore, 
scilicet anno DXXXXVIII ante Chr. n., in remoto Ci¬ 
ri ente emicuit ? Quae in ipsa Urbe vix notescere coepit 
quum et ipsa Roma, etiam tum civitas exigua, et lingua 
incolarum incunabulis obvoluta essent, atque modeste 
paulatim prae maiore Graecorum Italiae inferioris cul¬ 
tura et Italiae superioris Etruscorum potestate utrumque 
accresceret ? 

Sed esto; consentiamus linguam latinam quoquo 
modo iam tum longinque in Orientem trans mare mi¬ 
grasse, quamquam Romani artem navigandi initio de¬ 
mum bellorum punicorum exercere coeperunt; — tria 
saecula non res parvula ; — ne negemus Danielem et 
linguam latinam cognitam habuisse; credamus igitur 
auctori Mane vocem inscriptionis esse latinam; conce¬ 
damus vocabulum Phares esse corruptum nomen Persae, 
quamquam nullo auctorum latinorum loco confirmari 
datur : qua tamen ratione philologica evolvenda sunt 
ex una voce Tekel duo vocabula « Te cellet » ? 

Non docet auctor. 

Greco-latina pronunciatione adhibita syllaba cel, com¬ 
parari quidem potest cum kel, ut Cicero hellenice pro- 
nunciatur Kikeron, eoque magis, quod inusitatum 
alioquin verbum quoque cello Graecorum xsXXw in 
mentem revocat; sed unde sumitur altera syllaba let? 

Potest nonnunquam evanescere ex syllaba vocalis 
(saeclum=saeculum), ut omnino linguae nonnullae vo¬ 
calibus non abundant aut, ut hebraica, prorsus carent; 
sed consonantes l -f- t, ut quae vocabuli radicis partem 
efficiant, nunquam perire neque possunt neque debent 


1 


et quidem hic in voce, in quam auctor sententiae nu¬ 
cleum inclusit, cum te cellet inquit. 

Eiusmodi igitur coniecturas et conclusiones ety¬ 
mologicas methodus et ratio philologica admitti non 
sinit, quare quaestio etymologica non literate soluta 
arbitranda est; neque iam id reputari necesse est sim¬ 
plicem vocem cello, excepta forma « celsus » pro « ex¬ 
celsus», nusquam, ne apud poetas quidem, reperiri 
eoque minus eo sensu, qui hic poscitur ; primitiva enim 
significatio verbi « cello » par est graecae, ubi verbum 
illud « admovere » aut «appOllere » significat, non «per¬ 
cutere » aut « percellere ». 


Animadvertamus iam deinceps quaestionem synta- 
ctioam. 

Verba Mane Tekel Phares (aut Fares ) vulgo ita ra¬ 
tione mechanica scribuntur atque excuduntur ab aucto¬ 
ribus, qui libellos biblicos Veteris Testamenti ad usum 
scholarum destinatos edunt. Sed si codicem hebraicum 
inspicimus, rem prorsus vafiam invenimus. 

Linguae hebraicae, cui quondam iuvenis studueram, 
notitia valde manca iam et debilissima quidem remansit; 
nam quae sunt mihi arma, quibus rem aggredi audeo ? 
Scio adhuc, id quod sincere profiteor, utut scripta he¬ 
braica legere; perpauca vocabula atque leges gram¬ 
maticae memoria tenentur. Heu me miserum, qui rem 
neglexi et paene plane oblitus sum ! Sed et ea, quae 
restant, ad rem perscrutandam sufficere videntur, et... 
audentes fortuna iuvat. 

Itaque in codice hebraico non Mane Tekel Phares 
legimus, sed M e ne m e ne t e kel icufarsin. 

Neglecta iam singulorum verborum disceptatione 
etymologica, si eorum significationem in lexico quae¬ 
rimus, invenimus, ut in memoria haeret, syllabam wu 
nonnunquam (ut hic ante verbum far sin), scribi tv e (1) 
quae syllaba vim latinae coniUnctionis et habens semper 
sequenti vocabulo praefigitur. 

Quem sensum igitur praestaret in disceptatione 
Szczerbovicii haec coniunctio, quae aut duo coordinata 
vocabula in enunciatione contracta, aut duas separatas 
enunciationes coordinatas coniungere solet? Atqui ce¬ 
lari hic coniunctio illa non potest. Quid igitur accipimus? 
Mane te cellet et Phares. 

Quid sibi vult et in ea enunciatione? 

Iam, opinor, una haec res luculenter monet consi¬ 
derationem auctoris illiteratiorem fuisse. 

Sed adspiciamus et reliqua verba et formas earum 
hebraicas aut potius Chaldaicas. (2) Qua in re, ne me 
scientia sua falleret, percunctatus sum non solum virum 
linguae hebraicae magistrum peritissimum, sed etiam 
lexicon comparativum Ioannis Boxtorfii: « Concor- 
dantiae bibliorum hebraicae et chaldaicae. (Stettini) ». 

(1) Vide grammat. hebraicam Faskulski, § 70, 1. 

(2) Ibid., § l, 3, C. 

Inveni omnium verborum formas esse chalclaicas, 
non puras hebraicas, et quidem formas verbales modi 
infinitivi, quae significant numerare, ponderare (et) 
dividere. Qui modus infinitivus usitabatur etiam pro 
imperativo, ut in antiqua lingua graeca idem nobis oc¬ 
currit praecipue in carmine Homeri, ut et hodie in 
lingua polona dicitur milczec! (tacere !); pro m ilcz ! 
(tace!) .aut milczcie! (tacete!); aut lingua germanica 
stili schweigen! pro scliweig! aut schioeigt stili ! 

Iam ex iis, quae modo dicta sunt, luculenter comici 
potest his tribus verbis minacibus Chaldaica dialecto 
in pariete excusis non solum significationem infinitivam, 
sed etiam sensum imperativum contineri potu sse, qua- 
mobrem ante tertium vocabulum logice coniunctio et 
est posita. 

Sed tamen sint ne hae formae omnes modi infinitivi, 
necne, aut quae propria eorum debeat esse significatio, 
id nobis supra memoratum lexicon interpretetur. 

Forma manah est forma actionis perfectae, quae 
vertitur latine numeravit quaeque vocalibus tantum mu¬ 
tatis praestat modum imperativum m°neh (numera).- 

Forma verbalis t e kel est forma actionis perfectae 
(ponderavit) ; sed iam formam imperativam in lexico 
non invenimus, quae, ut supra vidimus, mutatis tantum 
vocalibus discrepat. 

Aggrediamur vocabulum tertium wufarsin. De prima 
syllaba ipu, quae coniunctio est, iam disputavimus. 
Quid est reliquum far sin ?■ 

Lexicon praestat formam verbalem feres , quae etiam 
est forma actionis perfectae (divisit) ;. wufarsin autem 
secundum lexicon exprimit actionem praesentem (et 
dividunt). 

* 

* * 

•Quid iam ex omnibus, quae dicta sunt, coniicere 
licet ? Nil aliud, nisi verba ea,’si omnia formas easdem 
verbales praestarent, ita sonare debere : manah t°kel 
(wu) presj vertenda latine: numeravit, ponderavit, (et) 
divisit: 

Sed primum eorum m e neh habet vocales modo infi¬ 
nitivo ( == imperativo) proprias, alterum vocales actionis 
perfectae, tertium autem exprimit actionem temporis 
praesentis; ; • 

•Etiamsi nullas liberiores contecturas admittamus, 
sed formas eas,'ut demonstravimus, probemus et ver¬ 
tamus, iam sensus iudicii secreti clarus - esse potest; 
Numerare ! ponderavit., et dividunt. Sed, ut etiam lin- 
guaerdiebraicae peritissimus ille supra-dictus magister 
affirmavit, et tertia illa-vox- proprie formam- (wu) f e res 
habere : debuit, quae-respondet voci latinae (et) «di¬ 
visit »;- id’-quod-iure comici ■ potest, propterea qUod 
veteres. Hebraei -sine vocalibus.; scribere 1 consueverunt, 
ut -etiam nunc multi- ■ faciunt,' quamquam ex saeculo 
septimo post Christum natum signa vocalia inventa vulgo 
adhibentur/ ■> 

Ne multa iam, si omnia verba explicanda haberent 
vocales modi infinitivi imperativa significatione praediti, 


sensus esset hic: numerare! ponderare! dividere! si 
autem vocales temporis perfecti inserantur,- habebimus: 
numeravit , ponderavit, divisit. 

Nolo iam rem alia suppositione iuvare formam ver¬ 
balem actionis perfectae pro forma et significatione modi 
imperativi usitari potuisse, ut etiam nunc vestigia in 
linguis quibusdan remanent: in lingua polona pro im¬ 
perativo idz’ precz ! (apage)cum indignatione forma tem¬ 
poris perfecti poszedt precz! adhuc in usu est. 

Sed quid denique haec omnia ? Nonne et ita, ut 
verba illa in textu hebraico — 'Chaldaico leguntur, 
sensus eorum Danieli clarus esse potuit iam ante pa¬ 
tratum factum, ut nobis clarus est post factum ? Secretus 
quidem sensus est, at vates fuit. 

Quod autem aulae regiae sapientes linguam eam non 
intellegebant, — tales illi sapientes aulici erant. Nulla 
eorum sapientiae vestigia historiae mandata sunt, lies 
satis et nunc vulgaris. Quid superbis, inhumanis espu- 
gnatoribus lingua suppressorum opus est ? Non solum 
interdum non digna, quae cognoscatur, videtur, sed 
contra etiam eradicanda putatur. 

Ita volentes nolentes Romanos hoc gaudio privare 
cogimur verba illa biblica M c ne t e kel loufar.sin maiorum 
eorum lingua scripta fuisse et « Mane te cellet Phares » 
sonuisse. 

Yarsaviae Polonorum. 


Iosephus Wabner. 



PAROE/AIAE SIVE ADAGIA 


Aquam e pumice postulare. 

Hoc est: frustra ab alio petere, cuius ipse a 
quo petas maxime sit indigus. Nihil enim pumice 
lapide siccius, nihil siticulosius; perinde ac si quis 
ab indoctissimo doceri postulet, ab inconsultissimo 
consilium exspectet, ab egeno munus, ab inope 
praesidium, ab avaro ac tenaci pecuniam. Plau¬ 
tus: «Nam tu aquam e pumice nunc postulas, qui 
ipsius sitiat». «Pumex — inquit idem — non ae¬ 
que est aridus, atque hic senex». Est autem pu¬ 
mex lapis cavernosus, naturae adeo siccae, ut, si 
in urceum bullientem immiseris, fervorem exstin¬ 
guat. 

Eadem chorda oberrare. 

Horatius in Arte poetica sententiam haud dis¬ 
similem dissimili metaphora extulit: 

Et citharoedus 
Ridetur, chorda qui semper oberrat eadem. 

A cantoribus ducta translatio est, quibus ve¬ 
hementer foedum sit in iisdem fidibus saepius pec- 
, care. In eos igitur concinne dicetur, qui vel in 
simili re crebrius peccant, vel culpam eamdem 
iterum atque iterum committunt. Primus enim lapsus 
vel casui datur, vel imprudentiae; iteratus stulti- 
titiae tribuitur, aut inscitiae. 

TEMPLUM MARIALE APUD EREMITAS 

(EINSIEDELN) 


Salve, quae mediis surgis in yllpibus, 
Sedes cara T>eo, sacra Deiparae ! ^ 
princeps Helvetiorum 

salve gloria montium ! 


Sparsos tum monachos colligit ambitus 
Vasti coenobii; grandius excipit 
templum Dirginis aram 

primaevumque Sacrarium. 


Heic olim, procerum natus in aedibus, 
Meinradus ^ latuit tesca per aspera, 
felix psallere divae 

coram tMatris Imagine. 


Mox (testata cano) labitur aethere 
Christus, caelicolis cinctus ovantibus, 
aeternusque dicanda 

sacrat limina ‘Pontifex. 


Icon alma pium vi trahit illice 
(F)ennonem, ^ populo quem rapit Jllsato; 
Suevum par £verardum ^ 
vis invadit et abripit. 


O ter sancta Domus! te colat osculis 
aetas nostra suis, priscus ut obtinet 
patrum mos et avorum 
regnis a Carolingicis. 


(1) In composita voce Deipara, metri causa, longam feci secundam syllabam, quae ceterum in voce simplici Dei pro¬ 
duceretur. — Hoc autem vocabulo, in Codice Iustinianeo, latine redditur graecum 0sot6xo5. 

(2) Meinradus, filius Bertholdi e nobilissima stirpe de Hohenzollern, amplexus Institutum Sancti Benedicti, anno 
DCCCXXIY cellam sibi et sacellum exstruxit haud longe a lacu Tigurino apud Helvetios, in ea alpina solitudine, quae 
deinceps appellata est Einsiedeln. Atque is ortus fuit oppidi cognominis et monasterii, toto orbe celeberrimi. 

(3) Benno, abdicato munere, quod apud Alsatos in capitulo cathedrali Argentoratensi gerebat, anno CMXXV in ere¬ 
mum Einsiedlensem secessit, ubi et supremum diem obiit. 

(4) Bennoni successit anno CMXL Everardus, origine Suevus. Is vastum aedificavit monasterium, in quo monachos 
Einsiedlenses, ad id temporis dispersos, uno sub tecto collegit, quorum primus Abbas fuit. Amplum quoque erexit 
templum, in cuius ambitu excepta est primaeva aedicula Meinradiana, qualis etiam in praesenti conspicitur. — Prodi¬ 
giosam fuisse huius aedis dedicationem, veterrima testantur monumenta, historicis probata. (Yid. Wetzeii u. Velte, 
Kirchenlexicon, verbo Einsiedeln). 

Iam quis, diva ‘Parens, dum rota vertitur 
saeclorum decies, quis tua dicere 
pertentet benefacta, 

impertita vel improbis? 

Tu p J agas animi, tu quoque corporum 
morbos voce fugas, « Omnipotentia 
supplex » dicta, roganti 

cui nil Filius abnegat. 

Te praesente, fugit febris; in arida 
sanguis membra redit; candida cernitur 
lux caeco; pietatis 

fax extincta renascitur. 

Testes atque vades sint anathemata, 
quae suspensa nitent aurea, gemmea 
ante altare, tuamque 

clamant munificentiam. 

Virgo dives opum, perge clientibus 
rivos largifluos fundere munerum. 

Prolem, cui {Benedictus 
nomen legifer indidit, 

omnem tu valida protege dextera; 
at sit cura tibi prima Sacrarium, 
quo non clarius ullum 

sol perlustrat in fllpibus. 

jdrride et populis, quos tibi plurimos 
quaevis orta dies convehit: jllsatos, 

Rhaetos, 'Uindelicosque, 

Gallos praeter et Italos. 

Hos, lingua varios, tu, precor, effice 
concordes animo, sacra ‘Bosarii 
laetos texere serta, 

doctos solvere cantica. 

Tutrix Helvetiae ! cuius amabile 
nunc tandem solium miror et osculor, 
sero compos in aevo 

votorum iuvenilium : W 

salve, T)iva, mihi; tu neque supplicem, 
quaeso, sperne senem: fac mea diluam, 
flens, commissa; benignum 
da post funera Iudicem. 

Franc. Xay. Reuss. 

(1) Auctori, iuventutem agenti, fixum erat templum 
Einsiedlense invisere. Verum exsequendo consilio improvisa 
obstitit causa, nuper tandem, post annos L, sublata. 


LUDI PUERORUM APUD ITALOS 


De Tingolo. 

— Tingolo ? Quid sibi vult hoc novissimum voca¬ 
bulum ? 

Me paucis absolvam, candide lector, si vel tantillum 
moraberis. 

Scito enim, hoc nomine gaudere quoddam ludendi 
genus, in pueris subalpinis maxime vigens. Namque 
ipsum non modo iuvenum vires exercet, easque mirum 
in modum auget atque exqitat, sed, quod pluris aesti¬ 
matur, prudentiam in primis movet atque ingenii lu¬ 
ctantium industriam. Si tu fortasse vim ipsam vocabuli 
inquirere aliquando desideras, atque a verbi origine 
sensum expetere, hic ludorum mos, mea quidem sen¬ 
tentia, a tangendo oriri optime videtur. Et re quidem 
vera, tota ioci vis in eo posita est, ut si quis ab ad¬ 
versario vel leviter tangatur, subito ex certamine in¬ 
ferior evadat. 

Iuvabit tamen rem fusius explanare, ut magis ma¬ 
gisque ioci indolem mente percipere possis. 

Sunt hinc inde principes, qui sorte sibi eligunt socios', 
quibuscum decertandum est. Adsunt ipsi, bini, bini, 
cursu pares atque agilitate. Singuli vultu oculisque 
praeclara aetatis munera praeferunt membrorumque ce¬ 
leritatem iactant, quo in aemuli comparatione prior a 
principibus quisque iudicetur. — Oh ! vos qui plantis 
incertis, vetuli, progredimini, procul hinc, procul hinc 
recedite. Omnes iuventute pollent qui ad tingolo pro¬ 
cedunt. 

Hisce rite peractis, adsunt duae acies, quarum 
altera, quae « superior » vulgo adpellatur, se se occul¬ 
tare diversimode studet; altera, quae fortassis «infe¬ 
rior» esse videtur, ad inquirendos atque incusandos 
adversarios impigre certat. Dum vero socii alii alio 
dilabuntur; et qui ad metam obtinendam pergunt, et 
qui se se occultant, uno ore hinc inde proclamant: 
Tingolo 1 Tingolo! Tunc incipit ludus. 

Quam vere, quam apte est dicendum : Abditus in¬ 
terea latet et secretus alumnus! 

Tunc demum inter sociorum timorem, qui septa, ut 
ita dicam, custodiunt, caute omnino procedunt, neque 
omnes, modo sed electi, attentis oculis huc illuc re¬ 
spiciunt, maxime timentes, ne quis ex improviso in 
eos prosiliat, eosque praeoccupet, priusquam ad metam 
tamquam ad tutaminis locum pervenire potuerit. Va¬ 
lidiores enim semper ex more progrediuntur, dum mi¬ 
nuta plebes facili praesidio latet. 

En audacior subito adeurrit, atque e latebris egressus, 
pro viribus adversarios arripere cupit. Tunc quam ce¬ 
lerrime omnes e medio aufugiunt et ad metam conten¬ 
dunt. Ars erit atque studium si vel unum leviter tan¬ 
gat. Ad hoc tendit, hoc in primis atque unice exoptat, 
et pro viribus in hoc nititur. — Si enim omnes secure 
ad metam pervenerint, tunc studiose cum insidiis altius 
inclamant: «Exite! Exite in opem!» Sic faciunt, ut 
adversarii qui stant in abditis, istis vocibus falso adlecti, 
in aciem se se frustra proiiciunt dum, citra periculum, 
alii obtinent metam. 

Si forte adveniat, ut quis lentior fugerit, et minime 

metam.contigerit, et extra aliquantisper manserit, quo 
facilius in adversariorum potestatem cadat, auxilium a 
ceteris suis obsoleta voce petitur,, et turba vasto sub¬ 
moto recessu in incautum adeurrit, eumque tangendo 
in servitutem redigit. Saepe quoque contigit ut qui' 
prudentia ceteris praestat membrorumque celeritate, 
suis apud metam relictis, astute ad eos progreditur de¬ 
tegendos, nomine eos clamat ut e latebris securius 
exeant ; errorem quoque .simulant, ut alii aliis opem 
putantes ad ferre, adeurrant. Ac velut occultus, securum 
prodit in hostem Miles, nunc iste, nunc ille in. aciem 
celerrime currit. 

Cave tamen ne sis imprudens, ne quis e latebris 
egressus iuxta ex inopinato irruat! Ac propterea ne 
exeas rogo, portum fortiter occupa, ne tibi confidentius 
celeritati tuae credas, ne tibi forte accidat quod Horatius 
navi Virgilii pertimescit: 

Tu nisi ventis 
Debes ludibrium, cave! 

Caute incede ; adest enim in arte periculum. Hic 
alieno se pileo tegit, ille mentita veste indutus adparet, 
ut falso incusetur ; ille humi serpit, hic secreto propius, 
mutato loco procedit, ille denique in medium progre¬ 
ditur, socios inopinanter adoritur. Tunc quae luctantium 
confusio, quae animorum trepidatio! Omnes veluti ex 
composito festinanter progrediuntur. Qui pluribus liu- 
iusmodi fallaciis nititur novisque callet, maximi aesti¬ 
matur, et inter suos maioribus laudibus ad sidera 
tollitur. 

In puerilibus istis ludis, uti perhibent, in primis 
Napoleo ille magnus cum sodalibus adhuc, puer se se 
exercens enituit, et qui paulo post ad maiora provectus, 
strenuus imperator eva'sit ut cum omnibus, quos anti¬ 
quitas nobis tulit de re militari certaverit, suos amicos 
studiose in ludis edocuit. 

Tunc omnes eo potissimum contendunt, ut vi aut 
astutia victores fiant. Videas ne tua incuria vel audentia 
decipiaris. Maxime enim fuerit universorum indignatio 
in eum, qui imprudenter rem suorum perdiderit, vel 
in insidias ceciderit. 

Pugna iterum ferox mirum in modum exardescit, etsi 
quis erravit, et prudentiore incessu progreditur, atque 
ita ut unus et alter securior procedat, alios provocet; 
sicque ad victoriam tutius adveniant. 

Si parva licet componere magnis, in mentem re¬ 
voca episodium illud clarissimum quod suavissimis ver¬ 
sibus Torquatus noster effinxit de Tancredi duello cum 
Clorinda virgine. Hanc enim nimius sero regressam a 
praelio ad urbis portas, ob hostium terrorem occlusas, 
ille offendit, eam que ad pugnam ferociter adgreditur. 
Haud aliter inter luctantes, si quis forte inaniter me¬ 
tam cursu contingere potuerit. Tunc acriter pugnatur, 
hic ut ad metam tandem perveniat, ille ne eam per¬ 
tingere possit. In his duobus utrinque omnis maxima 
victoriae exspectatio, omnis animorum laetitia atque 
formido : et ambo pergunt adversis frontibus pugnare. 
Cui victoria ? Illi qui vel socium eludens ad metam se 
feliciter contulit, vel qui novissimo nisu alium manu 
tetigit! Sic tandem haec vel illa pars primas retulit. 

Tunc plausibus ex ipsis populi laetoque favore ! 

Subalpinus. 


COLLOQUIA LATINA 


Se?o scholam petentes, (1) 

Emmanuel. — Salvus sis, Faustine. 

Faustinus. — 0 salve, Emmanuel. Quo ire 
tendis ? 

E. — In scholam. Quo te pedes? 

F. — Eodem. 

E. — Ubi libri ? Ubi atramentarium ? 

F. — Sub pallio et axilla gestio. 

E. — Audistin’ aeris signum ? 

F. — Pridem. 

E. — Ain’ tu pridem ? Vae nobis! 

F. — Quid consternaris? aut quid metuis? 

E. — Quid metuam? Quod solent sero venien-- 
tes. Ah !.... 

P. — Ego sane probabilem excusationem ad¬ 
ducam. 

E. — Obsecro, quam ? 

F. — Mater me cum mandatis ad sororem 
misit, cuius responsum renuntiandum mihi fuit 
domum, et absunt illius aedes a nostris longius ; 
eo tardius venio. 

E. — Quid si hanc rationem tamquam com¬ 
menticiam repudiet magister ? 

F. — Fiducia est id minime facturum. Nam me 
ab huiuscemodi mendaciunculis temperare non 
raro expertus didicit. 

E. — Me miserum malique fati! Quid confin¬ 
gam quum somno captus nimius ego obdormierim ? 
In extremo sitae sunt fortunae meae, nec quid 
agam certum est. 

F. — Si rem ipsam ingenue confitearis, for¬ 
sitan delicti gratiam magister faciet. Quid forsitan?' 
Certe faciet; exonera te metu. 

E. — Obtemperabo bene monenti;. abstersisti 
metum. At enim ecce aliud mihi timorem obiicit. 

F. — Aliud? Dic, quaeso. 

E. — Formido male, ne hinc elapsus, alibi in 
casses incidam. 

F. — Alibi? 

E. — Quae memoriter pronuncianda praescripta 
sunt, haud teneo absolute. 

F. — Suspicari fas est, non te inter primos 
interrogatum iri. Tum ego, qui secundus tibi sedeo, 
suggeram dissimulanter et fideliter. 

E. — Id amabo, adiuva me. Summum tibi be¬ 
neficium debuero, hoc si perlectum dederis; nam 
nunc spes opesque meae omnes in te uno positae 
sunt. 

F. — Ambulemus contentius. 

E. — Tam strenue te consequi vix possum. 

(1) Ex opere Iacobi Pontani, cui titulus Progymnasmata latinitatis pas- 
sim retractavit I. F. 

EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 


Ex Congregatione de Religiosis. 

Declarationes decreti «Inter reliquas » circa servitium 
militare Sodalium Religiosorum. 

Edito decreto Inter reliquas , die i mens. Ianuarii 
mcmxi, circa servitium militare a viris religiosis prae¬ 
standum, (1) nonnulla exorta sunt dubia, quorum so¬ 
lutio expetita et data est a S. C. de Religiosis, prouti 
sequitur : 

I. — Utrum vota perpetua emissa ante promul¬ 
gationem Decreti Diter reliquas, cessent ipso facto, 
quando servitium militare activum assumitur ? — Resp. 
Negative. 

II. — Utrum vota temporanea item cessent ipso 
facto, quando idem servitium assumitur ? — Resp. Ne¬ 
gative per se, seu vota non cessare ipso facto, initio 
servitii militaris ; posse tamen Religiosos petere votorum 
dispensationem a prima die militaris servitii, iuxta 
art. VIII decreti Inter reliquas, si perseverare non in¬ 
tendant; in nullo casu novam votorum professionem 
emittere posse, nisi expleto servitio militari, etiamsi 
tempus professionis durante servitio militari expira- 
verit. 

III. — Utrum valida sit professio solemnis in Or¬ 
dinibus, et perpetua in Institutis votorum simplicium, 
emissa in bona fide ab eo qui falso existimavit se a 
servitio militari exemptum esse ? — Resp. Negative. 

IV. — Utrum valida sit professio solemnis in Or¬ 
dinibus et perpetua in Institutis votorum simplicium, 
emissa antequam completus fuerit annus a die expleti 
servitii militaris activi ? — Resp. Negative. 

V. — Utrum integer annus defluere debeat, an 
tequam ad professionem solemnem vel perpetuam ad" 
mittatur ille qui per tres tantum menses servitio mili" 
tari activo addictus fuit ? — Resp. Negative, sed ne. 
cessarium esse et sufficere in casu trimestre, vel spa. 
tium temporis brevius anno, correspondens tempori in 
servitio milifari transacto. 

VI. — Utrum ad professionem solemnem, vel 
perpetuam, admitti possint ii Religiosi, qui, servitio 
militari activo subiecti, firmum tamen habent et ma¬ 
nifestant animum sese exteris Missionibus addicendi, 
in eisque permanendi usque ad tempus a lege civili 
statutum ad perpetuam exemptionem a servitio militari 
adipiscendum, ut verbi gratia, in Italia est trigesimus 
secundus aetatis annus? — Resp. Negative per se. Con¬ 
cedit tamen S. Congregatio ut ultimo studiorum cur¬ 
riculi anno liceat iuvenes ad sacras Missiones intra an¬ 
num profecturos, ad solemnem, seu respective ad per¬ 
petuam professionem admittere et ad sacros Ordines 
promovere, emisso prius ex parte candidati iuramento 
de servitio Missionibus praestando usque ad tempus 
praefinitum a lege civili ad exemptionem obtinendam, 
et onerata Superiorum conscientia de eiusdem execu- 
tione. 

(Ex decr. d. i mens. Februarii mcmxii). 

(1) Cfi\ Vox Urbis an. XIV, n. III, pag. 43. 


Ex Congregatione Sacrorum Rituum. 

Circa doxologiam f Primae et Praefationem pro¬ 
priam in occurrentia Festorum B. M. V. ad instar sim¬ 
plicis redactorum. 

Quum ex Constitutione Apostolica «Divino afflatu » 
Festum B. V. M. ritus duplicis maioris, aut dies Octava 
eiusdem Deiparae, si in Dominicam occurrant, amodo 
simplificari debeant, S. R. C. insequentia dubia pro¬ 
posita ac resoluta fuerunt prouti sequitur: 

I. - An in praedicto casu conclusiones Hymnorum 
et versus Responsorii brevis ad Primam esse debeant 
de ipsa Beata Maria Virgine ? — Resp. Affirmative, 
nisi dicenda sit propria Temporis, et exceptis Domi¬ 
nicis Adventus. 

II. — Quae Praefatio in casu dicenda sit in Missa ? 
— Resp. Praefatio Trinitatis, nisi occurrat Praefatio 
de Tempore aut alicuius Octavae Domini, iuxta Novas 
Rubricas, tit. X, n. 4. 

(Ex decr. d. xxx mens. Decembr; mcmxi). 

De festis ritus duplicis Maioris octava condecoratis. 

Quaedam Festa, quamvis perpauca, ritus Duplicis 
Maioris pro aliqua particulari Ecclesia, transactis tem¬ 
poribus Octava decorata fuerunt. Quum autem harum 
Octavarum celebratio novissimis Sanctae Sedis disposi¬ 
tionibus minime congruat, Sacra Rituum Congregatio 
statuit et decrevit ut Festa ritus Duplicis Maioris Octava 
gaudere nequeant; et si quae huiusmodi Octavae iam 
concessae invenirentur, eas amodo declaravit suppressas. 
(Ex decr. d. xxx mens. Decembr. mcmxi). 

De Simplicibus antiphonas proprias habentibus. 

In Festis simplicibus quae habeant ad Laudes anti¬ 
phonas proprias, ex alio Festo desumptas, ut in Festo 
S. Agnetis secundo, ad Laudes dicendi adhuc non sunt 
psalmi de Dominica cum antiphonis Festi simplicis ; 
sed antiphonae et psalmi de Laudibus feriae occurrentis, 
et a Capitulo et deinceps de Festo simplici. Item, in 
Officio S. Mariae in Sabbato ad Laudes dicendae non 
sunt antiphonae ipsius Officii cum psalmis Dominicae; 
sed antiphonae et psalmi de Sabbato occurrente, et a 
Capitulo et deinceps de S. Maria. (Ex decr. d. xxvii 
mens. Ianuarii mcmxii). 

De quibusdam festis diebus Dominicis hucusque af¬ 
fixis. 

Quum ex novis Rubricis festa diebus Dominicis af¬ 
fixa, nisi sint festa Domini aut Duplicia primae vel se¬ 
cundae classis, amplius in ipsis celebrari nequeant, S. 
Rit. Congr., attentis etiam praescriptionibus temporariis 
memoratis Rubricis adiectis, insequentes declarationes 
evulgavit: 

I. — Festum Commemorationis Omnium Sanctorum 
S. R. E. Summorum Pontificum in locis, quibus idem 
Festum, sub ritu duplici minori vel maiori, pro Do¬ 
minica trima libera post Octavam SS. Apostolorum 
Petri et Pauli iam concessum est, adhuc celebrari licet, 
die prima mensis Iulii fixe adsignata. 

II. — Item Festum Commemorationis SS. Reliquia¬ 
rum in locis quibus idem festum pro aliqua Dominica, 

sub ritu duplici minori vel maiori, iam indultum est, 
in posterum celebrari adhuc potest, die quinta mensis 
Novembris fixe adsignata. 

III. — Si aliquod Festum Ecclesiae Universalis, sive 
Beatae Mariae Virginis, sive Sanctorum, sub ritu du¬ 
plici minori vel maiori, alicubi die Dominica concessum 
fuerit celebrari, amodo in die sua omnino reponen¬ 
dum est. 

(Ex decr. d. ix mens. Februarii mcmxii. 

Dubia varia. 

I. — Festa B. Mariae Virg. aut Sanctorum, Dominicis 
affixa, et a locorum Ordinariis in perpetuum simplifi- 
cata impediuntne recitationem Suffragii ad Laudes et 
Vesperas, Precum ad Primam et Completorium, Sym¬ 
boli Athanasiani ad Primam et tertiae Orationis in 
Missa? — Resp. Affirmative in omnibus. 

II. — Quando in Dominica occurrit Festum B. 
Mariae Virg. perpetuo a locorum Ordinariis simplifi- 
catum, conclusiones Hymnorum, et Versus Responsorii 
brevis ad Primam eruntne de ipsa Beata Virgine, ad 
normam Decreti d. xxx mens. Decembr. mcmxi ad I um ? 

— Resp. Affirmative. 

III. — Si Festum duplex secundae classis in Domi¬ 
nicam incidat et commemorandum sit Festum aliquod 
simpliftcatum, quod per se habeat Praefationem pro¬ 
priam in Missa, vel occurrat infra Octavam aliquam 
similiter Praefationem propriam habentem, legendane 
est Praefatio de Trinitate, vel potius Praefatio propria 
Festi simplificati, aut Octavae? — Resp. Affirmative 
ad primam partem; negative ad secundam. 

IV. — Quum ex novis Rubricis Primae Vesperae 
de Dominica infra Octavam Epiphaniae, nisi Epiphania 
ipsa venerit in Sabbato, integrae amodo de ipsa Do¬ 
minica dicendae sint, ultimus harum Vesperarum psal¬ 
mus eritne Laudate Dominum, ut in primis Vesperis, 
vel potius In exitu Israel, ut in secundis Vesperis ? 

— Resp. Affirmative ad primam partem; negative ad 
secundam. 

(Ex decr. d. ix mens. Februarii mcmxii). 


DIARIUM VATICANUM 

(Mense Aprili mcmxii). 

Coram SSmo admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more adi¬ 
verunt, peculiari nota digni sunt iuxta admissionis diem: 
Ioannes Borghese, princeps Urbanus ; Hernestus Schonberg- 
Roth-Schonberg, dynasta; De V&Eard, comitissa, et marchio- 
nissa de Thomas de S. Laurent, e Supremo Consilio Catho¬ 
licarum Mulierum in Gallia; Chigi, Urbanus princeps, 
eiusque familia ; Philippus De Levis, comes; Severina Sa- 
pieha, princeps foemina ; peregrinorum manus ex Hungaria, 
ex Gallia, ex Polonia, ex Neapolitana Dioecesi, ex Belgica, 
ex Austria; Coetus a S. Caecilia ad musicen sacram prove¬ 
hendam legatique omnes, qui Romae . ius generalis conventus 
participes fuere ; Angelus De Estrada, doctor. legatus extra¬ 
ordinarius atque administer cum omni potestate Argentinae 
reipublicae apud Apostolieam Sedem; De Ionghe, comes; 
S. Severinae Dux; Greuther, princeps; Czartoryski princeps. 


Pontificiae electiones. 

Provisio Ecclesiarum — Per S. Congregationis Consisto- 
rialis decreta SSmus. D. N. Pius PP. X has quae sequuntur 
Ecclesias de proprio pastore providit, scilicet: Titulari ec¬ 
clesiae archiepiscopali Seleuciensi in Syria praefecit rmum. 
d. Dominicum Serafini, hactenus archiepiscopum Spoleta- 
nun; tit. eccl. episcopali Arindelensi sac. Iosephum Enri- 
cum Conroy, Vicarium generalem dioecesis Ogdensburgensis, 
quem constituit auxiliarem revmi. d. Henrici Gabriels, 
episc. Ogdensburgensis; cathedrali eccl. Panamensi r. d. 
Gulielmum Rojas e Congne. Missionis et administratorem 
apostolicum eiusdem dioecesis Panamensis; tit. eccl. episc; 
Temnensi sac. Michaelem Higgins, dioec. Tuamen., quem 
constituit auxiliarem revmi, dni. ioannis Healy, archiep. 
Tuamen.; tit. eccl. archisp. Cyrrensi revmnm. d. Ludovicum 
Szmrecsanyi, episc. tit. Magyden. et auxiliarem emi. ar¬ 
chiep. Agrien., quem constituit coadiutorem cum iure futurae 
successionis emi. ac revmi d. Iosephi Samassa, Card. ar¬ 
chiep. Agrien. ; tit. eccl. episc. Martyropolitanae.sac, Victo¬ 
rem Horvath ex dioec. Colocen., quem constituit auxiliarem 
revmi. d. Ioannis Csernoch, archiep. Colocen. et Bacsien. ; 
metropolitanae eccl. Urbinatensi sac. Iacobum Ghio, archi- 
dioec. Ianuen.; cath. eccl. Thermularum sac. Rochum Ca¬ 
liandro, vicarium generalem et canonicum theologum cath. 
eccl. Uritanae. 

Brevibus autem Apostolicis nominati sunt: Episcopus 
titularis Mylasensis r. p. Ioseph Maria Caro Rodriguez, 
vicarius apostolicus de Tarapaca; episc. tit. Olenensis r. p. 
Aloisius Silva Lezaeta, vicarius apostolicus de Autofagasta; 
archiepiscopus Antibarensis r. p. Nicolaus Dobrecic, e ci¬ 
vitate vulgo Cettigne ; episc. Martinicensis r. p. Ioseph 
Malleret e Congregatione a Spiritu Sancto; episc. tit. Di- 
bonensis et Vicarius aplicus. Oceaniae centralis r. p. Ioseph 
Felix Blanc, e Societate Mariae ; arehiep. tit. Amidensis 
et coadiutor cnm iure successionis archiep. Brisbanensis r. 
p. d. Iacobus Duhig, translatus a Sede Episcopali Rock- 
hamptonensi ; episc. tit. Gordensis et vicarius aplicus. Orae 
Benini (Costa di Benin) in Africa Septemtrionali r. p. Fer-, 
dinandus Terrien, e Societati Lugdunensi Missionariorum 
ad Afros; archiepus. Atheniensis et delegatus apostolicus 
pro Graecia r. p. Aloisius Petit, e Congregatione Augusti- 
nianorum ab Assumptione; archiep. Corcyrensis r. p. 
Dominicus Darmanin, translatus a sede episcopali Syrensi. 

— Inter episcopos Pontificio solio adstantes electi sunt 
rr. pp. dd. Mathaeus Harkins, episcopus Providentiae; et 
Alfonsus Archi, episcopus Novocomi. 

— R. p. Dominicus Pasqualigo 0. P. alter a Commis- 
sario dicitur S. Congregationis Sancti Officii. 

— In coetum Advocatorum S. Consistorii adnumerantur 
Albertus Guidi iuris doctor. et Vincentius Sacconi, comes, 
ambo ex Urbe. 


A NNAL ES 

Bellum inter Italos atque Tureas. 

Recensionem superiorem de bello quod inter 
Italos atque Tureas geritur concludebamus, dubi¬ 
tantes ne voces procurandae pacis per ceterarum 
Europae nationum interventum, in facta reduce¬ 
rentur. Atqui si res tandem intercessit, laudabili 
tamen incoepto successus minime respondit. Tur¬ 
earum enim gubernium ea consilia confirmans, 

quae Caesaris nomine publici coetus sessiones inau¬ 
gurans iam edixerat, de pace rationem nullam a- 
gitari posse declaravit nisi prius decretum quo 
Lybia Italicae civitati annectebatur revocatum fuerit 
Italicaeque copiae in patriam retraherentur. Aegri 
equidem somnia; eoque magis quod paucis ante 
diebus Itali occupationem suam produxerint orien¬ 
tem versus in Sidi Said peninsulam qua, — optime 
simulato excursu, — potiti sunt, ad Macabez caput 
milites exponentes, et Bu Kemez, Turcicum propu¬ 
gnaculum, oppugnantes; quod Tureae frustra recu¬ 
perare conati sunt. Neque satis; eadem enim die 
qua in legatorum coetu firma voluntas omnibus 
viribus resistendi aperiebatur, Italorum classis ad 
Hellespontum apparebat. Quam quum iaculatores ad 
ipsius freti fauces positi, aggredi ausi essent, mu¬ 
nimentis crebrisque vigiliis brevi arces privatas 
viderunt, quae tantam ruinam reportarunt, ut fere 
omnino diruerentur. Hinc Turearum clarigationes, 
qui Hellesponti aquis incendiariis globis commissis, 
naves cuiusque nationis a transitu prohibuerunt, 
exitum hunc vere plausibilem sibi procurantes, ut 
ceterae Europae nationes, in primisque Russica, 
damna commerciis suis parta vehementer denuntia¬ 
verint, dum Itali tranquille milites in Stampalia 
insula ponunt, praesidiaque hostium captivos fa¬ 
ciunt ; et in Lybica terra, propitiam aliquam oc¬ 
casionem expectantes minutisque proeliis pugnan¬ 
tes, cunctantur. 

* 

& * 

In Mauritania. 

At non Itali uni in Africa decertant. Galli enim 
in Mauritania et ipsi armis abstinere nequeunt. 
Foedus hi cum Mulay Afid Imperatore icerant, 
quo, decennalem historiam Europaearum contentio¬ 
num circa illam regionem concludentes, in Galliae 
patrocinium Mauritania conferebatur. Nihil inde 
aliud restabat quam ut dissensiones cum Hispania 
de quarumdam regionum mutua concessione com¬ 
ponerentur. Ecce autem ex improviso militaris se¬ 
ditio eaque gravissima Fez in ipsa urbe oritur, 
cuius causa apparens iussum quoddam novarum 
legum quod Mauritanis militibus nimis onerosum 
videatur; vera, contra, nec ea obscura, Gallicae 
clientelae acris indigenarum oppositio; quam ad 
efficienter coercendam non certe satis erunt viginti 
illa millia militum, quos.Gallia in Mauritania habet. 
Nova igitur copiarum vis necesse erit, novaque 
belli pecunia. 

* ■» 

Quies in Sinis restituta. 

In Sinis tandem novi regiminis res placatae vi¬ 
dentur. Gubernium namque Sun-Yat-Sen imperii 
summam, in quiete, Yuan-Shi-Eai definitivo gu¬ 
bernio tradidit, nec ullo modo obstitit quominus hoc 
sedem a Nankin ad Pekinum urbem transferret. 


PUBLICI PER ORBEM COETUS 

legibus ferendis 

In Anglh lex Hiberniae propria, a Gladstoniana 
factione per annos triginta, acriter propugnata, pri¬ 
mum tandem favorabilia suffragia tulit. 

In Austria Stuergkh, administrorum primus, 
Croatorum iura contra Hungaros strenue asseruit. 

In Germania apud Berolinensem coetum, Im¬ 
perii Cancellarius sapienti oratione rogationem legis 
defendit pro militaribus navalibusque novis ex¬ 
pensis. 

In Hungaria Kuen comiti, munus regendi im¬ 
perii abdicanti, novum administrorum collegium 
suffectum, praeside Lukacs, iam aerarii praefecto. 

In Italia coetus sessiones resumptae, ratisque 
habitis ferriviarum expensis, nova lex de iure 
suffragii amplificando in disceptationem vocata. 

In Russia Sazonofii oratione civilis Imperii 
ratio clare ac prudenter patefacta. 

Iu Suetia rogata lex de iure suffragii mulie¬ 
ribus exaggerando. 

In Turearum Imperio nova comitia favorabilia 
omnino cesserunt Iuvenum Turearum factioni, 
quam tamen dictitant per vim liuiusmodi exitum 
obtinuisse. 



PER ORBEM 


Die ii mens. Aprilis mcmxii, iu Belgica, opifices 
ad carbonem fodinarum extrahendum, ob denega¬ 
tum sibi auctum salarii, Anglorum exemplum se- 
quuti, ex condicto passim a labore recedunt. 

— d. in Miharayama, vulcanus Iaponicae in¬ 
sulae Oshima, post quietem annorum octo supra 
sexaginta, ex improviso iterum ignes evomit op¬ 
pidaque circum sepelire ita minitatur, ut incolae 
in scaphas aut vicinas terras perfugere coacti 
fuerint. 

— d. v Moliendo oppidum in Peruviana civi¬ 
tate fere omne immani incendio absumitur. 

— d. vi Mississipi flumen in Nordica America, 
oppositis hinc inde molibus abruptis, campos et 
oppida per aquarum cursus inundat magna tum 
rerum tum hominum ruina. 

— d. vili ad Glaronam in Helvetia moenia 
forte deteguntur vetustae urbis nomine Wichlenbad, 
anno mdcclxii terrae motu, ut creditur, sepultae. 

— d. xi Lutetiae Parisiorum vita fungitur Ga- 
briel Monod, historicus. 

— d. xn Bruxellis nordica ferriviarum statio 
incendio valde pessumdatur. 

— d. xiv Lutetiae Parisiorum brevi morbo ab¬ 
sumptus septuaginta et septem annos natus obit 

Henricus Brisson, publici Gallicorum coetus legibus 
ferendis praeses. 

— d. xvi maxima quae huc usque vectoriarum 
navium exstructa fuerit nomine Titan ab Anglia 
ad civitates foederatas Americae septentrionalis 
primum profecta, noctu, in immensam glaciei molem 
ab arctico polo procedentem occurrens, disiicitur 
atque submergitur. Mille et sexcentae circiter hu¬ 
manae victimae inde heu lugentur! 

— d. xxii venti vis in Colorado Americana 
regione furens, quinquaginta et ultra domus civi¬ 
tatis Hennessey solo aequat. 

— d. xxv Venetiarum turris, abhinc annos 
novem prolapsa, civiumque omnium firma voluntate 
ad caelum rursus elata, sollemni ritu inauguratur; 
aeraque munificentia Pii X. P. M., quondam Ve¬ 
netorum Patriarchae, refecta, publice dedicata sunt. 

— d. xxviii Damasci emporia pleraque flammis 
vorantur. 

— d.xxix Vedrines, inter Gallicos aviatores val¬ 
de celebratus, a Douai urbe profectus,-improviso ma¬ 
chinae vitio ad Sancti Dionysii oppidum, in terram 
praecipitat, graviterque in capite vulneratur. 

— d. xxx, gasio forte incenso in fossilis carbonis 
fodinis ad Tokium, Iaponicam urbem, cunicularii 
ducenti et octoginta misere pereunt. 

Vectoria Graeca navis nomine Texas Thessa¬ 
lonicam petens, in incendiarium globum ex iis, 
quos Tureae contra Italos in mari posuerunt, mala 
sorte offendit ac subruitur. Ex viatoribus centum 
quinquaginta duobus, vix nonaginta, iique maxima 
ex parte vulnerati, superstites evadunt. 



LIBRI RECENS DONO ACCEPTI 


Sociorum et lectorum in mentem revocamus, libros 
recens editos atque ad nos missos, ut in Voce Urbis eo¬ 
rum notitia detur , neque hoc ipso a nobis commendari, 
neque apud administratorem nostrum, nisi contra aperte 
declaretur, venumdari. Si quis alterum eorum sibi cu¬ 
piat, petat necesse est ab editore, quem semper indi¬ 
camus. 

De Hautontimorumeni Terentianae prologo scripsi^. 
Ioannes Capo villa. — Salae Consilinae, typis F. Au¬ 
letae, MCMXII. 

Maurice Brillant, Le Charme de Florence. — Lu¬ 
tetiae Paris., edid. Bloud et Soc., mcmxii. (Ven. lib. 3,50). 

Pierrs Gauthiez. Contes s ur vdlin. Toscaneet F rance. 
— Indidem. (Ven. lib. 3,50). 

In constitutionem «Divino afflatu » SS. D. N. Pi; 
Papae X de nova psalterii in Breviario Romano distri¬ 
butione et in Rubricas ad normam ipsius constitutionis 
servandas commentarium scripsit Dr. Petrus Piacenza, 
S. R. C. Protonotarius Apost., in Pont. Semin. Rom. 
S. Liturgiae professor. — Editio altera. — Romae 
edid. Descite et Soc. mcmxii. (Ven. lib. 2). 


P. Gillet. L’educazione dei cuore. — Traduzione 
dal francese. — Indidem. (Ven. lib. 2,50). 

E. Craphz. La Venerabile Caterina Labo uri, Figlia 
della Carifit di San Vincenzo de’ Paoli (1806-1876). — 
Traduzione dal Francese — Indidem. (Ven. lib. 2). 

A. Regnier. San Leone Magno . — Traduzione dal 
Francese. — Indidem. (Ven. lib. 2). 

M. Lepin. Vangeli canonici e Vangeli apocrifl. — 
Traduzione italiana su la terza francese. — Indidem. 
(Ven. lib. 1,20). 

Giorgio Keszler (G. Romain). L' inquisizione. Suo 
valore religioso, politico e sociale.. — Traduzione dal 
francese. — Indidem. (Ven. lib. 0,60). 

Gabriele d’Azambuja. La giovane e Vevoluzione 
moderna. — Traduzione italiana sulla seconda edizione 
francese. — Indidem. (Ven. lib. 0,60). 

Id. Cib che per la donna ha fatto il Cristianeshno. 
— Traduzione italiana sulla sesta edizione francese. — 
Indidem. (Ven. lib. 0,60). 

Stefano Lamy dell’Aceademia di Franci a. Cattolici 
e Socialisti a proposito delle «Settimane sociali». — 
Indidem. (Ven. lib. 0,60). 



A E N I G M A T A 


i. 

(Permutatio vocalis). 

A proficisci ad bella volentibus implorandus. 

O invicta manet, dum mundi finis adesto. 

II. 

Frigore correptus prior ut flos floribus haeret, 

Et sole adverso plus adamante micat. 

Ultimus in doctrina alter , qui primus in arte. 

Toto laetentur hortus et ora tibi. 

Ex sociis, qui utriusque aenigmatis interpretatio¬ 
nem ad Doctorem IOSEPHUM FORNARI, Commentarii 
moderatorem (Roma,, Vi'a dei G0Vei'110 VeCCMo, 96) 
miserint intra menses duos. unus, sortitus, gratis 
accipiet I. B. FRANCESIA actionem dramatieam la- 
tinis versibus scriptam et in tres actus distributam. 


Aenigmata an. XV, n. II proposita his respondent: 
i) Sol-amen ; 2) Sitis. 

Ea rite soluta miserunt: 

Aiig. Seriban, Iassiis. — Alois. Cappelli, Senis. — P. C. Peltenbnrg, 
Soeterwonde ad Lugdunum Batavorum. — Petr. Fur», Viro. — Lati. Lud. 
Podobinski, Neo Sandeeia — Iae. Fortina, Arona. — I. M. Meunier, 
Corbiniaco. — Fr. Menntni, Florentiola. — Paulus Dat», Consianlia-Tomis. 

— Ad. Kozlowski, Pelricovia. — P. Bernardiuus a Montieulo, Aveano in 
Marsis. — Fr. Baturewiez. Zptomiria. — Georg. Beothy. Magnomi-adwo. 

— Lud. Kobierzyeki, Leo poli. — Ioam. Sismondo, Comi* Montis ferrati. — 
Lucius Bhaetus, Buearestino. — Stepfa. Dantas, Natal m BasMm. — Pe¬ 
trus Tergestinus. - F. Ortiz, Morelia. — Christ. Del Fierro, Mexieo. — 
NIc. Eudrigi, Salisbtirgo. — Rich. Mulier, Berolme. — F. Aruori, Medio¬ 
lano. — Alb. Kain, Dublino. — Diem. Falva, Constantia. — X. Biancki, 
Augusta Taurinorum. — I, Martius, Philadelphia. — R. Silvam, Londiuo. 

Sortitus est praemium: 

NICOLAUS ENDRIGI, 

ad quem missa est Ioacium Antoxelli Costaggini Milesia fabula, cui 
titulus: 

ARRAE GORGONIAE 


Sponsor: Ioaxxes Baptista Ciampi, iurisperitus 
Romae — Es officina Societatis Editrieis Romanae. 

ANTHEA 

(Ex fabula H. SIENKIEWICZ Poloni: Eamus ad Ipsum). 


Hic hospitibus humanissime exceptis villam suam 
utendam obtulit, urbi vicinam : quo tamen beneficio 
nihilo rectius Anthea se habuit, terroribus non immi¬ 
nutis, quibus adducta est in rerum omnium despera¬ 
tionem. 

In atrio, quamvis et matutina tempora sunt et por¬ 
ticus opacet locum, caletur maxime. Prope aedem, ad 
palmam patulis diffusam ramis, Antheae lecticam de¬ 
ferri Cinna iubet floribus ornatam ac hyacinthinis. 
Deinde assidens aegrae arreptisque eius manibus, qua- 
-rum candor parium marmor extinxerat: 

— Uti vales, — inquit — amica ? 

— Satis bene, — illa respondit deficiente voce, 
clausitque oculos, quasi petitura medicinam somno. 

Cuncta silent: ramos inter levis aura susurrat. 

Fons erat illimis, nitidis argenteus undis, 

Et gramen circa quod proximus humor alebat. 

Paulo post sopore excitata : 

— Verene, — inquit — Cai, philosophus hac in 
regione versatur quidam, cuius ope aegri convalescunt? 

— Hic eius generis medicos prophetas vocant. Atque 
ei profecto te curandam tradidissem, nisi et ipse cir¬ 
culator videretur. Is, quod contra leges et instituta 
civitatis plura in vulgus disseminaverit, capitis dam¬ 
natus, iussu procuratoris est hodie cruci adfigendus. 

Ad haec subtristis flexit illa caput. Cuius auctum 
pallorem intuitus Cinna : 

— Medicinam — inquit — afferet dies. 

— Mortis quidem, non vitae minister est atque sa¬ 
telles dies. 

Diu uterque conticuit, Cinna saepe oculos coniiciente 
in lecticam conspersam floribus, in qua, velut funebri 
lecto, composita iacebat uxor. Extrema vero is patie¬ 
batur cogitans, tam dilectae formae egregiaeque vir¬ 
tutis mox reliquum futurum nihil, nisi exigui pulveris 
modum. Quumque plane sentiret se non posse defunctae 
desiderium pati, consilia agitabat eam in conditorium 
prosequendi. 

Inter haec rumor auditur levis, quasi pedum per 
caliginem furtimque sese admoventium. Visu exanguis, 
horrescit Anthea, reductoque timidissime spiritu, atto¬ 
nita stupet. Occupabat enim miseram timor ne forte 
umbrae adventarent sibi saepius obiectae atque anteire 
solitae mortuum hominem immotis oculis vitreisque in- 
tuentem. 

Tum Cinna, blande iniecta manu trepidanti: 

— Pelle — inquit — vanum timorem, bonumque 
animum habe ; nam et mihi rumor auditur. 


Mox autem : 

■- 1 - Ipse est; Pontius venit. 

Iamque ad tramitis flexum in conspectum se dabat 
procurator. Media hominis aetas ; paullo plenior ac ni¬ 
tidum os resecta barba; arcessita quaedam sublimitas; 
fatigati animi et corporis habitus. Qui quum brevi ad- 
stitisset, in umbram palmae succedens : 

— Salve, — inquit — vir nobilissime ; tuque, cViva 
Anthea, salve. Quantus hodie aestus afflat post noctem 
frigidissimam! Hic dies vobis faustus felixque sit, 
idemque initium afferat recuperandae salutis, Anthea, 
qua iterum vigeas niteasque uti flores, quibus est 
conspersa lectica. 

Officiis ultro citroque habitis, procurator sedit, in- 
spectaque attentius aegra : 

— Solitudinis — inquit adducto supercilio — est 
aegritudo comes ; abest a frequentia metus. Quamobrem 
quid in rem vestram esse mihi videatur quidque con¬ 
silii vobis capiendum sit libere dicam. Hic profecto 
neque Alexandriae sumus neque Antiochiae, ubi agi 
aetas liceat, uti vos decet, vel in circo vel in theatro; 
quibus a deliciis huius populi mores sunt remotissimi. 
Heic nullus est fere sermo nisi de lege, quae plurimum 
negotii dat mihi misero et in quam cogimur tam fre¬ 
quenter offendere, ut malim commorari cum Scythis. 

— Sed licet tandem scire quid moneas ? 

— Quoniam, uti aiebam, metu caret frequentia, velim 
spectaculo adsitis hominum trium, qui hodie dandi 
sunt cruci. Res curiositate non vacat, fietque clara atque 
exspectata magis propter solemnes paschatis dies. Multi 
enim et religionis causa et studio visendi supplicii con¬ 
venient, maxime proximi quique e plebecula. Spero 
damnatos morituros fortiter. In his autem iuvenis est 
singularis quidam, qui se Filium Dei affirmat, miti 
ingenio instar columbae, eaque vitae innocentia, de 
qua nullum sit certe sumendum supplicium. 

— Hunc ergo cruci addixisti innoxium ? 

— Quid facerem? Multa simul ac diversa angebant. 
Hinc avebam vitare molestias, illinc non irritare cra¬ 
brones. Tanta enim invidia in eum hominem conflata 
est a principibus sacerdotum, ut querimoniae de me, 
quod remissius egerim, Romam usque pervenerint. Ce¬ 
terum malum hoc ad civem romanum non redit. 

— Ex hoc tamen haud minor fiet sensus doloris 
misero. 

(Ad proximum numerum). 

P. Angelini. 

DE LITTERIS ET BONIS ARTIBUS COMMENTARIUS 


Rerum index: 


Iohannes Pascoll. 

Actus fidei, qui «credere» dicitur, investigatur. 

Paroemiae sive Adagia. A Scylla in Charybdim. — Cocta numerabi¬ 
mus exta. 

Aedes iYlariae Paciferae ad Albam Dociliam (vulgo Albissola). 

De lusu qui vulgo dicitur « Domino ». 

Ex Sacris Congregationibus Romanis sententiae novissimae se¬ 
lectae: Ex Congregatione Concilii. — Ex Congregatione Sacrorum Ri¬ 
tuum. 


IOHANNES PASCOLI 


Incipe, si quid habes; et me fecere poetam 
Pierides... (Vergil.) 

Has tibi dat violas immortalesque amaranthos.., 

Quintilianus (X, 1,90) referens de morte Valerii 
Flacci Setini qui, ut notum est, inchoatos rudesque Ar- 
gonauticon libros reliquit, maestissimis his verbis utitur: 
«Multum nuper in Valerio Flacco amisimus». Nempe 
is qui lati-nis litteris vel ampliorem splendorem poterat 
ferre et luculenter ostendere quid quantumve suae vires 
in scribendo possent, iacebat exstinctus, ac Musa, illo 
orbata, habitu lugubri silebat. 

. Haec eadem verba liceat mihi adhibere, dum pro 
meis quantulumcumque potero viribus, in hoc Commen¬ 
tario, qui minime a litterarum nostrarum progressu in¬ 
crementoque procul abhorret, quin immo in primis vel 
quid in litteris ediderimus vel quid amiserimus egregii 
refert defletque commotus, de illa quae vere potest 
gloria summa Piericlum dici, scilicet de Iohanne Pa- 
scoli immatura morte absumpto, commemoro. 

Quum, sub extremi autumni tempore, labentibus fo¬ 
liis primo cum frigore tactis, nescio quaedam animos 
maestitia invadit eademque diu tenet eos adstrictos, 
quod natura videtur paulatim suae venustatis ornamento 
denudari ac tardo gradu squalescere, et plantulae sub¬ 
tili culmo intro recipiuntur ne vis aquilonis de impro¬ 
viso exorta diruat divellatque, sic mortem Iohannis Pa- 
scoli eiusque vocem canoram crudeliter abruptam unus¬ 
quisque nostrum non lente tulit, non indefletam comme¬ 
moravit, sed tacito moerore affectus, extremum mo- 
rientis spiritum secum volvit. Universus enim lacri¬ 
marum consensus, laudantium concentus, effusio florum 
super tumulum eius, Italiae denique luctus quam sors, 
singulum quemque optimum scriptorem auferendo, gra¬ 

viter ac mortifere videtur vulnerare, manifesto ostendunt 
quid damni ex dulcissimi poetae amissione ceperimus. 

# 

* * 

At primum pauca de vita et duriore eius fortuna 
referamus. 

Iohannes Pascoli natus est in Flaminia, id est in illa 
regione quae olim Gallia Cispadana tenebatur, proprieque 
in castro Sancti Mauri, pridie Kal. Ianuar. a. mdccclv, 
obscuris fere maioribus, quod Rogerius pater in Tor- 
loniae principis agris villicans, suis lucellis necessaria 
ad vitam familiae modeste comparabat. Prima eius 
aetatis tempora laetiora fuerunt, sed postea intolerabili 
dolore laceratus est ob mortem carissimi parentis, qui 
a. mdccclxvii dum solus redit domum, ex insidiis in¬ 
terficitur. Quibus id angoribus Iohannem confecerit, 
non oportet dicere. Paulo post soror natu maior interiit; 
deinde mater, quam filius perdite adamabat; postremo 
fratres duo. Brevi, lares domestici exagitantur inque re 
familiari valde superstes laborat. Tristes enim dies eum 
manent. Tamen litterarum ediscendarum gratia in ephe¬ 
beo Urbini Metaurensis aliquandiu commoratus est, ubi 
a praeclaris illis religiosis viris Scholarum Piarum, qui 
optime latinam linguam callebant, eruditur, inter quos 
honoris causa et memoriae officio non possumus Iosephum 
Giacoletti, e Pedemontio, praeterire, qui vere Apollinea 
clarus in arte erat, quique iam praemia tulerat in regia 
Neerlandiea Academia ob carmina de vapore atque opti¬ 
ce , et Franciscum Donati, etruscum, qui in eodem Ur¬ 
binate collegio italicas litteras tradebat. A Giacoletti 
ipso Pascoli illius Calabri doctissimi notitiam habuit, 
scilicet Didaci Yitrioli, cuius nemo est quin aureum 
illud carmen, in magno conventu Amstelodamensi or¬ 
dinis litterarii praemio ornatum, cui nomen Xiphias , 
ignoret. Quod si istis rudimentis rigidam viam ac ra¬ 
tionem adicimus Gandino, cui in disciplinam se Pascoli 
tradidit Bononiae, et praesertim naturam eiusque ip- 

genium perspicimus, quae ad poesim propensa erant, 
idest ad poetico colore obumbrandum quidquid ante suos 
oculos versaretur, quidquid vel sentiret vel tangeret, fa¬ 
cile intellegimus cur progressu temporis tantus in versu 
latino exarando poeta evaserit. Nonne enim Pascoli ipse 
admonet nos valedicere Giacoletti praeceptori latini 
sermonis plenum ? Nonne enim ipse quibusdam locis 
meminit plurimum se illis primis doctoribus debere? 

Tunc, splendide primis studiorum difficultatibus 
victis, nec non praemio in litterarum certamine lato, 
in Universitatem Bononiensem transiit. Bononia tunc 
lumine doctrinaque Grandino ornabatur et Carducci, qui 
Pascoli discipulum habuit in deliciis. Iam inde a primis 
experimentis Iohannes signa dedit excellentis ingenii sui 
suaeque dexteritatis mirae in latinis versibus conte¬ 
xendis. 

Doctoris titulum nactus, se ad tradendas litteras 
dedit, et apud se sorores Idam et Mariam arcessivit, 
quarum altera usque ad extremum diem poetae nunquam 
se ab illo seiunxit. Sic una vivebant, quamquam vel 
tenues erant quaestus; sed amor fungebatur vice cibi, 
iique se invicem adamantes inopiae medebantur : quanta 
enim pietas, quanta dulcedo mixta dolori, quam suavis 
maestitia intra limen illud ! Nescio num quis possit 
perennius exigere monumentum eo quod Iohannes in 
suis Myricis collocavit, in quibus suae vitae fortunas 
poetice enarravit quaeque eius animi quasi speculum 
haud mendax dici possunt. 

Placet mihi sic illos privatos parietes effingere : hinc 
poetam suis studiis operam dantem, illinc sorores vel 
rebus domesticis intentas, vel carmen Deo pro suis 
mortuis dicentes... 

Primo in nostris Gymnasiis publice iuvenes docuit, 
deinde in Lycaeis ; sic tota fere Italia peregrinatus est, 
a Mateola ad Liburnum, vix sibi et suis consulens, 
quod ut vitam umbratilem modestamque ducere posset, 
coactus erat domi scholas habere. Tunc vero eius gloria 
paulatim effulsit, et in Universitatem Bononiensem ar¬ 
cessitus est de grammaticis graecis ac latinis exposi¬ 
turus. Deinde Messanam mittitur, pauloque post Pisas.. 
Anno mdccccvi, quod maximus est titulus honoris, 
Carducci successit in eadem aula et eodem suggesto, 
quod per fere decem lustra maximus Italiae vates lit- 
teratusque iudex summus tenuit, veram indagandi viam 
perspiciendique litterarum nostrarum monumenta iuve- 
nibus ostendens. Tamen, quamvis summum honorum 
gradum attigisset, non animos extulit, non suas virtutes 
et sapientias ebullivit, non plausus captavit; sed sim¬ 
plex, ut humili loco erat natus, modestusque vixit, in¬ 
genio tantum exercendo deditus. Locorum quietis et 
tranquillitatis plenissimorum amans, in villam se li¬ 
benter conferebat, ubi se ipsum suam que vitam sim¬ 
pliciorem reddebat adeo ut, omissis studiis, saepenu- 
mero sorori Mariae frugalem cenam instruenti opem 
ferret. Quid enim dulcius illi quam suis ipsum manibus 
panem cibarium conficere? 


At licet incorrupta esset sanitate, in morbum gravem 
incidit qui, frustra adhibitis remediis, ut fulmen quer¬ 
cum postridie Non. proximi superioris mensis Aprilis 
sustulit. 


Diximus de vita; nunc pauca de Pascoli Italorum 
carminum scriptore addamus, dum ad huiusce com¬ 
memorationis consilium praecipuum contendimus. 

Iohannes Pascoli poeta verus ac novus est, eiusque 
poSsis tota dolore destillat. Per sententias discrepantes 
ad hanc affirmationem pervenit: vitam bonum esse om¬ 
nibus, contemptis doloribus qui eam undique perten¬ 
tant. « Umbra enim vana est prae illa quam quisque 
diligit et sperat amittitque; hanc umbram eques pere¬ 
grinus sectatur ». (1) Poetae dolor inhaeret in visceribus 
ac solitudine nutritur : ille enim dolet mortem patris 
barbare interfecti, inque exulcerato animo dolorum 
solacia in poesi tantum invenit. 

Sunt qui negent Pascoli doloris omnium communis 
cogitationem comprehensionemque; at id falsum est. Is 
vero progreditur, suas imagines latius explicat usque 
ad tellurem fere in suo amplexu comprehendendam. 
Quomodo sensus sensibus succedunt! Quomodo se in¬ 
tus adspicit inquiritque auctor! Quomodo illa quae in 
se ipso adnotat in imagines convertit! Ulixes autem 
non ille est de quo fabulose narrat Homerus, sed novo 
spiritu afflat, ratione nostrorum temporum servata. 
Nam Pascoli antiquas fabulas iudicio quod huius est 
aetatis interpretatus, vetustas formas fere ex integro 
condit novisque ornat sensibus : poeta vivit, severita¬ 
tem percipit vitae una cum perpetuitate eius. Nihil 
eum fugit: res minimae aeque ac maximae commovent. 

Dixerunt nonnulli iudices subtiliores heroes pcisco- 
lianos humanitate privos esse, tamquam si a sensibus 
sevocati, a corporibus seducti fuerint: hoc autem non 
satis liquet. Ut mille eae passim adhibitae voces blan¬ 
dulae, dulciloquae, lepidulae quibusdam nugae ac vana 
ornamenta videntur, quum sit poeta suae artis causa 
ad eas coactus, sic Pascoli vitam universam complectitur 
et eam vel in rerum parvularum progressione effingit: 
qui cogitat et agit; puellulam telam texentem ; rusticum 
findentem terram vomere ; opificem cotidiano suo operi 
incumbentem ; aquilam et motacillam quippe qui 

omnia dilexit omnesque homines suo sinu complexuque 
recepit, eo magis quo sibi contemptiores hi visi sunt. 

Quid autem de Poematibus italicis dicam, quae ita 
appellata sunt a magnis ibi viris agentibus, quaeque 
signo arbuti ornantur, scilicet illius silvestris indige¬ 
naeque arboris quae, sub prima nive cadente, rubras 
bacas habet floresque edit albos, ut cum viriditate fo¬ 
liorum perenni, Italicum nostrum vexillum efficiat? 

Quid de carminibus in regis Entii memoriam, quo¬ 
rum materia ab omnibus illis rebus sumpta est, quae 

flj Vicle carmen La Felicita in Primi Poemetti. 











ad flavum principem a Bononiensibus captum in bello 
Fossaltino referuntur ? En nobile ac vere maeonium poe¬ 
ma: lectori ante oculos durissimae obversantur aevi 
medii vicissitudines et remota revocantur tempora, dum 
in Italia potestas civilis atque mores et doctrina reno¬ 
vantur. In his omnibus experimentis inventionis feli¬ 
citas apparet, sermo est purissimus, suavissimi sunt 
modi, ars procul dubio maxima est simplexque cogi¬ 
tationis vis. 

* 

* * 


> 


i 

Quibus praemissis, illud attingamus, quod magis 
nostra interest: carminum latinorum Iohannis Pascoli 
tractationem. 

De hoc argumento disputaturus, scilicet de Pascoli 
po8ta latino, non possum iri primis quin diluam ac re¬ 
fellam eorum sententiam, qui per hosce dies affirmare 
contenderint illius carmina nescio quodam artificio in¬ 
fecta esse, nimiaque diligentia conscripta. Isti enim iu- 
dices morosiores, assueti adunco nare suspendere omnia 
quae latini sermonis vim dulcedinemque iri vitam re¬ 
vocare velint conamina, scriptoribus id contendentibus 
leviter artificium exprobrant. Neque id mirum est, quum 
res eo pervenerit ut vel de illis poetis qui renatarum 
litterarum tempore, optimorum Latinitatis auctorum 
vestigiis insistentes, quidquid versibus expresserint, 
praeclarum opus confecerunt, cursim ac fere cum con¬ 
temptu nostra aetate diiudicatum sit! Quod si nonnulli 
fuerunt qui, latinitatis florem decerpendo, musivum 
quoddam opus exararent, in quo vera facultas poetica 
desideratur divinusque impetus, iniecto verborum studio 
conquisitioneque, intercluditur, at quam multi, vel nova 
verba in linguam inducentes, ea usi sunt incorrupta 
sermonis integritate, sic optimis illis 'scriptoribus in 
proximo fuerunt, tantum in sua carmina venustatis, 
gratiae leporisque diffuderunt ut, si Vergilius Horatiusque 
redissent in vitam, minime ea suo nomini addicere de¬ 
dignati essent. 


Pro mea parte, ad argumentum propositum rediens, 
4icam quod sentio. 

In legendis carminibus latinis quae Pascoli, aureo 
usus calamo, contexuit, sic nos venustate summaque 
sermonis virtute allicimur, sic puro eius et quasi can¬ 
dido genere dicendi capimur, ut multa cum admira- 
'Hione quaeramus num ipse in poesi Latina maiorem sibi 
laudem quam in Italica comparaverit. Eoque magis 
ad hanc sententiam inclinamus quod illa scripta, ut 
Carducci aiebat, omnium scriptorum veterum et prae¬ 
cipuorum quasi odorem suavem sapiunt. Nam aurea 
latinitate vel penitus imbutus, quippe qui nocturna 
diurnaque manu antiquitatis doctae elegantisque exem¬ 
plaria versando, assidue in humanis litteris seexercuerit, 
in illis scilicet gravioribus studiis in quae nulla fere 
praetermittitur dies quin contumeliose invehatur, in 



suam rem optimorum auctorum doctrinam elegantiamque 
facile convertit et egregia prompsit, ut tellus laeta 
umores aetheris sorbens eosque alens in gremio, cum 
ver adeo frondi nemorum silvisque utile advenit et ze¬ 
phyris tepent dies ac sol acribus radiis amores in ca¬ 
licem torquet, gemmantibus herbis convestitur, novo 
tumet palmite, luxuriantem florum ornatum ostentat, 
unumquemque nostrum ad se mirantem trahit. Quod 
si huic exercitationi in qua Pascoli nimis elaboravit, 
ingenii facultates ad poesim propensi addimus, cele- 
resque illius motus sine quibus nulla vera poesis esse 
potest, illudque praecipuum contuemur qua ratione fa¬ 
bulas antiquas interpretando minime vero a nostris 
temporibus se deflexerit, quin etiam ipsa commenticia 
ad humanam condicionem detorserit, facile intellegimus 
cur perfectus scriptor atque artifex in suo genere eva¬ 
serit. Quod quidem iudices Amstelodamenses non latuit 
qui haud aegre ab omnibus carminibus missis Pasco- 
lianum semper internoverunt, quique vel hoc anno Thal- 
lusam non potuerunt quin aureo praemio ornarent « sum¬ 
mi cantoris opus eximium, quo vix cogitari quidquam 
possit praestantius ». 

Non desunt vero qui numeros Pascolianos quum valde 
admirentur, putent tamen eos a vera ac propria lati¬ 
nitate abesse; utpote qui novas imagines novasque 
sententias perquam dissimiles a veteri ratione sentiendi 
complectentes, auctorem coegerint novo itineri se com¬ 
mittere : scilicet, latinis verbis tantum servatis, et ge¬ 
stum et orbem et ipsorum verborum contextum artifi¬ 
ciose variare, ita ut veteres optimique scriptores vix 
suae latinitatis halitum in illis tentaminibus agnoscant. 

Quod quantum nutet solidisque careat fundamentis, 
nemo est quin videat. Nam, si reapse Pascoli nova 
quaedam pigmenta adhibet ad suum scribendi genus 
exornandum, nunquam vero ab exemplaribus sibi pro¬ 
positis deflectit; atque eadem ratione qua eius carmina 
non hemistichiis frustulisque antiquis una collectis et 
consutis constant, ut nonnullis videtur, sic facile ca¬ 
lamistra ac lenocinia locutionis diruuntur, quibus ea 
carmina inspersa esse nonnulli quodam opinionis errore 
adducti dixerunt. Sive enim poeta antiquas fabulas ve- 
tustaque monumenta canit, sive Musam suam flectit ad 
humiliores gracilioresque res versibus effingendas, sum¬ 
mus semper et felicitate inventionis et sinceritate atque' 
splendore numerorum evadit. 

Dum scribo, implet adhuc aures meas et iucunditate 
perfundit illius vocis moderatio, quae superiore anno 
laudes Romae celebravit. Quid hymno in Romulidum 
genitricem urbem excogitari possit excelsius, maius, 
praestantius, nescio. In eo enim sane ambigitur utrum 
sermo latinus plus addat vetustis monumentis splendoxfls 
ac gloriae, an ista sermoni qui plane cumulateque per¬ 
fectus est. Mirum opus et Roma dignissimum, per quod 
aeternum sonat poetae vox, ut adhuc fori reliquiae et 
sacri Palati ruinae spectantium oculos alliciunt. 0 qui 
sonorum concentus! 0 quanta in sermone maiestas J 

Video fere per somnium heroes illos qni in prima urbis 
origine fuerunt: Pallantem, cui fuit ex arbuto compo¬ 
situs lectus ; Faunum lucos et saxa Palatina habitantem; 
divos gemellos in equis immortalibus ante aeratas co¬ 
hortes euntes... Assiduum audio Thybridis murmur, 
agnorum balatus, vigilantis bucinae sonitum caecam 
noctem findentis, passerisque cantum silvestri culmine 
salientis... Video autem saxum Capitoli muscoso spar¬ 
sum rudere, immemores vaccas paventes Palatia, pastores 
circum domibus silvestribus ignem subdentes, mutan- 
tesque muris umbracula... denique Romam exsistentem 
sulco ac prorsus in imperium magnum passu aequo 

gradientem. At quo ferar? Quo ardore conflagrabo? 

Quo gaudio percitus adducar? 

Non possum tamen quin hosce referam versus: 

.Silebat 

gloria iam Romae, iam sacri fana Palati 
corruerant. Vetus haec late tenet omnia rudus. 
Plurimus obicitur caespes frondentis acanthi 
atque oblita sui caecis de stirpibus arbos ; 
et lapidis fragmenta iacent in sentibus albi 
lapsaque subrident scolymis capitella severis. 

Instant semiruti muscoso fornice muri 
herbaque de rimis quatitur vitriaria vento, 
pendula ut a tuguri sordentis scruta fenestra. 

Hic pictos in calce deos iam diluit imber, 
hic male fixa truces scindunt aulaea procellae. 

Est lapidum scabies, sunt saxa virentia musco, 
sunt putres hederis freti cingentibus arcus. 

Ignaris haec apparent velut antra gigantum 

qui iam rixati disiectis undique saxis 

nunc absint procul atque errent in montibus altis. 

Quid his imaginibus optari possit pulchrius ? Quid 
absolutius elegantiusve ? Num quis possit romana mo¬ 
numenta ruderibus adspersa melius concelebrare? Ego 
quidem magnificam hanc descriptionem praefero illis 
Sannazarii versibus ruinas Cumarum, urbis vetustissimae, 
deflentibus : 


Atque ubi fatidicae latuere arcana Sibyllae, 
nunc claudit saturas vespere pastor oves ; 

quaeque prius sanctos cogebat curia patres, 
serpentum facta est alituum que domus. 

Plenaque tot passim generosis atria ceris 
ipsa sua tandem subruta mole iacent. 

Calcanturque olim sacris onerata trophaeis 
limina ■, distractos et tegit herba deos. 

Tot decora, artificumque manus tot nota sepulchra, 
totque pios cineres una ruina premit. 

Et iam intra solasque domos disiectaque passim 
culmina setigeros advena figit apros. 


Diximus nuper vel in rebus humilioribus concinendis 
Pascoli summum evasisse. 

En habeo « Myrmedon », carmen venustissimum ac 
lepidissimum, in quo formicas providas laborumque 


patientes poeta laudat. Eligo descriptionem bestiolarum 
inter se proeliantium : 

.Erumpit nigris directa maniplis 

iam legio, longumque nigram terit agmen arenam. 
Explorant Numidae, galea spectabilis alba 
Centurio effusos cogit, propellit inertes : 

Non tumuli tardant, rapido non flumine rivi. 

Protinus inicitur connexo pensilis ipso 
milite ponticolus : viva rate iungitur amnis. 

At tumulum terebrisque cavant et cruribus aequant. 
Iam taciti subeunt hostilis moenibus urbis. 

Fit via vi: vigiles portis caeduntur in ipsis : 
iam vallum scindunt, capta versantur in urbe. 

Tunc exsudatae populantur messis acervos. 

Horrea diripiunt, tectorum limina frangunt, 
et trepidas iugulant nutrices ovaque secum 
heu tenerosque ferunt incerto corpore natos. 

Quantum inest vis ac roboris in his versibus! Quo 
genus scribendi lumine ornatur ! Nempe Pascoli rem 
penitus cognoscit, elegantis vetustatis cultum cum scien¬ 
tiae pervestigatione mire coniungit, ac dulcis poesis 
velamine tenuium formicarum vitam moresque ob¬ 
umbrat. 

Sed operae pretium est unumquodvis carmen pro¬ 
pius perpendere. 

De variis iisdemque cedro sane dignissimis carmi¬ 
nibus, quae Pascoli in illud difficillimum certamen 
Iloeufftianum misit, quaeque fere quotannis in conventu 
Ordinis Litterarii a iudicibus praemio ornata sunt, hoc 
unum eligo quod Paedagogium inscribitur, quodque 
optimo quidem iudicio huius Commentarii lectoribus 
velut dapes gratas nectareasque moderator praeclarus 
offerre voluit. (1) 

Simplex est carminis textura, nihil abstrusum et 
arduum, nullus verborum tumor, nulla prope dixerim 
putidula rerum conquisitio : argumentum non enucleatur 
per ambages, sed cito evolvitur, ad conclusionem pro¬ 
perans, alacritate ac venustate sermonis exornatum. 

Duo pueri, Kareius et Alexamenos, in aedibus Pa¬ 
latinis obsides, Pio Severo imperante, alienigenae, 
romanas litteras discentes, varii inter se patria, moribus 
ac religione, quippe alter, ludis deditus, invitus studeat 
idolorumque cultum profiteatur, alter vero, a ludo re¬ 
motus, unice in studium incumbat Christianoque cultui 
adhaereat, mutuo contendunt, et parum abest quin res 
ad manus veniat. Statim a custode dividuntur ; ethnicus 
puer in contiguum conclave foribus reclusis ducitur, 
ubi, postquam diu pede terram tutudit ac genas lace¬ 
ravit lacrimasque copiose effudit, rapto graphio, in 
pariete, cum quodam contemptu, crucem inscripsit, 
fixumque hominem asinina cervice auritoque capite, 
puerumque adstantem oscula seu thura pecudi, in sti¬ 
pite fixae, praebentem adiecit. Quo facto, sub puero 
talia ministrante, sodalis sancti nomen insculpsit. Quum 
vero nox advenit sodalesque omnes, somno gravati, 

/1) Cfr. num. sup. 

dormiebant, ethnicus unus dormire non poterat, utpote 
cum anxium patriae cura ac parentum sollicitaret. Dum 
autem per noctem vigiliis vexatur, sodalem sanctum 
quem in die offenderat, preces quasdam tenui susurro 
proferentem audit. Commotus veniam poscit Kareius. 
Tunc Alexamenos, pro sua benignitate, amicum mae¬ 
rentem solatur, alloquitur eum de patria ac parentibus 
quos alter posse visere desperat, et dexteram porrigit. 
Brevi, de Deo sermo fit. Kareius, qui proclivior ad 
iram est, quippe qui solus, orbus parentibus, exspes, 
auditis illis verbis de religione et vero cultu, paulatim 
exsurgit,- nescio quae maesta carpit solatia ac somno 
indulget placido. 

Mane novo praetor Alexamenon obiurgat quod, ut 
fama fertur, se Christo addixerit, eumque admonet 
crucem linquendam esse malis latronibus et fugitivis. 
Quumque vero minime dissuadere possit, altera ex parte 
confisus gregem fore salvum, ecce Kareius qui se Chri- 
sticolam profitetur, 

. ..et offert 

Se fratri, iunctaque manu comitatur euntem. 

En habes argumentum carminis, suavis sententiolis 
et imaginibus, suavioris vero nescio quadam maestitia 
quae passim inde efflat. Quam bene puerorum ludi et 
rixae effinguntur! Quanam arte puerilis aetas ac mores 
sub oculos subiciuntur ! Quam mire volucrum consue¬ 
tudines expressae se nobis ostendunt! 

Ut cum deiectus subitis de nubibus imber 
diversas oppressit aves et adegit in unum : 
omnigenae coeunt in densum frondibus hortum 
aut nemus impluvii, et tacitae, dum detonet, una 
sub foliis latitant, ubi nescit passer alaudam 
iuxta tendentem nec non acalanthida parus : 
vix autem coepit per destillantia circum 
omnia ramorum splendescere versicolor sol, 
altera iam plaudit, iam pipilat altera, mussant, 
pileolum de fronde rubens haec exserit, atrum 
illa galericulum, dein ludunt, en micat alis 
omne nemus variisque sonant concentibus aedes. 

Poetam fere pictorem dicas qui, variis sibi coloribus 
assumptis, sapienter eos ministrat, ut res poscit, modo 
profundens, modo adumbrans, ita ut tabula, variis par¬ 
tibus exornata, spectantis animum moveat. Pascoli enim 
argumentum assumptum sapienter distribuit, atque na¬ 
tiva venustate sermonisque- gratia vivace decorans, pul¬ 
cherrimis descriptionibus intextis, ex quibus magis eius 
animi candor emicat, propositum assequitur. Forsan 
huc illuc obiecerit quis nescio quasdam audaciores la- 
tine scribendi formas et verborum consecutiones, non¬ 
nulla sententiarum insignia, nonnulla vocabula haud 
semper de purissimo fonte deprompta, quaedam denique 
paucissima a perfecta latinitate abhorrentia. At illud 
Horatii subit mentem : 

Verum ubi plura nitent in carmine, non ego paucis 
offendar maculis . 


Utcumque est, haerent animis nostris fixae, et semper 
haerebunt, suaves illae narrationes aut descriptiones 
ornandi causa interpositae, quarum Pascoli est peritis- 
simus ac nulli secundus (vide, exempli gratia, puerorum 
lusus aviumque fugam sub imbris adventum in Paeda¬ 
gogio) ; manent semperque manebunt suavissimae illae 
imagines quas poeta artifici manu effinxit (Phidyle , 
Pomponia Graecina) ; alliciunt semperque allicient nos 
venustissima illa bucolica, per quae Vergilius ipse in 
nostras aures loqui videtur ; placet semperque placebit 
magna illa colorum pulchritudo ac varietas, qua carmina 
mirum in modum distinguuntur ; admirationem movent 
semperque admovebunt omnia illa difficilia tentamina 
nostras res latine recidendi; denique poematia supererunt, 
quod verae poesis vestigia prae se ferunt; De his enim 
recte dici potest quod M. Antonius Flaminius ad An- 
dream Naugerium scripsit: 

Quot bruma creat albicans pruinas, 
quot tellus zephyro soluta flores, 
quot spicae Libycis calent in agris, 
quot vindemia porrigit racemos, 
quot vastis mare fluctuat procellis, 
cum nascens pluvias reportat hoedus, 
quot Ceraunia frondibus teguntur, 
quot caelum facibus micat serenum, 
quot sunt milia multa basiorum 
quae dari sibi postulat Catullus, 
quotque sunt atomi Lucretianae, 
tot menses, bone Naugeri, tot annos 
vivent aureoli tui libelli. 

Atque utinam — ominari licet — diffractis clathris , 
quam primum in unum conglobata huiuscemodi poe¬ 
matia in vulgus proponantur et venalia fiant! Tunc 
facile unusquisque noscet quam clarissimus in latina 
poesi Pascoli, pressis Catulli, Vergilii Horatiique ve¬ 
stigiis, exstiterit et quantam in litteris, ob eius mortem, 
iacturam fecerimus. 

*** 

Nunc autem in gremio matris almae Pascoli quiescit, 
illius scilicet matris quam versibus elegantissimis ce¬ 
cinit, cuique velut piissimus memorque filius preces 
suas fundebat. Iam nunc vita rigescit poetae qui bonus 
iam a prima adulescentia simplexque moribus ac ra¬ 
tione vivendi fuit, et sibi semper, vel in diebus maxima 
luce fulgentibus, usque ad diem ultimum constans. 

Date nunc flores tumulo, pueri puellaeque : colligite, 
intexite rosas, lilia, violas, amaranthos, omnigenam 
camporum floram, eiusque sepulcrum ornate. In eo enim 
conditur qui vos celebravit, qui Floram dilexit, qui 
summis in deliciis habuit rus, qui vere videbatur vivere 
veroque gaudio frui quum rus excurreret, et remotus 
ab urbium strepitu, camporum dulcedinem, aquarum 
murmur, viridantia pratorum germina, stridorem avium 
pipilantium floresque fragrantes admiraretur. Ni fallor, 
at mihi videtur eximium sui amatorem Natura perdi¬ 
disse ; hinc vero oportet ut Natura vestem lugubrem 
sumat eumque lacrimis uberibus defleat. 

Quod si scriptor qui humiles res adamavit cecinitque, 
pulchrioresque vero ac sinceriores comparationes de 
rebus naturae in suos versus derivavit, quemque ipsa 
Natura elegit ut ipsius ornamenta patefaceret, iam nunc 
compositus est in tumulo expectaturus dum salix be¬ 
nignam optatamque umbram porrigat, eius vero opus, 
eius scripta venustissima et comptissima, sive italico 
sermone sive latino exarata, stabunt et vigebunt donec 
Natura cum suo magnifico florum tegumento in pretio 
erit; donec animos iustitia alliciet et dolor interiores 
poscet fibras et pietas amorque pectora mortalium re¬ 
fovebit ; donec, prope dixerim, Roma stabit cui splen¬ 
didus ille hymnus arcte subiungitur. 

Consentiae, Non. Mai. a. mcmxii. 


Marcus Galdi. 



Fides virtus et quidem supernaturalis est, imo inter 
theologales virtutes primatum tenens. Actibus propterea 
diversis pollet, quorum primus «credere» vocatur, 
quique actus, internus, externus, implicitus et explicitus 
esse potest. Quamvis saeculo, quod merito infidele deno¬ 
minari potest, vivimus, circa naturam, divisionem, ne¬ 
cessitatem, meritum, necnon proprietates actus credendi, 
innumerae nostris diebus agitantur quaestiones; tanta 
est fidei divinae in humanis animabus indigentia! 
Easdem in praesenti articulo quaestiones in examen 
revocaturi, unice brevitati studebimus. . 


Iiixta Modernistarum somnia « credere » solius vo¬ 
luntatis, non autem intellectus actus est; vel indigentiae 
cuiusdam, vel cuiusdam dispositionis effectus; vel est qui¬ 
dam instinctus in homine existens. Aliter sentiunt catho¬ 
lici, quos inter S. Augustinus, S. Thomas, Card. Newman, 
eminent. Hic, actum qui « credere » est, tali modo descri¬ 
bit: «Credere idem valet ac timendam hanc veritatem 
sentire “nos Dei creaturas esse,, ; idem est de facto 
ac in mundum invisibilem intrare ! Est vere existimare 
mundum pro felicitate nostra sufficientem non esse; 
est usque ad ipsum Deum assurgere ipsumque prae¬ 
sentem habere, adventum illius exspectare, ac volun¬ 
tatis eius adimpletionem curare... Credere est Deo se 
submittere, atque in manus eiusdem humiliter se tradere. 
Penes scriptores inspiratos, fides et obedienlia res sunt 
synonymae ; ideoque credere est res invisibiles accipere, 
non quasi per rationem experientiamque de earum exi- 
stentia certiores esse possimus, sed solo rerum invisi¬ 
bilium amore ducti. Fides supra syllogismum quem- 
eumque est, an res reliqua magis minusve verisimilis 
sit non quaerit; dummodo quaedam probabilitas vo¬ 


luntatem Dei credenti manifestet, fidei submissio habetur. 
Fides non ab evidentiae gradibus mensuranda est ». (1) 

S. Augustinus (2) de fidei actu scribit: «Quamquam 
et ipsum credere nihil aliud est, quam cum assensione 
cogitare. Non enim omnis qui cogitat, credit; quum 
ideo cogitent plerique, ne credant; sed cogitat omnis 
qui credit, et credendo cogitat, et cogitando credit». 

Angelicus Doctor quamvis multis repetens vicibus: 
« Credere est actus intellectus, secundum quod movetur 
a voluntate ad assentiendum... Credere est immediate 
actus intellectus, quia obiectum huius actus est verum 
quod proprie pertinet ad intellectum... Credere non 
habet assensum, nisi ex imperio voluntatis; unde se¬ 
cundum id quod est, a voluntate dependet... Credere 
ad intellectum pertinet, prout est a voluntate motus 
ad assentiendum... Ex affectione quis inclinatur ad fidem: 
credimus enim quia volumus » ; (3) dum tamen quae¬ 
rit (4) «Utrum credere sit cum assensu cogitare» et 
rursus (5) «Quidnam sit credere,» S. Augustini defi¬ 
nitionem actus credendi sumit, eamque taliter explicat: 
«Videlicet credere est cum assensu cogitare, si acci¬ 
piatur “cogitare,, non communiter pro qualicumque 
actuali consideratione intellectus, sed magis proprie, 
prouti est consideratio intellectus, quae est cum quadam 
inquisitione, antequam perveniatur ad perfectionem in¬ 
tellectus per certitudinem visionis, et prouti est, motus 
animi deliberantis, nondum perfecti per plenam visio¬ 
nem veritatis». Credere enim taliter sumptum differt 
a) ab actibus mentis qui sunt scire et intelligere, quia, 
in hisce est utique firma adhaesio intellectus, sicut in 
actu qui est credere, sed dum in primis est visio ve¬ 
ritatis in se, in secundo visio illa deest — b) Ab actu 
qui est dubitare, quia in dubio, mentis adhaesio non 
est firma, e contra in actu qui est credere, adhaesio 
praestita ab intellectu veritatibus fidei, firma est — 
c) Ab actu qui est suspicio, quia in suspicione, motiva 
non sunt firma, e contra in ipso credere motiva assensus 
firma sunt — d) Ab actu qui est opinio, quia in opi¬ 
nione pars opposita timetur, in ipso credere vero, nullus 
est partis oppositae timor. (6) 

Conformi ter ad S. Thomae doctrinam optime Salman- 
ticenses scribunt: «(7) Actus evidentes, quales sunt 
qui attingunt prima principia, et conclusiones scitas, 
important quidem firmam adhaesionem, sed cogitatio¬ 
nem, sive ulteriorem disquisitionem excludunt; actus 
autem inevidentes, c.uiusmodi sunt dubitatio, suspicio, 
et opinio, cogitationem quidem afferunt, sed ad firmi¬ 
tatem assensus minime pertingunt: utrumque vero im¬ 
portat actus credendi». Concludere fas est, credere esse 

(1) Parochial and plain sjrmons III, VI; VI, XVIII. Bhemoxd, Psycho- 
login dj la foi, p. 312-313. 

(2) De Praedest. Sanet. 2, 5. M. 44, 963. 

(3) 2 -2™ 4, 2, ib. 2, 2 ; De Veril. 14, 3, 4. 

(4) 2-2“° 2, 1. 

(5.) Id. de Yerit., 14, a. 1. 

(6) 2-2 ae , 14, ad 2. «Non enim crederet, nisi videret ea esse credenda 
vel propter evidentiam signorum vel propter aliquid huiusmodi». 

(7) V, XI, Tract. de fide , q. 2, a. 1. 

actum supernaturalem intellectus humani, sub imperio 
voluntatis a Deo motae positum, quo actu firmiter as- 
sentit fidei veritatibus, non quidem in se visis sed evi¬ 
denter credibiles. 

Propter diversam huius actus, qui est credere, re¬ 
lationem ad ipsum Deum expressiones oriuntur : « Cre¬ 
dere Deum, credere Deo, credere in Deum». Credere 
Deum, idem est, ac existentiam Dei credere; credere 
Deo, vult dicere, credere Deo veritates fidei revelanti; 
credere in Deum dicere vult, Deum esse finem ultimum 
humanae vitae. (1) 

* * 

Praeter hoc credere internum, credere etiam exter¬ 
num datur, quod est « confessio externa eorum quae 
sunt fidei». Credere internum et externum inter se 
comparari possunt, uti locutio interior et exterior com¬ 
parantur. Locutio exterior ordinatur ad significandum 
id quod in corde concipitur, dum credere externum 
ordinatur ad significanda ea quae interius credimus, 
ideoque «sicut conceptus interior eorum quae sunt 
fidei est proprie fidei actus, ita etiam et exterior con¬ 
fessio». (2) 

Circa necessitatem utriusque actus fidei, differentia 
quaedam asserenda est : 

I. Credere internum est necessarium ad salutem. 
Concilium enim Vaticanum (c. 3 De fide Denz. 1642) 
statuit : «Sine fide impossibile est placere Deo, et ad 
filiorum eius consortium pervenire... nec ullus nisi in 
ea perseveraverit usque in finem, vitam aeternam as- 
sequetur». Ratio S. Thomae est, quia «ultima beati- 
tudo hominis consistit in quadam supernaturali Dei 
visione. Ad quam quidem visionem homo pertingere 
non potest, nisi per modum addiscentis a Deo doctore... 
Unde ad hoc quod homo perveniat ad perfectam visio¬ 
nem beatitudinis, praeexigitur quod credat Deo tam¬ 
quam discipulus magistro docenti». 

II. Credere externum e contra « non semper neque 
in quolibet loco est de necessitate, sed in aliquo loco 
et tempore ». a) « Non semper neque in quolibet loco » 
quia confessio fidei est affirmativum praeceptum, « prae¬ 
cepta autem affirmativa... non obligant ad semper, etsi 
semper obligent; obligant autem pro loco et tempore, 
et secundum alias circumstantias debitas, secundum 
quod oportet actum humanum limitari ad hoc quod sit 
actus virtutis». — b) «In aliquo loco et tempore » quando 
scilicet per omissionem huius confessionis subtraheretur 
honor debitus Deo, et etiam utilitas proximi impendenda: 
puta si quis interrogatus de fide taceret, et ex hoc cre¬ 
deretur vel quod non haberet fidem vel quod fides non 
esset vera, vel alii per eius taciturnitatem averterentur 
a fide. In huiusmodi enim casibus confessio fidei est 
de necessitate salutis » . (3) 

(1) Of. S. Th. 2-2“ 2. 2. 

(2) 2-2“, 3, 1. 

(3) S. Th. 2*2«, q. 2. a. 3; q. 3, a. 2. 


Circa autem meritum actus qui est « credere» reti¬ 
nendum videtur, utrumque credere, internum nempe 
et externum, esse meritorium, quia ambo subiacent im¬ 
perio libertatis humanae, et ubicumque, habetur impe¬ 
rium libertatis, meritum quoque habetur. — a) Subiacet 
imperio libertatis humanae internum credere, quia nemo 
credit nisi volens, et voluntas est quae intellectum 
movet ad assentiendum. — b) Subiacet imperio liber¬ 
tatis credere externum, quia nisi homo velit, non ma¬ 
nifestat exterius ea quae vel in corde illius sunt, quaeque 
ab eo creduntur. (1-) . 

vv 

* * 

Credere denique explicltum vel implicitum esse po¬ 
test. Credere aliquid explicite iuxta Billuart (2), est 
illud credere sub propriis et particularibus terminis, sub 
quibus nobis proponitur : sic credit explicite mysterium 
Incarnationis qui credit Filium Dei assumpsisse natu¬ 
ram humanam et Christum esse Deum et hominem ; 
credit explicite mysterium Trinitatis qui credit Patrem 
et Filium et Spiritum Sanctum esse unum Deum et tres 
personas. Credere autem aliquid implicite, est credere 
in alio, sive ut in principio universaliori in quo conti¬ 
netur, sive in sensu magistri, cui adhaeretur, sive ut 
in umbra et figura, quae scitur habere significationem, 
quamvis res significata clare non cognoscatur. Iuxta 
Suarez (3) explicite credere, nihil aliud est quam credere 
aliquid in seipso, ita ut illud sit proximum obieetum 
in quo cadit assensus fidei: credere autem implicite est 
credere in alio tantum. 

Pro nobis, veritas aliqua fidei potest primo explicite 
vel implicite credi; secundo debet explicite vel impli¬ 
cite credi. Potest explicite credi, si intellectui credentis 
explicite verbis omni remoto velamine proponitur ; im¬ 
plicite vero si intellectui credentis sub velamine et 
umbra quadam et tamquam in alia veritate contenta 
fuerit enuntiata ac proposita. Debet autem veritas quae¬ 
dam explicite credi si: 1° fuerit intellectui credentis 
explicite proposita; 2° si de illarum veritatum genere 
sit, quae per semetipsas ad fidem pertinent, idest quae 
fideles directe ordinant in vitam aeternam. Si secus sit, 
si videlicet una ex assignatis conditionibus deest, fideles 
tenentur veritatem fidei implicite credere, nempe prouti 
Angelicus (4) ait: « In praeparatione animi, in quantum 
paratus est credere quidquid in divina Scriptura con¬ 
tinetur. Sed tunc solum huiusmodi tenetur explicite 
credere, quando hoc ei constiterit in doctrina fidei con¬ 
tineri ». 

Reginaldus Fei 0. P. 

(1) S. Th. 2-2“ 2, 9. 

(2) Tom. V, de fide. Diss. 3. a. 2, 

(3) De fide. Disp. 2. Lect. VI, 2. 

(4) 2-2“, 2. 5. 


Percontatorem fugito, nam garrulus idem est 
Nec retinent patulae commissa fideliter aures. 

Horat. Epist., i, 18. 

PAROEAIAE SIVE ADAGIA 


A Scylla in Charybdim. 

Dicitur vulgo adagium quum gravius malum 
vitantes in alterum diversum incidimus. — Sum¬ 
ptum ab Homerica fabula, quae narrat Ulyssem, 
quum metu Charybdis propius ad Scyllam navem 
admoveret, sex e comitum suorum numero perdi¬ 
disse. Pausanias in Corinthiacis meminit, Scyllam 
Nisi, Megarensium regis, filiam fuisse, quae propter 
aureum crinem ademptum patri, in monstrum ma¬ 
rinum conversa sit ; cui videtur assentiri Vergilius 
in Bucolicis , quum ait: 

Quid loquar, aut Scyllam Nisi, quam fama secuta est 
Candida succinctam latrantibus inguina monstris, 

Ah timidos nautas canibus lacerasse marinis f 

Servius indicat, Scyllam Phorci et Crateidis 
nymphae fuisse filiam. Hanc quum amaret Glaucus, 
Circe, quae illius amore tenebatur, fontem in quo 
nympha lavari consueverat, magicis venenis in¬ 
fecit. In quem quum illa descendisset, ventre tenus 
in varias mutata est formas; id enim Circae pe¬ 
culiare, in ferarum figuram homines vertere. Hor¬ 
rens itaque suam deformitatem, sese in mare prae¬ 
cipitem dedit ac fabulae praebuit argumentum. 

Sallustius Scyllam explicat esse saxum in mari 
prominens, quod procul visentibus muliebrem for¬ 
mam imitetur, in quod illisi fluctus, quoniam et 
luporum eiulatum et canum latratum viderentur 
imitari, finxerunt illam a ventre huiusmodi feris 
succinctam esse. 

In Graecorum commentariis invenimus, trire¬ 
mem fuisse quamdam mirae pernicitatis, cui nomen 
fuerit inditum Scyllae, quod hac grassantes piratae 
mare Tyrrhenum ac Siculum infestarent, reliquas- 
que naves, quotquot praeteriissent, dispoliarent; 
atque hinc natam fabulam. 

De Charybde vero narrant poetarum fabulae, 
hanc foeminam fuisse voracissimam, quae, quod 
Herculis boves rapuisset, a Iove fulmine icta, in 
mare praecipitata fuerit, et in huiusmodi versa 
monstrum, quod adhuc pristinam servat naturam. 

Servius ait Scyllam saxum in Italia esse, Cha¬ 
rybdim in Sicilia, ac Vergilius in III Aeneidos 
transitum inter duo pericula angustum eleganter 
describit: 

Haec loca vi quondam vasta convulsa ruina 
(Tantum aevi longinqua valet mutare vetustas) 
Dissiluisse ferunt quum protinus utraque tellus 
Una foret • venit medio vi pontus, et undis 


Hesperium Siculo latus abscidit arvaque et urbes 
Littore diductas, angusto interluit aestu. 

Dextrum Scylla latus, laevum implacata Charybdis 
Obsidet. 

Et alibi idem : 

Inter utramque viam lati, discrimine parvo 
Ni teneant cursus... 

Homerus in Odysseae XII periculum utrumque 
multis verbis describit facitque Circen admonentem 
Ulyssem, ut ad Scyllam potius inflectat cursum 
quam ad Charybdim, propterea quod praestet sex 
e sociis desiderari quam pariter omnes interire, 
declarans nimirum plus discriminis esse in Cha¬ 
rybdi, quam in Scylla. 

Adagio trifariam uti licebit, vel quum admo¬ 
nebimus, si quando in eas rerum angustias de¬ 
ventum fuerit, ut citra dispendium discedi non 
queat, e duobus malis id quod levius est eligamus, 
videlicet Ulyssis exemplo, et magis in eam ver¬ 
gamus partem, ubi minus sit iacturae. Quod genus, 
si quis pariter et de salute et de pecunia pericli- 
tetur, malit propior esse pecuniae, quam vitae pe¬ 
riculo, propterea quod facultatum iactura utcumque 
sarciri potest, vita semel amissa nunquam resti¬ 
tuitur. Vel quum ostendamus negotium anceps et 
periculosum, in quo summa moderatione sit opus, 
ut in neutram pecces partem. Hic iam non habe¬ 
bitur ratio utrum maius sit periculum ; verum hoc 
tantum intelligitur, ingens utrobique discrimen sub- 
esse. Prioris exemplum fuerit: Memento longe sa¬ 
tius esse in dispendii Scyllam incidere, quam in 
valetudinis Charybdim. Praestabilius est in rei 
pecuniariae iacturam, velut in Scyllam incurrere, 
quam in infamiae Charybdim incidere. Posterioris 
hoc : Caute circumspecteque rem gerito, memor tibi 
inter Scyllam et Charybdim esse cursum. Tertius 
fuerit modus, si invertas hoc pacto : Dum parum 
eruditus videri times, in arrogantis opinionem in¬ 
curristi ; hoc est plane quod dicitur : Dum Scyllam 
vitas, in Charybdim incidisti. 

Notandus denique est celebratus apud Latinos 
hic versiculus, quocumque natus auctore: 

Incidit in Scyllam cupiens vitare Charybdim. 

Cocta munerabimus exta. 

Diomedes grammaticus, ubi proverbium definit, 
hoc exempli vice subiecit. Cuius hunc adscribit 
esse sensum • « Ex eventu sciemus» ; cui confinis 
color ille comicus, etiam apud -Graecos ; « Res in¬ 
dicabit ». Nam, ut ait Ovidius: Exitus acta probat. 






AEDES MARIAE PACIFERAE 

ad Albam Dociliam (vulgo Albissola) {1:) 


‘Principem Pacis 1 (2) cecinere sacri 
Codices Christum; gerit et diaria 
nomen haud dispar, vocitata Pacis 
alma Sequestra. 

Oppidum Stellam, Ligurum per oras, 
atque confinem diuturnus jdlbam 
livor urebat; dederatque silva 

litibus ansam. 

lura lignandi sibi vindicabant 
invidi cives utriusque castri; 
saepe turbabant nemoris quietem 
iurgia, caedes. 


jdrbitros consul Genuensis aequos 
misit, at frustra: nihil aequiore 
arbiter scito, nihil ipse miles 

proficit armis. 

Caecus ad pugnam furor oppidanos 
urget; indictus locus est diesque 
praelio; binas acies agellus 

separat arctus. 

Arma sunt: querni baculi, gravesque 
mallei, falces et adunca rastra, 
asciae, palae, trifidoque dente 
horrida furca. 


(1) Oppidum Albissola, quod Alba Docilia sonabat apud veteres Romanos, situm est in ora pulcherrima maris Ligu¬ 
stici, haud procul ab urbe Genua; ortum dedit Pontificibus Romanis Xysto IV Ct- lulio II. Ih parte oppidi montana, 
surgit aedes Deiparae sacra, quae vulgo a Pace nuncupatur. 

En huius nominis origo, qualis in priscis loci annalibus accurate describitur. 

Inter cives Albanos et Stellenses (est autem Stella oppidum conterminum) saeculo xv, acris exorta erat lis ob incertos 
limites intermediae silvae. Hinc frequentes rixae, quin etiam praelia et caedes. Frustra magistratus Genuensis, . cuius in 
ditione erant loca, arbitros misit qui iura definirent; ac milites qui i’ebelles coercerent. Eo tandem simultates devene¬ 
runt, ut dies locusque indictus fuerit, quo, per viros universos cuiusque castri, res tota armis decerneretur. Fuit autem 
dies illa XVIII Octobris a. MCDLXXXI. — Interea, dum pugnaturi conveniunt, matres, uxores, parvuli senesque, qui cum 
sacerdotibus domi remanserant, templum ingressi, enixis precibus carorum suorum incolumitatem bonamque pacem a 
Deo implorabant, interposito etiam Deiparae Virginis suffragio. Nec vana fuit eorum deprecatio. Mox enim mira illa 
contigerunt, quae in carmine memorantur : apparuit nempe nubes lucidissima, quae pugnam intercepit; audita vox est, 
e nube demissa, quae nomen Pacis ter pronuntiavit; statimque secuta est communis animorum reconciliatio, cuius, ad 
hodiernum usque diem, testis est templum, Virgini Paciferae aedificatum. — Sanctuarii primi custodes, fuerunt Fratres 
Minores, et postea Sodales Augustiniani. — Nuper vero haec cura tradita est Pa,tribus, a SS. Redemptore. 

(2) Is. ix, 6. 

Interim matres, pueri senesque, 
quique certamen reprobat sacerdos, 
ante divinae Qenitricis aram, 
poplite flexo, 

supplices orant (lacrimosa turba) 
ne mali quidquam cadat in propinquos, 
neve Pax tardet, reditura, bellis 
ponere finem. 

fKLira res ! fusa prece vix piorum, 
advolat campis, ubi fervet ira, 
clara, quae solis radios videtur 
vincere, nubes. 

Candidam lucem stupuere cuncti; 
omnis armorum strepitus repente 
cessat; in caelum sua quisque, mirans, 
lumina Vertit. 

Ecce, de nubis gremio, canora 
vox sonat Pacem, ter idemque nomen 
editur, quod iam cecinere nato 
sidera Christo. 

Pacis extemplo modulos recantat 
centuplex echo, reboantque rursus 
ardui montes, riguaeque valles 

pontus et ingens. 

Ipsa proclamant inimica castra 
redditam Pacem ; volat hinc et inde 
vox salutantum; fremor osculorum 
verberat auras; 

atra pulsantur sacra, more festo; 
vis tonat nitri; loca celsa fulgent 
igne nocturno; reducique plaudunt 
omnia Paci. 

Plura quid dicam ? oKCariale surgit, 
qua patres foedus pepigere, templum, 
suave cui Pacis, superis amatum, 
nomen inhaesit. 

Heu! furunt aevo truciora nostro 
bella, quae vano premit Haga ^ nisu; 
tu, Parens Christi, precor, Iris alma, (2) 
assere Pacem. 

Fjranc. Xav. Reuss. 

(1; Id est Consilium Paciferum quod, communi gentium 
consensu, in urbe Haga apud Batavos constitutum est. 

(2) Gen. ix, 12-17. 


DE LUSU QUI VULGO DICITUE “DOMO 


— Quoniam pluit, et mirum in modum pluit, et nos 
iuvenes ludere volumus, si non est clamose neque in 
acie ex pugnantium more ludendum, molliter tamen 
ludamus et placide. 

— Quomodo vero ? 

— Tesseris ludendum est. 

— Placet? 

— Verum id paucissimis permittitur ! Ad summum 
sint quatuor. Et nos centeni sumus et amplius. 

— Non placet. 

— Res omnis tamen est amice componenda. Qua¬ 
tuor re ipsa ludere consueverunt, sed alii circum or¬ 
dine positi, oculis, ore, labellulis ludetis, et mira sane 
animorum voluptate. Sic vos pugnabitis «belligeris a 
gentibus undique septi, » qui certaminis consortes alios 
visu veluti participes operum ad ludendum compellant. 

— Si ita est, incipite. 

* 

* * 

Hic ludus ex Gallia novissime venit, et vocari solet 
Domino. Sunt quadraginta et amplius tesserae, ita vero 
distinctae ut binae binae usque ad numerum sex perve¬ 
niant. Hae tesserae sic se habent. Prima nihilum signat, 
secunda, ex una parte nihilum refert cum numero uno, 
atque ita usque ad sextum. Sic est de ceteris. 

Vis autem ludi, seu potius ludentis peritia, in eo' 
tota est posita, ut quam citissime tesseras suas ex or¬ 
dine numerorum deponere possit una simul optime 
concordantes. 

Hic tamen ordo est potissimum servandus. Tesserae 
sunt in medio positae sus deque omnes conversae. Sin¬ 
guli ludentes, si tres sunt vel quatuor, vel etiam 
quinque et sex, sorte tesseras sibi studiose eligunt. 

Tesserae in primis designantur unicuique sex vel 
septem. Quis autem princeps iocum init? 

Qui sortitus est tesseram bina sex referentem, hic 
incipiet; hic tandem est rerum ductor. Si vis industrius 
rem facile intelligere, in me oculos mentemque vertito. 

Alveolus ligneus est aliquando, saepe saepius est 
ipsum pavimentum. Qui iniit lusum cum binis sex est 
data facultas vel hinc vel inde tesseram secundam 
adiungere, dummodo ex aliqua parte cum numero an¬ 
teposito componatur. Tunc dextrorsum per orbem quis¬ 
que tesseram ponit, qui cum novissimo perfectissime 
concordat. 

Iam paullo superius annui industriam esse luden¬ 
tibus in omnibus tesseris quantocius ponendis, et si 
forte vel arte tibi contigerit per orbem tesseras optime 
aptare, victor eris. Quum vero numerus dissimilis erit, 
tunc hic praetermittitur, et ipsum excipit qui sequen¬ 
tem locum obtinet. 

Res prospere tibi vel illi procul dubio cesserit, si 
tesseram post tesseram ponere potuerit. 

Adsunt et multi qui pignore contendunt, partes 
huius vel illius faventes, et exultantes illud Vergilii 
repetunt: 

Depono: tu dic mecurn quo pignore certes? 

Ipsi suis micant saepe, nictant, adnuunt; sunt et 
qui negent, oculis refutent, quum suus tesseram ponere 
reluctatur bonam vel incomposite se se in ludendo gerit 
vel inconsulte. Tunc omnium « trepidant sub pectore 
fibrae ». 

Lis vero quam citissime «pede labitur aequo» si 
plures adsunt contendentes. Quando vix duo sunt vel 
tres, tunc si casu tesseram non habeas quae undequaqne 
sit consors, ex tesserarum cumulo quae sunt in medio 
positae, vel unam vel plures exspiscari poteris, usque 
dum illam sortiaris, quae maxime cum alia concordet. 

Victoria tibi nimis tunc ardua fiat quod plures sint 
tibi sic tesserae in posterum iaciendae, nisi forte adver¬ 
sarius in idem inciderit periculum. Tu vero mente re¬ 
cogita quas potius habeat tesseras, et quoad poteris, 
cura ne tute ei victoriam conferas. 

Qui primus novissimam tesseram apte collocaverit: 

Plauditur et magno palma favore datur! 

Inferior adpellatur et poenam cum damno persolvet, 
qui omnium ultimus cum tesseris remanserit. 


Subalpinus. 



EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 


Ex Congregatione Concilii. 

Litterae circa dies Festos. 

Plurimis ex locis pervenerunt ad S. Congregatio¬ 
nem Concilii supplices libelli, quibus instantissime po¬ 
stulatur ut omnes aut nonnulli dies festi de numero 
festivitatum sub praecepto per litteras Apostolicas diei 
2 Iulii 1911 expuncti, in pristinum restituerentur, tum 
ad satisfaciendum pietati fidelium id enixe expetentium, 
tum ob alias peculiares cuiusque loci rationes. Potis¬ 
simum vero supplicatum fuit ut festum SSmi. Corporis 
Christi celebrari posset cum solemni processione et 
pompa, ut antea, feria V post Dominicam SSmae. Tri¬ 
nitatis, eam praesertim ob causam quod huiusmodi pro¬ 
cessionis defectum non sine animi moerore et spirituali 
iactura pati viderentur populi, qui eam diem specialiter 
solemnem habere et miro splendore celebrare consue¬ 
verunt. 

Porro, SSmus. Dnus. N. Pius PP. X, Cui relatio de 
praemissis facta fuit ab Eminentissimo Cardinali huius 
S. Congregationis Praefecto, « plane cupiens ne, ex prae¬ 
postera aut non recta interpretatione praedictarum lit¬ 
terarum, fidelium pietas ac debitus Deo cultus immi¬ 
nuantur; volens imo ut, quoad fieri possit, augeantur », 


haec quae sequuntur declarari, praecipi atque indulgeri 
mandavit: 

I. — Quum, perpensis temporum rerumque novarum 
adiunctis, Summus Pontifex nonnullos dies expunxit e 
numero festivitatum sub praecepto, quemadmodum non 
semel a suis Decessoribus factum fuit, minime sane 
intellexit ut eorum dierum festivitas omnino suppri¬ 
meretur : vult immo Sanctitas Sua ut iidem dies in 
sacris templis celebrentur non minori, quam antea, so- 
lemnitate, et, si fieri potest, eadem populi frequentia. 
Ea vero fuit et est Sanctitatis Suae mens, ut relaxata 
maneat tantummodo sanctio qua fideles tenebantur iis 
diebus audire Sacrum et abstinere ab operibus servi¬ 
libus; idque potissimum ad evitandas frequentiores prae¬ 
cepti transgressiones et ne forte contingeret ut, dum a 
multis Deus honorificatur, ab aliis non sine gravi ani¬ 
marum detrimento offenderetur. Praecipit itaque Eadem 
Sanctitas Sua omnibus et singulis animarum curam ge¬ 
rentibus ut ipsi, dum haec commissis sibi gregibus si¬ 
gnificant, ne cessent eos hortari vehementer ut, iis 
etiam diebus, pergant suam in Deum pietatem et in 
Sanctos venerationem, quantum maxime poterunt, te¬ 
stari, praesertim per frequentiam in ecclesiis ad au¬ 
dienda sacra aliaque pia exercitia peragenda. 

II. — Quo autem Christifideles magis excitentur ad 
supradictos dies festos pie sancteque excolendos, vigore 
praesentium litterarum, conceditur omnibus locorum 
Ordinariis ampla facultas dispensandi cum suis subditis 
super lege ieiunii et abstinentiae, quoties dies absti¬ 
nentiae vel ieiunio consecratus incidat in festum, quod, 
licet praecepto non subiectum, cum debita populi fre¬ 
quentia devote celebratur. 

III. — Item, per praesentes litteras conceditur ut 
festum SSmi. Corporis Christi, ubi Sacrorum Antistites 
ita in Domino expedire censuerint, etsi praecepto non 
obstrictum, celebrari possit cum solemni processione et 
pompa, prout antea, feria V post Dominicam SSmae. 
Trinitatis; contrariis quibuscumque non obstantibus. 

Dat. ex Secretaria S. Congnis. Concilii, die m mens. 
Maii MCMXJi. 

Ex Gongregatione Sacrorum Rituum. 

Dubia resoluta circa novas Rubricas. 

I. — Rubrica, Tit. X, n. 3, iuxta recentem Con¬ 
stitutionem Divino afflatu, colorem Dominicae proprium 
retinendum iubet, etiamsi Dominica infra aliquam Octa¬ 
vam occurrat. (1) Quia vero Rubrica Generalis Missalis, 
Tit. XVIII, n. 4, colore viridi utendum esse praescribit 
ab Octava Pentecostes usque ad Adventum; quaeritur 
utrum Dominica II post Pentecosten, nempe infra Octa¬ 
vam SSmi. Corporis Christi, color viridis, an albus, 
usurpandus sit? — Resp. Negative ad primam partem; 
affirmative ad secundam ; et in Dominicis infra Octavas 

| (1) Cfr. Vox Urbis huius anni num. III, pag. 43. 

occurrentibus color Octavae adhibendus est quando in 
ipsis Officium non de Psalterio sumitur, sed de Octava. 

II. — Quum anno proximo 1913 post Octavam Epi¬ 
phaniae immediate sequatur Dominica Septuagesimae, 
quaeritur utrum Festum SSmi. Nominis Iesu transferri 
debeat, iuxta recentem disciplinam, in diem immediate 
sequentem; vel potius, ad normam veteris privilegii 
memorato Festo concessi, in diem vigesimam octavam 
Ianuarii ? — Besp. Affirmative ad primam partem; 
negative ad secundam. 

III. — Festum Sanctae Familiae Iesu, Mariae, Io- 
seph, quod pluribus locis sub ritu duplici maiori con¬ 
cessum est, recensendum ne est i.iter Festa Domini, 
ita ut praevaleat Officio minoris Dominicae post Epi¬ 
phaniam recurrentis? — Besp. Affirmative. 

IV. — Et quatenus affirmative ad praecedentem 
quaestionem, quid agendum de Festo S. Familiae, quando 
Dominica tertia, iuxta computum civilem, post Epipha¬ 
niam occurrit in Dominica Septuagesimae aut Sexa¬ 
gesimae ? — Besp. Festum S. Familiae ad instar sim¬ 
plicis redigendum est, quando occurrit in Dominica 
privilegiata. 

(Ex decr. Strigonien. d. ix mens. Martii mcmxii). 

V>,— Quum in novis Rubricis unicum praescri¬ 
batur Suffragium de omnibus Sanctis in quo mentio fit 
de Sancto Ecclesiae Titulari, quaeritur quid faciendum 
in Ecclesiis habentibus pro Titulo aliquod Domini My¬ 
sterium ? — Besp. Nihil in casu fiat de Titulo. 

YI. — An Suffragium de omnibus Sanctis locum 
habeat in Vigilia omnium Sanctorum, quando de ea 
fit Officium aut Commemoratio in Officio semiduplici? 
— Besp. Negative. 

VII. — An versiculus : « Oremus et pro Antistite 
nostro N. » cum suo responsorio, nuperrime inter preces 
feriales insertus, dicendus sit etiam ab Episcopis Titu- 
laribus cum pronunciatione nominis Episcopi Dioece- 
sani ? — Besp. Episcopos Titulares non teneri. 

VIII. — Num idem versiculus dicendus sit a Mis- 
sionariis cum pronunciatione Vicarii Apostolici, aut 
Praefecti, aut Praelati ? — Besp. Negative, nisi eadem 
nomina in Canone Missae, ex Apostolico Induito, pro¬ 
nuntientur. 

IX. — Quum in Feriis Quadragesimae, Quatuor 
Temporum, II Rogationum et in Vigiliis, in quibus 
occurrat Officium ritus duplicis maioris seu minoris aut 
semiduplicis, Missae privatae dici possint, ex disposi¬ 
tione novarum Rubricarum, vel de festo cum comme¬ 
moratione Feriae aut Vigiliae, vel de Feria aut Vigilia 
cum commemoratione Festi; quaeritur an in hac Missa 
de Feria aut Vigilia adiungenda sit tertia Oratio pro 
diversitate temporis? — Besp. Si Officium ritus du¬ 
plicis recitatum fuerit, negative; si vero ritus semidu¬ 
plicis, affirmative. 

X. — Quae Praefatio usurpanda est in Duplicibus 
II classis Praefationem propriam non habentibus, quando 
occurrunt in Dominica minori et simul in die Octava 


alicuius festi Domini, aut B. M. V., aut Apostolorum ? 
— Besp. Adhibeatur Praefatio quae dicenda foret in 
Missa de Dominica. 

XI. — Quando Officium Dominicae II post Epi¬ 
phaniam, ad normam Decreti d. ii mens. Martii cur¬ 
rentis anni, (1) anticipatur die xvi mens. Ianuarii, 
occurrente etiam die infra aliquam Octavam, huius 
Octavae commemoratio fierine debet in Officio eiusdem 
Dominicae anticipatae? — Besp. Affirmative. 

XII. — Et quatenus affirmative, adiungine debet 
Suffragium ad Laudes et Preces ad Primam ? — Besp. 
Negative. 

XIII. — Quando Officium alicuius Dominicae infra 
hebdomadam anticipatur, Psalmi feriales in Laudibus 
primo vel secundo loco sumendi sunt ? — Besp. Affir¬ 
mative ad primam partem ; negative ad secundam, 

XIV. — Utrum suppressa censenda sit facultas 
adiiciendi in Missa orationes usque ad septem in sim¬ 
plicibus et ferialibus per novas Rubricas, quae collectas 
excludunt quando habetur quarta oratio ? — Besp. Ne¬ 
gative. 

XV. — Utrum collectae, si fuerint duae, ambae 
adiicendae sint post tertiam praescriptam orationem ; 
an una tantum ? — Besp. Affirmative ad primam par¬ 
tem ; negative ad secundam. 

XVI. — Quum quibusdam Dioecesibus, necnon 
Ordinibus aut Congregationibus Religiosis, Indultum a 
S. Sede concessum fuerit quaedam officia particularia 
semel aut pluries in mense aut in hebdomada, imo etiam 
singulis anni diebus, exceptis solemnioribus, celebrandi; 
ex. gr. SSmi. Sacramenti, SSmi. Cordis Iesu, B. M. V. 
Immaculatae, etc. sive sub ritu semiduplici, sive etiam 
sub ritu duplici minori aut maiori, ita ut videantur 
non officia Votiva, sed quasi festiva; quaeritur an ista 
Officia comprehendantur inter Officia Votiva quae a 
novis Rubricis (tit. VIII, num. 1) suppressa declaran¬ 
tur? — Besp. Affirmative. 

(Ex decr. seu declarat, super novis rubricis d. xxn 
mens. Martii mgmxii). 

XVII. — Utrum Festa Deiparae et Sanctorum quae 
sub ritu duplici maiori vel minori in Dominicis age¬ 
bantur, possint in alia die fixe reponi si eadem Festa 
mobilia particularia iure vel privilegio translationis et 
repositionis ornabantur; an potius debeant, sicuti alia 
Festa mobilia, ad instar simplicis commemorari, nisi 
potius velint omitti ? — Besp. Negative ad primam 
partem, nisi obtineatur novum Indultum ; affirmative 
ad secundam, iuxta novas dispositiones. 

XVIII. — Num Festa mobilia quae sub ritu du¬ 
plici I vel II classis alicubi celebrantur, ius transla¬ 
tionis et repositionis habeant, quamvis nulla de hoc 
iure mentio in decreto concessionis aliquibus locis facta 
habeatur ? — Besp. Affirmative. 

XIX. — Utrum Festa quae in universa Dioecesi 
vel in toto Instituto die fixa mensis celebrantur, si in 

(1) Cfr. Vox TJrbis huius an. num. vi, pag. 61. 

aliqua Dioecesis vel Instituti ecclesia sub ritu duplici 
minori vel maiori Dominicis diebus fuerint huc usque 
celebratae, debeant commemorari vel Omitti iuxta prae¬ 
scriptiones temporarias ; an potius celebrari debeant in 
die fixa iuxta kalendarium Dioecesis vel Ordinis, ser¬ 
vato ritu forsan altiori Officii eiusdem pro Dominicis 
diebus in particulari Ecclesia concessi? — Eesp. Ne¬ 
gative ad primam partem; affirmative ad secundam. 

XX. — Num Festa mobilia quae in alia per hebdo¬ 
madam Feria sub ritu duplici maiori vel minori reco¬ 
luntur, ut Festa Mysteriorum et Instrumentorum Do¬ 
minicae Passionis, commemorari generatim debeant iis 
annis quibus impediuntur, etsi ius translationis et re¬ 
positionis non habeant ? — Eesp. Affirmative, iuxta 
novas rubricas, tit. III, num. 4. 

XXI. — Utrum facultas quae data est per novas 
rubricas, tit. X, num. 3, Festis a Dominica impeditis 
ut recoli valeant celebratione omnium Missarum, una 
excepta, ob votum vel concursum populi, extendi possit 
ad festa in perpetuum ad instar Simplicis redacta, vel 
penitus abolita, eo quod Dominicis olim fuerint affixa? 

— Eesp. Affirmative pro simplificatis; negative pro 
abolitis. 

XXII. — An Missae omnes quae permittuntur a ru¬ 
brica, tit. X, num. 3, celebrari possint etiam si oc¬ 
currat Festum duplex I aut II classis ? — Eesp. Ne¬ 
gative, salva tamen rubrica generali Missalis, tit. VI, 
de translatione Festorum. 

XXIII. — Quum ex nova rubrica, tit. X, num. 2, 
Missae privatae defunctorum in Quadragesima non li¬ 
ceant nisi prima cuiusque hebdomadae die non impe¬ 
dita ; quaeritur utrum haec prohibitio generalis sit, 
atque, recurrente Festo semiduplici aut feria, Missas 
etiam privatas quidem seu lectas, sed de anniversario 
alicuius defuncti ex propinquorum devotione celebrari 
postulatas involvat? — Eesp. Affirmative. 

XXIV. — Utrum in Missa de feria Quadrigesimae 
celebrata, ad normam novae rubricae, tit. X, num. 2, 
post commemorationem Festi duplicis eadem die re¬ 
currentis, addi debeat tertio lcrco oratio A cunctis ; et 
si negative, utrum sumi possit collecta ex devotione 
celebrantis addenda; et si pariter negative, utrum id 
liceat in Missa feriali, Festo semiduplici recurrente ? 

— Eesp. Quoad primam partem provisum per Decretum 
d. 22 Martii 1912 ad 5; (1) quoad secundam et tertiam 
partem, negative. 

XXV. — Quum in Decreto die 2 Martii currentis 
anni praescriptum sit, Dominicam II post Epiphaniam 
anticipandam esse in Sabbato aut in alia praecedenti 
Feria, in qua occurrit festum ritus semiduplicis; et si 
nullum semiduplex infra hebdomadam habeatur, in 
Sabbato aut in alia praecedenti feria, occurrente etiam 
Festo ritus duplicis minoris : (2) quaeritur quid agendum 
sit si tota hebdomada impediatur festis classicis aut 

(1) Cfr. sup. dub. IX. 

(2) Cfr. Vox Urbis , huius an. num. IV, pag. 61. 


ritu duplicis maioris ? — Eesp. In casu Dominica an¬ 
ticipetur in Sabbato, aut in alia praecedenti Feria in 
qua occurrit Festum ritus duplicis maioris. 

XXVI. — Quo colore utendum est in Communione 
extra Missam administranda in die Commemorationis 
omnium Fidelium Defunctorum ? — Eesp. Utendum 
colore violaceo, aut albo. 

XXVI. — Num in Missis Votivis Praefationem pro¬ 
priam non habentibus legenda sit Praefatio de Officio 
S. Mariae in Sabbato, quod in'eisdem Missis comme¬ 
morationem habet? — Ee$p- Affirmative ad mentem 
recentium Decretorum. 

XXIX. — Utrum in Festis novem Lectionum Prae¬ 
fationem propriam in Missa habentibus, et infra tempus 
Quadragesimale, aut Passionis, aut Paschale celebratis, 
si dicatur, iuxta rubricam, tit. X, num. 2, Missa de 
feria cum commemoratione Festi currentis, adhibenda 
sit Praefatio Temporis, an Praefatio Festi quod in Missa 
feriae commemoratur? — Eesp. Adhibeatur Praefatio 
Temporis, utpote propria Missae. 

XXX. — Quaenam Praefatio adhibenda sit in Missa, 
Praefatione propria carente, in qua commemoratur tum 
Festum simplificatum et Praefatione propria gaudens, 
tum Feria Praefationem Temporis item propriam obti¬ 
nens ? — Eesp. Adhibeatur Praefatio Festi simplificati 
et prius commemorati. 

(Ad proximum numerum). 



DIARIUM VATICANUM 

(Mense Maio mcmxii). 


Coram SSmo admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more adi¬ 
verunt, peculiari nota digni sunt iuxta admissionis diem: 
De Merode Westerloo, Comitissa ; Mauritius Palffy de Erdod, 
Comes, e consilio Austro-Hungaricae Iegat|onia apud Apo¬ 
stoli cam Sedem; diurnorum catholici scriptores plures e 
Belgdca ; peregrinorum Taurinensiuin, Barcinonensium et 
Vindobonensium manus ; Coetus Tertii Ordinis S.-Francisci 
e civibus Romanis atque Latinis ; Schdnberg-Tammenhaim, 
Dynasta eiusque uxor ; De Liedkerke, Comitissa eiusque 
filius Carolus ; Ioannes Schonburg'-Hartenstein, Princeps, 
Austro-Hungarici Imperii legatus apud Apostolicam Sedem, 
eiusque familia; Quadt, Princeps foemina, cum filiabus 
Carola et Iosepha, atque Tattenbach, Comitissa ; Eduardus 
Auersperg, Princeps ; manus peregrinorum ex , Helvetia,, 
Hungaria et Sardinia ; Jeannard, militum praefectus ; Landis 
chiliarcha; Philippns Lancellotti, Princeps Urbanus ; Con¬ 
silium Supremum Pontificiae Academiae «Novorum Lyn¬ 
ceorum » ; Petrus Wolkonsky, Princeps, a secretis Russicae 
legationis apud Apostolicam Sedem ; Constan ia de Salm, 
Princeps foemina ; De Colleville, Comes ; Victorius De Hees- 
sen, a Supremo Consilio Russicae civitatis ; Carolus Gon 
zaga, Princeps ; Carolus Lombardi, Comes ; Elisabeth Solms 
Braunfels, Princeps foemina; Seidler, Dynasta ; Huyn, Co¬ 
mitissa. 

Pontificiae electiones. 


R. p. Dominicus Pasqualigo 0. P. inter Consultores S. 
Congregationis Consistorialis ; et r. p. Iosephus Drehmans 
inter Consultores Congregationis S. Officii referuntur. 



ANNALES 


Gallorum difficultates in Mauritania. 

Antequam de bello dico, quod inter Italos atque 
Tureas geritur, Gallorum difficultates in Mauritania 
enunciandas monet occasio. Aliquot enim diebus 
et in hac septentrionali Africae regione, imo cruen¬ 
tius quam eodem tempore in Libya, pugnatur. 

Diximus in superiore numero, seditionem Fez 
in urbe ortam indeque ita diffundi, ut Gallicarum 
copiarum novum numerum mitti in Mauritaniam 
fieret necesse, quem reapse Galli constituerunt 
sub Liautey, militum praefecto, qui laudabilia iam 
in Africanis Gallorum coloniis experimenta fecerat. 
Nondum tamen imperium strenuus dux assumpsit, 
quum motus, ex fama profecto aucti, fore ut Mulay 
Afid se regno abdicaret, in interioribus provinciis 
late extenduntur; neque ii in Gallos unice, sed in 
exteras quasvis gentes, quae in Mauritania ver¬ 
sentur. Sic, dum ad EI Maasis hostiliter in Gallos 
proceditur, Beni-Essen Teutonicum emporium va¬ 
statur ; denique, consociatis viribus, rebelles, qui 
viginti quinque hominum millia esse dicuntur, Fez 
ad urbem caput colliguntur eamque obsidione cin¬ 
gunt. Galli eruptionem tentant, ex qua tamen mi¬ 
lites centum, inter mortuos ac vulneratos, repor¬ 
tant. Quod gravius est, Hispanorum quoque status 
in Mauritania fit, qui vim vi repellere ad Melillam 
et ipsi conati sunt. Quid inde? Eventus non sine 
quadam trepidatione exspectantur. 

*■ 

* * 

Bellum inter Italos atque Tureas. 

Mense Maio huiusce belli theatrum productum 
est usque ad Aegeum mare; nam Itali, progres¬ 
siones in Libya fere derelinquentes — Lebda enim 
urbem ulterius unice suam fecerunt — ad Sporades 
insulas occupandas se convertunt. Post Stampaliam 
insulam, in qua sub finem mensis Aprilis copias 
exposuerunt, Rhodo potiti sunt, cuius praesidium, 
et ipsum regium praefectum, captivos fecerunt, 
— ac deinde Scarpanto, Caxos, Thilos, Nisiros, 
Pathmos, Calimno, Leros, Symi, Cos insulis nul¬ 
lam aliam viam Turcico gubernio ad hostes pro¬ 
pulsandos, prouti videtur, derelinquentes, nisi cives 
Italos omnes, qui Turearum in imperio viverent, 
turmatim de improviso expellere. Optimum hercle! 
consilium, et cultis 'gentibus, quae Tureae sunt, 
apprime dignum!... 


PUBLICI PER ORBEM COETUS 

legibus ferendis 


In Anglia post ratam legem de ecclesiastica re 
a civili seiungenda in Gallensi principatu, rerum 
navalium rationes a Churchill administro propositae 
in examen revocantur. 

In Austria Berchtold Comes, qui, ut omnes 
norunt, Aehrenthal, Comiti, in gubernio moderando 
successit, fusa oratione consilia praedecessoris sui 
non iri immutatum confirmavit. 

In Belgica ob reformatam comitiorum legem 
publicorum legatorum coetus dimissus, novaque 
comitia ad d. II mens. Iunii indicta. 

In Gallia Paulus Deschanel publico coetui le¬ 
gum ferendarum praeses electus. 

In Germania rationes accepti et expensi pro 
coloniis adprobatae, acresque habitae disceptationes 
circa Caesaris minas, fore ut constitutio pro Alsa- 
tina provincia possit abrogari. Denique leges ex¬ 
pensarum tum pro exercitu, tum pro classi sanctae. 

In Hungaria tumultus a socialistarum factione 
excitati ut suffragii ius magis amplificaretur quam 
ut administrorum collegium proposuerat, repercus- 
sianem habuerunt in publicorum legatorum coetu, 
ubi magna cum difficultate lex de militaribus ne¬ 
gotiis tutandis producitur. 

In Italia contra, lex a Giolittio proposita per 
quam ius suffragii extenditur, plurima suffragia 
obtinuit. 

In Lusitania per legem abrogata civitatis legatio 
apud Apostolicam Sedem. 

In Russia latae leges de delectibus reficiendis, 
de expensis ad classem augendam, de operariis 
denique per praevidentiae rationes protegendis. 

In Suetia rogatio legis ad ius suffragii mulie¬ 
ribus concedendum reiecta. 

In Turearum imperio publici coetus praeses 
renunciatus Halii, quondam administer; Nail bey, 
aerario praepositus, a munere abdicavit. 


PERO RBEM 

Die ii mens. Maii mcmxii speculatoria Turearum 
navis, cui nomen Semendre, in Hellesponto, contra 
incendiarium quemdam globum ex iis, qui in mari 
adversus Italos immissi fuerant, forte offendens, 
subvertitur. Dux ac nautae duodecim malo fato 
succumbunt. 

- d. m Georgius, I euchtenbergi-Dux, Lutetiae 
Parisiorun obit. 

— d. vi nunciatur Raphaelis Sanctii tabula Eli- 
sabeth Gonzaga, Urbini Ducissam, referens, quam 
artis periti omnes peremptam autumabant, neco- 

pinato eventu a Boyer d’Argene doctore apud Pa¬ 
risios reperta fuisse. 

— d. vn novae eaeque gravissimae inundationes 
Luisianam, septentrionalis Americae provinciam, 
late pessumdant. 

— d. vm Aurelianensi in urbe sollemnia an¬ 
niversaria in honorem Ioannae de Are insolita 
pompa publice celebrantur, quingentesimo recur¬ 
rente anno a beatae puellae ortu. 

— d. ix in Mexicana regione vehemens terrae 
motus ingentia damna procurat. 

— d. x Sain-Mans-Les-Fausses, in oppido Gal¬ 
liae, septuaginta et novem annos natus moritur 
Duploy6 ille canonicus, « stenographicae » rationis 
inventor, quae ab ipso nomen accepit. 

— d. xiv Christianus Fridericus Gulielmus Caro- 
lus VIII de Holstein, Daniae rex, morte repentina 
perit Hamburgo in urbe, quam proxima die petierat. 
Natus erat Codaniae, in urbe Danorum capite, d. 
m mens. Iunii mdcccxliii ac solium ascenderat, 
per obitum Christiani patris, d. xxix mens. Ianuarii 
mcmvi. Ei succedit filius natu maximus Christianus 
Carolus Fridericus Albertus Alexander Gulielmus, 
trigesimum ac tertium aetatis annum agens, no¬ 
mine Christiani X. 

— d. xvi Stocolmae obit Augustus Strindberg, 
Milesiarum fabularum scriptor in Scandia iure 
meritoque celebratus. 

— d. xvn Alexander Madalada, physices Ita¬ 
licus doctor, in Vesevi latebras intimas studii causa 
impavide ac feliciter descendit. 

— d. xviii curruum series vapore acta, Lutetia 
Parisiorum ad Montoise profecta, in alteram oc¬ 
currit. Viatorum nonnulli misere necantur, aliique 
plures vulnera patiuntur. 

— d. xx Santander, Hispanico in oppido, su¬ 
premum spiritum edit Marcellinus Menendez Pe- 
layo, vir in Iberia nostris diebus omnium litte¬ 
ratissimus. 

— d. xxi Georgius Gulielmus de Cumberland, 
automobili curru Codaniam petens, ad Freisack 
oppidum, devoluto vehiculo, heu! contunditur. 

— d. xxm Gatici, Chilensi in oppido, quum 
aquae improviso fodinas pervasissent, cunicularii 
quadraginta infelicissimam mortem oppetunt. 

— d. xxiv Budae Aquinci, Hungarorum in urbe 
capite, ob operariorum a labofibus ex condicto 
desertionem, tumultus fiunt, per vim aegre a mi¬ 
litibus sedati. 

— d. xxvi novae opificum desertiones ex Anglia 
nunciantur. 

d. xxvii Hans Block, clarus musices auctor, 
Bruxellis vita fungitur. 

— d. xxx inundationes post hominum memo¬ 
riam in Hungaria nondum auditae Marmaros 
egionem vastant. 


— d. xxx Vilbour ille Wright, studiis atque 
machinis suis maximus aviationis impulsor, Deyton, 
Septentrionalis Americae in oppido, febri, curis 
omnibus rebelli, viridi adhuc aetate interit. 



LIBRI RECENS DONO ACCEPTI 


Sociorum et lectorum in mentem revocamus, libros 
recens editos atque ad nos missos, ut in Voce Urbis eo¬ 
rum notitia detur, neque hoc ipso a nobis commendari, 
neque apud administratorem nostrum , nisi contra aperte 
declaretur, venumdari. Si quis alterum eorum sibi cu¬ 
piat, petat necesse est ab editore, quem semper indi¬ 
camus. 

G. Laperrine d’ Hautpoul. Lettres d un homme du 
monde sur les Epitres de S. Paul aux Galates, aux 
Thessaloniciens, aux Ephesiens. — Romae edid. De- 
sclee et Soc., 1912. (Ven. lib. 4). 

Card. A. Capecelatro. Amiamo il popolo. — Indi¬ 
dem. (Ven. lib. 0,30). 


LfcoN de Seilhac. L’ utopia socialista. — Indidem. 
(Ven. lib. 0,60). 



AENIGMATA 


I (vulgo REBUS). 

V. E. R. B. A dVuIfflM orationi D UNT 
II. 

Flumine perpetuo me sanguinis irrigat unda; 

Inseritur mihi rho f Servili munere fungor 

Ex sociis, qui utriusque aenigmatis interpretatio¬ 
nem ad Doctorem IOSEPHUM FORNARI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, grratis 
accipiet I. B. FRANCESIA comoediam latinis versibus 
scriptam, cui titulus : 

SATURIO. 


Aenigmata an. XV, n. III proposita his respondent: 
i) Robur; Rubor. - 2) Spica; Pacis 
Ea rite soluta miserunt: 

Petrus Tergestinus. - Christ. Del Fierro, Mexieo. — F. Ottiz, Morelid. 

— Vine. Starace; Ant. Pintauro, Neapoli. — Ant. Masia, Terragona. — 
I. Menendez, Madrito. — Diomedes Falva, Constantia. — Alb. Perraud, 
Lutetia Parisiorum. — Arm. Duval, Massilia. — Hern. Cayron, Lugduno. 

— Raim. Silvan, Londino. — Alb. Kain, Dublino. — F. X. M., Drepano. 

— Franciseus Salvatore, Syracusis. — Nic. Langumina, Panormo. — Ferd. 
Ricci, Florentia. — N. Bianchi, Augusta Taurinorum. — I. Martins, Phi¬ 
ladelphia. — Georg. Archambeault,' Quebeco. — Mart. Dunne, Neo Ebo¬ 
raco. — Paulinus a S. Iosepho, Barcinone. —Nic. Endrigi, Salisburgo. — 
Rich. Mulier, Berolino. — Fr. Xav. Ghion, Ostur.io. — R. Richi, Traia- 
nopoli. — Clem. Fiard, Curia Rhetorum. — Rich. Brondel, Brugis. — F. 
Amori, Mediolano. — Lud. Ivobiezzycki, Leopoli. — Alois. Cappelli, Senis. 

— Fr. Bernardinus a Monticulo, Aveano. — Fr. Baturewicz, Zytomiria. 

Sortitus est praemium: 

FRANCISCUS SALVATORE, 
ad quem missum est Petri Angelini opus, cui titulus: 

DE POETIS ET NUMERIS LATINIS. 


Sponsor: Ioannes Baptista Ciampi, iurisperitus 

Romae — Ex officina Societatis Editricis Romanae. 

ANTHEA 

(Ex fabula H. SIENKIEWICZ Poloni: Eamus ad Ipsum). 


Opportuna animadversione perculsus procurator paul- 
lum reticuit ; dein collecto animo : 

; — Mihi quidem — inquit — nihil magis improbatur, 

quam eorum ratio qui nullum adhibent nec in opinando 
nec in agendo modum- Quid- prohibet quominus me¬ 
dium quoddam teneatur iter? Nihil tamen in vulgo 
modicum, vixque reperias qui sibi dictum putet: est 
modus in rebus. Hic dego, quia hic mihi degendum; 
commorandum mihi est apud hunc obicem. Verum 
haec ad rem vestram nihil attinent. Itaque, ut ad 
propositum redeam, auctor sum vobis ut spectaculo 
adsitis Nazareni, fortiter profecto morituri. Edixeram 
quidem ut virgis caederetur, ratus, quae mea humanitas 
est, ita posse servari. Ille autem cruciatus et verbera, 
quasi agnus immolandus, patienti animo tulit; quum- 
que rupto corpore manaret eruor, oculis in caelum 
Conversis, bene precabatur populo. Equidem huic ho¬ 
mini parem vidi neminem. Interim hodie, vel ab 
horis matutinis^ mea non cessavit uxor urgere me 
assidue: « Ne quid tibi rei sit cumiusto: cave ne im¬ 
meritum perire sinas». Nec mihi molesta erat muliebris 
pietas-. Nam prodivi bis e praetorio concionabundus, 
si forte possem efferatae plebis furorem compescere. At 
flagrantior inde vis ; supinis cervicibus ac dehiscente 
rictu teterrime adstrepere omnes truculentis vocibus: 
« Crucifige! » 

. "‘V—/Dedistine. planus victas ? — inquit Cinna. 

v At,- nisi; fecissem, restingui hercle incendia illa 
nbfi'\ppterant. Meum ' autem 'minius ..est civium saluti 
consulere ac sedulo advigilare ne-publica tranquilitas 
ulla de causa turbetur. Extrema vitare, medium se 
gerere, in neutris partibus esse, id mihi semper opti¬ 
mum visum est atque tutissimum. Ceterum huiusmodi 
negotiis adeo sum fractus,ut tertianae impetum timeam. 
Postremo agitur de homine obscuro, cuius nemo susci¬ 
piet curam ; publica vero salus postulat ut unus det 
poenas ; qui si meliore fortuna non utitur, dii immor¬ 
tales viderint, qui eum civem romanum esse noluerunt. 

. Cui Antii ea : 

— Non Eomae tantum affulget Sol. 

— Obsecro, .Anthea, — inquit Pontius — ne mecum 
severius agas. Tuus te facile coniux docebit, latam 
semel sententiam revocari lion posse; nisi quidvis ad 
haec, Cinna. 

— Ita prorsus. 

Haec ingrata mulieri acciderunt, secum mussitanti, 
qui fieri posset ut atrox esset obeunda mors homini, 
qui ab honesto discessisset nunquam. 

Cui Pontius : 

— Nemo culpa vacat. Neque tamen constat admissum 
quidquam w ab isto fuisse quare videatur accusandus. 


Idcirco lavi procurator manus. Necesse autem est om¬ 
nem ab illo mortis abesse metum, qui se resurrecturum 
affirmat. 

— A mortuis excitabitur ? — Ita coniux uterquh, 
inauditae rei novitate perculsi. 

— Imo intra dies tres, uti eius discipuli praedicant. 
Poteram quidem ex ipso quaerere; sed excidit mente. 
Ceterum parvi refert; siquidem mors omnia solvit, 
etiam promissa. Neque vero, si eius resurrectio nulla 
fiet, is quidquam detrimenti capiet. Profitetur enim, 
nec remisse quidem, sed ex animi sententia, quum cor¬ 
poribus excesserimus, tum demum initium fore vitae 
beatae ; quo acerbiora quis tulerit, eo faciliorem illi 
aditum in caelum patere ; amandum maxime : in omni 
vita semper amandum. 

— Singularem plane doctrinam — inquit Anthea. — 
At certo scit ille, nos, relictis corporibus, posse aeter¬ 
num ac iucundissime vivere ? 

— Persuasum sic habet: idcirco non deterret eum 
mors. 

— Quam praeclare nobiscum actum esset, si ita 
foret! At, quaeso, unde ista novit ? 

— Accepisse se affirmat a patre hominum, qui Iu- 
daeis idem est ac Iupiter nobis , sed illum dicit esse 
unicum Deum eumdemque clementissimum. 

— Ecquid optabilius ? — inquit aegra. 

Substitit aliquamdiu Pontius haesitanti similis, for¬ 
tasse de doctrina Nazareni cogitans. Tandem, petita 
venia abeundi, surrexit. 

Tum Anthea : 

— Duc, oro, Cai; duc ad visendum hominem. 

— Properate ; — inquit Pontius — mox enim fe¬ 
ralis pompa procedet. 

Diem, matutinis horis serena ac tranquilla luce ni¬ 
tentem, obruere tenebrae sub meridiem adductae, vacuo 
caeli spatio urbi tantum relicto. 

Iamque ad collem, qui dicitur Golgotha, fit populi 
concursus, festinantium occupare sedes ad visendum 
apprime commodas. Qui vel ab orto sole convenere, a 
prospectu urbis late patenti non dimovent oculos, ne 
forte eos pompae inde processurae fugiant initia. 

Prior conspecta est, media inter Cinnam et centu¬ 
rionem quendam, Antheae lectica, septa procuratoris 
militibus, quibus luctandum in turba erat ut sternerent 
viam, ac, si res postularet, contra invidae plebis iniu- 
riam tutandi peregrini. Ceterum Anthea, quamvis me¬ 
ridianum tempus adesset, quo solebat exterreri visis, 
securior admodum videbatur atque tranquillior. 

(Ad proximum numerum). 

Petrus Angelini. 

DE RELATIONIBUS 

Ecclesiam inter et Civilem Potestatem 


Paucis abhinc mensibus Romae roinanaeque Uni¬ 
versitatis praestantissimi viri duo, Ecclesiam inter et 
Civilem Potestatem relationes determinare, concione 
publica, conati sunt, eorumque primus Aloysius Luz- 
zatti fuit, secundus Vincentius Simoncelli. Quum Civilis 
Potestas nequeat tamquam belli iudex, mere passive 
se habere respectu Ecclesiarum multarum in republica 
existentium, ideo Aloysius Luzzatti formulae Comitis 
de Montalembert, postea vero Comitis Camilli Cavour, 
statuenti: «Ecclesiam liberam in civitate libera», hanc 
modificationem attulit : « Ecclesias liberas sub civili 
suprematia » (italice : Libere Chiese in Stato Sovrano ). 
Vincentius autem Simoncelli, magna eloquentiae vi 
praeditus, diversa de separatione civilis potestatis ab Ec¬ 
clesia systemata, necnon eorum in civitatibus applica¬ 
tiones examini subiecit, atque neque Ecclesiam neque 
Civilem Potestatem posse separationem huiusmodi velle, 
ipse negavit. Ecclesia, - inquit, separationem a Civili Po¬ 
testate velle non potest, quia mundus a Deo, creatura a 
Creatore separanda forent, ac simplex fidelis unice le¬ 
gibus rei publicae subditus ersset. Neque respublica potest 
eamdem velle separationem, quum in illa includantur 
a) ‘plena libertas pro individuis quamcumque societatem 
ingrediendi; b) plena libertas acquirendi et possidendi; 
c) plena docendi libertas ; d) plena libertas in personis 
ad officia publica obeunda, quae quidem omnia nemini 
a Civili Potestate concedi possunt. Immo hodiernis cir¬ 
cumstantiis perpensis, Civilis Potestas Ecclesiae petenti, 
separationem huiusmodi denegare cogitur. (1) 

(1( Cf. Ephem. « Conferenze e Prolusioni », Marzo, 1912, p. 101-;», 


Quaenam igitur est Ecclesiae mens, circa relationes 
Ecclesiam ipsam inter et rempublicam? 

* 

* * 

Modernistarum conceptus circa relationes Ecclesiam 
inter et Civilem Potestatem in Epistola Pii X «Pa¬ 
scendi « ita traditur : « Sicut igitur ratione obiecti fidem 
ac scientiam extraneas ab invicem vidimus : sic Status 
et Ecclesia alter ab altera extranea sunt ob fines quos 
persequuntur, temporalem ille, haec spiritualem. Licuit 
profecto alias temporale spirituali subiici; licuit de mixtis 
quaestionibus sermonem interseri, in quibqs Ecclesia 
ut domina ac regina intererat, quia nempe a Deo, sine 
medio, ut ordinis supernaturalis est auctor, instituta 
ferebatur. Sed iam haec a philosophis atque historicis 
respuuntur. Status ergo ab Ecclesia dissociandus, sicut 
etiam catholicus a cive... Sed modernistarum Scholae 
satis non est debere Statum ab Ecclesia seiungi. Sicut 
fidem, quoad elementa, ut inquiunt, phaenomenica scien¬ 
tiae subdi oportet, sic in temporalibus negotiis Ecclesiam 
subesse Statui ». (1) 

Anno 1897 Episcopus Cremonensis (2) scribebat: 
« Putamus eos omnes qui ad separationem Ecclesiae a 
Civili Potestate aspirant (vagheggiano) eamque cupiunt, 
atque Societatis atheismum propterea petunt, nunquam 
absque fando abyssum quae ab ipsis aperitur intellexisse. 
Impossibile nobis videtur, mentis rectique cordis ho¬ 
mines, tam enormem absurditatem, apertis posse velle 
oculis. «Statum» ab Ecclesia separare idem valet ac 
Statum totaliter a Religione et ab ipso Deo subtrahere, 
ipsumque Statum tamquam atheum considerare. Potest 
ne maior absurditas vel deterior error doceri ? » 

( 1 ) Cf. Programma § 3. Stato e Chiesa. « L’ enciclica ci rimprovera di 
desiderare la separazione della Chiesa dallo Stato. C’ imputa a difetto 
una delle migliori nostre aspirazioni». 

(2) Questioni Religiose, vol. 2. Desclee, Roma, 1897, p. 256. — ba 
Chiesa e i tempi nuovi, 1906. 

Haec olim; sed anno 1906 sententiam mutavit, enu- 
meratisque utilitatibus ex Ecclesiae Statusque sepa¬ 
ratione provenientibus, systema separationis vocat « op¬ 
portunius ad libertatem civilem cum religiosa liber¬ 
tate componendam, et ad ordinis publici tutelam, ser¬ 
vandam » immo separationis systema est « difficillimi 
problematis solutio unica, bono fidei, pietatis, religio¬ 
nisque conferens» .Enumeratis utilitatibus systematis se¬ 
parationis, enumerat quoque inconvenientia ceterorum 
systematum, quae pro relationibus inter Ecclesiam Sta¬ 
tumque determinandis proponuntur; quae inconvenientia 
a Francisco Xav. Kraus, necnon a Modernistis iam 
recensita fuere. (1) Pius Papa X tum in Epistola qua¬ 
dam privati iuris, tum in Epistola «Pascendi» systema 
separationis reprobavit. 


Quaenam igitur est Ecclesiae doctrina circa relatio¬ 
nes inter ipsam Ecclesiam Civilemque Potestatem exi- 
stentes ? 

I. — Ex auctoritate Ecclesiae necnon ex fine 
proprio eiusdem, Ecclesia Christi est Societas distincta 
et independens a Societate civili. 

o)Ex auctoritate. - Nam Pius IX (Syll. 19 .Denz. 1567) 
propositionem damnavit: « Ecclesia non est vera perfe¬ 
ctaque societas plane libera, nec pollet suis propriis et 
constantibus iuribus sibi a divino fundatore suo collatis, 
sed civilis potestatis est definire quae sint Ecclesiae iura 
ac limites, intra quos eadem iura exercere queat». Et Leo 
XIII (Enc. «Immortale Dei» 1. Nov. 1885, Denz. 1705) 
scribit: « Haec societas (Ecclesia) distinguitur ac dif¬ 
fert a societate civili et quod plurimum interest, so¬ 
cietas est genere et iure perfecta, quum adiumenta ad 
incolumitatem actionemque suam necessaria, voluntate 
beneficioque conditoris sui, omnia in se et per se ipsa 
possideat». 

b) Ex fine Ecclesiae. — Finis enim Ecclesiae quum 
sit spiritualis, distinctus ac independens est a fine So¬ 
cietatis civilis, qui materialis est. Quum igitur cuius¬ 
libet societatis natura et iura sint' a fine desumenda, 
valeatque adagium : « Finis distinctus, societas distincta; 
finis independens, societas independens » propterea Ec¬ 
clesia, societas est a civili societate distincta et inde¬ 
pendens. 

II. — Ex auctoritate quoque necnon ex rationis 
momentis Ecclesia non est a Statu separanda. 

a) Ex auctoritate. - Nam a Pio IX damnata fuit pro¬ 
positio Syllabi (55, Denz, 1601): « EcClesia a Statu Sta¬ 
tusque ab Ecclesia seiungendus est ». Et d. 18 Febr. 1865, 
scribens ad Comitem Solfi.ro Delia Margarita, occasione 
eiusdem operis L’uomo di Stato , idem Pontifex ait: 
« Supremus Auctor supernaturalis iuxta et naturalis 
ordinis, qui, utpote omnium principium et finis, omnia 

(1) Kraus , Cavour, p. 11. Programma, p. 123,. 


propter semetipsum fecit, dum hominem ad se creatum 
in similium eius consortio constituit in terris, profecto 
debuit utrumque ordinem ipsi praestitutum mutuo iun- 
gere nexu et inferioris explicationem, leges, vicissitu¬ 
dines ita superiori attemperatas velle, ut auxilio huic 
essent, nisuque concordi cum ipso humanam familiam 
ad verae aeternaeque felicitatis assecutionem dirigerent. 
Qui igitur hosce ordines dissociat, qui religionem Deum¬ 
que ablegat a civili societate aut seponit; is certe quatit 
aedificium, disgregat partes, fundamenta suffodit, parat 
ruinam, illudque confirmat sacrarum Literarum oracu¬ 
lum : gens et regnum quod non serviet Tibi, peribit». 
Et Leo XIII (1. c. Denz. 1101) de utraque potestate 
civili et ecclesiastica ait : « Itaque inter utramque po¬ 
testatem quaedam intercedat necesse est ordinata col¬ 
ligatio: quae quidem coniunctioni non immerito compara¬ 
tur, per quam anima et corpus in homine copulantur». (1) 
b) Ex rationis momentis. — Quia Ecclesiam a Civili 
Potestate separare, idem est, ac mundum a Deo, crea¬ 
turam a Creatore seiungere. — Est hominem credentem 
legibus reipublicae unice relinquere ac submittere. — 
Est ipsi Deo aeterno debitum denegare honorem, ipsum- 
que spernere. Quae tria admitti nequeunt. 

Paucis verbis, Civilem Potestatem ab Ecclesia se¬ 
parare, significat: Statum totaliter a Religione et a 
Deo subtrahere, Statumque tamquam atheum conside¬ 
rare. Quae duo nunquam ab Ecclesia Christi et ab ho¬ 
mine recte sentiente procul dubio admitti poterunt. 

REGIN ALDUS FeI 0 .P. 


(1) Cf. Epist. Pa&andi. 



SELECTA EI BIBLIOTHECIS ET ARCHIVIS 


De lectione in studio latinae linguae. 

Lectionem inter illa subsidia ponimus, quae perfi¬ 
ciunt iter ad vetus Latium, quoniam quidquid elegan¬ 
tia latini sermonis sinu suo complectitur, legendo optima 
et culta monimenta adsequimur. Cicero, de Orat., lib. m : 
« Omnis loquendi elegantia, quamquam expolitur scien¬ 
tia litterarum; tamen augetur legendis orationibus ac 
ipoetis». Quinctilianus (xii) : «Nobis copia cum iudicio 
paranda est, vim orandi, non circulatoriam volubilita¬ 
tem spectantibus: id autem consequimur optima le¬ 
gendo». Plinius (lib. vi, ep. 30): « Quum ego ex com¬ 
paratione sentio, quam male scribam». 

'Legendi studium varium diversumque est, sive re- 
spicias ad diversa genera monimentorum, quae legun¬ 
tur; sive ad diversam conditionem illorum qui legunt; 
sive ad diversam rationem ipsius lectionis: ipsa moni¬ 
menta continent res et verba, ex quibus etiam capi 

potest cluplex fructus ; quorum alter est rerum, alter 
verborum; de quo posteriore in praesenti sumus sol¬ 
liciti. Lectio, quae ob verba suscipitur, iterum triplex 
est: vel legimus aliorum scripta, ut inde accipiamus 
verborum copiam, quae lectio dici potest gramma¬ 
tica; vel ut adsequamur orationis vim atque elegan¬ 
tiam ; quae lectio est stili purioris; vel ut philologiam 
accuratius cognoscamus, quae lectio vocatur philologica. 
Integro lioc opere stilus purior nobis curae est; quam 
ob rem de secunda lectionis specie in primis disputa¬ 
bimus, ea autem praescripta lege, ut primam ab ea 
haud seiungamus, quum utraque arctius coniuncta sit, 
nec secunda primae auxilio, atque ope carere queat. 

* 

* * 

Ante omnia considerandum est quinam ex tam mul¬ 
tis latinae linguae auctoribus sint legendi. 

Quinctilianus (lib. x, cap. I): «Quidam solos vete¬ 
res legendos putant, neque in ullis aliis esse naturalem 
eloquentiam et robur viris dignum arbitrantur; alios 
recens haec lascivia delitiaeque et omnia ad volunta¬ 
tem multitudinis imperitae composita delectant» (1). 

Sunt illi varii generis et differunt primum ratione 
aetatis: dantur scriptores linguae latinae, quos vetus 
et recentior aetas tulit; qui ergo ex illis ad lectionem 
imitationemque tradendi sunt? Controversia inter cla¬ 
rissimi ingenii viros non semel agitata, huius loci non 
est: num veteribus eruditis recentiores, an veteres re- 
centioribus cedant? Namque de lingua veterum Roma¬ 
norum disputamus, quorum auctores antiqui sine dubio 
praeferendi sunt recentioribus, quoniam illi fons sunt 
atque origo, ex qua hi omnia latina sua petierunt;'con¬ 
sultius autem est, ipsos fontes audire, quam sectari 
rivulos, et dulcius ex ipso fonte bibuntur aquae; quod 
tritum nec a veritate alienum est proverbium. Nihilo¬ 
minus recentiores cum veteribus coniungendos esse 
existimamus, partim ut cognoscamus quomodo illi ve¬ 
teres sint imitati, et ex illorum exemplis discamus ap¬ 
plicare et ad usum adferre quae in ipsa latinitate pro¬ 
fecimus ; partim, quia recentiores auctores viam osten¬ 
dunt ad habitum de illis rebus dicendi, de quibus no¬ 
stra aetate loquendum est, comparandum, quarum ma¬ 
gna est copia, quae veteribus fuerunt incognitae. Ubi 
adolescentes ad solos vetustiores scriptores accedunt, 
discunt quidem de rebus' bellicis, civilibus similibus¬ 
que latine loqui; sed quando dicendum est de argu¬ 
mentis aliis, quae aevi nostri sunt propria, nesciunt 
quomodo eleganter, quae cogitant, sint exprimenda; 
sed tamen eiusmodi recentioris aevi scriptores eliga¬ 
mus, qui veteres latini ac puri sermonis laude cele¬ 
bres imitati sunt, et illorum copiam vim atque ele¬ 
gantiam expresserunt, quorum ingeniorum aetas et pa¬ 
trum et nostra ipsa ferax fuit. 

(J) Adde et lib. u, cap. 5, 


Neque non in argumentis est discrimen. Alii enim 
sunt auctores orationum, alii epistolarum, alii historia¬ 
rum, alii rerum philosophicarum; quae diversa argu¬ 
menta faciunt, ut stilo quoque ac dicendi forma dif¬ 
ferant. Consultum est, quodvis horum scriptorum ge¬ 
nus cognitum sibi reddere, ac rectum ordinem in evol¬ 
vendis illis accurate servare; qui generatim in eo con¬ 
sistit, ut cum ad argumenta, tum dicendi genus ad¬ 
vertamus animum et prius versemur in libris historia¬ 
rum, quam philosophiae; prius in libris epistolarum, 
quam orationum. Bene agit, qui in latinitate studet pro¬ 
ficere, si varii generis scriptores sibi reddat familiares, 
quoniam ex libris historicorum perspicit nativas vocum 
significationes; rhetorum metaphoricas et translatas; 
philosophorum stilum philosophicum. Oaracteres suas 
habent regiones, quibus circumscribuntur, et constitu¬ 
tis finium rationibus differunt, et verborum usu et elo¬ 
cutione alii ab aliis separantur: omne dicendi genus 
suo et proprio caractere definitur, a quo in multis de¬ 
pendet cultus orationis; etenim in caractere oratorio 
inest plus dignitatis et maior verborum delectus nitor¬ 
que dictionis requiritur, quam in philosophico, in quo 
est oratio simplex et subtilitati congruens, non,copiosa 
admodum neque ornata. Hoc modo pura oratio dicitur, 
quae propria est et veritate contenta, non laborat de 
copia et ubertate, nec suavitatis gratiam captat; sic 
tamen, ut vitii expers sit, et remota ab omni impuri¬ 
tate, quae sermonem vitiat et latinam loquendi mundi¬ 
tiem corrumpit. 


Accedit dicendi genus, quo itidem auctores latinae 
linguae discrepant; alii utuntur sermone ligato, ut 
poetae; alii vero soluto. Poetae omnino coniungendi 
sunt cum solutis scriptoribus ; quoniam poesis latina 
multum facit ad culturam et conservationem ipsius lin¬ 
guae : poetae solliciti sunt de epithetis, quae congruant, 
de similibus et aptis descriptionibus, de veris synony¬ 
mis, unde copia verborum, item de accentu. 

Quantum poetae contulerint ad linguam hanc con-, 
servandam, patet ex historiarum monimentis. Ab Ennii 
temporibus poetae primi fuerunt, qui latinitatis cultum 
susceperunt, saltem tentarunt; quumque soluta oratio 
amitteret suam auctoritatem dignitatemque, poesis re¬ 
stitit barbariei, cuius rei testes sunt Caelius Sedulius,. 
Prosper Aquitanicus, Sidonius Apollinaris, Alcimus 
Avitus, Venantius Fortunatus. Praeter haec lectio poe¬ 
tarum alumnis latinae linguae vel ideo necessaria est, 
ut rationem latinitatis poeticae curatius perspiciant, et 
id quod bonum sit, ad suum usum afferant, malum au¬ 
tem fugiant. Is autem cum fructu legere potest ligata 
monimenta, qui in latinitatis studiis iam eas progres¬ 
siones fecit, ut valeat facultate discernendi ac'diiudi- 

candi, quid sit elegans atque horridum, quid castinn 
purumque ac barbarum..... 

Cicero, ut testis est Quinctilianus (lib. X, c. 1), pu¬ 
tabat «in lectione poetarum requiescendum». Verum 
quum caracter poeticus a soluta oratione maxime dif- 
erat, maturo debet reservari ingenio: nemini est fa¬ 
cultas utendi omnibus verbis in classem poetarum de¬ 
scriptis, quae latina quidem sunt, sed prosae dignitatem 
non semper tuentur; sunt locutiones, quae in prosa ni¬ 
tore aliquo minus dignae sunt; in ligata vero fulgent, 
veluti propriae poetarum et lumina carminum: ipsi 
poetae propter diversas dicendi rationes et formas di- 
stingnendi, et alii aliis praeferendi sunt, ac interdum 
grandidatis quoque causa imitandi. Utilitatem, quam 
in ipso addiscendae latinae linguae studio praestat poe¬ 
tarum lectio, demonstrat prima eruditissimarum de poe¬ 
tis dissertationum 01. Borricliius, academiae Hasniensis 
quondam decus: « Grammaticorum - inquit - praece¬ 
ptiones fulciunt, casus obliquos roborant, genera nomi¬ 
num certiora reddunt, orthographiam stabiliunt, prae¬ 
teritis et supinis praestant securitatem, et quidem con- 
stantiorem, quam historici et oratores ; dirigunt ver¬ 
borum pronuntiationem, immo absque his esse iam pro- 
pemodum actum videremus de mora vocabulorum in 
pronuntiando, et quaelibet natio idiotismos linguae suae 
in eloquendo perperam sequeretur; et haec quidem 
universa ideo a poetis certius petuntur, quia quum so¬ 
lutae dictionis scriptores ob libertatem sibi permissam 
varias hodie lectiones facillime admittant, poetae vi 
legis et numeri, cui se adstrinxere, constantiora tra¬ 
dunt». 

* * 

Denique in latinae linguae auctoribus deprehendi¬ 
mus diversitatem stili, qui est modo circumductus, 
modo concisus aut mediocris ; item alii utuntur caraetere 
sublimi ac magnifico, alii ; humili, aut eo, qui inter 
utrumque priorem mediam tenet rationem. 

Huius quoque discriminis ratio habenda est in per¬ 
legendis veterum monimentis; quumque caracteres cir¬ 
cumductus, mediocris et concisus, multum dependent 
ex indole ingenii auctorum, nec quodlibet ingenium 
ad hoc vel illud scribendi genus aptum, necesse est ut 
heic ad captum nostrum monimenta veterum accommo¬ 
demus; quamquam ingeniis haud maturioribus heic 
aliquid dandum est, quibus sufficit vim et copiam ser¬ 
monis percepisse ; confirmati vero atque exercitati primo 
latinae linguae studio animum quoque ad caracteres 
hos convertere debent. 

In altero stili discrimine id observandum, ut primum 
iuvenibus scriptores stili humilis, deinde mediocris, 
tum sublimis praelegamus. 

At summa stili virtus continetur in castitate. Linguae 
fata sua habent; id est per aliud tempus coluntur, et 
sunt nobilissima pectora, quae castitatem earum custo¬ 
diunt ; per aliud vero exulant quasi, nec quisquam est, 


qui consulat illarum elegantiae ac nitori, ut ista sarta 
tectaque conserventur. Quo fit, ut barbarae saepe di¬ 
ctiones iuvehantur, et ipse dicendi mos, cuius elegantiae 
nullam operam dant, ita corrumpatur, ut loquentes inter 
barbaras gentes educati videantur. Quum eadem fata 
subierit Romanorum lingua, necesse fuit auctores in 
classes et ordines dividere, ut pateat quantum quisque 
in probanda latinitate valeat. Proinde quoniam scripto¬ 
rum Romanorum alii scrips runt pure, alii vitiarunt 
immunditie sermonem suum, decet prudentem tersioris 
atque elegantis stili Romani cultorem duces optimos 
sectari, quos praecipue aetas aurea atque argentea tulit; 
quodsi solos auctores saeculi aurei sequi vellemus, la¬ 
tinitas sane angustis circumscripta esset limitibus; nec 
lumen in aetate argentea erat extinctum, quo floruerunt 
viri suo dicendi genere atque eleganti linguae usu cla¬ 
rissimi. Sed qui adolescentibus commendant monimenta 
eo tempore edita, quo latinus sermo remisit de pristino 
vigore atque elegantia, immo ipsa latinitas penitus ce¬ 
cidit, minus rebus scholasticis prospiciunt. 

Alia est illorum ratio qui ita in his studiis profe¬ 
cerunt, ut sibi ipsi possint consulere, ac facultate bona 
a malis discernendi sint praediti. Hi ubi operam dant 
philologiae Romanae, in his monimentis, licet sint bar¬ 
bara atque horrida, evolvendis versantur, ut videant 
quo misero casu ceciderit latinitas, ac quid de pristina 
pulcritudine sensim amiserint Sed illorum magistrorum 
temeraria et noxia docendi ratio reiicienda est, qui 
promiscue auctores, sive puri sint atque elegantes, sive 
minus, adolescentibus explicant. Quum Tiberius vocem 
non satis latinam vellet usurpare, intercessit Marcellus, 
et: «Tu - dixit - Caesar civitatem dare potes homi¬ 
nibus, verba non potes ». (1) Adriano de Romana lin¬ 
gua reformanda cogitanti, Favorinus grammaticus cessit 
quidem, sed ita, ut testaretur non iure quidquam nova 
moliri in sermone latino, sed vim ei inferre. Ac cer¬ 
tatum quoque fuit utrum « Consul tertium » an « tertio » 
in monimento quodam scriberetur. (2) Tanta olim puri 
atque incorrupti sermonis cura fuit! 

Walchius. 

(1) Spaktian. in Vita Adriani, cap. XV. 

(2) Gellius, XI, cap. I. 


Quo modo stirpes mediocribus aquis aluntur, abundantibus 
suffocantur, eodem animus etiam moderat s crescit labori\us> 
nimiis obruitur. 

Plutarch., de Liberis educ. 

. Prima est haec ultio, quod se 

Iudice, nemo nocens absolvitur, improba quamvis 
Grat a fallacis pr. etoris vicerit urnam. 


Poe::a autem vehemens . 

Nocte dieque smtm gestare in pectore testem. 

Iuvenal., S at. XIII-XIV\ 

PUTEUS DESERTUS 

(II pozzo abbandonato) (1) 

Carmen Adae Negri - Latine vertit Marcus Galdi. 


lam nox incumbit puteo tenebrosa relicto: 

Viscida lichenum vis algarumque veneno 
Inficit et putres lymphas lapidisque salebras. 

Nullus adzst trochleae stridor, non concrepat uncus 
Cui sitlae infixae pondus per lora ligatur, 

*Dum stillans salit: ecce latex nigrescit in imo. 

Ipsa al tur vena, ceu fontis origine vivi, 

Qui fluit e saxo renovatis viribus usque 
Qa rulus atque scatens recubantia saecula turbat. 

Immemor heu quondam optatum tribusse levamen 
Quem prope dira sitis fessum consistere adegit, 
Quique refectus abit tandem vultuque sereno. 

Quid nunc guttatim nit di de margine labi 
Crateris iuvat? et fauces et pectus anhelum 
Murmure vel gelidis rivis recreare vel haustu ? 

Quod si per puteum scintillat pallida Phoebe, 

Sidera quam cingunt tamquam gemmata corona, 

<Sst hilaris fons et fortunae ridet amicae. 

Tunc Vero dicas misceri sensibus undam: 

Nunc trepidat properans, gestit moAo, murmurat, effert 
Sese, dum praeceps vis longa oblivia pellit. 

Namque venit scatebras baccatus fulgor ad imas : 
Per tremulum lumen, per guttam prosilit omnem 
Laetus amor: lux est radians, non amplius unda. 

... Sic quoque consurgis puteo, mi pectus, ab cito, 
Quod fossum ante diem retines, quo condis amata, 
Postquam mature, miserum, tua cessio facta est. 

Sic quoque cum fremitu confestim surgis inane 
Per visum, et capiunt dum te portenta quietis, 
Rursus amas, rursus divinis ignibus ardes. 

Consentiae, a. d. ix kal. Iunii mcmxii. 


(1) Yid. II Marzocco, anno XVII, n. 18, 5 Maggio 1912. 
— Firenze. 

Poetriae illustri, quae huiusmodi versus hexametros, in 
quos eius egregium carmen italicum utcumque conversum 
est, benigne excepit edendique mihi dedit veniam, quam- 
plurimas gratias ex animo ago. 

M. G. 


DE INFLUXU CHRISTIANAE DOCTRINAE 

!N IUS ROAVANU/A 


Ius veterum Quiritium, quo tempore Severi atque 
Antonini imperitabant, apicem attigit naturalis suae 
perfectionis; neque id sane sine influxu doctrinae 
Christianae, quae iam per totum fere orbem pervagata 
fuerat. Inde enim hausisse visi sunt praeclari saeculi m 
iurisperiti puriores illas, quas profitentur, iuris et aequi 
notiones. Quae opinio ex eo confirmatur, quod postea 
felix ea iustitiae et aequitatis progressio interrupta 
est, quum sub Iuliano illo Apostata idolorum cultus 
reviviscere tentavit. 

Verum Constantino, Theodosio et Iustiniano impe¬ 
ratoribus referenda est ulterior et suprema iuris Ro¬ 
mani ad Legem Christianam conformatio. Constantinus 
enim, paulo post devictum apud pontem Milvium Ma¬ 
xentium tyrannum, celeberrimum edidit Decretum illud 
Mediolanense, quo, data Christianis libertate religiosa, 
finem imposuit cruentis ac saepe renovatis persecutio¬ 
nibus. Coepit item imperialis neophyta veteres Roma¬ 
norum leges ad normam iuris Christiani accommodare, 
vitata tamen vi et praecipiti celeritate. Quam felicem 
iuris reformationem anno CCCXXI Nazarius rhetor, etsi 
paganus, laudare non dubitavit, allegatis novis legibus, 
quae mores emendarent, resecarent vitia, pudorem se¬ 
curum redderent, matrimonium firmarent et a iudiciis 
captiosas amoverent subtilitates, quibus simplicitas ir¬ 
retiretur. 

Influxus hic Christiani spiritus in leges civiles lu¬ 
culenter patet apud iurisperitum Lactantium, qui ver¬ 
gente sacculo m a parentibus ethnicis natus, Christia¬ 
nam religionem amplexus est ante annum CCC1II. Di¬ 
scipulus Arnobii et rhetoricae ipse doctor, merito ob 
stili elegantiam appellatus est Cicero Christianus. Prae¬ 
ceptor fuit Crispo, Constantini Magni filio. In quaestio¬ 
nibus iuridicis optime versatas, insigne conscripsit opus, 
a Divinis Institutionibus appellatum, ubi haec advertit 
(cap. I) : «Si quidam prudentes et arbitri aequitatis 
Institutiones civilis, iuris compositas ediderunt, quibus 
civium dissidentium lites contentionesque sopirent: 
quanto melius nos et rectius Divinas Institutiones lit¬ 
teris persequemur, in quibus non de stillicidiis aut 
aquis arcendis aut de manu conserenda, sed de spe, 
de vita, de salute, de immortalitate, de Deo loquemur, 
ut superstitiones mortiferas erroresque turpissimos so¬ 
piamus? » Hasce Institutiones, libris septem comprehen¬ 
sas, auctor Constantino Magno dedicavit, in iisque 
sibi proposuit summa capita Christianae doctrinae bre¬ 
viter attingere, uti factum est de iure civili in In- 

stitutis per iurisconsultos romanos compositis. Quare 
scriptor noster saepe utitur iuridicis vocabulis, et affi¬ 
nitatem quamdam prodit cum Ulpiano, eximio saeculi m 
iurisperito. Porro Lactantius in libris V et VI suarum 
Institutionum egregie delineat legislationem « socialem » 
ab Evangeliis profectam. 

Aliud iuris Christiani caput, idque omnino novum, 
in ius civile hoc tempore transivit, arbitratus nempe 
ecclesiasticiis. Christiani enim, Pauli Apostoli monitis 
obsequentes, quum inter ipsos lis oriretur, solebant, 
non ad iudices profanos, sed ad episcopos tamquam 
arbitros causam deferre: qua quidem ratione et certior 
spes affulgebat iustae sententiae, ac nimiae vitabantur 
litium ambages et expensae. Atque ad huiusmodi ar¬ 
bitratus ipsi pagani non raro confugiebant. Iamvero 
mos ille Christianus auctoritate etiam civili probatus 
fuit; necessario quidem sequendus in rebus ad reli¬ 
gionem et clerum spectantibus; in ceteris vero, si liti¬ 
gantes in id consensissent. Quod arbitratus et iudicii 
munus adeo late se extendit, ut, quemadmodum ex lit¬ 
teris S. Augustini patet, grave saepe atque onerosissi¬ 
mum evaserit episcopis. Hos enim uti patronos et iu¬ 
dices adibant non solum viduae, orphani, captivi et 
miseri quicumque ; sed ipsi imperatores iisdem curam 
demandabant, ne institores pretium plus aequo mer¬ 
cium augerent, ne milites minorem iusto annonam ac¬ 
ciperent, ne pupilli et mente capti tutore ac curatore 
carerent, etc. 

Evolutio haec iuris Romani Christiano iure informata, 
sexto tandem saeculo legum illarum complexum peperit 
et Codicem Iustinianeum, quem ille imperator « Deo 
auctore et in nomine Domini nostri Iesu Christi» pro¬ 
mulgavit; ubi sub «divinae Providentiae et summae 
Trinitatis» numine non solum aeternae hominum sa¬ 
luti consulitur, verum etiam eorum temporalis vita ad 
iustitiae, aequitatis et caritatis cultum dirigitur. Leges 
Iustinianeae, non paucis in capitibus, iisque praecipui 
momenti, alia statuunt principia a veteri iure Romano 
diversa, et in alias abeunt conclusiones, spiritui evan- 
gelico conformes. Temperatur ibi prisca legum severitas 
mansuetudine, pietate, misericordia: quod explicitis 
saepe fit verbis, saepe etiam addita ad veterum sen¬ 
tentiam sententia mitiore, huiusmodi clausulis: Satius 
tamen est.; praestat; benignius, iustius, consultius, tutius; 
humanius, aequius, commodius est. Arbori nempe veteris 
iuris Romani, — ut finem dicendi faciamus, — Iusti- 
nianus non solum multos inseruit ramos ex agro evan- 
gelico desumptos, verum etiam succum infudit ac spi¬ 
ritum Christianum. 

R. F. 


PAROE/AIAE SIVE ADAGIA 

Aethiopem lavare seu dealbare. 

Adagium peculiariter quadrabit, quum res parum 
honesta verborum fucis adornatur, aut quum lau¬ 
datur illaudatus, aut docetur indocilis. — Ortum 
videri potest ab Aesopica fabula : Quidam mercatus 
Aethiopem, existimans eius colorem non natura, 
sed superioris domini negligentia accidisse, nihil 
non adhibuit eorum, quibus vestes candefieri solent, 
adeoque perpetuis lotionibus miserum divexavit, 
ut illum in morbum impulerit, colore, qui fuerat, 
manente. 

Inaniter aquam consumere. 

Haec paroemia in eos maxime adhibetur qui 
frustra suadent; a prisco more iudiciorum sumpta, 
in quibus ad clepsydrae modum dicebatur. Aeschi¬ 
nes contra Demosthenem ostendit primam aquam 
infundi solere actoribus, alteram patronis, tertiam 
iudicibus ad poenam constituendam, nisi primis 
sententiis reus fuisset absolutus. Et Demosthenes 
Aeschinem provocat, ut vel in sua aqua, si possit, 
dicat, quod decretum fuerit ipso nunquam auctore 
scriptum. Huc adludens Lucianus, in rhetorem 
quemdam iocatur, qui apud barbaros in convivio 
diceret,' non ad aquae, sed ad amphorae vinariae 
modum. Videtur id etiam subindicare Plato in 
Tlieateto, quum ait, ad pusillum aquae docere 
posse, quae gesta sint. Appuleius in Asino aureo 
scribit: «Rursum praeconis amplo boatu citatus 
accusator quidam senior exsurgit, et ad dicendi 
spatium, vasculo quodam in vicem colli graciliter 
fistulato, ac per hoc guttatim defluo, infusa aqua, 
populum sic adorat». 

Plinius iunior Falconi: «Et qui iuberet posset 
tacere quemcumque, huic silentium clepsydra in¬ 
dici». Idem Arriano : «Dixi horis paene quinque. 
Nam viginti clepsydris, quas spatiosissimas acce¬ 
peram, sunt additae quatuor». Quinctilianus (lib. xn): 
«Et si quid ipse tibi sumas, probandum est et la¬ 
boratam congestamque dierum ac noctium studio 
actionem, aqua deficit». Demades iocabatur in 
Demosthenem quod « ceteri quidem ad aquam di¬ 
cerent, Demosthenes ad aquam scriberet. Philo- 
stratus denique in Adriano sophista sophistas ap¬ 
pellat : « qui aquae exercentur ». 

Alii serunt, alii metent. 

Id est: alii laborarunt, alii perceperunt emo¬ 
lumentum. Consimili figura, quam de Fabio tradit 
Livius (lib. x) atque etiam adhibuerant Hesiodus 
in Theogonia de Fucis ac Theognis, dictum est a 

Diocletiano nondum Caesare, se apros occidere, 
alterum vero pulpamento frui. Quod quidem in il¬ 
lius vita ad hanc fere sententiam refertur : Quum 
Diocletianus apud Tungros in Gallia, in minoribus 
adhuc locis militans, in caupona quadam moraretur 
nimiaeque parsimoniae incusaretur, ioco non serio 
respondisse traditur se fore liberalem quum Impe¬ 
rator fuerit. Haec foemina quaedam adstans quum 
audivisset: « Noli — inquit — iocari, Diocletiane ; 
plane Imperator eris simul a - aprum occideris». 
Quam quidem mulieris vocem ominis arripiens 
vice, studiose ille sectari coepit apros in venatu, 
haud intelligens videlicet ominis aenigma, quod 
eventus postea explicavit. Nam Numerianus Im¬ 
perator, factione Arrii Apri, soceri sui, interemptus 
quum fuisset, re prodita, milites Diocletianum vin¬ 
dicem creant, et Augustum consalutant. Is itaque 
pro concione quo Druiadis illius foeminae dictum 
expleret, Aprum manu sua confodit, addens Ma- 
ronianum illud: «Aeneae magni dextera cadis». 
Ceterum interea dum privatus adhuc Diocletianus 
multos apros confecisset, nec affulgeret usquam 
imperii spes, dicere solitum ferunt: «Ego quidem 
apros occido; verum alter fruitur pulpamento». 

Ne Hercules quidem adversus duos. 

Hoc est: Nemo usque adeo viribus excellit, ut 
unus pluribus par esse possit. Potest item meta¬ 
phora significare et neminem quantumvis eruditum 
adversus duos in disputando sufficere ; aut eundem 
hominem pluribus negotiis sustinendis non esse 
simul parem; aut non posse resisti precibus duo¬ 
rum rem eamdem petentium, etc. Sed poterit quoque 
aliam in formam verti proverbium, ad hunc modum: 
Si negant vel Herculem adversus duos esse parem, 
quinam ego tam imbecillis adversus duos Hercules 
stabo ? — Plato (De legibus, XI) : « Verum est illud, 
et iam olim proverbio celebratum, arduum esse 
adversus duo, eaque contraria pugnare, quemad¬ 
modum in morbis aliisque compluribus ». Significat 
nobis esse geminam pugnam tum adversus divitias, 
tum adversus egestatem. Idem in Pliedone usur¬ 
pavit, ubi Socrati, per iocum hortanti, ut Abetem 
ac Symmiam confutet argumentatione, respondet 
Phedo, contra duos ne Herculem quidem suffecisse. 
Eodem adlusit Catullus in Carmine nuptiali, quum 
ait: «Noli pugnare duobus». Haec denique sen¬ 
tentia, tametsi non iisdem verbis aliquoties legitur 
etiam apud Homerum, uti ex. gr. in Odyssea, quando 
Telemachus de se ac Procis loqueris ait difficile 
esse ac durum, unum compescere multos. 

Occasionem adagii varie narrant. Quidam tradunt 
Molionidas adortos aliquando Herculem ex insidiis 
fuisse, atque illum, hominum multitudine territum, 
non ausum contra resistere, sed- fuga saluti con¬ 


suluisse ; idque in vulgi sermonem abiisse. Suidas 
vero refert, Herculem constituto certamine Olym¬ 
piaco, fretum viribus suis, primum ausum certare 
cum duobus et utrosque confecisse. Hos aiunt fuisse 
Creaton et Eurytum, Neptuno patre et Moliona 
matre prognatos. Deinde proxima Olympiade.con¬ 
simili modo congressum fuisse cum duobus qui¬ 
busdam, atque ab his fuisse Superatum. Quamquam 
sunt, qui hos existiment fuisse Lacum et Pheran- 
dum, sed qui vicerint Herculem, non qni victi 
discesserint. 

At Plato iri Euthydemo . longe diversam ab his 
historiam adducit: Herculem scilicet cum hydra 
pariter et cancro quodam immani, qui e mari emer¬ 
serat, congressum, inferiorem discessisse, atque ob 
id Iolai nepotis auxilium implorasse. In eo dialogo 
Socrates cum duobus fratribus sophistis, et, ut sunt 
illi, contumeliosis disputans, quasi cum duobus 
monstris unus congressus, quum' illi probro obiiceret 
Dionysodorus, quoci fugeret neque ad interrogata 
re sponderet, ad hunc modum respondit, quem latine 
reddimus : «Non iniuria fugio. Nam quum altefutri 
sim impar, cur non fugiam amboS? Equidem Her¬ 
cule multo sum imbecillior, qui tamen pugnare 
pariter non valuit et adversum hydram sophisticam, 
cui propter sapientiam pro uno sermonis capite 
amputata multa repullulabant, et adversum can¬ 
crum sophistam quemdam e mari profectum, et 
nuper, ut arbitror, advectum. A quo quum Hercu¬ 
les ad sinistram angeretur, verbisque acriter mor¬ 
deretur, nepotis sui Iolai auxilium imploravit, qui 
abunde illi succurrit. Meus autem Iolaus Patroclus 
si veniret, magis alteram certaminis partem su¬ 
stineret ». 

Mordaci videlicet allegoria, Socrates e fratribus 
sophistis alterum hydram, alterum cancrum no¬ 
minat; se Herculem, Ctesippum, Iolaum. 

In dolio figularem artem discere. 

De iis, qui protinus maximis in rebus artificii 
sui capiunt experimentum, quum paullatim a mi¬ 
nutis ad summa proficisci conveniat. Neque enim 
figulus statim a dolio, id est, vase maximo, artem 
auspicatur, sed a pusillis quibusdam vasculis, in 
quibus non sit grave dispendium, si quid secus 
accidat. In hanc ferme sententiam usurpat Plato 
in Lachete, dum Dicaearchus ad aliam sententiam 
torquet proverbium, ut admoneat unumquemque 
artificem in suis negotiis exerceri oportere, yelu.t 
aurigam in ducendis curribus, nauclerum in, gu¬ 
bernanda navi,, medicum in curandis morbis. Tam¬ 
quam absurdum sit, figulum.in aurigatione versari, 
re videlicet aliena, ac non magis in dolio. Atque 
ita huc pertinebit illa sententia: Quam quisque 







novit artem, in hac se exerceat». Et Horatianum 
illud in Epistolis: 

Navim agere ignarus navim timet , abrotonum, aegro 
Non audet, nisi qui didicit dare; quod medicorum est 
Promittunt medici; tractant fabrilia fabri. 

Scribimus indocti , doctique poemata passim. 

Sic propemodum usurpat Gregorius Theologus 
in apologia De fuga; cuius verba sic latine sonant: 
« Itaque alios velle docere, priusquam ipsi satis 
edocti sint, et in dolio, quod aiunt, figulinam, in 
aliorum animis meditari pietatem, mihi quidem 
videtur hominum insigniter desipientium». 



MORAE SUBSECIVAE 


I. 

Amico, ut molossum e montibus mittat 

Deucalioneis saxis fert fama crealos 
Erupisse homines, genitosque cruore Medusae 
Innumeros colubros Libyae reptasse per oras; 

Sic modo, non novi pravo quo semine, magnam 
Cernimus hac illae furum succrescere turbam. 

Non domino Pomona rubet, non Bacchus apricis 
Incoquitur saxis, rapitur gallina per agros, 
Furtivamque timent herbae frumentaque falcem, 
Denique nil tutum. Celso velut aethere milvus 
Fur inopinus adest, avidas atque explicat ungues. 
Quorsum haec? respondes. Adverte atque accipe paucis: 
Quem dederas domino blandus, terrorque latronum 
Indomita occubuit consumptus tabe molossus. 

Quo mihi nunc alium quaeram? De montibus istis, 
Unde venit genus acre, lupis pugnare vel ipsis 
Non impar, nostris custodem suffice campis. 

Robore sit praestans, magnis latratibus arva 
Personet, atque omnis metuat vicinia morsus. 

Sic mea tu servans dulcem tutabere amicum 
Qui, ut datur, effugiens urbem, secedit in agros, 

Nec curis angi, nec vult trepidare pavore. 

Rides ? Curanti an caute prohibere minores 
Auribus instillas, praedones pelle togatos, 

Qui emungunt populum claro sub lumine solis, 
Plenasque exsiccant gazas, dum pectora signis 
Condecorata ferunt et regia limina calcant. 

Hi verae Italiae pestes, hinc omnis egestas. 

Novi; sed primis satis est cum fuste molossus 
Arcendis: istis nec Cerberus ore trifauci. 

Fertur Alexander quendam cum paupere cymba 
Praedantem pelagus iecisse in vincula. At ille; 

Qui modica abripio, obstringor praedoque vocor; tu, 
Urbes ac regna usurpans, cognomine magnus 
Diceris, et populi flexo te poplite adorant. 

Tempora magnorum nunc illuxisse putato. 

Quid facias? Nil ira iuvat: res vertere ineptus, 
Demitto auriculas nimio sub pondere curvus. 


II. 

Amico, quaedam vitae documenta exhibentur 

Noscis sextilis quantum delasser ab aestu, 

Utque domo egrediar cum vespertilio rimis 
Erumpit stridens, tacitis ac noctua campis 
Ad praedam volitat. Dulces invisere amicos 
Ne me igitur tentes dum torrent tela diei, 

Et Canis arentes e caelo verberat agros. 

Nigra istic, memini, nodoso robore silva 
Frondebat, sed cuncta manus succidit avara. 

At ne forte putes rebus studiisque teneri 
Segn-ius absentem vestris, mihi vivitis omnes 
Iucundi, nemoque isthinc venit unus ad urbem 
Quin ego sollicitus de cunctis plurima quaeram. 

Sed nunc te scriptis adeo : festiva caterva 
Ut valet? An furtim saliens discurrit in agros 
Dulces decerpens uvas, curisque soluta, 

Dum laute in libris agitant convivia blattae, 

Mille iocos nectit ? tumido cum ventre Valenus 
Quid mihi lentus agit? Speculatus in aethere nubes 
Praedicit pluviam cum fossae atque arva redundant, 
Aut avium generi exitium meditatus acerbum, 

Trudit et in somnis pingues ad retia turdos? 

Vir prudens, carus pueris, sincerus amicus; 

Ac nisi difficilis persaepe ac nubilus ore 
Praeda ubi deficiat, summis laudandus et imis. 

Quod si nos aliqui nigris incessere dictis 
Haudquaquam cessant, cunctis, mihi fare, probantur 
Qui modo non carpunt? - aut quisnam accepit honorem 
Dentemque invidiae numquam persensit? Ineptus 
Qui magis est oneri dignos ille acrius urget, 

— Cede locum, mihi iure venit, - quae iuris origo? — 
Utile; rem facere atque alieno crescere marte 
Cuique datum, expulsis aliis. — Suspendere tignis 
Ut solet ac filis innectere aranea muscas, 

Sugat ut ad mortem captas, sic explicat artes, 

Ut perdat gens prava bonos, gemat aemula virtus. 
Nulla salus igitur? — rectos invertere mores. 

Tunc quaque indutus tunica, quocumque colore, 
Invenies multos, urgent si adversa, patronos. — 

Ast herbis satius, satius vel pane secundo 
Yescier et vilem sperni, quam serpere terrae 
Aut unguem a recto virtutis tramite flecti. 

Hi tibi sint animo sensus ; te crimina iure 
Compellunt ? Sapiens obliquos corrige mores : 

Te insontem feriunt? clamores inter et iras 
Perge iter inceptum generosi more leonis 
Inter latrantes arguta voce catellos. 

At si me officio eiiciant? imitare Catonem, 

Laetum post magnam, mendax ni fama, repulsam, 
Ludentemque pila; ride discede animosus 
Atque novos homines erecta despice fronte. 

Auximi. 

P. RECAN ATESI 














vox orbis 

ADSCENSUS IN ALPES 


Iani venit aestas, Iulioque mense fervente lassi iam 
lacerti elanguent. Quid urbes et agros, quos siccos Cancer 
adurit, non relinquimus, illasque nives hiemali tempore 
formidine quadam et horrore conspectas non adsequimur? 
Adscensus in Alpium surrectos caelo scopulos, non 
vires tantum corporis roborat, sed animos erigit, atque 
ad invisibilium amorem rapit. «Equidem in huiusmodi 
commercio quod cum natura instituimus — scripsit Con- 
tardus Ferrinius, Papiensis ille athenaei doctor pien- 
tissimus, quem Itali defunctum paucis abhinc annis 

glaciem, aut ex amicis lunae, silentiis in deserta valle 
iocantis, laetitia efferri ; qui denique carpat flores in 
finibus perpetuarum nivium crescentes, tantoque caeli 
risu inter tot montis horrores exsultet; puer iste factus 
inde homo, salvoque conscientiae suae officio redibit ». 

Quae si de Alpibus generatim iure meritoque di¬ 
cenda sunt, quid de Alpium, imo universae Europae, 
regalibus iugis loquamur, quae Montem Album, prouti 
vulgo nuncupatur, constituunt? Ad quatuor metrorum 
millia et octingenta quindecim attollitur in Sabaudia, 
ex eiusque fastigiis, trium numero, conglaciata flumina 
sexdecim variae, magnitudinis per septentrionis collum, 
viginti vero per australe defluunt. Ex cacumine, cuius 
Phoebus magis quam octoginta per anni dies duratas 



Montis Albi et Camonii oppidi prospectus. 


luxerunt, tantoque honore adhuc prosequuntur ut a 
Summo Pontifice nuper commissionem rogaverint ad 
causam beatiflcationis et canonizationem pro eo pro¬ 
bandam — in huiusmodi, inquit, commercio Deum 
proximum sentimus, eiusque portenta admiramur: mens 
nostra pulcritudinis ac boni capacior fit, fortitudinem 
ac decorem attingit, grandia fata sua praevidet. Illos 
vere beatos, qui ad hunc ludum gravem eundemque 
potentem vocantur! Date mihi puerum, ut hederam, 
maternis vestibus iampridem adhaerentem, excellentiae 
cuiusvis, vel rationis quae proprie singulis tribuatur, 
expertem; contra, imbellis timoris plenum, imbellis 
magis posterae licentiae indicii; date, inquam, pue¬ 
rum istum mihi, quem per Alpes perducam, atque 
in naturae obstaculis futuras vitae difficultates vincere 
ediscat; ediscat ex oriente sole in montis quadam cre¬ 
pidine conspecto, aut ex occidentis luminis fulgore per 


nescit flammis mollire pruinas, amplissimum quem 
Europae reperire quaesieris prospectum videre est: 
Helvetiam omnem, Galliae, Italiae ac Germaniae ali¬ 
quam partem. Ab anno MDCCLX, quum Saussure, Ge- 
nevensis doctor physicus, praemium ei' constituit qui 
aditum ad Montem Album inveniret, complures eius 
fastigia evadere conati sunt, quae tandem mense Au¬ 
gusto an. MDCCLXXYI Iacobus Balma et Paccard 
doctor attigerunt,..annoque post cum iis Saussure ipse, 
qui horas quinque ibi remansit ut disciplinae suae 
experimenta ageret, montisque altitudinem dimetiretur. 
Nostris diebus iter facilius apparet, ipsisque mulieribus 
pervium: comitatus Camonio procedunt, parvo illo ex 
oppido ad pedes Albi montis, quod originem duxisse 
ferunt ex coenobio quodam Fratrum Ordinis S. Bene¬ 
dicti, an. millesimo nonagesimo nono post Christum 
natum a. Genevensi duce in ea valle condito. 

DE LUSU QUI YULGO DICITUR “LA DAIA„ 


Prudentissimus vir Ioannes Bosco, sacerdos Tauri- 
nensis, qui vitam omnem in erudiendis pueris docendis- 
que transegit, eo potissimum spectabat, ut suae doctri¬ 
nae alumni corpora identidem ludis gymnicis exercerent, 
sicque animos a curis recrearent. Ac propterea eos cursu 
iocari modo cupiebat, nunc corporis exercitationibus, 
nunc saltu; denique lepide huc illuc cursitando clami¬ 
tare, ut essent «sollicitae porro, plenaeque sonoribus 
aures ». Ita suos animi causa ludere exoptabat sanctis¬ 
simus ille magister, « utiliumque sagax rerum ». Haud 
aliter, temporibus suis, Philippus Nerius facere consuevit, 
ut Eomana soboles iis artibus formaretur, quae ad hu¬ 
manitatem atque ad religionem pertinent. Sic moribus 
iuventutis recte inserviens, suos semper monebat ut 
honeste ioearentur, eosdemque ad diversandum diebus 
feriatis haud procul ab urbe ducebat. 

Lepide iis indulgens: « Vobis permitto, — dicebat, — 
ut reboantes sitis aliquando et stridentes, dummodo 
peccato abstineatis, cursitare atque ita tenuiter corpus 
recreare volo». Idque pio sedebat homini, et plurimis 
nos verbis saepe saepius ad cursitandum vel exemplo 
incitabat. 

Quae quum ita sint, aegrius admodum suos latruncu¬ 
lis ludere patiebatur, et modo quum saeviente hieme 
late ludere haud permitteretur: — « Currite, — aiebat, — 
nunquam sistite, vel saltem colloquentes deambulate ». 
Argute enim addebat: « Hi latrunculi sunt vobis ad¬ 
modum nefasti; vobis qui salutem insidiose auferunt». 

Hisce tandem posthabitis, ad rem venio. Si tu spatium 
praeteriti temporis respicias, iam illud illico in mentem 
subvenit, quo beatiores, rebus gravioris momenti able¬ 
gatis, genio unice servientes, ut tempus tererent, in 
aedibus suis rusticanis, cum paucis amiculis, in primis 
latrunculis luderent, qui armis plerumque indurati rem 
bellicam vel iocando exercerent, dum matronae, levio¬ 
ribus rebus adsuetae, ne suam saepe mentem nimis 
aggravarent, scrupis humiliter ludunt, qui suum sibi 
nomen ab ipsis usurparunt. 

Quid enim ipsae utilius, quid levius agerent? Sic 
ipsis abibas : 

Tempus edax rerum, tuque invidiosa vetustas! 

— Quid struis hisce ceptis ? 

— Venio ad vos, seu melius ad duodecim scrupos, 
seu clarius « alie dame ». 

Adest in medio alveolus, et tamquam acies consistit 
in agmen quadratum. Ibi in parvulis quadratis, albo 
pictis colore nigroque, ex copiarum ordine, scrupi 
aliis alii obvii. Quorsum tandem omne luctantium spectat 
propositum? Illuc omnino, ut admovendo e more scru¬ 
pos, ita progredi possit, ut in ultimam alveoli partem 
incolumis perveniat. Sed multa sunt equidem animad¬ 
vertenda. Cave ne adversarius e latere tacitus adve¬ 


niens, te supergredi possit! Si tamen tu facile velis 
ad finem pervenire, cura ut identidem tuus scrupus 
adversarium oppetat seiunctum. Sic eum e medio eri¬ 
pies ; quod optime, ludentium vocabulo, dixeris : Co¬ 
medo ! 

Sed ut cito hoc tibi facere contingat, et, nullo prohi¬ 
bente, cursum pergere, arte tibi opus erit, ut aciem 
ita perficias, ut sine vulnere adversarium continuo fe¬ 
rias ac vulneribus confodias. Quod quidem eveniet, si 
comedere hinc atque illinc in media acie prolapsus 
milites seu scrupos destruas. Et res erit tibi felicior, 
si alterum post alterum, uno modo transvecto quadrato, 
offendas. • 

Tunc enim, omnibus remotis periculis, quum in ul¬ 
timam alveoli partem perveneris, facile princeps eris, 
quoniam scrupus hic, dama nomine donatus, poterit in 
adversarii aciem liberrime incurrere, vel ante vel retro, 
pro voluptate atque arbitrio irrumpere usque ad inte¬ 
ritum. Hisce peractis, adversarius ad incitas redactus, 
unum post alium, nullo prorsus obsistente, scrupos e 
medio eripere fastidiose viderit. Hic demum, ut dux 
in hominum certamine, in ancipitia coniectus, suis om¬ 
nibus captis, adversario victoriam demisse relinquit. 


Subalpinus. 



COLLOQUIA LATINA 


Auditiones. (1) 

Eleutherius. — Cur vos, Modeste et Damiane, 
hesterna die et nudius tertius non adfuistis in 
gymnasio ? 

Modestus. — Nihil dissimulabo. Ob cruditatem 
minus belle valui; nunc sum meliusculus. 

Damianus. — Ab amico in hortos suburbanos, 
hoc mense anni amabilissimo et laetissimo invi¬ 
tatus, recusare nec potuissem, si voluissem ; nec 
si maxime potuissem, voluissem: est enim ille de 
amicis meis veterrimus et fidelissimus. Inde autem 
aliquanto post, quam putabam, in urbem reverti. 

E. — Undenam discetis quae nos interea ma¬ 
gister docuit ? 

M. — Legi iisdem de rebus, quem anno prae¬ 
terito accepi muneri a patruo meo commentarium. 

D. — Ego ex autographo condiscipuli alicuius 
ea mihi describam. 

E. - - Arbitramini igitur vos isto modo eadem 
assequuturos et intellecturos perfecte omnia? 

M. — Quidni? Quin iam assequutus sum ; nihil 
requiro. 

D. — Perpaulum aut nihil interest, ut quidem 
opinio mea fert, audiverisne an postea descripseris. 

(1) Ex Iacobi Pontani opere, cui titulus : Progymnasmata latinitatis 
passim retractavit I. F. 













Et hoc est commune eorum solatium 7 qui vel vo¬ 
luntate vel casu aliquo abfuerunt a ludo, posse 
aliunde describere. Sunt qui nullum idcirco angorem 
capiunt, nec ideo fortunis suis desperant quam¬ 
quam menses totos docentem non auscultaverint. 

E. — Magno errore uterque ducimini. 

M. — Si placet, demonstra nobis istum er¬ 
rorem. 

E. — Longe praestat audire quam legere, e- 
tiam si multo diligentissime legas. 

D. — Quid ita vero ? Non egemus libris disertis, 
elegantibus, eruditis, unde hauriamus scientiam ; 
et quae legimus intelligimus, neque enim adhuc 
nucibus ludimus, ut proinde iactura audiendi, pau¬ 
corum praesertim dierum, tam graviter et inique 
ferenda non sit. 

E. — Legendi semper est occasio; non est 
semper audiendi. 

M. — Non sit; quid tum ? 

E. — Lectio solitaria est veluti quidam somnus; 
auditio veluti vigilia. Viva vox praeceptoris magis 
nos afficit, plenius quasi pascit et alit, et altius 
descendunt in animum, in eoque tenacius inhaerent, 
quae pronunciatio, vultus, habitus, gestus docentis 
affixerit. Quid, quod illa moderatio et variatio vocis 
cuiusdam commentarii efficacitatem obtinet, et 
quaedam eorum quae dicuntur est illustratio ? Quid, 
quod plura fere dicuntur de una eademque re in 
schola, quae non item scribuntur; quia neque 
possunt commode scribi, neque vult ea magister 
calamo excipi ? 

M. — Nihilominus acriora absolutioraque sunt 
quae legimus in auctoribus. 

E. — Ut hoc concesserim, quoniam plus operae 
consumunt qui libros edunt, quam qui de superiore 
loco docent, tamen obscuriora et involutiora esse 
quae scribentur, tu mihi vicissim concedas oportet. 
Non enim se liber ipsemet explicat, ut praeceptores 
facere consueverunt, qui multis exemplis, sententiis, 
argumentis utuntur et nihil quod verentur non in¬ 
tellectum iri, praetermittunt quin declarent. Quod 
autem scriptum est semel, hoc per saecula tale, 
quale fuit ab initio, sive clarum, sive obscurum, 
sive facile et expeditum, sive difficile impeditum- 
que manet. Interroga millies quid hoc, quid illud 
sibi velit, nunquam respondebit liber tuus quem 
volvis. Conquerenti Alexandro regi cum Aristotele, 
quod libros physicorum edidisset, quos rex com¬ 
pressos teneri cupiebat, ut quomodo imperii, sic 
scientiae gloria praestaret multis mortalibus, re¬ 
scripsit philosophus, sciret illos libros esse editos 
et non editos ; neque enim posse intelligi nisi ab 
iis, qui sibi docenti praesentes dedissent operam. 
Praeterea fieri aliquando potest, ut tam probatus 
et doctus non sit liber, et ita te parum adiuvet, 
quin immo multum tibi noceat. Atque ut proba¬ 


tissimus sit, ego certe eximium praeceptorem malo, 
quem tamquam ex multis libris unum quemdam, 
vivumque librum contempler: qui scilicet multa 
et multos pervolutaverit, et tamquam sedula apis 
e diversorum flosculornm succo unius cuiusdam 
dulcissimique saporis succum expresserit. 

D. — Tam ingeniosi acutique nos haud eramus, 
ut ista animadverteremus, quae tu nos modo nec 
opinantes docuisti. 

M. —- Ad tuam sententiam meum aggrego iu- 
dicium. Providebo ut post hunc diem audiam quo¬ 
tidie, nisi morbi alicuius gravitas prohibuerit, aut 
medicus publico abstinere edixerit. 

D. — Ego in dies festos convivia et hortorum 
istas invitationes reiiciam. 

E. — Tantum tribui a vobis orationi meae, et 
non displicuisse consilium, magnopere, non mea 
. quidem, qui tantum nec agnosco nec postulo, sed 
vestra caussa laetus sum. 


EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 

Ex Congregatione Indicis. 

Per decretum d. ix mens. Maii mcmxii in Indicem 
librorum prohibitorum relata sunt opera quae sequuntur: 
ABBE JULES CLARAZ, Le mariage des pr&tres. — 

Paris 1911. 

IZSOF ALAJOS, A gyakori szent dldozds is az eletpszi - 

chologia. — Budapest, 1910. 

TH. DE CAUZONS, Histoire de V inquis it ion en France. 

Paris, 1909. 

— Eubium: Utrum Episcopus loci, in quo aliquis 
auctor eidem non subditus librum, a proprio Ordinario 
iam examinatum et praelo dignum iudicatum, publici 
iuris facere desiderat, istius libri impressionem permit¬ 
tere possit, quin eum novae censurae subiicere debeat. 

Resp. — Affirmative, apponendo iudicium «Nihil 
obstare» censoris alterius dioecesis, ab istius Ordinario 
sibi transmissum. 

(Ex decr. eiusdem diei ix mens. Maii mcmxii). 

Ex Gongregatione Rituum. 

Dubia resoluta circa novas Rubricas. (1) 

XXXI. — Num occurrente Festo novem Lectionum 
in Feria II et IV Rogationum et in feriis Quatuor tem¬ 
porum Adventus et mensis Septembris, legi possint et 
debeant Lectiones de Scriptura, quae die immediate 
antecedenti vel sequenti fuerint impeditae, si festum 
illud novem Lectionum Lectiones proprias vel de Com¬ 
muni non reposcat ? — Resp. Affirmative. 

XXXII. — Et quatenus affirmative ad XXXI, 1) 
utrum Lectiones de Scriptura diei praecedentis, an 

(1) Cf. num. sup. 











VOX URBIS 


108 


LOctiones de Scriptura diei sequentis sint praeferendae, 
si ambae fuerint impeditae ; 2) num a sua die Lectiones 
de Scriptura occurrente amoveri possint ut in feriis 
Homiliam habentibus Lectiones de Scriptura legi possint, 
ita ut, exempli gratia, si Lectiones Feriae II infra'hebdo¬ 
madam III Adventus impediantur, poni possint et de¬ 
beant in feria III, et Lectiones Feriae III in Feria IV, 
et ita in similibus? — Resp. Quoad primam partem, 
legantur Lectiones diei praecedentis ; quoad secundam 
partem affirmative. 

XXXIII. — Num initium alicuius Libri, si aliter 
poni nequeat, reponi possit et debeat in Festo novem 
Lectionum, quod 'Lectiones revera proprias et historicas 
in I Nocturno habeat, prout habent utraque Cathedra 
et Vincula S. Petii Apostoli, Conversio S. Pauli Apo¬ 
stoli, Inventio S. Stephani Protomartyris et similia? 
Resp. Negative. 

XXXIV. — Et quatenus negative ad XXXIII, num 
idem dicendum sit de Lectionibus appropriatis, prout 
sunt appropriatae in festo Dedicationis Basilicarum SS. 
Petri et Pauli, S. Mariae Maioris et in similibus? — 
— Ilesp. Negative. 

(Ex decr. d. xix mens. Apr. mcmxii). 

Dubia varia. 

I. — Utrum decretum n. 3096 — quo declaratur 
die xxv mens. Aprilis occurrente in Dominica, in Ec¬ 
clesiis ubi unicus est Sacerdos, Missam cum cantu Ro- 
gationum, quando fit Processio, valere etiam pro adim¬ 
plendo onere Missae Parochialis — extendi possit ad 
Missam quae cani permittitur de Festo Commemora¬ 
tionis solemnis SSmi. Corporis Christi Dominica infra 
Octavam eiusdem, saltem ubi fit Processio? — Resp. 
Negative, nisi obtineatur indultum. 

II. — An decretum d. xi mens. Maii mcmxi ad 
II — quo edicitur organum adhiberi posse, in casu 
necessitatis solummodo ad associandum et sustinendum 
cantum, silente organo quum silet cantus in Officiis et 
Missis in quibus sonus organi prohibetur (1) — semper 
valeat, sive adhibeatur cantus Gregorianus, sive poly- 
phonicus? — Resp. Affirmative. 

III. — Lectiones II Nocturni in festo S. Agnetis 
V. M, suntne historicae, ita ut legi possint et debeant 
tamquam IX lectio si idem festum ob occurrentiam 
festi superioris ritus vel dignitatis simplificatur ? — 
Resp. Affirmative. 

IV. — In Completorio post seGundas Vesperas Do¬ 
minicae Palmarum debentne diei preces, quando in Ve¬ 
speris facta sit commemoratio duplicis die sequenti oc¬ 
currentis, proindeque simplificati ? —- Resp. Negative. 

V. — In locis in quibus festum B. Gasparis dei 
Bufalo C. recolitur sub ritu duplici maiori vel minori, 
dicendae ne sunt lectiones I Nocturni propriae, an 
potius de Scriptura occurrente ? — Resp. Serventur 

(1) Cfr. Vox Urbis an. XIV, n. VII, pag. 108. 


propriae, si fuerint concessae,, iuxta novas Rubricas? 
tit. I, n. 4. 

VI. — Antiphonae et psalmi ad Matutinum com¬ 
memorationis omnium Ss. Romanorum Pontificum, e 
communi Apostolorum desumpta, itane censenda sunt 
propria, ut recitari debeant etiam si eiusmodi festum 
celebretur sub ritu duplici maiori vel minori; an potius, 
utpote de communi desumpta, cedere debent antiphonis 
et psamils de feria? — Resp, Affirmative ad primam 
partem ; negative ad secundam. 

VII. — Idemque estne difeendum de responsoriis 
I Nocturni, ita ut, omissis lectionibus de Scriptura oc¬ 
currente, recitandae sint lectiones « Laudemus viros » 
de communi ? — Resp. Affirmative. 

VIII. — Infra octavam Commemorationis solemnis 
sanctissimi Corporis D. N. I. C., si fiat commemoratio 
duplicis simplificati, debetne adiungi tertia oratio, an 
potius omitti ? — Resp. Omittatur tertia oratio. 

IX. — In Missis de vigilia vel de feria propriam 
Praefationem non habente, dicendane est Praefatio pro¬ 
pria festi vel octavae, cuius factum sit officium? — 
Resp. Affirmative. 

X. — Itemque in iisdem Missis dicendumne est 
Credo ratione festi vel octavae symbolum habentis? — 
Resp. Negative. 

XI. — In Missis pro Sponsis, sicut in aliis Missis 
votivis ex privilegio celebratis, in duplicibus adiun- 
gendane est tertia oratio ? — Resp. Negative. 

(Ex decr. d. xxiv mens. Maii mcmxii). 

Instructio super privilegiis quae in triduo vel octiduo 
solemniter celebrando intra annum a Beatificatione vel 
Canonizatione per rescriptum Sacrae ipsius Congrega¬ 
tionis a Summo Pontifice concedi solent. 

I. — In solemniis, sive triduanis sive octiduanis, 
quae in honorem alicuius Sancti vel Beati celebrari 
permittuntur, Missae omnes de ipsa festivitate ob pe¬ 
culiarem celebritatem dicantur cum Gloria et Credo, 
et cum Evangelio S. Ioannis in fine, nisi legendum 
fuerit ultimum Evangelium Dominicae aut feriae aut 
vigiliae, quoties de his facta fuerit commemoratio. 

II. — Missa solemnis seu cantata, ubi altera Missa 
saltem lecta de officio currenti celebretur, dicatur cum 
unica oratione; secus fiant illae tantummodo comme¬ 
morationes quae in duplicibus primae classis permit¬ 
tuntur. Missae vero lectae dicantur cum omnibus com¬ 
memorationibus occurrentibus, sed orationibus de tem¬ 
pore et collectis exclusis. Quoad Praefationem serventur 
Rubricae ac Decreta. 

III. — Missam cantatam impediunt tantum Du¬ 
plicia primae classis, eiusdemque classis Dominicae, 
nec non feriae, vigiliae et octavae privilegiatae quae 
praefata duplicia excludunt. Missas vero lectas impediunt 
etiam Duplicia secundae classis, et eiusdem classis Do¬ 
minicae, et feriae, vigiliae atque octavae quae eiusmod 
Duplicia primae et secundae classis item excludunt. In; 

his autem casibus impedimenti, Missae dicendae sunt 
de occurrente festo vel Dominica, aliisve diebus ut 
supra privilegiatis, prouti ritus diei postulat, cum com¬ 
memoratione de Sancto vel Beato et quidem sub unica 
conclusione cum oratione diei in duplicibus primae et 
secundae classis ; aliis autem diebus commemoratio de 
Sancto vel Beato flat sub distincta conclusione post 
orationem diei. 

IV. — In Ecclesiis ubi adest onus celebrandi 
Missam conventualem, vel parochialem cum applica¬ 
tione pro populo, eiusmodi Missa de occurrente Officio 
nunquam omittenda erit. 

V. — Si Pontificalia Missarum de festivitate ad 
thronum fiant, haud tertia canenda erit, episcopo pa- 
ramenta sumente, sed Hora Nona ; quae tamen Hora 
de ipso Sancto vel Beato semper erit; substitui nihi¬ 
lominus eidem Horae de die pro satisfactione non 
poterit. 

VI. — Quamvis Missae omnes vel privatae tantum 
impediri possint, semper nihilominus secundas Vesperas 
de ipsa festivitate solemniores facere licebit absque 
ulla commemoratione; quae Vesperae tamen de festi¬ 
vitate pro satisfactione inservire non poterunt. 

VII. — Aliae functiones ecclesiasticae praeter re¬ 
censitas, de Ordinarii consensu, semper habere locum 
poterunt, uti . Homilia inter Missarum solemnia, vel 
vespere oratio p.anegyrica, analogae in honorem Sancti 
vel Beati fundendae preces, et maxime solemnis cum 
Venerabili Benedictio. Postremo vero Tridui vel Octidui 
die hymnus Te Deum cum versiculis Benedicamus Pa¬ 
trem, Benedictas es, Domine exaudi , Dominus vobiscum 
et oratione Deus cuius misericordiae cum sua conclu¬ 
sione nunquam omittetur ante Tantum ergo et orationem 
de SSmo. Sacramento. 

VIII. — Ad venerationem autem et pietatem in 
novensiles Sanctos vel Beatos impensius fovendum, 
Sanctitas Sua, thesauros Ecclesiae aperiens, omnibus 
et singulis utriusque sexus Christifidelibus qui vere 
poenitentes, confessi ac Sacra Synaxi refecti, ecclesias 
vel oratoria publica, in quibus praedicta triduana vel 
octiduana solemnia peragentur, visitaverint, ibique 
iuxta mentem eiusdem Sanctitatis Suae per aliquod 
temporis spatium pias ad Deum preces fuderint, indul¬ 
gentiam plenariam in forma Ecclesiae consueta, semel 
lucrandam, applicabilem quoque animabus igne piacu¬ 
lari detentis benigne concedit: iis vero qui corde sal¬ 
tem contrito, durante tempore enunciato, ipsas ecclesias 
vel oratoria publica inviserint, atque in eis uti supra 
oraverint, indulgentiam partialem centum dierum semel 
unoquoque die acquirendam, applicabilem pari modo 
animabus in purgatorio, existentibus, indulget. 

(Dat. d. xxii mens. Maii mcmxii). 


DIARIUM VATICANUM 

(Mense Iunio mcmxii). 

Coram SSmo admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more adi¬ 
verunt, peculiari nota digni sunt iuxta admissionis diem: 
Carolus Magalhaes de Azeredo, a secretis Brasiliensis lega¬ 
tionis apud Apostolicam Sedem ; Bernardus Blumensthihl, 
Comes; Maria de Ferrari, Ducissa ; invenes choralis scholae 
S. Mariae de urbe Chicagine; Pontificii Instituti Biblici 
doctorum collegium a r. p. Leopoldo Fonck, praeside, coram 
adductum ; r. d. loannes Maria Zonghi, Academiae Nobilium 
Ecclesiasticorum Rector, cum sacerdotibus sex, qui iam 
Evangelici, prouti vulgo nuncupant, Pastores in Anglia, 
Catholicam Fidem recens professi sunt et Sacris Ordinibus 
aucti ; Chigi, Aldobrandini et Laneellotti, Urbani Principes, 
eorum que familiae; D’ Erp dynasta, Belgicae legationis 
administer apud Apostolicam Sedem ; coetus catholicorum 
iuvenum in Romano athenaeo studiis vacantium ; doctores 
et alumni Urbanae « Snperioris Scholae de Musica Sacra»; 
manus catholicorum a Chilensi civitate ex Palaestina re¬ 
ducum ; Otho de Ritter de Gmenstein, Dynasta, Bavariae 
administer cum omni potestate apud Apostolicam Sedem ; 
loannes Schonburg-Hartenstein, Princeps, Austrorum Hun- 
garorumque legatus apud Apostolicam Sedem; Petrus Io- 
sephus de Roda y Gamio, a secretis Peruvianae legationis 
apud Apostolicam Sedem; De Hoockher, Dynasta ; pueri ac- 
puellae ex Calabro-Siculo terraemotu superstites in Romanis 
ephoebeis munificentia ipsius Summi Pontificis ad quadrin¬ 
gentorum numerum alti; peregrinorum manus ex Neapoli¬ 
tana archidioecesi et ex insula Maiorica.; catholici iuveqes 
in Urbe scholis ordinis secundi vacantes. 

Pontificiae electiones. 

Provisio ecclesiarum. — Per decreta S. Congregationis 
Consistorialis SS. D. N. Pius PP. X has quae sequuntur 
ecclesias de proprio pastore providit, scilicet; cathedrali 
ecclesiae Pactensi praefecit rmum. Ferdinandum Fiandaca, 
hactenus episcopum Nicosiensem ; titulari ecclesiae archiepi- 
scopali Trapezuntinae revmum. Iosephum Camassa, iam 
episcopum Melphiensem et Rapollensem; cathedr. eccl. Fe- 
retranae sac. Raphaelem Santi, archidioec. Bononien., ibi¬ 
dem parochum loci vulgo «Pieve di Budrio» ; metropoli- 
tanae eccl. Ianuensi revmum. Andream C.aron, hactenus 
episc. Cenetensem; cathedr. eccl. Mandatriensi r. p. Aloi- 
sium Misic, 0. F. M. Unionis Leonianae ; tit. eccl. episc. 
Lyrbensi sac. Antonium Papp, Vicarium generalem dioec. 
Munchacsiensis Ruthenorum, quem constituit coadiutorem 
cum iure futurae successionis revini. Iulii Firczalc, episcopi 
Munchacsien. Ruthenorum. 

Nominationes Episcoporum. — Brevi Apostolico nominati 
sunt: r. p. Beda Beckmeyer, e Congregatione Silvestfina 
0. S. B., episcopus Kandiensis in Indiis Orientalibus; r. p. 
loannes Biermans, e Societate Missionariorum S. Iosephi 
De Mill-Hill, episcopus tit. Gargarensis et Vicarius Aposto- 
licus Nili Superioris ; r. d. Paulus Dumond, ex Instituto 
Sacerdotum a Missione, episcopus tit. Curubitanus et Vica- • 
rius Apostolicus novi Vicariatus Ce-li maritimi in Sinis. 

Nominatio Praefecti Apostolici. — Per decretum S. Con¬ 
gregationis de Propaganda Fide r. p. Liberatus ab Exel 
(Iacobus Cluts) Praefectus Apostolicus novae Praefe iturae 
Apostolicae Sumatranae nominatus esf. 

— R. p. Antonius ab Assumptione, Minister generalis 
Fratrum excalceatorum Ord. SSmae Trinitatis, inter Con¬ 
sultores S. Congregationis de Religiosis adnumeratur. 

— Rr. pp. dd. Alfonsus Foucaul, episc. S. Deodati; 
Ioan.Bapt. Fallize, episc. tit. Elusan. et Vicarius Apostolicus 
Norvegiae; Gislenus Veneri, episc. Aquaependen., inter 
episcopos Pontificio solio adstantes referuntur. 


Pueri neque nimia severitate contineantur, neque deliciis . 
assuescant. 


Plato, De leg. vn. 


Varia. 

Die vigesima octava, sub vespere, Pontifex in Vaticanam 
basilieam descendit, sepulcrum Apostolorum Petri et Pauli 
veneraturus. 

Regalia itinera. 

Iunius mensis ob regalia itinera praeter ceteros 
huius anni insignis evasit, Primum enim Gulielma, 
Batavorum regina, cum «Principe consorte» Lu¬ 
tetiam Parisiorum tenuit, cuius apud cives illam 
prope dicam naturalem fascinationem renovavit, 
quae Batavos cum regina sua arcto vinculo tenet 
adstrictos. 

Fere iisdem diebus Vindobonam Franciscum Io- 
sephum visitaturi adiverunt Ferdinandus, Bulgariae 
rex, et Nicolaus, rex Montis Nigri: alius alii pro¬ 
pinantes regales viri amicitiam palam ostendere 
voluerunt inter Austrorum Hungarorumque impe¬ 
rium atque finitimas Balkanicas civitates, quasi 
pignus pacis haud facile illic perturbandae. 

Bulgarorum Caesar deinde Berolinum petiit 
humanissime a Gulielmo Imperatore acceptus tum 
ob interruptas nunquam duorum populorum rationes 
benevolentiae plenas, tum etiam ob cognationem 
inter utramque regiam stirpem intercedentem. 

Denique praetereundum non est Russorum Cae¬ 
sarem, post multos absentiae annos, cum familia 
omni Moscoviam rediisse, ut inibi aliquamdiu com¬ 
moraretur ; quod quidem de interno Russici imperii 
statu in melius verso non adspernabile indicium 
praebet. 

Bellum inter Italos atque Tureas. 

Diaria huius belli non retulerunt eventus, unde 
certior spes affulgeret, fore ut pax brevi restituatur. 
Turearum enim gubernium cuivis hortatui reluctans, 
ne proculdubio Iu venum Turearum factionis aucto¬ 
ritatem apud populum suum aliqua ratione minuat, 
cives falsis omnino nunciis ludit; quae tamen fa¬ 
cere non possunt quin revera Itali, lente quamvis, 
possessiones suas amplificent. Itaque die Iunii men¬ 
sis tertia litus ad meridiem Bengasi urbis Ghemiez 
usque tormentis bellicis flagellarunt; die octava 
insignem victoriam ad Zanzur de hostibus retule¬ 
runt; die decima sexta ad Misurata novas copias 
in litus exposuere ; denique postremis mensis diebus, 
post alacrem strenuamque oppugnationem, Sidi- 
Said, Turcico magni momenti propugnaculo, potiti 
sunt. 

Ad hasce Turearum miserias accedunt rebelliones 
militumque defectiones in Albania, civilis belli 
praenuncia; quae fortasse administros ad meliora 
consilia tandem adducent. 

Mauritanae res. 

Nihil ex Mauritania hodie memorabile: rerum 
enim status immotus per proximum mensem mansit. 
Lyautey, supremus Gallorum militum illic prae¬ 
fectus, imperii summam tranquille consequutus est, 
dum Mulay Afid, Mauritanorum imperator, Fez ab 
urbe tranquille pariter Rabat pervenit. 


PUBLICI PER ORBEM COETUS 

legibus ferendis 

In Anglia quum malae valetudinis causa Lore- 
burne, Magnus Cancellarius, a munere recessisset, 
ei Haldane suffectus est; in cuius locum, ut belli 
negotiis praeesset, Seely chiliarca delectus, ex po¬ 
puli legatis. 

In Bavaria de rationibus acceptorum et expen¬ 
sarum non sine acrimonia disceptatur. 

In Belgica comitia tum ad publici coetus tum 
ad senatus oratores eligendos favorabilia catholi¬ 
corum parti omnino cesserunt. 

In Hungaria ut «obstructionismi» — prouti 
vulgo aiunt — artes contra leges de militari re in¬ 
stauranda firma manu vinceret, Tisza Comes, pu¬ 
blici coetus praeses, ipsas leges conglobatim suffra¬ 
gio proposuit, quumque opposita factio clamoribus 
omnis generis obsisteret, eam militari manu ab 
aula expulit. Haec causa condemnabilis illius 
eventus, per quem Kovacs, populi legatus, post 
praesidis vitam manuballistula frustra (bona sorte) 
petitam, in se ipsum arma iniecit. 

In Italia a Senatu confirmata lex de iure suf¬ 
fragii amplificando. 

In Lusitania administrorum collegium, praeside 
ipso Vasconcellos, reformatum. Nulli iuris a Senatu 
facta lex de legatione apud Apostolicam Sedem 
abolenda. 

In Turearum imperio commercii foedus cum 
Germania ad annum prolatum. 


PERO RBEM 

Die iv mens. Iulii mcmxii vehemens incendium 
Constantinopoli exoritur, unde ad duo millia do- 
morum absumuntur. 

— d. v Leodii et per Belgicam passim a socia- 
listarum factione, quae a comitiis ad publici coetus 
legatos eligendos inferior recesserat, tumultus exci¬ 
tantur, quos armata manu nec sine sanguinis ef¬ 
fusione cohibere necesse est. 

— d. vi Mediolani obit Iulius Ricordi, musices 
artis cultor et Maecenas apud Italos valde notus. 

— d. vn Bodalte, Canadensis civitatis oppidum, 
fere omne fortuito incendio vastatur. 

— d. viii Woellersdorfiensis pyrogranae custodia 
et ipsa necopinato casu incenditur magna tum re¬ 
rum, tum hominum ruina. 

— d. ix coram immensa populi multitudine 
Washingtonia in urbe monumentum, Christophoro 
Columbo dicatum, sollemni ritu inauguratur. 

— d. xi Cuba ex insula cruenta nigritarum 
rebellio nunciatur. 










VOX URBIS 


111 


— d. xii Lutetiae Parisiorum, senectute confi¬ 
citur Fridericus Passy, oeconomicae disciplinae 
magister late celebratus, auctor inter primores in- 
ternationalis foederis ad pacem fovendam, an. 
mdcccci Nobelio praemio ob id donatus. Natus 
erat anno mdcccxxii. 

— d. xm Reichenhall, Hungariae in oppido, 
moritur Winter doctor, historicus et milesiarum 
fabularum scriptor, Pragae natus an. mdcccxlvi. 

— d. xiv immane aliud incendium Constanti- 
f nopoli furit in vico Galata. 

— d. xvi curruum series vapore actorum Stoc- 
colmarn urbem recto cursu petens, ad Malmstaett 
stationem, in aliam mercibus onustam incidit. In 
congressu viatores viginti confringuntur, pluresque 
vulnerantur. 

— d. xvii Anatolius Leroy Beaulieu, Gallicus 
historicus, criticus civilisque disciplinae magister 
merito probabilis, Lutetiae Parisiorum vita fungitur. 
Ortum duxerat in oppido Lisieux anno mdcccxlii. 

— d. xix nova Luxemburgi Magna Ducissa suo 
populo fidelitatis iuramentum sollemni ritu praestat. 

— d. xx maritimorum opificum a laboribus ex 
condicto desertiones tum in Anglia, tum in Gallia 
renovantur. 

— d. xxii in Caucasi vallibus ex atra procella 
inundationes lugentur, quae ferreis axibus stratam 
viam subvertunt, humanasque victimas adducunt. 

— d. xxvm ad Hyeres insulas dum Gallica 
classis ad scopum sese exercet, tormento quodam 
bellico loricatae navis lules Michelet disrupto, clas¬ 
siarii tres supra viginti gravia vulnera reportant. 

— xxix Lutetiae Parisiorum dum Ioannis Iacobi 
Rousseau centenaria commemoratio habetur, manus 
civium regio gubernio faventium tumultus pro¬ 
vocant. 



LIBRORUM RECENSIO 


Iosephi Bonavenia, S. I. Carmen Philumenianum. — 
Romae, typis Cuggiani MCMXII, in 16° pag. 56. — 
Pret. lib. 1. 

Auctoris nomen late inclaruit ob insignem, qua pol¬ 
let, archaeologiae sacrae scientiam, quam disciplinam 
in Universitate Gregoriana publice docet. Nec minus 
ille versatus est in poesi latina : quod patet cum ex 
aliis eiusdem elucubrationibus poeticis, tum ex hoc nu- 
perrimo Carmine Philumenicino. In quo auctor non solum 
faciles comptosque hexametros effundit, sed eosdem 
quoque sacro aestu inflammatos. Neque id mirum. Agit 
enim de argumento sibi apprime caro: de celebri trans¬ 
latione in oppidum Mugnano corporis S. Philumenae, 
cuius virginis martyrium et sepulcrum clarus auctor 
doctis illustraverat et vindicarat dissertationibus. Trium¬ 
phalem igitur pompam, qua sacrae exuviae deductae 


fuerunt, poeta noster ample describit; nec solum ea 
memorat quae in hoc itinere mira contigerunt, sed ve¬ 
teres etiam attingit glorias Campanae regionis, uti S. 
Paulinum, episcopum Nolanum, et S. Felicem presby¬ 
terum, quos pulchre inducit obviam euntes S. Philu¬ 
menae eique de caelo plaudentes. Furentes item com¬ 
memorat cacodaemones e vicino Vesuvio erumpentes 
atque immanem excitantes tempestatem. 

Quae omnia lectorem iucunde afficiunt et ad pieta¬ 
tem movent. Ad faciliorem autem carminis intelligen- 
tiam non parum conducunt et Summarium quod in 
fronte ponitur, et Adnotationes quae opportune in calce 
accedunt. Nec quisquam profecto id auctori vitio vertet, 
quod in voce Philumenae variam, pro metri necessitate, 
adhibuerit prosodiam. 

Iuvat tandem ea hic referre, quae Pontifex Maximus 
ad clarum poetam et archaeologum rescribere dignatus 
est: «Dilecto filio Religioso Viro Iosepho Bonavenia 
S. I. de excellenti carmine philumeniano gratulamur 
ex animo, et fausta quaeque per intercessionem prae¬ 
clarae Virginis Martyris Philumenae a Domino adpre- 
cantes, grati et benevolentis animi testem, Apostolicam 
Benedictionem peramanter impertimus. — Ex aedibus 
Vaticanis, die 14 Iunii, 1912. — Pius PP. X». 


Fr. Xav. Reuss. 



AENIGMATA 


I. 

I (vulgo REBUS). 

INCOMMODUM 
INCOMMODUM 
INCOMMODUM 
INCOMMODUM 
INCOMMODUM. 

II. 

A teneo : vado per vicos, vado per urbes. 

E teneo : cupas fabricor arte mea. 

Ex sociis, qui utriusque aenigmatis interpretatio¬ 
nem ad Doctorem IOSEPHUIVI FORINA.RI, Commentarii 

moderatorem (Roma, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus : 

VINCENTII LANFRANCHI 
DE AENEIDE CUM FRUCTU LEGENDA 
ACROASIS. 


Aenigmata an. XV, n. IV proposita his respondent: 

1) Os-Jris; - 2) Re-do. 

Ea rite soluta miserunt: 

Alois. Cappelli, Senis — St. Dantas, Natal. in Brasilia. — F. X. M. 
Drejpano. — Rich. Miiller, Berolino. — Petrus Tergestinus. — Vine. Sta- 
race, Neapoli. — Paulinus a S. Iosepho, Barcinone. — Rich. Brondel, 
Brugis. — Lud. Goux, Bituricis. — Stan. Pini ; F. Amori, Mediolano. — 
Frid. Horwath, Vindobona. — Ad. Kozlowski, Petricovia. — Alb. Perraud, 
Lutetia Parisiorum. — Alb. Kain, Dublino. — F. Wawer, Marianopoli , 
— Eug. Dolmar, Neo-Eboraco. — Georg. Archambeault, Quebeco. — P. 
Prado, Venetiis. — St. Keilipa, Agrodinia. — Lud. Dubois, Massilia. — 
A. Bounin, Aureliano. 

Sortitus est praemium: 

ADAM KOZLOWSKI, 

ad quem missa est Ioannis Francesia actio dramatica, cui titulus: 

EUPLIUS. 


Sponsor: Ioannes Baptista Ciampi, iurisperitus 
Romae — Ex officina Societatis Editricis Romanae. 

ANTHEA 


(Ex fabula H. SIENKIEWICZ 

In eorum enim cogitatione defixa, quae de Naza¬ 
reno homine a procuratore acceperat, a cura molestiaque 
animum avocabat. Inter quae abditum aliquid a suaque 
mente longe remotum frustra conabatur assequi intel¬ 
lectu atque tenere. Nam qui tranquille mortem appe¬ 
tiissent noverat quidem multos ; ■ sed eos intellegebat 
aut iactanter fato occurrisse, aut necessitati cessisse 
sapienter; nondum tamen extitisse quemquam, cui ex¬ 
ploratum omnino esset, utrum cum vita omnia extin- 
guerentur, an mors verae sempiternaeque vitae esset 
initium. Unus id se certo nosse profitebatur publice, 
mox cruci ad figendus. 

Interea prodit ex urbe pompa, recta petens desti¬ 
natum spectaculo collem. 

Effnnditur multitudo portis; omnes, relictis domibus, 
dextra .laevaque sese catervae adiungere, alius alium 
sciscitari, mirari complures tantum in eo viro fuisse 
momenti, ut universae civitatis in se oculos ac suspensa 
ora converteret. Iamque hominum fremitus ad remo¬ 
tissimas aures pervenerat, armorumque internitentium 
rumor, quibus in media turba conspicui romani milites 
erant, sollicitas exspectatione mentes compleverant, 
quum tandem propius Anthea agmen, accessit. 

Anteibant, magno cum strepitu et iactatione fanatica 
corporis, ex ima plebe adolescentes, laceris vestibus, 
zona succincti, abrasis capillis, cirris hinc inde per 
genas effnsis. Cohors ingens sequebatur aetatis omnis 
et conditionis, ore attonito, succensis oculis, sudore 
madidis prae aestu ac festinatione frontibus. Horum 
claudebat agmen Consilium Iudaeorum supremum in 
quo : medii duo principes. eminebant : Anna, falcato 
vultu et .lippis oculis senex ; Caipha bicorni infula or¬ 
natus, ac lamina circa pectus gemmis distincta. Extremi 
subeunt, interiectus aestuanti populo murus, pharisaei, 
gravi incessu, vultu composito, defluentibus tunicis, 
quasi quietae felicitatis vexillis. 

Cinna, 'fastu romano, oculis lustrabat singulos. An- 
theam stupor primum, deinde anxiae trepidationis pe¬ 
netraverat sensus. Cuius quasi mortuae species omnium 
in se rapiebat admirationem, haerebantque in ea defixi 
insolentius obtutus. Inhibebant milites proterviam turbae, 
contemptione atque odio prosequentis, quum peregrinos 
omnes, tum etiam mulierem illam pene morbo con¬ 
fectam. Tum demum miserae patuit totius ratio consilii 
quod gens illa cepisset, perdendi hominis amantissimi. 

Auctum clamorem sibilis, rugitibus, improvisum ac 
perbreve silentium excepit. Tum vero exaudiri coeptus 
tinnitus armorum, et gressus in numerum gravis le¬ 
gionariae cohortis. 

Turba hinc inde semota, fit aditus novissimo agmini. 
Septae militibus agitabantur, tamquam in aere natantes, 
cruces tres, curvante pondere terga subeuntium. Facile 


Poloni: Eamus ad Ipsum). 

autem intelligi poterat in iis non esse divinum hominem; 
nam nefarios duos ipse prodebat vultus ; tertius erat, 
alii suffectus, rusticus quidam. 

Tandem exiguo intervallo, medius inter custodes 
milites duos, conspicitur Nazarenus. Impositum vesti¬ 
bus gerit purpureum pallium ; regium insigne capiti 
inhaeret spinea corona; qua laceratione cereus pallore 
vultus rigatur sanguine. Singulis passibus defati¬ 
gato recrudescit dolor intumescitque corpus ulceribus. 
Una languentem prosequitur, pari emissa consensu, 
vox « crucifigatur ». Alternis autem inconditus editur 
clamor isque terribilis, ritu ferarum, praedam modo 
quam expetant truci rictu intuentium. Interea demisso 
vultu procedit innocens victima, non suam quidem 
vicem, sed populi salutem dolens supremo periculo 
obiectam. 

Anthea, defixis oculis in augustissimam faciem ean- 
demque pacis et misericordiae nuntiam gentibus uni¬ 
versis, trepido labiorum murmure: 

— Tu es — inquit — veritas. 

Anxiae vero propter motum ne cito esset ille prae¬ 
teriturus, sors insperatam attulit occasionem contem¬ 
plandi diutius. Quum enim eo loci nimium stipata turba 
intercluderet iter, eius amovendae causa, obnitentes 
milites constitere. Tum Antheae licuit considerare totum 
hominem adeo sibi iam proximum, ut flavos illius crines 
cerneret agitari vento, cerneret in pallido vultu reper¬ 
cussos colores purpurae Multa simul spectaculo erant; 
multitudo, vix a militibus compressa ne in ipsum rueret 
praeceps ; intenta, facto pugno, tot brachia; tot oculi 
emissitii; tot albicantes dentes, tot linguae ad exse¬ 
crandum conversae. Quibus omnibus ille petitus ictibus, 
interdum circumspiciens, velle videbatur quaerere, quid¬ 
nam tandem fecisset mali. 

Inter haec Anthea iteratis vocibus revocatur a Cinna. 
Oblita enim se multos iam dies iacere immotam, irae 
simul atque amoris acta impetu quodam repente sur- 
: rexerat, turgidisque oculis ac tremebunda collectos e 
lectica flores coeperat spargere, pedibus Nazareni cal¬ 
candos. 

Occupat late stupor animos secum agitantes, qui 
fieri posset ut romana foemina, genere nobilissimo, eius 
honoris testimonium publice exhiberet damnato homini. 
At ille, converso ore, rexpexit Antheam, motisque le¬ 
niter labiis visus est eidem velle bene precari. Ad haec 
resupina cecidit mulier in pulvinaria lecticae ; mox in¬ 
teriore quadam luce circumfusa in spemque optimam 
lerecta : 

— Tu, — inquit —.tu es ipsa Veritas. 

(Ad proximum numerum). 

Petrus" Angelini. 

sensum rerum Scripturarum expresserint 


Leo XIII (Enc. Prov. Deus), diffitendum non esse, 
ait, religiosa quadam obscuritate sacros Libros involvi, 
ut ad eos, nisi aliquo viae duce, nemo ingredi possit. 
Et ipsemet S. Petrus (II Ep. 3, 15, 16) de « charissimi 
Fratris Pauli» epistolis loquens, scribit: «In quibus 
sunt quaedam difficilia intellectu, quae indocti, et in¬ 
stabiles depravant, sicut et ceteras Scripturas, ad suam 
ipsorum perditionem ». Propter quae omnia, de Sacrae 
Scripturae libro versiculus ille recitatur : 

Hic liber est, in quo quaerit sua dogmata quisque. 

Invenit et pariter dogmata quisque sua. 

Quinam est igitur dux, ad verum sensum S. Scripturae 
iudicandum ? Cone. Vaticanum (Sess. 3, c. 2, Denz. 1637) 
declaravit: « In rebus fidei et morum, ad aedificationem 
doctrinae Christianae pertinentium, is pro vero sensu 
sacrae Scripturae habendus est, quem tenuit ac tenet 
Sancta Mater Ecclesia, cuius est iudicare de vero sensu 
et interpretatione Scripturarum sacrarum». Hisce fir¬ 
miter retentis, quaestiuncula nova exsurgit: « An, - vi¬ 
delicet, - Heterodoxi exegetae, fidelius quam catholici, 
sensum verum Scripturarum expresserint». Affirmati¬ 
vam partem Modernistae,' solo novitatis amore ducti, 
amplectuntur; negativam vero vir catholicus amplecti 
debet. 


Heterodoxi exegetae non expressisse fidelius sensum 
verum Scripturarum apparet: 

a) Ex quibusdam falsis S. Scripturam interpre¬ 
tandi principiis eorum, quorum primum est, systema 
luminis interni , iuxta quod, quilibet Christianus a Spi¬ 
ritu Sancto immediate illuminatur ad verum sensum 


Scripturae tenendum, neque ullis regulis indiget. Quod 
quidem systema facto contradicit ; quum enim unus et 
idem sit Spiritus illuminans, non unus et idem est 
sensus, sed prouti Vine. Lerinensis ait (1): «Eiusdem 
(Scripturae) eloquia aliter atque aliter alius atque alius 
interpretatur, ut paene quot homines sunt, tot illius 
sententiae erui posse videantur ». 

Secundum systema, a Rationalismo biblico saec.xvm 
edoctuni, est systema accommodationis iuxta quod faten¬ 
dum est Iesum Christum, Christique Apostolos, respectu 
librorum N. Testamenti, Iudaeorum erroribus sese con¬ 
formasse tum moraliter tum paedagogice, tum dogma¬ 
tice. Moraliter quidem actionem praescriptam ponendo, 
vel licitam actionem omittendo, ne eorum conscientia 
scandalum pateretur. Paedagogice etiam vel doctrinam 
suam Iudaeorum intelligentiae attemperando, vel doctri¬ 
nam mentem eorum transcendentem omittendo. Dogma¬ 
tice vero, et quidem negative , non statim sed conve¬ 
nienti tempore eorum errores reiiciendo, vel indirecte 
tantum refutando ; positive autem aperte, externeque 
errores docendo, quos forsitan interius reprobabant. 

Accommodationis systema tum Christi tum Apostolo¬ 
rum sanctitatem offendit. Christus enim (Ioa. XVIII, 
37,) fassus est: « Ego in hoc natus sum, et ad hoc 
veni in mundum, ut testimonium perhibeam veritati » ; 
dum Apostolus (Ad Gal. I, 8) ait: « Sed licet nos, aut 
Angelus de caelo evangelizet vobis praeterquam quod 
evangelizavimus vobis, anathema sit». 

Tertium systema, systema interpretationis moralis 
vocatur, iuxta quod in Scriptura Sacra, nonnisi mo¬ 
ralia praecepta inquirenda sunt, quum cetera omnia 
idest revelatio, clogmata, miracula, prophetiae, historia, 
nullum possideant valorem. 

Ex Christianae apologiae documentis scimus, quam 
leviter absurditates a systemate interpretationis moralis 
affirmentur. 

(I) CommQnit., 2, 

Adest quartum Rationalismi biblici systema, iclest 
systema interpretationis psychologicae. Non secus ac 
in tertio systemate docetur in hoc, sola praecepta mo¬ 
ralia esse in sacra Scriptura quaerenda, miracula vero, 
doctrinasque supernaturales methodo quadam psycho¬ 
logica explicanda esse. Ex. gr. miraculum de turbis 
famelicis a Christo quinque panibus saturatis, ita expli¬ 
candum est, videlicet non Iesum Christum solummodo, 
sed etiam alios omnes, quinque panes liberaliter de¬ 
disse, ad turbas saturandas. 

Systemate tam puerili relicto, ad ultimum systema 
heterodoxorum exegetarum, sive interpretationis mythi¬ 
cae, veniamus. Iuxta mythicam interpretationem, meri 
mythi sunt narrationes Geneseos capitis primi, Samsonis, 
Esther, aliaeque totius Veteris Testamenti. Mythi puri 
sunt miracula, prophetiae ceteraque omnia supernatu- 
ralia, quae de vita I. .Christi in Novo Testamento nar¬ 
rantur. Hoc vero interpretationis mythicae systema, a 
negatione cuiusque ordinis supernaturalis procedit, 
atque factis manifestis contradicit. « Si enim Christi mi¬ 
racula, — animadvertit optime Lamy, (1) — non sunt 
nisi iigmenta, explicent rationalistae, quomodo absque 
miraculis efformata sit Ecclesia, quomodo creverit et 
adoleverit, quomodo per omnes gentes propagata sit, 
quomodo, devicta idolatria, devictis principibus, devicta 
haeresi, devicta corruptione, devicto tempore, cui nec 
fortissima resistunt imperia, usque hodie subsistat totius 
mundi victrix et triumphans; quomodo duodecim viri 
illiterati, rudes, agrestes, absque divitiis, absque elo¬ 
quentia, absque armis, absque potentia potuerint, quod 
nec philosophi celeberrimi nec principes potentissimi 
efficere valuerunt; quomodo duodecim viri absque ullo 
humano auxilio hominibus persuaserint ut idola dese¬ 
rerent, mores suos corrigerent, omnibus commodis re¬ 
nuntiarent, ut hominem infami crucis supplicio damna¬ 
tum adorarent, mortemque pro ipso libenter sustine¬ 
rent. Certe non sunt flctitia, non sunt mythica ista E- 
vangelia, pro quorum veritate innumeri martyres san¬ 
guinem suum fuderunt. Qui enim pro fabulis mortem 
pati vellet hucusque non est inventus ». 

* 

* * 

b) Ex auctoritate Leonis XIII. — « Id nimium de¬ 
decet, ait Pontifex (Prov. Deus), ut quis, egregiis 
operibus, quae nostri abunde reliquerunt, ignoratis aut 
despectis, heterodoxorum libros praeoptet, ab eisque 
cum praesenti sanae doctrinae periculo et non raro 
cum detrimento fidei explicationem locorum quaerat, 
in quibus catholici ingenia et labores suos iamdudum 
optimeque collocarint. Licet enim heterodoxorum studiis, 
prudenter adhibitis, iuvari interdum possit interpres 
catholicus, meminerit tamen, ex crebris quoque veterum 
documentis, incorruptum sacrarum Litterarum sensum 
extra Ecclesiam neutiquam reperiri, neque ab eis tradi 
posse, qui verae fidei expertes, Scripturae non medul¬ 

(1) Thom. I, Lamy. Introd. in s. Scripturam, 1, p. p. 265, Ed. 5». 


lam attingunt, sed corticem rodunt». Nonne Clemens 
Alexandrinus (Strom . 1,7) asserit, «illos, qui adversus 
ecclesiasticam traditionem Scripturas interpretantur, re¬ 
gulam veritatis amisisse» ? Nonne pulchre Vincentius 
Lerinensis (Commonit. 2) statuit: « Aliter illam (Scriptu¬ 
ram) Novatianus, aliter Sabellius, aliter Donatus ex¬ 
ponit, aliter Arius, aliter postremo Nestorius. Atque 
idcirco multum necesse est propter tantos tam varii 
erroris anfractus ut propheticae et apostolicae inter¬ 
pretationis linea secundum ecclesiastici et catholici 
sensus normam dirigatur » ? 

* 

*• * 

c) Errore hoc adserto, catholicorum exegetarum 
auctoritas parvi facienda esset, et in rebus quidem 
gravibus, quod admitti nequit. Nam M. Cano fatente (1), 
in quacumque arte peritis credendum esse ratio mon¬ 
strat. Nec enim sanus haberetur, qui nautis in navi¬ 
gandi ratione non crederet. Qui igitur in arte hac de 
Theologiae dogmatibus disserendi, experientibus et e- 
xercitis nullam fidem habet, aut parum sanus, aut 
certe temerarius est. 

Merito propterea Pius Papa X damnavit proposi¬ 
tionem XIX ara Syllabi, quae sonat: « Heterodoxi exe- 
getae fidelius expresserunt sensum verum Scripturarum 
quam exegetae catholici». 

Reginaldus Fei 0 .P. 


(1) De Locis Theol . Lib. VIII, c. IV. 



DISPUTATIONES PHILOSOPHICAE 

MODERNISTAM INTER ET THOMISTAM « 


Modernista. — Tu ultimo asserebas, cum tuo 
Angelico, in singulis actibus liberis dari quid naturale 
et necessarium, nempe amorem boni in communi, ita 
ut nihil faciat homo neque facere possit nisi «quia 
placet» in voluntate facere, etsi aliunde addantur et 
angustiae ; ille enim qui mortem tremenfe appetit, ap¬ 
petit «quia placet appetere», non obstante tremore. 
Seu, si malueris, amor boni in communi a natura ipsa 
est, atque cum natura a Deo et creatur et conservatur 
et applicatur; neque, posito obiecto, esse potest quod 
non existat. Si quis hunc amorem boni in communi, qui 
in omni actu prorsus et naturaliter existit, atque demum 
causa etiam est cur -deveniatur, etsi libere, ad amorem 
boni particularis, veri aut apparentis, praemotionem 
reipsa physicam vocaverit, non videtur esse erroris cul¬ 
pandus : amor quippe ille et motio est physica et motio 
praevia a Deo ipso creante, conservante, applicante est. 

Sed tamen nondum soluta difficultas ex integro est, 
siquidem in actibus nostris, praeter illum amorem boni 

(1) Cf. num. v. 



















in communi, datur et amor boni in particulari; boni, 
inquam, aut veri aut apparentis. De quo altero hoc 
amore interpretamentum tuum exposco, siquidem res 
mihi semper salebrosa prorsus visa est. 

Thomista. — Res prorsus salebrosa, amice caris¬ 
sime, et a saeculis, ut noveris, disputata. De qua plu¬ 
rima inquiruntur passim, sed praeprimis quomodo tran¬ 
situs fiat ab actu rationis ad actum voluntatis, et quo¬ 
modo integra remaneat creaturae intellectualis libertas 
et activitas, sub actione Dei pariter integra et libera, 
in electione boni particularis. Utrumque paucis sum¬ 
misque principiis, omissisque variis sententiis, me tibi 
proponere liceat, ita ut quasi omnia compendiose prae 
oculis habeas, simulque et connexionem et conve¬ 
nientiam omnium possis perspicere. Quod praestabo, 
nisi fallar, per analysim summariam iudicii practici, 
qualem exhibet Angelicus, imprimis in suo De ve¬ 
ritate. (1) 

In omni igitur actione humana practice decernenda 
duo dantur necessario iudicia: unum quod vocatur exa¬ 
minis, seu consilii, alterum electionis, seu executionis. 

In hoc conveniunt, quod utrumque est conclusio sin¬ 
gularis de eadem actione, Sed multipliciter simul dif¬ 
ferunt : primo quod illud sit de obiecti dignitate, cur 
nempe unum sit prae alio eligendum , istud vero de¬ 
cernit executionem illius quod per iudicium consilii 
fuerit approbatum, sicut et in iudiciis forensibus de¬ 
cernitur primum sententia, deinde executio sententiae; 
secundo quod illud respicit obiectum in se, istud vero 
ut ab illo approbatum; tertio quod illud habet rationem 
principii, istud conclusionis; quarto quod illud non 
supponit necessario actualem amorem obiecti, istud 
vero omnino supponit; quinto quod illud respicit 
to posse, istud t 6 facere ; sexto quod illud praecedat 
electionem prioritate existentiae, imo et temporis, ita 
ut ab electione seiungi possit, istud vero necessario 
comitem habeat electionem, ut mox dicturi sumus; 
septimo quod illud a voluntate reiici possit, istud vero, 
clum perdurat, non possit electionem ipsam retractare, 
licet potuerit impediri ne esset, atque possit cessare, 
iubente voluntate, vel attentione etiam cessante. 

Istae, inquam, duae ultimae differentiae sedulo sunt 
investigandae quoad iudicium electionis, siquidem ex 
hac intelligentia apparet quo respectu sese mutuo ha¬ 
beant iudicium electionis, quod actus rationis est, e* 
ipsa electio, quae est voluntatis actus.. Rem Sanctus 
Thomas, brevi, clara et firma sententia expressit more 
suo dicens: « Animus, quando perfecte imperat sibi ut 
velit, tunc iam vult». (2) 

Videlicet, etsi iudicium electionis et ipsa electio 
quoad singularem actum distinguenda sint, attamen se¬ 
parari nequeunt, ita ut si quis iudicet hic et nunc esse 
agendum reipsa agat infallibiliter; et si iudicet hic et nunc 
esse eligendum, reipsa eligat; de ratione existentiae 

(1) Quaest. 17, a. 4, 4. 

(2) XII“° q. 17, a, 5. l m . 


unius sit existentia alterius, nec detur ullus inter illa 
eadem ordo successionis, sed coexistentia omnimoda. 
Iudicium electionis et electio ipsa sunt sibi invicem 
causae siquidem electio, ut est amor finis, causat actum 
iudicii, cuius aliunde est etiam causa finalis ; sicque est 
prior iudicio electionis prioritate naturae ; dum e contra 
iudicium electionis, vi amoris finis, applicat voluntatem 
ad eligendum, atque electionem ipsam vi propria spe- 
cificat: seu, ut aliis verbis explicem, iudicium electionis 
non est nisi applicatio actualis voluntatis ad electionem, 
quae esse nequit absque passiva applicatione voluntatis 
eligentis, seu sine electione; sicut aliunde electio ipsa, 
quum sit ex cognitione finis et mediorum, non potest 
esse sine iudicio electionis. 

Licet tamen, illa duo, dum perdurant, sese invicem 
importent, integra remanet libertas, tum quia ante 
electionem animus potuit non procedere ad iudicium 
electionis ; tum quia, perdurante ipsa electione et iu¬ 
dicio electionis, possit animus ab hoc iudicio et ab hac 
electione alio divertere et cessare, sicut de facto fre¬ 
quentissime divertit et cessat. 

Patet autem, sub electione poni et imperium et exe¬ 
cutionem, quae electionem sequuntur. 

Omnia igitur in actibus humanis pendent ultimo ex 
iudicio practico, quod ubi perduret, importat infalli¬ 
biliter et iudicium electionis et ipsam electionem, inter 
se necessario coniuncta, licet utrumque quis vel po¬ 
tuerit non admittere, vel admissa possit reiicere, mu¬ 
tato iudicio, unde salvatur libertas. 

Atque demum in hoc consistit rectitudo et iudicii 
praedicti et ipsius electionis, quod iudicium electionis 
sit rerum veritati conforme, nempe decernat id esse 
bonum hic et nunc exequendum, quod reapse hic et 
nunc bonum est. 

Ita igitur electio boni, quae voluntatis actus est, 
dici potest infallibilis et contingens: infallibilis, inquam, 
eo sensu quod infallibiliter concomitetur iudicium ele¬ 
ctionis ; contingens et fallibilis, eo sensu quod illud 
iudicium potuit non assumi et possit dimitti. 

Si quis igitur primo id efficiat ut intellectus obiectum 
apprehendat quale in se est, atque inquirere velit ut 
oportet; secundo si ita dirigit intellectum ut iste iudicet 
agendum id quod est agendum, unde infallibiliter vo¬ 
luntas in huius electionem prodeat ; tertio iudicium 
istud perdurare faciat, proindeque et electionem, is, 
inquam, voluntatem in bono infallibiliter firmabit. 

Deum autem quam facillime praestare posse in com¬ 
perto est: et quidem, sicut a principio diximus, ita ut 
homo velit iuxta modum cognitionis : Deus videlicet 
dirigere et illuminare potest iudicium illud examinis 
et consilii ut res apprehendat atque decernat ut 
oportet; ut perduret huiusmodi iudicium, et tunc eo ipso 
electionem voluntatis infallibiliter firmet in bono. Et 
haec iterum erit aliqua praemotio physica. 

Unde Angelicus : « Alio modo quando ex concursu 
causarum multarum contingentium et (leficere possibi- 

lium pervenitur ad unum effectum, quarum unamquam¬ 
que Deus ordinat ad consecutionem effectus, loco eius 
quae deficit, vel ne altera deficiat ». Et infra : « Liberum 
arbitrium deficere potest a salute. Tamen, in eo quem 
Deus praedestinat alia adminicula praeparat quod vel 
non cadat, vel si cadat quod resurgat: sicut exhorta¬ 
tiones ac suffragia orationum, donum gratiae et alia 
huiusmodi, quibus Deushomini adminiculatur ad salutem. 
Si ergo consideramus salutem ex parte causae proximae, 
scilicet liberi arbitrii, non habet certitudinem, sed con- 
tingentiam ; respectu autem causae primae habet cer¬ 
titudinem ». (1) 

Quod intellige, uti patet ex verbis, non hoc sensu, 
quod Deus adminicula illa praeparet, quibus praevidet 
hominem recte usurum, sed quod illa eadem praeparet 
ut homo' recte utatur. 

Si attente legeris conversionem Sancti Pauli, vel 
sancti Augustini, haec omnia quasi prae oculis tibi 
prostabunt. Sed de his alias. 

I. I. B. 


(1) Verit., q. 6. a. 3. 



RELIGIOSA MUSICE IN THEATRO 


Communi ex sententia, palam recepta, certos modos 
certasque leges omnino esse servanda, ut musices can¬ 
tusque tributum Deo in templis offeramus, illud evenit, 
ut quoties inter musices dramata quae in scaenam 
prodeunt, aliquid religiosum aut sacrum agatur, toties 
vocum sive fidium concentus eas induat formas, quae 
a profanis reliquum per drama descriptis quam ma¬ 
xime distinguantur et religiosis sensibus perquam aptis¬ 
simae videantur. Quae profecto non ita ad unguem in 
templorum cantu forte servabantur, ubi nulla proxima 
comparatio cum solutiore concentu pertimescenda erat. 

Res vero a primis musicorum dramatum scriptoribus 
parum tentata fuit, neque XVII aut XVIII saeculo re¬ 
ligiosi concentus unquam in scaena auditi sunt. Prima 
enim aetate sive apud Italos, sive mox apud Gallos 
atque in Germania musices dramata Graecorum Roma- 
norumve tantum gesta obtulerunt. 

Primi sacri cantus specimina in theatro, Galli medio 
'saeculo XIX edidere, quum drama agerent cui titulus: 
Robert le Diable. Quamquam enim dramata italica duo, 
Vilhelmus Teli et la Muta cli Portici, religiosum aliquod 
ante Robertum illum habebant, religiosam tamen mu¬ 
sicen proprie adhuc non protulere. Nam chorus Vilhel- 
mi, operis pulcherrimus atque suavis plenus moestitiae, 
non in templo, sed prope illud exauditur. Sed quum 
Robertus ageretur, ipsum templum actores ingrediuntur 
totumque drama inter sacros hymnos coramque altare 
resolvitur. 

Scaena quidem magnificentissime lateque solemnis 
est, ubi Robertus atque Bertramus anxii atque furentes 
in templo manent, dum sacrum melos diffunditur reli¬ 
giosum atque pium; nec suae maiestatis quidquam amit¬ 


tit, ita ut non iniuria Richardus Wagner de Meyerbeerio 
diceret traditum illi esse munus, ut doceret in scaena 
quomodo de divinis rebus ageretur. Huius simile melos in 
dramate, cui Propheta titulus, profertur, cuius quarta 
actio in templo ita proponitur, ut una cum hominum cantu 
divini atque religiosi cantus seorsim atque pulcherrimi 
audiantur. 

Similia fiunt Gallico in dramate Faust, quod Goethe 
scripsit et Carolus Gounod cantu vestivit: ibi enim duos 
inter modos, religiosum alterum, alterum satanicum, 
scaena agitur, ita tamen ut modus uterque invicem in¬ 
nodetur vocemque divinam Satanas quodammodo imi¬ 
tetur, quo magis ei irrideat. 

At quum Margarita Deum precatur ut ad altare ipsa 
accedere possit, pulcherrimus cantus est, atque tum verbo, 
tum prece, tum supplici concentu sensus in animo piis- 
simi commoventur, ita plane ut nullis tunc organis vo¬ 
cem comitantibus aliquid paene Gregoriani qui dicitur 
cantus, iam praebeat; quod si plurimae voces conci¬ 
nerent, religiosum omnino melos haberemus. Neque 
alias forte auctor ipse simile pium melos adinvenit, 
neque quum Felix culpa, neque quum Mors et vita , aut 
Ave Maria cantus notissimos componeret. 

Sed religiosae musices maximum opus Parsifal 
Richardi Wagnerii habetur: sacrum ibi omne drama; 
neque una scaena est tandem, quae in templo pro¬ 
deat, sed omnis actio pium sacrumque sensum prae¬ 
bet. Ibi enim et tempus, et locus, et dramatis personae 
sacra sunt, et a Christianae religionis ritu praecipuum 
actionis argumentum praebent. 

Ipsae tunc tubae fidesque, quas Wagnerius tanto 
studio ludere voluit, hominum vocibus locum cedunt; 
atque sacrum organum peculiare adhibetur, nempe 
aes campanum. Quod enim campanum aes in Wag¬ 
nerii dramate pulsat, ita cantat, ita precatur, ut 
nulla humana vox sciverit unquam; vivamque fidem 
studiumque Dei fervidum ita pandit, quae anima homi¬ 
num perraro senserit. Eo in dramate campanum idem 
aes pergrave dedit sacrae musices exemplum, quod 
sane iuxta modum omnes imitarentur. 

Piissimi pariter atque purissimi cantus sunt quos 
Parsifalii equites concinunt a Sancto Graalio nuncu¬ 
pati: tum enim Wagnerius, ut proprium sacrarum rerum 
melos adhiberet piisque concentibus uteretur, grego- 
rianam monodiam atque polyphoniam illam assumpsit, 
cuius Petrus Aloisius Praenestinus inventor exstitit atque 
magister. 

Ibi imo in modis sacris qui in templis adhibentur, 
ab hominum vocibus organa vincuntur, atque humanis 
modis adorationes, preces, supplicationes exprimuntur. 

Parsifalii itaque scaena, pulcherrima inter eas quae 
unquam in theatra prodierint, veluti exemplar apparet, 
aut ego fallor, futurae etiam musices, quae in templis 
exaudiatur, servatis ipsis monitis, quae PiusPP. X in 
Motu proprio notissimo sapientissime postea edidit. 

I. X. C. 

PAROEMIAE SIVE ADAGIA 

Oleum et operam perdere. 

Hoc est: quidquid insumpsisti, seu rei, seu labo¬ 
ris, id frustra insumptum est. — Metaphora ducta 
est a gladiatorum ac palaestritarum certaminibus, 
in quibus certaturi unguentis quibusdam oleaceis 
perungebantur. Cicero in Epistolis: «Nam, quid ego 
te athletas putem desiderare, qui gladiatores con¬ 
tempseris ? In quibus ipse Pompeius profitetur se 
et oleum et operam perdidisse». 

Quamquam potest et ad lucubrantium lucernas 
referri, sicuti Cicero fecisse videtur, scribens ad 
Atticum (lib. XIII): « Ante lucem quum scriberem 
contra Epicureos, de eodem oleo et opera exaravi 
nescio quid ad te, et ante lucem dedi». Idem ad 
euindem alibi: «Non deflemus, ne et oleum et 
opera nostrae philologiae perierit; sed conferamus 
tranquillo animo». Quo quidem in loco plus habet 
gratiae, quod ad rem animi translatum sit. Ergo 
hic oleum pro «sumptu» positum est. Nam et sic 
effert adagium Plautus in Rudentibus : «Et operam 
et sumptum perdunt». — Eodem pertinet etiam 
illud quod corvus ille salutator sonare didicerat: 
Opera et impensa periit. Cuius fabulae meminit 
Macrobius in libro Saturnalium secundo: «Su¬ 
blimis — inquit — Asiatica victoria revertebatur 
Octavius. Occurrit ei inter gratulantes corvum 
(quidam) tenens, quem instituerat dicere: Ave 
Caesar, victor, imperator. Miratus Caesar officiosam 
avem viginti millibus nummum emit. Socius opi¬ 
ficis, ad quem nihil ex illa liberalitate pervenerat, 
affirmaverat Caesari illum habere et alium corvum, 
quem ut afferre cogeretur, rogavit. Allatus, verba 
quae didicerat, expressit: Ave, victor, Imperator An¬ 
toni. Nihil Caesar exasperatus, satis duxit iubere il¬ 
lum dividere donarium cum contubernali. Salutatus 
similiter a psittaco, emi iussit eum. Idem miratus 
in pica, hanc quoque redemit. Exemplum sutorem 
sollicitavit, ut corvum institueret ad parem salu¬ 
tationem ; qui, impendio exhaustus, saepe ad avem 
non respondentem dicere solebat: Opera et im¬ 
pensa periit. Aliquando tamen corvus coepit dicere 
dictatam salutationem.Hac audita dum transit, Au¬ 
gustus respondit: Satis domi salutatdrum talium 
habeo. — Superfuit corvo memoria, ut et illa quibus 
dominum querentem solebat audire, subtexeret: 
Opera et impensa periit. — Ad quod Caesar risit, 
emique avem iussit quanti nullam adhuc emerat». 
Hactenus Macrobius. 

S. Hieronymus ad Pammachium videtur huic 
adagio velut alterum quoddam adagium substi¬ 
tuisse : «Oleum perdit et impensam qui bovem 
mittit ad ceroma» ; siquidem hoc ipsum «bovem 
ad ceroma mittere », proverbium sapit pro eo quod 


est docere indocilem, aut ad id muneris quempiam 
adsciscere, ad quod obeundum minime sit idoneus, 
videlicet ingenio repugnante. Nam ceroma dicitur 
unguentum, quo olim ungebantur athletae; id ex 
oleo certisque terrae generibus conficiebatur. Porro 
ad certamina bos inutilis est. 

Ne sutor ultra crepidam. 

Dictum est ne quis de his iudicare conetur, 
quae sint ab ipsius arte professioneque aliena. 
Adagium natum est ab Apelle, nobilissimo illo pi¬ 
ctore, de quo Plinius (lib. XXXV, c. 10) scribit in 
hunc modum: «Idem perfecta opera proponebat 
in pergula transeuntibus, atque post'ipsam tabulam 
latens, vitia quae notarentur, auscultabat, vulgum 
diligcntiorem iudicem, quam se praeferens; ferunt- 
que a sutore esse reprehensum, quod in crepidis 
una pauciores fecisset ansas. Eodem postero die 
superbe, ob emendationem pristinae admonitionis 
cavillante crus, indignatum prospexisse, denuncian- 
tem, ne supra crepidam sutor iudicaret. Quod et 
ipsum in proverbium venit». Hactenus Plinius. 

Huic simillimum est quod refert Athenaeus. 
Stcatonicus citharoedus fabro secum de musica 
contendenti: — Non sentis — inquit — te ultra 
malleum loqui? 

Eodem pertinet, quod huius nepos in epistolis 
scripsit de artificio non recte iudicare quemquam, 
nisi et ipsum artificem. Quodque primo Moralium 
libro dixit Aristoteles earum rerum unumquemque 
iudicem esse idoneum, quarum sit eruditus. Et 
quod idem scripsit lib. II Naturalium, coeeum 
disputare de coloribus. Quae etiam verba in pro¬ 
verbium abierunt, quoties quispiam de rebus ignotis 
disputat. Ad eamdem sententiam referendum quod 
ait Fabius Pictor apud Quinctilianum, felices futu¬ 
ras artes, si soli artifices de iis iudicarent. 

Suo Marte. 

Q.uoties, nullis auxiliis adiuti, nostropte ingenio, 
propriisque viribus rem peragimus, nostro Marte 
operari dicimus. Tullius (Offic. lib. III) : «Hanc 
igitur partem relictam explebimus, nullis adminicu¬ 
lis, sed, ut dicitur, Marte nostro ». Idem de Deiotaro 
loquens ( Philipp II): «Rex enim ipse sua sponte, 
nullis commentariis Caesaris, simulatque audivit 
eius interitum, suo Marte res suas recuperavit». 
— Cod. (lib. II, tit. Ne liceat potentioribus, cap. I): 
«Bene admodum constituit Claudius consultissimus 
princeps, parens noster, ut iactura causae affice¬ 
rentur ii, qui sibi potentiorum patrocinium advo- 
cassent, ut, hoc proposito metu, iudiciariae lites 
potius suo Marte decurrerent, quam potentiorum 
domorum opibus niterentur». Rursus (lib. III, tit. 
De iudiciis, cap. XI): «Illo proculdubio obser¬ 
vando, ut, si neque per alterutram litigantium partem, 




118 


VOX URBIS 


nec per iudices steterit, quo minus lis suo Marte 
decurrat, sed per patronos causarum, licentia detur 
iudici». 

Translatum videtur ab Imperatoribus, qui suis 
ipsorum auspiciis et copiis bellum sustinebant; 
siquidem Plautus etiam «meis copiis» dixit, pro 
«meo Marte». 

Sapiunt proverbium etiam illa : « Vario Marte 
— Dubio Marte — Iniquo Marte,» neque longe 
diversum est illud : « Non absque Theseo ». 

Cantherium in fossa. 

Rusticum proverbium, quamquam e re militari 
natum; quo licebit uti quoties quis ad id negotii 
trahitur, in quo nequaquam valet ; aut ubi res 
vehementer erit impedita periculosave. Refertur 
a T. Livio ( Decad. III, lib. III). Narrat autem, 
quum Fabius Capuam obsideret, bello Punico se¬ 
cundo, Iubellium Tauream, inter equites Campanos 
nobilissimum, e Romanorum exercitu quemvis ad 
singulare certamen evocasse, ausumque prodire 
Claudium Asellium. Deinde, ubi diutius uterque 
alterum libero campo elusisset, Campanus in ca¬ 
vam viam descendere iussit, alioqui equorum non 
equitum fore certamen. Eo quum Romaiius, re 
quam verbis ferocior, extemplo descendisset, rursum 
elusit Taurea sermone, qui postea in rusticum 
versus est proverbium: Minime scis, inquiens, 
cantherium in fossa? 

Quamquam ex Livianis verbis parum liquet 
adagii sensus, tamen coniecturis facile deprehen¬ 
ditur. Pugnat autem cum adagio illo altero com¬ 
muni : Equus in 'planitie; etenim, quemadmodum 
plurimum valet equus in planitie, ita minime valet 
in fossa. 

Equus in planitie. 

Quoties ad id aliquis provocatur, in quo plu¬ 
rimum valet, quoque vel maxime gaudet, adagium 
aptari potest: equus enim in campo, tamquam in 
sua est harena. Apud Lucianum in Captivo, quum 
ipse iudices postularet, Plato respondit: «Hoc 

ipsum, quod dici solet, equum in planiciem », ho¬ 
minem rhetoricum significans et in agendis causis 
exercitatum. — Synesius in epistola quadam : « Ad 
hoc ipsum certe provoco, equum in planitiem, iuxta 
id quod dicitur adhortari me putans». — Trans¬ 
latum videtur a militia; nam quoties res est pediti 
cum equite, pedes fugit campestria, sectaturque 
loca impeditiora. 

Principatus Scyrius. 

De frigido tenuique regno ; Scyrus enim insula 
petricosa et infrugifera, nec ullius bonae rei ferax. 
Suidas addit quosdam referre proverbium ad The¬ 
seum, qui quum Lycomedis ditionem invasisset, 


brevi praecipitatus sit. — Adagium eleganter ac¬ 
commodabitur ad munus aliquod, unde praeter ina¬ 
nem tilulum et molestam administrandi curam nihil 
emolumenti capitur. 

Auctor Zenodatus. 

Callipides. 

Callipides olim proverbio dicebatur qui in mo¬ 
liendis negotiis quum multa se facturum minaretur, 
nihil tamen conficeret, aut, quemadmodum ait Te¬ 
rentius, qui sedulo movens sese, nihil promoveret. 
Tullius (ad Att., lib. XIII) hoc verbo notat M. Var¬ 
ronis tarditatem, qui, quum magnas quasdam spes 
ostenderet, se nihil unquam absolveret. — Sueto¬ 
nius in Tiberio: «Ad extremum vota pro itu ac 
reditu suo suscipi passus est, ut vulgo iam per 
iocum Callipides vocaretur, quem cursitare, ac ne 
cubiti quidem mensuram progredi, proverbio Graeco 
notatum est». 

Parum vero liquet utrum omnis proverbii ratio 
sita sit in Callipidis cognomine, a pulchritudine 
equorum deducto, quemadmodum indicat Aristo¬ 
phanes in Nebulis; an aliud quoddam fuerit pro¬ 
verbium, quod in Callipidem sit dictum, uti ex 
Suetonii verbis coniectura sumi posse videtur. 
Deinde quis hic fuerit Callipides, cuius tardam 
celeritatem notarit adagium, nec satis perspicuum 
est, nisi quod haud veri dissimile videtur acci¬ 
piendum esse de Callipide tragoediarum histrione, 
cuius meminit Plutarchus in apophthegmatis La¬ 
conicis, unde coniicere licet hominem ita gesticu¬ 
lationibus uti solere, ut, quum mira agilitate mo¬ 
veri videretur, a loco tamen non discederet. 

Gladiator in arena consilium capit. 

Admonet paroemia e re nata mutandum ali¬ 
quando consilium, et tempori, quod aiunt, ser¬ 
viendum. 

Refertur a Seneca ( Epist. ad Lucii., III): «Iam 
intelligis — inquit — educendum esse te ex istis 
occupationibus speciosis et malis. Sed quomodo 
consequi possis, quaeris. 

Quaedam nonnisi a praesente monstrantur. Non 
potest medicus per epistolas cibi aut balnei tempus 
eligere : vena tangenda est. Vetus proverbium est, 
gladiatorem in arena capere consilium: aliquid 
adversarii vultus, aliquid manus mota, aliquid ipsa 
inclinatio corporis intuentem monet. Quid fieri 
soleat, quid oporteat in universum et mandari potest 
et scribi. Tale consilium non tantum absentibus, 
sed etiam posteris datur. Illud autem quando fieri 
debeat, aut quem ad modum, ex longinquo nemo 
suadebit: cum rebus ipsis deliberandum est». — 
Caesar (Bell. Gall. V): «Quod plerumque his ac¬ 
cidere consuevit, qui in ipso negotio consilium ca¬ 
pere coguntur». 






VOX URBIS 


119 


ROAA 

CARMEN IACOBI IOANNIS HARTMAN BATAVI (1) 2 


Urbs aeterna ! tnas (vix possum credere) iamiam 
Augustas sedes, mox, o, tua templa videbo, 
Miraborque tuas artes ! Quot nomina clara 
Iam mihi nunc aures permulcent murmure dulci! 
Quodque magis pectus gestit mihi, ponere gressus 
Iam dabitur quacunque tulit vestigia quondam 
Gens antiqua virum: Flaccum spectare videbor 
Quosque alios fecit caros mihi pagina lecta 
Iam puero; nunc hac spatiabor qua prius ille, 

Nunc illae alius mecum ibit priscus amicus. 

Talia mente agito quassat dum publica rheda 
Insomnem, volvoque eadem cum corpore toto 
Languidus optatae tandem do membra quieti. 

Tunc, o tunc sensim mihi quae spectacula surgunt, 
Quas voces audire datur! Quas denique rumpit 
Certior atque eadem cunctis mihi gratior una. 

« Roma» sonat; voci iunctaest vox Terminus illi... (2) 

Excutior somno; mihi terminus ille malorum 
Pristinus ut redeat vigor efficit. Haud mihi curaest 
Pulveris et fumi quod turpia sordibus ora, 

Utraque nigra manus, color est nec vestibus ullus. 

Iam properant omnes, propero magis omnibus ipse 
Linquere fumosam rhedam sedemque molestam. 
Sarcina cuique manu pendet, iamque agmine longo 
Angustum per iter luctatur densa caterva. 

E tenebris turbae tandem lux laeta diei 
Affulget, pressisque diu iam purior aer 

Hauritur tandem. Nunc, nunc patet omnibus illa 

Urbs divina.., mihi tantum per somnia visa! 

Heu miseros homines, oculi quibus irrita semper 
Crudeles faciunt sibi quae pulcherrima finxit 

Mens ignara mali!. Plateas longasque domosque 

Conspicio celsas, quas linea recta coercet: 

Omnibus una est materies similisque figura, 

Nulla habet ipsa suum quidquam, color omnibus idem.. 

Hoccine erat puero iam quod mihi pectus avebat 
Utpote divitiis cunctis praeclarius ? Ergo 

(1) Auctor, qui in certamine poetico Hoeuflftiano unus est ex iudicibus, 

quum nuper Romam altera iam vice inviseret, subiectum carmen in Urbis 
laudem composuit, nobisque dedit veniam in nostris paginis vulgandi. 
Ob summam erga Commentarium nostrum viri humanitatem amplissimas 
gratias referimus. V. U. 

(2) Ferriviarum maxima Urbana statio a Terminis vulgo audit; qnae 
vox apud populum a propinquis Diocletiani thermis corrupta est. 


Tantum iter effectum est hominum ut stabula alta viderem 
Tristia, nil illis distantia, quae mihi semper 
Prospectum rapiunt dulci cum lumine solis? 

Sed toleranda minus res his accedit; ab omni 
Parte sonant strepitus varii, vox Itala nulla, 

« Billig Hotel mein Herr » clamant et « Deutsche Bedie- 

[nung ». 

Discutio tamen hos tandem fugioque molestos; 

Ad puerum me converto, quem lumina nigra 
Commendant, lepidus vultus, crispique capilli. 

Et simul ille ad me se proripit. heu, decus oris 

Illud abit subito, nam vox me laedit acerba : 

« Wollen Sie Mosaik ? » Non ultra taedia ferre 
Sustineo, rapiuntque pedes ; mihi baiulus ipse 
Hospitium, modicum quamvis, laeto ore saluto, 
Perfugium quoniam certe praestabitur illo. 

Aediles, quibus Italiae sunt oppida curae, 

Quique urbes magnas, terrarum qui caput ipsum 
Augustum custoditis ! laus magna manet vos, 

Ut bene de patria meritos ; ne barbara verba 
Hospitibus vexent aures ; sint Itala posthac 
Quaecumque ad portas resonant; vox illa canora 
Excipiat cunctos intrantes omine laeto. 

Hic labor, hoc pretium Vobis insigne decusque ; 

«Ipsa aget Italia» at certe nunc ipsa loquatur! 

« Roma - mora » o sapiens dictum ! Quid quaerit in Urbe, 
Saecula cui capiti sanctam imposuere coronam 
Tot numero, praeclarorum fecunda virorum 
— Nam quidquid sapimus, quidquid spiramus ab illa 
Huc venit — quid, quaeso, igitur, quid quaerit in Urbe 
Qui properans nunc hac amens, nunc cursitat illae? 
Quid sibi vult pecus hoc quod mercennarius iste 
Per plateas ductat mutum, dein, siquid adest quod 
Demonstrare liber iussit, subsistere cogit, 

Stridulus et recitat sublata voce magister 
Nomina, cumque annis longum quaecunque per aevum 
Artifices posuere manus ? Non templa profanat 
Grex rapide tabulas circumque altaria ductus, 

Et praetervolitans sanctorum signa virorum ? 
Historiam non ludibrium sibi fecit ineptus, 

Flavia qui postquam perlustravit monumenta, 

Festinat spectare ducem, qui torvus et iram 
Vix capiens populum, cui per deserta salutis 

Fecit iter, verbis merito castigat; (1) ab illo 
Conversus miser, heu, fora pervolat, inscius ipse 
Se sacram calcare viam — dux ingerit illud — 

Et neque rostra videt populi nec templa senatus ; 

Sancta Petri delubra. nihil nisi cogitat illud 

Tum se coniicit in rhedam, qua ductus ad ipsa 
De sibi concesso quantum sit tempore gaza 
Pontificum sumptura — dies namque exigit hicce 
Visitet ut Thermas ; tum quid, dic, quid sequitur, dux? 
Appia, quam nosti latebris celare sepulcra 
Condita Christicolis antiquis ; inde Latina 
Exhibuit postquam nobis monumenta virorum, 
Sculptilis artis amor quos claros reddidit, Urbi 
Restituet; prius at visenda est regia Pauli 
Sancta; sed hinc propera, ne nobis vespera sera 
« Pantheon » obscuret tenebris vel claudat Agrippae — 

Historiam hic non ludibrium sibi fecit ineptus 
Et simul Urbem ipsam ? Scin Romam visere quid sit? 
Romanum fieri primum. Se civibus addat 
Qui Romam venit, et sedem sibi quaerat in Urbe, 

« Vivere » ubi possit, reditus neque cogitet ullos. 

Non antiqua etenim Roma est tantummodo, prisca 
Tempora non solum dat conspicienda : Latinos 
Terra premit veteres, ubi nunc gens ambulat illis 

Haud indigna. minus certe nunc spernitur hospes 

Illic quisquis adest; vultus iam cernit amicos 
Advena, qui civem Romanum consulit ore 
Inculto : quamvis balbutiat hospes, acutus 
Hunc « capiet » civis respondebitque benigne. 

Quodsi nil aliud nisi vocem mitteret ille, 

Auribus haud duris sentitur mira voluptas 
Romanus loquitur quoties. Tunc aspice vultus 
Ingenui quam sint, quam sint robusta virorum 
Corpora; iudicium et si te non deficit omne, 

Haud mora cognosces quae sit « Romana venustas ». 
Lumina Romanae quo sunt ardore, capillos 
Undantes lepidus comptus quam condecet ille, 
Quamque hic ornatus graciles teretesque figuras 
Incessusque levis ! Quin et natura maligna 
Cui fuit, omne decusque simul sors dura negavit, 
Saepe oculos tamen ille tuos mentemque moratur : 
Contemplare inopes pauloque attentius hosce 
Aspice, nonne gregem sanctus Laurentius olim 
Hunc habuit, Frater quem pinxit amabilis ille 
Angelicus ? Sed quid pictores hic loquor et non 
Romanos laudo pueros laudoque puellas, 

(1) Is est Moses, cuius marmoreum signum, opus immortale Bonarrotii, 
in basilica Eucloxiana, sive S. Petri ad Vincula, conspicitur. 


Duice decus populi ? Caelestes sumite vestros 
Inde choros, Urbinatis vestigia quisquis 
Nunc premis. 

Haud, mihi crede, unquam spectacula Roma 
G-rata magis dedit hospitibus, fastidia nostrae 
Dummodo ne teneant illos aetatis inepta. 

Adde quod huic praesunt lepido blandoque popello 
Nunc proceres, quorum est nocturna diurnaque cura 
Hospitibus ne quid desit quod commoda vitae 
Praebeat, utque illis mirabile quidquid in Urbe 
Apte dispositum et perfusum lumine claro 
Sit, quacumque iter, ante -oculos : antiqua tuentur, 
Quidquid et aetati clarum decus attulit ulli 
Progeniem gratam ne possit fallere curant. 

Non salebrosa via est, non frustra quaeritur index, 

Et rapido curru cupies quocumque veheris. 

Gratior at multo res his accedit: abundat 
Omnis aqua dulci vicus, quae flumine largo 
Decidit hic, salit hic, hic cursu ludit amoeno. 

Solis et ardorem si vis vitare, parata est. 

Haud procul umbra tibi; non usquam gratior aura 
Captatur, patet aut prospectas pulchrior usquam 
Quam qua Rom inus spatiatur cives et hospes. 
Praeclarum meritum non illis excidet unquam, 

0 proceres vestrum, numquamque silebitur illud : 

« Eclita depressis mnxerunt, collibus hortos ». 

Ergo, age, in Urbe, hospes «placidam» circumspice 

[sedem 

Sis «placidas » cura, nunc otia grata capesse, 

Festina nunquam; ne sint tibi tempora curae ; 

Hic etenim frustra non est quae praeterit hora : 
Semper adest aliquid dignum quod lumina quodque 
Aures detineat, modo sit tibi pectus apertum 
Moribus humanis populi verbisque iocosis. 

Exspecta « placidus » quid sit tibi Roma datura : 

Multa dabit: nostro non est locus ullus in orbe 
Largior, aut possis opulentior unde redire. 

Nempe ipse invenies gazam, te quae manet illic. 

Nam dum delectant bona te praesentia gratum, 
Ingenium tibi fit sollers : antiqua resurgunt, 

'Et quaecunque hominum moverunt pectora quondam 
Iam te cuncta movent. « Romam qui visere dignus 
Doctior inde redit»... Doctrinam quid mihi cantas ? 
Orbilios tolle hinc omnes. Vis noscere signo 
Quo pateat Romae te «mente animoque » fuisse ? 

Laeta domus quamvis maneat te, tristis abibis, 
Dulcique in patria stabit sententia certa: 

Dulcius esse nihil quam Romae elegere vitam. 

SPINELU ARETINI TABULA 

DEIPARAM REFERENS IN CAELUM ASSUMPTAM 


Nicaenum Concilium de sacfa pictura adnotavit 
(art. 7), « non esse imaginum structuram pictorum 
inventionem, sed Ecclesiae catholicae probatam 
legislationem et traditionem»; scilicet qui ad rerum 
sacrarum repraesentationem accedat, nulli alii 
scholae sese conformare debere, non aliunde genii 
fervorem deducere, nisi ex catholicae Ecclesiae' 
doctrina. 

Id optime pictores illi prae ceteris senserunt, 
qui renovatae artis saec. xm et xiv fuerunt au¬ 
ctores, industriaeque ac diligentiae suae propositum 
singulare sibi fecisse visi sunt, vim ac vigorem 


in Vultu Domini Nostri lesu Christi ac Deiparae 
divino quodam flamine exprimere. Mundi sane 
Redemptor, infinitae caritatis holocaustum, in sin¬ 
gulis mortalis vitae suae tum secundis tum acer¬ 
bis eventibus, ineffabili pulchritudine radians semper 
effingendus est; item in Mariae imagine mulier af¬ 
fulgere debet specie maior quam pro humano ha¬ 
bitu, eiusque divinae matris natura, augustior; 
aliquid denique ab omni mortali, ut ita dicam, 
concretione segregatum, et in Sanctorum quoque 
repraesentatione est exhibendum. 

Divinitatis huius reddendae studium in tabula 

quam lectorum oculis hodie subiicimus clarissime 
patet, qua Spinellus Aretinus una cum discipulis 
aliquot aut sociis, inter quos Laurentius Nicolai 
filius, Deiparam in caelum assumptam et a Christo 
regali diademate redimitam inter Angelos et San¬ 
ctos pure ac sobrie retulit. 

Quem quidem Spinellum eo religionis sensu 
comprehensum fuisse narrant, ut, quum in rebel¬ 
lium Angelorum e caelis expulsione depingenda 
Luciferum horribilis monstri sub specie reddidisset, 
tam multum ipse ex opere suo terrorem conceperit, 
ut per reliquam vitam omnem mentem exagita¬ 
tam et convulsam reportaverit. Tantum pietas et 
ars in illo animo poterant! 


COLLOQUIA LATINA 

Explicationum repetendarum ratio. (1) 

Theophilus. — Repetistine hesternam explica¬ 
tionem epistolae Ciceronis ? 

Urbanus. — Nondum. 

T. — Quid egisti ? 

U. — Fui in aliis occupatus. 

T. — In quibus? 

U. — In praeceptis grammaticae ediscendis. 

T. — Utrumque faciendum fuit. 

U. Si socio non caruissem, hoc quoque for¬ 
sitan praestitissem. 

T. — Vis tecum repetam ? 

U. — Nihil malo. 

T. — Agedum. 

U. — Principio revocabo tibi in mentem ipsum 
epistolae argumentum: tu si diffidis memoriae, 
poteris in chartaceum libellum referre. 

T. — Nullo negotio retinebo, si iterum audiero; 
nec enim est ita longum. 

U. — Postea Ciceronem exponam verbum ver¬ 
bo, sequens constructionis ordinem ; mox sententiam 
sententia, ut assolet praeceptor. 

T. — Et ut nos vult, sese imitantes, facere in 
repetendo. 

U. — Postremo themata indicabo cum acci¬ 
dentibus, et syntaxes quasdam faciliores. 

T. — Obstringes me non vulgari beneficio. Se¬ 
cedamus in locum solitarium, ne quis hic nostra 
dicta arbitretur. 

U. -a Ecce nobis Gabrielem, Iacobum, Ferdi- 
liandum... Opportune conveniunt. 

Gabriel. — Tenesne, Urbane, memoria prae¬ 
lectionem ? 

U. — Propemodum. 

G. — Vis una repetamus? 

(1) Ex latinis colloquiis Antonii Van Torrk. — Passim retractavit. I. F. 


U. — Maxime velim. Sed cum Theophilo prae¬ 
stiturus antea eram explicationem epistolae Cice¬ 
ronis, quam nobis commisit magister. 

G. — Optime quidem; audiemus nos vicissira... 
Excutiamus igitur interpretationem vernaculam ter¬ 
tiae huius epistolae Ciceronis. 

U. — Quid tertiae ? Secundae dixeris. 

G. — Falleris; tertiam enim praeceptor prae¬ 
scripsit exponendam. 

U. — Quando istud fuit ? 

G. — Sabbato a meridie. 

U. — At ego tunc non interfui. 

G. — Ergo poenam meruisti. 

U. — Siccine censes,.severe iudex ? Occupatus 
eram domi, nec abfui iniussu patris. 

G. — Esto; sed tamen quaerere inde debebas 
quid, te absente, in schola actum fuerit. 

U. — Fateor: cedo scholasticos commentarios 
tuos, quaeso, ut videam definite quid nobis cras 
reddendum sit. 

G. — Signato eadem opera quam praescripsit 
magister praelectionem, et vale; alium mihi ad- 
iungam socium, quocuin repetam lectionem; tecum 
tempus absumo inutiliter. — Iacobe ? 

Iacob — Quid vis? 

G. — Repetamus una praelectionem, 

I. — Non est mihi nunc otium. 

G. — Quid habes negotii ? 

I. — Ludendum. 

G. — An non potes semihoram detrahere ludo 
tuo? 

I. — Gaudere consuevi cuncta relaxandi animi 
facultate : tu stude quantum lubet; ego vero ludam 
quamdiu licebit. 

G. — Tandem nactus sum socium percommodum 
quocum repetam. Ferdinande, complecterisne me¬ 
moria praelectionem ? 

Ferdinandus. — Quasi digitos meos, aut no¬ 
men proprium. 

G. — Visne examinemus nos inter nos ? 

F. — Quorsum istud ? Solus repetivi satis: omnia 
teneo. 

G. — Tamen ad confirmandam memoriam. 

F. —- Sit. Tu age praeceptoris partem; ego di¬ 
scipuli. 

G. — Equidem incipiam; sed alternabimus vices. 
Coniuga verbum feror in futurum infiniti modi. 

F. — Latum iri. 

G. — Varia. 

F. — Ferendum, am, um esse. 

G. — Recte. Quem casum admittit praepositio 
subter ? 

F. — Accusativum aut ablativum. 

G. — Ad libitum est ubique? 

F. — Minime quidem. Sed pro varia significa¬ 
tione, motus scilicet vel quietis, vario casu gaudet. 










VOX URBIS 


123 


G. — Forma gradum comparativum et super¬ 
lativum a nomine adiectivo malus-. 

F. — Peior, 'peximus. 

G. — Phui! Et tu in frequentem illum errorem 
incidisti, quem toties praeceptor reprehendit!... 

F. — Ah! Pessimus. 

G. — Dicas nunc... 

F. — Satietatem qua sum captus alterni huius 
sermonis ? Magnam, maiorem, maximam! Vale. 



EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 


Ex Congregatione S. Officii. 

De dispensatione super impedimento disparitatis cultus 
absque debitis cautionibus. 

Sub die xvi mens. Aprilis mdcccxc propositae quae¬ 
stioni : « An in concedendis ab habente a Sancta Sede 
potestatem dispensationibus super impedimento dispa- 
tfitatis cultus praescriptae cautiones semper sint exi¬ 
gendae, » a S. Congregatione S. Officii responsum est: 
« Dispensationem super impedimento disparitatis cultus 
nunquam concedi, nisi expressis omnibus conditionibus 
seu cautionibus ». Nunc a Sacra eadem Congregatione 
quaesitum est: 

1° Utrum dispensatio super impedimento disparitatis 
cultus, ab habente a Sancta Sede potestatem, non re¬ 
quisitis vel denegatis praescriptis cautionibus impertita, 
valida habenda sit an non ? 

Et quatenus negative : 

2° Utrum hisce in casibus, quum scilicet de dispen¬ 
satione sic invalide concessa evidenter constat, matri¬ 
monii ex hoc capite nullitatem per se ipse Ordinarius 
declarare valeat, vel opus sit, singulis vicibus, ad San¬ 
ctam Sedem pro sententia definitiva recurrere ? 

Responsum: Ad l m Dispensationem prout expo¬ 
nitur impertitam esse nullam. — Ad 2 m . Affirmative ad 
primam, negative ad secundam partem. 

(Ex decr. d. xxi mens. Iunii mcmxii). 

De Parochi adsistentia matrimoniis mixtis, iu quibus 
praescriptae cautiones a contrahentibus pervicaciter de¬ 
trectantur. 

Quum per Decretum Ne temere diei ii Augusti mcmvii, 
n. IV, expresse ac nulla facta distinctione edicatur pa¬ 
rochos et locorum Ordinarius valide matrimonio adsi- 
stere, dummodo invitati ac rogati... requirant exci- 
piantque contrahentium consensum ; graves in praxi 
difficultates ortae sunt relate ad mixtas nuptias in quibus, 
denegatis pervicaciter a partibus debitis cautionibus, 
Sancta Sedes, attentis peculiaribus quorumdam locorum 
circumstantiis, materialem tantum parochi praesentiam, 
per modum exceptionis ac veluti ultimum tolerantiae 
limitem, antea aliquando permiserat. Re delata ad S. 


Congreg, S. Officii, cui ex praeseripto apostolicae Con¬ 
stitutionis « Sapienti consilio » integra manet facultas 
ea cognoscendi quae circa infpedimenta disparitatis 
cultus et mixtae religionis versantur, Emi. ac Rmi. Dni. 
Cardinales in rebus fidei et morum Inquisitores gene¬ 
rales, decreverunt «praescriptionem decreti Ne temere 
n. IV, §. 3, de requirendo per parochum excipiendoque, 
ad validitatem matrimonii, nupturientium consensu, in 
matrimoniis mixtis in quibus debitas cautiones exhibere 
pervicaciter partes renuant, locum posthac non habere; 
sed standum taxative praecedentibus S. Sedis ac prae¬ 
sertim sa. me. GregoriiPP. XVI (Lit. Ap. d. xxxmens. 
April. mdcccxli ad episcopos Hungariae) ad rem con¬ 
cessionibus et instructionibus : facto verbo cum SSmo ». 
Qui quidem SS. D. N. Pius PP. X relatam sibi reso¬ 
lutionem adprobavit ac suprema auctoritate sua in om¬ 
nibus ratam habuit. 

(Ex decr. d. xxi mens. Iunii mcmxii). 

Ex Congregatione Rituum. 

Declarationes circa novas Rubricas. 

I. — Quandocumque in feriis maioribus Missam 
propriam habentibus ceterisque diebus, de quibus tit. X 
n. 2 et 5, Missa de feria celebretur, dummodo reapse 
pro defunctis applicetur, addi potest oratio pro defunctis 
in quorum suffragium celebratur, etiamsi in ea agenda 
sit commemoratio de occurrente festo duplici minori 
vel maiori. 

II. — Huiusmodi oratio pro defunctis non excludit 
in casu orationes de tempore, nisi occurrat commemo¬ 
ratio duplicis. 

III. — Quando additur ista oratio pro defunctis, 
non est attendendus numerus orationum utrum sit dispar 
an non. 

IV. — Haec eadem oratio pro defunctis semper re¬ 
citari debet paenultimo loco inter orationes ea die a 
rubricis praescriptas vel permissas, non computatis 
collectis ab Ordinario imperatis. 

V. — Oratio pro defunctis, in quorum suffragium 
Missa de feria applicatur, addi potest, etiamsi ea die 
a rubricis praecipiatur oratio Omnipotens sempiterne 
Deus pro vivis et defunctis, vel Fidelium pro omnibus 
defunctis. 

VI. — Ut rite legitimeque applicari possit pro. de¬ 
functis indulgentia altaris privilegiati, oportet ut, diebus 
in quibus a novis rubricis permittitur, missa de feria 
omnino celebretur, addita ut supra oratione pro defunctis 
pro quibus Missa ipsa celebratur. 

VII. — Licet iuxta novas rubricas tit. VIII, n. 2, 
cessata sit obligatio recitandi in choro officium defun¬ 
ctorum, nihilominus adhuc servari debet rubrica mis- 
salis tit. V, n. 1 et 2, circa Missam pro defunctis ce¬ 
lebrandam, sive in cantu cum praesentia choralium, si 
agatur de Missa conventuali, sive lectam extra chorum 
iuxta novas rubricas tit. XII. 

(Ex decr. d. xn mens. Iunii mcmxii). 

Dubia. 

I. — Quando Dominica occurrit a die 25 ad diem 
28 mens. Decembris inclusive, Rubrica praescribit Of¬ 
ficium huius Dominicae die libera 30 Decembris cele¬ 
brandum. Nunc vero pluribus in dioecesibus die 30 De¬ 
cembris impedita est aliquo festo novem Lectionum. 
Quaeritur quid agendum in casu. — Resp. Officium 
Dominicae infra Octavam Nativitatis transferendae ea 
die ponatur quae festum minus nobile in occurrentia, 
a die 29 usque ad 31 Decembris; secus peragendum 

' foret, salvis Dominicae iuribus in concurrentia. Quod 
si omnia festa a die 29 ad 31 Decembris occurrentia 
ritum duplicem I aut II classis obtineant, commemo¬ 
ratio Dominicae fiat in Festo ut supra minus nobili. 
In paritate nobilitatis Officium aut commemoratio Do¬ 
minicae fiat in festo prius occurrente. 

II. — Iuxta recentem Constitutionem Divino afflatu, 
tit. IV, n. 3, festum sanctissimi Nominis Mariae per¬ 
petuo assignatur diei duodecimae mens. Septembris. 
Quaeritur ergo : Num ecclesiae quae hoc festum tam¬ 
quam Titulare usque ad hodiernam diem coluerunt 
Dominica infra octavam Nativitatis B. M. V. sub ritu 
duplici I classis cum octava, ipsum recolere in poste¬ 
rum debeant die duodecima mens. Septembris cum Ec¬ 
clesia Universali, servatis privilegiis quae Titularibus 
competunt? — Resp. Affirmative. 

III. — Pluribus in locis festum Sanctissimi Nominis 
Mariae ritu duplici I classis cum octava recolitur. Que¬ 
ritur : An istis in locis Octava Nativitatis B. M. V. 
cesset omnino, adveniente festo Sanctissimi Nominis ; 
an potius suspendatur tantum, ita ut die xv mens. 
Septembris agendum sit de die Octava ipsius Nativi¬ 
tatis, omissa commemoratione Octavae Sanctissimi No¬ 
minis ? Resp. Negative ad primam partem ; affirmative 
ad secundam. 

IV. Ex novis dispositionibus saepe accidit ut festa, 
sive duplicia maiora, sive sanctorum Doctorum sim- 
plificanda sint ob occursum alicuius festi translati ritus 
duplicis II classis. Quaeritur ergo: Num symbolum ad¬ 
dendum sit in Missa de isto festo translato quod per 
se symbolum non admittat, si in ea facta sit comme¬ 
moratio alicuius festi occurrentis ritus duplicis maioris 
aut minoris, quod ius habeat ad symbolum in Missa? 
— Resp. Affirmative. 

V. — Collectae ab Ordinario imperatae, ex novis 
rubricis, tit. XI, omittendae sunt, quandocumque in 
Missa dicendae sint plusquam tres Orationes a Rubrica 
eo die praescriptae. Quaeritur ergo: An Collectae omit¬ 
tendae sint, quando in Missis privatis, post tres Ora¬ 
tiones eo die praescriptas, addita est oratio Sanctissimi 
Sacramenti publice expositi, vel pro Papa aut episcopo 
in respectivis anniversariis electionis, seu consecrationis 
aut coronationis ? — Resp. Affirmative.' 

VI. — Quum in tabella Occurrentiae perpetuae nu¬ 
per a S. Rituum Congregatione edita evidenter mendum 
irrepserit typograpliicum in quadrangulo in quo sibi in¬ 


vicem occurrunt Simplex cum Simplici, ubi legendus 
est numerus 7, et non 8, dubium oritur, an aliud pa¬ 
riter mendum sit in quadrangulis in quibus sibi invi¬ 
cem obveniunt Duplex maius et minus, cum Vigilia 
Epiphaniae, ubi loco numeri 3 videtur quod legi debeat 
numerus G, eo quod Officium ipsius Vigiliae gaudeat 
privilegiis Dominicae, ac proinde praevalere debeat, ex 
novis Rubricis, duplici minori et maiori quod non sit 
festum Domini. Quaeritur: An revera in praedictis 
duobus quadrangulis legendus sit numerus 6, ita ut in 
casu agi debeat de Vigilia Epiphaniae, cum perpetua 
repositione Duplicis occurrentis ? — Resp. In tabella 
Occurrentiae perpetua menda corrigantur ita ut in qua¬ 
drangulo in quo sibi invicem occurrunt Simplex cum 
Simplici, ponatur numerus 7, et in quadrangulis in 
quibus occurrunt Duplex maius et minus cum Vigilia 
Epiphaniae, ponatur numero 6: et Vigilia Epiphaniae, 
privilegiis Dominicae gaudens, tum in occurrentia quam 
in concurrentia, Duplici etiam maiori semper prae¬ 
feratur. 

(Ex decr. d. xxi mens. Iunii mcmxii). 



DIARIUM VATICANUM 


(Mense Iulio mcmxii). 

Coram SSmo. admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more adi¬ 
verunt, peculiari nota digni sunt iuxta admissionis diem: 
Pontificium Hispanicum Collegium de Urbe; Bruno Chaves, 
doctor, Brasiliae administer apud Apostolicam Sedem; Ca- 
rolus De Loppinot, Comes; Ulixes De Nunzio, Comes, apud 
Atheniensem nuperum Orientalium rerum studiosorum con¬ 
ventum Pontificis legatus ; manus peregrinorum Castella¬ 
norum ; Otho von Muehlberg doctor, Borussorum administer 
cum omni potestate apud Apostolicam Sedem ; Aloisius ex 
Urbanis Principibus Lancellotti; Caffarelli, Urbanus Dux; 
Nicolaus Boulatzef, Russici Imperii legatus apud Apostolicam 
Sedem ; Ioannes Schomburg-Hartenstein, Princeps, eodem 
munere fungens pro Austrorum Hungarorumque Imperio ; 
Carmelus Arango, doctor, Columbiae apud Apostolicam Se¬ 
dem cum omni potestate administer, Bartolomaeus Nogara, 
Comes, Musei Hetrusci Gregoriani praefectus ; manus pe¬ 
regrinorum ex Moravia, ex nordica America, ex Peruviana 
civitate. 

Pontificiae electiones. 

Provisio ecclesiarum. — Per S. Congregationis Consisto- 
rialis decreta SS. D. N. Pius PP. X has quae sequuntur 
ecclesias de proprio pastore providit, scilicet: Titulari 
ecclesiae episcopali Clazomensi praefecit sac. Patritium T. 
Ryan, dioec. Pembrokiensis, ibique vicarium generalem et 
parochum loci vulgo Renfrew; tit. eccl. archiepiscopali 
Chersonensi sac. Donaldum AloisiumMackintosh, archidioec. 
Glascuensis, ibique vicarium generalem et praepositum ca¬ 
pituli metropolitani; metropolitanae eccl. Bambergensi sac. 
Ioann. Iacob Hauck, eiusdem dioec., ibidem parochum eccl. 

J S. Elisabeth in civitate Niirnberg ; tit. eccl. episc. Lamiensi 

sac. Ioann. Mc Intyre, canonicum theologum metropolitanae 
eccl. Bivmingamiensis; tit. eccl. episc. Azotensi sac. Ioannem 
Iosephum Mc Cort, archidioec. Philadelphiensis, ibidem 
vicarium generalem, quem constituit auxiliarem reveren¬ 
dissimi Edmundi Prendergast, archiep. Philadelphiensis; 
tit. eccl. episc. Philippopolitanae sac. Georgium Gau- 
thier, eccl. metropolitanae Marianopolitanae canonicum et 
parochum, quem constituit auxiliarem revmi. Pauli Bruchfesi, 
archiep. Marianopolitani. 

Nominationes Episcoporum. — Brevibus Apostolicis nomi¬ 
nati sunt: r. p. Petrus Ludovicus Genoud, sacerd. Congre¬ 
gationis a Spiritu Sa.ncto, episcopus Guadalupensis ; r. d. 
Ioannes Petrus Rey, alumnus Seminarii Parisiensis pro 
missionibus ad exteras gentes, archiepiscopus Tokiensis ; 
r. p. Ioannes Ephrem Bartreux, e Societate Mariae, episc. 
tit. Mustitanus et Vicarius Apostolicus novi Vicariatus 
Apostolici insularum Salomonicarum meridionalium ; r. d. 
Ioannes Claudius Combaz, alumnus Seminarii Parisiensis 
pro missionibus ad exteras gentes, episcopus Nagasakiensis ; 
r. p. Henricus L 6 onard, e Societate Missionariorum Africae, 
episcopus tit. Tipositanus et Coadiutor cum iure futurae 
successionis Vicarii Apostolici Unaniembensis in Africa 
centrali. 

— Qui Purpuratum Patrem Gulielmum Van Rossum, 
Pontificium legatum ad Conventum Eucharisticum Vindo¬ 
bonae proxime habendum, comitentur, deputati sunt: Ia- 
cobus Sinibaldi, Protonotarius Apostolicus, Canonicus Va¬ 
ticanus atque Rector Lusitani Collegii de Urbe ; Hernestus 
Schonberg - Roth - Schonberg Dynasta, Eques ab ense et 
lacerna de numero apud Pontificem 5 Aloisius e Principibus 
Lancellotti, eques ab ense et lacerna supra numerum; 
Ioannes Borkovic, Camerarius honoris SSmi., Rector ec¬ 
clesiae S. Hieronymi Illyricorum de Urbe. 

— Rmus. Dnus. EugeniusPacelli, Pro-Secretarius S. Con¬ 
gregationis Negotiorum Ecclesiasticorum extra ordinem re¬ 
nuntiatur 5 et revmus. dnus. Sanctes Tampieri, alter a se¬ 
cretis ipsius S. Congregationis. 

— Rr. pp. dd. Petrus Maria Gendreau, episcopus tit. Chry- 
sopolitan, et Vicarius Apostolicus Tonkini occidentalis; 
Svlverius Gomes Pimenta, archiepiscopus Mariannen.; Ca- 
rolus Lavigne, episc. Trincomalien. ; Adulfus Medlycott» 
episc. tit. Tricomien. ; Thomas Kennedy, episc. titul. Adria- 
nopolitan. et Rector Urbani Collegii Civitatum Foederata-5 
rum Americae Septentrionalis, inter Episcopos Pontificio 
solio adstantes referuntur. 

— Rmus. dnus. Ioannes Maria Zonghi, Praeses deligitur 
Pontificiae Academiae Nobilium Ecclesiasticorum. 

— Rmus. dnus. Albertus Arborius Mella de Santo Elia ex 
intimo cubiculo Summi Pontificis dicitur, loco r. p. d. Adam 
Sapieha, nunc Episcopi Cracovien. 

Varia. 

Die xx mens. Iulii in Xystino sacello adstante Pontifice 
iusta funebria peraguntur pro Leone XIII P. M., nono re¬ 
currente anno ab eius obitu. 

Vita functi viri clariores. 

Die xxxi Purpuratus Pater Antonius Hubertus Fischer, ar¬ 
chiepiscopus Colonien., Julich in oppido natus d. xxx 
mens. Maii mdcccxb, Episcopus tit. Iuliopolitan. renuncia- 
tus an. mdcccxlxxix, ad metropolitanam ecclesiam Co¬ 
lonien. promotus d. xxvm mens. Ianuarii mdcccciii, in Sa¬ 
crum Senatum cooptatus, titulo SS. Nerei et Achillei, die 
xxii Iunii eiusdem anni; vir multarum litterarum, ac pie¬ 
tate insignis. 


A NNA LES 

Bellum inter Italos atque Tureas. 

Italica virtus novam postremis hisce diebus 
eamque singularem sibi peperit gloriam, qualem 
fortasse nemo antea unquam. Quum enim dubita¬ 
retur an Turcica classis e suis stationibus in Ae¬ 
geum mare improviso adveniret, naviculae quinque 
ex iis, quae silurantes vulgo appellantur, ad pu¬ 
gnam instructae, Henrico Milio duce, die xix mens. 
Iulii, noctu ausae sunt in Hellespontum se immit¬ 
tere, neque, detectas atque ignivomis tormentis 
impetitas, prius recedere, donec certiores fierent, 
hostes, ceretariis ex chalybe protectos et quasi in 
cavea custoditos, mari, nunc saltem, nec offendere 
nec offendi posse. Iuvit audentes fortuna; nam 
heroes tam strenue de vita sua dimicantes inco¬ 
lumes omnes ad suos Stampaliam in insulam re¬ 
verterunt. 

In Libya autem lenta illa penetratio perdurat, 
quam summus belli moderator sibi tamquam su¬ 
premam belli rationem prospere constituit. Elapso 
mense, Misurata urbem, impetu facto, occupavit, 
ac deinde Sidi Ali oppidum; hostiumque copiae 
dissipatae facile sunt Ascian et Gheran in oasibus, 
et prope Bengasi ac Derna urbes. Subaqueus deni¬ 
que telegraphus Syracusis ad Tripolim est positus. 

Turearum internae res. 

Quod si Tureae ad proeliares pugnas hostes 
lacessere vitant, eoque magis in proposito hoc in¬ 
sistendum hodie iis est, quum civiles illorum res 
in gravi discrimine versentur. Epirotarum enim 
regio fere omnis a rebellibus submovetur, quumque 
ad morbo huic efficienter medendum discordes es¬ 
sent administrorum sententiae, Said praeses a mu¬ 
nere abdicavit, eumque ceteri collegae sequuti sunt. 
Tum vero quam rerum status difficilis esset ap¬ 
paruit, optimo quoque viro huiusmodi successionem 
recusante, cuius reapse gestio apud Iuvenum Tur¬ 
earum factionem illam remaneret, unde tot tan¬ 
taque mala civitati parta sunt, quum e contra nova 
inter partium studia factio militaris constitueretur, 
statim et aperte minitans sese ferro et igni usuram, 
nisi legatorum publicus coetus dimitteretur, per 
vim omnem adversus civium voluntatem creatus. 
In tanta rerum iniquitate gubernacula imperii tan¬ 
dem suscepit Ashmed Ghazi Muchtar, praeses Se¬ 
natus, vir prudens satisque versutus. Quo tamen 
se convertet? Dum scribimus in incerto adhuc 
manet. 

Regia itinera. 

Praeter huiusmodi eventus, nihil aliud memo¬ 
ria dignum Iulius mensis obtulit, si regalia itinera 
exceperis, cuius exitus, ut verum dicatur, nondum 

sensibiles facti sunt. Gulielmus, Germanorum Im¬ 
perator, ad Portum-Balticum convenit cum Nico¬ 
lao, Russorum Caesare, qui deinceps ad Petropo- 
lim Suetiorum regem ac reginam sollemniter ex¬ 
cepit. 



PUBLICI PER ORBEM COETUS 

legibus ferendis 


In Anglia secunda vice de comitiorum refor¬ 
matione disceptatum. Agitata pariter quaestio est 
de « transpersiana ferrivia », deque nuova pecunia 
pro classi suppeditanda. 

In Gallia de nova comitiorum lege a se pro¬ 
posita, cui radicalium et socialistarum factiones 
acerrime obstabant, Poincare, administrorum prae¬ 
ses, triumphum reportavit. 

In Russia de coloribus in civitatis vexillo im¬ 
mutandis lata his terminis lex, ut vexillum idem 
in posterum albo, flavo nigroque constet. 

In Sinis prima generalia comitia ad Novem¬ 
brem mensem indicta. 


In Suetia pecunia ad classem augendam de¬ 
creta. 



PERO RBEM 


Die iv mens. Iulii mcmxii Gutehoffnung in fo¬ 
dinis ex gasio improvisio incenso disruptio fit, qua 
opifices quatuordecim misere necantur. 

— d. v Lutetiae Parisiorum Leonarclus ille da 
Vinci, Italorum pictor maximus et machinator, 
tamquam aviationis quoque preecursor sollemniter 
celebratur. 

Corming, in ferri viarum statione Neo-Ebora- 
censis civitatis Septentrionalis Americae, ex cur- 
ruum serie vapore actorum in aliam occursu, 
quadraginta viatorum victimae lugentur. 

— d. vii Stocolmae in urbe, Olympici ludi, ad 
quos heroes ex omnibus orbis populis conveniunt, 
coram Suetico rege inaugurantur. 

— d. vm novae ex fodinis ruinae nunciantur. 
Sheffield enim, Anglico in oppido, horrendam mor¬ 
tem in iis inveniunt septuaginta et ultra cunicularii, 
ipseque effossionum magister. 

— d. xn autem, in fodinis apud Moundsville, 
in civitate Virginia occidentali, operarii ad centum 
numero crudeli eidem fato immolantur. 

— d. xrv Massiliae in urbe ab opificibus ma¬ 
ritimis rebus vacantibus, labores suos deserentibus, 
tumultus fiunt, in quo tum urbani vigiles, tum ipsi 
rebelles vulnera reportant. 

— d. xvii nuncium affertur Hubertum Latham, 


Gallicum illum aviatorem notissimum, dum in e- 
quatoriali Africa animi recreandi causa venationi 
intendit, a feroci bubalo occisum fuisse. 

— d. xxn in Scotia Andreas Lang, Anglorum 
scriptor magna laude merito celebratus, supremum 
diem obit. 

— d. xxiv Londini immane incendium celluloi' 
dis quamdam officinam absumit, neque vitae ope¬ 
rariarum mulierum septem eheu! parcit. 

— d. xxvi incendium alterum, in vinariis cellis 
Epernay civitatis exortum, in pulverem doliarios 
aliquot acerbe reducit. 

— d. xxvii et tertium incendium Kotan ex urbe 
nunciatur, quatuor millia domorum comburens. 

— d. xxviii Fischer aviator eiusque machinator 
ab excelso a8re in terram cum velivolo praecipi¬ 
tant, subitamque morte oppetunt. 

— d. xxix Tokio in urbe vita fungitur Mutsuhito, 
Iaponiae Imperator, civitatis suae tam optime me¬ 
ritus, ut iure pater patriae meruerit cognominari. 
Natus erat Kioti die m mens. Novembris mdccclii, 
thronumque ascenderat d. xxxi mens. Ianuarii 
mdccclxvii. Ei succedit Yoshihito filius natu ma¬ 
ximus, trigesimum ac tertium nunc annum agens. 



LIBRORUM RECENSIO 


Etiicle morphologique sur les Pronoms personnels dans 
les parlers actuels du Nivernais... par Jean Marie 
Meunier. — Paris, H. Champion, 1912, in 8° pag. 
XVIII-124. 

— Monographie phondtique du parier de Chaulgnes 
(Nidvre) per eumdem. — Ibid,, in 8° pag. XX-222. 
In duplici hoc opere, quo auctor sibi nuper lau¬ 
ream doctoris litterarii splendide emeruit, mira scri¬ 
ptoris elucet eruditio cum in veteri lingua latina, 
praesertim rustica, tum recentiorum linguarum et dia¬ 
lectorum, quae a latina originem duxerunt.' Quum 
tamen universa haec materia nimium sit ampla quam 
ut paucis voluminibus expediatur, auctor noster suas 
investigationes ad unam restringit regionem Nivernen- 
sem, ubi, quo tempore Caesar suos Commentar i js scripsit, 
Aeduenses degebant, populi Romani amici, immo et 
fratres, uti eos appellat Cicero in suis Epist. Famil. 
(VII, X) et ad Attic. (L., XIX). Horum lingua, 
Caesari cognita, Celtica erat, quam Bardi canebant 
Druidesque oretenus suos docebant discipulos. Qui di¬ 
sciplinae cursus interdum ad viginti perdurabat annos, 
donec nempe memoriter tenerentur viginti illa versuum 
millia, quibus Galli seu Celtae doctrinam suam omnem 
complexi fuerant. Matare tamen horum lingua, nullis 
aut fere nullis tradita scriptis, sub dominatione Romana 
apud Aeduos in desuetudinem abiit periitque,., ita ut 

rarae admodum ibi supersint celticae inscriptiones. 
Multorum tamen oppidorum fluviorumque nomina cel^ 
ticam produnt originem, ea imprimis quibus affixa era 
gallica des i nentia acos vel acum, uti Amatiacum (Amazy) ? 
Atiacum (Azy), Certiacum (Cercy), etc. 

His generatim praemissis, Meunierus noster in prior 1 
suo libro erudite persequitur rationem, qua pronomina 
latina paulatim, saeculis labentibus, immutata fuerunt 
in eas voces dialecticas, quae hodie apud Nivernenses 
existunt, quaeque in. locis etiam vicinissimis aliae ab 
aliis differunt. — In altero autem libro ostendit quo¬ 
modo, in ipso suo pago nativo, vocales, diphthongi et 
consonantes paulatim a sonis primitivis rusticae linguae 
latinae deflexerunt in eum modum, qui nunc in illa 
dialecto obtinet. Quae omnia ut clarus scriptor secure 
assequeretur, nihil operae et laboris fugit, impensis in 
hoc studio annis compluribus, et consultis centenis va¬ 
riorum pagorum incolis, praesertim senioribus, apud 
quos dialectorum forma sincerior permanserat. Gratu¬ 
lamur egregio philologo arduum quidem, at studiosis 
linguarum proficuum, opus aggresso. 


Franciscus Xav. Reuss. 



LIBRI RECENS DONO ACCEPTI 


Sociorum et lectorum in mentem revocamus, libros 
recens editos atque ad nos missos, ut in Voce Urbis eo¬ 
rum notitia detur, neque hoc ipso a nobis commendari, 
neque apud administratorem nostrum, nisi contra aperte 
declaretur, venumdari. Si quis alterum eorum sibi cu¬ 
piat, petat necesse est ab editore, quem semper indi- 
cdmus. 

J. M. Meunier. Etiule morphologique sur les Pro- 
noms personnels dans les parlers actuels du Nivernais. 

— Lutetiae Paris, edid. H. Champion, 1912. 

Id. Monographie phonetique du parier de Chaulgnes 
(Ni6vre). — Ibidem. 

E. Meric. Guida e conforto nel dolore. Traduzione 
Italiana sulla terza edizione francese di F. R. C. — 
Romae edid. Desclee et Soc. — (Ven. lib. 2). 

Ordo Divini Officii recitandi Missaeque celebrandae 
iuxta Kalendarium Cleri Romani, additis variatio¬ 
nibus pro Kalendario Ecclesiae Universalis pro anno 
MCMXIII. — Ibid. — (Ven. lib. 0,75). 

Mgr. D. S. Caracciolo di Torchiarolo, vescovo di 
Aversa. II celibato ecclesiastico. Studio storico teologico. 

— Ibid. — (Ven. lib. 1,25). 

Trilogja Jdzefa z- Wielkopolski. Milose i Sztuka — 
Czy Milose, czy Namietnosc? — Maglalena. Warszawa. 
Sklad Glbvny w Ksiegarni E. Wende, 1912 - (Ven. 
75 kop.) 


NUMISMATUM COLLECTORIBUS 

MONITUM 

Apud Vocem Urbis numismata plura ex iis quae 
gesta Romanorum Pontificum referunt et quotannis 
in festo Apostolorum Petri et Pauli cudi solent, 
venalia prostant. 

Sunt inter haec numismatum aeneorum Leo¬ 
nis XIII et Pii X integra collectio; collectio pa¬ 
riter integra argenteorum numismatum Pii X; 
et Leonis XIII ab anno XIII ad XX VI Pontificatus 
eius inclusive. 

Si quis aliquod vel omnia habere cupiat, ro¬ 
gationem et oblationem suam scriptis mittat ad 
Doctorem Iosephum Fornari Commentarii Vox 
Urbis Moderatorem, Romam (Via dei Governo 
Vecchio, 96). 



AENIGMATA 


i. 

I (vulgo REBUS). 

LUPUS 

AGNUS 

II. 

Peram teneto, nam veniunt duo 

A te, parati, ferre pecuniam. 

Sed fac ut hic post alterum stet: 

Quodque sues comedunt habebis. 

Ex sociis, qui utriusque aenigmatis interpretatio¬ 
nem ad Doctorem lOSEPHUIVV FORNARI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus : 

POETARUM LATINORUM EGLOGAE 
(Edidit BRANDT). 


Aenigmata an. XV, n. V proposita his respondent: 
l) Mars-Mors ; - 2) Ros-a. 

Ea rite soluta miserunt: 

Augustus Scriban, Iassiis. — P. C. Peltemburg, Soetermonde ad Lug¬ 
dunum, Batavorum. — Alois. Cappelli, Senis. — I. M. Meunier, Corbiniaco 

— Alex. P. Gest, Trentonio — Lud. Kobierzycki, Leopoli. — lac. Fortina, 
Arona. — Steph. Dantas, Natal in Brasilia. — Ioan. Galbiati ; F. Amori, 
Mediolano. — Ad. Kozlowski, Petricovia. — A. Bounin, Aureliano. — F. X. 
M., Drepano. — St. Kempa, Agrodinia. — P.Prado, Venetiis. — Rich. 
Mulier, Berolino. — Petrus Tergestinus. — Paulinus a S. Iosepho, Bar¬ 
cinone. — E. Burg. Monachio. — Vine. Starace, Neapoli. — Rich. Brondel, 
Brugis. — Eug* Dolmar, Neo-Eboraco. — Lud. Goux, Bituricis. —. Frid* 
Horwath, Vindobona. — Alb. Perraud, Lutetia Parisiorum. — Georg. Ar- 
chambeault, Quebeco. — Alb. Kain ; Ant. Witheside, Dublino. — F. 
Wawer, Martanopoli. — Lud. Dubois, Massilia. — Ant. Masia, Terragona 

— Iac. Menendez, Madrito. — Eug. Dolmar; Mart. Dunne, Neo Eboraco. 
Barth. Ferraris, Aug. Taurinorum. — Fr. Xav. Ghion, Ostunio. — Clem. 
Fiard. Curia Rhetorum. — Xic. Lagumina, Panormo. — F. Ricci. Flo¬ 
rentia. — Raim. Silvan, Lotulino. — R. Richi, Traianopol/. — Nie. Endrigi, 
Salisburgo. — I. Martius, Philadelphia. — Fr. Salvatore, Syracusis. — F. 
Ortiz. Morelia. 

Sortitus est praemium: 

ANTONIUS WIIITESIDE, 

ad quem missa est Ioannis Francesia actio ulramatica, cui titulus : 

EUPLIUS. 


Sponsor: Ioannes Baptista Ciampi, iurisperitus 

Romae Officina Societatis Editricis Romanae. 

ANTHEA 


(Ex fabula H. SIENKIEWICZ Poloni: Eamus ad Ipsum). 


Iamque, expedita via, aci supplicii locum traxerant 
Nazarenum, ubi rupis hiatui triplex erat infixus palus, 
fundamenta ponendis crucibus. Anthea diu multumque 
tentaverat erecto capite intentisque oculis, si forte posset 
optabili sane obtutu iterum frui. Sed ubi verticem 
collis occupavit cohors, tum demum potuit per illuc 
adstantium spissas cervices, quasi per rimas identidem 
prospicere modo sertum cruentum, modo ludicram pur¬ 
puram, modo ipsum vultum vicinae mortis pallore 
suffusum. 

Dum tota in eo est, ecce lecticae proximus, quidam, 
albo amictus epitogio, spargit pulvere caput, magnaque 
voce ac flebili exclamat: 

— Lepris affectum me ille sanavit, quem modo agunt 
in crucem. 

-Hoc perculsa clamore mulier: 

— Audistine, Cai ? Ipse sanavit. 

Cui ille : 

— Libetne discedere ? 

At uxor: 

— Sine, quaeso, consistam. 

Animum sibi frangi Cinna sensit, incuriaeque poe- 
nituit, qui singularem plane medicum non hospitio 
excepisset. 

Rebus ab supplicium dispositis ac paratis, laceratum 
corpus una cum cruce attollitur; iamque ex militibus 
quidam suffigendis pedibus admovet clavos. 

Interea sensim obscurari caelum ; obducto sole de¬ 
colorari colles; sanguineo rubore, qualis esse solet in¬ 
clinato in vesperum die, infici nubes ; mox ingruentes 
tenebrae omne lumen eripere. Simul aestus tam gravis 
afflat, vix ut anhelis naribus captari aura ducique spi¬ 
ritus queat. 

— Abscedamus — inquit Cinna. 

—- Sine, quaeso, aliquanto diutius, rursum ut videam 
hominem. 

Tum Cinna iussit admoveri lecticam crucibus. In¬ 
tendebat mulier oculorum aciem in medium lignum, 
quasi in obscuriorem tractum nubis, in qua libratum 
corpus collucere videbatur; adeo, recedente vitali ca¬ 
lore, expalluerat. Dum vero notat attentius et refugientes 
oCulos, et collapsa tempora, et difficili anhelitu agitatum 
pectus, confusum repente auditur murmur: mox hor¬ 
rifica luce micat fulgur ingenti fragore. Terra contremit: 
incondito clamore, seu verius lugubri ululatu gemituque 
edito, fit omnium fuga praeceps, urgente terrore : facies 
erat discriminis universi. 

Verum, ubi restituta quies respirandi spatium dedit, 
plurium invidia in misericordiam conversa variae hic 
illuc subortae sunt querimoniae : iniuria affectum sup¬ 
plicio sanctissimum hominem, veri praeconem, virum 
plane divinum, qui vel mortuos excitaret. 


— Vae tibi, Hierosolyma ! — audita vox est. 

Alius vero : 

— Terra tremit. 

Gliscentem rumorem intercepit iterum repentina lux 
fulguris, et, proh miserum, subito ictu concidit Anthea. 
Ad novam causam terroris fit raptim concursus; at 
brevi. Nam sedato statim turbine diffractisque nubibus, 
conspecta est concitato ore alloquens virum. Nempe 
non ipsam fulmen, sed, eo internitente, supremus icerat 
morientis obtutus. 

Interea paullatim caelo solique redditis omnibus, 
scena patuit omnium miserrima. Cruce pendet reclinato 
capite iuvenis, cereo vultu, vitreis oculis, ore subnigro. 
Adstat Mater immota, attonita, stupenti similis. Circum 
reliquae mulieres inter manantes lacrimas et suspiria 
conclamant: 

— Excessit! 

— Excessit! — inquit Anthea, idemque reddidit 
Cinna. Tum vero accedens centurio quidam ad extre¬ 
mum crudelitatis ludibrium servatum hominem ense 
transverberat. 

Rem sane miram quod spectaculum duplex pacave¬ 
rit turbam, alterum exstincti hominis, alterum reni¬ 
dentis iterum solis. Tum subeunti propius Antheae au¬ 
ditae sunt voces « Descende de cruce». Illa autem 
diu mirata reclinatum caput et exangue corpus, se- 
cum reputabat, fierine posset ut mortuus ille revivisce¬ 
ret. Sed vehementius angebatur Cinna, qui etsi nulla 
spe tenebatur resurrecturi Nazareni, persuasum tamen 
habebat, eundem potuisse vivum Antheae morbo me¬ 
deri. Iterantibus autem vocibus: «Descende de cruce»: 

— Descende — et ipse clamavit moe^tissimo gemitu; 
— sana aegram, meque tecum rape. 

Et iam summa procul villarum culmina fumant, 

Maioresque cadunt altis de montis umbrae. 

Quare Cinna iussit lecticarios moveri. Anthea, ubi 
domum se recepit: 

— Hodie — inquit — horrenda visa obiecta sunt nulla. 

Sed neque crastinus attulit dies. Qua de causa laxata 
aliquantulum vis morbi est. Anima quoque erigendo 
multum profuit Timonis adventus, qui gravibus Cinnae 
litteris excitatus, quam potuit celerrime contendit, ut 
extremum videret filiam. 

Interim Cinna quidquid in utramque partem aut 
metus aut spes subiecerat secreta aestimatione pensabat; 
quietis intervallis usam quidem fuisse alias uxorem ; 
non tamen bidui; quod animum recepisset, eius rei 
causam facile esse aut patris contubernium, aut exci¬ 
tatos ferali spectaculo sensus. 

(Ad proximum numerum). 

Petrus A^gejllni. 

DIVINA INSPIRATIO 

IUXTA S. THOMAE AQUINATIS MENTEM 


Tria Ecclesiae Concilia, Florentinum, nempe, Triden- 
tinum et Vaticanum, de sacrorum librorum auctore, eo- 
rumdemque librorum inspiratione sermonem fecerunt. In 
Decreto siquidem pro Iacobitis, a Cone. Florentino lato, 
legitur (Dem., 600) : « Unum atque eumdem Deum Ve¬ 
teris et Novi Testamenti, hoc est, legis et prophetarum 
atque evangelii profitetur auctorem : quoniam eodem 
Spiritu Sancto inspirante, utriusque Testamenti Sancti 
locuti sunt». 

Concilium autem Tridentinum (Sess. IV, De canon. 
Scripturis — Dem., 666) statuit « S. q. autem libros 
ipsos integros cum omnibus suis partibus, prout in Ec¬ 
clesia catholica legi consueverunt, et in veteri vulgata 
Latina editione habentur, pro sacris et canonicis non 

susceperit. a. s. ». Denique Vaticanum Concilium 

(Sess. III c. 2 cie Revel. — Dem., 1636) de libris sacris 
ait: « Eos vero Ecclesia pro sacris et canonicis habet, 
non ideo, quod sola humana industria concinnati, quod 
revelationem sine errore contineant; sed propterea, 
q«iod Spiritu Sancto inspirante conscripti Deum habent 
auctorem ». 

Sed quid sub « inspirationis » voce tria praefata Con¬ 
cilia significare voluerunt? 

Paucis abhinc diebus Prof. Pope (1) fatebatur theo¬ 
logos, qui Conciliis Florentino, Tridentino necnon Va¬ 
ticano interfuerunt, Scholasticos esse, librumque rursus, 
quem in suis adhibuerunt decisionibus uti ducem, Sum¬ 
mam Divi Thomae Aquinatis fuisse. Facilius propterea 
ad divinae inspirationis intelligentiam perveniemus, si 
Scholasticorum Principis mentem circa eamdem divi¬ 
nam Inspirationem investigabimus. 


Hisce omnibus fas est addere, quae F. Girerd ultimis 
scripsit temporibus (1), videlicet, quamvis multa circa 
divinae inspirationis indolem in lucem prodierint, nul¬ 
lum progressum esse habitum, fereque nos cogi in di¬ 
vinae inspirationis conceptu a S. Thoma olim tradito 
manere. 

* 

*■ * 

Quae ex Doctoris Angelici scriptis nobis apparent, 
dum de prophetia sermonem habet (2), huiusmodi sunt: 
a) Omnia quae ad cognitionem pertinent, sub prophetia 
comprehendi possunt. — b) Prophetia secundario con¬ 
sistit in locutione, prout prophetae ea quae divinitus 
edocti cognoscunt, ad aedificationem aliorum annuntiant. 
— q) Ad prophetiam requiritur inspiratio, quantum ad 
mentis elevationem. Merito propterea quae ab Angelico 
praeceptore circa prophetiam scripta sunt, ad ipsam- 
met Inspirationem extendenda esse videntur. Hinc : 

I. — Inspiratio, mentis quaedam elevatio est, a Spi¬ 
ritu Sancto effecta. En Angelici verba : « In prophetia 
requiritur quod intentio mentis elevetur, ad percipienda 
divina. Unde dicitur Ezech. II, 1: Fili hominis, sta 
super pedes tuos, et loquar tecum. — Haec autem ele¬ 
vatio intentionis fit Spiritu Sancto movente ; unde ibi¬ 
dem subditur: Et ingressus est in me spiritus, et sta¬ 
tuit me super pedes meos. Postquam autem intentio 
mentis elevata est ad superna, percipit divina». (3) 

II. — Inspiratio, intellectus necnon voluntatis scri¬ 

ptoris sacri, motio quaedam est. «Nec lumen prae¬ 
dictum, — inquit Angelicus, — (prophetia) remanet 
mente, nisi quando actualiter divinitus inspiratur. Et 
inde est quod sancti de prophetia loquentes, de ea per 
modum passionis loquuntur, dicentes eam inspirationem 
vel tactum quemdam, quo Spiritus Sanctus dicitur tan¬ 
gere cor prophetae. Est quaedam vis (spiritus pro- 

(1) Annales de Philos. Chrdt. — Mars, 1904, p. 621. 

(2) II-II ae p. q. CLXXI, a. l. aci 4. Lege etiam Prolog. 

(a) ib. 


(1) The Schol<nstic View of Biblical Inspiration, etc. p. 5, 

phetiae) aut impressio a Deo illuminans et tangens 
corda prophetarum, et tunc solum quando sic tanguntur, 
cognoscunt... Requiritur quod intentio mentis elevetur... 
Sicut revelatio pertinet ad intellectum, ita inspiratio vi¬ 
detur pertinere ad affectum, eo quod importat motio¬ 
nem quamdam». ( 1 ) 

III. — Motio haec intellectus, mentis quaedam il¬ 
lustratio est, in qua : a) scriptori sacro vel supernatu- 
ralis acceptio de iis quae ignota erant, vel de iis quae 
ipsi naturaliter nota erant, supernaturale iudicium datur; 
ita ut in scriptore sacro, ea quae naturaliter cognoscit 
scribente, divini luminis adiutorium semper habeatur. 
« Ea, - inquit Angelicus, - quae pertinent ad sapientiam 
et scientiam, et interpretationem sermonum, possunt 
naturali ratione ab homine cognosci : sed altiori modo 
manifestantur per illustrationem divini luminis..... Post 
'perceptionem divinae locutionis, qua Prophetam allo¬ 
quitur interius, quae nihil est aliud quam mentis illu¬ 
stratio ». (2) 

b) Scriptori sacro vel supernaturalis acceptio de 
iis quae ignota erant, vel de iis quae ipsi nota erant, 
supernaturale iudicium datur. « Prophetia est quaedam 
supernaturalis. cognitio. Ad cognitionem autem duo re¬ 
quiruntur ; scilicet acceptio cognitorum et iudicium de 
acceptis... Quandoque igitur cognitio est supernaturalis 
secuhdum acceptionem tantum, quandoque secundum 
iudicium tantum... Quandoque igitur in prophetia non 
est aliqua supernaturalis acceptio, sed iudicium tantum 
supernaturale... ; et talis forte fuit inspiratio Salomonis, 
in quantum de moribus hominum et naturis rerum, 
quae naturaliter accipimus, divino instinctu ceteris certius 
iudicavit. Quandoque vero est etiam acceptio superna- 
turalis... Hagiographae autem dicuntur qui supernatu- 
raliter solum visiones intellectuales habuerunt sive quan¬ 
tum ad iudicium, sive quantum ad iudicium et acceptio¬ 
nem simul». (3) 

c) In scriptore sacro, ea quae naturaliter cognoscit 
scribente, divini luminis adiutorium semper habetur. 
« Prophetae... prophetico officio fungebantur. Unde ex 
persona Domini loquebantur dicentes ad populum : 
Haec dicit Dominus, quod non faciebant illi qui hagio¬ 
grapha conscripserunt: quorum plures loquebantur fre¬ 
quentius de his quae humana ratione cognosci possunt, 
non quasi ex persona Dei, sed ex persona propria, cum 
adiutorio tamen divini luminis ». (4) 

III. In ipsa inspiratione, voluntatis motio, tactus 
quidam est, vel potius scriptoris sacri voluntatis im¬ 
pulsus, ad ea, de quibus vel supernaturalem acceptionem, 
vel supernaturale iudicium habuit, vel quae naturaliter 
cognovit, scribenda; eoque scribenda modo, quo Deus 
vult, quin tamen scriptoris inspirati libertas minuatur. 
Ex Angelici Doctoris verbis praecitatis palam est in- 

(1) Id. de Verit. XII, 1; Corinth, I; c. XIV lect. VI; 11-11« p. OLXXI, 
a. I, ad 4. 

(2) 11-11« p. CLXXIV, a. 2, ad 3.. 

(3) JDj Verit. XII, a. 7 et 12 ad 10. 

(4) 11-11« p. CLXXIV a. 2. ad 3. 


spirationem esse tactum quemdam « quo Spiritus Sanctus 
dicitur tangere cor » ; esse impressionem a Deo tan¬ 
gentem corda; pertinere « ad affectum eo quod importat 
motionem quamdam». Cetera ex S. Thomae verbis 
modo afferendis nota fient. «Quum aliqua causa, — 
inquit Ipse — efficax fuerit ad agendum, effectus 
consequitur causam, non tantum secundum id quod fit, 
sed etiam secundum modum flendi, vel essendi. Quum 
igitur voluntas divina sit efficacissima, non solum se¬ 
quitur quod fiant ea, quae Deus vult fieri, sed et quod 
eo modo fiant, quo Deus ea fieri vult». «Deus movet 
quidem voluntatem immutabiliter propter efficaciam 
virtutis moventis, quae deficere non potest; sed propter 
naturam voluntatis motae, quae indifferenter se habet 
ad diversa, non inducitur necessitas, sed manet libertas; 
sicut etiam in omnibus providentia divina infallibiliter 
operatur: et tamen a causis contingentibus proveniunt 
effectus contingenter, in quantum Deus omnia mo¬ 
vet proportionaliter, unumquodque secundum suum 
modum ». ( 1 ) 

IV. Deus, quamvis diversimode, simul cum scriptore 
ipso inspirato, auctor est libri inspirati; videlicet Deus 
principalis ’ scriptor vero inspiratus secundarius. «Ope¬ 
ratio instrumenti attribuitur principali agenti, in cuius 
virtute instrumentum agit». «Lingua mea calamus 
scribae. Hic ponitur auctor psalmi qui est lingua; quasi 
dicat: Non intelligatur quod ex proprio hunc fecerim, 
sed auxilio Spiritus sancti, qui utitur lingua mea, sicut 
scriptor utitur calamo. Et ideo principalis auctor huius 
Psalmi est Spiritus Sanctus. II. Reg. XXIII: Spiritus 
Domini locutus est per me, quasi per instrumentum : 
II. Pet. I: Non voluntate humana allata est sapientia, 
sed Spiritu Sancto ». (2) 

V. Denique actio inspirativa supernaturalis est, 
scriptorique inspirato nonnisi per modum passionis 
cuiusdam transeuntis datur. Supernaturalis est, quia 
«prophetia est quaedam supernaturalis cognitio. Ad 
cognitionem autem duo requiruntur; scilicet acceptio 
cognitorum, et iudicium de acceptis... Quandoque igitur 
cognitio est supernaturalis secundum acceptionem tan¬ 
tum, quandoque secundum iudicium tantum ; quandoque 
secundum utrumque». Per modum cuiusdam passionis 
datur, quia « lumen propheticum nonine st intellectui 
prophetae per modum formae permanentis ; alias opor¬ 
teret quod semper prophetae adesset facultas prophe¬ 
tandi: quod patet esse falsum... Relinquitur ergo quod 
lumen propheticum insit animae prophetae per modum 
cuiusdam passionis vel impressionis transeuntis». (3)- 

Iuxta igitur Divi Thomae mentem, actio inspirativa 
tum intellectum tum voluntatem sacri scriptoris movet. 
Intellectum movet ipsum vel quoad ignota, vel quoad 
naturaliter cognita illustrando. Voluntatem movet, scri¬ 
ptorem sacrum determinando ad ea quae ipse vel na- 

(1) I, p. XIX, 8. 2(1 de Malo, VI. a. nn. ad 3. 

(2) 11-11« p. q. 172; 2, ad 3; Expos. in psal. 44, l. 

(3) 11-11« p. 171, a. 2. 

turaliter vel supernaturaliter cognoscit, atque ad ea eo 
modo scribenda, qui a Deo volitus est. Utraque tamen 
facultas, idest tum intellectus illustratus, tum voluntas 
determinata, dum tamquam causae secundae liberae 
agunt, in propria naturali activitate non offenduntur, 
sed actioni divinae taliter uniuntur, ut liber sacer con¬ 
scriptus Dei inspirantis scriptorisque inspirati simul 
sit, eaque quae sunt Dei, eaque quae sunt hominis 
simul contineat. 


Fhlluntur propterea Modernistae, dum de inspira¬ 
tione respondent: « Haec, ab impulsione illa, nisi forte 
vehementia, nequaquam secernitur, qua credens ad 
fidem suam verbo scripto aperiendam adigitur. 

Simile quid habemus in poetica inspiratione ; quare 
quidam aiebat: Est Deus in nobis, agitante calescimus 
illo. Hoc modo Deus initium dici debet inspirationis 
sacrorum librorum», (l) 

Merito propterea Pius Papa X damnavit proposi¬ 
tiones (IX am et X am ), quae ita sonant: «Nimiam sim¬ 
plicitatem aut ignorantiam prae se ferunt qui Deum 
credunt vere esse Scripturae sacrae auctorem. 

— Inspiratio librorum Veteris Testamenti in eo 
consistit quod scriptores israelitae religiosas doctrinas 
sub peculiari quodam adspectu, gentibus parum noto 
aut ignoto, tradiderunt». 

Reginaldus Pei 0. P. 

(1) Epistola Pascendi. 



SELECTA EX BIBLIOTHECIS ET ARCHIVIS. 

De iure latinam linguam augendi novis vocabulis 


... Progredior, vir humanissime, ad alterum epistolae 
meae argumentum, demonstraturus res nuper inventas 
novis appellandas esse nominibus. Recte quoque Fran- 
ciscus Pomaeus ( Praefat. ad gallic. diction. reg.) sta¬ 
tuit, penuriam latinorum vocabulorum resarciendam 
esse ex Graecia: id si fieri non possit, peregrina vo¬ 
cabula civitate donanda esse : posse etiam peregrini¬ 
tatem interdum molliri, e. g. «tormenti genus, quod 
colubrinam (eine Feld-Schlang ■) vocant » ; « navigium, 
quod Tartana vulgo dicitur ». 

Pari [atque auctores latini quondam] iure nobis 
fas est Marchionem dicere, Ducem, Comitem, Land- 
gravium, Cardinalem, Cancellarium, Mareschallum; ac 
recte proinde Bembum ineptae superstitionis accusat Io. 
Bodinus : « Bembus, — inquit, — puritatem dictionis 
ita consectatur, ut verbis quidem parum latinis sed 
tamen ad significandum necessariis, uti nolit. Turearum 
imperatorem regem Thraciae, quae vix centesima pars 
est eius imperii, et Mediolani Ducem regem quoque 


vocat, id quidem latine, sed non satis, opinor, ad id, 
quod decuit, accommodate». Rectius fecerunt, qui 
novis rebus nova sunt ausi nomina imponere. Nec re¬ 
prehendendum duco Hubertum Languetum qui thalerum 
(ein taler ) dixit: quamquam idem alio loco rectius 
talem nummum vocavit loachimicum, veterum imita¬ 
tione, qui Philippicos dixere atque Daricos. Laude 
quoque dignum iudico Io. Serratum, quod fregattam 
dicere ausus est, itemque caraquam, quae sunt gal¬ 
lica navigiorum diversi generis nomina. Sic quum no¬ 
vorum armorum genus sit bombarda, novum etiam hoc 
nomen merito probatum est viris doctissimis. Ergo 
non vereamur dicere flintam. Nam quod Erasmus dixit 
ballistam chalybeam,' teli illius, quod eine ftinte vocatur, 
ideam non satis repraesentat animo lectoris. Audeamus 
etiam dicere musquetam sive musquetum, quod facere 
iam ausus est Gabriel Naudaeus. Dicere quoque fas sit 
pistolam. Nam « machinula equestris », qua appellatione 
idem exprimere conatur Languetus, obscurissimam 
exhibet illius teli imaginem. Porro quem in modum 
Curtius dixit «Satrapas», nos quoque dicamus intre¬ 
pide Starostam, Vayvodam, Bassam. Sic, quum ve¬ 
teres peregrina potuum nomina receperint, celiam, zy¬ 
thum, cerevisiam, (delirant enim, qui haec ex graeca 
lingua deducunt vel latina,) pari modo nobis uti licebit 
nominibus tlieae, caffeae, chocolatae. Hac de causa et 
1 ubenti as dico tabacum, quam herbam nicotianam. Illa 
cautio in hac novorum fictione nominum adhibenda est, 
ut Tvjv avxXoY t<xv sequamur religiose, ne novitas dura sit 
atque illepida. Ac recte Becmannus, uti organicen (ein 
organist) dici vult, ad modum vocis tibicen, sic reiicit 
vocem typographiae pro officina, in qua libri typis 
exscribuntur, mavultque typographeum. E contrario 
nullo iure Dominicus Lazzarinus reprehendit Bartho- 
lomaeum Germonium, qui dixerat editorem libri pro 
eo, qui librum prelo subiicif Typisque exprimendum 
curat. Quum enim haec libros transcribendi ars ignota 
olim fuerit, nunc omnino novum oportet usurpari vo¬ 
cabulum. Analogia autem magno praesidio est ei, quod 
attulimus, quum etiam Quinctilianus non multum di¬ 
versa notione dixerit editionem libri. 

Ex his, quae dixi, duo fluunt canones critici. Primus 
hic esto: In stilo philosophico aliarumve disciplinarum 
licet usurpare vocabula olim vel plane inusitata; vel 
saltem alia usurpata notione, si modo ex purioris lati¬ 
nitatis fontibus non possit aliud hauriri vocabulum ean¬ 
dem rem pari modo exprimens. — En alterum : In vita 
communi licet peregrinas voces civitate latina donare, 
modo nullum in promptu sit vocabulum antiqpae lati¬ 
nitatis, quo res possit aeque exprimi. Idcirco non licet 
dragonios dicere vel dragoneros; nam ex Curtio dici 
debent dima-hae. 

Unde nec Erasmus satis causae videtur habuisse, 
cur bis in eodem colloquio (tit. Cyclops sive Evange- 
liophorus) diceret halbardacham. Nam bipennis idem 
(nempe eine helparte) significat. 

(Ex Epistola critica de iure latinam linguam augendi 
novis vocabulis, quam perscripsit Christophorus Au¬ 
gustus Heumannus Isenaci d. xxii mens. Iunii mdccxiv). 
* 

* * 

Quinctilianus sic loquitur, ut prorsus timiditatis argui 
possit: « Minime — inquit — nobis concessa est 
ovofxaT07toiia. Quis enim ferat?» Et alio loco: «’Ovo^axo7ioi- 
(a quidem, id est fictio nominis Graeci inter maximas 
habita virtutes nobis vix permittitur ». Quanto Priscianus 
rectius sentit, cuius verba, licet caute accipienda sint, 
digna tamen iudico, quae heic legantur. Is ergo ita 
infit: «Non incongruum vel absonum mihi videtur, 
posse verba quoque ex his ipsis ad similitudinem eo¬ 
rum quibus usa est auctoritas proferre. Quid enim im¬ 
pedit nos quoque aliquid copiae ad opulentiam lalinae 
conferre eloquentiae, et ad imitationem, armo et armor 
armatus dicere, tunico et tunicor tunicatus? Si enim 
auctoribus timiditas obstitisset, ut nullis novis uterentur 
dictionibus, ipsa natura et significatione rerum exigente, 
perpetuis latinitas angustiis damnata mansisset». Id 
vero concedo, si penuria verborum hoc postulet, alias 
minime. Quid ? quod maior Plinius, qui non diu ab 
Augusti obitu vixit, in naturali historia (quam « gra¬ 
vitate stili eximia notabilem » Boeclerus dixit) multis 
rebus ex tot disciplinis artibusque petitis, quum alia 
non suppeteret ratio, novas externas barbarasque tri¬ 
buere appellationes coactus est, id quod nec ipse infi¬ 
tiatur. Placent de eodem argumento Ioachimi Langii 
verba, quae exstant in praefatione eius libri, quem de 
stilo latino scripsit: «Voces, —inquit, — ecclesiasticae 
in argumento sacro tolerantur excusatius. Ipse enim 
Cicero, si apostolorum vixisset aetate, Christoque de¬ 
disset nomen, eiusmodi voces ac locutiones procul dubio 
civitate latina donatas in deliciis habuisset. Id quod 
generatim notandum est contra nimios antiquitatis ad¬ 
miratores, qui voces ecclesiasticas promiscue omnes 
fastidiunt, latineque ac simul obscure loqui, immo, si 
desit vocabulum pure latinum, plane tacere malunt 
quam cum Christianis more loqui Christiano. Christi 
cultoribus quod licet in argumento sacro, idem (ut de 
philosophis nihil dicam) nonnunquam permissum est 
artificibus, qui praeter vocabula sua peculiaria non 
possunt non rebus seu inventis novis nova interdum 
nomina induere. Quae igitur res latina appellatione 
destitutae sunt, earum nomina a graecis scriptoribus 
adsciscenda. Quodsi nec a Graecis quidquam opis spe¬ 
randum, de novis cogitandum vocabulis est. Ubi hoc 
quam maxime tenendum, ne illa a regulis linguae com¬ 
munibus nimis aliena sint. Dispiciendum vero est, 
utrum ex latino auctore suppetat vox antiqua quae in 
usum revocari possit, quamvis alio ibi significatu occur¬ 
rat. Ita quum Plautus aliique, quod ad urbem pertineret 
non semel urbanum dixissent, coeptum inde Ciceronis 
temporibus urbanus dici pro eo r qui morum elegantia 
reliquis antecelleret. Sic instrumenta bellica, quibus 


moenia concutiuntur, hodie satis latine machinas tor- 
mentare dixeris. Quodsi unici vox minus sufficiat ad 
vim rei exprimendam, videndum, quid descriptione 
possimus, eaque clara et perspicua. Ita malim dicere : 
maior regni anglicani senatus, — minor regni senatus 
quam superius parliamentum, — inferius p irliamentu m; 
pontifex maximus seu antistes romanus pro papa : (nam 
pontifex summus propius ad ecclesiae latinitatem ac¬ 
cedit) : velata virgo pro monialis: et cum Manutio ora¬ 
tionis ambitus pro contextus. Nisi vero descriptio ita 
evidens sit, ut tum ipsa, tum ambitus verborum rem 
significatam statim repraesentet, praestat omnino^bar- 
bare quam obscure loqui. Quocirca haud inscite dictum 
a Ludovico Vive est: « Etiam soloecissandum et bar- 
barissandum, si res ita exigat. Satius est verbi facere 
iacturam quam rei». Denique in adhibendis vocibus 
prorsus peregrinis atque factis, itemque graecis, cum 
primis si minus tritae non sint, minime praetermittendas 
duco eas formulas, quibus duriter dicta aliquantum le¬ 
niri possunt; quas vel romanae parens eloquentiae non 
negligendas putavit. Hae vero sunt: Ut nunc loquimur, 
- ut ita dicam, - vix enim audes dicere. Soleo ego li¬ 
benter discipulis meis ad hunc usum Christophori Cel¬ 
larii historiam novam commentare, in qua vir de ele- 
gantioribus litteris immortaliter meritus praeclare multa 
a priscis hominibus ignorata puriore induit latinitate 
ac genium antiquitatis spirante; retentis compluribus 
vocibus Christianae rei propriis, itemque aliis, quarum 
permutatio minus commoda fuisset. 

(Ex responsione reddita a M. Io. Tobia, Schleusin- 
gae, xvii kal. Sextii, mdccxiv). 


Ad Vocem Urbis misi 
V. Hertel. 



Fulcite me floribus, stipati me malis. 

( Cant . II, 5). 

jlve, quietis cui volutus flexibus 

Subridet fluvii margine, iunce, latex! 

Dum luscinia sub fronde circinat melos, 

Flexilis exurgis. Te neque stagna tenent. 

Neque conticentis lama lymphae: cinnami 

fftCunere ripa hilarem te nemorosa replet. 

Voces apage sed has fluenti, quod mori 

Se potius blaterat, quam procul esse. Diden? 

Pingui rosa pudens quae rubebat cespite, 

Heu! solita errantis flere lutosa dolos! 

Jih! multa labris applicarunt flosculi 

Lymphae; flos refugis oscula multa dedit. 

His mane primo lusit... ulnis pendula 

c Vespere purpureas perdidit ipsa comas. 

Vu mitis undae siste: complexu tuae 

Haud patere eoelli stirpis, aquisque rapi. 
Vates futura, iunce, pandam quae tibi 

Victori obvenient praemia. %)ix croceis 
(§os capillis emicans subrideat. 

Te ad sedes gremio blanda puella geret. 
Veterum neque gemas cantilenarum memor! 

Laetius os rzcr at, suavior afflat odor 
Te, care iunce!... Virginis tenellula 

Texere quid pulchrum iam manus arte parat. 
Digitis retorquet candidis te in parvulum, 

Ne minimum doleas sedula, reticulum. 

Filum, rr.elos dum labra spirant, sericum 
Ut maculas sentis molle ligare tuas, 

Et delicatas flectere in lacinias. 

Comet quas splendens murice taeniola! 
Qaudent ocelli conspicato virginis, 

Iunce, decore operis; sint labra grata tuis. 
Dum flet rosa dolis capta, tu cistellula 
Factus es, artificis clara pupilla tuae. 

O, ferte opellae, quae renidet, hortuli. 

Lilia cum violis, chrysocomasque, rosas; 
Calthas geraniis, nexiles chrysanthemis 

Cedite narcissos... oscula virgo dabit. 

Vel si placuerit, e sinu, cistellula, 

T^egina hortorum prodiga fundat opes, 

($t aureo det cornu apyrina et pira, 

Mespila cum cerasis, persica, mala, botros. 
Ave, quietis cui volutus flexibus 

Subrisit fluvii margine, iunce, latex! 

Tenuis vigescit cordis ad rivum mei 

Fibra, tuae fervens aemula sortis. Ea 
Textam, o faciant Gratiae! cistellulam 

Floribus et teneris fructibus usque beent! 

Romae. 

Thomas Vignas, S. P. 


Errata corrige. — In carmine ROMA, quod superiore mense 
editum est, duo irrepserunt typographi errores sic emen¬ 
dandi : 

Pag. 120, coi. 1 versus quintus et sextus, praepostere 
locati, ita sunt legendi: 

Tum se coniicit in rhedam, qua ductus ad ipsa 
Sancta Petri delubra... nihil nisi cogitat illud..., etc. 

Et in coi. 2 versu vigesimo secundo, lege civis et hospes. 


LUDI PUERORUM APUD ITALOS. 

Aeream muscam lusitare 


Aestivo hoc tempore, vires incredibili pene calore 
deficiunt, et ipse bos sub tegmine fagi « patulis captat 
naribus auras». Et senex, lentus in umbra, vult ali¬ 
quantisper somno indulgere... In proximis aedibus est 
puerorum collegium, qui studiorum periculis nuper factis 
feliciterque in urbe superatis, rusticaturi convenerunt, 
ibique ferias autumnales transigere autumant. Sed iuvat 
identidem iocis animum a studiis relaxare, deambula¬ 
tionibus, novosque ita spiritus recipere ac vitalibus 
auribus vesci. 

Nunc de prandio, ne nimis clamor proximos habi¬ 
tantes vexet ac deterreat, parvulus puerorum globus, 
hilaris, alacer, facetus, totus est ut una simul tempus 
quodammodo terat, et solatiis demum antea propter 
quotidianos scholarum labores deperditis, reficiatur. 

Ad haec, eorum omnium admiratione, «calvi momor¬ 
dit musca nudatum caput » ; qui, subito parvi animantis 

aculeo expergefactus, eum alapa percutere studet. 

Quo facto omnes illi bellule subridentes inter se illud 
Phaedri praedicare: « Quam opprimere captans, alapam 
sibi duxit gravem ! » 

Tunc hilari clangore sonant, et omnes, veluti ex 
composito exclamant: Aeream muscam lusitare placet! 

At magister prohibuit quominus, ipso absente, quid 
faciant praeter ordinem. Sed unus primum, deinde alter, 
mox decem clamitare: « Magister haud ita cito redibit, 
ut nos citra periculum ludere possimus ». 

Cito ad rem ventum est. 

— Quid est aeream muscam lusitare? 

— Ita sese hic ludus habet. 

Est sorte statutus, qui fasciola redimitus, et in media 
schola vel platea positus, veluti ariolus, manu ductus, 
illuditur atque urgetur, ut hunc aut illum Machio ca¬ 
pere possit, eumque de facie, de forma, de veste no- 
acitet. Si divinando fallit, dux ioci eum iterum cir¬ 
cumducit, dum socii laetantes, vel etiam leviter manibus 
tentantes ac vellicantes, dicunt: « Ducimus coecum li¬ 
bere; si quis eum vult accipiat. Semel,... bis,... ter,... 
vade quocumque lubet I » 

Tunc ire incipit: primum nutat, mox progreditur 
securius... Haud raro complures rerum novitates oc¬ 
currunt, quae maximam cunctis hilaritatem ac volupta¬ 
tem generant. Interdum, qui industrius est, omnesque 
tunc temporis interludendum ingenio pollent, se se novis 
lepidisque sicophantiis exornant, ne casu possit cognosci, 
obviusque coeco fit; et magis magisque solatium exo¬ 
ritur, percrebrescit, ob nimiam personarum diversitatem 
atque repugnantiam. Tunc fasciis amotis videbit coecus 
atque perspiciet quam longe a veritate perridicule 
abierit. 

Terque quaterque res incipit; et ne rerum expe¬ 
rientia doctus, in rectam partem incedere possit, in 

gyrum ducitur, atque inter socios iocose clamantes atque 
videntes, sui iuris esse permittitur. Hic cautius manu 
iter explorat, tentabundus utrum illuc an alio incedat, 
ubi sperat adesse socios, qui taciti, subridentes... alii 
alio dilabuntur. 

Dum vero ex hisce iocis magnam capiunt volupta¬ 
tem, ecce ex improvviso magister, qui gravi supercilio, 
et nova rerum dispositione maxime commotus, ira exar¬ 
descens, in mediam scholam indignabundus sese pro¬ 
ripit. 

Omnes ad locum suum rapidissime currunt... Muta 
silet turba, terramque immota tuetur!... 

Et coecus, silens et ipse, pedibus praetentans iter, 
et silentii causam ignorans, festinus progreditur, et 
nescius incurrit magistro. 

Ut Vergilius de victore dicit: «Incubuit, voluitque 
manu convellere ferrum»; et puer maxima laetitia ge¬ 
stiens, captum manibus pertentat dicens : « Tenui eum ! 
Tenui! Vici! » Tum vero magistri voce perculsus, to¬ 
tisque artubus contremiscens, ut caeli in nubibus ignes 
terrificant animos, fasciola subito remota, incerto vultu, 
pectore contritus, stat in medio haesitans atque ultima 
quaeque pertimescit. 

Quam brevi tempore hisce in terris ex maximo gaudio 
ad maestitiam ruimus! 

In tot rerum angustiis, magister, postquam suos 
monuit ne vellent in posterum ita libertatem abuti, 
brevi sua absentia, molliter ipsis pepercit, ne aliquot 
levitate in planctum desineret iocus tam superne iu- 
cundus. 


Subalpinus. 



EFIGRAFHICA 


A cl. socio nostro Marco Galdi accepimus, et libenter 

edimus : 

Abhinc aliquot dies in ephemeride romana, quae 
magnam habet auctoritatem et latius diffusiusque re¬ 
volvitur, non sine quadam admiratione nonnulla epi¬ 
grammatis latini conamina invenio et lego,, ad id pro¬ 
positum inserta ut egregie factum Henrici Milii ducis, 
qui cum suis fortibus classiariis per noctem illunem 
audacter Hellespontum tentavit, digne commemoraretur. 

Res profecto pulchra est et peropportuna, eisque 
viris qui in suis cogitationibus ad id praecipue inten¬ 
derunt, habenda est gratia, utpote qui luculenter osten¬ 
derint Ausoniam gentem fortibus rebus commoveri et 
eas vel in aere vel in marmore inscriptas posteritati 
commendare velle, ut inde bene auspicari possit. Sed, 
si rem magnam digne commemorare volumus, scilicet 
id epigramma inscribentes quod et ducem audacissimum 
eiusque cohorticulam celebret et patriam ipsam honoret, 
doleo id dicere minime mihi specimina hucusque pro¬ 


posita probari. Quorum enim alia turgidiora, alia gra¬ 
ciliora parumque apta ad rem videntur, alia denique 
— quod peius est quodque magis doleo, ne dicam ira¬ 
scor, — a latina lingua, idest ab optima latinitate, abhor¬ 
rentia et a vero proprioque epigraphice scribendi ge¬ 
nere quam maxime remota. Quae cum ita sint, nonne 
potius honestiusque est certamen indicere (indicat sum¬ 
mus et clarissimus studiorum moderator), in quo omnes 
ingenii vires periclitentur, ut inde optata inscriptio, 
universo plausu consalutata, erumpat? 

Haec habui quae dicerem de epigraphica quaestione 
quae per hosce dies agitatur; videant alii, peritiores, 
considerentque num id opportune dixerim. 

M. Galdi. 


COLLOQUIA LATINA 

Vestitus et deambulatio matutina. W 

Alcestes. — Festivissime nugator, precor tibi 
felicem hunc diem. 

Camillus. — Et ego tibi faustam noctem. 

A. — Quaeso te, serio responde, si modo serio 
potes unquam loqui: quam horam censes nunc esse? 

C. — Medium noctis, vel plus paullulum. 

A. — In quo horologio? 

C. — In meo domestico. 

A. — Ubi tandem est tuum horologium dome‘ 
sticum ? Tu ut horologium unquam habueris aut 
inspexeris, cui omnis hora est semper dormiendi- 
edendi, ludendi; studendi vero nunquam ! 

C. — Atqui hic habeo horologium mecurn. 

A. — Ubi? Ostende. 

C. — In meis oculis: vide, qt nulla vi aperiri 
possint. Fac, obdormiam rursus; obsecro, tace. 

A. — Quamdiu putas te iam dormisse? 

C. — Horas duas vel, ad summum, tres. 

A. — Ter ternas. 

C. — Qui fieri istud potest? 

A. — Ludovice, in solario proximae turris con¬ 
templare, quaeso, quota sit hora. 

C. — Apage solarium, quum sol nondum sit 
ortus. 

A. — Ortus vero. Aperi fenestram istam vi¬ 
tream, heus! tu, Ludovice, ut verberet sol huius 
oculos suis radiis: plena sunt iam solis omnia et 
umbrae minores. 

C. — Quid tibi est rei cum ortu solis et oc¬ 
casu ? Sine illum priorem nobis surgere, cui maius 
est conficiendum iter diurnum. Ludovice, horam 
aspicito et in horologio machinali et in gnomone. 

(1) Ex latinis colloquiis Ludovici Vives. — Passim retractavit morilbus* 
que aetatis nostrae aptavit I. F. 















Ludovicus. — Utrumque sum intuitus, domine 
mi. In solario parum abest umbra a secunda linea; 
in horologio machinali digitus indicat horam paullo 
plus quintam. 

C. -— Quid narras? Aliud ergo agendum restat 
tibi, ut huc ducas fabrum ferrarium qui forcipe 
disiungat has palpebras tam affixas: dic ei, revel¬ 
lendam esse e foribus seram aliquam, cuius sit 
amissa clavis. 

L. — Ubinam habitat? 

A. — Iste vero serio arcessat! Desine iam nu¬ 
gari, et surge. 

C. — Surgamus tandem, quando ita obstinasti 
animo. Vah ! Quam odiosus es, amice! 

A. — Feliciter tibi procedat haec lux. 

C. — Et tibi haec eadem et aliae quamplurimae 
laetae ac faustae. — Ludo vice, afferto subuculam 
mundam ; nam hanc iam totos sex dies gestavi. 

L. — Visnc hanc cum patagio et collari amylo 
rigidis ? 

C. — Iube famulam resuere abeuntem hunc 
orbiculum subuculae, et quidem filo serico. 

L. — Non habet. 

C. — Lineo igitur. Nunquam famula habet quod 
est opus; quod vero non est opus, affatim. Te 
vero, Ludovice, nolo ego esse divinatorem; exse¬ 
quere mandatum meum et renuncia, ne harioleris 
quid sit futurum. Excute pulverem e femoralibus 
concussu; hinc purga diligenter muscario illo se-- 
taceo. Dato subligaculum. 

L. — Visne interulam laneam ? 

C. — Non; nam ex luce solis colligo diem fore 
calidum: sed cedo mihi thoracem illum cum tunica 
alba. 

A. — Quid istuc rei est? Quonam ire cogitas* 
ut tam ornes te praeter morem tuum, praesertim 
quum sit dies profestus? 

C. — Hui!... Limbus hic femoralium est dissutus 
et discerptus. Ludovice, cura resarciendum; sed 
vide, ne assuantur deformes commissurae. 

L. — Non poterit id perfici ante sesquihoram, 
domine. 

C. — Affige ergo pro nunc aciculam. 

L. — Mavis ocreas, an calceolos cum amen is ? 

C. — Hos, hos. Alcestes, ne graveris mihi 

afferre pectinem eburneum, qui in arca prope 
te est. 

A. — Accipe. — Quid agis? Hoc non est pe¬ 
ctere, sed mulcere. Cedo pectinem. 

C. —- Neque istuc est pectere, sed radere aut 
verrere: credo habere te caput testaceum. 

A. — Et.ego te butyraceum, adeo non audes 
attingere. Prodeamus iam tandem, ne amittamus 
optimum deambulandi tempus. 

C. — Expecta dum causia me tegam. 

A. — 0 virum Sparta dignum! 


C. — Sed tamen gaudeo me surrexisse! Exea¬ 
mus urbe. 

A. — Exeamus : ego hac tota hebdomade pedem 
porta non extuli. Sed quo ibimus primum ? 

C..— : Ad pomoerium. 

A. — Ecce tibi Emmanuelem. Salvus sis, Em- 
manuel. 

Emmanuel. — Et vos plurimum. Quid isthuc est 
insolitum ? Tam bono mane surrexistis ? 

C. — Ego vero arctissimo somno eram con¬ 
sopitus ; sed Alcestes hic clamando et tundendo 
avellit me e lectulo. 

E. — Recte fecit: nam totum te reficiet et 
recreabit haec deambulatio. Eamus ad pomoerium. 
0 admirabilem et adorandum artificem tantae 
pulchritudinis! Non immerito vocatur opus hoc 
mundus, et a Graecis cosmos, quasi ornatus et 
elegans. 

A. — Ne contente deambulemus, sed lente ac 
molliter. Conficiamus, quaeso, in hac moeniali am¬ 
bulatione duo aut tria spatia, ut otiosius et liberius 
tam decoram speciem contemplemur. 

E. — Attende; nullus est sensus, qui non egregia 
aliqua voluptate perfruatur: oculi primum. Quae 
varietas colorum, qui vestitus terrae et arborum! 
Qui tapetes, quae picturae comparari huic possunt? 
Haec sunt naturalia et vera, ista altera ficta et 
falsa. Non iniuria vates ille Hispanus Maium ap¬ 
pellavit 'pictorem mundi. — Iam aures: Qui con¬ 
centus avium et potissimum lusciniae! Ausculta 
eam e salice, a qua (ut Plinius inquit) perfectae 
musicae scientiae modulatus editur sonus. Animad¬ 
verte accurate, et adnotabis varietates omnium 
sonorum: nunc non interquiescit, sed continuo 
spiritu in longum aequalibiliter, sine mutatione: 
nunc inflectitur: iam minutius et concisius canit: 
nunc intorquet et quasi crispat vocem: nunc ex¬ 
tendit, iam revocat: alias longos concinit versus, 
quasi heroicos, alias breves, ut sapphicos. Quin 
etiam quasi musicae ludos et scholas habet! Me¬ 
ditantur aliae iuniores, versusque, quos imitentur, 
accipiunt. Audit discipula intentione magna (utinam 
nos praeceptores nostros pari!) et reddit, vicibusque 
reticent. Intelligitur emendatae correctio, et in do¬ 
cente quaedam reprehensio. Sed illas ducit natura 
recta, nos voluntas prava. — Adde his: qui odor 
spirans undique ex pratis, sive ex segetibus, sive 
ex arboribus, etiam ex ipsis cessantibus et squal- 
lidis. Ceterum diximus de corpore. Quid porro 
animum et mentem ! Quantopere exhilarat et exci¬ 
tat huiusmodi aurora! Nullum est tempus ad edi¬ 
scendum aeque idoneum, nullum ad percipiendum 
continendumque quae audias quaeque legas, nec 
aliud ad meditandum et excogitandum, quocumque 
applicaris animum. Non immerito quidam dixit: 
Aurora gratissima Musis /... 

PONTIFICI AE AEDES V1TERB1I 

Architectonicae artis insigne specimen sub oculis 
lectorum hodie ponimus, quod media quae dicitur aetas 
in nostra Italia produxit. Huiusmodi aedes, nobilissimum 
Viterbiensis civitatis monumentum, publicis impensis 
Rainerus Gratti, populi dux, an. mcclxvi condidit, ut 
Romano Pontifici tutum commodumque praeberetur au¬ 
xilium, quando intestinis perturbationibus aut hostium 
obsidionibus Urbem relinquere cogeretur. Haec leo, 
Viterbiensis civitatis signum, duaeque illae columnae 
demonstrant in summis scalis erectae, quae procul dubio 
huius generis emblemata alia sustentabant; haec aperte 
testatur inscriptio, quae super magno palatii ostio le¬ 
gitur : 

Kainerus Gattus, iam ter capitaneus actus, 

Edem papalem struit istam pontificalem. 

Hoc habeas menti, lector, quod mille ducenti 
Anni sexdeni currebant denique seni. 

G-aitiy quos cernis currendo, solent dare saltum, 
Virtutes signant per quas conscendit in altum. 

Labente saeculo xv, aedes misere admodum retractatae 
sunt,magniftcaeque scalae fronsque ipsa aedificii, novis 
superpositis structuris, ex hominum oculis fere omnino 
subtractae. Paucis tantum abhinc annis, veteris pro¬ 
spectus in fenestris ad ballistarii formam, atque in pul¬ 
cherrimis latisque biforis intra muros occlusis/vestigia 
reperta sunt, quibus insistens Antonius Maria Grasselli, 
Viterbiensis episcopus, aetate atque ingenio adhuc ve¬ 
nerandus, frontem omnem palatii suis impensis refi¬ 
ciendam curavit. 

Tum Caesar Pinzi, Viterbiensis historiae illustrator 
clarissimus," apud summum publico cultui apud Italos 
provehendo administrum, auctor fuit ut adiacens quoque 
hypaetrum peristylum in integrum restitueretur. Opus, 
difficile equidem (namque de fatiscente omnino 'monu¬ 
mento-agebatur),-Iulio De Angelis architecto commis¬ 
sum est, qui summo studio difficiles staticae quaestiones 
resolvit, femque restituit, partibus mutilis aut deficien¬ 
tibus a Ioanne Nottola, Viterbiensi marmorario, anti¬ 
quam artem sapienter imitato, optime suffectis. 

Sic civium atque advenarum admirationi et magna 
haec eaque splendidissima pergula reddita est, quam 
Arturus Glatti, Raineri nepos, an. mcclxvii construi 
voluit, ut inde Pontifex populo magna turba in platea 
sese urgenti sollemniter benediceret. (1) 

Binae origine ei facies erant, similibus fortasse lineis 
descriptae; altera ad plateam, quae hodie integra con¬ 
spicitur, altera ad subiectam vallem, quae aquilonaribus 

(1) En inscriptio quae in peristylo de re legitur: 

Tunc erat Andreas, studio sum condita cuius, 

Beraldi proles. Terre Capitaneus huius. 

Cum sexaginta septem cum mille ducenti 
Currebant anni Domini sit nota legenti : 

Clemens quartus erat Romanus Papa beatus, 

Tertius erat ipsius annus Pontificatus. 

Nobile Viterbum, Britonum generosa propago 
Quid tibi fert operis speciosa signat imago. 


ventis maxime exposita, iam saeculo xiv in praeceps 
omnis lata erat: quo enim prospectus leviores magisque 
translucentes expedirentur, nullum iis tectum dici¬ 
tur superinductum. Peralta trabeatio, audacter ni¬ 
mis in eleganti contextu deposita rotundorum arcuum 
cum ogivalibus, rosis trilobisque decoris geminisque 
columellis suffultis, insignia plura praebet insculpta. 
Romana ecclesia duplici infula clavibusque cancel¬ 
latim dispositis significatur; Imperium aquila exten¬ 
sis aliis ; Gattoruin gens scuto quinque ad horizontem 
septis diviso; Viterbiensis denique civitas leone in- 
tuente et hasta trifida. Octangula denique columna, 
magnum sustinens unicum arcum super quo peristylum 
erectum est, antliam profundissimi putei continebat, 
aquam aedibus suppeditantis. 

Quis autem eventus commemoret qui in ipsis aedibus 
contigerunt? Clemens IV primus eas habitavit, in iisque 
recepit Carolum Andegavensem, Suevorum ruinae stu¬ 
dentem, ac deinde Baldovinum, Byzantii iam regem, 
et Arrigum, Castellanensis regis fratrem, tricis suis 
ambitiosis ad eius pedes tractos ; in iis Gregorius X 
electus est, qui tamen vix post mensem Romam migravit, 
ubi Pontificiam coronam recepit an. mcclxxii. 

Gregorii X electio in conclavi primum facta est, 
cuius ritus creandi Pontificis origo civibus Viterbien- 
sibus quodammodo est tribuenda. Quum enim iam inde 
ab anno Sacer Senatus quotidie in cathedralem Viter- 
biensem ecclesiam ad novum pontificem creandum, acri 
discordia agitante animos, frustra conveniret, Viterbien- 
ses ut finem tanto Ecclesiae malo imponerent, adhortatio¬ 
nibus quoque, uti fertur, Sancti Bonaventurae Balneo- 
regensis impulsi, quadam die singulos illos pertinaces 
in sua cuiusque domo captos, in pontificias aedes dedu¬ 
xerunt, occlusisque ianuis omnique externa communione 
impedita, monuerunt se tum ex illo carcere esse tracturos 
quum summus pontifex fuerit renunciatus. Et quia, elapsis 
aliquot diebus, id nondum fiebat, cibum captivis minuere 
coeperunt, duriora minitantes. Frustra tamen. Tum Rai- 
nerus Gatti, quem populi ducem iam diximus, iussit de¬ 
tegi aulae tectum, in qua decem septemque illi Cardina¬ 
les erant collecti, ut aestu, procellis, ventis aliisque huius 
generis incommodis ad delectum ii cogerentur. Inde pro¬ 
testationes, anathematum et ipsius interdicti minae in 
civitatem; quibus territi Viterbienses ab omni coarctatio¬ 
ne destiterunt. Periculum vero non sine aliquo fructu eva¬ 
sit. Gregorius namque, solemni constitutione in Lugdu¬ 
nensi concilio an. mcclxxiv emissa, conclave ad Sum¬ 
mum in posterum eligendum Pontificem edixit, iis ada- 
mussim cautionibus a Viterbiensibus adhibitis, conclusis 
scilicet atque ab omni externo commercio semotis Pa¬ 
tribus Purpuratis, ac etiam ciborum progredienti immi¬ 
nutione aliisque acerbitatibus, si foret ut induciae nimiae 
de re agerentur. 

In Viterbienses aedes cum sua curia rediit Adria- 
nus V, prope ad vitae finem adductus, ibique revera 
post aliquot mansionis dies obiit. Ioannes XXI, qui ei 

successit, Yiterbii electus et coronatus est, ibique pa¬ 
riter mortem oppetiit, dormitorio, quod apposite sibi 
condiderat in extremo palatii latere, noctu ex impro¬ 
viso in imum delapso. Nicolaus III, pontifex ille fortis 
ac pugnacis animi, Ecclesiae regno hic Flaminiam re¬ 
gionem adnexuit; Carolum hic Andegavensem a Ro¬ 
mani Senatoris officio deposuit; qui, post eius obitum, 
ut decussum imperium suum instauraret, Yiterbium 
contendit armata manu, pontificiam domum oppugnavit, 
indeque raptis atque in carcerem detrusis Purpuratis 
Patribus Latino Malabranca, Iordano ac Mattheo de 


ad annum circiter mcccc perdurarunt, quando, fusis 
omnino De Vico illis Comitibus, qui, Ghibellinis faventes, 
horum auxilio tyrannidem Viterbii pro se constituerant, 
Bonifacius IX rei publicae dominium ipsi sponte a Vi- 
terbiensibus oblatum accepit; eiusque successores In¬ 
nocentius VII et Gregorius XII, Romanas seditiones 
fugientes, in eam sedem reverterunt, quae temporum 
iniuria pessumdata, reparata nuper ac munita fuerat. 
In ipsam confugit quoque Ioannes XXIII, ab exercitu 
Ladislai, Neapolitani regis, exagitatus; qui tamen mense 
Iulio mccccii Viterbio potitus est. 





Pontificiae aedes Viterbii instauratae. 





! r i 

Ursinis, qui ei obstabant, auctor praecipuus fuit ut 
Pontifex eligeretur Martinus IV, Gallus natura langui¬ 
dus, quem sibi facile addixit, Viterbioque deduxit. 

Pontificium Viterbiense palatium inde per annos sex 
supra octoginta desertum a Romana curia remansit. 
Urbanus V, Avenione redux, an. mccclxvii, aliquot 
menses Viterbii moratus est, ubi quo partium studium 
inter cives tum processerit re cognovit. Quum enim 
quadam die rixa quaedam futili ex causa orta esset, 
ad eamque nonnulli Cardinalium famuli accurrissent, 
tantum inde incendium exarsit, ut plebs saxis atque 
telis domicilia petierit Purpuratorum Patrum, quorum 
uni, qui obviam forte occurrit, gravissimam intulit 
iniuriam. 

Internae huiusmodi discordiae cum civitatis iactura 


Saevi atque infesti anni iterum sequuti sunt, eoque 
magis quod, schismate in Romana ecclesia debacchante, 
audaci cuilibet eas terras depopulari facile esset, quas 
certa nulla dominatio tueretur. At vero per Constantiense 
concilium pace Ecclesiae restituta, Martinus V, Viter- 
biensium iam pridem amicus, quietam ac tranquillam 
vitam per animorum concordiam civitati tandem pro¬ 
curavit, validam opem ferentibus sanctis praeconibus 
Bernardino Senensi et Fratre Francisco Viterbiensi, 
ipsius civitatis incola. 

Ex eo tempore ad annum usque mdccclxx Viterbium 
in Romanorum Pontificum ditione permansit, quos tamen 
haud nobis constat diutius in aedibus pro ipsis fabri¬ 
catis esse commoratos; quae sedes dioecesani episcopi 
factae, huic adhuc non indignum praebent domicilium. 

ACTA PONTIFICIA 


Sanctissimi Domini Nostri Pii Divina Providentia Papae X 
Epistola Encyclica ad Archiepiscopos et Episcopos 
Americae latinae 

DE CONDITIONE INDORUM. 

Lacrimabili statu Indorum ex inferiori America 
vehementer commotus, decessor Noster illustris, Bene¬ 
dictus XIV, gravissime eorum causam egit, ut nostis, 
in Litteris Immensa Pastorum, die xxii mensis De¬ 
cembris anno mdccxli datis ; et quia, quae ille deplo¬ 
ravit scribendo, ea fere sunt etiam Nobis multis locis 
deploranda, idcirco ad earum Litterarum memoriam 
sollicite Nos animos vestros revocamus.' Ibi enim cum 
alia, tum haec conqueritur Benedictus, etsi diu mul¬ 
tumque Apostolica Sedes revelandae horum afflictae 
fortunae studuisset, esse tamen etiamtum «homines 
« orthodoxae Fidei cultores, qui vel uti caritatis in cor- 
« dibus nostris per Spiritum Sanctum diffusae sensuum 
« penitus obliti, miseros Indos non solum Fidei luce 
« carentes, verum etiam sacro regenerationis lavacro 
« ablutos, aut in servitutem redigere, aut veluti man- 
« cipia aliis vendere, aut eos bonis privare, eaque in- 
« humanitate cum iisdem agere praesumant, ut ab am- 
« plectenda Christi fide potissimum avertantur, et ad 
« odio habendum maximopere obfirmentur ■». — Harum 
quidem indignitatum ea quae est pessima, id est servitus 
proprii nominis, paullatim postea, Dei miserentis mu¬ 
nere, de medio pulsa est: ad eamque in Brasilia aliisque 
regionibus publice abolendam multum contulit materna 
Ecclesiae instantia apud egregios viros qui eas Respu¬ 
blicas gubernabant. Ac libenter fatemur, nisi multa et 
magna rerum et locorum impedimenta obstitissent, 
eorum consilia longe meliores exitus habitura fuisse. 
Tametsi igitur pro Indis aliquid est actum, tamen multo 
plus est quod superest; Equidem cum scelera et ma¬ 
leficia reputamus, quae in eos adhuc admitti solent, 
sane horremus animo summaque calamitosi generis mi¬ 
seratione afficimur. Nam quid tam crudele tamque 
barbarum, quam levissimas saepe ob causas, nec raro 
ex mera libidine saeviendi, aut flagris homines lami¬ 
nisque ardentibus caedere ; aut repentina oppressos vi, 
ad centenos, ad millenos, una occidione perimere; aut 
pagos vicosque vastare ad internecionem indigenarum: 
quorum quidem nonnullas tribus accepimus his paucis 
annis prope esse deletas? Ad animos adeo efferandos 
plurimum sane valet cupiditas lucri; sed non paullum 
quoque valet caeli natura regionumque situs. Etenim, 
cum subiecta ea loca sint austro aestuoso, qui, languore 
quodam venis immisso, nervos virtutis tamquam elidit; 
cumque a consuetudine religionis, a vigilantia Reipu- 
blicae, ab ipsa propemodum civili consortione procul 
absint, facile fit, ut, si qui non perditis moribus illuc 
advenerint, brevi tamen depravari incipiant, ac deinceps, 
effractis officii iurisque repagulis, ad omnes immani¬ 


tates vitiorum delabantur. Nec vero ab istis sexus ae- 
tatisve imbecillitati parcitur : quin imo pudet referre 
eorum in conquirendis mercandisque feminis et pueris 
flagitia atque facinora ; quibus postrema ethnicae tur¬ 
pitudinis exempla vinci verissime dixeris. — Nos e- 
quidem aliquandiu, cum de his rebus rumores afferren¬ 
tur, dubitavimus tantae atrocitati factorum adiungere 
fidem : adeo incredibilia videbantur. Sed postquam a 
locupletissimis testibus, hoc est, a plerisque vestrum, 
Venerabiles Fratres, a Delegatis Sedis Apostolicae, a 
Missionalibus aliisque viris fide prorsus dignis certiores 
facti sumus, iam non licet Nobis hic de rerum veritate 
ullum habere dubium. — Iam dudum igitur in ea co¬ 
gitatione defixi, ut, quantum est in Nobis, nitamur 
tantis mederi malis, prece humili ac supplici petimus 
a Deo, velit benignus opportunam aliquam demonstrare 
Nobis viam medendi. Ipse autem, qui Conditor Redem¬ 
ptorque amantissimus est omnium hominum, cum men¬ 
tem Nobis iniecerit elaborandi pro salute Indorum, tum 
certo dabit quae proposito conducant. Interim vero illud 
Nos valde consolatur, quod quii stas Respublicas gerunt, 
omni ope student insignem hanc ignominiam et maculam 
a suis Civitatibus depellere: de quo quidem studio 
laudare eos et probare haud satis possumus. Quam¬ 
quam in iis regionibus, ut sunt procul ab imperii se¬ 
dibus remotae ac plerumque inviae, haec, plena huma¬ 
nitatis, conata civilium potestatum, sive ob calliditatem 
maleficorum qui tempori confinia transeunt, sive ob iner¬ 
tiam atque perfidiam administrorum, saepe parum pro¬ 
ficiunt, non raro etiam in irritum cadunt. Quod si ad 
Reipublicae operam opera Ecclesiae accesserit, tum 
demum qui optantur fructus, multo exsistent uberiores. 
— Itaque vos ante alios appellamus, Venerabiles Fratres, 
ut peculiares quasdam curas cogitationesque conferatis 
in hanc causam, quae vestro dignissima est pastorali 
officio et munere. Ac cetera permittentes sollicitudini 
industriaeque vestrae, hoc primum omnium vos im¬ 
pense hortamur, ut quaecumque in vestris dioecesibus 
instituta sunt Indorum bono, ea perstudiose promoyeatis, 
itemque curetis instituenda quae ad eamdem rem utilia 
fore videantur. Deinde admonebitis populos vestros di¬ 
ligenter de proprio ipsorum sanctissimo officio adiuvandi 
sacras expeditiones ad Indigenas, qui Americanum istud 
solum primi incoluerint. Sciant igitur duplici praesertim 
ratione se huic rei debere prodesse: collatione stipis 
et suffragio precum; idque ut faciant non solum Reli¬ 
gionem a se, sed Patriam ipsam postulare. Vos autem, 
ubicumque datur opera conformandis rite moribus, id 
est, in Seminariis, in ephebeis, in domibus puellaribus 
maximeque in sacris aedibus efficite, ne unquam com¬ 
mendatio praedicatioque cesset caritatis Christianae, 
quae omnes homines, sine ullo nationis aut coloris discri¬ 
mine, germanorum fratrum loco habet; quaeque non 
tam verbis, quam rebus factisque probanda est. Pariter 
nulla praetermitti debet, quae offeratur, occasio de¬ 
monstrandi quantum nomini Christiano dedecus asper- 

gant hae rerum indignitates, quas hic denunciamus. — 
Ad Nos quod attinet, bonam habentes non sine causa 
spem de assensu et favore potestatum publicarum, eam 
praecipue suscepimus curam, ut, in ista tanta latitudine 
regionum, apostolicae actionis amplificemus campum, 
aliis disponendis Missionalium stationibus, in quibus 
Indi perfugium et praesidium salutis inveniant. Ecclesia 
enim catholica nunquam sterilis fuit hominum aposto- 
licorum, qui, urgente Iesu Christi caritate, prompti pa- 
ratique essent vel vitam ipsam pro fratribus ponere. 
Rodieque, cum tam multi a Fide vel abhorrent, vel 
'deficiunt, ardor tamen disseminandi apud barbaros E- 
vangelii non modo non inter viros utriusque Cleri sa- 
crasque virgines remittitur, sed crescit etiam lateque 
diffunditur, virtute nimirum Spiritus Sancti, qui Ec¬ 
clesiae, sponsae suae, pro temporibus subvenit. Quare 
his praesidiis quae, divino beneficio, Nobis praesto sunt, 
oportere putamus eo copiosius uti ad Indos e Satanae 
hominumque perversorum servitute liberandos, quo 
maior eos necessitas premit. Ceterum, cum istam ter¬ 
rarum partem praecones Evangelii suo non solum su¬ 
dore, sed ipso nonnunquam cruore imbuerint, futurum 
confidimus, ut ex tantis laboribus aliquando Christianae 
humanitatis laeta messis efflorescat in optimos fructus. 
— Iam, ut ad ea, quae vos vel vestra sponte vel hor¬ 
tatu Nostro acturi estis in utilitatem Indorum, quanta 
maxima potest, efficacitatis accessio ex apostolica Nostra 
auctoritate fiat, Nos, memorati Decessoris exemplo im¬ 
manis criminis damnamus declaramusque reos, qui¬ 
cumque, ut idem ait, «praedictos Indos in servitutem 
« redigere, vendere, emere, commutare vel donare, ab 
« uxoribus et filiis separare, rebus et bonis suis spo- 
« liare, ad alia loca deducere et transmittere, aut quoquo 
« modo libertate privare, in servitute retinere; nec non 
« praedicta agentibus consilium, auxilium, favorem et 
« operam quocumque praetextu et quaesito colore prae- 
« stare, aut id licitum praedicare seu docere, atque 
« alias quomodolibet praemissis cooperari audeant seu 
« praesumant». Itaque potestatem absolvendi ab his 
criminibus poenitentes in foro sacramentali Ordinariis 
locorum reservatam volumus. 

Haec Nobis cum paternae voluntati Nostrae obse¬ 
quentibus, tum etiam vestigia persequentibus complu¬ 
rium e Decessoribus Nostris, in quibus commemorandus 
quoque est nominatim Leo XIII fel. rec., visum est ad 
vos, Venerabiles Fratres, Indorum causa, scribere. Ve¬ 
strum autem erit contendere pro viribus, ut votis Nostris 
cumulate satisfiat. Fauturi certe hac in re vobis sunt, 
qui Respublicas istas administrant; non deerunt sane, 
operam studiumque navando, qui de Clero sunt, in 
primisque addicti sacris Missionibus ; denique aderunt 
sine dubio omnes boni, ac sive opibus, qui possunt, 
sive aliis caritatis officiis causam iuvabunt, in qua ra¬ 
tiones simul versantur Religionis et humanae dignitatis. 
Quod vero caput est, aderit Dei omnipotentis gratia; 
cuius Nos auspicem itemque benevolentiae Nostrae te¬ 


stem, vobis, Venerabiles Fratres,, gregibusque vestris 
apostolicam benedictionem peramanter impertimus. 

Datum Romae apud S. Petrum, die vn mensis Iu- 
nii mcmxii, Pontificatus Nostri anno nono, 


PIVS PP. X. 



EX SACRIS CONGREGATIONIBUS ROMANIS 


SENTENTIAE NOVISSIMAE SELECTAE 


Ex Commissione de Re Biblica. 

De auctore, de tempore compositionis et de historica 
veritate Evangeliorum secundum Marcum et secundum 
Lucam. 

I. — Luculentum traditionis suffragium inde ab 
Ecclesiae primordiis mire consentiens ac multiplici ar¬ 
gumento firmatum, nimirum disertis sanctorum Patrum 
et scriptorum ecclesiasticorum testimoniis, citationibus 
et allusionibus in eorumdem scriptis occurrentibus, ve¬ 
terum haereticorum usu, versionibus librorum Novi 
Testamenti, codicibus manuscriptis antiquissimis et pene 
universis, atque etiam internis rationibus ex ipso sa¬ 
crorum librorum textu desumptis, certo affirmare cogit 
Marcum, Petri discipulum et interpretem, Lucam vero 
medicum, Pauli adiutorem et comitem, revera Evange¬ 
liorum quae ipsis respective attribuuntur esse auctores. 

II. — Rationes, quibus nonnulli critici demonstrare 
nituntur postremos duodecim versus Evangelii Marci 
(Marc., XVI, 9-20) non esse ab ipso Marco conscriptos 
sed ab aliena manu appositos, tales sunt quae ius tri¬ 
buant affirmandi eos esse ut inspiratos et canonicos 
recipiendos, neque demonstrant versuum eorumdem 
Marcum non esse auctorem. 

III. — Dubitare pariter non licet de inspiratione 
et canonicitate narrationum Lucae de infantia Christi 
(Luc., I, II), aut de apparitione Angeli Iesum confor¬ 
tantis et de sudore sanguineo (Luc., XXII, 43-44) ; 
neque solidis rationibus ostendi potest — quod placuit 
antiquis haereticis et quibusdam etiam recentioribus 
criticis arridet — easdem narrationes ad genuinum 
Lucae Evangelium non pertinere. 

IV. — Rarissima illa et prorsus singularia docu¬ 
menta in quibus Canticum Magnificat non beatae Vir¬ 
gini Mariae, sed Elisabeth tribuitur nullo modo prae¬ 
valere possunt ac debent contra testimonium concors 
omnium fere codicum tum graeci textus originalis tum 
versionum, necnon contra interpretationem quam plane 
exigunt non minus contextus quam ipsius Virginis 
animus et constans Ecclesiae traditio. 

V. — Quoad ordinem chronologicum Evangeliorum 
ab ea sententia minime recedere fas est, quae, anti¬ 
quissimo aeque ac constanti traditionis testimonio robo¬ 
rata, post Matthaeum, qui omnium primus Evangelium 
suum patrio sermone conscripsit, Marcum ordine se- 

eundum et Lucam tertium scripsisse testatur ; neque 
huic sententiae adversari vicissim censenda est eorum 
opinio quae asserit Evangelium secundum et tertium 
ante graecam primi Evangelii versionem esse compo¬ 
situm. 

YI. — Tempus compositionis Evangeliorum Marci 
et Lucae usque ad urbem Ierusalem eversam differre 
non licet, neque, eo quod apud Lucam prophetia Do¬ 
mini circa huius urbis eversionem magis determinata 
videatur, ipsius saltem Evangelium obsidione iam in¬ 
choata fuisse conscriptum sustineri potest. 

VII. — Affirmari debet Evangelium Lucae praeces¬ 
sisse librum Actuum Apostolorum (Act ., I, 1-2 ) ; et 
quum hic liber, eodem Luca auctore, ad finem capti¬ 
vitatis Romanae Apostoli fuerit absolutus {Act., XXVIII, 
30-31) eiusmodi Evangelium non post hoc tempus fuisse 
compositum. 

VIII. — Prae oculis habitis tum traditionis testi¬ 
moniis, tum argumentis internis, quoad fontes quibus 
uterque Evangelista in conscribendo Evangelio usus est, 
in dubium vocari prudenter nequit sententia quae tenet 
Marcum iuxta praedicationem Petri, Lucam autem iuxta 
praedicationem Pauli scripsisse; simulque asserit iisdem 
Evangelistis praesto fuisse alios quoque fontes fide dignos 
sive orales sive etiam iam scriptis consignatos. 

IX. — Dicta et gesta, quae a Marco iuxta Petri 
praedicationem accurate et quasi graphice enarrantur, 
et a Luca, assecuto omnia a principio diligenter per 
testes fide plane dignos, quippe qui ab initio ipsi vi¬ 
derunt et ministri fuerunt sermonis (Duc., I, 2-3), sin¬ 
cerissime exponuntur, plenam sibi eam fidem historicam 
iure vindicant quam eisdem semper praestitit Ecclesia; 
e contrario eadem facta et gesta censenda non sunt 
historica veritate, saltem ex parte, destituta, sive quod 
scriptores non fuerint testes oculares, sive quod apud 
utrumque Evangelistam defectus ordinis ac discrepantia 
in successione factorum haud raro deprehendantur, 
sive quod, quum tardius venerint et scripserint, ne¬ 
cessario conceptiones menti Christi et Apostolorum ex¬ 
traneas aut facta plus minusve iam imaginatione populi 
inquinata referre debuerint, sive demum quod dogma¬ 
ticis ideis praeconceptis,quisque pro suo scopo indul- 
serint. 

(Die xxi mens. Iunii mcmxii). 

De quaestione synoptica sive de mutuis relationibus 
inter tria priora Evangelia. 

I. — Servatis quae iuxta praecedenter statuta om¬ 
nino servanda sunt, praesertim de authenticitate et in¬ 
tegritate trium Evangeliorum Matthaei, Marci et Lucae, 
de identitate substantiali Evangelii graeci Matthaei cum 
eius originali primitivo, necnon de ordine temporum 
quo eadem scripta fuerunt, ad explicandum eorum ad 
invicem similitudines, inter tot varias oppositasque au¬ 
ctorum sententias, licet exegetis libere disputare et ad 
hypotheses traditionis sive scriptae sive oralis vel etiam 


dependentiae unius a praecedenti seu a praecedentibus 
appellare. 

II- — Ea quae superius statuta sunt ii minime ser¬ 
vare censeri debent, qui, nullo fulti traditionis testi¬ 
monio nec historico argumento, facile amplectuntur 
hypothesim vulgo duorum fontium nuncupatam, quae 
compositionem Evangelii graeci Matthaei et Evangelii 
Lucae ex eorum potissimum dependentia ab Evangelio 
Marci et a collectione sic dicta sermonum Domini con¬ 
tendit explicare ; nec proinde eam libere propugnare 
valent. 

(Die xxvi mens. Iunii mcmxii). 



DIARIUM VATICANUM 


(Mense Augusto mcmxii). 

Coram SSmo. admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more adi¬ 
verunt, peculiari nota digni sunt iuxta admissionis diem: 
Christina Honorati, Marchionissa ; Pearli, Marchio ; De Cas- 
sano Zurina, Princeps, eiusque familia ; De Charette dy¬ 
nasta ; manus peregrinorum ex Peruviana civitate; Massimo, 
Urbanus Princeps; Stolberg Comitissa, eiusque filia; Chiassi, 
Comes, cum uxore et liberis ; Camillus Rospigliosi, Urbanus 
Princeps, Pontificiae nobilium stipatorum cohortis praefectus; 
De Montpensier, Dux ; aliquot peregrinorum manus tum ex 
Italia, tum ex exteris gentibus. 

Pontificiae electiones. 

Brevi apostolico nominati sunt: Archiepiscopus tit. Phar- 
sal. et Coadiutor cum iure futurae successionis arch. Mel- 
burnensis r. d. Daniel Mannix, praeses collegii Maynoutensis 
in Hibernia ; Episcopus Syren. r. d. Antonius Macrioniti, 
canonicus ecclesiae metropolitanae Smyrnen.; Episcopus pro 
Ruthenis in Canadensi regione degentibus et episcopus tit. 
Patarensis r. d. Niceta Budka, Praefectus studiis in semi¬ 
nario episcopali dioec. Leopolitanae, rutheni ritus. 

Illmus. et revmus. dnus. Ioannes Dunne, episcopus Wil- 
cannien., inter episcopos Pontificio solio adstantes refertur. 

Vita functi viri clariores. 

Die xx mens. Augusti, Erlau, Hungarica in urbe, placide 
obit Purpuratus Pater losephus Samassa, Agrien. Archie¬ 
piscopus. Historiae ac litterarum magister, plura Hungariae 
monumenta restituit; in egenos liberalis, ut eos omni bene¬ 
ficio afficeret maximopere intendit; iuris denique peritis- 
simus Ecclesiae iura contra civilem potestatem acerrime 
adseruit. Natus erat Aranyos Marot, archidioecesis Strigo- 
nien. in oppido, d. xxx mens. Septembris mdcccxxviii; 
episcopus Scepusien. creatus est d. xxvi mens. Iunii 
mdccclxxi ; ad metropolitanam Agrien. promotus d. xxv 
mens. Iulii mdccclxxiii, in Sacrum Senatum cooptatus est 
d. xi mens. Decembr. mcmv, titulo S. Marci. 

Varia. 

Die ix mens. Augusti in Xystino sacello Pontificia Cap- 
pella habetur ad grates Deo agendas ob annum nonum a 
coronatione Pii X P. M. feliciter expletum. 












VOX URBIS 


141 


ANNALES 


Bellum inter Italos atque Tureas. 

Titillus hic immutandus potius nobis esset; non 
enim belli vices hinc aut inde hodie occurrunt 
speciali mentione dignae, sed bellici eventus inter 
ipsos Tureas proxime elapso mense agitati. Di¬ 
ximus iam, Iuvenum Turearum factionem, quae 
tot malorum patriae causa fuit, e gubernio pulsam. 
Numne tantam iacturam ipsa facile tolerare poterat? 
Salonicum eius principes se conferunt, de amisso 
imperio recuperando tractant, a nullo exeerando 
facinore, uti assolent, abhorrentes: itaque novorum 
Catilinarum coniuratio suspiciones, militum sedi* 
tiones, civium rebelliones excitat, novos administros 
ad publicae rei gubernacula abdicanda cogit ita, 
ut dici quidem possit ignorari quotidie quinam 
huic vel alteri praefecturae sit praepositus. Hic 
rerum status Balkanicos populos eo magis impellit 
ut a Turearum iugo sese redimant: hinc Albani 
in armis procedunt Uskubque urbe potiuntur; inde 
Arabes, ab illo Ydriss ducti, novas in suis regio¬ 
nibus victorias reportant; et Bulgari fremunt manus 
cum aemulis conserere, vixque a Caesare suo 
coercentur; et Nigri Montis incolae, in quorum 
civitates ad regni fines positas praecipue saeviit 
inhumana Turearum ira, caedium ultionem alte 
repetunt. Inde factum est ut Berchtold Comes, Au¬ 
strorum exteris negotiis praepositus, auctor apud 
exteras gentes fuerit, Turcico gubernio suadendi 
novam in imperio constitutionem, ab exteris gen¬ 
tibus defensam, quae manu, ut ita dicam, centralis 
gubernii varias imperii partes quodammodo emit¬ 
tat, neque tamen Turcici Principis — (ecquid Sul- 
tani verbum non induxerimus ?) — imperium 
imminuat. Huiusmodi consilia, quae finem fortasse 
internis seditionibus tandem aliquando allatura 
erunt, ab Europae guberniis, dum scribimus, exa¬ 
minantur ; dumque videntur plerisque iri proba¬ 
tum, dictitant ab eo ipso fore ut respuantur, in 
cuius utilitatem sunt excogitata. 

Ut denique de Libyco bello sermonem aliquem 
faciamus, novam Italorum victoriam recolemus ad 
Zuara urbem, quam, (ac deinde Regdalin, Giamil 
et Menscia oases ab hostibus desertas), occuparunt. 
Quum autem, hisce locis munitis, Sidi-Said collis 
praesidio non amplius indigeret, ab eo Itali re¬ 
cesserunt. 

* 

* * 

Mauritanae res. 

In Mauritania novarum rerum ordo initus est 
Mulay Afid Principe abdicante regnum, et in Gal¬ 
liam proficiscente, ut ibi privatus victurus sit. Ei 
successit Mulay Iussuf frater, qui iureiurando pro¬ 


misit, se foedus servaturum quod antecessor Fez 
in urbe cum Galliae legato Regnault firmavit. Sed 
tamen huiusmodi Mauritanae quaestionis solutio 
satis haud videtur Hispaniae satisfecisse, timenti 
ne Afhdii abdicatio eventibus praeludat, unde Gal¬ 
lorum auctoritas summa rapide fiat, magno cum 
Hispanicarum rerum detrimento. Neque Mauritani 
omnes factis acquievisse nunciantur; ita ut facile 
praevidere liceat inquietas res illic diu adhuc per¬ 
mansuras. 


PUBLICI PER ORBEM COETUS 

legibus ferendis 


In Civitatibus Foederatis Americae Septem- 
trionalis concordia duorum coetuum legibus ferendis 
quum obtineri non potuisset circa leges de Pana- 
mensi fretu ac de Commerciorum tribunali, novis 
tum Praesidi tum deputatis proxime eligendis de¬ 
cisio delata. 

In Sinis nationalis qui dicitur coetus vehe¬ 
menter in administrorum collegium protestatus est, 
quod, tyrannorum more, capitis sine iuridica in¬ 
quisitione damnavit itnperatores duos de coniura- 
tione in rempublicam accusatos. 



PERO RBEM 


Die vi mens. Augusti mcmxii, Petrowski in in¬ 
sula Petri illius, Russorum Caesaris cognomine 
Magni, splendidae aedes incendio valde pessum- 
dantur. 

— d. vili Comensem Italicam provinciam atrae 
procellae et eluviones vastant. 

— d. ix ob pyrogranae depositum noctu~ex im 
proviso exustum ad Portum Principis, Haitianae 
civitatis urbem, domus late excutiuntur, quassantur, 
incendiaque ad ipsas aedes rei publicae praesidis 
Lecomte afferuntur, qui, via quavis effugii sibi in¬ 
terclusa, inter flammas heu! vitam amittit. 

Eadem die incenditur quoque grisou gasium in 
fodinis ad Germaniae oppidum Gerthe, cunicula¬ 
riisque centum et ultra lucis usura misere eripitur. 

— d. xi immanis terrae motus Hellesponti re¬ 
gionem concutit, oppida solo aequat, quindecim 
millia hominum tecto privans, multasque victimas 
facit. 

— d. xiii Lutetiae Parisiorum, septuaginta annos 
natus, vita fungitur Iulius Massenet, musicae artis 
magister inter Gallos nostris diebus praeclarus, 
iureque meritoque maxima populari aura, inter 
exteros quoque, donatus. Pulcherrima eius operum 

recensentur Cendrillon, Werther, Thais, Manon, 
Don Quijote; quae quidem monumentum aere pe¬ 
rennius ei constituent. 

— d. xy Stresae in suburbano pie ac placide 
obit Elisabeth, Ianuensis Ducissa, Italici regis avia 
ex matre. Ioannis, Saxonum illius regis doctissimi, 
filia, Dresdae ortum duxit d. iv mens. Februarii 
mdcccxxx, nupsitque Ferdinando, Sabaudiae Duci, 
Emmanuelis II regis fratri, d. xxx mens. Aprilis 
mdcccl, quo viduata est d. x mens. Februarii 
mdccclv, Margarita ac Thoma filiis sibi relictis. 
Post annos aliquot iugalibus vinculis sese iterum 
devinxit cumMarchioneRapalli, qui an. mdccclxxxiii 
mortuus est. 

— Constantiae, aetatis suae anno octogesimo pri. 
mo, supremum explet diem Schleyer ille, qui novum 
«internationalem » sermonem volapuh inter gentes 
inducere diu, sed inutiliter, conatus est. 

— d. xx tenax propositi vir alter Londini morti 
occumbit, Gulielmus Booth, cuius «exercitus a 
salute,» quem ipse constituit, si in aliqua delira¬ 
menta nonnunquam incidit, temperantiam praedi" 
cans humanitati tamen inutilis non omnino evasit. 

— d. xxi Londinensis telegraphi sedes et ipsa 
grave incendium patitur, cuius causa telegraphicum 
commercium cum continentali Europa, cum Ame- 
ricis Anglicisque provinciis aliquot horas inter¬ 
ruptum est. 

— d. xxvi Manzini, aviatoriae Italicae cohortis 
subcenturio, ad Tripolim, cum aeronavi sua, ex 
improvisa machinae laesione, in mare praecipitat, 
seque molis implicationibus dissolvere non valens, 
fluctibus malo fato submergitur. 

— d. xxvii flammae fortuito exortae Ouzoun, 
Tcharchi ac Taehtakal6, Constantinopolitanos vicos, 
comburunt. 

— d. xxviii Uriconii, Romanae quondam urbis 
in Anglica hodierna provincia Shropshire, reliquiae 
magni momenti repertae esse, Londino nunciantur- 

— d. xxix atrae procellae in Anglia immensa 
damna apportant. 



G0N8TANTINIANI PACIFERI DECRETI MEMORIA 


LATINE IN 5CENI5 ACTA 

Dies illa felix proximat qua Constantinus, Con¬ 
stantii Chlori filius, mox Romanorum imperator, 
clausis Romae Iani ianuis, pacem hominibus re¬ 
tulit, et in primis Christianis. In horum enim com¬ 
modum edictum illud composuit, quod Mediolani 
in vulgus prolatum, incredibili Christiani Nominis 
laetitia, universis ordinibus adclamantibus, totus ter¬ 


rarum orbis excepit, atque ideo Constantinum Re¬ 
stitutorem felicium saeculorum salutavit. 

Ipse enim, mortuo patre, qui Caesar Britanniae 
et Galliae dominabatur, a militibus imperator re¬ 
nuntiatur. Quamvis nondum sapientia Christiana 
esset instructus, Christianos tamen diligebat; et 
pluries horum fidem periclitatus, in Galliis et Bri¬ 
tannia, eorum persecutionem comprimi iusserat; 
atque ita Christiani haud aliter ac ceteri cives 
habebantur. Claras de hostibus victorias retulit; 
sed omnium celeberrima illa memorabitur, quam 
de Maxentio, Maximiani filio, eiusque in imperio 
successore, adeptus est. Ob avaritiam et crapulam 
omnibus hic despectui habitus; atque adeo omnes 
undique implorabant, ut in libertatem Romanos vin¬ 
dicaret ; nec Constantinus, onus sibi traditum, vel 
armis, evertendi osorem generis humani eumdem- 
que religionis, detrectavit. 

In magnis illis Christianae reipublicae tempo¬ 
ribus, ad gubernacula rerum sedebat S. Melchias, 
qui multa tulit, imperante Maxentio. Ipse optime 
dicere de se potuisset, quod multis post annis 
Leo XIII scriptitavit: 

. . . certamina longa, labores, 
ludibria , insidias, aspera quaeque Iuli. 

At, fidei vindex, non flectar: pro grege Christi 
dulce pati, ipsoque in carcere dulce mori. 

Dum multis premiturangustiis et Christiani ad incitas 
redacti esse videntur, ecce Constantinus, qui divino 
numine fretus, infenso animo, Urbem contra Ma¬ 
xentium petit. Etiamsi numero inferior, victurus 
tamen pro certo esse reputabat, ac propterea con¬ 
gredi cum hoste summopere nitebatur. Ipse, nullo 
repugnante, est potitus Mediolano, Brixia, aliisque 
urbibus, quae ad imperatoris clementiam confuge¬ 
runt ; quo facto, gravibus impedimentis paene ab¬ 
solutus, ad Urbem contendit. 

Maxentius tunc demum obvius ei cum exercitu 
fit trans Tiberim, in quo pontem versatilem iecit, 
utrimque ita seiunctum, ut duobus cum cuneis fa¬ 
cillime adiungere ac firmare posset. Eo enim spe¬ 
ctabat, ut, si illae Constantinus transire studeret, 
solutis ligaminibus, pons seiungeretur, et ipse cum 
suis sine effugio in aquis periret. Ut sibi Deos pro¬ 
pitiaret, mulieres eis puerosque obtulit, et quum 
altaria victimarum sanguine fumarent, homo ferus 
in miserorum visceribus omen felix investigabat. 
E contrario Constantinus suos prece disposuit et 
Deo fretus in hostem impetum fecit. Strenue utrim¬ 
que pugnatum est; sed victoria, diu anceps, tandem 
Constantino arrisit. Maxentius, quum fortissimum 
quemque suorum obtruncatum vidisset, fuga salu¬ 
tem petiit; sed pontem transiens, quem ipse in 
hostium perniciem fecerat, propter fugentium im¬ 
petum et multitudinem, ruptis vinculis, in Tiberim 
cum equo praeceps submersus est. Altero die corpus 
eius, in fluminis caeno detentum, reperitur. Quare 

Romani in libertatem vindicati, maxima laetitia 
Constantinum recipiunt, qui Romam triumphans 
invehitur. Eum in Urbem gloriose introeuntem, 
Sanctus Melchias, Pontifex Maximus, sorte mira 
recepit. 

Deo agens gratias de hostibus superatis, Con¬ 
stantinus praecipit ut Crux, pignus iam divini 
praesidii, per Urbem feratur, et in Capitolio ful¬ 
gens cunctis gentibus testetur, Christum Deum in¬ 
signem de adversariis victoriam retulisse. 

Haec omnia flebant anno tercentesimo ac duo¬ 
decimo. Pacatis tandem hostibus, dum S. Melchias 
in augusta sede diu placideque interfuit populo 
Christiano, ipse, insequenti anno, Mediolani immor¬ 
tale idemque salutare edictum vulgavit, quo et 
Christiani ceteris civibus pares iisdemque legibus 
uterentur. Quae quum ita sint, peropportunum vi¬ 
sum mihi est hanc insignem aetatem versibus se¬ 
nariis celebrare, atque ob oculos quasi lectorum 
ponere. 

Haec autem actio omnis historica, ab historiae 
gravitate ac disciplina nunquam discedet. 

Sic et Vox Urbis Constantiniano Decreto suum 
honorem hac etiam ratione persolvet. 

Io. Bapt. Francesia. 



LIBRI RECENS DONO ACCEPTI 


Sociorum et lectorum in mentem revocamus, libros 
recens editos atque ad nos missos, ut in Voce Urbis eo¬ 
rum notitia detur, neque hoc ipso a nobis commendari, 
neque apud administratorem nostrum, nisi contra aperte 
declaretur, venumdari. Si quis alterum eorum sibi cu¬ 
piat, petat necesse est ab editore, quem semper indi¬ 
camus. 

Kebesa - Obraz w swiatyni Kronosa. — Z greckiego 
przelozyl Wladyslaav Ludwik Poeobinski. (Nowy 
Sacz, 1912). 

P. Gillet 0. P. L’educazione della coscienza. Romae 
edid. Dcsclee et Soc., 1912. (Ven. lib. 2,50). 


IOCI 

Memor florentis aetatis. 

Multi anni sunt, quuin civis meus, delectus causa, 
una mecum conscriptus, etiamsi non despiceret, quam 
longus esset nasus, par tamen est habitus sustinendo 
oneri militiae. Idem interrogatus quonam in ordine 
copiarum vellet merere : — « Iubete, inquit, me inseri 
equitibus ; ita enim si minus ipse, at cernet equus qua 
sit incedendum ». 

* # 

E discipulo Magister. 

Photius doctus ut videatur, tertio quoque verbo 
aliquid latine effutit: quia vero in latinitatem insigniter 


peccat, risum movet audientibus. Paullo ante meridiem 
ambulans in foro, quum tirunculo festinantius schola 
egredienti dixisset: Ubi vadis ? ille opinione celerius, 
ad quaerendum pro re nata adverbium quo, se conten¬ 
dere respondit. Titus Curtius. 



AENIGMATA 


i. 

I (vulgo REBUS). 

BINA TT T 
BINA IV 

II. 

Yix natus, patrium profugus postponere caelum 
A fatis cogor, qua mihi saeva nocent. 

Ad patrios regredi nunquam sperabo penates 
Donec ero in mundo, donec et aura datur. 

Servio in orbe viro, qui grato haud pectore pollet 
Absque auro; multo munere fungor ego. 

Illius si calco lares, excludor ut hospes: 

Clauditur in faciem ianua saepe meam. 

Propterea infelix vado peregrinus et errans: 

Ambulo per pratum, per nemus omne feror. 

Ut fatuus plantas ultro citroque movebam; 

Certo stare in loco non mea planta potest. 

Esse scio, qui sponte paret mihi pectus apertum, 
Quum prodire auram cernet ab ore meo; 

Sed proprio motus lucro mihi pectora pandit, 

Exilii motus non pietate mei. 

Aug. Epiro. 

Ex sociis, qui utriusque aenigmatis interpretatio¬ 
nem ad Doctorem IOSEPHUM FORN4RI, Commentarii 
moderatorem ( Roma,, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus : 

ALOISII CLASII 
LUSUS PASTORALES 
(Latine vertit Io annes Battani) 


Aenigmata an. XV, n. VI proposita his respondent: 

1) Verba inter puncta vim inter dum orationi super ad dunt. 
Hoc est: Verba interpuncta vim interdum orationi super¬ 
addunt. 

2) Vena - verna. 

Ea rite soluta miserunt: 

Claudius Lucensis - lac. Fortina ,'Arona. — P. C. Peltenburg, Soeter- 
loonde ad Lugdunum Batavorum. — Lud. Kobierzycki, Leopoli. — Lad. 
Lud. Podobinski, Neo Sandecia. — Ad. Kozlowski, Petricovia. — I. Ortiz, 
Morelia. — F. Arnori, Mediolano. — A. Bounin, Aureliano. — Rich. Bron- 
del, Brugis. — Lud. Goux, Bituricis. — Alb. Perraud, Lutetia Parisio¬ 
rum. — Lud. Dubois, Massilia. — Fr. Salvatore, Syracusis. — Petrus Ter¬ 
gestinus - I. Martins, Philadelphia. — Mart. Dunne, Neo-Eboraco. — F. 
Wawer, Marianopoli. — Georg. Archambeault, Quebeco. — F. X. M., 
Drepano. — P. Prado, Venetiis. — Alex. Pintauro; Vine. Starace, Nea¬ 
poli. — Fr. Xav. Ghion, Ostunio. — Bartk. Ferraris, Aug. Taurinorum. 
— F. Ricci. Florentia. — Nic. Lagumina, Panormo. — Alois. Venti, Bo¬ 
nonia. — Rich. Mulier, Berolino. — Nic. Endrigi, Salisburgo. — E. Burg. 
Monachio. — Frid. Horwath, Vindobona. — Raim. Silvan, Londino. — 
Ant. Witheside, Dublino. — Paulinus a S. Iosepho, Barcinone. — Ant. 
Masia, Terragona — Clem. Fiard. Curia Rhetorum. — R. Riclii, Traiano- 
poli. — lac. Menendez, Madrito. — lac. Gomez, Caesaraugusta. — Alois. 
Cappelli, Senis. 


Sortitus est praemium: 


ALBERTUS PERRAUD, 

ad quem missa est Ioannis Francesia comoedia latinis versibus scripta, 
cui titulus: 


SATURIO 


Sponsor: Io annes Baptista Ciampi, iurisperitus 
Romae, ex officina Societatis Editricis Romanae. 

ANTli EA 


(Ex fabula H. SIENKIEWICZ 

Ceteram quae subiecta oculis fuerant ita mulieris 
animum affecerant, tam alte insederant menti, ut ab 
earum rerum cogitatione aut sermone vix abduci pos¬ 
set. Intento ore adsidebat pater nec obiiciebat quid¬ 
quam : interdum de viri doctrina percontabatur quae¬ 
dam, irrito plerumque studio, quod explicari a filia 
non plura possent, quam quae a Pontio Pilato accepisset. 

Et iam nox humida caelo 
Praecipitat, suadentque cadentia sidera sonnos. 

Itaque, remotis arbitris, quieti se tradit mulier. 
Ecce autem nondum plane sopita, sive aurium ludi¬ 
brium, sive vera res fuit, audire sibi visa est effusum 
per auras concentum mire flebilem, his modis: 

E caeli gremio nostras deductus in oras, 

Collibus aeternis genitus, stirps alta Parentis 
Aequaevi, intactae soboles spesque unica Matris, 
Ederet e molli cum primum cespite florem 
Halantemque avidas calicem proferret ad auras, 
Excidit insano correptus turbine. Mutus 
Cuncta dolor terrorque tenet, pavidusque refugit 
Grandia naturae miratus funera Titan. 

Eheu nutantem concussis axibus orbem 
Effligere, et caelum pallenti luce cruentum 
Quis dabit? Adsitis, Superi, vastamque ruinam 
Aeternis sufferte humeris: quo pondere tanta 
Iam premitur moles ? quae nunc extinguitur heu lux? (1) 

His erecta vocibus diu haesit, multa animo agitavit, 
uberes effudit lacrimas, donec ignota quadam consola¬ 
tione perculsa ac quasi fatigata in somnum decidit. 

Ubi novus illuxit dies, omnium fulgidissimus, dor¬ 
mientem excitavit puerorum ac virginum, ut videbatur, 
chorus, ea gratia vocum tamque suavi sono, ut putares 
canere inter auras Charitum concordiam: 

Funde Sion carmen : salve mihi splendida Solis 
Purpura ; salvete o virides in collibus herbae 
Et gemmae roris zephyrique tepentis odores. 

Quam serpit dulcis circum praecordia sanguis ! 
Instaurate aras, dabimus mox thuris odores 
Mundcique purpureo spargemus limina flore. 

Funde Sion carmen: longae post tempora brumae 
Impia silva ruit, iesseia germinat arbor. 

(X) Hos et insequentes versus, quemadmodum alia non pauca, suo 
marte scriptor latinus finxit. 


Poloni: Eamus ad Ipsum). 

Quo cantu delectata mulier risit tam blandum, ut 
nihil ea forma posset cogitari pulchrius. Adiere parens 
et coniux, quibus nullae fuerant auditae voces, admi- 
ratique oculos clariores stellis extra lunam fulgentibus 
et roseo colore suffusas genas, suismet oculis detrecta¬ 
bant fidem. lamque in spem novam erectus animi pen¬ 
debat Cinna, deberetne humi se prosternere diisque 
agere immortalibus gratias. Verum, quum in eo esset 
ut poplites flecteret venerabundus, revocatus est ab 
uxore petente ut in atrium sub umbra palmae defer¬ 
retur. 

Ibi aliquot horas spatiati viri periculum meridian 
temporis anxii exspectabant, eo magis quod videbatur 
aegra in dubium soporem incidisse. Cinna, qui omnia 
facilius quam moram illam perpeti poterat, metum inter 
et spem, dormientis anhelitus pene numerabat singulos. 
Fit tandem aliquando meridies. Anthea, repente rese¬ 
ratis oculis : 

— Arripe — inquit — me manu, Cai. 

Expalluit Cinna, ratus umbras terrificas de more 
adesse mulieri. 

— Videsne — inquit Anthea — prodeuntem lucem 
illam meque petentem ? 

— Obsecro: averte inde oculos. 

At illa gestienti laetitia: 

— Ecce lucem — exclamat. — Agnosco hominem: 
Ipse est: en mihi subridet: transfixas ad me tendit 
manus. O inauditae misericordiae virum, imo Deum ! 
Ipse me sanat: Ipse me vocat. 

Ad haec Cinna tremebundus: 

— Eamus — inquit — eamus ad Ipsum. 

Desiluit lecto mulier iis animi et corporis viribus, 
quibus usa fuerat antea nunquam. Simul autem caeco 
quodam impetu decurrentibus obviam fit Pontius Pi¬ 
latus, citato cursu anhelus abstergensque frontem su¬ 
dore diffluentem. 

Is ancipiti inter cachinnum et stuporem vultu : 

— Audistisne ? — inquit. — Excitatum aiunt a mor¬ 
tuis Nazarenum. 

Cui Anthea: 

— Scimus ; quaeso, ne moras afferas. — Arreptaque 
viri manu : — Eamus — inquit — eamus ad Ipsum!... 

P. Angelini. 

FINIS. 

Rerum 

Do concordia Fidei cum Scientia. 

Selecta ex bibliothecis et archivis. Dd origine Turearum. 

Horae subsecivac. Columbus altero orbe divinato ad ignotas terras in 
navem ascendit. 

Do podsi quae dicitur aulica. 

Ludus qui Italice dicitur: La corsa nel sacco; seu « Gertant qui 
currere In sacculo inclusi». 

Paroemlae sive Adagia. Utre terreri, — Domesticum thesaurum ca¬ 
lumniari. — Mihi istic nee seritur, nec metitur. 

Vaticana muralis pictura Gonstantini Gaesaris pugnam referens 
contra Maxentium ad Romam. 

Ad sanitatem tuendam. 

Acta Pontificia. Sanctissimi Domini Nostri Pii PP. X Motu proprio 
de' Catholicorum in exteras regiones emigratione. 


index: 

Ex Sacris Gongregationibus Romanis sententiae novissimae se¬ 
lectae. Ex Congregatione Consistoriali. — Ex Congregatione da Pro¬ 
paganda Fide pro negotiis Ritus Orientalis. — Ex Congregatione de 
Religiosis. — Ex Congregatione Rituum. 

— Vita functi viri clariores. 

Annales. — Libycum bellum. — Turearum interna negotia. — Mauritanae 
res. 

Publici per orbem coetus legibus ferendis. 

Per orbem. 

Libri recens dono accepti. 

DE CONCORDIA FIDEI COI SCIENTIA 


Quaenam et quae controversiae circa Fidei scien¬ 
tiaeque concordiam hisce nostris diebus exortae fuerint, 
ex librorum copia de Fide scientiaque tractantium, qui 
in lucem prodiere, manifeste apparet. (1) Paucis abhinc 
diebus, Paulus Bourget in libro, cui titulus est: Pages 
de critique et de doctrine, merito asserebat « principia 
fundamentalia Fidei, cum scientiae principiis optime 
cohaerere». Contra Paulum Bourget, Scipio Sighele 
insurgit atque fatetur mirandam esse huiusmodi asser¬ 
tionem, quum historia humana universa nonnisi de 
conflictibus inter utramque existentibus loquatur, quum- 
que ipsemet Ferdinandus Bruneti&re ad dubitantes 
animas sublevandas asseruerit « actum esse de scientia ». 

Nobis consilium est, tres circa Fidei scientiaeque 
concordiam solvere quaestiones ; videlicet: 

a) An Fides et scientia mutuo sibi contradicant. 

b) An Fides et scientia seiungendae sint. 

c) An in eadem intelligentia respectu eiusdem 
veritatis Fides et scientia amico possint foedere conso¬ 
ciari. 

* 

* * 

Modernistarum responsio ad primam quaestionem, 
scilicet «an Fides et scientia nnfuo sibi contradicant» 
in propositione 65 a syllabi Pii X continetur, et huius¬ 
modi est: « Catholicismus hodiernus cum vera scientia 
componi nequit nisi transformetur in quemdam chri¬ 
stianismum non dogmaticum, idest in protestantismum 
latum et liberalem ». 

Modernistarum sententia Cone. Vaticani (Sess. 3, 
c. 4, de Fide et ratione, Denz. 1645-46 ) doctrinae con¬ 
tradicit, quum Concilium affirmet: « Verum etsi Fides 

(1) Hinc libri: Science et Religion ; Science et foi; Scienza. e fede; 
Conflitto fra scienza e fede; Rapports entre la philosophie et la foi ; Glaube 
vnd Wissen; Vom Wissen vor dem Glauben. e(;c. 


sit supra rationem nulla tamen unquam inter Fidem et 
rationem vera dissensio esse potest: quum idem Deus, 
qui mysteria revelat et Fidem infundit, animo^humano 
rationis lumen indiderit: Deus autem negare seipsum 

non possit, nec verum vero unq.uam contradicere. 

Abest ut Ecclesia humanarum artium et disciplinarum 
culturae obsistat... Nec sane ipsa vetat, ne huiusmodi 
disciplinae in suo quaeque ambitu propriis utantur 
principiis et propria methodo ». Kursus nimia asseritur 
facilitate conflictus ille, quia : 

a) Veritates Fidei ac veritates scientiae ad di¬ 
stinctum utique ordinem, non autem oppositum perti¬ 
nent, quum primae mentis humanae capacitatem exce¬ 
dant; secundae eidem menti proportionentur. 

&) Utraque veritas ab eodem fonte promanat; a 
Deo quidem supernaturali modo, idest per revelationem, 
homini loquente est veritas Fidei ; a Deo autem natu¬ 
raliter loquente per lumen naturale intellectus, est 
« veritas scientifica ». 

c) Distinctus utique, non autem oppositus, est 
processus ad utramque veritatem perveniendi; ad ve¬ 
ritatem siquidem Fidei supernaturali pervenitur auxilio, 
ad veritatem autem «scientificam» nonnisi naturali 
modo. 

* * 

Circa secundam quaestionem «an Fides et scientia 
seiungendae sint» affirmative respondendum esse cen¬ 
sent Modernistae, immo irreverenter fatentur, «illo- 
gice (1) in Pii X Epistola Pascendi de hac sententia 
reprehendi... Modernistae enim hodiernae psychologiae 
plene consentientes aperte distinguunt scientiam aFide... 
Fides eiiirg. id unice spectat, quod scientia incognosci¬ 
bile sibi esse profitetur... Scientia versatur in phaeno¬ 
menis, ubi nullus Fidei locus; Fides e contra versatur 
in divinis, quae scientia penitus ignorat». 

(1) Programma dei Mod. § 2, Scienda e Fede, Epistola « Pascendi», 

Modernistarum error a Pio X in praefata Epistola per 
huiusmodi verba damnatus fuit: « Quae omnia. Venera¬ 
biles Fratres, contraria prorsus .sunt iis quae Pius IX 
decessor Noster tradebat docens (Brev. ad Episc. Wra- 
tislav. 15 Iunii 1857) philosophiae esse, in iis quae ad 
religionem pertinent, non dominari sed ancillari, non 
praescribere quid credendum sit, sed rationabili obse¬ 
quio amplecti, neque altitudinem scrutari mysteriorum 
Dei, sed illam pie humiliterque revereri ». Rursus uti¬ 
litas non levis est Fidem ac scientiam non seiungere ; 
quum recte, occasione libri L. Gaultier, V. Ermoni (1) 
animadverterit, « Scientiam et Fidem mutuo sese ad in¬ 
vicem adiuvare ac de facto scientiam ad Fidem ducere, 
Fidemque ipsammet scientiam regere ». Nonne Angelicus 
scribit (2) : « Salubriter divina providit clementia, ut 
ea etiam quae ratio investigare potest, fide tenenda 
praeciperet; ut sic omnes de facili possent divinae co¬ 
gnitionis partecipis esse, et absque dubitatione et er¬ 
rore»? Nonne Vaticanum Concilium (Sess. 3 et 4, de 
fide et ratione, Denz. 1646) de scientia ac Fide ait: 

«Opem sibi mutuam ferunt, quum recta ratio Fidei 
fundamenta demonstret, eiusque lumine illustrata rerum 
divinarum scientiam excolat; Fides vero rationem ab 
erroribus liberet ac tueatur, eamque multiplici cogni¬ 
tione instruat» ? 

* 

* * 

Ad tertiam quod attinet quaestionem, an videlicet 
eadem in intelligentia, respectu eiusdem veritatis Fides 
et scientia amico possint foedere consociari, diversa est 
responsio. Qui per motiva credibili tatis demonstratio¬ 
nem proprie dictam, quae evidentiam parit intellectum¬ 
que vincit, circa veritates fidei posse haberi tenent, 
tenent quoque in eodem intellectu respectuque eiusdem 
veritatis Fidem et scientiam simul coesistere posse. Qui 
tenent rursus « credere» actum esse solius voluntatis 
atque unice a motivis subiectivis pendere, idipsum do¬ 
cent, Quidam praeterea sunt, qui quamvis negent circa 
veritates Fidei posse demonstrationem proprie dictam 
haberi, ipsumque actum Fidei solius voluntatis esse, 
docent tamen Fidei scientiaeque actum in eadem intel-* 
ligentia, respectuque eiusdem veritatis amico posse foe¬ 
dere consociari. Audiatur P. Peseh. (3): « Tota quaestio 
' est, num homo possit actu Fidei divinae credere ea, 
quorum naturalem scientiam habet. Responsum affir¬ 
mativum videtur plane certum. Nam omnibus incumbit 
officium credendi plura, quae a multis naturali scientia 
cognoscuntur, utexistentiam Dei ( Rom . 1,20; Hebr.11,6). 
Atqui si Fides nQn posset stare simul cum scientia eius¬ 
dem obiecti, talis obligatio imponi non posset. Ergo 
simultaneitas Fidei et scientiae circa idem obiectum 
non repugnat ». 

Theologi Salmanticenses e contra, contrariam docent 
opinionem hoc ducti fundamento : « De ratione — in- 

(1) Annales de Plui. Chrdt. Fevrier, 1909, d. 524. 

(2) Sum. c. Geni. 1. 1, c. 4. 

(3) Propaed, n, 404, Prop. XXV, 


quiunt (1) — obiecti assensus Fidei est, non esse visum 
ab eo qui credit; de ratione autem obiecti actus scien¬ 
tiae est esse visum ab eo, qui scit: sed implicat, quod 
idem obiectum et secundum idem praedicatum, sit 
visum, et sit non visum ab eodem intellectu ; siquidem 
esse visum, et non esse visum, opponuntur privative, 
et unum affert carentiam alterius; ergo implicat, quod 
idem obiectum et secundum idem praedicatum attin¬ 
gatur ab eodem homine per assensum Fidei et per as¬ 
sensum scientiae». Non aliter Angelicus doctor, penes 
quem huiusmodi leguntur expressiones : «Nec Fides nec 
opinio potest esse de visis aut secundum sensum, aut 
secundum intellectum... Non est possibile quod idem 
ab eodem sit visum et creditum... Unde etiam impos¬ 
sibile est quod ab eodem idem sit scitum et creditum... 
De eodem secundum idem non potest esse simul in uno 
homine scientia nec cum opinione nec cum Fide..... 
scitum est visum, et creditum est non visum... De 
eodem non potest esse scientia et Fides apud eumdem; 
sed id quod'est ab uno scitum, potest esse ab alio cre¬ 
ditum... Ille qui credit... non habet sufficiens inducti- 
vum ad sciendum ; et ideo non tollitur ratio meriti... 
Aliquid est credibile dupliciter. Uno modo simpliciter, 
quod scilicet excedit facultatem omnium hominum in 
statu viae existentium, sicut Deum esse trinum et unum 
et huiusmodi : et de his est impossibile ab aliquo ho¬ 
mine scientiam haberi; sed quilibet fidelis assentit 
huiusmodi propter testimonium Dei, cui haec sunt prae¬ 
sto et cognita. Aliquid vero est credibile non simpli¬ 
citer, sed respectu alicuius ; quod quidem non excedit 
facultatem omnium hominum, sed aliquorum tantum ; 
sicut illa quae de Deo demonstrative sciri possunt, ut 
Deum esse unum aut incorporeum, et huiusmodi: et 
de his nihil prohibet quin sint ab aliquibus scita, qui 
horum habeant demonstrationem ; et ab aliquibus cre¬ 
dita, qui horum demonstrationes non perceperunt: sed 
impossibile est quod sint ab eodem scita et credita... 
Non est possibile quod sint de eodem Fides et scientia ». (2) 

Nonne penes S.S. Patres adagia illa reperiuntur 
«Quid est Fides nisi credere quod non vides?... Fides 
est adspectus eorum quae non sunt manifesta... Non 
enim Fides de re evidenti concepta Fides dici poterit. 
Quae apparent fidem non habent ». 

* 

Relationes igitur Fidem inter ac scientiam existentes 
huiusmodi sunt: 

I. — Fides et scientia non sibi mutuo contradicunt, 
quia Fidei et scientiae habitus possunt in eodem homine 
mortali dari. 

II. — Fidei et scientiae seiungendae non sunt, quia 

(1) Vol. 11 de fide , disp. 3,-dub. 2, §. 1. 

(2) II-II 110 1. 4 ; art. 5, in corp. et ad 4.; II-II“° 2. 4 ad 2 ; 2, 9 ad 3.; 
De Veritate q. 14 a. 9 in corp. et ad 6. - Cf. Revue des Sciences Philos. et 
Thdol. Avril 1909, p. 244 ; Hbitz La Philosdphie et la Loi chez saint Tho- 
mas d’Aquin. — Kleutgeii Theologie d, Vorzeil 4, Vom Wissen vor dem 
Glauben. 

praeter mutuas utilitates, habitus Fidei cum scientiae 
actu esse potest. 

III. — Actus Fidei et actus scientiae in eodem ho¬ 
mine mortali respectuque veritatis eiusdem simul esse 
nequeunt, sicut esse simul non possunt visum et non 
visum, quamvis possint esse successive in eadem in- 
telligentia. 

Neque valet opponere Pauli Apostoli verba (I Co- 
rinth. VIII, I): « Scientia inflat »;• quia ille de scientia 
sui temporis, quae vel Deum ignorabat, vel Deum nega¬ 
bat, vel ideam Ipsius destruebat, mentionem facit, 
non autem de vera laudabilique scientia humana. 


ReginALDUS M. Fei. 



SELECTA EX BIBLIOTHECIS ET ARCHIVIS 


De origine Turearum. (1) 

Tureae, partim Caspio mari proximi, qui Asiam 
Orientemque vastarunt, Caucasique veteres incolae, qua 
parte ad Arctum vergit: partim inter Scythicas gentes 
relati, et Hunnici sanguinis, qui postea Ungari dicti 
sunt, existimati : quod ex Graecis auctoribus et Latinis 
colligas. Veteres scriptores (quod sciam) de his nihil, 
praeter Mellam et Plinium : ille praeter nudum Tur¬ 
earum nomen in Scythiae relatione nihil aliud addidit. 
Sive igitur veteres illi a Mella relati, sive recens ali¬ 
quod genus hominum, eorum certe qui Caspii maris 
accolae fuere, tenuissima memorantur primordia, et ut 
ceterarum gentium plane obscura : nam septingentesi¬ 
mi) Opusculum hoc, auctoro Ioanne Baptista Egnatio Veneto, Basileae 
anno mdxxxiii mense Augusto excudeliat Henricus Petrus nna cum aliis 
sui temporis historicis documentis, inter quae Christophori Colom de in¬ 
sulis nuper inventis in mare Indico sub Ferdinando rege Hispanigrum , 
epistola ad magnificum dominum Raphaelcm Sanxis ; deinde per Alexan¬ 
drum de Cosco latinitate donatum. De volumine haec editor monet: « Lector 
humanissime, habes hic opus quaruudam historiarum, quos iam primum 
typis nostris ex antiquo et scripto exemplari in commodum tuum evulga¬ 
vimus ». — De auctoro autem opusculi has quae sequuntur notitias invenire 
nobis datum est. Verum eius nomen fuit Ioannes Baptista Cipellus, quod, 
more litteratorum et etiam artificum aetatis suae, in Egnatium immu¬ 
tavit. Humili loco natus circa a. mcccclxxviii, tanta ingenii vi pollebat 
tantoque scientiae amore flagrabat, ut vix duodeviginti annos natus Ve- 
nctiisin patria ludum litterarum privatum aperire non dubitaverit. Egregia, 
quam brevi obtinuit, civium existimatio zelotypum ei reddidit Marcum 
illum Antonium Sabellicum, qui fertur iuvenem vexare admodum coepisse. 
Egnatius huiusmodi ultionem suscepit: acerrimam de nonnullis Sabellici 
circa antiquos scriptores indiciis censuram scripsit, eam an. mdii sub ti¬ 
tulo Racemationes vulgavit, scholamque suam prope Sabellici domum 
transtulit, ubi ea quae antea Sabellicus, et in quibus illi adversaretur, 
commentariis illustrare aggressus est. loannis doctrina aemulum ipsum 
tandem vicit, qui an. mdvi iam prope mortem adductus, ad se quum ac- 
cersivisset, eius animum cum suo reconciliavit, atque in amicitiae pignus 
opus quoddam sua manu scriptum edendum ei commisit, qui non solum 
diligentissime munere sibi tam humaniter concredito perfunctus est, sed, 
post Sabellici obitum, funebrem eius laudationem composuit, quae, nunc de¬ 
perdita, voluti pulcherrimum inter Egnatii scripta celebrata fuit. Anno 
mdxx noster, qui Venetorum civium iuribt.s, Notarii titulo ipsoque publici 
legati otiicio honestatus fuerat, publicam eloquentiae cathedram tanto cum 
plausu obtinuit, ut eius lectiones a quingentis quotidie alumnis ex omni 
Italia etiamque ab exteris gentibus frequentarentur. Eloquentiam docuit 
ad annum usque mdxi.ix quando otium, quod iam pridem gravis annorum 
petierat, ei tandem concessum est. Non tamen diu emeritis stipendiis 
frui potuit; cursum enim vitae absolvit d. ix m. Iulii mouii. Multa scripsit, 
quae maxima ex parte vulgata non fuere, multamque 'Aldi illius senis 
celeberrimis editionibus operam contulit. 


mum ab hinc annnm natali solo relicto, in Persidem 
atqne Asiam minorem primum impetum fecere, sed nec, 
unus dux illis, nec certum imperium ; vagi, dispala- 
tique, quove cuique sors affuit, latrocinantes magis 
quam belligerantes provincias vastarunt. Prima sti¬ 
pendia Basilio Macedone imperante sub Muchumetio 
Saracenorum principe meruere, quorum praecipue opera 
Babylonios Indosque ille vicerat. Sed peperit his virtus 
invidiam; prohibitique ad sua redire, indignati primo 
secedunt; inde uno alteroque praelio Tangrolipicis Mu- 
caletii ducis eorum auspiciis feliciter adversus Saracenos 
gesto, tandem egregie vincunt, Muchumetiumque pro¬ 
fligatum acie obtruncant; ex quo res Turcica ad Tan- 
grolipicem delata. Is, aliis Tureis ad se accersitis, Cu- 
cumetium nepotem adversus Arabas cum paratissimis 
copiis misit; qui praelio ab his victus, quum a patruo 
per summum contemptum exceptus esset, eius iracun¬ 
diam veritus, ab illo deficit, et Pasara Chorasmiorum 
urbe munitissima sese includit. Tangrolipix interea 
praelio genti funestissimo in Mediae finibus cum Ro¬ 
manis, Asani alterius nepotis ductu, conflixit. Quo 
victo et caeso, indignatus ille Aleimum fratrem iterum 
in Romanos misit: qui egregiam victoriam, capto Li- 
parite Graecorum duce et caesis etiam Iberis Roma¬ 
norum sociis, retulit; sed quum Liparitem primum, 
mox et dona a principe missa facile Turea reddidisset, 
nec praestarent Romani quod promiserant, ingentibus 
copiis accinctus Tangropilix, Asiam omnem ad Euxi¬ 
num mare aut vastat, aut subigit; variatum deinde in 
gente, factionibus exortis, ad Gallorum usque memo¬ 
rabilem illam, expeditionem, qua fracti ab his saepius, 
magna etiam imperii parte multati sunt, donec Otho¬ 
nianus ab hoc Selino, qui rerum nunc potitur, nonus, 
veterem gentis gloriam asserere ausus est. Is obscuro 
loco et parentibus agrariis natus, virtute ac calliditate 
singulari, conflata per seditionem manu, circumferre 
Turcica coepit arma, in suae gentis homines non mi¬ 
nus infestus quam in nostros ; paulatimque rerum suc¬ 
cessu et imperandi libidine inflammatus, castellum, 
quod Othomanum de suo nomine appellari voluit, cepit. 
Distabat id a Prusia Trapezuntem versus itinere dierum 
sex ; agebatur autem annus salutis nostrae millesimus 
trecentesimus, praeeratque in Barionae (1) sede Bonifacius 
octavus, circa exitum Michaelis Palaeologi, et Andro¬ 
nici nepotis initia; quo tempore Germanis Albertus 
imperabat. Othomanus igitur his auspiciis intra octo 
et yiginti annos, quibus rerum potitus est, incredibile 
dictu quantum rem suam auxerit: magnam certe Bi¬ 
thyniae partem brevi subegit, oppidaque ad Euxinum 
posita non pauca cepit; qui moriens Orchani filio re¬ 
gnum per manus tradidit; sub quo Graecorum Canta- 
cuzeno et Palaeologis contendentibus, adeo res Otho- 
manica crevit, ut Prusiam Graecis ademerit, et dum 
Cantacuzeno magis quam Palaeologis favet, primus in 

(l) Xumne Bar Jona'i Et sic deinceps. 













Europam, ab eo accersitus, traiecit. Caramanum etiam, 
perfidia in illum usus, cuius filiam in uxorem duxerat, 
interfecto eius filio adolescente, non exigua principatus 
parte exuit. Qui post vigesimum secundum imperii 
annum Ammuratem filium haeredem reliquit. Is avitam 
paternamque felicitatem aemulatus, in Caramanum avum 
maternum non minus infestus quam pater fuit: mox 
ab imperatore Palaeologo solicitatus in Bulgaros, fra¬ 
tremque Peloponnesi principem, qui bellum moverant, 
XII Turearum millibus in Europam transportatis, egregie 
Bulgaros liostesque imperatoris ultus est; hinc Europeis 
opibus illectus, dum ulcisci imperii hostes simulat, usus 
Genuensium navibus, Hellespontum ad Abydum superat, 
Gallipolimque cum aliis oppidis occupat. Is fuit annus 
millesimus trecentesimus sexagesimus tertius ; nec multo 
post Serviam Bulgariamque ingressus, quum Hadriano- 
polim prius occupasset, occurrentes sibi cum paratissimis 
copiis hostes, ingenti caede profligat, Lazaro Serviae 
principe in acie caeso; sed mox a servo in domini 
vindictam Ammurates occiditur, quum annos viginti 
tres imperium tenuisset, Pazaite et Solimano liberis 
superstitibus. ‘Pazaites, interfecto per insidias fratre, 

. patris mortem ulturus, Marcum Craievicum Bul garorum 
principem praelio superat et interficit; inde magnam 
Bulgariae partem sibi subiecit; nec tanto rerum suc¬ 
cessu quietus, Bossinam, Croatiam, ulterioresque Illy¬ 
rici partes vastat. Constantinopolim annos octo obsidet, 
facileque obsessam iam tunc expugnasset, nisi Unga- 
rorum Gallornmque adventum formidans, quibus ad 
Nicopolim occurrit, memorabili praelio nostros supe- 
rasset, caesis captisque magna ex parte Gallorum du¬ 
cibus, in primis Ioanne Burgundiae duce, et Sigmundo 
Ungariae tunc rege tumultuaria pugna fuso, qui facile 
in hostis potestatem venisset, nisi Venetae classis oc¬ 
cursu servatus e fuga esset, cui tam. Thomas Mocenicus, 
qui postea Michaeli Steno successit, praeerat. Inde ad 
Constantinopolitanam obsidionem spei plenus regrediens, 
quum eam biennio obsessam tenuisset, trepidissimis 
Tamberlanis Scythae nuntiis, qui infinita pene multi¬ 
tudine Turearum terras invaserat, excitus, illi ad Stel¬ 
lam montem congrediuntur, in Galatiae Bithyniaeque 
confinio. Caesa sunt in ea acie Turearum ducenta millia: 
vivus ipse Pazaites in hostis potestatem venit, qui au¬ 
reis catenis cavea vinctus, ad mortem usque a Tam- 
berlane circumductus est. Incidit haec clades Tureis in 
annum millesimum trecentesimum nonagesimum septi¬ 
mum salutis nostrae, Bonifacio nono pontifice Romano. 
Huic duo fuere liberi mares : Orchanes, quem alii Ca- 
Tepinum, et Maomethes, quem nostri Moysen magno, 
uti video, errore dicunt. Orchane intra biennium per 
insidias a fratre interfecto, Maomethes rem Turearum 
solus occupat, qui Turcia, avito regno Asiae recepto 
per Tamberlanis interitum, Bulgarios et Vlacos praedis 
et cladibus afflixit, Iladrianopolique recepta, regiam 
ibi sedem statuit. Ipso post annos septem et decem 
mortuo, Ammurates filius regnum init, Ioanne XXII 


Barionae sedem tenente. Hic maiorum gloriam non 
solum aequavit, verum etiam longe superavit. Prusia 
illi expeditio in Mysorum principem, qui nunc Servi 
dicuntur, fuit; de quibus Scopiam et Novemontum post 
longam obsidionem cepit, duos reguli filios captos 
oculis privat, postea sororem eorum uxorem sibi adsei- 
scit, restitutoque per has nuptias Novemonto, in Via- 
chos, Ungaros et Germanos incursiones graves facit, 
inde in Epirum deflectens, Croiam expugnat. Vene¬ 
torum arma in se solicitat; Thessalonica his per vim 
adempta, interim una ab Ungaris ingenti pugna victus, 
induciisque ab iis decennalibus impetratis, iterum ab 
iisdem Ungaris praeter iusiurandi fidem, Eugenii pon - 
tificis hortatu, bello petitur : quos duplici praelio du¬ 
cum nostrorum discordia et ambitione vicit. In altero 
ad Varnam Ladislaus, rex Poloniae, et Iulianus Cardi¬ 
nalis obiere; in altero ad Basila victus Hunniades cae¬ 
si que principes Ungari non pauci, praeter gregarium 
militem, qui ad internecionem occubuit. Nec moratus 
Peloponnessum fratrum discordia iniuriae obnoxiam in 
ditionem redegit; exinde reputans animo regni mo¬ 
lestias et fortunae inconstantiam animo agitans, in A- 
siam abiit solitariam vitam, secutus et Maomethae filio 
cura rerum demandata sub Calibassae tutela, quam non 
multo post repetere suasus (aetas enim filii non satis 
idonea rei administrandae adhuc videbatur) Epirum 
ingenti exercitu repetit (defecerat enim fere universa 
Scanderbecchio auctore) et Croia frustra per aliquot 
menses oppugnata, moerore animi obiit, quum annos 
quatuor et triginta regnasset. Longum est si Maomethis 
eius filii res gestas explicem ; quae quantae fuerint, 
novum Othomanicae familiae Magni cognomentum ab 
eo quaesitum, et in haeredes iam transmissum arguat. 
Is enim duo Christianorum imperia, Constantinopoli- 
tanum et Trapezuntinum, subvertit; regna duodecim 
nobis ademit, ducentas urbes Christianam pietatem se¬ 
cutas cepit, et in his Chalcidem insulam armis et Sco¬ 
dram deditione Venetis extorsit, bellum maritimum per 
multos annos cum maioribus nostris gessit, Capham 
ponticam urbem expugnavit, Rhodon insulam frustra 
tentavit; Italiae capto Hydrunte, arma intulit’; et dum 
plusquam civile bellum in maiorem filium meditatur, 
quum annum unum et triginta praefuisset, obiit anno 
salutis nostrae mcccclxxxi, quinto Nonas Maii. Quo 
mortuo, res Turcica civilibus armis aliquamdiu iaetata 
est. Sed minore fratre victo et fugato, solus imperium 
Pazaites obtinuit, qui Vlachiae castella quaedam quum 
expugnasset, inde in Sultanum Aegyptium copias eduxit, 
a quo saepe victo, Tureae tandem pacem foedusque 
iniere. Ceterum quum otii appetentior a flatura vide¬ 
retur, nec tamen per suorum hominum ferociam feriari 
a re bellica posset, paratis terra marique ingentibus 
copiis, anno mccccxcii Cerauniorum montium accolas 
invadit, tractumque illum liberarum semper ad eam 
diem gentium Turcicae servituti subdit; inde septimo 
post anno terribili classis apparatu Venetis Methonem, 

Naupactumque, mox inde et Dyrhacliium-adimit. Quin 
et in Foroiuliensi agro trepidatur, Tureis foede terram 
eam magno nostrorum damno vastantibus. Nec multo 
post pax secuta, Andreae G-ritti patricii clarissimi opera; 
postquam non diu superstes Pazaites fuit, regno a Se- 
lino filio pulsus, qui rerum nunc potitur, ex quo annos 
ferine xxx imperitasset. 


HORAE SUBSECIVAE 

C: lumbus altero orbe divinato ad ignotas terras 
in navem ascendit. 

S\fave levi nixus, magno sed pectore firmus 
Litore ab hispano audebat proscindere rostris 
Nauta Ligur pelagus, quod nunquam conspicere ausi 
Mortales oculi. PALOS ad littora portus 
Turba immota manet, miralurque ore stupenti 
Impavidum nautam placida percurrere puppi 
Oceanum insuetum per iter. Candescere fluctus 
Incipiunt, atque audax iam secat aequora navis. 
Diffugere procul montes, et liiora ibera; 

Et nihil apparet naulis nisi pontus et aether. 

Quaenam, magne Heros, animo tibi tanta cupido, 

Ut te sponte velis ignoto fide e ponto 
Et siccis oculis horrentia monstra videre? 

ZNjon certe auratum tibi mens acquirere vellus, 

INjon rutilo ducit te fulgens purpura fuco; 

N:c studio exardes plausus popularis et aurae; 

Una tibi sedet in ferventi corde voluptas 
Iustitiam atque Fidem, et quae caetera munera Christus 
Jlllulit in terras, miseris transmittere tandem 
Gentibus, obscurae noctis quibus usque tenebrae 
Incubuere, nec e caelo lux alma refulsit. 

Iam videas, ut collustrent nova sidera noctem; 
turgidus et fluctus timeat contingere puppim, 

Quam clavo regit arbiter Euri, undaeque frementes. 
Mane novo ut spargit paullatim lumine terras 
Lucifer, infusas et noctis dissipat umbras; 

Sic populos errorum Tu caligine sparsa 
ffletheria luce irradias, revocasque vagantes 
Littoris ignoti turbas ad gaudia pacis. 

Ergo Tibi grates, si iam pars altera mundi 
Christiadum ritu discit mansuescere, et almum 
Christi vexillum digno Veneratur honore! 

Albintimilii. 

Callistus Amalberti. 


DE POESI QUAE DICITUR AULICA. 

Principibusplacuisst viris non [ultima laus esi. 

Non cuivis hominum contingit adire Corinthum. 

(Hor. Lib. I, Ep. 17)A- 

Non id mihi sumo, hoc adhibito argumento, disputa¬ 
tionem quamdam inire de illa poesi, quae vere proprie- 
que dicitur aulica ; sed potius ac veluti cursim nonnullas 
afferre animadversiones, quae mihi in mentem venerunt, 
cum per hosce dies, subsicivis horis, otiandi causa li¬ 
bellum quemdam percurrerem, cui nomen: Argutae 
virilitatis exercitamenta, Caesare F anelli auctore, a. 

MDCCXVI. 

Displicet vero partem' tertiam, idest epigrammata, 
in tres libros divisam, tantum mihi in manus perve¬ 
nisse, cum reliquas comparare nequiverim ; sed, si fieri 
non potuit ut totum opus evolverem, dolendum non 
est, quod crimine ab uno reliquarum partium sententiae 
facile discuntur. 

Libellus de quo loquimur, est Carolo Sexto Roma¬ 
norum Imperatori Austriaco atque Hispaniarum Regi 
piissimo dicatus, aci amoris, fidelitatis et obsequii iucli- 
cium, tesseram atque argumentum. Iam inde a primis 
paginis qui sit auctor, nullo negotio dignoscitur, sci-, 
licet quo animo quibusve sensibus, vel quibus armis y 
quove inflato ac tumido scribendi genere communitus 
se ad propositum composuerit, cum enim, ad Solem 
Austriadum conversus, de se ipse scribat: 

Nunc ego spes Phoebi tenuis, rudis incola Pindi, 

Ante tuos supplex, cernuus ante pedes, 

Hosce dico versus, incultaque carmina sacro : 

Parce ausis ; spernas nec metra parva, i ogo : 

Vel Deus aetherei summus moderator Olympi 
Oblati thuris parvula grana probat. 

Hucusque non multum offendimur, ac veniam damus 
libenter, eo magis quod in progressu operis nonnulla 
epigrammata invenimus, quae grato animo leguntur, 
utpote cum nescio quid salsum commodeque dictum 
habeant. Quod si nobiscum id bene consideramus, haud 
facile esse epigrammaticum genus, et praecipuas, ut ita 
dicam, virtutes a studiosis exposcere, ut affabre in illo 
se exercentes, digni superioresque evadant, minime 
respuendum est Fanellii conamen et in obsoletas nuga- 
toriasque res reiciendum. 

Ceterum, difficultatem hanc poeta sibi non dissimulat, 
quin immo sic admonet lectorem: 

Cuncta supercilio placido vultuque benigno 
Perlege, nec rigido laedere dente velis. 

Si quid peccabunt Epigrammata, parce libenter : 
Difficile hoc metri creditur esse genus. 

Non est dumtaxat carmen, sed nobile carmen, 

Quod debet lepidos continuisse sales: 

Si forte insulsum, sibi gignit ubique cachinnos, 

Non plausus; momos in sua damna movet. 

Sed non de his epigrammatis mihi in animo est 
disputare, verum de illis quae proprius opportuniusque 

poemata sive elegiae dicuntur, quaeque quiddam auli¬ 
cum sapiunt. 

Agitur in primis de nativitate Austriaci Infantis. 
Bene recteque poterat poeta, ad suos obsequii officiique 
sensus in Regem expromendos, paucis versibus absol¬ 
vere rem; scilicet laetissimum eventum consalutando 
et fauste imperio populisque auspicando. 

Sed non ita est, lectores ! non est profecto. Nam 
tumentem Fanellii Musam minime simplicitas et modus 
decet: translationes vero probantur, ambages, imagines 
audaciores, ne dicam novae atque mirae, dicendi tnr- 
giditas, et huiuscemodi fuci vitiosaque ornamenta . . . 
En pleraeque elegiae quae idem argumentum tractant, 
quibusque vel nimium stomachamur : 

Iam Europae pacem poeta ab uno partu sperat vi- 
detque Martem saevos clypeos et enses deponere, Se- 
bethumque, iuvenem factum, exsultare. . . 

Aspice ut intexunt choreas per caerula ponti 
Pausilypi nymphae, Nereidesque deae. 

Tunc lustra exoptat Puero, Pylio quot lustra fue¬ 
runt . . . 

Eaedem sententiae, ac paene dixerim eadem verba, 
alio loco adhibentur: Astrictis foribus, Ianus claudet 
sua limina; Mars mutabit rigidos gladios curvis aratris 
atque inter clypeos mellificabit Apis (!). Ducum comae 
oliva cingentur, ingemetque Ambitio (non desunt vero 
quidem personarum fictiones), et lacrimas ad instar 
fluminis 

Ex maestis oculis proferet Invidia ! t 

Paulo post, mentione Iovis iniecta qui, captus Eu¬ 
ropae splendoribus, eripuit illam ac sanguine commixto 
Minoem genuit, Carolum Regem Iovem Austriacum 
(risum teneatis?) salutat, eiusque uxorem Elisabeth Ju¬ 
nonem secundam ... At hic silentio praeterire non pos¬ 
sum distichum quoddam, quod insulsitatis tumorisque 
culmen, ut mihi videtur, attingit atque inter aegro¬ 
tantium deliramenta recensendum est: 

Ex uxore gravi, gremioque uteroque tumenti 
Mox, mox nascetur, sorte iubente, Minos !! 

Comparationes autem subsequuntur, quod poeta ef¬ 
frenus, alato insidens equo, citato cursu et historiae- 
regna et fabularum percurrit. . . Puer vagiens haeret 
oculis fulgentibus, Alexandri similis, cum matris ab 
alvo 

Exiit et primos protulit ore sonos ; 
imago frontis specimen dat Herculei roboris, et vivida 
forma Achilleas genas ostendit!! Praeterea, fiet compar 
Alcidae cum annis creverit, et, ut ille, franget monstra 
quot orbis habet. . . 

Quaero num quid inflatius turgidiusque dici possit, 
quidque ad nativitatem infantis celebrandam, cum ve¬ 
terum fictis fabulis comparare eam conferat. 

Memini olim in Senecae epistulis legisse Alexandrum 
Magnum, cui aulici persuaderent se filium esse Iovis, 
cum gravi vulnere ab hoste sauciatus esset in bello, 


dum moenia circumiret, oculos iam diu indecora adu¬ 
latione subligatos aperuisse atque ita exclamasse: 
« Omnes . . . iurant me Iovis esse filium ; sed vulnus 
hoc hominem' esse demonstrat ». (1) Quotiescumque 
enim aliquid aulicae poesis prae manibus habui, hoc 
mihi dictum sponte in mentem venit. 

# 

* x- 

At hic fortasse quaerat quispiam : Putasne principum 
aures hisce blanditiis mulceri et facile falsa pro veris 
diiudicare ? putasne reges ea esse mente ut assentatorum 
in sententias incaute descendant ? Minime. 

Hinc supervacaneum est, ne dicam perabsurdum, 
id poesis genus atque irrita inter eorum conamina re¬ 
censendum qui, cum sibi vultus sit pravis maculis sa¬ 
nieque corruptus, suam deformitatem et pigmentis et 
cerussa occultare student. Sed facile sub fuco latentem 
saniem dignoscimus: tunc velamentum dissolvitur et 
veritas nuda apparet. Simili ratione de poetis atque 
scriptoribus blandientibus diiudicandum est qui, cum 
nihil quidquam nobile atque excelsum habeant quod 
suorum carminum in fronte constituant, ideoque optimis 
sententiis honestisve careant argumentis, tenue quid¬ 
quam eligentes, ita praetexere, farcire, pigmentis illi¬ 
nere conantur, ut eius gracilitas, filicatis, ut ita dicam, 
figuris contemptis, scilicet dicendi apparatu, verborum 
elegantia, similitudinibus, eisque denique artificiis qui¬ 
bus Musae redundant, sub tot supervacaneorum nutans 
pondere, detegatur. Quod si Plinius iunior potuit 
scribere : « nullus est liber tam malus, ut non aliqua 
parte prosit» (III, 5), censeo autem — nec postulo ut 
alii meae sententiae astipulentur — omnia quaeque 
per blanditias exarata, sive numeris astricta, sive ora¬ 
tione soluta, si non mores, at certe sensus iudiciumque 
• corrumpere : opimum enim dictionis genus immutataque 
verba ea sunt artificia, quae vel nimium noceant vo¬ 
luntati. 

Vidimus iam quid de nativitate Austriaci Infantis 
Fanellius scripserit. 

Verum non possumus ei laudem denegare quod, 
saevientibus illo tempore Tureis, sincero ex corde opta¬ 
verit ut Thracia luna principis iugum ferret Threiiciique 
canes baculo verberarentur, atque pro festivitate Sancti 
Iosephi precatus sit ut, quamvis innumeras naves et 
phalanges hostes collegissent, eorum agmina perirent. 
Sed displicet, ne dicam offendit nos, deforme eius ob¬ 
sequium erga comites, principes, caesareae maiestatis 
consiliarios, equestris militiae praefectos, equites, mar- 
chiones, ducesque singulari benignitate praeditos omni- 
que ex parte spectabiles... Nam id obsequii genus nulla 
alia re constat, nisi fastidienda earumdem sententiarum 
iteratione, eisdem honorificis verbis, eisdem lusibus, 
eisdem argutiis. Ut unum afferam exemplum, laudatis 
viris potita exoptat ut longos annos Nestoris Castoris¬ 
que enumerent, spectentque pariter Pollucis olympiadas! 

(1) Sen., E]). V. 

Quae res, molesta scilicet ac taedii plena iteratio, ne¬ 
cessario ex tenuitate argumenti proficiscitur. 

Equidem miror, Fanellium potuisse praecipuis suae 
aetatis hominibus veluti coronam quamdam epigram- 
matum intexere ; sed cum attentius propiusque consi¬ 
deremus quibus frondibus ea constet, cogimur nosmet 
ipsos rogare num esset tanti id scribere ! 

Possum vero nonnullos alios Fanellianae Musae locos 
afferre, ex quibus luce clarius apparet quam inane 
poetice scribendi genus aulica atque adulatoria poesis 
sit; sed hucusque allata exempla per se ipsa satis sunt 
ad id affirmandum. 

Quin irnmo, ut finem faciam, dicam : poesim aulicam 
non solum esse supervacaneam, non solum inanem lu¬ 
sum deformisque obsequii significationem, sed etiam, 
quod est perridiculum, arrogantiae cuiusdam ambitio¬ 
nisque plenum specimen, ut his eiusdem poetae ver¬ 
sibus emicat: 

Dum sol irradiat, dum Cynthia in aethere fulget, 

In chartis vives carminibusque meis. 

Roma cadet, fietque cinis prius alta Corinthus, 

Quam tua Lethaeis fama peribit aquis! 

Scribebam Id. Sept. a. mcmxii. 

M. Galdi. 

Adnotatio. — Si quaeris qui fuerit Fanellius, de 
quo supra agitur, sic habeto : 

Neapoli vixit, ineunte saeculo mdcc. — Laureatus 
archipoeta ex Floreno, et academicus Peregrinus in 
Romana Peregrinorum Academia, ubi Pausilypi Apol¬ 
lodorus antonomastice appellabatur, rhetoricas artes 
et praecepta mellea fandi docuit, ac logicae elementa 
professus est. Praeclaris suae aetatis viris familiariter 
usus, haud raro carminibus eos adiit ut suae pauper¬ 
tati subvenirent et magnis laudibus per curriculum 
extulit, quod. 

Principibus visa esi semper iucunda poesis. 

Hinc de se bene poterat dicere : 

Servitiis addicta tuis mea Mitsa per aulam 
Mille dedit quondam plausibus aucta iocos. 

(V. Epigr. lib. III ad Serenissimum Dominum Caesarem do Avalos 


Vasti ef Piscariae Marchionem...). M. G 



Ludus qui Italice dicitor: LA COO NEL SACCO 

seu " Certant qui currere in sacculo inclusi (J . 


Honori beatissimi Roclii, pestilentiae potentis, fe¬ 
stum magno apparatu celebratur, cui adspectus Episcopi, 
innumera prope devotorum frequentia, dignitas accedit. 
Ex more, solemnes post religionis caeremonias rite 
compositas, ad incolarum advenarumque solatium, fieri 
coepti sunt aliquot publice ludi. Mirum sane quam 
ruricolae nostri recreari adsolent et delectari! Hoc 
vero anno, praeter complura proposita praemia, et iu- 
cundam temporis opportunitatem, inter pagos haec 
passim vox circumfertur, maiore omnino solemnitate 


ludos celebrari tum rerum novitate, tum personarum 
elegantia, magis atque magis laudabiles haberi. 

Re enim vero, devotis ritibus expletis, frequens 
populus in stadium se se proripuit, magna ludorum 
voluptate atque solatii excitata. Hic adsunt qui, prae¬ 
miis propositis adlecti, pila ludere se se parant, illic 
cursu, vel etiam pugnarum simulacris, aliisque id genus 
iocis compluribus. 

Sed omnes maiori animorum desiderio ac dulcedine 
expectant ludum qui vulgo adpellatur : La corsa nel 
sacco. 

Qui hunc ruricolarum ludum unquam oculis arripuit, 
vix mente consequi poterit, qua nostrum voluptate atque 
insania, prope dixerim, ei adesse consueverunt. 

De hac ludorum ratione paucis absolvam. Est pro¬ 
ximus ager patens, quem nuper «falciferae secuere 
manus ». Hic nempe sunt magnae luctandi acies. Utrum 
vero aptius sit in via latiori eademque vacua vires 
exerceri, diu multumque inter luctatores actum est. 
Placuit tandem cursitare in vacuo aequore campi. 

Tunc carceres decernuntur et meta, maximumque 
praemium. Illuc maxima admodum hominum multi¬ 
tudo adcurrit, dum luctatores, inter fluctuantium ad- 
stantium expectationem, adparent, ut rite in saccum 
condantur. Omnes sunt unica subucula induti cum fe¬ 
moralibus, calceati vel non, uno tamen more adcincti. 

Singularis autem huiuscemodi certaminis fautores 
unumquemque luctatorem in saccum collo tenus vehe¬ 
menter immittuntur, brachio uno dextero excluso, ne 
quid ei forte mali succedat, si casu humi procumbat. 
Octo vel decem in uno eodemque loco sistunt, dum 
matres ardentibus oculis adspiciunt, fratres, sorores 
eaedemque consortes, suis victoriam secreto auspicantes. 
Horum omnium, nisi me quis incuset magnis nunc 
parva nimis componere, ut Vergilius canit: « Latonae 
tacitum pertentant gaudia pectus ». 

Circumstantes interea oculis luctantes curiosius per¬ 
lustrant, hunc victorem esse vel illum indicant, prout 
quisque animo vel amicitia decernit. Fit circum maxi¬ 
mus subito clamor, et vulgus in eontrariam scinditur 
sententiam ; nec desinit qui de victore non modo dispu¬ 
tet, sed multis cum adversariis vel pignore contendat. 

Quum vero primum buccina canit, fit altum circa 
silentium; quum autem secundum, maiori sollicitudine 
omnes se se ad currendum disponunt, tacitiqu& secuin 
mente revolvunt quomodo et qua arte incedere debeant, 
pedesque mutare, sacculum sublevare, gradum que me¬ 
liusculum properare. Tertium demum buccina canit, 
et tunc mirum in modum incipit cursus. Hic brevibus 
saltibus crebrisque procedit, ille magnis, ut ei per sac¬ 
culum licet; alter pede nunc dextero sinistroque se se 
ex ordine vertit, ut circinus saepius facere consuevit; 
alter, pedem alternans, vicissim progreditur, ut omne 
sic obstaculum removeat, nunc pedibus summo nititur 
opere, omni vi manus et celeritate solertiaque contendit. 

Vel ab initio succedunt variantque vices; dum cir- 

cuin gentis multitudo, illi innuit atque favet, dum 
contrariis desideriis alteri dat gratiam; et fert auget-; 
que vocibus robur. Quam graphice' dixeris : 

Animum liuhc huc celerem, nunc dividit illuc/ 

Dominicus enim duobis iam passibus Ioseplmm an¬ 
tecedit: Baptista vero Dominicum ita in certamine 
instat atque subsequitur, ut mox mox eum supergre¬ 
diatur. Bel*nardus lentius equidem incedit, sed omni 
facile obice remota, non deflectit, et secure rectoque 
procedit, et maiore mentis industria, parum retro sub¬ 
ductus, rapidissime viam carpit atque inter primores 
se recipit, eique unus modo restat superior Baptista, 
qui tribus tantum passibus ei praecedit. 

Hunc autem maximo clamorum strepitu manuumque 
adstantes incitare haud desinunt: « Insta, macte, macte 
virtute ! » Quum ita se se habeant res, et turba in 
partes huius illiusque magno studio voce coptendit, 
beatiores adesse in media acie magnoque ore omnes ad 
contentionem provocare, illud veluti Vergilii repetere: 

Depono:, tu dic, mecum quo pignore certes? 

Multi in aciem progrediuntur, consurgunt maxi¬ 
mis Studiis. Blasius interea sudat, fatigat, adlaborat, 
atque ore vultuque rubicundo, nil prorsus videt quam 
aemulos, quos felicissime transilit. Hunc magno novo 
clamore spectatores accipiunt, urgent ad victoriam: 
Io, BlaSi, io! perge! 

Novissimus et quam longissime et formicino veluti 
gradu adest Iacobus, qui magnis undique irrisionibus 
obruitur. Hic enim passim lingua factiosus, opere autem 
iners semper, superbiens coram populo se se iactare 
saepius consueverat, adversarios facile fore superatu¬ 
rum... Ipsos propediem visuros. Nunc lepidissime e 
laetiores festinantesque illudunt, exclamant: Optime 
"iacobe, macte! Erit tibi praemium, maximumque ! 

Curre... Date, ehu ! vos munus, quin imo laurum. 

« Florentes ferulas et grandia lilia ferte! » Io, Iacobine, 
hui! Ipse vero quasi insanit, furor iraque mentem 
praecipitat. Namque ob contemptum modo sistit, modo 
iter denuo carpit, modo ut se ab omnibus irridentibus 
liberet acerbisque facetiis.., — Hisce enim paene obrutus 
sternitur primum exanimisque tandem procumbit. 

Tunc quasi ex composito eum in immundo pulvere 
iacentem populus universus sibilo excipit; qui se se 
turpiter humi volutat fremensque dentibus caelumque 
terramque minatur. Alii vero iam iam ad metam 
perveniunt: Dominicus duobus modo passibus distat» 
tribus Bernardus ; Ioseph inter utrumque. Populus an 
ceps exitum exspectat; dum Blasius, qui ad tertii hu¬ 
meros conspicuus impigerque succurrit, tribus passibus 
adsurgit, atque inter omnium plausum feliciter metam 
primus contingit. Hinc magnae contendentium irae, qui 
furoris ergo, nec suis parcunt quidem capillis, quos 
durum in modum manibus extorquent. Sic itaque orta 
est Blasio victoria, eique omnibus adclamantibus ad- 
tribuitur. Arte enim vicit atque virtute. 


Tunc iudices eum prae manibus vulgo porten¬ 
dunt : amici ei gratulantur, populus plaudit, univer¬ 
sa tellus nomine dat munus. Ipse vero, ut si res 

italas armis esset tutatus, moribus ornasset, legibusque 
emendasset, ad ludorum iudices se maxima pompa 
confert, ut praemium sibi propositum meritoque conqiii 
situm accipiat. Quod oris decus, quaeque vultus su¬ 
perbia ! Petasatus enim atque arroganter et fastu insi¬ 
gnis et ambitione adest, ac manibus ad latera positis, 
rusticorum more et humeris sacculum ferens quo vicit; 
ea quidem corporis superbia qua olim forte ipse Her¬ 
cules leonis Nemaei pellem retulit. 

Per idem tempus, universa gestiente civitate, peg¬ 
mata sub noctem incensa, viae et domus urbis liumi- 
lisque Rochi aedicula facibus cereisque colluxerunt, 
et Blasius in triumphum ducitur, atque ut rex festi diu 
multumque in posterum omnium sermone percrebuit. 


Subalpinus. 



EAROE/A1AE SIVE ADAGIA 


Utre terreri. 

Dici solitum quoties inanem formidinem aut 
concipit aliquis, aut, (translata passiva verbi voce 
in activam), incutit. — Sumptum ab iis, qui vasorum 
inanium strepitu pavefaciunt pueros, aut alioqui 
formidolosos, vel potius qui vasorum huiusmodi 
sonitu propellunt aves, ut indicat in Avibus Ari¬ 
stophanes. 

Exstat apud Diogeni anum. 

Domesticum thesaurum calumniari. 

Hoc est: Tua ipsius carpis et laceras. Similli¬ 
mum Horatiano illi: Vineta propria caedere. — 
Aristides rhetor in Pericle : «Domesticum thesau¬ 
rum insimulabimus, siquidem istis obtrectabimus». 
Nullus autem sanae mentis quae domi recondita 
habet, traducit ac reprehendit; sed suis quisque 
favet, alienis invidet. 

Conveniet et in illos, qui sua ipsorum arcana 
non celant. 

Mihi istic nec seritur, nec metitur. 

Adagium habet Plautus in Epidico pro : « Ista 
res nihil ad me pertinet, ut quae neque meo fiat pe¬ 
riculo, neque emolumento». — Metaphora clarissima 
est; etenim qui sementem facit, is suo impendio 
suoque periculo facit; qui metit, compendium ac¬ 
cipit et in tuto est. Diversum est huic quod est 
apud ipsum Plautum in Mercatore: «Tibi aras, 
tibi occas, tibi seris, tibi eidem metis». 

VATICANA MURALIS PICTURA 

CONSTANTINI CAESARIS PUGNAM REFERENS CONTRA MAXENTIUM AD ROMAM 


Constantini Caesaris pugnam et victoriam con¬ 
tra Maxentium, unde novus saeculorum natus est 
ordo, et cuius centenaria commemoratio his diebus 
occurrit, in superiore Vo:is Urbis fasciculo late 
egregieque, ut assolet, narravit Ioannes Baptista 
Francesia: hodie eam sub oculis lectorum poni¬ 
mus, qualem Raphael Sanctius ille, pictorum maxi¬ 
mus, adumbravit, eoque demortuo, in Vaticana 
aula, quae vulgo ab eodem Constantino nuncupa¬ 
tur, Iulius Romanus, Urbinatis discipulus, colori¬ 
bus ita expressit ut et tanto magistro dignus ap¬ 
paruerit, et opus prope dicam suum omnino red¬ 
diderit. Scribit Vasarius, Iulii hanc muralem tabu¬ 
lam - (ad aulaei modum in longitudinem ped. XXXIV 
in altitudinem ped. XV perductam) *« magnam lu¬ 


cem» artificibus attulisse Romanum bellicum ge¬ 
nus post Iulium ipsum pertractantibus, qui tot tan¬ 
taque ab antiquis Traiani et Antonini Urbanis co¬ 
lumnis didicit atque deduxit, ut in militum habitu, 
vestibus, armis, signis, vallis, arietibus ceterisque 
bellicis instrumentis ea profuse sane, at singulari 
peritia per hanc picturam adhibuerit. Fortasse 
nigro colore praeter rationem aliquando usus est, 
atque in figurarum circumlitione nimiam rigidita¬ 
tem dilexit: haec enim vitio critici plures ei 
verterunt; quamquam ex huiusmodi accusationi¬ 
bus Bellorius (Descrizione delle immagini dipinte 
da Raffaello di Urbino. - Roma 1695, pag. 59-60), 
Nicolai Pussini auctoritate fultus, belle satis Iulium 
defendit. 










154 


VOX URBIS 


AD SANITATEM TUENDAM 

Salernitanae -scholae praecepta de bona valetudine 
conservanda nemo est qui ignoret. Quorum multa, 
proverbii loco sumpta, nostris uiebusadhuc memorantur 
et vigent. Ut humanarum est rerum, plures ipsam scho¬ 
lam imitati, non solum pro rege Angliae, sed ad ge¬ 
neris humani omnis bonum rationes suas ad tuendam 
sanitatem soluta oratione aut Apollineis honoribus expo¬ 
suerunt ; quarum unam, quum casu in manus meas 
incidisset, quumque ex ea aliquam voluptatem coepis¬ 
sem, summatim saltem in Vocem Urbis referre, non 
iniucundum (ecquid etiam non dicam utile ?) fore putavi. 

Auctoris nomen, splendidum quidem et grande, 
Georgius Pictorius Willinganus, doctor medicus et apud 
Caesaream curiam Ensisheinii superioris Alsatiae ar¬ 
chiater ; carmen elegiacum ; opus in sex partes divisum 
iuxta res «non naturales» : aerem, cibum et potum, 
motum et quietem ; somnum et vigilias; repletionem et 
inanitionem; de accidentibus animi. Singula perse¬ 
quamur... cum ipsis passim prosodiae peccatis. 

' De aere, corporis artus circumdante, procul dubio 
quisque notat, poterit quod noxius aer 

Damna dare, et salvus commoda multa quoque. 
Temperatus quippe et purus sibi cuique optandus; fri¬ 
gidus item, quod 

torpida membra 

Hic facit, obledens pectoris ima quoque; 
et calidus, 

Debilitat talis namque diaphoresi, 
fugiendi. Quisque igitur 

Eligat ast medium, nullis foetoribus auctum : 

. Stagna lacusque putres, stercora quisque cavet. 
Artem qua malus et foetidus aer sit corrigendus, bona 
pace auctoris, hodiernae hygieni, longe proculdubio 
progressae, demandemus, sitque statim cibo potuique 
hic locus. In primis, 

Non est mandendum sano, nisi sciverit ante 
Ingestos ventrem devacuasse cibos. 

Nam damnum credat, quo vix praesentius angit, 
Quando indigestis additur esca cibis. 

Neve cibum tardet, dum vult curasse salutem, 
Nam vacuus venter phlegmata crassa trahit. 

Non comedat quidquid cupidi vis improba suadet 
Ventris, sed debet praelimitare cibum. 

Escas perfaciles coctu praemittere' cautus 
Debet, sed duras ultima mensa habeat. 

Et memoret quivis, quod 

Si bene comminuunt dentes modo fercula sani, 
Dixerit immensum concelebrasse bonum. 

Circa autem dentium sanitatem, 

Si cupias dentes salvos, tu collue lympha 
Saepe etiam gelida, maxime post epulas. 

At quamdiu ad mensam sedendum ? Generatim 
Supplicium dirum praestat semperque cavendum, 


In mensa longam continuasse moram. 

Praecise vero quisque 

Coenam continuet parvam, quum Syrius ardet, 
Nox istud signat nam brevitate sua ; 

Maiorem sumpto sole ingrediente Sagittas, 

Quum, nox sublustris longior esse solet. 

Ad parandam denique et adiuvandam eduliorum in sto¬ 
macho concotionem, 

Ante cibum anisum confecta cydonia prosunt 
Saccaro; post mensam caseus atque recens. 

* 

* * 

Sed iam de alimentorum genere medicum praestat 
audire, deque eorum capite, pane: 

Neve minus Cereris calidum permittat ad escas 
Sanus, fermento sed bene congenitum. 

Est quidem opyrus (lj fhcilis laborantibus, atque 
Proritat is alvum, nec bene membra fovet. 

Furfure sed mundus, sanos hic pascit et aegros, 
Ac faciles aditus membra ad alenda trahit. 

De carnibus deinde, tum quadrupedum tum volatilium: 

Nutritiva caro est, lateris sed portio dextri 
Plus confert mensae, gratior estque cibus. 

Exitus est facilis pingui, sed nutrit edentem 
Parum; tosta quidem vix bene digeritur. 
Singulis autem carnibus sua natura, sua virtus; prae¬ 
cipua referemus, eoque magis quod nostra aetate qui 
ursi, gliris, lupi, castoris, lyncis carne vescantur, 
multos esse non credimus. 

Bos reddit duram, cunctis quos cocta polenta 
Nutrit proficuam, sed eo perinutilem. 

Sus calidam et udam multum ventri que rebellem, 
Ni iuvenis fuerit, quae solet esse bona. 

Hoedus fert primas, agni magis humida semper 
Est caro, sed stomacho sit levis ista bono. 

Exornet vitulus magnatum prandia fortis 
Uvida, cui sapido iuncta tempore caro est. 

Dat aper in hyemem catulis modo captus edacem 
Carnem, quam condit nigrior ecce piper. 

Succi est optati iuvenis capreolus, atque 
Fomentum optatum dat maculosa fera. 

Si timeas nigram bilem, vitasse memento 
Alipedem cervum, maxime si vetulus. 

Impiger atque lepus sanguem subinde comestus 
Furva equidem bili commaculare solet. 

Gaudet in effossis habitare cuniculus antris, 
Fercula qui praebet ferine imitata gluten. 

Est stomachum pascens erinaceus ; ilia mollit, 
Convenit ictericis, laxaque membra iuvat. 

Ut de quadrupedum, sic de volatilium carnibus de¬ 
lectum faciemus. Iuxta mentem auctoris, quocum non 
dubito quin omnes lectores consentiant, capo 
. . . pariet turpi fercula prima gulae; 
gallina autem 

(1) Vocem hanc apud nullum auctorem inveni. Panem, cui nihil 
ademptum est, voce a Graeco fonte deducta, non opyrum sed autopyrum 
Celsus unus vocat (Lib. II, ep. 18). 






Nigra tenet primas, humiditate bonam. 

At 

. . . calidam et siccam redolet fluviabilis anser 
Carnem, quam ventri credimus esse malam. 
Anseribus magis ardet anas ; praestantior alis 
Narratur; stomachum sed gravat ipsa bonum. 
Tota quidem ponatur anas ; sed pectore tantum 
Et cervice sapit; cetera redde coco. 

Et stomacho ignito multum nocet, ecce columba 
Poplitibusque aegris, ni iuvenis fuerit. 

Horreat et mensas turtur cythareius ales, 

Nam medicas artes condecorasse solet. 

Inguina torquati tardant hebetantque palumbi : 

Non edat hanc volucrem qui cupit esse salax. 

Et regum lautis ornat Sodomitica perdix 
Coenas, quae didicit prima fovere iecur. 

Atque pliasim cunctas volucres superare putamus; 
Nam levis est stomacho, gratior estque cibus. 
Aucupium auribus facito ; de aucupio enim nunc lo¬ 
quitur : 

. Et galeata quidem est bona, si praepinguis alauda, 
Datque salutiferas ad tua pocla dapes. 

Turdis contra 

Igneus ardor inest, languentibus aegris 
Ingratus, gratum quem vero bacca facit. 

Est pingui merulo maior mihi gloria, credas, 
Quam turdo ; carnem nam tenet ipse levem. 
Coturnix quamvis sit in regalibus ingens 
Delicium tamen est sensibus ipsa mala. 
Ficedulas sine et vescantur dulcibus uvis, 

Aut raptae cantent stridula voce melos. 

Cantet quoque lucinia suis regibus ; auditas reddat 
voces sturnus, ignitus et nocuus cibus; fugiat procul 
a mensa hirundo ; fugiat corvus, nam 

In cruce quaerit prandia lauta sibi. 

Quod si 

Ardet in sicco passer, durissimus ales, 
is tamen 

Si cupis esse salax, is cerebella dabit. 

Carnes vero omnes aromatibus, seminibus et baccis 
ad ferculas conficiendas indigent; de iis quoque sa¬ 
nitatis documenta suggerit noster. Ut sapor dapibus 
praebeatur, 

Sume apium, porrum, coriandrum, semen aneti, 
Cum tostis nucis adde selina, thymum. 
Quamquam inferius adnotat: 

Frigida vis multum coriandri dicitur esse : 

A coena sumptum hoc convenit esse satis ; 
et anetum assidue bibitum visui nocere. 

Contra de muscatis nucibus : 

Vesica his patula est, has fluida alvus amat; 

Et stomacho, iecori, vitiato spleni et ocellis 
Subveniunt... 

imo et caput ipsum iuvant. 

Sunt insuper aromata plura, quorum virtutes cognosci 
debent ad recte utendum. 


Cinnama iactat Arabs multum redolentia, nanlque 
Et iecur, et renes, putreque pectus alunt; 
ea ventrem quoque corroborare queunt. 

Piper est calidum, idque 

Quod nervos siccat, phlegmata quodque trahit, 
Quodque acuit stomachum algentem, quod tormina 

[ventris, 

• Tollit; sed caveas, si tibi bilis inest. 

At stomacho algenti ignitum fit zinziber 

Antidotum ; siccat phlegmata crassa simul, 
et etiam « solvere ventrem usque solet». 

Deiectum stomachum reparant gariophila multum, 
Aethiopes donant quae tibi larga manu. 

Haec beue calfaciunt praecordia, tormina ventris 

Excludunt. 

Si denique 

. . . mala sunt capiti segnes turbantia somnos 
Dant rubei flores pharmaca magna croci. 

Alque croco gaudet venter, seu tristia corda ; 
Hocque ede, si risus expetis assiduos. 

Moniti inde lectores sunt, qui laetam hilaremque exo¬ 
ptant omnem perducere vitam. Audiant nunc virtutes 
seminum et baccarum aliquot: 

Observat sanus campestria grana cumini, 

Nam stomachum et lumbos fortificare queunt. 
Et marathri semen foetae cum lacte capellae 
Absumptum, ventris turgida quaeque levat. 
Exacuit sensus, purgat quoque phlegma sinapis, 
Sternutamentis si modo iuncta fuit: 

Semina Pythagoras, inter quae maxima dixit, 
Extulit haec multum, dummodo parce sumas. 
Iuniperus baccas profert, tutissima cunctis 
Pharmaca, gustarunt toxica quive virus. 
Papaveri 

Somnum dat facilem semen, compescit iniquam 
Tussim, sed laedit turgidulos oculos. 

Anisi vim ad ciborum digestionem iam vidimus; alia 
vero sunt ipsi propria: 

Et facit anisi semen, si caumate languet, 

Cor sanum, mansum pellit et iliacam ; 

Cum vino tepido compescit tormina ventris ; 

Hoc guttur raucum comprobat atque nimis. 

Adde de leguminibus, in universum omnia esse fia- 
tuosa et magis tum apta, quum cortice privata fuerint; 
peculiariter autem 

Humorem crassum fabas progignere constat; 

Hanc fuge si placide somnia noctis amas. 

Datque melancholicos tibi lens; mihi crede, liquores,. 

Et nervos duros reddere quippe potest. 
Lumbricis mors est pleno iecori atque lupinus, 

Et praesentis opis renibus esse potest. 

Candida si iungas studiose et amygdala lacti, 

Ad mensam lautam tunc et oriza facit. 

Sed iam ad herbas devenimus. Video lectores meos, 
qui vegetarianam scholam profitentur et sectantur, atten¬ 
tis magis auribus adstare. Frustra tamen ; Caesareae 









enim Ensishemensis curiae archiatri bencmcrcntissimi 
praescripta de herbis ceterisque argumentis ad alium 
numerum delegamus ; hodie namque sat prata hic erunt. 


Forfex. 



ACTA PONTIFICIA 


Sanc is imi Domini Nostri Pii PP. X MOTU PROPRIO 

de Catholicorum in exteras regiones emisrratione. 

Cum omnes catholicos Ecclesia materno studio com¬ 
plectatur, tum peculiari quadam sollicitudine caritatis 
eos prosequitur, qui, ut victum labore quaerant, aut 
meliorem sibi fortunam comparent, relicto natali solo 
in longinqua migrant, ubi saepius eis timendum est, 
ne, dum mortalis vitae rationibus prospiciunt, lamen¬ 
tabilem sempiternae iacturam faciant. Plura enim et 
illustris Nostri Decessoris et Nostra testantur acta, 
quanto opere Apostolica Sedes bonorum societates fo¬ 
veat in salutem emigrantium institutas, quantamque 
praesertim adhibeat curam, ne Antistites sacrorum pa¬ 
tiantur in re tam gravi pastoralem industriam suam 
desiderari. Iam vero cum ob aucta populorum com¬ 
mercia et expeditiores commeatus aliasque causas plu¬ 
rimas, quotidie in immensum crescat emigrantium nu¬ 
merus, intelligimus Nostri muneris esse idoneum ali¬ 
quod reperire providentiae genus, quo quidem horum 
omnium filiorum temporibus succurramus. Equidem 
valde commovemur maximis periculis, in quibus religio 
moresque versantur tot hominum, qui, ut plurimum, 
ignari regionis et linguae, atque ope sacerdotum suorum 
destituti, spiritualis vitae adiumenta nec ipsi sibi parare 
possunt, nec quantum satis est, expectare ab Ordinariis 
locorum aut a consociationibus iis, quae in id sunt 
institutae. Quae vero ad medendum his tantis incom¬ 
modis excogitata sunt, optatum non solent habere exitum, 
propterea quod eorum, qui in hoc gravissima causa 
elaborant, laudabiles conatus aut operis magnitudine 
superantur aut consensum et unitatem saepe non asse¬ 
quuntur. — Nos igitur, tempus esse iudicantes neces¬ 
sitatibus tam magnae multitudinis stabili quadam ra¬ 
tione in perpetuum subveniendi, cum S. R. E. Cardi¬ 
nales e Sacra Congregatione Consistoriali in consilium 
adhibuerimus, Motu Proprio ac de Apostolicae potestatis 
plenitudine, apud eam ipsam Congregationem novum 
Officium, seu Sectionem ut aiunt, de spirituali emi¬ 
grantium cura constituimus. Huius Officii partes erunt, 
quaerere et parare omnia, quaecumque opus sint, ut 
in iis quae ab salutem animarum pertinent, emigrantium 
latini ritus melior conditio fiat, salvo tamen iure Sacrae 
Congregationis Fidei Propagandae in emigrantes ritus 
orientalis, quibus eadem Congregatio pro suo instituto 
opportune consulat. Ac de sacerdotibus ipsis emigran¬ 
tibus, hoc idem unice cavebit Officium, ad quod pro¬ 
pterea praescriptiones ea de re, decretis Sacrae Con¬ 


gregationis Concilii datas, avocamus. Itaque Sacra Con¬ 
gregatio Consistoria]is, accedente Ordinariorum studio, 
quorum quidem ipsa confirmabit fovebitque in advenas 
auctoritatem, suffragante etiam opera consociationum 
emigrantibus ad lutandis, quarum beneficam actionem, 
quocumque res postulaverit, diriget, divino munere 
poterit et quae sint, pro varietate regionum, necessitates 
emigrantium cognoscere et quae peropportuna visa 
fuerint malorum remedia decernere. Confidimus autem 
fore, ut quicumque catholicam rite colunt fidem, opus 
tam sanctum in salutem fratrum institutum precibus 
atque etiam opibus pro sua quisque facultate, promo¬ 
vere velint, praesertim cum pro certo habere debeant 
Summum Pastorem et Episcopum animarum nostrarum 
sua ipsorum caritatis officia amplissimo in caelis prae¬ 
mio remuneraturum. 

Datum Romae apud Sanctum Petrum die xv mensis 
Augusti mcmxit, Pontificatus Nostri anno decimo. 

PIUS PP. X. 


o-o-o-o-o-< 


>—G~0 O—C 


EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 


Ex Congregatione Consistoriali. 

De quibusdam rei biblicae commentariis in sacra Semi¬ 
naria non admittendis. 

Prohibetur omnino, quominus in Seminaria, ne ad 
consultationem quidem, introducatur opus Paderbornae 
nuper editum quod inscribitur : Kurzgefasstes Lehrbuch 
der speziellen Einleitung in das Alte Testament, auctore 
D. Carolo doct. Holzhey, in quo iuxta neotericas ra- 
tionalismi et hypercriticae theorias de libris Veteris 
Testamenti fere omnibus, ac potissimum de Pentateu¬ 
cho, de libris Paralipomenon, Tobiae, Iudith, Esther, 
Ionae, Isaiae et Danielis, sententiae audacissimae pro¬ 
pugnantur, quae antiquissimae traditioni Ecclesiae, ve¬ 
nerabili SS. Patrum doctrinae et recentibus pontificiae 
Commissionis Biblicae responsis adversantur, et authen- 
tiam atque historicum valorem sacrorum Librorum ne¬ 
dum in dubium revocant, sed pene subvertunt. Quum 
vero alia habeantur similis spiritus commentaria in 
Scripturas Sanctas tum Veteris tum Novi Testamenti, 
ceu scripta plura P. Lagrange et recentissimum opus, 
cui titulus : Die Heilige Schrift des Neuen Testaments, 
editum Berolini an. 1912, auctore Dr. Fritz Tillmann, 
haec quoque expungenda omnino sunt ab institutione 
clericorum, salvo ampliore de iis iudicio ab illa aucto¬ 
ritate ferendo ad quam de iure pertinet. 

(Ex decr. d. xxix mens. Iunii momxii). 

De decreto » Maxima cura ». 

Proposito dubio « An vigeat in Australia novissimum 
de amotione administrativa ab officio et beneficio cu¬ 
rati decretum « Maxima cura ) » responsum est: Affir¬ 
mative. 
















VOX URBIS 


157 


Ex Gongregatione de Propaganda Fide pro ne¬ 
gotiis Ritus Orientalis. 

De eleemosynarum emendicationibus Orientalibus non 
permittendis absque venia S. Congregationis. 

Per «epistolas circulares» ad locorum Ordinarios 
Latini Ritus, d. i mens. Ianuarii mcmxii, in Acta Aposto- 
licae Sedis relatas d. xv mens. Augusti, hae, quae se¬ 
quuntur, cautiones da re statutae sunt: 

I. — Ordinarii in sua dioecesi nullum Orientalem 
admittant pecuniae collectorem cuiusvis Ordinis vel 
dignitatis ecclesiasticae, etiamsi exhibeat authentica 
documenta quolibet idiomate exarata et sigillis munita, 
nisi authenticum ac recens praebeat Rescriptum Sacrae 
huius Congregationis, quo facultas eidem flat, tum a 
propria diocesi discedendi, tum eleemosynas colligendi. 

II. — Quod si, neglectis hisce Apostolicae Sedis 
mandatis, aliquis Orientalis ecclesiasticus vir, etiamsi 
commendatitiis Praelati sui letteris munitus, Europam, 
Americam vel alias peragret regiones ad eleemosynas 
colligendas, Ordinarius loci in quo versatur, eumdem 
moneat de vetita emendicatione, eumque non admittat 
ad Missae celebrationem nec ad aliorum ecclesiasticorum 
munerum exercitium. 

III. — Si autem pervicacem se prodat, Ordinarius, 
etiam per publicas ephemerides, clerum et fideles mo¬ 
neat huiusmodi pecuniae quaestus ut illicitos et repro¬ 
batos habendos esse. 

IV. — Demum, si aliquod dubium oriatur, Ordinarii 
ad hanc Sacram Congregationem referant, quae oppor¬ 
tuna providebit. 

De modo tenendo antequam Orientales in Instituta 
Religio:a Latini Ritus admittantur. 

Quum postremis hisce temporibus compertum sit, 
non semel Orientales in religiosa Instituta latini ritus 
receptos fuisse cum testimonialibus quidem litteris Or¬ 
dinarii orientalis, sed inconsulta prorsus Apostolica 
Sede ; Sacra haec Congregatio opportunum duxit Su¬ 
periorum omnium Institutis religiosis Latini ritus, cu- 
cuiuscumque formae ac utriusvis sexus, praepositorum, 
in mentem revocare obligationem qua tenentur, consu¬ 
lendi nempe in scriptis sacram hanc Congregationem 
antequam inter sodales suos aliquis Orientalis cooptetur. 
Porro in supplici libello casus perspicue proponendus 
est cum omnibus suis adiunctis ; et exprimi non solum 
debent nomen, agnomen, aetas, ritus et dioecesis po¬ 
stulantis, sed, si de viro agatur, praecipue explicandum 
est utrum admitti postulet in Institutum votorum so- 
lemnium vel simplicium, et an pro statu clericali vel 
laicali; nam pontificium rescriptum, si favorabile sit, 
diversimode conceditur pro diversitate casuum. 

(Ex « Epist. circul. » ad Superiores Generales Re¬ 
ligiosorum Latini Ritus d. xv mens. Iunii mcmxii). 

Ex Congregatione de Religiosis, 

De postulatu in Monasteriis votorum simplicium. 

I. — Quaelibet Postulans in Monasteriis votorum 
solemnium et clausurae papalis poterit admitti, sine 


praevia S. Sedis venia, servatis tamen aliis de iure 
servandis. 

II. — Quaelibet Postulans, antequam Novitiatum 
ingrediatur, probanda erit per tempus, et iuxta modum, 
in propriis cuiusvis Monasterii Constitutionibus prae¬ 
scriptum. 

III, — Si nihil in istis quoad haec statuatur, tunc 
probatio facienda est saltem per sex menses, ita tamen, 
ut Postulantes, intra septa Monasterii, probationis causa, 
admissae, utantur veste modesti CQloris, diversa ab ha¬ 
bitu Ordinis, quem non induant, nisi quando Novitiatum 
proprie dictum inchoaturae sint. 

(Ex decr. d. xv mens. Augusti mcmxii). 

Ex Congregatione Rituum. 

Instructio seu Responsum Reverendissimis locorum 
Ordinariis vel Superioribus Ordinum seu Sodalitatum 
postulantibus kalendarii proprii reformationem, vel ex¬ 
punctionem festorum , aut reductionem ritus. 

Mens S. Rituum Congregationis est, ut, rite postu¬ 
lante rmo. Ordinario loci, seu Superiore Ordinis vel 
Sodalitatis, in posterum, de apostolica venia, relicto 
proprio kalendario, adhiberi valeat kalendarium Ec¬ 
clesiae universalis, additis tantummodo festis, quae 
stricto sensu propria dici possunt, ad normam Consti¬ 
tutionis apostolicae Divino affatu et recentium rubri¬ 
carum, tit. II, num. 2, litt. e. Quo in casu elenchus 
festorum, adductis rationibus de eorum proprietate, ad 
S. Rituum Congregationem cum supplici libello trans¬ 
mittatur. 

(Die xxv mens. Iulii mcmxii). 

Dubium circa modulandas monosyllabas vel Hebraicas 
voces in l.ctionibus, versiculis et psalmis. 

An in cantandis Lectionibus et Versiculis, praeser¬ 
tim vero in Psalmorum med : antibus ad asteriscum, 
quando vel dictio monosyllaba vel hebraica vox oc¬ 
currit, immutari possit clausula, vel cantilena proferri 
sub modulatione consueta? — Resp. Affirmative ad 
utrumque. 



DIARIUM VATICANUM 


(Mense Septembri mcmxii). 

Coram SSmo. admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more adi¬ 
verunt, peculiari nota digni sunt iuxta admissionis diem: 
Gallici peregrini a Leone Harmel, equite torquato, coram 
adducti •, peregrinorum manus tum e Belgica, tum ex Ita¬ 
licis dioecesibus Alatrina, Verulana ac Ferentinensi; Ed- 
mundus de Robilant, Comes; De Rochefort, Comitissa, 
eiusque familia. 

Pontificiae electiones. 

R. p. d. Ioachim Ioseph Vieira, episcopus Cearen. ad 
titularem sedem Imerien. transfertur, in eiusque locum de- 

putatur r. p. cl. Emmanuel de Silva Gorues, episc. tit. 
Mopsuestien. 

R. d. Petrus Pisani, «Substitutus» dicitur S. Congrega¬ 
tionis Consistorialis pro spirituali emigrantium cura. 

Vita functi viri clariores. 

Die XI mens. Septembris, Lugduni, annorum gravis Pur¬ 
puratus Pater Petrus Hector Coullie, illius dioecesis ar- 
chiepiscopus, vir scientia ac pietate insignis. Lutetiae Pa¬ 
risiorum natus an. mdcccxxix, episcopus titul. Sidonien. 
renu .ciatus an. MDCCCLXXvr, ad Aurelianensem sedem de¬ 
putatus an. MDCCCLXxvm, ad metropolitanam Lugdunensem 
promotus an. mdcccxciii, in Sacrum Senatum cooptatus 
fuerat an. mdcccxcvii. 


ANNALES 


Libycum bellum. 

Dum voces de pace inter Italos atque Tureas 
eompo: enda in dies urgent, quinimo certae de re 
propositiones in Helvetia agitari non negantur, 
bellum hinc inde sine intermissione perducitur, 
Italis sese in locis occupatis munientibus atque 
gradatim deinde praetergredientibus, Arabicis con¬ 
tra gentibus, a Tureis incitatis, qui suas copias 
exponere vitant, amissa loca recuperare conan- 
tibus. Hinc factum est — (quotidianas fere in agros 
nunc hostiles excursationes tacemus) — ut die 
decima septima elapsi mensis Septembris acriter 
pugnatum sit ad Kasr el Leben et ad oppidum 
quod « Aaron domus» vulgo appellatur, tribusque 
diebus post ad Sidi Belhai collem. Memorabile 
quidem hoc proelium per multas horas perductum, 
in quo nostri adversus quindecim ferocissimorum 
hominum millia obnixi sunt, quos tandem magna 
cum caede fuderunt atque fugarunt. 

Quo autem efficacius res in Africano bello sint 
in posterum processurae, Italicum gubernium mi¬ 
litare Tripolitaniae imperium a Cyrenaicae divisit, 
Caneva illo prudentissimo copiarum hucusque du¬ 
ctore summo in patriam revocato, magnisquo pro 
meritis honoribus aucto. 

Turearum inferna negotia. 

Turearum internis motibus alius augendus» 
quamquam ab Europae nationibus Cretae insulae tu¬ 
telam agentibus tempestive coercitus. Sexcenti enim 
iiisulae eiusdem incolae armis instructi in eo erant 
ut Samum profiscerentur suamque operam adiun- 
gerent ut et haec insula ab opprimente Turearum 
praesidio sese redimeret. Europae pariter gubernia 
uno animo intenderunt, ne ignis male sub cinere 
in Balkanicis regionibus latens in flammas erum¬ 
peret ; prospereque ad hodiernum tempus negotium 
successit; erit tamen et in posterum ?. Faxit Deus. 


Mauritanae res. 

Incertus adhuc et anceps Mauritaniae status. 
Mangin chiliarchae legiones, post dubios adversus 
El-Hibbam regnum appetentem successus, Marra- 
kesch versus processerunt, ut Gallos captivos ibi 
detentos liberarent; pariterque Gallicae acies Casa- 
blanca profectae ad Safi et Mogador missae sunt 
ad nascentes seditiones suffocandas. Dictitant Caid 
rebellem, El-Hibbae faventem, arma deposuisse 
seque Gallorum imperio subiecisse; exinde fore ut 
eventus ad quietem tandem proxime assequendam 
manent: nota tamen est satis Mauritanoriun fides, 
ut huiusmodi praesensionibus placide incumbere 
liceat. 



PUBLICI PER ORBEM COETUS 

legibus ferendis 


In Austria totius Imperii delegationes Vindo¬ 
bonam convenerunt, quibus Berchtold Comes, ex¬ 
terarum rerum ad exteros administer, Imperii sta¬ 
tum exposuit firmamque gubernii mentem de pace 
in Europa quovis modo servanda. 

In Batavia reginae oratione, florentes civitatis 
conditiones affirmante, publici coetus sessiones re¬ 
sumptae. 

In Hungaria novi tumultus contra coetus prae- 
sidem ita excitati, ut rursus necesse fuerit eos 
manu militari compescere. 

In Russia ad diem xxm mens. Octobris nova 
comitia indicta. 

In Serbia administrorum collegium praeside 
Triffonis a munere abdicavit, in eiusque locum 
aliud suffectum, quod Nicolaus Pasics moderatur. 



PER O R B E JV1 


Die i mens. Septembris mcmxii Bonearensi ex 
urbe Argentinae reipublicae navis vapore acta, 
cui nomen Colastine, nunciatur ad Rivum Magnum 
cum classiariis omnibus demersa. 

— d. m Gulielmus, Germanorum Caesar, ad 
Helvetiam proficiscitur ut bellicis illius civitatis 
copiarum exercitationibus intersit. 

— d. iv Clarence, ad Gallicam urbem, ob ga- 
sium grisou improviso in fodinis incensum, cunicu¬ 
larii nonaginta miseram oppetunt mortem. 

— d. vm per Russicum Imperium omne prrima 
centenaria commemoratio Borodinensis victoriae 
magna pompa celebratur. 

— d. ix in Bucarestino aerodromo velivolus 
quidam, ex improvisa machinae laesione, in terram 

praecipitans, in bellicae rei administrum offendit, 
quem graviter vulnerat. 

— d. x Iaroslavus Urchviky poeta, Aemilii 
Fried nomine notus, Pragae obit. 

— d. xi Eucharisticus internationalis annuus 
conventus sollemni ritu Vindobonae inauguratur. 

— d. xiii Tokii regia funera Iaponiae Impe¬ 
ratori solvuntur. Nogi, heroicus ille Iaponicarum 
copiarum dux, eiusque uxor, defuncti Caesaris 
Manibus sese voventes, sibi mortem consciscunt. 

— d. xviii ex ferreis axibus, quibus strata est 
via inter Chester ac Liverpool, Anglicas urbes, 
vaporitraha cum curribus aliquot viatoribus onustis, 
dum citato cursu procedit, egreditur. Machina 
frangitur; incendium inde exoritur, quo viatores 
plures horrendum in modum absumuntur. 

— d. xx atrae procellae e Sinis nunciantur, 
unde nonnullae urbes et innumera oppida vastata 
sunt. Victimarum numerus ad quinquaginta ho¬ 
minum millia referuntur. 

— d. xxm Monachii obit Franciscus Iosephus, 
Bavariae dux e Wittelsbachensi genere, natus d. 
xxm mens. Martii mdccclxxviii. 

Madriti autem repentino morbo trigesimum a- 
gens annum corripitur Maria Theresia e Borbonica 
gente princeps foemina, Alfonsi XIII regis soror, 
Ferdinando consobrino nupta d. xn mens. Ianuarii 
MDCCCCVI. 

— d. xxiv Badenweiler in oppido, quo infir¬ 
mae valetudinis curandae gratia sese contulerat, 
ex hominum vita demigrat Von Marschall, dynasta, 
Germanorum civilis vir insignis, nunc gentis suae 
Londini legatus. 

— d. xxvi Guli cimus Marconi, telegraphi filis 
expertis ille inventor, automobili curru Genuam 

. petens, in alterum automobilem currum malo fato 
occurrit vulneraque reportat. 

— d. xxix per Hispaniam omnem opifices fer¬ 
ri vi is addicti ex condicto a laboribus recedunt, 
passimque tumultus excitant, quos vi coercere 
oportet. 


LIBRI RECE NS DON O ACCEPTI 

Sociorum et lectorum in mentem revocamus, libros 
recens editos atque ad nos missos, ut in Voce Urbis eo¬ 
rum notitia detur, neque hoc ipso a nobis commendari, 
neque apud administratorem nostrum, nisi contra aperte 
declaretur, venumdari. Si quis clterum eorum sibi cu¬ 
piat, petat necesse est ab editore, quem semper indi¬ 
camus. 

Sac. Franoisci Quattronii Juvenile Specimen Car¬ 
minum Latinorum. — (Carmen, Elegiae, Odae Sapphi¬ 


cae, Epigrammata). — Genuae, ex typographia Iuven- 
tutis, mdcocxcii. - (Ven. lib. 1).' 

Id. Nova carmina. (Elegiae, Ecloga, Interpretatio¬ 
nes, Epigrammata). Indidem, an. mdcccxcviii. (Ven. 


lib. 1,25). 



AENIGMATA 


i. 

I (vulgo REBUS). 

FUGI A 
FUGE 
II. 

Sentiat ultrices mendax in amore sagittas, 

Qui ferus inflixit vulnera plura mihi. 

Me dedit exsanguem, stratum hac tellure reliquit, 

Et secum rapuit quae mihi clausa domi. 
Clauserunt nostras obliqua repagula valvas,' 

Quas bene munitas frangere nemo potest; 

Reclusit tamen ille fores praedator, et audax 
Rem rapuit, vacuos liquit et inde lares. 

Te mea claudebant meliorem viscera partem ; 

Pars tamen existi, tu rubicunda, sinu. 

Nunc pietate, precor, miserae mo eare parentis; 

Raptori infido damna mol sta geras. 

Praedonem prosterne solo ; procumbat ut amens; 

Ut cito sternatur, crura furore quate. 

Raptoris caput inde tua virtute flagella ; 

Quod rapuit, fibris egerat ille suis. 

Aug. Epiro. 

Ex sociis, qui utriusque aenigmatis interpretatio¬ 
nem ad Doctorem iOSEPHUM FORNARI, Commentarii 
moderatorem (Roma, via dei Govemo Vecchio, 96) 
miserint intra menses duos, unus, sortitus, gratis 
accipiet opus, cui titulus : 

THOMAE VALLAURI 

HISTORIA CRITICA LITTERARUM LATINAR M 


Aenigmata an. XY, n. YII proposita his respondent: 

(1) Plura incommoda in sene. 

(2) Viator — Vietor. 

Ea rite soluta miserunt: 

Lad. Lud. Podobinski, Neo Sandecia. — Ad, Kozlowski, Petrico-bia^-—. 
Alois. Cappelli, Senis. — Claudius Lucensis - lac. Meneudez, Madrita.— 
Er. Salvatore, Syracusis. — I. Ortiz Morelia. — Petrus Tergestinus - E. 
Burg. Monachio. — Rich. Mulier, Berolino. — A. Bounin, Aureliano. — 

— Rich. Brondel, Bituricis. — Alb. Perraud, Lutetia Parisiorum. — Xic. 
Endrigi, Salisburgo. — Paulinus a S. loscpho, Barcinone. — R. Riehi, 
Traianopoli. — I. Martius, Philadelphia. — Frid Horwath, Vindobona. 

— Iac. Gomez, Caesaraugusta. — E. Ricci. Florentia. — Lud. Dubois, 
Massilia. 

Sortitus est praemium: 

RENATUS RICIII, 

ad quem missum est opus, cui titulus: 

VINCENTII LANFRANCHI 
DE AENEIDE CUM FRUCTU LEGENDA 
ACROASIS. 


Sponsor: Ioannes Baptista Ciampi, iurisperitus 


Romae, ex officina Societatis Editricis Romanae. 

AD RO/AA/A 

ACTIO DRAMATICA 

versibus plautinis composita et in tres actus distributa. 


PERSONAE DRAMATIS 
Melchias, Pontifex maximus. 
Constantinus. 

Maxentius. 

Publius, Senator. 

Scipio, Senator , sed Christianus. 
Mutius, Sacerdos. 

Octavius, Puer captivus. 
Centurio. 

Vigetius, copiarum Maxentii dux. 
Vitulus 
Velox 


milites. 


Senatores, Sacerdotes ethnici, Pueri captivi, Milites 
et Cives. 


PROLOGUS. (1) 

Quando imperabat gentibus Maxentius, 
Habentes partem, dicitur quae occidua, 
Iugum ferebant animis agerrimis. 

Nil illo durius ! Nil incommodius ! 

Enim Christiani damnabantur bestiis, 

Eorum sanguis volvebatur pulveri, 
Occidebantur, tradebantur flumini! 

Heic videbas virgines et viduas 
Simul cum pueris matronas nobiles, 

Trahi supplicio, modo turpissimo ! 

Iam putabantur surrexisse tempora 
Queis imperium premeret Tiberius. 

Adest at vigilans Melchias prae ceteris, 

Suo praesagiens qui ingenio mala, 

Suis ut opem opportunius conferat, 

Per Urbem territam sanguine et angoribus, 
Civibus anxius robur fert, auxilium, 

Maxentii pravos vitans satellites. 

Videtis augures ferentes infulas, 

Et quod laudabat prisca gens mortalium. 
Erat tunc temporis crimen, flagitium 
Mos Christianorum, magnae et formidini. 

At nostra callent quae virtute tempora, 

Quam sunt diversa ! Possumus nos vivere 

Pro voluptate, liberoque ingenio. 

Incedit liber Christianorum Pontifex! 

Oh ! cara cunctis aetas digna laudibus ! 

Probatis ipsi meum vos consilium. 

At subridetis. Quid ? Contrarium creditis ? 

Heri quod actum fiet cras, in posterum? 


Magnum paratur crimen in Pontificem, 

In ius vocatur, plectitur supplicio ! 

Dum poena immerito paratur maxima, 

Deus potens manu liberat Melchiadem, 

. Multos et liberat damnatos iuvenes; 

Suae serenam pacem dat Ecclesiae. 

Nam Constantinus, pollet qui potentia, 

Adest Romae felix Victor cum copiis, 

Et ille in flumen properat Maxentius, 

Captus insidiis quas parArat aemulo. 

Iuvat sed omne persequi curriculum, 

Per quod lectores vult poeta ducere, 

Ut res ad finem festino currat pede. 

Valete, nostris qui favetis pueris. 

Pacem ipsi vobis auspicantur alacres, 

Et Illi Sancto Maximo Pontifici 
Regit qui consilio, lustrat Ecclesiam. 

ACTUS I. 

SCENA I. 

Albescit. Scena est in foro, ubi Templum Martis 
cidspicitur ad latus magno cum tripode. 

Quatuor Cives. 

(progrediuntur inter se colloquentes). 

1. Novi quid est Romae? 

2. Nosti quod dicitur! 
Adest iam filii Constantis exercitus, 

Subactis Galliis et ipsis Alpibus, 

Ferox contendit Romam nunc citissime. 

Et urbes obtinet, fundit et copias 
Eum quas contra colligit Maxentius. 

3. Habere copias dicunt exiguas... 

1. Ut olim Gedeon paucorum strenuus 
Dux, fregit hostes fortes et innumeros, 

Idem de nupero Constantino dicitur. 

Nam dicebantur urbes quae tutissimae, 

Cadunt et ultro se committunt Caesari. 

2. Ei Mediolanum cito pandit ostium, 

Ei Brixia cincta arcibus fortissimis, 

Eique frustra ipsa Verona restitit. 

Enim velut flumen, ruptis marginibus, 

Aquis exundat campos replet et sata, 

Sic urget nostra Constantinus agmina. 

3. Adhuc salutis est nobis securitas ? 

(Ad proximum numerum). 


(I) Prologus erit ipse Octavjus, 


I, B. Francesia. 









Ann. XV. 


Romae, Mense Novembri MCMXII 


Num. XI. 


VOX URBIS 

DE LITTERIS ET BONIS ARTIBUS COMMENTARIUS 


Rerum 

De studiis etymologicis, 

Devotionts et orationis conceptus, 

Garolus MichaSl De 1’ Ep6e. 

Lusus poetici. 

Ludi puerorum apud Italos. Pila ad foramina. 

Paroemiae sive Adagia. Qualis homo, talis oratio. — Intra suam pel¬ 
liculam se continere. — Notum lippis et tonsoribus. — Non videmus 
manticae quod in tergo est. 

Vaticana pictura muralis de Crucis apparitione Gonstantlno Im¬ 
peratori. 

Golloquia latina. Iter et equus. 


index: 

Acta Pontificia. Sanctissimi Domini 'Nostri Pii PP. X epistola ad 
rr. pp. Pacificum Monza, Victorem Mariam Sottaz, Pacificum a Se- 
iano, Trium familiarum Primi Ordinis Ministros Generales, de Tertio 
Franciscalium Ordine. 

Diarium Vaticanum. Coram SSmo. admissiones.—Pontificiae electiones. 

Annales. — Pax inter Italos atque Tureas composita. — Balkanicum in¬ 
cendium conflatum. — Mauritanae res. 

Publici per orbem coetus legibus ferendis. 

Per orbem. 

Libri recens dono aGcepti. 

Aenigmata. 

Appendix; Ad Romam. 


DE STUDIIS ETY/AOLOGICIS 


E silicis venis abstrusus ut emicat ignis, 

Sic nitet excussum vario certamine verum. 

Si quando adversis igitur concurrere mentes 
Resque agitare vides armis, discrimine gaude. 

Cum vero hoc homines plerumque ac tempora peccent 
Ut fraenum nimii abiciant extremaque tangant, 

Tu caute incede, et verax sententia surget. 

Quis neget ex etymis sophiae ditescere gazas? 

His ego quid tribuam facilis, qua parte repugnem 
Paucis expediam ; ni quid te detinet, audi. 

Ignotum ars isthaec pelagus, terrasque latentes 
Pervasit, patuitque dies ubi nubila pridem 
Nox erat, ut densis veluti cum luce maligna 
Est iter in silvis, sapiens incederet anceps. 

Hos saepe anfractus dumetaque sedulus ipse 
Vestigans, paullatim oculis lucescere verum 
Atque habitus obscura novos vultusque nitentes 
Induere, et quidquid prorsus discurreret exlex 
Mirabar certis quaerenti occurrere normis. 

Quae docuit veneranda Fides et scripta reliquit 
Moses cum nondum mortali ea noscere mente 
Fas erat; ut fictis etymis subvertere tentent 
Quidquid divini est i uris qui prava sequuntur, 
Falsosque inducant sensus, res cognita cunctis. 

Ut duplex radius varios trahit usque colores 
Fonte uno elicitos aliusque videtur et idem est, 

Haud secus alma Fides virtus atque insita menti, 

Ut specie absimiles, tamen una e lampade manant 
Miro saepe modo mentis qui transvolat orbem. 

Sic multis permulta sibi pugnare videntur 
Quae ut se perficiunt artes, nec somnia mentis 
Ex etymis sed vera trahunt, iunguntur amice. 


Addo etiam haec posse effatum delere sophorum 
Qui primas rerum species non sensibus ortas, 

Verum animi ingenito rentur mentisque vigore, 

Cum satis id constet propius quo exordia tangas, 

Hoc incorporeis formis mage sensile iungi. 

Nam si a principio externo res nomina ducunt, 

Notio ab externo exoritur; mox sensibus acta 
Mens agit interius, verax ubi surgit imago, 

Et propria virtute operans, erumpit ad actus 
Quos rerum natura petit, finique cohaerent; 

Comparat, adiungit, removet, generalia conflat, 
Sensuque incipiens per se ad sublimia surgit. 

Hoc iter ad Sophiam magnus monstravit Aquinas, 
Recteque edocuit cunctas per saecula gentes, 

Quem nunc irrident atque inter scruta relegant. 

Latius historiae poterunt sed crescere chartae. 

Non secus ac varie gelidi per inane vapores 
Finguntur flabris acti, vel pulvere nimbus 
Obfundens campos immani turbine fertur, 

Omnia sollicito motu volvuntur. Ab annis 
Culmine montano avulsum fit glarea saxum, 

Attritum fulva donec tenuatur arena. 

Unda per occultos terrae sinuosa meatus 
Interius tepefacta, novisque admixta elementis, 
Multiplici virtute viget, morbosque repellit. 

Sic hortis flores, dulces sic crescere fructus 
Cernimus, atque herbas campis. Nihil interit unquam 
Sed rerum confusa novas dant semina formas. 

Adspice Caucaseas rupes, celsamque Pyrenem, 
Atque^Italas Alpes, veteris vestigia mundi: 

Adspice saltantes damas qua lusit in undis 
Pelamis, et conchae passim iacuere marinae, 

Permixta hinc fossor tellure effodit ah alta 
Fragmina silvarum, versosque in saxa natantes. 
Aestuat interius media iiiter viscera terrae 
Ignis, et impatiens angusto carcere claudi, 

Infremit, attollit montes, magnoque boatu, 

Qua data porta, ruit, superasque erumpit ad auras. 
Tunc vastas dat humus rimas, et sedibus imis 
Undantes flammas, avulsaque viscera montis 
Subiectat glomerans, densus furit aethere nimbus. 
Faucibus interea sulphur piceumque bitumen 
Decurrit fervens, messes arbustaque late 
Intereunt, fugere ferae, diffugit et expes 
Cum teneris natis, dulcique uxore colonus, 

Et procul aspectans, vastatis horruit arvis. 

Quid moles referam mediis quas extruit undis 
Polypus, ut fluctu emergant, utque insula ponto 
Marmorea assurgat, venturo ut denique saeclo 
Florentem palmis aloe praecingat amara? 

Has mergique larique domus, haec dissita mundo 
Regna tenent, volitantque leves, ac caerula late 
Lustrant; dum sola ad cautes, ubi frangitur aestus, 
Ardea considit, praedam si obiecerit aequor. 

Ipsa etiam gemino mundi ruit impete moles. 

Scilicet hinc variis distinctus mensibus annus, 

Hinc lux alma die, densaeque in noctibus umbrae. 
Hinc nullo assurgit crispatus flamine pontus, 
Aestumque alternum, luna impendente, resorbet. 

Quid cum per noctem gelidas succendier Arctos 
Cernimus, aut crinem ducentia sidera caelo 
Delabi, et vasti lucescere caerula ponti ? 

Forsitan adveniat tempus cum semina flammae, 

Quae tellus conclusa fovet, restincta quiescent, 

Latius extremae magnus queis cingitur orbis 
Frigore concrescent zonae : non ubere glebae 
Tunc ager hic felix gravidis flavescet aristis, 

Sed cuncta aeterno iaceant obducta sopore. 

Inde hominum pecudumque genus, pictasque volucres 

Certatim densis cernes migrare catervis 

Usque coloratos ardens qua Sirius Indos 

Torret, et aestiferum sol spicula torquet ad Austrum. 

Nec rerum sese hisce tenet mutabilis ordo. 
Evigilans libris, nigris dum contegit alis 
-Nox terram, secumque putans quae labilis aetas 
Gentibus adduxit, sapiens meditatur ; et olim 
Armipotens, clamat, Carthago atque aemula Romae 
Inclita fulgebas; litus nunc syrtibus horrens 
Adspicit eoo surgens ex aequore Titan ! 

Quo Galli Latio domiti ? Quo sanguine creti 
Normanno, turbaeque ferox quas Attila duxit ? 

Ceu tumidus fluctus, vix Phoebe incanduit, imo 
Mergitur in ponto non evasurus ad auras, 

Sic populi adsurgunt, florent, pereuntque vicissim: 
Haec data lex rebus, nedum consistere possint 
Aeternum linguae; vario nam tempore cunctae 
Frigescunt, senioque cadunt, et fragmina rursus 


Paullatim in linguas alias conversa resurgunt. 

0 ubinarn Gangis virides audita per oras ; 

Et data palmiferae cui quondam oracula Memphis, 
Pinguia qua Nilus septemfluus irrigat arva? 

0 ubinarn tenues numeri queis Attica tellus 
Pectora permulsit? Quoties dum navita fluctus 
Scinderet Aegeos huic lumina fixit ab undis 
Magna movens animo famae monumenta vetustae ! 
Argolicos quoties percurrens advena campos 
Saltusque, et colles, discretaque caerula terris, 
Quae loca perdulces olim coluere Camoenae, 
Constitit, et blandas charites, ac gentis honorem 
Flexanima ingemuit dudum cecidisse loquela ! 

Nec latiae melior linguae fortuna fuisset, 
Languentem senio ni demum sedula nutrix 
Fovisset, sacris adsciscens cantibus unam. 

Qui primi Italiae populi, qua parte migrantes 
Appulerint; secum quas quisque adduxerit artes 
Docti contendunt et adhuc sub iudice lis est. 
Tempore diverso, diverso e litore gentes, 

Id constat, magnis huc advenisse catervis, 

Arcades, Oetaeos, mixtos cum stirpe Pelasga (1) 
Tirrenos, Umbros, Saxosis Caucasus arvis 
Miserat Hetruscos armis atque artibus inter 
Ausonidas primos ; Ario gens sanguine nata 
Ex Asia Europae multas diffusa per oras, 

Sese illis iunxit, pulchroque insedit in agro 
Hetruriam subter geminum qui vergit ad aequor, 
Et populis mixta indigenis pars quaeque tenebat 
Quos dederat fortuna locos vel ceperat armis. 
Istorum lingua invaluit, sed mixta alienis 
Quae secum attulerant longa regione viarum. 

Verbis atque aliis, quorum iam creverat usus 
Urbibus Ausoniis ignota ab origine vectis, 

Quae nunc arcanis signis insculpta videntur, 
Doctorumque hominum sapientia nulla recludit. 

Sic modo Tarpeia qui haud longe ab rupe repertus 
Cippus, quem multi tumulum dixere Quirini. 

0 nimis Italiae felicia tempora priscae, 

Oppida et antiquo longum regnata Latino ! 

Roma potens armis nondum subiecerat orbem : 
Nondum captivos peregrino e litore reges 
Victor ovans tulerat, sed late inculta per arva 
Carpebant vaccae septem de collibus herbas; 

Et calamos inter deserti ad flumina Tibris 
Rarus oberrabat funda piscator et unco. 

Nondum securos turbarant classica campos : 

Quae loca messorum cantus, et agrestis avena 
Implevere diu. Mites sub paupere tecto 
Tunc mores, simplex victus, tenuisque supellex. 
Qua pecudes inter vigilant de nocte molossi 
Ducebant somnos, tristisque oblivia vitae. 

Sic tum res Italum donec cum gente Sabella 
Antiqui Ramnes Thuscaque, ut fama vagatur, 

(1) Cfr. Trombetti, Sulla parentela della lingua etrusca , pag. 58, 

Quae ad Tiberim colles vicina atque arva colebant 
Concordes coiere simul : stetit inclita Roma (1) 

Quae, parva in primis, sociis mox viribus aucta 
Armis certavit populos dum vinceret omnes, 

Legibus atque aequis regeret sibi subdita regna, 

Et toto imperium felix extenderet orbe. 

Duritiem tum lingua'rudi quam traxerat ortu 
Molliit, armorum strepitum, iurisque severum 
Espressit vultum, graio conspersa lepore. 

Namque ut Romani tandem post punica bella 
Primum noverunt artis miracula graiae, 

Hisce avide haeserunt, patriae monumenta perosi. 
Pastor uti egressus silvis in amoena vireta, 

Lumina fert circum cupidus nativaque saxa 
Indignatus, avet flores atque insita poma. 

Haec autem minimis rebusque ingentibus apta 
Descripsit clades, dulces cantavit amores, 

Excoluit messes nullo superabilis aevo. 

Quis non indoluit fatum morientis Elisae, 

Aut cano Evandrum vellentem vertice crines, 

Cum gelidi amplexus corpus miserabile nati 
Rumperet heu moestos imo de pectore questus ? 
Audin’ ut e rostris rapiat mentesque animosque 
Tullius immittens victricis fulmina linguae? 

Non tenet insignis ridenti carmine Flaccus 
Dum vitium mordens circum praecordia ludit ? 

Ter felix Latium propriis si viribus audax 
Intactum calcasset iter ! modulamine dulci 
Tunc patrium cecinisset epos, simul utraque iungens 
Quae natura sagax excultae subicit arti. 

Floruit hic sermo donec Romana stetit res. 
Barbara sed tandem patrios pertaesa penates 
Aeternasque nives, italas prospexit ad oras, 

Captaque gens miti caelo et ridentibus agris 
Irruit ut saevus subvertens omnia nimbus. 

Hic res inversae : romanum mole gravatum 
Occidit imperium ; fuerat quae commoda plebi 
Paullatim sonuit illustres lingua per aulas, • 

Ac Tulli vox obticuit. Nova ‘germina secto 
Tum velut e trunco, variae subiere loquelae 
Quae licet absimiles, matris tamen ora ferebant. 
Quod factum Ausoniis, aliis quoque gentibus. Ergo 
Quidquid privati est iuris si callidus ipse 
In linguis reseces, communia multa supersunt ; 

Quae tibi dum monstrant quonam cie stipite manant, 
Intuitu facili populorum detegis ojdum, 

Quos profugi tenuere loco.s aut unde migrarunt. 

0 fortunatum veras cui noscere causas 
Contigit, ac rerum nexus, pariterque beatum 
Cui primum attonito patuere volumina Gangis ! 

Ille Italos Indis dextram dare iussit amicam, 

Ac primum edocuit cognato sanguine iungi. 
Obstupuere Itali proavos, nidumque vetustum. 

(l) Cff. Mommsen, Storia Romana, Vol. 1 , cap. IV, pag. 10‘. 


At si homines una scimus de stirpe creatos, 

Uno e principio et linguas fateamur oportet. 
Multiplici forma cur ergo has esse videmus 
Gentibus in variis ? Taceat sententia Mosis, 

Aut homines una prognatos stirpe negetur. 

Nil medium haec inter. Verborum solvere nexus, 
Suffixa auferre ut radix nudata supersit 
Tentatum : at, studiis contracto in limite clausis, 
Paucorum tantum patuit communis origo. 

Quis tandem claustra abrupit? quis acumine mentis 
Immensum tentavit opus, longoque labore 
Victor perfecit ? Tanti cui gloria facti ? 

Plaudite vos Itali, vester nam maximus ille, 

Qui orbem complexus, verum pervenit ad istud, 

- Una hominum genesis, genesis sic una loquelae. - 

Si lucem sibi suppeditant viresque vicissim 
Artes, cur non hanc teneas, magnamque salutes? 
Dummodo pars totum non haec, sibi vindicet, atque 
Hauriat ingenuas formas, artemque loquendi. 
Excoriet Balatro curtetque vocabula, parva 
Dissecet in frusta enudans elementa ; quid inde ? 
Vultne ideo urbanus recteque latinus haberi? 

Ut qui elAmenta catus novit, queis corpora constant, 
Atque ea dividere edoctus, contendat Apelli 
Pictor, seque ausit sculptor conferre Canovae. 

Verum opera istorum gentes mirantur, et illi 
Debita pro meritis risus et sibila merces. 

Non tibi litterulae fandi praebere colorem, 

Non animum poterunt: veneresque merique lepores 
Hinc penitus distant. Longas absumere noctes 
Scriptorum in libris opus est; mox condere mente 
Optima quae visa; in proprium convertere succum 
Delicias et opes linguae. Tum copia rerum 
Non deerit menti, non rebus forma vigorque. - 
Haec alte insideant animo : nescire sagacem 
Hanc artem, fateor, pudor est, licet optima promas ; 
Turpius at multo hanc recte callere, et agrestem 
Prodere se scriptis. Tu solers elige partem 
Quae prosit vitae* pulchroque cohaereat apte, 

Haud tamen ut temnas aliam durusque repellas. 

Cur, veteres laudans, methodisque prioribus instans, 
Omnia despiciam nostrum quae protulit aevum? 
Lege trahar caeca, rerumque in cortice ludam, 

Cum mihi forte datum causas tentare latentes ? 

Hanc tutam sectare viam, lucemque secutus 
More apis huc illuc volita melioraque suge. 

Auximi. 

Paulus Recanatesi. 


. Errat longe, 77iea quidem sententia, 

Qui imperium credat latius esse, aut stabilius 
Vi quod fit, quam illud, quod amicitia adiungitur. 

Terent., Adelphi a. i, se. i, 

Angelicus Praeceptor de occasionalibus Devotionis 
impedimentis sermonem habens, sapienter animadver¬ 
tit (1): «Scientia et quidquid aliud ad magnitudinem 
pertinet occasio est quod homo confidat de seipso ; et 
ideo non totaliter se Deo tradat. Et inde est quod 
huiusmodi quandoque occasionaliter devotionem impe¬ 
diunt; et in simplicibus et mulieribus devotio abundat, 
elationem comprimendo. Si tamen scientiam et quam- 
cumque aliam perfectiopem homo perfecte Deo subdat» 
ex hoc ipso devotio augetur ». 

Moderna Societas, verbis Angelici designatur; prop¬ 
ter enim falsae scientiae nomen in superbiam elata, 
irreligiosa est, ipsamque religionem superstitionem ap¬ 
pellat, ipsisque Religionis praecipuis actibus, qui De¬ 
votio et Oratio dicuntur, superstitionis crimen imponit. 

Angelico Magistro duce, contra ea quae ignorant 
blasphemantes, Devotionis atque Orationis conceptum 
investigabimus. 

* * 

Asseritur a materialistis et incredulis, devotionis 
causam mere sensibilem esse, ipsamque devotionem 
rem prorsus esse sensibilem, personasque devotioni de¬ 
ditas nonnisi tristitia pngi, atque in ea tristitiam prin¬ 
cipem obtinere locum. 

Assertiones huiusmodi falsitate redolere, paucis osten¬ 
demus. Causa extrinseca necnon principalis Devotionis, 
Deus est, quum S. Ambrosius recte fateatur: (2) «Deus 
quos dignatur vocat: et quem vult religiosum facit, et 
si voluisset, Samaritanos ex indevotis devotos fecisset ». 
Causa devotionis intrinseca, nonnisi triplex esse potest; 
videlicet, meditatio vel contemplatio Divinae Bonitatis 
divinorumque Beneficiorum, vel meditatio defectuum, 
ex quibus homo indiget ut Deo innitatur; vel ipsa Cha- 
ritas. Devotio enim, uti statim notum fiet, «est quidam 
voluntatis actus ad hoc quod homo prompte se tradat 
ad divinum obsequium. Omnis autem actus voluntatis 
ex aliqua consideratione procedit, eo quod bonum 
intellectum est obiectum voluntatis ». Charitas similiter 
devotionis causa est, quia « ex amore aliquis redditur 
promptus ad serviendum amico ». 

Rursus, quum Devotio ex intellectus meditatione 
necnon ex voluntatis amore originem ducat, quumque 
utraque facultas, atque earumdem facultatum actiones 
spirituales sint, quomodo asseri potest, devotionem rem 
prorsus sensibilem esse? 

Denique, tristitia in devotione non obtinet principem 
locum. Nam devotio « spiritualem laetitiam mentis cau- 
sat» quum ex divinae Bonitatis meditatione oriatur; 
ex qua meditatione delectatio sequitur. Si quandoque 
in ea tristitiae locus est, uti dum homo defectus pro- 

(1) 2-2« p. 9. 82. a. 3. ad 3. 

(?) Qomm, in Luc, 1. vii c. 9. 


prios considerat, tristitia haec tamen « secundum Deum » 
vocanda est, quia « ex quadam affectus teneritudine » 
provenit, devotaeque personae lacrymant « sicut solent 
homines lacrymari ex pietatis affectu, quum recuperant 
filios, vel caros amicos quos existimaverant se perdi¬ 
disse». (1) 

Alius est devotionis conceptus penes catholicos theo¬ 
logos. a) Devotio, secundum nominis etymologiam a 
devovendo derivatur, devotique dicuntur, qui « seipsos 
quodammodo Deo devovent, ut ei se totaliter subdant »; 
propter quod — prosequitur Angelicus — (2) et olim 
apud gentiles devoti dicebantur qui seipsos idolis devo¬ 
vebant in mortem pro sui salute exercitus. 

b) Devotio religionis virtutis actus est, quia « ope¬ 
rari ea quae pertinent ad divinum cultum, seu famu¬ 
latum, pertinet proprie ad religionem... Unde etiam 

ad eam pertinet habere promptam voluntatem ad hu- . 

iusmodi exequenda, quod est esse devotum». 

c) Devotio definiri potest: « Voluntas prompte tra¬ 
dendi se ad ea quae pertinent ad Dei famulatum » ; 
in quem sensum legitur. {Ex. 35, 20-21) : « Multitudo 
filiorum Israel... obtulerunt mente promptissima atque 
devota primitias Domino ». 

* 

* •* 

Alius inter praecipuos interioresque religionis actus, 
est oratio. « Nihil — ait Ecclesiastes (1,10) — sub sole no¬ 
vum, nec valet quisquam dicere: Ecce! hoc recens est; 
iam enim praecessit in saeculis quae fuerunt ante nos » 
ideoque nil mirandum, si qui errores qui olim penes 
antiquos circa orationem viguerunt, penes modernos 
inveniantur. Vanum esse orare, nonnulli proclamant 
vel quia res humanae non reguntur divina providentia, 
vel quia « omnia in rebus humanis ex necessitate con¬ 
tingunt, sive ex immutabilitate divinae providentiae, 
sive ex necessitate stellarum, sive ex connexione cau¬ 
sarum». Alia ex parte, errant alii dum putant, res 
humanas divina quidem providentia regi, nec provenire 
ex necessitate, sed dispositionem divinae providentiae 
variabilem esse, et orationibus et aliis quae ad divinum 
cultum pertinent dispositionem divinae providentiae 
immutari. 

Penes catholicos theologos Orationis conceptus huius¬ 
modi est: 

a) Oratio religionis virtutis actus est, quia, ait An¬ 

gelicus, (3) « ad religionem proprie pertinet reverentiam 
et honorem Deo exhibere; et ideo omnia illa per quae 
Deo reverentia exhibetur pertinent ad religionem. Per 
orationem autem homo Deo reverentiam exhibet, in 4 

quantum scilicet ei se subiicit, et profitetur orando se 

eo indigere sicut auctore suorum bonorum ». 

b) Orare proprium hominis est, quia « oratio est 
actus rationis, per quem aliquis superiorem deprecatur; 

(1) S. Tii. 2-2« 82. a. 4. et ad 3. 

(2) S. Tu. ib. a. l. 

(3) Ib. q. 83. a. 3, 

sicut imperium est actus rationis quo inferior ad aliquid 
ordinatur. Illi ergo proprie competit orare cui corivenit 
rationem habere, et superiorem, quem deprecari possit. 
JIomo autem et ratione pollet, superioremque habet». 

c) Oratio communis et singularis, vocalis et mentalis 
est. Communis quidem oratio est quae per ministros 
Ecclesiae in persona totius fidelis populi Deo offertur; 
singularis vero est quae offertur a singulari sive pro se, 
sive pro aliis. Mentalis oratio dicitur, si mens orantis, 
sine verbis, sed per solam contemplationem in Deum 
ascendit; vocalis vero, si orationi mentali vox adiun- 
gitur. Vocalis oratio « non profertur ad hoc quod ali¬ 
quid ignotum Deo manifestetur, sed ad hoc quod mens 
orantis vel aliorum excitetur in Deum». 

d) Oratio, quasi oris ratio, definitur, vel petitio 
quaedam, vel ascensus mentis in Deum, vel petitio de¬ 
centium a Deo. Ne obliviscaris tamen Angelici verba 
scribentis : « Oratio non porrigitur Deo, ut ipsum flecta¬ 
mus, sed ut in nobis ipsis fiduciam excitemus postu¬ 
landi ; quae quidem praecipue excitatur in nobis con¬ 
siderando eius charitatem ad nos, qua bonum nostrum 
vult». (1) 

Rkginaldus Fei 0. P. 


(l, Ib. a, 9. Cf. etiam a. 1*2. 



CAROLUS M1CHAEL DE L’EPEE 


surdo-mutorum paedagogus 


Quum hoc anno ducentesimus redeat dies anniver¬ 
sarius a nativitate celeberrimi huius viri, insignis surdo- 
mutorum benefactoris, operae pretium erit de eodem 
breviter verba facere. 

In lucem editus est Carolus Michael die xxiv mens. 
Novembris a. mdccxii in urbe Versalia (Versailles), 
eiusque parentes fuerunt Carolus Franciscus, aedium 
regiarum architectus ordinarius, et Francisca Margarita 
Varignon. Domus in qua natus est aream occupabat, 
ubi nunc surgit Hospitium, situm ad angulum viae 
Bourbon alteriusque viae, quam gratus civium animus 
ab ipso Abbate de l'Epee appellatam esse voluit. 

Pater eius, vir doctrina et virtute praeditus, mul¬ 
tam impendit curam in filii educationem, quem primis 
litterarum elementis ipse erudivit. Mature autem in 
iuvene vocatio ad statum .ecclesiasticum apparuit, quod 
pater animadvertens aegre tulit, ut quem cuperet cau¬ 
sis forensibus addictum. Cessit tamen enixis filii pre¬ 
cibus, qui, absolutis studiis, in dioecesi Trecensi sacer¬ 
dotio auctus est, et parochiam ibidem administravit. 
Infeliciter tamen accidit ut, Iansenistarum artibus se¬ 
ductus, perniciosae huic sectae aliquamdiu faveret. 
Quare Lutetiam reversus, quum subscribere nollet for¬ 
mularium ab Alexandro VII Clero gallicano praescri¬ 
ptum, ab Archiepiscopo Parisiensi nec ad excipiendas 


sacras confessiones, nec ad praedicandum Dei verbum 
admissus est. Paruit tamen archiepiscopi mandato, et 
ad meliores paulatim sensus conversus est. ita ut er¬ 
rasse potius visus sit per inconsiderantiam, quam per 
animi indocilitatem atque obstinationem. Ceterum hanc 
ille labem, ex incauta Iansenistarum frequentatione con¬ 
tractam, ardenti mox caritate abstersit. 

Unum supra quadragesimum expleverat annum sa¬ 
cerdos de l’Epee, quum ex improviso casu via pate¬ 
fieret, quam ei divina Providehtia praeparaverat, et 
quam sequendo immortale nombn ipse sibi compara¬ 
vit. Adierat forte domum matris familias quacum erat 
ei colloquendum. Hanc dum exsphctaret, duas eius filias, 
quae in conclavi aderant, salutavit et alloqui coepit. 
Quum nihil illae responderent nec eum audisse vide¬ 
rentur, id miratus est primum; mox tamen a superve¬ 
niente et dolente matre cognovit, eas ab ipsa nativitate 
surdas fuisse ac mutas. Accepit etiam, easdem habuisse 
institutorem, nuper defunctum, qui earum educationem 
aggressus esset, ostensis certis quibusdam imaginibus 
in charta impressis, exiguo tamen fructu. Misertus 
sacerdos duarum puellarum ac divina simul inspira¬ 
tione motus, statim apud se constituit harum misella¬ 
rum aliorumque eodem malo laborantium educationi 
prospicere, eumque in finem rationes omnes investi¬ 
gavit, quae ad institutionem surdo-mutorum aptiores 
esse viderentur. 

Reiecta methodo per imagines, quam nimis angu¬ 
stam esse intelligebat, signa adhibuit manualia, ad 
quae instinctu quodam naturali confugimus si quid pe¬ 
regrino, cuius linguam ignoremus, notum facere veli¬ 
mus. Hanc artem sacerdos noster didicit a Ioanne 
Paulo Bonet, hispano, qui ea de re librum ediderat 
anno mdcxx. Perfecit tamen alphabetum ab Hispano 
excogitatum, dum ad litteras formandas, non geminam, 
ut ille, manum, sed unam tantum adhiberet, uti et ho¬ 
diernus fert usus; additis aliis signis, quae res indi¬ 
carent supra sensus positas. Cui manuali alphabeto hoc 
magnum inest commodum, quod similitudinem habet 
cum characteribus typographicis, ita ut omnibus inser¬ 
viat linguis, quae iisdem litteris utuntur ac sermo gal- 
licus aut latinus. His etiam signis, absente luce, collo¬ 
quium instituitur, dum alter colloquentium in alterius 
manu litteras et verba digitis efformat. 

Curas suas sacerdos De 1’Epee pauperibus potissimum 
alumnis dicatas voluit, quum ditibus, ut aiebat, non 
deessent institutores. Erant generatim septuaginta vel 
octoginta numero, quos in humili domo bis in hebdo¬ 
mada excipiebat. Parce admodum victitabat, ut neces¬ 
sitatibus discipulorum subveniret, trita vestitus toga 
talari, nec inter frigora etiam maxima cubiculo utens 
calefacto. Diebus feriatis, puerilem illam turbam, so¬ 
lebat in hortum deducere, situm in Monte Martyrum, 
ubi eum conspiceres modo ludis puerorum interesse, 
modo eorum perficere educationem, narratis factis quae 
aut pietatem aut animi recreationem alerent. Ibi quoque 

cum iisdem ad frugalem mensam assidebat, ad quam 
subinde amicos suaeque institutionis patronos invitabat. 

Aemulos habuit et adversarios optimus ille vir, et 
per plura decennia, ob pristinos suos errores, nihil sub¬ 
sidii a publica auctoritate consecutus est. At postquam 
regina Maria Antonia cum fratre suo imperatore Iose- 
pho II scholam illam anno mdcclxxvii invisisset, res 
in melius mutatae fuerunt. Nam a Ludovico XVI san¬ 
citum est decretum, quo magni huius viri institutum 
sub regia protectione positum est. Praeterea in usum 
alumnorum donatae fuerunt veteres Caelestinorum ae¬ 
des, assignata etiam donatione annua libellarum trium 
millium et quadringentarum. Plures tandem Antistites, 
inter quos archiepiscopus Turonensis et Nuncius Apo- 
stolicus, venerandi senis domicilium et scholas sua 
praesentia honoraverunt. His tamen honoribus et bene¬ 
ficiis haud diu gaudere ille potuit, qui anno mdcclxxxix, 
aetate et laboribus fractus, e vivis excessit, et in ec¬ 
clesia S. Roclii sepultus est. 

Memoria clarissimi huius viri tamdiu superstes erit, 
quamdiu in honore erit virtus eximie culta. Surdo-muti 
cuiusque regionis eumdem veluti praecipuum magistrum 
atque amantissimum patrem revereri ac diligere nun¬ 
quam omittent. Ipsa Gallica rerum perturbatio, quae 
mortem sacerdotis De 1’Epee continuo subsecuta est ac 
tot ruinas accumulavit, piae huic operae pepercit, eam- 
que, ceu monumentum populorum admiratione dignum, 
publico aere conservandam et tuendam esse decrevit. 


Franciscus Xav. Reuss. 



LUSUS POETICI 


i. 

(Auctor Salomonem inducit eos alloquentem qui di¬ 
vitias adamant.) 

‘Divitias statui, vulgus quas deperit omne, 

Isacidum princeps temnere sollicitas. 

Illa placet tantum cordi Sapientia mentis 
Qua dare me populis regia iura decet. 

Arbitra namque tenet regni sapientia sceptrum, 
Auxiliisque suis occupat exitium. 

Quod si me audebt convellere turba rebellis, 

In rerum semper turbine firmus ero. 

Fallitur heu quicumque sibi blanditur, et inter 
Immensas felix esse videtur opes. 

Quoquo oculos Vzrto, quoquo vestigia flecto, 

($n gazis omnes in sua damna ruunt. 

Haec auri certe lacrimarum est causa voluptas: 
Nam sibi perniciem, qui petit, ipse trahit. 

Heu quot deceptos soloque errore beatos 

Per tumidas defert aurea puppis aquas ! 

Auri sacra fames, auri malesuada cupido 
<$ludit dominos, destituitque suos. 


Sunt gazae vani mendacia splendida fuci 
Quae fugiunt celeri nec reditura pede. 

II. 

(Auctor, sub finem scholae, discipulis Consentini 
lycei per feriarum tempus his subitis et fortuitis ver¬ 
sibus omnia laeta precatur.) 

Linquitis tandem modo feriati 
Haec loca, et clathris rigidis soluti, 

Alites tamquam fugitis per urbis 
Culmina gratae. 

Namque sectari St\)giis ab oris 
Desiit monstrum, celerique gressu 
Jierem purum fugiens tenebras 
Tendit ad imas. 

Hinc iuvat pulso gelido pavore, 

Frondibus cinctos per opaca Sylae, 

Alta qua pinus spatians dat umbram, 

Currere laetos. 

Ite : dum aestivus coquit arva Phoebus, 

Voce et ingrata crepitant cicadae : 

Ite: splendescat iuvenilis usque 
Vultibus ardor. 

Ite quo pergit iuvenilis aetas, 

Ite quo ludi rapiunt honesti; 

Jc procul curas animo severas 
Pellite vestro. 

Dulce enim, missis studiis, quietem 
Carpere et somno dare membra leni: 

Dulce distendi prope murmur undae 
Qramine in ipso. 

Gaudiis vero in mediis iocisve 
Ne cadat vobis animo magistri 
Nomen et vultus, vigil et docendi 
Cura benigna. 


M. Galdi. 



LUDI PUERORUM APUD ITALOS 


Pila ad foramina. 

Est in more positum apud Subalpinos quoddam lu¬ 
dorum genus, cui est nomen inditum: Pila ad fora¬ 
mina; seu potius vulgo A hala heucc. 

Sunt octo saepe vel decem et amplius pueri, qui 
alacres, inventute calentes et sanguine, (sunt enim 
apti lusibus anni) ludere exoptant, sed liberioribus 
habenis itemque fragoribus. Nil aptius ac commodius 
quam lusus de quo hic loquimur. Simplex enim et mo¬ 
dicus, haud elegantiores pueros ambit, imo plerumque 
modestus occupat obscuri speciem. 

Sunt officinatores passim, sunt etiam agrestes, qui¬ 
bus est saepe mos, uti videri potest, pugnis certare 
et calcibus. En breviter certaminis summula. 

Humi per ordinem octo vel decem, ex ludentium 
numero, exigua foramina in orbem perfodiuntur, dum 
ex industria quisque certatim foramen sibi aptius eligit. 
Curant enim singuli et maximo equidem studio, ne 
nimis sit commodum obviumque ad pilam recipiendam 
quum fuerit iacta, ut talus in alea mittitur. 

Circa autem haec foramina, ut plerumque solet « Ur¬ 
bem latior amplecti murus» agger lapidibus adstrui- 
tur, ne pila, manibus missa, ultra irrequieta discur¬ 
rat et praetergrediatur. 

Ita tamen qui princeps merito est sortitus, pilam 
arte mittit, ne unquam in suum introeat foramen. Yix 
pila fatalis sistit, haeretque, tunc omnes hinc inde ra¬ 
pide dilabuntur, illo modo excepto, in cuius foramine 
pila ingressa restitit. Hic citissime, quoad eius fieri 
potest, pilam arripit atque in eum immittit, cui obvius 
est et proximus. Quam apte: « Missa fugientia terga 
pila traiicit! » 

Cave ne frustra. Namque si in alea inferior eris, in 
poenae signum dedecorisque, lapillo notaberis, qui in 
tuo foramine conditur. In hoc enim tota est ludendi 
sapientia, ne forte fallas, namque «omnis in hac cer¬ 
tam..... iacit arte salutem», eique quoque, maxima 
gloria adtribui consuevit, qui rapidus, nullaque tem¬ 
poris interposita mora, pilam manibus arripere, so¬ 
cium propiorem signare, eumque sicure percutere. 
Qui vero impune in socios iecerit pilam, ut superius 
monui, inferior dicitur in certamine, lapillumque dam¬ 
natur in foramine suo deponere. Hic nihil doli aut pro¬ 
ditiones valent. 

At, at, me aliquantisper errasse fateor. Et in hoc 
enim ludorum genere adest « dolis instructus et arte 
Pelasga». Meam autem sententiam commodius enu¬ 
cleabo. Haud deest aliquando qui amiculo perdenti 
opem ferat auxiliumque, si pila iam eius in foramen 
saepius intravit, atque in eiicienda pila plus aequo er¬ 
ravit. Tunc ne cito hic ad sextum fatalemque lapillum 
percurrat, adest qui sibi quaeritat oculis ac voce ut 
et ultro pila donetur, et suo marte atque periculo eam 
denuo in alios iaciat. Fervet sic ludus; namque omnes 
ob novam certaminis speciem, pertimescere, huc illuc 
cursitare, timidosque oculos intendere quo pila mittatur, 
neque ex improviso velut. inter hostes conclusus ab 
hoc vel ab illo feriatur. Sic videbis hic in condensio¬ 
rem globum ludentes se se conferre, repente postea 
iterum dilabi, huc atque illuc diffundi, atque ita cer¬ 
tamen producitur sortesque in melius convertuntur. 
Expleto tandem lusu profligatoque, quum quis sextum 
lapillum in alea meruit, ad poenam venitur. Moenia, seu 
quo melius dicam, lapides, quibus foramina quodam¬ 
modo defendebantur, cum omnibus lapillis, in agge¬ 
rem adstruuntur, et inferior omnia per quam rapide 
inanibus tollere debet, dum socii eum alapis pugnisque 


certatim percutiunt. Sic saepe in segetes camposque 
tempestas irruit. 

Yae ! illi, si vel parvulus lapillus imprudenter re¬ 
manserit! At est quoque exclamandum: « Est etiam 
miseris pietas! et in ludo probatur !» Namque haud 
raro animos puerorum ad humanitatem compositos 
laudabis, qui laeti tantummodo victoriae, prohibent 
concorditer, ne qui ad 'foramina expolienda damnatur 
vel leviter quidem aliquam poenam luat. Iuvat admo¬ 
dum pueros adsuescere ad mansuetudinem excercen- 
dam probosque mores. 


Subalpinus. 



PAROEAIAE SIVE ADAGIA 


Qualis homo, talis oratio. 

Seneca in epistolis, quas scripsit ad Lucilium 
(lib. II) : «Apucl Graecos — inquit — in prover- 
bium cessit: «Talis hominibus fuit oratio, qualis 
vita». Graecum id proverbium exstat apud Ari¬ 
stidem in secunda rhetorices adversus Platonem 
defensione, verbis quae latine sic facile redduntur: 
«Non dissonat autem ab iis adagium, quo dicunt, 
cuiusmodi sint mores, eiusmodi et orationem esse; 
ac rursus, qualis sit oratio, talem item esse mores». 
— Ad eamdem facit sententiam quod inter Solonis 
apophthegmata commemorat Diogenes Laertius, 
id est orationem factorum esse simulacrum. Persius 
(Scit. V) sententiam hanc allegoria texit, quum ait: 

Pulsu dignoscere cautus, 
Quid solidum erepet et pictae tectoria linguae. 
Nimirum innuens haud aliter animum hominis ex 
oratione spectari, quam vasa dignoscuntur crepitu, 
quem digito pulsa reddunt. 

Idem in Scit. III: 

Sonat vitium percussa maligne 
Respondet, viridi non cocta fidelia limo. 

Idque proverbii non solum locum habet, quum 
improbum aut probum virum arguit oratio, verum 
etiam cum ex stylo perpendimus ingenium cuiusque, 
omnemque mentis habitum ex ipsa dictionis ra¬ 
tione coniectamus. Etenim tumidi stylus turgidus; 
abiecti, humilis, exsanguis; asperi, scaber; ama¬ 
rulenti, tristis ac maledicus; delici’s affluentis, 
picturatus ac dissolutus. Breviter, omne, vitae si¬ 
mulacrum, omnis animi vis, in oratione, perinde 
ut in speculo, repraesentatur, ac vel intima pectoris 
arcanis quibusdam vestigiis deprehenduntur. Huc 
pertinet quod Socrates apud Platonem iubet loqui 
Charmidem ut eum videat; nimirum hominem ex 

oratione aestimaturus. Idem in Gorgia negat se 
nosse Archelaum, Perdicae filium, quod nunquam 
cum eo venerit in colloquium. At vulgo praedi¬ 
cant se nosse hominem, quem viderint tantum, 
quum animus hominis non perspiciatur, nisi ex 
oratione. 

Intra suam pelliculam se continere. 

Porphyrion proverbium esse admonet, quo ve¬ 
tamur, obliti sortis nostrae, maiora conari quam 
pro nostra facultate; idque inde sumptum putat 
quod olim ductores in pellibus, hoc est pelliceis 
tentoriis, dormitarent. Sed rectius ab aliis refertur 
ad asinum illum Cumanum, quem apologi fabu¬ 
lantur adaptasse sibi leonis exuvium atque ita sese 
ad tempus pro leone gessisse; verum eam illi 
magno fuisse malo, quum agnitus et magno omnium 
cum risu aliena apposititiaque exutus pelle, fustibus 
ad necem caederetur. Neque absurde quis ad Cleo¬ 
nem Atheniensem referat, qui ex byrsopola, hoc 
est coriario, creatus exercitus ductor, fortuna fa¬ 
vente, victoriam reportavit, capta Pylo, suam ipsius 
civitatem furto spoliavit, atque ad eum modum ad 
summas opes evectus est; tandem per alium ele¬ 
ctus maleque acceptus, poenas dedit, quod non in 
propria pelle quiesceret. Hic inducitur in Aristo¬ 
phanis comoedia, cui titulus Equites, neque non 
aliis locis subinde mordetur ab eodem poeta. 

Adagio nimirum videtur allusisse Plautus, quum 
militem gloriosum et iactabundum finxit elephan¬ 
tino corio tectum, non suo; sive quod stolidum si¬ 
gnificaret, sive quod maiora, quam pro facultate, 
loquentem. 

Horatius: 

Et mer ito, quoniam in propria non pelle quiessem. 

Martialis in sutorem quemdam qui, Cleonis e- 
xemplo, prius ad summas evectus divitias, ut venti 
erant, ita velum in altum sustulit, deinde ad pri¬ 
stinam rursus inopiam largitionibus suis redactus 
est, ut nihil iam esset nisi cerdo, scripsit: 

Lusisti, satis est; sed te, mihi crede, memento 
Intra pelliculam cerdo tenere tuam. 

Idem Seneca in Epistolis : «Sapientem undique 
submovent et intra cutem suam cogunt». Ac citra 
metaphoram sic id extulit Ovidius: 

Crede mihi, bene qui latuit, bene vixit et intra 
Fortunam debet quisque manere suam. 

Notum lippis et tonsoribus. 

Quae iam in ora vulgi abierunt, omnibus ton¬ 
soribus ac lippis nota dicuntur; propterea quod 
olim in tonstrinarum consessibus omnes rumores 


narrari consueverunt. Quod indicat Aristophanes 
in Pluto, Terentius in Antipho et Horatius, qui de 
tonstrina habet: 

Gaudent ubi vertice raso 
Garrula securi narrare pericula nautae. 

Idem in Sermonibus: 

Opinor 

Omnibus et lippis notum et tonsoribus esse; 
ubi proverbium explicuit, significans rem vulgo 
iactatam. Nam lippi in tonsorum officina desidebant, 
expetentes remedium oculorum. 

De tonsorum garrulitate complura lectu digna 
recenset Plutarchus in libello quem scripsit De fu¬ 
tili loquacitate; quorum unum referre non pigebit: 
« Quum aliquanlo — ait — in tonstrina sermo 
esset de Dionysio, dicereturque tyrannidem illius 
adamantinam esse et inexpugnabilem, ridens ton¬ 
sor: «Haeccine, inquit, loqui vos de Dionysio, in 
cuius iugulo ego subinde teneo novaculam ?» Quod 
dictum simulatque Dionysius rescisset, tonsorem 
in crucem sustulit atque ita, quod ait Plinius, voces 
per iugulum rediere in auctorem». 

Ut autem tonsorum genus usque adeo loquax 
sit, id existimat esse in causa quod in eorum of¬ 
ficina loquacissimi quique conveniant desideantque, 
quorum assiduo convictu garrulitatis morbo infi¬ 
ciuntur et ipsi. 

Non videmus manticae quod in tergo est. 

Catullianus versus significans nos nostra ipsorum 
vitia non videre, quum aliena curiosis oculis per- 
spiciamus. 

Proverbium natum est ex apologo quopiam Ae- 
sopico, singulos mortales binas habere manticas, 
hoc est peras, alteram ante pectus, alteram a sca¬ 
pulis tergoque propendentem, quarum in priorem 
aliena vitia immittamus, in posteriorem nostra. 
Persius: 

■ Ut nemo in sese tentat descendere, nemo 

Sed praecedenti spectatur mantica tergo. 

Horatius: 

Respicere ignoto discet pendentia tergo. 


Sanctus Hieronymus: « Sed illa est vera inter 
amicos reprehensio, si, nostra opera non videntes, 
aliorum, iuxta Persium, manticam consideremus ». 



Peragit tranquilla potestas, 


Quod violenta nequit, mandataque fortius urget 
Imperiosa quies. ..... 

Claudianus. 

DE CRUCIS APPARITIONE CONSTANTINO l/APERATORl 

Muralem tabulam lectorum oculis subiicimus 
in Vaticana aula quoque pictam, quae Constantini, 
Romanorum Imperatoris cognomine Magni, gesta 
referens, Costantini vulgo appellatur. Haec tabula 
visum Crucis repraesentat, qua veluti ductrice 
Helenae filius sibi suisque militibus stimulos ad¬ 
didit ad bellum gerendum. A Raphaele Urbinate 
primis lineis designata, penicillo optima ratione 
reddita et ipsa est a Iulio Romano, Sanctii disci¬ 
pulo, cui peculiariter tribuenda esse creditur pu¬ 
milionis illa addita figura ad dexterum intuentis 
latum posita, in qua effigiem Gradassi cuiusdam 
Berrettai Nursini, suis temporibus iocorum festi¬ 
vitate celebratissimi, plures recognoverunt. 

Nescimus vero utrum Raphaeli an Iulio de¬ 
beatur scaena picturae extrema, in qua nonnulla 
Romana monumenta adumbrata sunt, ut Hadriani 
moles et Augusti mausoleum; ex quibus facile 
deduci licet auctorem Nicephori narrationem se- 
quutum esse, scribentis, Constantino signum Crucis 
apud Romam apparuisse. 

Aliter Eusebius, cuius verbis maior videtur 
habenda fides. Qui quidem quamvis docuisset ter 
Crucis signum in caelis Constantino commonstra¬ 
tum, non Romae monuit, dum contra Maxentium 
bellum gerit, sed in Galliis, quum adhuc de ancipiti 
expeditione penderet animo, caelesti ac divina 
visione illa dignatum esse, qua confirmatus et animo 


incensus ad tantum facinus aggrediendum viriliter 
sese accinxerit. De quibus — pergit Eusebius, (1) — 
«si quis forte alius dixisset, non tam facile hominibus 
potuisset persuaderi. Verum quum Imperator ipse 
victor nobis ipsis qui hanc historiam literis perse¬ 
quimur, longo tempore post, quum notitia eramus et 
familiari colloquio ab eo dignati, narraret et ser¬ 
monem iureiurando confirmaret, cui dubium esse 
poterit quin sit rei ita commemoratae fides omnino 
adhibenda; praesertim cum tempus postea conse- 
quutum ratum orationi testimonium dederit ?» 

Neque inutile erit Prudentii quoque testimo¬ 
nium afferre, qui ita canebat: (2) 

Hoc signo invictus, transmissus Alpibus ultor 
Servitium solvit miserabile Constantinus, 

Cum te pestifera premeret Maxentius aula . 

Et paulo inferius: (3) 

Testis Christicolae Ducis adventantis ad Urbem 
Milvius exceptum Tiberina in stagna tyrannum 
Praecipitans, quaenam victricia viderit arma 
Maiestate regi, quod signum dextera - vindex 
Praetulerit, quali radiarint stemmata pila. 
Christus purpureum gemmanti textus in auro 
Signabat labarum, clypeorum insignia Christus 
Scripserat, ardebat summis Crux addita cristis . 

(1) Euseb., De vita Constantini , 1. I, c. XXII. 

(2) Contra Symmachum, lib. I, 467-69. 

(3) Ibid., v. 483 et seqq. 

COLLOQUIA LATINA 

Iter et equus. 

Philippus. — Vultisne proficiscamur, animi re¬ 
creandi gratia, Tibur? 

Carolus et Claudius. — Nihil malumus, die 
praesertim sereno, a ventis silenti, tum etiam fe¬ 
riato in nostro paedagogio. 

Ph. — Ego habeo asturconem. 

Ca. — Et ego equum meritorium. 

Cl. — Ego et Cornelius utemur curribus var 
pore actis. 

Ph. — At non erit nobiscum iter. 

Cl. — Scilicet equitare nescimus. 

Ca. — Conducite potius rhedam. 

Ph. — Quin imo lecticam. Numne cisium suf¬ 
ficiet ? 

Cl. — Bene ait Philippus. Vadam ad carruca¬ 
rium. 

Ph. — Vide ne sis in nostra exspectatione. 

Cl. — Illic sum et hic sum. 

Ph. — Eia puer, frena equum meum et insterne. 
Quid? Manno indis lupatum? Orna potius frenulo 
illo levi cum bullis. 

Puer. — Hui! nec oreas habet nec aureas. 

Ph. — Supple igitur quae desunt, ex hoc fune. 

Pu. — Erit deforme. 

Ph. — Abi, insane: quis videbit extra urbem? 

Pu. — Antilena est dissuta. 

Ph. — Sarcias ligula adstrictoria aliqua. 

Pu. —- Non habet postilenam. 

Ph. — Nec est opus. 

Cornelius. — Magnum equum et exercitatum! 
Delabetur ephippium ad collum, et effundet te su¬ 
pra caput. 

Ph. — Quid ad me? Lutosa est magis via, 
quam lapidosa: inficiar coeno, non cruentabor. Sed 
si haec omnia apparanda, non hinc discedemus 
ante vesperum. Adduc equum, qualicumque ornatu. 

Pu. — Paratus est: conscende. — Ah! quid 
agis ? Pedem dextrum ponis priorem in stapeda ? 

Ph. — Utrum ergo ? 

Pu. — Sinistrum; et habenas sinistra manu 
rege; dextera cape hanc virgulam, quae erit pro 
calcaribus. 

Ph. — Non indigeo: calcanea erunt mihi pro 
calcaribus. 

Corn. — En, lubellium Tauream illum Campa¬ 
num conspicitis, aut qui cum eo est congressus! 

Ph. — Apage historias et iocos. Ubi reliqui? 

Ca. — Adsumus. 0 equum molestissimum suc¬ 
cussatorem ! Ossa mihi omnia contuderit, priusquam 
perveniamus in oppidum. 

(1) Ex latinis colloquiis Ludovici Vives. — Passiin retractavit no- 
Btrisque diebus aptavit I. F. 


Ph. — Quid malum est stratum istud tuum? 
Clitellae sunt, ut puto. Nec mihi iste equus vector 
nec ephippiarius videtur, sed iumentum sarcina¬ 
rium et iugale, aut dossuarium. Animadverte, ut 
passim offensat! Vel in chartam, aut in latum 
culmum impinget! 

Ca. — Quid tu de eo dicis ? Pullus est adhuc. 
Sed garrias quae voles. Videstu hunc equum? Is 
qualis est, me vehet, aut ego illum. 

Pu. — Ungulam habet tenerrimam miser. 

Ph. — Quid agitis vos? Vehiculum non attu- 
lusti ? 

Cl. — Auriga petit nunc altero tanto plus, 
quam quanti alias eum compensavimus. 

Ph — Cum rhedariis est vobis res ? Facile 
hercle! conficietis omnia. Hominum genus enim 
mite, mansuetum, come, urbanum! 

Pu. — Bigae ducem me vobis praebeo. 

Corn. — Ne tamen praecipites agas. 

Pu. — Nolite timere; operi assuevi. 

Cl. — Pace tua, hominem suae artis praefe¬ 
rimus. 

Pu. — Sit; me meus equus, et ipse indomitus, 
dorso recipiet. 

Ph. — Quotam esse iam horam censetis ? 

Ca. — Ex sole, coniicio esse ultra decimam. 

Ph. — Ita ne ? Heus! Carole, procedamus; se¬ 
quatur qui poterit. Invenient nos ad Galerum Pur¬ 
pureum; ea est taberna diversoria, sita non pro¬ 
cul a Gregoriana porta, Tibure. 

Ca. — Qua egrediamur? 

Ph. — Simplici via et directa. 

Ca. — Immo teneamus hanc semitam: via iu- 
cunda est et placida. 

Ph. — Minime vero: nihil commodius et tutius, 
quam via regia; nam transversis amittemus facile 
iter, praesertim quod trames ille, nisi me fallit me¬ 
moria, est valde sinuosus et ambagiosus. 

Ca. — At ubi sunt Claudius et Cornelius? 

Pu. — Auriga iratus, quod non quantum po¬ 
stulaverit accipiat, duxit eos via salebrosa; equus, 
dum magna enititur vi rotas in alto coeno haeren¬ 
tes extrahere, temonem et helcia confregit. Tunc 
canthi revulsi sunt cum clavis, et ipse rotam suf- 
flaminaverat imprudens, bili excaecatus. Nunc ea 
reficit, vectores diris devovens atrocissimis, qui 
aurigariae arti profecto benedicent! 

Ph. — Quae capiti illius sint! 

Pu. — Puto eos, cisio relicto, transituros in 
sarracum, quod sine onere habet iter Tibur. 

Ph. — Coniicio quid futurum sit; non perve¬ 
nient illi Tibur ante serum diei. 

Ca. — Quid tum? Sumemus diem crastinum 
totum ad reficiendum animum. — Aspice, ut Anio 
hic leniter labitur; aquae plane cristallinae inter 
scrupos aureos: quam iucundum murmur! Audis 

lusciniolam et carduelem? Profecto territorium hoe- 
amoenissimum est. 

Ph. — Quod spectaculum potest esse huic par? 
Mirifice his omnibus redintegrantur animi. 0 pra¬ 
tum miro artificio vestitum ! 

Ca. — Nempe ab admirabili artifice. 

Ph» — Quam suavem odorem spirat! 

Ca. — Huc, huc; ad sinistram flectito, ut evi¬ 
tes coenum tenacissimum, in quo graduarius tuus 
statim unguem amittet. Quam contrarius hic cam¬ 
pus suo vicino, obsitus situ, squalidus, cariosus, 
horrens petris et spinis armatus! 

Pu. — Nonne vides esse agrum ruderatum ex 
villae ruinis? Et alioqui frumentarius est. 

Ph. — Quaeso, cantilla versus aliquot, ut soles. 

Ca. — Placet. 

Felix ille animi clivisque simillimus ipsis, 

Quem non mendaci resplendens gloria fuco, 

Sollicitat, non fastosi mala gaudia luxus. 

Sed tacitos sinit ire dies, et paupere cultu • 

Exigit innocuae tranquilla silentia vitae. 

Ph. — Versus facetissimos et gravissimos! Cu¬ 
ius, quaeso, sunt? 

Ca. — Non agnosti? 

Ph. — Non. 

Ca. — Angeli Politiani. 

Ph...—-V etustiores putavi, et habent gratiam 
antiquitatis. -— Suspicor nos deerrasse. 

Ca. — Heus! Bone vir, qua itur Tibur? 

Rusticus. — Aberrastis. Obvertite equos ad bi¬ 
vium illud et tenete viam, quam udat fluvius; ea 
vos non sinet falli; recta est et simplex usque ad 
vetustam quercum ; inde ad manum hanc vos prae¬ 
cipitatote. 

Ca. — Habemus gratiam. 

Rust. — Bene ambulato. Ducat vos Deus. 

Ca. — Malim currere, quam sic ab equo isto 
concuti. 

Ph. — Tanto coenabis avidius. 

Ca. — Immo vero non potero coenare, delassa¬ 
tus et confractus toto corpore; citius quaeram de 
lecto, quam .de mensa. 

Ph. — Sede coniunctis cruribus, non divarica¬ 
tis: minus senties laborem. 

Ca. — Hoc est foeminarum. Facerem, nisi me¬ 
tuerem risum et sannas praetereuntium. 

Pu. — Siste parumper, Philippe, dum hic fa¬ 
ber ferrarius calcearit asturconem tuum, cui ex¬ 
cussa est solea dextri pedis. 

Ca. — Ah! Praeter spem venit occasio corpori 
meo requiem aliquam recipiendi! 


Nullum animal morosius, nullum maiori arte tractandum, 
qicam homo. 


Seneca. 


ACTA PONTIFICIA 


SSrni. D. IN, Pii PP. X epistola ad rr. pp. Pacificum 
Monza, Victorem Mariam Sottaz, Pacificum a Se- 
iano. Trium familiarum Primi Ordinis Ministros 
Generales, 

DE TERTIO FRANCISCALIUM ORDINE. 

Dilecti filii, salutem et apostolicam benedictio¬ 
nem. -r—• Tertium Franciscalium Ordinem, quem 
saecularem vocant, toto terrarum orbe diffusum, 
sodalium non solum numero sed etiam industria 
florere, certissimo argumento sunt et multiplices 
de rebus Ordinis commentarii, et crebrae ad loca 
sacerrima peregrinationes, et frequens celebratio 
conventuum, e quibus eum commemorare libet, 
qui in hac alma Urbe Nostra nuper est habitus. 
Haec sane laetabilia sunt, Nobisque dant causam 
gratulandi vobis, dilecti filii, quibus sodales Ter¬ 
tiarii magistris et ducibus utuntur. Sed tamen non 
vos celabimus de timore quodam in quo Nos iam 
dudum ob nonnulla indicia sumus, ne, per speciem 
melius merendi de humana societate, studium pa¬ 
rum sapiens rerum novarum sese in Tertiariorum 
Ordinem alicubi insinuet, eumque sensim ab in¬ 
stituto suo, quale Franciscus sanctissimus voluit 
esse, detorqueat. Itaque, ut de re tam gravi No¬ 
stra vobiscum consilia communicemus, vos,, dilecti 
filii, paulo fusius affari hodie constituimus. 

Primum omnium, opus esse ducimus, dilecti 
filii, magis ac magis declarare vulgo, quid ex vo¬ 
luntate Patris legiferi sit Ordo Tertius, quid tam¬ 
quam finem ille spectet; atque ostendere non 
hunc ab aliis duobus natura differre, sed eo tantum 
quod propria quadam ratione ad idem propositum 
contendit. Etenim, ut ait decessor Noster fel. rec. 
Leo XIII, «in curandis Iesu Christi praeceptis 
« Instituta Franciscalia tota sunt posita, neque 
« enim quicquam spectavit aliud Auctor sanctis- 
« simus, quam ut in iis, velut in quadam palaestra, 
« diligentius vita Christiana exerceretur. Profecto 
« Ordines Franciscales duo priores magnarum vir- 
« tutum informati disciplinis, perfectius quiddam 
« diviniusque persequuntur: 'sed paucorum sunt, 
« nempe eorum, quibus Dei munere concessum est 
« ad evangelicorum consiliorum sanctitatem sin- 
« gulari quadam alacritate contendere. Verum 
« Tertius Ordo natus aptus est multitudini, et quan- 
« tum possit ad mores iustos, integros, religiosos, 
« superiorum temporum monumenta et res ipsa 
« declarant». (Const. Misericors Dei Filius). Ce¬ 
terum ipse Assisiensis Patriarcha, cum Tertium 
Ordinem appellatione Fratrum de Poenitentia 'dis¬ 
tinxit, satis aperte docuit illa duo esse Tertia¬ 
riorum propria: fraternam inter se concordiam 
et studium poenitentiae. 

















Quod autem ad primum attinet, nullo quidem 
tempore Romanorum Pontificum decessorum No¬ 
strorum curae cogitationesque desideratae sunt in 
eo ut Tertiarii Franciscales, animorum coniunctione 
seraphici Patris caritatem referentes, unum veluti 
corpus omnes efficerent. Nos item Apostolicis Lit¬ 
teris Septimo iam pleno saeculo , religiosos Or¬ 
dinis prioris cohortati sumus, meminissent fraterna 
se caritate inflammatos esse oportere. Quam qui¬ 
dem decet esse tantam, ut in Tertium quoque Or¬ 
dinem redundet. Eam ceterum caritatem non modo 
inter Tertiarios unius eiusdemque sodalitatis vigere 
opus est, sed etiam inter sodalitates Tertiariorum; 
quemadmodum vero varia cuiuslibet religiosorum 
Ordinis coenobia, sic Ordinis Tertii sodalicia amico 
foedere colligantur natura sua. Iuvat hoc loco ea 
commemorare, quae Nos, die xvir decembris anno 
mcmix, ad Tertiarios Urbanos scripsimus: «Quum 
« sit exploratum vires coniunctas efficaciores esse 
« quam singulas, cernere licet quam studiose ca- 
« tholici nominis hostes in unum conglobentur, ut 
« nefaria certius proposita contingant. Ergo ad re- 
« pugnandum istis congruenter, oportet omnes boni 
« coeant, iique in primis qui ex instituto Patriarchae 
« Assisiensis et ipsi Christiane sapere ac vivere 
« in exemplum, et Christianam fidem moresque in 
« populo fovere ac tueri debent». Ergo hanc vi¬ 
rium coniunctionem ratam iterum habemus, ea 
tamen conditione, ut nova ne inducatur disciplina, 
sed rationes mutuas quae inter sodalitates inter¬ 
cedunt, ipsi dumtaxat sodalitatum rectores mo¬ 
derentur. 

Quod ad alterum pertinet, ut eiusdem decessoris 
Nostri verbis utamur, « caput est commendationis 
« Nostrae, ut qui insignia poenitentiae induerint, 
« imaginem spectent sanctissimi Auctoris sui ad 
« eamque contendant, sine qua, quod inde exspecta- 
« retur boni, nihil esset». (1. c.). Etenim hoc ma¬ 
xime mandatum Francisco Deus, teste Bonaventura, 
dedit, ut poenitentiam praedicaret, atque homines 
ab amore huius saeculi ad Crucifixi amorem tra¬ 
duceret. Ille igitur, mortificationem Iesu semper 
in suo corpore circumferens, quum admirabile ubi¬ 
que et mundi taedium et studium Crucis excitasset, 
divinitus rationem iniit quemadmodum multitudini 
instituti sui percupidae satisfaceret simulque eam 
intra communis vitae fines contineret. Ita Tertius 
hic Ordo conditus est; qui quidem mirifice salu¬ 
taris tum Ecclesiae tum Civitati tandem fuit, 
quamdiu nativam illam poenitentiae formam reli¬ 
giose retinuit. Quare non est dubium, quin similes 
semper fructus sit laturus, si eam ipsam formam 
simili modo in posterum retineat. 

Iam vero, ad utramque assequendam rem quam 
diximus, egregie comparatae sunt leges huius Or¬ 
dinis ; quibus propterea sancta esse Tertiariorum 


obtemperatio debet. — Ante omnia de sodalibus 
cooptandis cavetur ut sincerae sint fidei spectatique 
erga Ecclesiam Romanam Sedemque Apostolicam 
obsequii, ad exemplum Francisci Patris, cuius 
fidem Nicolaus IV decessor Noster, in Constitutione 
Super montem, amplissimis laudibus honestavit. 
Et ne ea in periculo sit virtus, praecipitur, a le¬ 
gendis libris diariisque perniciosis se abstineant ; 
quae vero scripta religionem tuentur, ea non modo 
lectitent, sed spargenda in vulgus disseminandaque 
curent; ad haec, quantum fieri poterit, Sacris in 
parochiali suo quisque templo adsint et curionibus 
operam navent in adolescentulis rudioribusque 
hominibus ad Christianam doctrinam instituendis. 
Mores deinde suos ita componere debent, ut abso¬ 
lutissimam Christianae vitae rationem sequi videan¬ 
tur. Ergo studeant, delicato cultu, comissationibus, 
scenicis ludis procacioribus abdicatis, tum frequenter 
se poenitentia expiari et ad divinum Epulum ac¬ 
cedere, tum familiae ac civibus exemplo esse, tum 
etiam a vitiis ad frugem bonam errantes revocare. 
Sed illud in primis Tertiarios meminisse oportet, 
hoc se nomine minus fore dignos, nisi caritate in 
Deum proximosque inflammentur, et, qua sera- 
phicus Patriarcha mirum in modum virtute prae¬ 
stitit,. eamdem, velul Ordinis sui insigne, prae se 
ferant. Quoniam vero probatio dilectionis exhibitio 
est operis, hac adstriguntur lege ut benevolentiam 
omnem sodalibus alienisque praestent, componen- 
dasque discordias sedulo curent; aegrotos invisent; 
tenuiores, collata stipe, sublevent; omnia denique 
opera, quae misericordiae vocantur, peragere stu¬ 
deant. 

Quum autem penes religiosos Primi Ordinis 
sit Ordinis Tertii gubernatio, ii sodalitatum prae¬ 
sides seu visitatores eligantur qui sint in coenobii 
solitudine sancte versati, et Auctorem suum ita 
imitentur, ut virtutibus, quibus ipse praeluxit, 
possint Tertiarios sodales imbuere. Verum in hac 
tanta acerbitate temporum, quum perpetuo metuen¬ 
dum est ne quid Ordini priori calamitatis impen¬ 
deat, si Ordinem Tertium volumus consistere in¬ 
columem, nihil videtur opportunius quam ut so¬ 
dalitates eiusmodi non modo apud Primi Ordinis 
coenobia, sed apud alia etiam templa, parochialia 
praesertim, constituantur, earum moderatione, de 
episcoporum consilio, curionibus ipsis commissa, 
nisi aliud locorum ratio suadeat, salvo semper 
iure et officio praelatorum Ordinis Primi; quod 
profecto Tertii Ordinis naturae non adversatur, 
quin immo eidem aptum omnino est et consenta¬ 
neum. Eo ipso enim validiori auxilio curionibus 
in procuranda hominum salute sodales fore, nemo 
non videt. 

Itaque ex iis quae dicta sunt, perspicuum ar¬ 
bitramur, Tertii Ordinis institutum in hoc consi- 










stere ut sodales evangelicae perfectionis praecepta 
in cotidianum usum ipsi deducant, et Christianae 
vitae exemplar ceteris ad imitandum proponant- 
Consequens est, ut Tertiariorum sodalicia, qua 
talia, se civilibus aut mere oeconomicis rationibus 
immiscere omnino non debeant; si faciant, rem 
ab instituto suo quam maxime alienam et voluntati 
Nostrae contrariam se facere sciant. Verumtamen 
Tertiarii de re Christiana merebuntur optime, si 
singuli, dato catholicis societatibus nomine, per¬ 
sequi id quod quaeque sibi habet peculiare pro¬ 
positum, contendant; nec vero prohibentur quin 
in actione etiam sociali, qualis huic Apostolicae 
Sedi probatur elaborent: at cavendum, ne Ordo 
ipse Tertius in earum societatum regiones invadat, 
neve finem earumdem proprium, faciat suum. Si 
quis autem e Tertiariis, cum pietatis tum benefi¬ 
centiae causa, aliam quamlibet condat novam so¬ 
cietatem, hanc volumus episcopo plene subesse, et 
ab eo gubernari quem episcopus probaverit, etiamsi 
Ordinis Tertii praesides aliquo pacto condendae 
Societatis auctores fuerint. 

Ad sodaliciorum conventus quod spectat, certos 
iis constituere fines oportet, quos, dilecti filii, prae¬ 
terire quemquam ne patiamini. Itaque haec capita 
sancte custodiantur: 

I. — Religiosi dumtaxat ex Ordine Primo coetus 
seu conventus sodalium Ordinis Tertii cogant iis- 
demque praesideant: si sodales a districtu coeant, 
coenobii custos seu Guardianus; si e provincis,' 
provincialis minister ; si e pluribus provinciis, Or¬ 
dinis Minister Generalis. Qui iure praesint, eorum 
est de rebus in disputationem deducendis libellos 
conficere, diribere; nemini autem de aliqua re 
dicendi ius esto, nisi rogationem praesidi ante subie- 
cerit, ab eoque copiam fandi impetraverit. 

II. — Disceptare cuivis ne liceat, nisi de iis 
quae Ordinis Tertii naturae, proposito, legibusque 
ac datis per Romanos Pontifices de hac eadem re 
praescriptionibus congruant; quaestiones vero de 
re mere oeconomica et sociali in posterum sub¬ 
moveantur. 

III. — Quum Franciscalis Ordo id habeat veluti 
proprium ac singulare ut Iesu Christi Vicario arctis* 
sime adhaereat, Tertiarii suae in Romanum Pon" 
tificem ac secundo in Ordinis Generales Ministros 
studiosae observantiae significationem, coetum in¬ 
euntes, solemniter edere ne omittant. 

IV. — Coetuum seu conventuum acta, nisi de 
Ministri Generalis Ordinis consensu, ne vulgentur- 
Sicubi vero tres Franciscalis Ordinis Ministri Ge' 
nerales conventui intersint, huic simul praesideant, 
quippe sunt dignitate et potestate pares; actaque 
ne edantur, ante quam communis eorumdem ad- 
probatio accesserit. 

Haec, pro benevolentia qua Ordinem Tertium 


complectimur, ediximus ; futurum vero confidimus, 
ut Tertiarii omnes, quotquot curae vestrae sunt 
per orbem catholicum commissi, seraphici Patris 
vestigia persequi sommopere nitantur. Quod ut 
secundum vota succedat, vobis, dilecti filii, et 
Franciscalium Ordini universo apostolicam bene¬ 
dictionem peramanter impertimus. 

Datum Romae apud sanctum Petrum die vm 
mensis Septembris, in festo Mariae Sanctissimae 
nascentis, anno mcmxii, Pontificatus Nostri decimo. 


PIUS PP. X. 



DIARIUM VATICANUM 


(Mense Octobri mcmxii). 

Goram SSmo. admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more adi¬ 
verunt, peculiari nota digni sunt iuxta admissionis diem: 
Sassoli de Bianchi, Comes 5 Lancellotti, Urbanus Princeps; 
Hector Cagnacci, Comes, eiusque familia; Lostia de S. So¬ 
phia, Comitissa; Ioseph Delia Torre, Comes, Popularis 
Coetus inter Italos Catholicos Praeses nuper renunciatus ; 
D’Erp, Dynasta, Legatus extraordinarius atque Administer 
cum omni potestate Belgicae civitatis apud Apostolicam 
Sedem ; Nicolaus Rezzara, Eques torquatus ; Ioanna Liech- 
tenstein, Princeps foemina ; De Norfolk, Dux ; Stolberg-, 
Comitissa; Ioannes Aequaderni, Comes ; Ioannes Schon- 
burg-Hartenstein, Legatus extraordinarius atque Administer 
cum omni potestate Austrorum et Hungarorum Imperii a- 
pud Apostolicam Sedem; Elisabeth Palffy, Comitissa; Ra- 
nierus Callori de Vignala,, Comes ; Stanislaus Medolago 
Albani, Comes ; De Montgermont, Comes ; Anglorum pere¬ 
grinorum manus. 

Pontificiae electiones. 

Nominationes Episcoporum. — Brevibus apostolicis no¬ 
minati sunt: Episcopus Rockhamptonensis in Australia r. d. 
Ioseph Shiel; episcopus tit. Elaenae et Vicarius Apostolicus 
Kiam-si orientalis in Sinis r. d. Ioannes Ludovicus Clere - 
Renaud, e Congregatione Missionum ; episcopus tit. Tana- 
grensis et Vicarius Apostolicus novi Vicariatus Marianensis 
et Carolinensis r. p. Salvator a Wieden, in saeculo Petrus 
Walleser, presbyter Ordinis Er. Minorum Capulatorum. 


— R. p. d. Hector Iraenaeus Sevin, episcopus Catalaunen. 
ad metropolitanam sedem Lugdunensem promovetur. 



ANNALES 


Pax inter Italos atque Tureas composita. 

Pacis inter Italos atque Tureas componendae 
voces cautae primum, deinde magis in dies apertae, 
Idibus tandem Octobribus re sollemniter confirmatae 
sunt. Legati utrinque, quibus omnia consilia de 
pacis conditionibus concredita fuerant, Ouchy, Hel¬ 
vetico in oppido, foedus subsignarunt, cuius haec 
summa: Turearum Caesar per firmanum , prouti 

vulgo dictitant, declarans se Libycorum populorum 
iura defendere ulterius nequire, populos ipsos a 
quovis Turearum imperio solvet; ad Mahumetanae 
religionis tutelam pontifex, cui sacerdotes subiecti 
erunt, eligetur, ad commerciorum consul; copiae 
quaevis Turcicae a Libya reducentur. Italia contra, 
iuxta suam de Libyae adnexione legem, imperii 
actus in illa civitate nullo impedimento exercebit, 
aliquot redituum, huc usque Turearum, pretium 
quotannis solvet; Turcicas insulas a re in bello 
occupatas, debitis incolumitatis cautionibus pro 
civibus, omnibusque e Libyco territorio Turearum 
militibus profectis, restituet. 

Huiusmodi foedus, quod Lousonnae nomen ac¬ 
cepit, a plerisque tum Europae tum ceterarum 
orbis nationum dum scribimus, recognitum est, 
bellumque per integrum annum inter Italos atque 
Tureas productum, sic, Deo adiuvante, est abso¬ 
lutum. 


Balkanicum incendium conflatum. 

In Tureas vero novissimum a Balkanicis genti¬ 
bus incendium ortum, multoque id maximum; neque 
enim prius illud eae ostenderunt quam intulerunt. 
Constat Macedoniam eius causam fuisse ; de cuius 
cura promissis Tureae nunquam steterunt, iisque 
nuper tantum per verba renovatis, Balkanici alii 
populi fidem non amplius habere re declararunt, 
arma statim tanto ardore sumentes, ut orbis uni¬ 
versi admirationem proculdubio excitaverint. Pri¬ 
mus igitur Nigri Montis rex in bellum descendit 
Scodram tendens, ad quam urbem, Tarabosch 
collibus obsidione cinctis, victor iam accessit; 
Serbi, divisis trifariam copiis, ad septeni triones 
Novi Bazar, Sienica, Prizzend ac Ple vige occupa¬ 
runt, Turcica agmina hinc Mitrovitza, inde Monastir 
se recipere cogentes; ad meridiem a Vranje ad 
Uskub pervenerunt. Pristina quoque atque Kuma- 
novo, acriter defensa, potiti sunt, ac per Sophiam 
aliud agmen Adrianopolim miserunt, quo cum Bul- 
garis sese coniungat. 

Qui quidem ad Kir Kilisse usque hostibus pro¬ 
fligatis, claustra revellerunt, quibus Tureae eos ad 
Thraciam vergere studebant, atque post proelium 
atrocissimum per quinquaginta horas pugnatum 
Lule Burgas tenuerunt, Adrianopolim circumsidere 
conantes eamque ad deditionem impellere. Graeci 
denique ad Salonicum adventant, nonnullis Tur¬ 
earum insulis, inter quas Imbrum ac Tenedum, in 
suam dictionem redactis. 

Huiusmodi eventus non certe statum quo, a 
ceteris Europae nationibus tanto studio procuratum, 
in posterum servabit. Faxit Deus ne res ita impe¬ 
diantur atque contorqueantur, ut tantum incendium 
ultra Balkanicae regionis fines proferatur! 


Mauritanae res- 

Pactionibus tandem inter Galliam et Hispaniam 
circa Mauritanum imperium firmatis, sperandum 
est fore tandem ut Mauritanae res in melius com¬ 
ponantur. Mulay Yussuf sultanus, Gallico chi- 
liarca Qauraud comitante, petiit Mequinen. EI Hibba 
vero, licet Marrakesch repulsus, ab armis nondum 
recedit. 


PUBLICI PER ORBEM COETUS 

legibus ferendis 

In Anglia disceptatio de lege ad certa sua iura 
et leges Hiberniae concedenda perdurat: Hibernici 
senatus constitutio a gubernio proposita submu- 
tata est. 

In Austria rationes acceptorum et expensarum 
de exteris negotiis ratae a «Delegationibus» ha¬ 
bitae. 

In Bavaria gubernio fines lege positi circa exer¬ 
citus bellicam conscriptionem. 

In Borussia leges de interna navigatione agi¬ 
tantur. Erffa dynastae, publici coetus praesidi vita 
functo, Schwerin Comes suffectus. 

In Dania regali oratione popularis coetus ses¬ 
sionis resumptae. 

In Hungaria ne milites popularium legatorum 
aulam nunquam in posterum invadant, ordinis cu¬ 
stodes inter ipsos legatos eligendos constituti. 

In Norvegia comitia recens habita «radica- 
lium» quam dictitant parti faborabilia cesserunt. 


PER ORBEM 

Die i mens. Septembris mcmxii, sexagesimum 
octavum annum agens, Romae obit Iosephus Be¬ 
tacei, Summi Pontifici archiater. 

— d. ii apud Hirsowa in Danuvio flumine bel¬ 
lica navicula, Braila ex portu profecta, in Hunga- 
ricam vectoriam navem Szeclienyi Istvan offendit 
ac mergitur. Navarchae novem inter fluctus mor¬ 
tem inveniunt. 

— d. iv similia subaqueo Anglico lintri, ob oc¬ 
cursum cum vectoria navi American, contingunt: 
nautae quatuordecim vitam misere amittunt. 

— d. vi opifices ferriviis addicti per Hispa¬ 
niam omnem ad labores suos, per multos dies de¬ 
sertos, tandem redeunt. 

— d. vn Lucernae, quam urbem petierat ut 
inde Genevam ad internationalem coetum de pace 
fovenda se conferret, Augustus Bernaert, inter 
civiles Belgarum viros praeclarus, brevi morbo 
absumitur. Natus erat Ostendae d. xxvi mens. Julii 

mdcccxxix ; ob eius opera ad pacem inter omnes 
gentes procurandam Nobelio praemio honestatus 
fuerat an. mdccccix. 

— d. Yin Cambridge in urbe, septuaginta et 
septem annos natus, cursum vitae absolvit Gual- 
terius Sckeat, anglicae philologiae doctor insignis. 

— d. ix Romae, in Capitolio, tertius interna- 
tionalis archaeologiae conventus inauguratur. 

— d. xi in insula Fionia statua Christiani IX 
ponitur, in qua Danorum ille rex equo insidens 
effingitur. 

— d. xiv in fodinis ad Northill, incendium 
exoritur, in quo cunicularii nonaginta crudeli fato 
occumbunt. 

— d. xv Milhvaukee in urbe Civitatum Foede¬ 
ratarum Americae Septemtrionalis, vita Rooseveltii 
illius, earumdem civitatum quondam praesidis, 
scelesta insani cuiusdam manu petitur. Quam¬ 
quam manubaliistulae pila vulneratus Rooseveltius 
orationem per integram horam productam populo, 
ea die illic congregato, habet. 

— d. xvi Romae ad pontem Milvium, quo in 
loco fertur XVI ante saecula celeberrima illa pugna 
pugnata inter Constantinum et Maxentium, prima¬ 
rius lapis novae basilicae in rei memoriam eri¬ 
gendae imponitur. 

— d. xvn atrae procellae Cebu insulam sub¬ 
vertunt, magna cum ipsorum incolarum caede. 

— d. xxiii inter Smyrnensem et Adanam urbem 
in ferreis axibus constrata via curruum series mi¬ 
litibus onustorum in alteram occursat mortemque 
hominibus ducentis, ac vulnera trecentis et ultra 
apportat. 

— d. xxv Surrenti repentino morbo corripitur 
Maria Gabriel e Bavarica gente princeps foemina, 
uxor Ruperti principis, haud dubii regni heredis. 

— d. xxviii Romae, in Apostolicis aedibus La¬ 
teranis, adstante Purpuratorum Patrum Senatu 
Legatisque omnium Civitatum apud Apostolicam 
Sedem, decimasexta centenaria dies ex quo Con¬ 
stantinus Imperator, cognomine Magnus, instinctu 
Divinitatis, triumphum de Maxentio aemulo repor¬ 
tavit, sollemni ritu commemoratur. 



LIBRI RECENS DONO ACCEPTI 


Sociorum et lectorum in mentem revocamus, libros 
recens editos atque ad nos missos, ut in Voce Urbis eo¬ 
rum notitia detur , neque hoc ipso a nobis commendari, 
neque apud administratorem nostrum, nisi contra aperte 
declaretur, venumdari. Si quis alterum eorum sibi cu¬ 
piat, petat necesse est ab editore, quem semper indi¬ 
camus. 

Carcl. Alfonso Capecelatro. La famiglia cristiana. 
— La civiltd cristiana. — Romae, edid. Desclee et Soc., 
1912. (Ven. lib. 0,60). 

Mons. Demimuid. La Beata Margherita Maria Ala- 
coque. — Traduzione dal Francese. — Indidem. (Ven. 
lib, 2). 


I. A. Chollet. L’ascetica modernista. — Indidem. 
(Ven. lib. 0,60). 


— Almanacco illustrato delle famiglie ccittoliche per 
Vanno di grazia 1913. — Indidem. (Ven. lib. 0,50). 



AENIGMATA 


i. 

Fida ancilla vocor, dotem hanc, mea gloria, iactat; 

Quae mihi concredunt pignora, servo statim. 

Ut bene defendam, ingenium et pupilla laborat, 

Hinc sociam dominus me facit ipse suam. 

Illa ubi detineor sedes, ubi laeta morabor, 

Est labyrinthaeis nexibus atra domus. 

Per varias agitata vias tunc sede quiesco, 

Quaesitum finem quum mea vota tenent. 

Limina nec larium domino calcare licebit; 

Quos ego sollicito, protero mota pede. 

Me comitem recipit: quum plantas aedibus infert, 

Ille tamen cedit, dum tero prima lares. 

Invito factore meo, modo foemina dicar, 

Masculeum corpus struxerit ille licet. 

Mas mihi sit quamvis, illo non gaudeo, sexus; 
Foemina namque fui, foemina semper ero. 

Aug. Epiro. 

II. 

Gaudet posterior partem resonare priorem. 

Trans montes totum laeta per arva fluit. 

Ex sociis, qui utriusque aenigmatis interpretatio¬ 
nem ad Doctorem IOSEPHUM. FORN4RI, Commentarii 
moderatorem (Roma,, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus : 

FABULAE SELECTAE 
IOANNIS LA FONTAINE 
LATINE CONVERSAE 
A FRANCISCO XAV. REUSS. 


Aenigmata an. XV, n. VIII proposita his respondent: 

(1) Superior lupus; inferior agnus. 

(2) Fur-fur. 

Ea rite soluta miserunt: 

A(l. Kozlowski, Petriicovia. — Alois. Cappelli, Senis. — Petrus Ter. 
gestinus - Rich. Mulier, Berolino. — lac. Gomez, Caesaraugusta. — 
Claudius Lucensis — Alex. Pintauro; Vine. Starace, Neapoli. — P. Prado, 
Venetiis. — St. Pini; F. Amori,' Mediolano. — Lud. Goux, Bituricis. — 
Paulinus a S. Ioseplio, Barcinone. —Frid. Horwath, Vindobona. — F. X. 
M., Drepano. — Alb. Kain, Lublino. — F. Wawer, Marianopoli. — Alb. 
Perraud, Parisiis. — A. Bounin, Aureliano. — Rich. Brondel, Brugis. — 
Lud. Dubois, Massilia. — Georg. Archambeault, Quebeco. — Eug. Dol- 
mrr, Neo-Eboraco. — lac. Menendez, Madrilo. — Fr. Salvatore, Syracusis. 
— I. Ortiz, Morelia. — E. Burg. Monachio. — Nic. Endrigi, Salisburgo. — 
R. Richi, Traianopoli. — I. Martins, Philadelphia.— F. Ricci. Florentia' 
Leon. Feher, Chicagim. — F. X. Ghion, Ostunio. 

Sortitus est praemium: 

RICH ARDUS BRONDEL, 
ad quem missum est opus, cui titulus -: 

POETARUM LATINORUM EGLOGAE 
(Edidit BRANDT). 


Sponsor: Ioannes Baptista Ciampi, iurisperitns 


Romae, ex officina Societatis Editricis Romanae, 

AD ROAA/n 

ACTIO DRAMATICA 

versibus plautinis composita et in tres actus distributa. 


1. Venit nunc Romam ! 

4. Sed hostili spiritu? 

2. E contra dicunt animo mitissimo. 

Magni Constantis Constantinus filius, 

Patris virtutem superavit bellicam, 

Romam qui cunctis laborantem cladibus 
In libertatem vindicare posuit. 

Multis relatis clarus iam victoriis 
Ad Rhenum milites congessit strenuos, 

Eosque duxit in Italiam protinus. 

Nondum sed Christi Numinis discipulus, 

Patris consilium meditatus tamen, 

Novam qui legem sequebatur sedulus, 

Suis cum hostibus prudenter conferens, 

Qui legem Christi quaeritabant insequi, 

Et omnes diutius pugnarunt perperam, 

Et usque Pater claruit victoriis. 

Vult et precatur Christianorum Deum ! 

Adhuc alumnus, sed Christianus moribus, 

Italiam volutat, mente cogitat, 

Eamque quaerit magnis itineribus. 

1. Verum narras? 

3. Nunc praeliorum ludicra... 

1. Nugas garris ! Dic potius victorias ! 

3. Hic illic vero cessit... 

1. In pugna levi, 

Modo et pugnarunt industria velites. 

3. Iam iam superbiam potest quis Maxentii, 

Eius furorem tolerare sanguinis? 

1. In nos qui Christi dicimur discipuli ? 

4. Deo supersunt vota nunc profundere, 

Ut ille vincat, currat huc celerrime... 

3. Sed adsunt milites ! 

1. Latrones potius ! 

1. Tace, sis ! Prudens ! Sunt et voracissimi! ( Collo - 
quentes inter se recedunt. Tunc duo milites 
progrediuntur Vitulus et Velox). 

Soena II. 

Vitulus et Velox. 

Vitulus. 

Datur mihi munus grave et non commodum. 
Velox. 

Quod ? 

Vitulus. 

Audi. Dux noster nuper imposuit, 

Ut audiam quidquid Romani dicerent, 

Eique verbum ad verbum diligens feram. 

Res est odiosa! Dicam molossicam. 


Velox. 

Quid est? Placet sic ipsi modo et sufficit! 
Vitulus. 

Per urbem currunt cives nunc liberius, 
Loquuntur secum passim confidentius ; 
Eorum latus urgemus nos undique, 

Velut solet volitans aestivo tempore 
Asilus, oestrus inhaerere vitulis...., 

Et quidquid dixerint, adrectis auribus, 
Notamus, scribimus, ferentes ordine 
Duci, qui postea refert Maxentio. 

Est cui placet, mihi sed unquam militi. 
Reliqui patriam, dulcem Germaniam, 

Eique servio servitutem impiger...., 

Bonus sed miles, non delator subdolus. 


Velox. 

Sed cur? 

Vitulus. 

Gerit sic, opinor, se Maxentius, 
Timet quod miser valde ne quis audeat, 

Eum quantocius de solio pellere. 

Scis quam Romani saepius pellunt principes. 
Velox. 

Erat gravis si pater, filius gravior ! 

Iugum sibi volunt de collo eripere, 

Solent ut usque milites. Nunc gladio 

Confossum Caesarem dederunt flumini, 

Vel inter epulas... Hic novit optime 
Aquae quas navigat quam sint difficiles. 

Timet! 

Vitulus. 

Sic implet carceres ! 

Velox. 

Et vincula 

Deficiunt! Tot trudit in custodiam. 

Vitulus. 

Novam sentimus ipsi nos formidinem... 

Eniin insurgunt multae de provinciis 
Iugum spernentes, clamitantes alacres... 

Suum Constantinum Caesarem Galliae, 

Qui claret meritis, pollet victoriis. 

Velox. 

Sic urbes multae, quas adpellant noricas, 
Sequuntur Brixiae, Mediolani specimen; 

Is Urbem magnis tendit itineribus.. 

(Ad proximum numerum). 

I. B. Francesia, 

SOCIIS ET LECTORIBUS 


COMMENTARII NOSTRI HUMANISSIMIS 


Solent, sub anni exitum, commentarii, sive diurni sive certo tempore editi, magnis typorum formis gran- 
diloquisque verbis ac promissionibus socios et lectores certatim allicere, ut fideles ipsis maneant, neve alio 
divertant. Non ita nos ; qui, tria vitae lustra emensi, sublimi animo dicere possumus, unicos in via, quam 
cum aliis ingressi fuimus, perstitisse, ac tam fidum sociorum amorem fuisse expertos, ut iniuria fuerit vix in 
dubium eum revocare. Atqui eo apertius firmiusque asseverare id nobis licet, quod huiusmodi amor non ali¬ 
cuius privatis rationibus unquam prospexit, sed altiora petit; latinitatem dicimus illam, quam dum longe lateque 
negligi pessumdarique videmus, eo magis tenaci proposito ab improba atque inconsulta pugna defendere ac 
tueri connitimur. 

Ita Vox Urbis nostra ea evasit, atque erit semper, quasi « radiationis centrum, quod animos usque a 
remotissimis orbis partibus amice cum Romae almae matris animo coniungere valeat» ; ita praestitit atque 
praestabit scripta, quae socii adamussim voluerunt, quae scilicet, «populos omnes aliquo modo attingant, a pu¬ 
blica re ad bonas artes; a litteris, ad simplici et facili stylo expressas descriptiones, narratiunculas, dramaticas 
actiones ; ab antiquitatis scientia, ad dialogos vitae argumenta maxime communia tractantes, unde colloquia 
latina inire atque alere detur; a doctorum virorum scriptis nondum vulgatis aut parum cognitis ad primas 
adolescentum exercitationes, quae incitamentum veluti in palaestra eorum conatibus conferant; a Pontificiis 
denique documentis praecipuis ad iuris regulas a Sacris Congregationibus positas ; haec omnia ut quisquis vel 
ex dissitis regionibus, vel cultu, doctrina, animi proclivitate, artibus, alter ab altero difformis, per commen¬ 
tarium hunc explere desideria sua possit». 

Quod autem tribus iam annis certamen prope induximus, ubi socii ad operandum nobiscum alacrius sol¬ 
licitarentur, id proximo quoque anno mcmxiii persequemur, imo augebimus : sociis enim illis, quorum sive car¬ 
mine sive soluta oratione scripta per annum in Voce Urbis vulgata, a doctorum virorum collegio ad hoc con¬ 
vocato, commendata maxime fuerint, non praemia constituimus numismatum tantum duorum argenteorum ex 
iis, quae Pontificis Maximi iussu quotannis in festo Apostolorum Principis cudi solent, Sacro Purpuratorum Se¬ 
natui, Romanae Curiae aulicisque pontificiis distribuenda ; sed ipsorum numismatum numerum offerre maluimus, 
qualem praefatum collegium pro sociorum scriptorum meritis iudicaverit. 

* 

* * 

Ut autem humanissimis Vobis, qui gressus nostros comitati estis in via, iisque qui proximo anno erunt 
accessuri, gratum nostrae Societatis animum ostenderemus, rationes aliquot componere etiam elaboravimus, qui¬ 
bus liceret aul gratuito Vocem Urbis per integrum amnem mcmxiii habere ; aut saltem diminuto subnotationis pretio , 

quod, ut in superioribus annis, erit in Italia libellarum sex ; ubique extra Italiam libellarum novem (Doli. 1, 80; 
Sh. 7; Marck. 7; Rubi. 4; Coron. 9). 

Qua quidem in re temperanda, temporis occasioni praesertim intendimus, quo facilior maioreque cum 
sociorum gratia ea evaderet. 

Christianus orbis ad XVI centenaria sollemnia celebranda sese accingit, ex quo Constantinus, cognomine 
Magnus Crucis triumphum Romanaeque Ecclesiae libertatem decrevit j inter omnes constat huius Imperatoris 
gesta per Raphaelem illum Sanctium eiusque discipulos in Vaticanis aedibus fuisse penicillo mire expressa, 
multosque deinde artifices egregias eas tabulas aere cusas reddi curavisse. Ex huiusmodi impressionibus, quae 
maxima ac celeberrima habetur possidet nunc in Urbe Ioannes Panatta, qui singula tabularum exemplaria, 
Pugnae scilicet inter Constantinum et Maxentium; Visus Crucis ; Constanthii baptismi, Constantini donationis 
Pontifici factae, eaque magnitudine cm. 118 X 84, venalia non minus quindecim libellis prostantia, favoris pretio 
in sociorum nostrorum commodum libenter concessit. Qui igitur libellas octo praeter subnotationis pretium ad 
nos miserit, earum alteram quam delegerit habebit, sine ullo alio impendiosi in Italia commoretur; diribitorii 
expensis a se ipso quum recipiat additis, si in exteris civitatibus versetur. Quod si praefatas tabulas omnes 
maluerit, addendae ei erunt lib. 32. 

Quae secundo loco suppeditamus, eg, in Sacerdotum utilitatem praecipue vertuntur, et Desclee eiusque 
Sociis, Pontificiis editoribus, debemus. Qui quum Novum Breviarium Romanum, iuxta nuperas dispositiones re¬ 
formatum ita confecissent, ut vir clarissimus Petrus Piacenza, antistes Urbanus, in Pontificiam Commissionem 
pro Breviarii reformatione cooptatus, affirmare non dubitaverit, « impossibile fore ut Clero Breviarium forma 
melius meliusque redactum praebeatur», id Vox Urbis sociis antiquis novisque obtulerunt, pretio snbnotationis 
ex integro prorsus detracto. Socius itaque qui libellas quadraginta quattuor miserit — (hoc enim pretio venit 
opus) —- Vocis Urbis omnes fasciculos qui proximo anno prodibunt obtinebit; obtinebit et magnificum hoc 
Breviarium, charta vere Indica in 16° (15X9) impressum, splendide ac solide ex pelle vulgo zigrino con¬ 
glutinatum, foliorum sectione eleganter aurata. Quin etiam simul cum Breviario • gratuito ab editrice domo 
«Proprium Dioecesis» religabitur, si socius id.ipse miserit, aut emi iusserit, addito, prouti par est, «Proprii» 
eiusdem pretio. 


Quibus declaratis, id unum nobis restat, ut novum annum bonum, faustum felicem, sociis lectoribusque 
Commentarii nostri omnibus, itemque latinae rei, iterum iterumque ominemur ex animo! 

VOX URBIS. 



QUAESTIONES ESCHATOLOGICAE 

11 Utram Puriatorii ignis sit ratis u metapiioricns „ 


Angelicus Doctor, de existentia, necnon acerbitate 
poenarum Purgatorii, hisce verbis loquitur. (1) : « In 
purgatorio erit duplex poena; una damni, in quantum 
scilicet retardantur a divina visione ; alia sensus, se¬ 
cundum quod ab igne corporali punientur ; et quantum 
ad utrumque poena purgatorii minima excedit maxi¬ 
mam huius vitae». S. Augustinus de primae poenae 
acerbitate scribit (2);xr « Perire a regno Dei, exsulare 
a -civitate Dei, alienari a vita Dei, carere tam magna 
multitudine dulcedinis. Dei... tam grandis est poena, 
ut ei nulla possint tormenta quae novimus comparari». 
Liber aureus, cui titulus est «Imitatio Christi» de 
secundae poenae acerbitate hisce verbis loquitur: «Ibi 

(1) 4 Sent. d. 21. q. l. a. 1. Sol. 3. 

(2 ) Enchir. c. 112. 



erit una hora gravior in poena, quam hic centum anni 
in gravissima poenitentia». (1) 

Circa tamen poenam ipsam sensus, quae poena ignis 
est, specialis exurgit difficultas, an videlicet ignis iste, 
realis an metaphoricus sit. Penes incredulos modernos, 
satis sit Zinus Zini, (2) pro quo mota quaestio, nonnisi 
derisionis obiectum est. Catholicorum mentem investi¬ 
gare, eorumque solutiones afferre placet. 

* 

*• *■ 

Mens Sanctorum Patrum a duobus theologis recen- 
tioribus ita exprimitur. Patres — scribit Einig' (3) — 
conferunt ignem inferni cum igne terreno, nec discri¬ 
men utriusque unquam ponunt in eo, quod alter pro¬ 
prius sit, metaphoricus alter, sed quod ille hoc sit 
atrocior». Dubium esse non potest, — scribit cl. P. 
Pesch, (4) — quin Patres magno consensu ignem inferni 
materialem esse docuerint, quamvis negandum non est, 

(1) Lib. I, C. 24, 4. 

(2 ) 11 Pentimento e la morali asceUca, ! 

(3 ) :De I)eo consummante, Thf-s. 4 b. 

(4) Propaed. n. 658-659, 

esse S. S. Patres qui, Origenem secuti,, ignem meta¬ 
phorice explicent». 

Medii aevi theologi, pro corporeo igne militant. 
Poena, — inquit S. Thomas (1) — debet respondere 
culpae. Sed anima per culpam se corpori subiecit per 
pravam concupiscentiam. Ergo iustum est ut in poenam 
rei corporeae subiiciatur per passionem... Supposito 
quod ignis inferni non 'sit metaphorice dictus, nec 
ignis imaginarius, sed verus ignis corporeus, oportet 
dicere quod anima ab igne corporeo poenas patietur... 
Quae (in Scripturis sacris) animabus damnatorum prae¬ 
nuntiant poenas corporeas, utpote quod ab igne inferni 
cruciabuntur, sunt secundum litteram intelligenda ». 

B. Albertus Magnus (2) scribit: « Absque dubietate 
corporeus ignis cruciat daemones ; quod fide teneo : 
quamvis non plenarie sit intelligibile... Standum est 
dictis illorum qui revelationem a Spiritu pancto acce¬ 
perunt. Illi autem dicunt, quod ignis sit corporeus... 
et hoc ideo tenendum et credendum ». 

S. Bonaventura (B) scribit :• «De poena purgatorii 
hoc tenendum est, quod ignis purgatorius est ignis cor¬ 
poralis... Hac autem afflictione, ab igne corporali eis 
inflicta, purgantur spiritus a reatibus... Ordo divinae 
iustitiae exigit, ut spiritus ab igne materiali habeat 
puniri... Tam peccator spiritus, qiiam liomo, igni cor¬ 
poreo alligatur, non ut in illum influat vitam, sed ut 
divino decreto suscipiat poenam ». 

In quadam Ephemeride (4) circa purgatorium ignem 
haec leguntur: « Consideratis difficultatibus, quae contra 
Purgatorii ignem corporalem moventur, contactus si¬ 
quidem cum puris spiritibus necessarius foret, consi- 
deratisque theologorum solutionibus, quae nullimode 
satisfaciunt, nobis videtur, omnia haec evitari posse, si 
pro poena ignis benignior detur interpretatio». Inter¬ 
pretatio huiusmodi in analogia quadam inter Purga¬ 
torium vitae mysticae et Purgatorium animarum post 
mortem fundatur. Revera: Theologia mystica, tribu¬ 
lationes quibus sub actione Dei anima, antequam ad 
se cum Deo uniendum modo perfecto perveniat, subii- 
citur, examinat. Summitas vitae mysticae connubium 
quoddam s.pirituqle est, videlicet, sensus praesentiae 
Dei in anima nunquam interruptus atque divinae unionis 
cum ipsa. Verum, ad summitatem istam, nemini per¬ 
venire conceditur, nisi per longam tribulationum se¬ 
riem transeundo, quae tribulationes «noctes» a S. 
Ioanne a Cruce vocantur, -eo quod, tali in statu, facul¬ 
tates tum spirituales tum sensitivae animae, quum a 
delectationibus, quae in creaturis invenire consueverant, 
separatae sint, a noctis tenebris circumdatae veluti 
oculi luce carentes inveniuntur. Actio rursus amoris 
Dei animam per diversos gradus vitae mysticae usque 
ad unionem perfectam ducentis per imagines ab igne 
desumptas, a S. Ioanne describitur. Nox haec, ait ille, 

(1) Suppi. 70, 3 ; 103, 5 ; opusc. 1. c. 183, ad F. Reg. Vives 25. 

(2) Sent. d. 44, 37, 38. 

(3) Breviloq. p. 7, C. 2 et 6. 

(4) Revue du Clergd franqais , 1, Oct. 1902, 

haee cognitio amans, vel lumen divinum, animam pu- 
riftcaf, eamque ad’unionem perfectam, eo modo quo 
ignis lignum transformat atque comburit, disponit. Ex 
huiusmodi purificationis passivae, quae in vita mystica 
ponitur, notitia, analogia inter Purgatorium nostrum 
ac mysticorum Purgatorium existens facile percipitur. 
Analogia haec tum in nomine, tum in tribulationum, 
quibus anima in utroque Purgatorio subiicitur, scopo 
invenitur. Tribulationes siquidem tum in uno tum in 
alio, ad animam purificandam deserviunt, ut postea, 
ad perfectam cum Deo unionem perducatur. Modo) ex 
finis analogia, forsitan temerarium erit, ad mediorum 
analogiam quae nobis a Deo dantur, ut ad eum duca-^ 
mur, assurgere? Ordinis divini unitas atque oeconomiae 
lex hoc postulare videtur. Roborantur dicta per de¬ 
scriptiones, quas libri « de Purgatorii animabus» agen¬ 
tes, nobis tradunt. Sancta Catharina Genuensis in libro 
cui titulus est « Trattdto dei Purgatorio » descriptis 
animarum Purgatorii poenis, aperte declarat, in seme- 
tipsa easdem-poenas se expertam fuisse, ita ut, Ignis 
animas torquens, nonnisi amoris divini ignis sit, 

Alia quoque analogia inter utrumque Purgatorium 
assignatur. Etenim profunda nox, vacuum quod ab 
amore mystico in animabus producitur, quod ve facul¬ 
tates earumdem sensitivas inertes reddit, vividius ab 
animabus Purgatorii experitur, quum in eis facultates 
sensitivae nedum ligatae, sed propter corporis dissolu¬ 
tionem, extinctae sint. Ideoque anima, actiones sensuum 
externorum, uti videre, sentire, etc., exercere amplius 
non valet; sedet solitaria, atque respectu vitae suae 
interioris, veluti tenebroso circumdata carcefe. Anima 
rursus, in ordinariis intellectus operationibus turbata, 
neque ad ratiocinandum prouti ’ ei placet valens, licet 
suprema occupetur - veritate, homini febri ’ laboranti 
comparatur, qui clamat: « Neque ad cogitandum neque 
ad ideas colligendas, valeo ». Voluntas praeterea, quum 
in Dei charitate, qui eam ad se vi irresistibili attrahit 
sit absorpta, una ex parte gaudio superabundat, ex alia 
vero propter suarum poenarum sensum, amaritudine 1 2 3 4 
opprimitur. Anima denique, vanitatem rerum munda¬ 
narum propter earum ad Summum Bonum quod ipsa 
clarius videt oppositionem tam vivide percipit, .ut re¬ 
pulsionis ac abominationis affectus erga omnia quae 
non ducunt in Deum oriatur. (1) 

* * 

Modernorum theologorum sententia ad antiquorum 
sententiam accedit. Theologi catholici, — inquit Einig, 
(2) — nemine fere excepto, quamvis in modo rem .expli¬ 
candi difficultatem non diffiterentur, ac in diversa 
abirent, in igne vero ac proprio admittendo usque ad 
hodiernum diem conspiraverunt». Knabenbauer (3). 
scribit: « Christus ea voce .utitur in sententia iiidiciali, 
qua fieri nequit, ut ignis solum metaphorice dicatur 

(1) Cf. parvum librum P. Fei, De alio mundo. 

(2) De Deo consum. Thes. 4. , . . 

(3) In Matth. 25, 41 ; II, p. 383, 

de angoribus ac cruciatibus conscientiae. Talis acceptio 
insuper excluditur, quum reprobi iubeantur in illum 
ignem ingredi, qui paratus est diabolo. Quibus verbis 
supplicia exprimuntur, quae a causa quadam externa 
cruciante infliguntur. Haec causa nomine ignis signifi¬ 
catur, igne autem dolores infliguntur quam maxime 
acuti et ingentes... Est itaque ignis, sed sui generis». 

« Communiter — ait P. Pesch (1) — docent theologi 
poenam sensus (praecipue) effici per verum ignem. 
Addunt vero, hoc non esse dogma fidei neque contra¬ 
riam opinionem mereri gravem censuram : satis enim 
est, si improbabilis censeatur ». 

« Fit ne purificatio animarum per ignem an non ? » 
quaerit Oswald. (2) « Respondemus : non adest neces¬ 
sitas quaedam dogmatica ignem realem admittendi. 
Plures theologi putant, quod sententia haec est fidei 
proxima» sed sine sufficienti ratione; Ecclesia enim 
nihil definivit, et Patres partim opinando, partim du¬ 
bitando mentem suam manifestant. Interea, putamus 
nos, sententiam, quae in Purgatorio ignem admittit 
longe esse ceteris probabiliorem: a) Quia non repugnat 
ignem corporalem in animam separatam agere. — b) Quia 
verba Epistolae I ad Cor. 3, de igne Purgatorii intel- 
liguntur dicta. — e) Quia maior pars doctorum Eccle¬ 
siae pro igne militat». 

Hisce omnibus addendae sunt Congregationum Ro¬ 
manarum decisiones. S. Poenitentiaria (30 Apr.1890) pa¬ 
rocho Mantuensi quaerenti an poenitens asserens ignem 
inferni metaphorice intelligendum esse de gravissimis 
reproborum poenis, in suo sensu relinqui posse et ab¬ 
solvi, respondit: « Huiusmodi poenitentes diligenter 
instruendos esse et pertinaces non esse absolvendos». 
S. Cong. S. Officii (19 Iulii 1893) damnavit scripta 
Angli Mivart, materialem inferni ignem negantis. 


Liceat propterea S. Augustini (3) verba repetere : 
« Cur non dicamus, quamvis miris tamen veris modis 
etiam spiritus incorporeos posse poena corporalis ignis 
affligi ? ». 

ReginALDUS M. Fei 0. P. 


(1) Praelect. dog. t. IX, n. 602.- 

(2) Eschatologie Das Fegefeur, § 8. 

(3) De Civitate Dei, 15, 10. 



SELECTA EX BIBLIOTHECIS ET ARCHIVIS 


Multam dandam esse litteris, at non mullis 
operam, (1) 

... Doctrinarum omnium, ut virtutum, quoddam esse 
inter se vinculum, neque posse quemquam in una 
aliqua sic versari, ut excellat, qui non sit reliquarum 

(1) Ex oratione habita de hac re Florentiae III Id. Ian. mdccxxxiv 
coram Fabritio Serbellonio, Romani Pontificis ad Magnum Etruriae Ducem 
legato. 


etiam omnium copiis atque opibus instructus, possum 
facile stoicis assentiri. Hinc ille doctrinarum cursus, 
ac tamquam orbis exsistit, quem Graeci propterea 
encyclopedian dixerunt: quem qui potuit universum 
conficere, is demum cumulate docfus ac plane sapiens 
existimatur. Praeclara profecto res ac magnifica, mul¬ 
torumque mortalium studiis acerrimis expetita; ve¬ 
rum tamen eiusmodi, quam nondum quisquam assequi 
complectique potuerit. Nam, quamquam nonnullos aut 
legimus, aut audivimus, doctrinis omnibus excultos, 
sapientissimos evasisse, id non ita intelligere debemus, 
quasi nihil ab iis fuerit, dignum studiis hominum ac 
cognitione, praeteritum ; sed ita, ut tantum quisque in 
cognoscendo profecerit, quo plus, qui simile ingenium 
ad discendum attulerint, paremque industriam adhi¬ 
buerint, proficere non potuerunt. Nempe hanc in omni 
rerum natura aestimanda regulam normamque adhi¬ 
bemus, non ut eas per se ipsas consideremus, sed ut, 
ad res alias in eodem genere referendo, quantum aliis 
aliae praestent, iudicemus, 

Nam neque magnum appellare possumus in rebus 
humanis quidquam, neque multum, neque aliquid tale, 
nisi cum aliis magnis, multis, ceterisque similibus 
unumquodque comparetur. Qua etiam ex re fit, ut 
quae summa esse in aliquo genere existimamus, ea 
excellere atque praestare in illo eodem genere dicamus; 
ut non modo sine comparatione iudicare de rebus non 
possimus, sed neque iudicia ipsa nostra sine compa¬ 
randi significatione iisdem de rebus expromere. Atque 
haec quidem omnis disputatio, non mea, hominis in¬ 
docti, sed sapientissimi Socratis apud Platonem, ea 
mediaque ipsa Academia repetita, eo pertinet, ut ne 
nos vulgi opinionibus abduci abripique patiamur, neve 
iis, quos in omni temporum memoria, doctissimos, sa¬ 
pientissimos, ac, si superis placet, minus quidem latino, 
verumtamen splendidissimo gloriosoque vocabulo om¬ 
niscios appellatos cognovimus, nihil doctrinae, sapien¬ 
tiae, scientiae ullius defuisse arbitremur. Non est pro¬ 
fecto, non est huius imbecillitatis ingenii nostri, non 
exigui huius spatii, quod est homini ad vivendum 
datum, non denique ipsius naturae rerum, quae in in¬ 
finita cum varietate, tum difficultate versatur, omnia 
pervidere, omnia nosse, omnia meminisse. Fuit ista 
quondam Sophistarum veterum arrogantia, quorum prin¬ 
ceps Leontinus Gorgias poposcisse in conventu Graeciae 
quaestionem fertur ; deque omni re, quae in discepta¬ 
tionem vocaretur, professus fuisse, copiosissime se esse 
dicturum. Haud paullo arrogantior Eleus Hippias ex 
eadem disciplina fuit; quem ait Cicero (1) quum Olym¬ 
piam venisset, maxima illa quinquennali celebritate 
ludorum, gloriatum esse, cuncta paene audiente Graecia, 
nihil esse ulla in arte rerum omnium, quod ipse ne¬ 
sciret ; nec solum has artes, quibus liberales doctrinae 
atque ingenuae continerentur, geometriam, musicam, 
litterarum cognitionem, et poetarum, atque illa, quae 

' (1) De Or., 1. III. c. 127. 

de naturis rerum, quae de hominum moribus, quae de 
rebus publicis dicerentur; sedannulum, quem haberet, 
pallium, quo amictus, soccos, quibus indutus esset, se 
sua manu confecisse. 0 hominem singularem! o miram 
professionem, ac prope horribilem ! De qua profecto 
idem sentiendum puto, quod de quorumdam testimonio, 
qui mira quaedam de Marco Antistio Pyrgensi dicerent, 
optimum eum colonum, parcissimum, modestissimum, 
frugalissimum esse, Marcus Aemilius Lepidus censor 
libere festiveque respondit, nihil se illorum credere (1). 
Certo Socrates, qui, cum Gorgia veluti compositus 
congressusque, de ea arte, quam sophista ille profite¬ 
batur, multa subtilissime ac prope divinitus disputans 
inducitur a Platone, (2) eo hominem confidentissimum 
adigit, in easque angustias, et interrogando et instando, 
compellit, ut tandem loquacissimus ille obmutescat. 
Quique se omnia scire profitebatur, omnino, quid re¬ 
spondeat, reperire non possit. Quanto modestius idem 
Socrates quantoque commodius, id unum se scire, pro¬ 
fessus est, quod nihil sciret? Atqui philosophiam, mo¬ 
rum illam vitaeque magistram, primus philosophorum 
e caelo, ut ait Tullius, evocarat, idemque eam, quae 
physicis continetur, universam lustrarat, et, id, quod 
ex Timaeo Platonis intelligimus, multis partibus au¬ 
ctam illustrarat. Quid ? Aequalis Socratis Democritus ? 
Quocum Cleanthes, Chrysippus, reliquique inferioris 
aetatis philosophi comparati, esse quintae classis eidem 
M. Tullio videntur, (3) nonne sophistarum, eiusdemque 
generis hominum levitatem contraria professione auctor 
gravissimus refutavit : « Nego — inquit — scire nos, 
sciamusne aliquid, an nihil sciamus : ne id ipsum qui¬ 
dem nescire aut scire, scire nos ». Nimis hic quidem, 
plus certe quam ille Socrates, non modo de sua, sed 
de omnium mortalium scientia detraxit. Potuit uterque 
aliquid, mea sententia, hominum studiis relinquere, 
neque animos a discendo tam severa tristique oratione 
deterrere. Sed, quamquam hominum ingenia ac facul¬ 
tatem ex iis augustiis, in quas illi philosophi coniece- 
runt, in campum paullo patentiorem eduxerimus, nec 
omnem omnino scientiam ex humanis mentibus sustu¬ 
lerimus, sciendi tamen fines haud ita multum propa¬ 
gabimus ; nec quantaecumque, quamque diuturnae 
nostrae contentiones exstiterint, illud efficere unquam 
poterimus ut non multo plura, quam quae scierimus, 
nesciamus. Moderemur igitur studiis nostris, discen- 
dique immensam cupiditatem illam coerceamus: ne, si 
omnia omnium artium scire voluerimus, plus quam 
natura rerum patitur, hominisque conditio fert, expe¬ 
tere videamur. 

Quid ? Si non modo non omnes artes scientia et 
cognitione complecti, sed ne singulas quidem perfecte 
ac cumulate callere possumus ? Audebimusne etiam, 
flagrabimus, aestuabimus omnia cognoscendi cupiditate? 
An non potius sapienter omittentes, quae omnino nos 

(1) Apud Cic. II. De Or, c. 287. 

(2) In Gorgia sive de Rhetor. 

(3) Lib. IV. Academ. quaest., c. 73. 


consequi posse diffidimus, in unam artem aliquam 
studio et cogitatione conversi, illam tamquam Spartam, 
vel quae nobis forte obtigerit, vel quam consilio dele¬ 
gerimus, pro virili parte exornabimus ? Equidem (ne 
Socratem adhuc atque Democritum dimittamus) saepe 
mecum ipse quaesivi, quid illis hominibus, certe doctis¬ 
simis, in mentem venerit tam valde testari, « nihil se 
scire» : ac propemodum eo aliquando adducebar, ut 
crederem voluisse eos, aut discendi spem hominibus, 
ut soli ipsi saperent, adimere, aut potius modestiae 
opinionem quandam apud vulgus ea praedicatione ca¬ 
ptare. Sed neque ambitionis suspicio in tantam virtutem 
cadere, neque ullius invidiae potest; neque profecto, 
qui tam multis aliis sermonibus doctrinas hominibus 
commendarant, easque cum auditoribus suis in gym¬ 
nasiis magna cum voluntate communicarant, quique 
non minus inscientiae, quam arrogantiae reprehensio¬ 
nem vitandam esse intelligebant, aut aliorum doctri¬ 
narum studia retardare, aut existimationi suae detrahere 
quidquam voluerunt. Quid ergo est? Illud profecto. 
Intelligebant sapientissimi homines, scientiam morta¬ 
libus ullius artis, nisi omnia, quae ad illam artem 
pertinerent, perfecte tenerentur, nullam contingere: 
nihil esse autem in ulla arte, quod non ad singulas 
alias pertineret: itaque necesse ei esse, qui unam scire 
vellet, scire omnes: scire autem omnes non licere : 
igitur ne unam quidem sciri posse: ac propterea nihil 
se, nihil quemquam scire. Fateor esse hanc exilem 
quamdam (ut M. Antonii illius eloquentis verbis utar) 
spinosam orationem, longeque a nostris sensibus abhor¬ 
rentem : sed eamdem verissimam esse confirmo, et 
tum ad animorum arrogantiam, si quis forte sibi scien¬ 
tiae opinione placuerit, minuendam, tum ad studiorum 
impetus, si quis omnia aut pleraque concupierit, re¬ 
tardandos, valere plurimum censeo. 


Hieronymus Lagomarsinus S. I. 



AR/AORUA SOCII 


Qui mores, legesque olim componere foedus 
Impulerint fraternum equites, et stringere dextras 
Armorum ritu, expediam. — Non taedia belli 
Non illos timor, aut trepidae socordia mentis 
Fraternas vices sociare, alternaque iura 
Armorum : at certos laudum sibi quaerere testes 
Ambitio voluit, comitesque optare viarum 
Errando ut longos possint lenire labores ; 

Aut si quid gravius sors adversata tulisset 
Fraternis errantem animam complexibus ultro 
Ore legant, cinerique pio sacra munera solvant. 

Legibus his equites primum atque hoc auspice ritu 
Devincire animas aeterna in foedera sueti: 
jdut ferro fratris salientem incidere venam 
Jllter et alterius raptim admiscere cruorem 
Ipse suo, aut clipeos mutare ensesque vicissim. 

Quin etiam caeleste epulum frugesque sacratas 
Alterna sibi libandas apponere dextra 
Interdum soliti. £x illo paria arma gerentes, 

Vestibus induti paribus, discrimina rerum 
Ac tentare vagos incerto tramite cursus 
Ultro ausi, et paribus caput obiectare periclis. 
Magnanimi iuvenes, queis vivax gloria cordi 
Resque Dei! hinc pulcram pro relligione volentes 
‘Pugnando mortem oppetere; hinc eventa subire 
Incerta, et longe terras peragrare remotas. 

Saepe etiam armorum ludis, duraque palaestra 
Dum belli simulacra cient, certamine gaudent 
Ostentare animi vires, invictaque membra, 

T)umque alios ineunt cursus, aliosque recursus 
Orbibus excipiunt, infestaque tela lacessunt, 

Cominus et gladio, aut adducta longius hasta 
‘Procurrunt, fervent cunei plaudente corona. 

Quin adeo (posita mitescunt indole saecla) 

Vana superstitio, et pietas male conscia veri, 

Militiae heroas suasit sua fratris ad aurem 
Poplite deflexo et lacrimis malefacta fateri 
Vindiciasque pati, et meritas exposcere poenas. 

Sic Galli proceres, quos barbara vincla premebant 
Dum iam illis elato ins'aret acinace tortor, 

Demisere caput ferro deterge e labes 
fftCentis et alterno certi se absolvere ritu. 

Sic expers terroris Eques ferale subibat 
(Baiardus lethum crudeli vulneris ictu. 

Nam dum raptus equo stipata per arma per hostes 
Volvitur, et multis angustat caedis acervis 
Qua fert cumque pedem, nullis pallere periclis 
Assuetus, mortemque ferox pro laude pacisci, 

En subito horrendum stridens vi turbinis acta 
Glans flammata ruit, quae plumbo terga flagranti 
Diffidit. Horruerunt torpentia membra stupore, 

Ast animi crevere Viro : spirantia terrent 
Lumina adhuc, ceu flamma micant cum deficit humor, 
jlrmigeri excipiunt ulnis: cervice reposta 
Ipse iacet clypeo subnixus ; tum crucis instar 
Compositum gemmis capulum premit aeger anhelo 
Pectore, inexpletum supremaque oscula nisu 
Figit, et armigero secreta ex ordine promens 
Crimina onusque animi ponit, veniamque precatur. 

Scilicet obductis inculta aetate tenebris 
Coeca superstitio pietatis imagine fallax 
Illusum vanis maculavit ritibus orbem. 

At saltem impietas aberat, nec spreta iacebat 
Relligio : ac si quid tandem peccare necesse est, 

Haud equidem optanda haec terris bacchata propago 
Contemptrix Superum, cultumque Deumque perosa. 

NlCARINUS. (1) 

(1; Obscuro sub nomino latet vir clarissimus, magnis nunc Ecclesia, 
stlcis honoribus pro meritis auctus, .qui carmen hoc, pro sua benignitate 
in nostris paginis vulgandum ultro datum, vix soxdeciin annos natus 
composuit. Ecquis nostris diebus in scholis secundi ordinis ad similia heu! 
valeat? 'Scilicet alia ratione alias, alioque cum fructu latinae rei va¬ 
cabatur ! — V. U. 


AD SANITATEM TUENDAM (1) 

Ycnio igitur ad eos praesertim, qui victu pascuntur 
simplicis herbae, ut eos cum Ensisliemensi doctore mo¬ 
neam, quae ipsis sibi praeferenda sint, quae vitanda. 

Utilis est stomacho lactuca, remollit et alvum, 
Candidulum ac semen somnia vana levat... 

Spinacliiam comedas si mollem, proiice primum 
Ius: stomacho poterit sic minus esse mala. 

Haec levat in primis multum praecordia dura, 

Et fert clamosis commoda pleureticis. 

Caulis Romana, Graecorum brassica lingua, 

Dicitur haec ventris posse levare moram ; 

Atque omnes narrant caligine lumina tergi 
Eius qui caulis comedit ecce comas. 

Oculorum vero acies aliis quoque herbis servatur; sic 
Herbula quam Graeci dixerunt mellisbphHon, 
Borragin nostri, dentibus antidotum est; 
Lumina purgari caligine Plinius inquit, 

Illius succo perlita si fuerint. 

Itemque ruta quae « occultum fertur resecare venenum, » 
... nervos schiasimque iuvat, febribusque medetur 
Et confert luscis maxime luminibus. 

Contra, anetum assiduo bibitum, ut in superiore numero 
indicavimus, visui nocet. — 

Ad stomachi autem medelam, audite aliquot herbarum 
aliarum peculiares virtutes : 

Yim calidam siccamque gradu fert mentha secundo, 
Quam stomachus languens maxime adesse cupit. 

Poeonias artes si vis negligere, spernas 

Andrachnen, (2) stomacho quae solet esse mala. 

Fervorem solis tamen haec comesta nocere 
Non sinit aestivum, Plinius ut docuit. 

Constat terribiles absinthia posse dolores 
Pellere citrinos ; ecce potata iuvant; 

Atque iuvant stomachum mira virtute solutum ; 
Anginam pellunt, fastidiumque levant. 

Non vero uni absinthio tot mirae qualitates; nam 
Capparis et folio, flore et laetare palatum 
Dicitur, et splenem posse iuvare satis, 

Atque iecur clausum valeat reserare potenter, 
Vesicae et patulas reddere posse vias. 

Salvia pariter iec.ori prodest quum vino misceatur : 
Trita venenatos iuvat et superaddita morsus, 
Estque salus tremulis salvia poplitibus. 
Sambucus perfecte culinas exornat, quippe quae 
Herba quidem mollis, et bene grata cibis. 
Serpillum miscere cibis languentibus est mos ;* 
Compescit ventris tormina namque mala ; 
Aegroti capitis solet et sedare dolores... 

Ventris, e contra, dolores vincere bethonica 
Dicitur, a coena si modo sumpta, fuit. 

Plinius hanc inquit qui secum gesserit herbam, 

Illi nec poterunt ulla venena dari. 

, (l) Cfr. mun. X. 

(2) Vulgo jporlulaca. 

Denique 

Marubii varios compescit potio morbos 
Pectoris ; hoc tussim sanat et asthmatieos. 


Et iuvat ictericos, vulnera mundificat. 

Pauca de radicibus et tuberibus : 

Kaphanus in dentes, caput et bona lumina saevit, 
Atque hinc ventriculos nauseat assidue. 

Eapa quidem calida est et corpus reddere potest 
Obesum, felix humiditate sua. 

Allia qui mane ieiuno sumpserit ore, 

Hunc infecta nequit laedere lympha quidem. 

Pulmonis varias, coctum cum lacte (?!), querelas 
Proscribit, tumidos et iuvat hydropicos. 

Fallitis non esse bonas (ait ipse Galenus) 

Caepas, phlegmaticis sed bene proficuas. 

Affirmant omnes mensis inferre saporem, 

Et tremulis membris reddere posse robur. 

Insint conviviis madentia tubera rore ; sunt enim 

. faciles stomacho, sunt adducentia chymos ; 

absit contra fungus, quem « lepram terrae» noster vocat, 

Et facit ut sanguis corruptus corpora tangat 
Udus, qui nimium febricitare docet. 

* 

* * 

Ab herbis ad fructus breve iter: spicas legamus: 

Pertica sicca tenent ventrem, quae mollia solvunt; 
Ardenti stomacho sunt bene fida eadem. 

Et vacuum ventrem adstringunt modo pira, repletum 
Solvunt, iliacam sed peperisse valent. 

Prunaque conveniunt, quae mittit clara Damascus, 
Namque solent duri solvere ventris onus ; 

Adstrictam solvunt alvum, sed pruna reposcunt 
Prandia prima quidem, dum calor esse solet. 
Pruna autem silvestria «frigida sunt....» ; pinea 
« intestina fovet nervisque subvenit » ; 

Acria confortant stomachum si sole perusta 
Cerasa, Lucullus quae intulit Italiae 

Arbuta, sorba tenent fluidos et mespila ventres, 

Si vacuus stomachus sumpserit illa simul. 

Fervet et emollit si dulcis, amygdala; amara est 

• Asperior, mensas nesciat illa tuas. 

Castanea, « nam calet igne nimis » in caput ventres fer¬ 
tur superbire ; ficus, si nova, nocua est, nam fluxi¬ 
bus apta 

Narratur, siccae ni sociata nuci est. 

Nux communis vero 

. caput obtundit, linguam convulnerat, et nux 

Pulmonem laedit; sed virus omne necat. 

Itaque 

Pontica nux capiti nocet, et tardissima ventri est, 
Maxime quae umbrosis nascitur in corylis. 
Audiamus, quae spectant ad mala : 

Corda iuvant flammis agitata, at noxia ventri 
Mala quidem ; nervis haec nocuisse patet; 

Omnibus, ecce, nerantia sunt gratissima odore; 
Dulcia confortant, pectoribusque favent. 


Mala punica 

Dulcia sunt madidi roris, sicci acria;. 

. pulmoni haec sunt mala, at illa bona. 

Sub finem mensae confecta cydonia prosunt; 

Nam stomachi claudunt claustra benigna tui ; 
Cum tibi Cecropio confecta cydonio meile 
Ponuntur, ventrem claudere certe queunt. 

De uvis unicum hoc praeceptnm affert Willinganus: 
Quam nigram gustes, quae sit tibi gratior uva, 
Ncve inflet soles si remorata duos. 


Non unicum vero monitum de uvarum succo; postquam 
enim de modo bibendi generatim adnotat: 

Saepe bibas,' semperque parum, si vivere sanus 
Ipse cupis; pocla maxima sunt bezoar; 
vini virtutes celebrat: 

Corda iuvant vini calices, subitamque reportant 
Laetitiam, vinum si moderate bibas. 

Ecquod autem optimum vinum ? 

Si tibi delectum vini praescribere tentas, 
Subrubeos primas crede tenere cados. 

Hinc albo palmam tribuunt, sed maxime claro 
Aetatis mediae, nam nova musta nocent. 

Sunt nutritiva plus dulcia candida vina ; 

Sed iecur obturant, non bene tuta gulae. 

Fortia disturbant nimiumque frequentia vina 
Sensus, corrumpunt ventriculumque bonum. 
Sunt insuper vina non ex uvis, sed aliis herbis con¬ 
fecta, in usum medicum plerumque adhibita; num 
haec poterat Ensishemensis archiater silentio praete¬ 
rire? Itaque docet: 

Potificos antidotum est vinum de rore marino: 

Confortat visum, cuncta venena fugat. 

Dat sibi borago vinum, quod curat amentes. 

Cardiacam tollit, laetitiamque facit. 

Ex hyssopo latices patientibus ecce catarrhum 
Proscribunt, pectus mundificare queunt. 

Salvia denique cum vino « iecoris querelis prodest ». At 
nihil de aqua ? — Absit; sed 

Potus aquae laedit ventrem, facit atque cruores 
Crudos : sic princeps Corduba quem genuit. 

* 

* * 

Ut ciborum argumentum absolvamus, pauca restant' 
de lacte, butyro, caseo, oleo olivarum, meile et ovis. 
Iuxta nostrum, 

Lac nocuum capiti est, putridis et febribus; istud 
Sed praestat caprae ; post ovis ; iride bovis. 

Lac dabit aerei tibi condimenta butyri, 

Quod facit ut sapiant fercula cuncta tibi. : 
Caseus ante cibum confert, si defluat alvus ; 

Si constringatur, terminet ille dapes. 

Exornat regum mensas sal (?!); cetera vincit 
Condimenta ; cibos sal facit esse bonos. 

Absque oleo lactuca quidem condita, saporem 
Insipidum praebet, mollit et hoc stomachum. 

Pectoribus, stomacho frigenti aptissima mella; 
Flava quidem, uti narrant, sunt magis apta gulae. 
De ovis haec regulae pro lege tenendae : 

Quod bona sunt ova parvula, longa, nova. 

Mollia pectus alunt, tussim sedantia raucam; 

At durata time; nec diuturna placent. 

* 

* * 

Absoluta tandem de cibo potuque tractactione, quae 
est pars maxima operis sui, Georgius Pictorius noster 
ad alias «res non naturales» devenit; motum et 
quietem, somnum et vigilias, repletionem et inanitio¬ 
nem, ad ea denique, quae de «animi accidentibus» 
sunt. Hanc viam magnis itineribus percurrit, in eaque 
non dissimili ratione ipsi nos insistemus, illamque 
etiam ob causam; quod, — pii doctoris medici Manes 
nobis parcant! — aliquot in locis auctoris mentem 
deprehendere nequivimus. 

Itaque haec satis sint cuique mente tenere : 

Ante cibos igitur moderatis gressibus uti 
Convenit; a mehSa sed iuvat ipsa quies. 

Ambulet a coena sole ingrediente Leonem, 

Eligat et focum, dum bene Capra nitet. 

Quod motus valeat Peligni carmina vatis 
His verbis pandunt, quodvc quies valeat. 

Cernis, ut ignavum corrumpant ocia corpus, 

Ut capiant vitrum, ni moveantur, aquae. 

Quod caret alterna requie durabile non est; 

Haec reparat vires, fessaque membra iuvat. 
Motum aliquando supplere frictio potest, 

Sensus quae nutrit, calor ex qua crescit amicus, 
Et firmat melius languida membra simul. 

At vero 

Excessum somni fugiat, qui corpore salvus 
Esse cupit, morbos seu pepulisse graves. 

Et septem horarum somnum sufficere credat, 

Qui mentem et corpus corroborare queat. 

Longior humectat cerebrum, torpedine corpus 
Inficit, et frequens rheumata multiplicat. 

Ast praelibatas si quis Cognoverit escas 
Duras, tunc somnus longior esse potest. 

Sunt ii tamen, quibus longo somno perfrui queat : 

Hos iuvat immensum somnus, quos arida erasis 
Nutrit, sed pingues plus vigilasse iuvat. 

Non aliter ac somnus nimis productus, vigiliarum quoque 
excessus mala damna ministrat ; 

In medio est igitur virtus ; tenuere beati 
Nam medium ; medium pensitat ipse Deus. (?!) 
Circa « repletionem atque inanitionem » monemur, ve¬ 
ris tempore minuendum sanguinem, stomachi cor per 
vomitum purgandum, hepar per intestina, cerebrum per 
nasum : 

Balnea morbosum recreant sulphurea corpus ; 

Ast eadem sanum pertimuisse velit. 

Si gelida ingrederis, roboras, mihi crede, calorem; 
Balnea sed tepida sunt fugienda tibi. 

At vero ultimum praeceptorum caput praestat audire, 
in quo reapse omnia servandae vitae praecepta con¬ 


tineri, quamquam ad Epicureum satis ritum, dicen¬ 
dum est: 

Qui cupit Euboicae vatis complerier annos, 
Delicias tractet, gaudia, mille iopos, 

Laetitias, risus, ludos dulcesque cachinnos, 

Nam sanum exanimant ira, metusque graves. 

Nodosas rerum causas ac alta relinquat, 

Neque velit mentem sollicitasse nimis. 

Quae quidem nonnullos Fracastorii versus in men¬ 
tem mihi revocant, quibuscum, parum fortasse notis, 
neque ipsis iniucundis, et clarissimo archiatro, et 
vobis, lectores benevolentissimi, tandem valedico: 

Tu tamen interea effugito, quae tristia mentem 
Sollicitant, procul esse iube curasque metumque 
Pallentem, ultrices irae : sint omnia laeta. 

Alma Ceres te in hoc, Bacchi quoque laeta iuvabunt 
Munera; sic dulces epulae, sic copia rerum, 

Sic verbis, sic ruris opes ut sumina voluptas. 
Visere saepe omnes nitidos, iucundaque Tempe, 

Et placidas summis sectari in montibus auras. 


Forfex. 



DE PAULO VERONENSI PICTORE 


DEQUE EIUS TABULA 

Magos Reges referente ad pedes Iesu 

Paulus Caliari, renascentis quae dicitur aetatis 
inter pictoriae artis magistros praeclarus, Vero¬ 
nensis cognomine est. notus, quod ex patria su¬ 
scepit. Magno praeditus ingenio, ut e pueris ex¬ 
cessit, ad res lineis atque coloribus describendas 
totus se addixit, Antonii Badillo, avunculi sui, hu- 
iusmodi disciplina usus ; quem brevi ita superavit, 
ut eius famam penitus obscuraverit. Titiani Ve- 
cellii stylo propius accessit, Iacobumque Robusti, 
vulgo il Tintoretto, continenter voluit aemulari, 
quem nisi pingendi vi, tamen venustate atque 
magnificentia certe vicit. Quin imo et vultuum 
suavitate (mulierum praesertim ac puerorum),- et 
vestium repraesentatione, quas cum veritate atque 
simplicitate summa, splendide miroque vigore red¬ 
didit, a nullo homine eum aequatum haud iniuria 
dixeris. Id verum, quod critici ei culpae verterunt, 
tabularum comprehensiones absonas interdum ac 
mendosas apud eum videri; nihilominus rerum 
complexio ita oculis offertur, ut ad admirationem 
omnino trahat, nec defectibus colligendis locum 
ullum relinquat. 

Huiusmodi virtutes ac vitia et in tabula depre¬ 
henduntur, quam (licet coloribus, idest maxima pi¬ 
ctoris commendatione, destitutam), sub oculis le¬ 
ctorum hodie ponimus, antiquum morem sequuti, 
quo tempore Nativitatis Dominicae memoria quo¬ 
tannis recolitur, artis specimen aliquod de argu¬ 
mento exhibendi, Proculdubio neque loca neque 

Pauli Veronensis tabula Magos Reges referens ad pedes lesu. 


personarum habitus cum historia cohaerent: non 
illud certe fuit Bethlehemiticum tugurium; non 
certe illos reges comitabatur stipatorum illa lori- 
cata cohors, nec praeco ille, nec ille falconarius cum 
accipitri suo ad venationem instituto... Verum qui 
ubique magnifici paludamentorum ceterarumque 
vestium apparatus ! Quae pompa in ipsa figurarum 
distributione! Quam placida Deiparae imago! Quam 
iucundus pueruli lesu vultus ; de quo nescis utrum 
admiratione magis an innocenti laetitia raptum 
suaviter affirmaveris ! Neque conspicienti tibi gra¬ 
tus minus acceptusque erit puer ille regius tanta 

• 


vultus itemque frontis ingenuitate munera divino 
infanti offerens! Quid denique dicemus de altero 
illo puero in tabulae margine posito, gestu tam 
proprio ac naturali per funem e scaena retrahens 
canem illum repticium et edacem ? 

Paulus Caliari, cuius opera per Europam uni¬ 
versam disseminata sunt, an. mdlxxxviii vita fun¬ 
ctus est, quinquagesimum octavum aetatis annum 
agens, filiumque Carolum habuit, qui picturae et 
ipse initiatus, non patre indignus extitisset, nisi 
immatura morte, vix sex et viginti annos natus, 
fuisset correptus. 

LUDI PUERORUM APUD ITALOS 

Ad terram respice et lupum cave. (l) 


Vides hic in circulum compositos quindecim et am¬ 
plius adulescentulos ? Visne scire cur subridentes humi 
oculis respiciant, eorumque socius, tenens prae manibus 
sudariolum circumit subdole et secreta quaedam arca¬ 
naque verba leviter murmurat, veluti saga punicea quae 
fingit nomina cera ? Qui nunc caute incedit, nunc sal¬ 
titat, nunc tandem et prolabitur? Olim hic iocus erat 
in more positus maxime apud Subalpinos, nunc unus 
vel alter vix nomine eum adhuc cognoscit. 

En breviter quae ad hoc genus ludendi optime no¬ 
scendum spectant. 

locantes omnes festivi in medium procedunt, et in 
primis sorte eligitur qui ludi magister esse consuevit. 
Hic huiusmodi fortuna elatus sudariolum cum nodo in 
altera parte gerit, quod est suae potestatis testimonium. 
Quam superbe istud per aerem quassat, minitatur, ut 
olim patribus nostris horribiliter memorantibus erat 
in scholis tamquam inexorabile pensum, virga, et pas- 
sim dicebatur: ferulaeque tristes sceptra peclagogorum! 

Adsunt ergo puelli hi loquaces imprimis, hilaresque, 
quibus est ludendi voluptas suosque socios vellicandi 
gratiose. Omnes, ut supra memini me dicere, ponunt 
se se in orbem strictiorem in modum, atque ita ut 
nihil retro decernere possint. Dum vero oculos humi 
ex composito vertunt, manusque tergo et apertas re¬ 
tinent, silent, quoad per aetatem eis licebit, atque mo¬ 
rantur. Nunc ludus incipit. Qui dux est atque magister 
et sudariolum prae manibus tenet ita circumire debet, 
ut industria ac celeritate in socii manibus sudariolum 
ponat, quin propior animo oculisque praesentiat. Ars 
enim summa est illi si dicere poterit: 

Qui nec opinanti nunc tibi forte venit! 

Deposito sic, maximo cum studio, sudariolo, dux, 
ne quis, sibi forte dubitet, sed eo magis longius esse 
credat positum, currit adhuc ne suspicionem proximio¬ 
ribus iniiciat ; tunc demum curiose sistit, et voce cla¬ 
rius exclamat: 

— Qui habet, exeat! 

Tunc videres omnes de se pertimescere, atque ad- 
rectis auribus oculisque exspectare qui sudariolum manu 
referens, et dextrorsum conversus propiorem socium 
sudariolo plectere, tundere plagisque crebrissimis vul¬ 
nerare. Hic vero, saepe saepius, illusus assimulata ca¬ 
strorum consuetudine, longe aliter reputans, abundantem 
flagitiorum segetem in tergo recipit. Qui sudariolo sic 
est acerbe perculsus, exit e suo loco atque in orbem 
circumit usque dum ad suum iterum locum perveniat. 
Cavendum sane, ne, rei novitate territus, vel ipsis vul¬ 
neribus commotus, haud ita pridem locum suum rapide 
inveniat, vel longe aliter pedibus erret! Et ipsi socii 

(1) Vulgo in Subalpinis: A guarda in lera, guarda ’1 Inu. 


saepe numero industria locum eius praeoccupant, ne 
tam cito illum recipiat nec facilius agnoscat. Tunc fla¬ 
gella iterantur, spissantur, iterum iterumque densantur. 
Ut Ovidius meminit, nescio quo in carmine, ubi mirum 
in modum taurorum cladem inopinanter describit: 

Haud expectato ceciderunt vulnere tauri . 

Quae laetitia sociorum, qui rumor gentium! Subri¬ 
dentes, exci amantesque illudunt lepide socio sic plagis 
obruto, eum admirantur, plectentem insuper vocibus ir¬ 
ritant, ut in verberibus insistat ac prosequatur. Haud 
rarius vel fraus intervenit. Qui enim astutia pollet in¬ 
genioque, ut sibi propiorem lepide territet, sudariolum 
sese habere simulat, eumque percutere minitatur, qui 

rapidis pedibus fugere pertentat ut vulnera vitet. 

Namque accidit quoque ut quis fugientem supplantare 
studeat, praesertim cum terrore nimis exactus virga¬ 
rum currit, et «summo vestigia pulvere 'signet! » 

Tunc nova, iucundaque ridendi causa, flagitiorumque 
occasio. Res vero curiosior esset, quum qui hanc simu¬ 
laret irridendi rationem in socium, sibimet deberet 
capere fugam ! Suus enim vicinus qui ad latus est leve 
sudariolum reapse tenet, eumque plectere debet. Tunc 
quam vere dicendum : Ardet iam proximus Ucalegon ! 
Eheu ! fuge ! fuge, ni vis et tibi plecti tergora virgis! 

Tunc ad lassitudinem quoque corporis sedandam, 
ut in rebus bellicis fieri solet, animi opperiuntur, ludere 
aliquantisper cessant. 

Nec velim, lector, putes humanitatem deesse in ludis 
ac comitatem. Sudariolo enim passim viso acrius quis 
plectitur, sed mulcetur potius atque leviter carpitur, 
quin imo, ut rectius dicam, vellicatur. — Hoc unum 
in ludendo sibi nostri proponunt: ut animus a laboribus 
fessis honeste ac modeste recrearetur. 

Abhinc paucos dies ipsemet vidi et milites nostros, 
laboribus armorum in Martis campo intermissis, ad 
iuvenilem iocum festivos redeuntes, ut aliquod sibi 
animisque solatium pararent. Nec sane iniucunde, nec 
parvo adstantium delectamento. Alio vero nomine do¬ 
natur. 

* 

* * 

Sic huic, qualecumque sit denique opus de ludis 
apud Italos , scribendi generi finem imponam. Sed an¬ 
tequam a vobis, humanissimi lectores, supremum re¬ 
cedo, meos velim cives monere, ut vel in ludis ad an¬ 
tiquorum nostrorum mores redeamus, qui corpora ma¬ 
xime quum exercere studerent, ad levamen animorum 
adibant, ut postea maiori alacritate ad studia incum¬ 
berent, ad artes quibus est virtus adhibenda morumque 
sanctitas. 


Subalpinus. 



Lento gradu ad vindictam sui divina procedit ira, tar¬ 
ditatemque supplicii gravitate compensat. 

Valkr. Max., de Belig, i, 1. 

ACTA PONTIFICIA 


Constitutio Apostolica de Sanctissima Eucharistia promi¬ 
scuo ritu sumenda. 

Pius Episcupus, Servus Servorum Dei, ad perpe¬ 
tuam rei memoriam. 

Tradita ab antiquis, haec diu in Ecclesia consuetudo 
tenuit, ut ad varios, pn/diversis locis, mores ritusque 
sacrorum, modo superstitionis ed idolatriae suspicio 
omnis eis abesset, fideles peregrini nullo negotio sese 
accommodarent. Quod quiuem usu veniebat, pacis et 
Coniunctionis gratia, inter multiplicata unius Ecclesiae 
Catholicae membra, seu particulares ecclesias, confo¬ 
vendae, secundum illud sancti Leonis IX: «nihil obsunt 
« saluti credentium diversae pro loco et tempore con- 
« suetudines, quando una Fides per dilectionem ope- 
« ransbonaquae potest, uni Deo commendat omnes», (i) 

Huc accedebat necessitatis causa, cum, qui in exte¬ 
ras regiones advenissent, iis plerumque nec sacrae ibi 
aedes nec sacerdotes ritus proprii suppeterent. Id au¬ 
tem cum in ceteris rebus fiebat, quae ad divinum cultum 
pertinent, tum in ministrandis suscipiendisque sacra¬ 
mentis maximeque Sanctissima Eucharistia. Itaque cle¬ 
ricis et laicis, qui formatas, quae dicebantur, litteras 
peregre afferrent, patens erat aditus ad eucharisticum 
ministerium aut epulum in templis alieni ritus; et E- 
piscopi, presbyteri ac diaconi latini cum graecis hic 
Romae, graeci cum latinis in Oriente divina concelebrant 
mysteria : quod usque adeo evasit sollemne, ut si secus 
factum esset, res posset argumento esse discissae vel 
unitatis fidei vel concordiae animorum. 

At vero, postquam magnam Orientis Christiani partem 
a centro catholicae unitatis lamentabile schisma divel¬ 
lerat, consuetudinem tam laudabilem retinere iam diu¬ 
tius non licuit. Quum en'm Michael Caerularius non 
solum mores caerimoniasque latinorum maledico dente 
carperet, verum etiam ediceret aperte consecrationem 
panis azymi illicitam irritamque esse, Romani Pontifices, 
Apostolici officii memores, latinis quidem, ad avertendum 
ab eis periculum erroris, interdixerunt, ne in pane 
fermentato sacramentum conficerent neu sumerent; 
graecis vero, ad catholicam fidem unitatemque redeun¬ 
tibus, veniam fecerunt communicandi in azymo apud 
latinos id quod pro iis temporibus et locis opportunum 
sane erat, immo necessarium. Quum enim nec saepe 
graeci tunc invenirentur episcopi huic beati Petri ca¬ 
thedrae coniuncti, nec ubique adessent catholica orien¬ 
talium templa, timendum valde erat, ne orientales ca¬ 
tholici ad schismaticorum ecclesias ac pastores cum 
certo fidei periculo accederent, nisi apud latinos com¬ 
municare ipsis licuisset. 

Iamvero felix quaedam rerum commutatio, quae 
postea visa est fieri, cum in Concilio Florentino pax 
Ecclesiae graecae cum latina convenit, veterem disci¬ 
plinam paulisper revocavit. — Nam statuerunt quidem 

(l) Epist. ad Michaelem Constantinopoiitanum Patriarcham. 


eius Concilii Patres: «in azymo sive fermentato pane 
« triticeo Corpus Christi veraciter confici, sacerdotesque 
« in alterutro ipsum Domini Corpus conficere debere, 
« unumquemque scilicet iuxta suae Ecclesiae sive oc- 
« cidentalis, sive orientalis consuetudinem ». (1) Sed 
hoc decreto voluerunt sane catholicam veritatem de 
valida utriusque panis consecratione in tuto collocare, 
minime vero promiscuam communionem interdicere 
fidelibus, quibus contra, quin eam confirmandae pacis, 
causa concesserunt, non est dubium. Exstat Isidori, me- 
tropolitae Kioviensis et totius Russiae, luculentissima 
epistola, quam absoluta Florentino Synodo, cuius pars 
magna fuerat et in qua Dorothei patriarchae Antiocheni 
personam gesserat, Legatus a Latere in Lithuania, Li- 
vonia et universa Russia, dedit anno mccccxl Budae ad- 
omnes qui sub ditione essent Ecclesiae Costantinopo- 
litanae : qua in epistola, de reconciliata feliciter Grae¬ 
corum cum Latinis concordia praefatus, haec habet : 
« Adiuro vos in D. N. I. C. ne qua divisio vos inter 
« et latinos amplius subsistat, cum omnes sitis D. N.L C. 
« servi, in nomine eius baptizati... Itaque graeci qui 
« in latinorum regione degant aut in sua regione ha- 
« beant latinam ecclesiam, omnes divinam liturgiam 
« adeant et corpus D. N. I. C. adorent, ac corde con- 
« trito venerentur, non secus ac id in propria ecclesia 
« quisque faceret, nec non et confitendi gratia latinos 
« sacerdotes adeant, et corpus Domini Nostri ab eisdem 
« accipiant. Similiter et latini debent ecclesias grae- 
« eorum adire et divinam liturgiam auscultare, fide 
« firma corpus Iesu Christi ibidem adorare. Utpote 
« quod sit verum I. C. corpus, sive illud a graeco sa- 
« cerdote in fermentato, sive a latino sacerdote in a- 
« zymo consecratum fuerit, utcumque enim aequa ve- 
« neratione dignum est, sive azymum sive fermentatum. 
« Latini quoque confiteantur apud sacerdotes graecos 
« et divinam communionem ab eisdem accipiant, cum 
« idem sit utrumque. Ita nempe statuit Cone. Floren- 
« tinum in publica Sessione die vi Iunii a. mccccxxxix ». 

Etsi autem Isidori testimonio evincitur factam esse 
Florentina .Synodo facultatem fidelibus promiscuo ritu 
communicandi, tamen facultas huiusmodi subsecutis 
temporibus nec ubique nec semper fuit in usu : ideo 
praesertim quia, cum male sartam unitatem mature 
Graeci rescidissent, iam non erat, cur Pontifices Ro¬ 
mani quod Isidorus a Florentina Synodo indultum re¬ 
fert, curarent observandum. Pluribus nihilominus in 
locis promiscuae Communionis consuetudo mansit usque 
ad Benedicti XIV Decessoris N. aetatem, qui primus Con¬ 
stitutione Etsi pastoralis pro Italo-Graecis die xxvi 
Maii anni mdccxlii graves ob causas vetuit, ne laici 
latini Communionem a graecis presbyteris sub fermen¬ 
tati specie acciperent; graecis autem propria paroecia 
destitutis facultatem reliquit, ut in azymo apud latinos 
communicarent. Ubi vero Graecis et Latinis una simul 
commorantibus suasque habentibus ecclesias, usus in¬ 
valuisset Communionis promiscuae, commisit Ordinariis, 

(1) Ex Bulla Eugenii IV «Laetentur Caeli». 

ut, si huiusmodi consuetudo removeri sine populi of- 
fensioue animofumve commotione non posset, omni 
cum lenitate curam operamque in id impenderent, ut 
semper Latino in azymo communicarent, Graeci in fer¬ 
mentato. Quae autem pro Italo-Graecis Decessor Noster 
statuit, eadem ipse postea ad Melchitas quoque et ad 
Coptos pertinere iussit: eaque paullatim ad omnes 
transierunt Orientales, consuetudine potius quam legis 
alicuius praescripto ; non ita tamen, ut quandoque Apo- 
stolica 'Sedes idem non indulserit Latinis, quae etiam 
Orientales non destituti ecclesia propria, neque ulla 
urgente necessitate, ut communicarent in azymo, pluries 
passa est, immo permisit. 

Quod praecipue factum est, posteaquam, animorum 
studio flagrantes, nonnullae religiosae Familiae tum 
virorum tum mulierum ex variis Europae regionibus 
ad Orientis oras advectae, auxilium catholicis diver¬ 
sorum rituum, multiplicatis apud ipsos Christianae ca¬ 
ritatis operibus collegiisque ad institutionem iuventutis 
ubique apertis praebuerunt. Cum autem hae Familiae 
ob frequentem Eucharistiae usum quietam et tranquil- 
quillam inter difficultates et aerumnas vitam agerent, 
ex orientalibus, quod genus valde ad pietatem proclive 
est, facile ad imitationem sui multos excitarunt: qui 
cum aegre apud suos vel ob distantiam locorum vel ob 
penuriam sacerdotum et templorum, vel etiam ob di¬ 
versas rituum rationes huic desiderio possent satisfa¬ 
cere, ab Apostolica Sede instanter gratiam postularunt 
accipiendae Eucharistiae, more Latinorum. Hisce postu¬ 
lationibus Apostolica Sedes aliquando concessit: atque 
ephebis, qui in Latinorum collegiis educarentur, item 
ceteris fidelibus, qui eorum templa celebrarent ac piis 
consociationibus essent adscripti, permisit, salvis quidem 
iuribus parochorum, potissime quoad paschalem Com¬ 
munionem et Viaticum, ut pietatis causa intra annum 
in templis Latinorum eucharistico pane a latinis presby¬ 
teris consecrato reficerentur. Quin etiam in ipso Con¬ 
cilio Vaticano Commiss'o peculiaris negotiis Rituum 
Orientalium praeposita hoc inter alia sibi proposuit du¬ 
bium, an expediret relaxare aliquantulum legum eccle¬ 
siasticarum severitatem de non permiscendis ritibus 
maxime in Communione Eucharistica, veniamque tri¬ 
buere fidelibus communicandi utrovis ritu: cumque 
eius Commissionis Patres adnuendum censuissent, de¬ 
cretum confecerunt in eam sententiam ; quod tamen, 
abrupto temporum -iniquitate Concilio, Patribus uni¬ 
versis probandum subiicere non licuit. — Post id tem¬ 
poris S. Congregatio Fidei Propagandae pro negotiis 
Ei tuum Orientalium, ut solatio consuleret eorum, qui 
ob inopiam ecclesiarum vel sacerdotum proprii ritus a 
Commtinione saepius abstinere cogebantur, decretum 
die xvm Augusti anni mdcccxciii edidit, quo ad pro¬ 
movendam Sacramentorum frequentiam, omnibus fide¬ 
libus ritus sive latini sive orientalis, habitantibus ubi 
ecclesia aut sacerdos proprii ritus non adsit, facultas 
in posterum tribuitur communicandi, non modo in ar¬ 
ticulo mortis et in Paschate ad-observandum praeceptum, 


sed quovis tempore, suadente pietate, iuxta ritum ec¬ 
clesiae lobi, dummodo sit catholica. 

Decessor autem Noster, Leo XIII fel. rec. in Con¬ 
stitutione Orientalium dignitas Ecclesiarum, eiusdem 
gratiae participes fecit, quicumque propter longinqui¬ 
tatem ecclesiae suae, nisi gravi cum incommodo, eam 
adire non possent. Simul vero prohibuit, ne in collegiis 
latinis, in quibus plures alumni orientales numerarentur, 
latino more hi communicarent; praecepitque ut acci¬ 
rentur eiusdem ritus sacerdotes qui sacrum facerent et 
sacratissimam Eucharistiam illis distribuerent, saltem 
diebus dominicis ceterisque de praecepto occurrentibus 
festis, quovis sublato privilegio. Sed tamen experiendo 
est cognitum, non ubique facile inveniri sacerdotes 
orientales, qui, cum alibi occupati sint in ministerio 
animarum, diebus dominicis et festis atque adeo ipsis 
profestis diebus queant collegia adire Latinorum, ut 
pueris puellisque esurientibus panem angelicum mi¬ 
nistrent. 

Quamobrein non raro supplicatum est huic Aposto- 
licae Sedi, ut disciplinam Ecclesiae tanta in re indul¬ 
gentius temperaret. Quae preces supplices, post editum 
die xx Decembris MCMvperS. Congregationem Concilii 
decretum Nostrum Sacra Tridentina Synodus de quo¬ 
tidiana Communione Eucharistica, multo frequentioiv s 
fuerunt ab Orientalibus, qui veniam petebant transeundi 
ad ritum latinum, quo facilius possent caelesti dape 
recreari, in eisqne non pauci numerabantur pueri ac 
puellae, qui hoc ipsum beneficium participare percu- 
perent. 

Itaque, considerantibus Nobis fidem catholicam de 
valida consecratione utriusque panis, azymi et fermentati, 
tutam esse apud omnes ; insuper compertum habentibus 
complures esse, tum Latinos tum Orientales, quibus illa 
promiscui ritus interdictio et fastidio et offensioni sit, 
exquisita sententia Sacri Concilii Christiano nomini 
propagando pro negotiis Orientalium Rituum, re ma¬ 
ture perpensa, visum est omnia illa antiqua decreta, 
quae ritum promiscuum in usu Sanctissimae Euchari¬ 
stiae prohibent vel coangustant; atque omnibus et La¬ 
tinis et Orientalibus facultatem facere sive in azymo 
sive in fermentato apud sacerdotes catholicos, in eccle¬ 
siis cuiusvis ritus catholicis, secundum pristinam Ec¬ 
clesiae consuetudinem augusto Corporis Domini Sacra¬ 
mento sese reficiendi, ut « omnes et singuli qui chri- 
« stiano nomine censentur, in hoc concordiae symbolo 
« iam tandem aliquando conveniant et concordent». (1) 

Equidem confidimus, quae hic praescribuntur a 
Nobis, ea dilectis filiis, quot habemus in Oriente, ex 
quovis ritu, admodum fore utilia non solum ad inflam¬ 
mandum in eis pietatis ardorem, sed etiam ad mutuam 
eorum concordiam confirmandam. — Etenim quod ad 
pietatem attinet, nemo non videt divinam Eucharistiam, 
a Patribus Ecclesiae latinis graecisque quotidianum 
Christiani hominis panem solitam appellari, utpote qna 
sustentetur et alatur tamquam valetudo, animae, multo 

(i) Cone. Trident. Sess. XIII. 

magis frequentandam; eis esse, quorum caritas vel fides, 
seu ipsa supernaturalis vitae principia, maiore in dis¬ 
crimine versentur. Quare catholici orientales, quibus 
est in media multitudine schismaticorum habitandum, 
non ex periculoso eorum convictu aliquod fidei carita¬ 
tisque detrimentum capient, si hoc se cibo caelesti ro¬ 
borare consueverint, sed magnum et perpetuum in se 
vitae spiritualis sentient incrementum. — Quod spectat 
alterum, patet proclive factu usque adhuc fuisse, ut inter 
homines unius fidei sed diversorum rituum, ex eo quod 
alii aliis facilius possent Corporis Christi esse participes, 
causae aemulationum et discordiarum exsisterent. Nunc 
autem, cum huius mensae, quae symbolum, radix atque 
principium est catholicae unitatis, promiscuam esse 
omnibus fidelibus communicationem volumus, pronum 
est debere inter ipsos increscere animorum concordiam, 
« quoniam unus panis, ait Apostolus, unum corpus 
« multi sumus, omnes qui de uno pane participamus ». (f), 

Haec Nos igitur de Apostolicae potestatis plenitudine 
statuimus et sancimus : 

I. — Sacris promiscuo ritu operari sacerdotibus ne 
liceat: propterea suae quisque Ecclesiae ritu Sacra¬ 
mentum Corporis Domini conficiant et ministrent. 

II. — Ubi necessitas urgeat, nec sacerdos diversi 
ritus adsit, licebit sacerdoti orientali, qui fermentato 
utitur, ministrare Eucharistiam consecratam in azymo, 
vicissim Latino aut Orientali qui utitur azymo, mini¬ 
strare in fermentato ; at suum quisque ritum mini¬ 
strandi servabit. 

III. — Omnibus fidelibus cuiusvis ritus datur fa¬ 
cultas, ut, pietatis causa, Sacramentum Eucharisticum 
quolibet ritu confectum suscipiant. 

IV. — Quisque fidelium praecepto Communionis 
paschalis ita satisfaciet, si eam suo ritu accipiat et 
quidem a parocho suo : cui sane in ceteris obeundis 
religionis officiis addictus manebit. 

V. — Sanctum Viaticum moribundis ritu proprio 
de manibus proprii parochi accipiendum est: sed, ur¬ 
gente necessitate, fas esto a sacerdote quolibet illud 
accipere: qui tamen ritu suo ministrabit. 

VI. — Unusquisque in nativo,ritu permanebit, e- 
tiamsi consuetudinem diu tenuerit communicandi ritu 
alieno ; neque ulli detur facultas mutandi ritus, nisi 
cui iustae et legitimae suffragentur causae, de quibus 
Sacrum consilium Fidei Propagandae pro negotiis Orien¬ 
talium iudicabit. In his vero causis numeranda non 
erit consuetudo quamvis diuturna ritu alieno commu¬ 
nicandi. 

Quaecumque autem his litteris decernimus, consti¬ 
tuimus, declaramus, ab omnibus ad quos pertinet in¬ 
violabiliter servari volumus et mandamus, nec ea no¬ 
tari, in controversiam vocari, infringi posse, ex quavis, 
licet privilegiata causa, colore et nomine ; sed plenarios 
et integros effectus suos habere, non obstantibus Apo- 
stolicis, etiam in generalibus ac provincialibus conciliis 
editis, constitutionibus ac praescriptionibus; quibus 

■ (l) I Corinth. X, 17. 


omnibus, perinde ac si de verbo ad verbum hisce lit¬ 
teris inserta essent, ad praemissorum effectum, spe¬ 
cialiter et expresse derogatum esse volumus, eeterisque 
in contrarium facientibus quibuslibet. — Volumus au¬ 
tem ut harum litterarum exempl-is etiam impressis, 
manuque Notarii subscriptis et per constitutum in ec¬ 
clesiastica dignitate virum suo sigillo munitis, eadem 
habeatur Fides, quae praesentibus hisce litteris ostensis 
haberetur. 

Datum Romae apud S. Petrum, anno Incarnationis 
Dominicae millesimo nongentesimo duodecimo, in festo 
Exaltationis S. Crucis, xvm Kalendas Octobres, Pon¬ 
tificatus Rostri anno decimo. 



DIARIUM VATICANUM 


(Mense Novembri mcmxii). 

Goram SSmo. admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more adi¬ 
verunt, peculiari nota digni sunt iuxta admissionis diem: 
De Fitalia Princeps, eiusqueuxor; Marschal, Comes; Dmi- 
trl Nelidow, doctor, legatus extraordinarius atque admi¬ 
nister cum omni potestate Russici Imperii apud Apostolicam 
Sedem ; Carolus Jimenez, Civilium rerum, Iustitiae Cul¬ 
tusque administer in Costarica republica ; De Montebello 
Comi.issa; Otho de Ritter de Gruenstein, legatus extraor¬ 
dinarius atque administer cum omni potestate Bavarici 
regni apud Apostolicam Sedem, De Treviso, Dux, eiusque 
uxor ; De la Tour d’Auvergne Princeps foemina ; Supremus 
Melitensis Militaris Ordinis Magister; Maria Wolkonsky, 
Princeps foemina ; De la Real Piedad Comitissa; Christina 
ex Urbanis Principibus Giustiniani Bandini, Coetus Itala¬ 
rum Catholicarum Mulierum Praeses. 

Pontificiae electiones. 

Nominationes episcoporum. — Per S. Congregationis Con- 
sistorialis decreta SSmus D. N. Pius PP. X has quae se¬ 
quuntur Ecclesias de proprio pastore providit, scilicet: Me¬ 
tropolitanae ecclesiae Torontinae praefecit rmum. d. Nilum 
Mc. Neil, hactenus archiepiscopum Vancouveriensem ; ca- 
thedrali ecclesiae Cuernavacensi sac. Emmanuelem Ful- 
cheri, archidioec. Mexicanae, ibique canonicum ecclesiae 
metropolitanae et rectorem seminarii dioecesani; cathedrali 
ecclesiae Antigonicensi sac. Iacobum Morrison, dioec. Ca- 
rolinopolitanae, parochum Ecclesiae vulgo Vernon River; 
titulari eccl. archiepiscopali Palmyrensi revmum. d. Anto¬ 
nium Sardi, hactenus episcopum Anagninum ; metropoli¬ 
tanae eccl. Vancouveriensi rmum. d. Timotheum Casey, 
hactenus episcopum S. Ioannis in America ; metropolitanae 
Ecclesiae Portalegrensi in Brasilia rmum. d. Ioannem Bec- 
ker, hactenus episcopum Florianopolitanum; cathedr. eccl. 
S. Ioannis in America sac. Eduardum Le Blanc, parochum 
S. Bernardi in archidioecesi Halifaxiensi ; tit. eccl. episc. 
Delcensi sac. Henricum Haehling de Lanzenauer, decanum 
capituli cathedr. Paderbornensis, quem constituit auxilia¬ 
rem rmi. d. Iosephi Schulte, episcopi Paderbornensis ; me¬ 
tropolitanae ecclesiae Hydruntinae rmum. Iosephum Ridolfi, 
hactenus archiepiscopum tit. Apamensem ; cath. eccl. Ce- 
nomanensi sac. Raymundum de la Porte, dioec. Versaliensis, 
parochum decanum eccl. B. M. V. in urbe Versaliensi ; 
tit. eccl. episcopali Uranopolitanae sac. Dominicum Car- 
rerot, Ord. Praedicatorum, et superiorem conventus loci 

vulgo Conceigdo do Araguaga in Brasilia; cathedralibus 
ecclesiis Pennensi et Atriensi sac. Carolum Pensa, presby¬ 
terum oblatum S. Caroli in Mediolanensi archidioecesi; 
archiepiscopali ecclesiae Spoletanae sac. Petrum Pacifici, 
Cong-regationis Somaschae ; cathedrali ecclesiae Balneore- 
giensi sac. Aemilium Poletti, dioecesis Comensis, ibidem 
parochum loci vulgo Menaggio ; tit. eccl. episcopali Hiine- 
riensi revmum. d. Ioachim Iosephum Vieira, hactenus epi¬ 
scopum Fortalexiensem; cathedr. eccl. Fortalexiensi in Bra¬ 
silia revmum. d. Emmanuelem do Silva Gomes, hactenus 
episc. tit. Mopsuesitanum. 

Brevibus autem Apostolicis nominati sunt: Archiepi- 
scopus Babylonensis Syrorum r. d. Moyses Dailal; episco¬ 
pus Iazirensis Syrorum r. d. Michael Malche; episcopus 
tit. Dauabensis et auxiliaris Patriarchatus Syri r. d. Do¬ 
minicus Abdalahad Tappuni ; episcopus tit. Arethaisius r. d. 
Moyses Sarkis, chorepiscopus ritus Syri. 

Litteris denique S. Congregationis de Propaganda Fide 
r. p. Carolus Cox, ex Congregatione Oblatorum B. M. Y. 
Immaculatae nominatus est Administrator Apostolicus Trans- 
vaal ensis. 

— Emus. P. D. Ludovicus Billot inter Purpuratos S. 
Rituum Congregationis, et EE. PP. DD. Ianuarius Granito 
Pignatelli de Belmonte, Caietanus Bisleti et Gulielmus 
Van Rossum inter Purpuratos S. Congregationis Concilii 
adleguntur. 

-Emus. P. D. Marianus Rampolla Del Tindaro S. Ro¬ 
manae Rcclesiae Bibliothecarius renunciatur, loco Emi. 
Card. Alfonsi Capecelatro vita functi. 

—- R. d. Eugenius Pacelli, S. Congregationis pro Nego¬ 
tiis Ecclesiasticis Extraordinariis Prosecretarius, in nume¬ 
rum Consultorum Supremae S. Officii Congregationis re¬ 
fertur. 

Vita functi viri clariores. 

Die vin mens. Novembris mcmxii, Capuae, Purpuratus 
Pater Alfonsus Capecelatro de Castelpagano, illius Metro¬ 
politanae ecclesiae ab anno mdccclxxx archiepiscopus, S. 
Romanae Ecclesiae Bibliothecarius ; Massiliae ex Neapo¬ 
litano nobili genere ortus d. v mens. Februarii mdcccxxiv, 
in Sacrum Senatum cooptatus d. xxvii m. Iulii mdccclxxxv ; 
vir multarum litterarum, magni animi at.que pietatis sum¬ 
mae in Deum et homines. 


ANNALES 

Balkanicum bellum 

Balkanicarum gentium quod nunc geritur bel¬ 
lum in Tureas, et per se, et per repercussus, qui in 
omni Europa necopinato gigni possunt, omnium 
animos suspensos tenet. Cuius conflictationis summa 
referentes, gesta cuiusque exercitus smgulatim 
prosequemur. 

Ac primo Bulgarorqm; qui, Lule Burgas oppido 
capto, ad Vizae colles progressi sunt, Tureas co¬ 
gentes intra Ciatalgiae munimenta se recipere, ubi 
incerta adhuc, prouti videtur, fortuna pugnatur. 
Neque Adrianopolim urbem in potestatem suam tan¬ 
dem redigere Bulgari valuerunt, quamquam a Serbis 
agminibus adiuti; neque maiores successus in mari 
reportarunt, licet llamidik, Turearum loricatam 
navem, in Pontu Euxino graviter offenderint et 
Cek Medy6 usque ad sinum in Propontide pro¬ 
cesserint: a Turearum enim navium tormentis pe¬ 
titi, ad septem triones vertere coacti sunt. Alia 


denique Bulgarorum acies Dramam urbem expu¬ 
gnavit, Kavala ad sinum tendens. 

Serborum, contra, virtus felices habuit exitus. 
Novi enim Bazar regionem omnem quum ii tenuis¬ 
sent, praeter Vardar flumen viam per Gostivar, 
Prilip et Demirkapu ingressi sunt, acMonastir ad ur¬ 
bem magnam victoriam obtinuerunt, urbem ipsam 
ad deditionem perpellentes, in qua quinque supra 
quadraginta Turearum millia, et ipsum copiarum 
ductorem summumZechi, captivos fecerunt. Paucos 
autem hostes, qui fugae sese commiserant, Florinae 
Serborum equites assequuti sunt ac disiecerunt, 
ope etiam primi Graeci exercitus agminis ab austro 
venientis. Inde bifariam divisi, Serborum alii, me¬ 
ridiem versus, iter ad Castoriam fecerunt; alii, ex 
Albania profecti, ad S. Ioannis de Medua cum 
Nigri Montis copiis sese feliciter coniunxere, Ale- 
xioque urbe cum his potiti, ad Dyrrachium inten¬ 
derunt. 

Huiusmodi sociorum interventus eo magis ipsum 
Nigri Montis exercitum iuvit, quod alterna vice 
semel et bis illa loca occupaverat ac perdiderat; 
dum VucotiG imperator Scodram obsessam tenet. 

Graeci denique, praeter Samothraciam, Thason, 
Nicarion, Mitylenen et Chion insulas, in potestatem 
suam redegerunt Prevesa,Venitz6 Vardar, ac deinde 
Salonicum, cuius quidem urbis praesidium, viginti 
et septem millibus hominum constans, arbitrio 
victoris arma posuit. Diadochos, quocum Serborum 
agmen statim sese coniunxit, magnis honoris ex¬ 
ceptus, Salonicum sollemniter ingressus est die 
viii mens. Novembris, S. Demetrio, civitatis patrono, 
sacra. In ipso Thessalonice sinu Ekaterina quoque 
oppidum Graeci apprehenderunt, et ad meridiem 
Ostowii lacus, inter Cailam et Castoriam, proelia 
etiam non sine fortuna egerunt. 

Inter haec Albanica regio Vallonae libertatem 
suam promulgat; pro qua, quum contra Serborum 
cupiditatem Dyrrachium portum habendi, Austro¬ 
rum imperium stare videretur, timor fuit ne acrius 
bellum inde oriretur, eoque magis quod Russia, 
quae Serbis favere dictitabatur, ad fines suos copias 
colligeret. Nubes vero, fausto alite brevi eva- ue- 
runt, neque in caelis rursus minitantes eas appa¬ 
rituras sperare iuvat, si Eduardi Grey, Anglici 
administri, consilium acceptum fuerit internatio- 
nalem legatorum coetum convocandi, quibus, post 
pacem a Balcanicis populis cum Tureis compo¬ 
sitam, hoc sit mandatum, quaestiones ex novo 
rerum statu ceteris Europae gentibus genitas tran¬ 
quille componendi. Atqui iam armorum induciae 
inter dimicantes serio nunciantur. 


Mauritanae res. 

Quae ex Mauritania referuntur meliora esse 
nequeunt: Lyautey, Gallicum praetorem, Lutetiae 
Parisiorum esse, ubi tandem foedus cum Hispania 
est ictum ; EI Hibb autem, Mauritanum imperium 
appetentem, ubique debellatum, in maximo discri¬ 
mine versari. 

* * 

Russica pactio de Mongolia. 

Cum Russico imperio Urgae praefectus res de 
Mongolia controversas per pactionem transegit; 
quae si Yuan-sci-ka', Sinensis reipublicae praesidi, 
parum placuit, ita ut explicationes non sine acri¬ 
monia a paciscentibus requisiverit, non tamen est 
dubium quin, ne manifesto periculo civitatem suam 
obiiciat, ratam eam, is denique faciat. 


PUBLICI PER ORBEM COETUS 

legibus ferendis 


In Anglia rogatio legis pro suffragii iure mu¬ 
lieribus in Hibernia concedendo reiecta; deque 
separatione inter Ecclesiam et Statum in Vallia 
acriter disputatum. 

In Au stria lex de iuridico, prouti dicunt, civi¬ 
lium officialium statu in examen vocata. 

In Belgica Michel, bellicae rei administer, a 
munere se abdicavit. 

In Civitatibus Foederatis Americae Septen¬ 
trionalis novus rei publicae praeses suffectus Wood- 
row Wilson. 

In Gallia rationes acceptorum et expensarum 
pro civilibus negotiis ratae habitae ; gubernii vero 
legis rogatio de minoribus praefecturis abolendis 
necessaria favorabilia suffragia non obtinuit. 

In Germania publici coetus sessiones resum¬ 
ptae, cui praefectus Kaempf est. 

In Hispania post nefariam Canalejas, supremi 
administri, caedem, in eius munus suffectus est 
Romanones, publici legatorum coetui praepositus, 
cuius locum Moret' vicissim obtinuit. 

In Hungaria, quum administrorum collegium et 
ipse coetus praeses arrogantibus factionis gubernio 
obstantis petitionibus vehementer resisterent, factio 
eadem ulterioribus sessionibus adesse negavit. 

In Italia nova coloniis moderandis administratio 
constituta, novaeque rationes in iudiciis ordinandis 
legatorum disceptationi subiectae. 

In Norvegia, Rumenia et Russia nova comitia 
habita. 


PER ORBEM 

Die ii mens. Novembris mcmxii Acapulco, Se¬ 
ptentrionalis Americae portus, foeda tempestate lon¬ 
ge lateque pessumdatur. 

—- d. vm Berolini, tres supra octoginta annos 
natus, cursum vitae absolvit Botho de Eulenburg, 
Comes, vir in Germanorum publica re valde exer¬ 
citatus. Fuit enim civilium negotiorum gestor 
cum Bismarkio illo ab anno mdccclxxviii ad an. 
mdccclxxxii, atque deinde per duos annos Imperii 
Cancellarius; quo munere se abdicavit an. mdcccxciv 
ut privatus viveret. 

— d. xi curruum series mercibus onustorum 
vapore actus in viatorum alteram, Iazoo, prope 
Novam Aurelianensem Americanam urbem, misere 
occurrit. Triginta viatorum mors horribilis, quin¬ 
quaginta et ultra lugentur vulnera. 

— d. xn similia, quamquam minori forte victi¬ 
marum numero, ad stationem Russiae australis 
Lipchong, accidunt. 


Madriti, Iosephus Canalejas, collegii admini¬ 
strorum praeses, apud «Solis Portam» ab anar- 
chista quodam manuballistulae ictibus nefarie pe¬ 
titur et occiditur. Tertium supra quinquagesimum 
defunctus agebat annum, summaque imperii tenebat 
ab anno mcmx. 

— d. xm Nobelium praemium an. mcmxii at¬ 
tributum nunciatur de physice Dalen, machina¬ 
tionum doctori ex urbe Stocolma, de chemia Gri- 
nard, doctori Nanceyensi, ac Sabatier, Tolosani 
athenaei magistro; de litteris denique Gerardo 
Hauptmann, Teutoni dramatum scriptori ac poetae. 

— d. xv lembus, milites finium custodes per 
Danuvium flumen vehens, ad Kalarassi oppidum 
subvertitur. Ex gurgite quadraginta exanimata nau¬ 
fragio corpora heu ! trahuntur. 

— d. xxi procella ab imo vertens mare, Sava- 
nora Lumar, Iamaici litoris urbem, fere omnino 
destruit. 

— d. xxvi Bruxellis obit Maria, Flandriae Comi- 
tissa, Belgarum regis mater. E principibus Hohen- 
zollern genita d.-xvir mens, Novembris mdcccxlv, 
Berolini Flandriae Comiti nupserat d. xxv mens. 
Aprilis mdccclxvii. 

— d. xxvii Nobelium huius anni praemium de 
naturae disciplinis De Noter doctori adiudicatur. 

— d. xxix Samar, Leyte atque Panay insulis 
violentus «typhon» magnam vastitatem infert. 



AENIGMATA 


I (vulgo EEBUS). 

T 

U neque S neque 

ii. 

Pars me bina creat, benigne lector, 

Quarum posterior priorem adaequat 
Tam bene, ut nequeat puella matrem 
Adaequare mage, aut soror sororem. 

Si iungas simul, ut solent, utramque , 

Cultam me fieri Deam videbis, 

Qua dat pinguia dives arva Nilus. 

Y. C. 

Ex sociis, qui utriusque aenigmatis interpretatio¬ 
nem ad Doctorem lOSEPHUM FORIN4.RI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus : 

MANUTII PAULI EPISTULAE SELECTAE 
(Edid. M. Fickeelsherer/. 


Aenigmata an. XV, n. IX proposita his respondent: 

(1) Bis bina sunt quattuor. 

(2) Ventus. 

Ea rite soluta miserunt: 

Ad. Kozlowski, Petricovia. — Steph. Kempa, Strosisca. — F. X. Gliion, 
Ostunio. — Georg. Archambeault, Quebaco. — Rich. Brondel, Bragis. — 
Paulinus a S. Iosepho. Barcinone. — Petrus Tergestinus - Iae. Gomez, 
Caesaraugusta. — Vine. Starace, Neapoli. — Nic. Endrigi, Salisburgo. — 
E. Burg. Monachio. — F. Arnori, Mediolano. — Rich. Minier, Berolino. 

— I. Ortiz, Morelia. — R. Riclii, Traianopoli. — F. X. M., Drepano. — 
Fr. Salvatore, Syracusis. — Lud. Goux, Bituricis. — Alb. Kain, Lublino. 

— A. Bounin, Aureliano. — Leon. Feher, Chicagin >. — Alois. Geyer, 
Ratisbona. — fac. Meneudez, Madrito. 

Sortitus est praemium: 

IACOBUS GOMEZ, 

ad quem missum est opus, cui titulus: 

ALOISII CLASII 
LUSUS PASTOEALES 
(Latine vertit loannes Baltani). 


Sponsor: Io annes Baptista Ciampi, iurisperitus 

Romae, ex officina Societatis Editricis Romanae. 

AD ROAIA/A 

ACTIO DRAMATICA 

versibus plautinis composita et in tres actus distributa. 


SCENA III. 

Ciyes circumspicientes curiose transeunt, quos milites 
proximant, dicentes: 

Vitulus. 

Heic quid vobis est, o cives, muneris ? 

Velox. 

Ite hinc recto, vultis ne succidat mali ! 

I. Civis. 

Sumus nos cives innoxii criminis, 

Et ire possumus citra consilium... 

(Alii superveniunt ebrii ultro canentes): 
Bacchus Deus nos protegit 
Devote pro quo vivimus ; 

Vinum bibendo conditum, 

Clamamus usque nos evofc! 

Vitulus. 

Silete,, cives ! 

I. Ebrius. 

Iubet quis silentium ? 

Velox. 

Nos admodum ! 


Vitulus. 

Sumus qui cives ordinis. 

(Ebrii silent et ore oculisque minantibus, pedibusque 
incertis errant. Longe incipiunt canere... Quum cantus 
cessat, 

Velox (solemnis ironice). 

Ite vos, cives ! Vos, togata natio ! 

Suo quae redegit gentes imperio. 

Vitulus. 

Ad nos revertemur ! Venit sed aemulus, 

Eumque ad frugem meliorem corriget! 

Clamores gignit, addit et fiduciam, 

Et omnes ad se populos sollicitat. 

Velox. 

Esset ad pugnam vocandus exercitus... 

Fremunt dum milites pugnae cupidine. 

Vitulus. 

Datur sed artibus Maxentius magicis! 

Scrutatur intimum consilium Numinum, 

Secando pueros ipsos et mulieres, 

Ut iure videat, mediis visceribus, 

Velint ab ipso quid divorum numina ! 

Velox. 

Potest quid alter cogitare foedius ? 

Vitulus. 

Sed adsunt cives, nunc iuvat secedere. 


Scena IV. 

Vigetius, Velox et Vitulus. 

Vigetius. 

Quid hic vos, milites, otiosi statis ? 

Oportet at magis vos esse vigiles ! 

Velox. 

Scimus ! 

Vigetius. 

Quid dicitis? Surgunt pericula, 

Et imperator vivit in angustiis... 

Ite per Urbem ; caute, inopini invadite, 

Referte multa nostrae quae causae serviunt. 

Sic itur ad astra ! Crescit et marsupium, {exit). 
Velox. 

It iste dextrorsum? 

Vitulus. 

Sinistrorsum ibimus. 


Scena V. 

Christiani cives. 

(Nocturnis vigiliis exeuntibus , haec inter se dicunt:) 

1. Chr. Dei manus gravis super nos cecidit, 

Nimis quod fuimus Christi nunc immemores ! 

2. Quis, eheu ! potest e faucibus nos eripere 
Maxentii ? Novis qui semper artibus 
Vexat nos, percutit, ducit ad incitas? 

3. Adest nobis, boni, Pontifex pervigilans, 

Prudens et providus nostris negotiis... 

4. Solet qui sollers admovere lapidem 
Omnem pro nobis ! Verbis hunc et precibus 
Eum movet ! Tollit quot a formidine 
Tenentur tandiu strincti qui vinculis. 

5. Adesset noster Constantinus strenuus... 

1. Noster? Quid inquis? Audiunt sed plurimi... 

5. Fuit praeterito mox Romae tempore ! 

Est mente Romanus, manu, virtutibus. 

Novum saeclorum restaurabit ordinem : 

Ab Urbe barbaros expellet perfidos, 

Nobisque pacem, relligioni dabit! 

2. Sed ipse ! 

3. Dicis imprudens! 

2. Maxentius 
Modo stipatus suis satellitibus 

Adest in urbe tamquam in solitudine. 

3. Cunctis prudentiam commendo maximam. 

{Redeunt Vitulus ac Velox). 

(Ad proximum numerum). 

I. B. Francesia. 

